Ego 
Eku 


UD ii 
ALYVMEDIS 





SUDFasti PIODalejiMą 


p. 
“ 
| LI 
—-- — iu, 02 p gre — 





LEXUS R 
ALYVMEDIS 


THOMAS 
L.FRIED MAN 


LEXUS K 
ALYVMEDIS 


š anglų kalbos vertė Sigitas Daukša 


UDK 339.9 Versta iš: Thomas L. Friedman 
Er316 THE LEXUS AND THE OLIVE TREE 
Anchor Books, A Division of Random 
House, Inc. New York, 2000 


This edition published with the support 
from the Open Society Fund-Lithuania 


Knygos leidimą finansavo Atviros Lietuvos fondas 


6 1999, 2000 by Thomas L. Friedman 
6) Vertimas į lietuvių kalbą, 

ES Sigitas Daukša, 2005 

ISBN 5-415-01767-4 O Leidykla VAGA, 2005 


TURINYS 


Anchor leidimo pratarmė L. Lkk kaka 7 


ĮŽanginė scena: pasauliui dešimt metų L... 9 


Pirma dalis 
SUVOKTI SISTEMĄ 


L NAUjJOjESIStEMa: 541 Kueia sis Audi ui an a 23 
2. Informacijos arbitražas <... 39 
3. ĄLEXUS - IF aIVVNTEdIS: Lis iisusa Ls ai 52 
ss AE gEIUVO'SICNMOS 445 bu ni kd ias si i e i 69 
5. Mikroschemos imunodeficitas L. 104 
6. Auksiniai tramdomieji marškiniai LL. 137 
7. Elektroninė kaimMeėnė L Lasidskukus unis Kk a 149 


Antra dalis 
PRISIJUNGTI PRIE SISTEMOS 


8. DOSkapitalas 6.0 LL. banks ia S 187 
D-GBIOBALUCIJA Ari ii ri e a r a 213 
10. Kūrimas, taikymas ir kiti nauji mąstymo 

apie galią DUudai: S Lis ikiteisminis 244 
11. Pirk Taivaną, pasilaikyk Italiją, 

parduok PrancuZiją. 555555 ss sr 266 
12. Konfliktų prevencijos auksinių arkų teorija ......... 308 
L3-GEIOVEJAS" A52 55 kas sk ne S i rai 341 


14. Laimėtojams atitenka viskas ...........L Lk 377 


Trečia dalis 
PRIEŠIŠKA REAKCIJA Į SISTEMĄ 


15./PriešiSka £EAkK Čija L e d ka a i a a 401 
16 DanDai L 2215 Sa S 427 
Ketvirta dalis 
AMERIKA IR SISTEMA 
17, Drotingas SYVUMaS. L Liu kii ia sk e iki 447 
18; Revoliučija yta JAV aišisėsouanis Lis kr 461 
19. Jei norite kalbėtis su žmogumi, spauskite1 <... 494 
20,Daryra KUCciti tss nskanmokutess k 14141 5027 
PAACKA" Gyd ka si PI i i UŽ a I e 579 


ANCHOR LEIDIMO PRATARMĖ 


Jus sveikina „Lexus“ ir alyvmedis leidimas minkštaisiais viršeliais. 
Pirmojo leidimo kietaisiais viršeliais skaitytojai pastebės, kad šia- 
me naujame leidime pasikeitė keli dalykai. Tačiau nepakito pa- 
grindinis šios knygos teiginys: globalėjimas nėra vien srovė ar trum- 
palaikis susižavėjimas, tai veikiau tarptautinė sistema. Tai sistema, 
dabar pakeitusi senąją šaltojo karo laikų sistemą. Panašiai kaip 
anoji, globalėjimas turi savo taisykles ir logiką, kurios šiandien 
tiesiogiai ar netiesiogiai veikia kone kiekvienos pasaulio šalies po- 
litiką, aplinką, geopolitiką ir ekonomiką. 

Taigi kas pasikeitė? Aš pertvarkiau pirmuosius skyrius, kad 
skaitytojui būtų truputį lengviau atpažinti ir suvokti pagrindinį 
mano teiginį. Nuo pirmojo knygos leidimo pasirodymo 1999 m. 
balandį man prireikė metų surinkti daugiau faktų ir atnaujinti bei 
išplėsti knygą visomis technologijų ir rinkos naujovėmis, kurios 
globalėjimą dar labiau sustiprina. Be to, iš naujo peržiūrėjau kai 
kurias prieštaringesnes šios knygos potemes. Viena - mano auksi- 
nių arkų teorija, - jokios dvi šalys, kuriose abiejose yra McDonuld's 
restoranų, niekada nekariavo tarpusavyje nuo tada, kai jose aisira- 
do McDonald's. Manau, kad paslėpta tos teorijos logika yra tvirtes- 
nė nei bet kada, taigi atsakiau tiems, kurie abejojo ja po Kosovo 
karo. Kitas pokytis tas, kad skyrius, iš pradžių buvęs pavadintas 
„Pirk Taivaną, pasilaikyk Italiją, parduok Prancūziją“, dabar yra 
perskirtas į dvi dalis. Naujo skyriaus, pavadinto „Kūrimas, taiky- 


mas ir kiti nauji mąstymo apie galią būdai“, pagrindą sudaro klau- 

simas, mano iškeltas pirmajame leidime: jei ekonominė galia glo- 
balėjimo sistemoje pirmiausia yra pagrįsta asmeninių kompiute- 
rių skaičiumi, šalyje tenkančiu vienai šeimai, o paskui - interneto 
juostos pločiu šalyje vienam žmogui, tai kas toliau? Šiame skyriuje 
mėginama į tą klausimą atsakyti žvelgiant į besiplėtojančius nau- 
jus ekonominės galios įvertinimo globalėjimo epochoje būdus. Ga- 
liausiai aš pamėginau atsakyti į kai kuriuos pirmojo leidimo skai- 
tytojų dažnai pateikiamus klausimus: „Dabar, kai jūs apibūdinote 
šią naują sistemą, kaip man paruošti jai savo vaikus?“ ir „Ar kiber- 
netinėje erdvėje yra Dievas?“ —o tai yra išverstas klausimas „Kur 
pridera moralinės vertybės?“ 

Naujoji pasaulio tvarka plėtojasi taip sparčiai, jog kartais no- 
riu, kad tai būtų elektroninė knyga, kurią galėčiau atnaujinti kiek- 
vieną dieną. Viliuosi, kad kada nors ateis diena, kai ši knyga gy- 
vens ne knygynų aktualijų lentynose, o susiras jaukius namus 
istorijos skyriuje - ją atsimins kaip vieną iš knygų, kuriose buvo 
suprasta pradžia ir pirmąsyk apibūdinta nauja globalėjimo siste- 


ma, kurioje šiuo metu mes esame. 


THOMASL.FRIEDMAN 
Bethesda, Merilandas 


2000 m. sausis 


ĮŽANGINĖ SCENA: PASAULIUI DEŠIMT METŲ 


„Tai erzina — mes neturime nieko bendra su Rusija ar Azija. Mes tesa- 
me maža mėginanti augti vietos įmonė, bet mums trukdo tai, kaip tos 


vyriausybės valdo savo šalis.“ 


Douglas Hansonas, Rocky Mountain Internet, Inc. 


vadovaujantis darbuotojas, kalbėdamas The Wall Street Journal 
po to, kai 1998 m. rinkos žlugimas privertė jį atidėti 


175 mln. JAV dolerių didelio rizikos laipsnio obligacijų emisiją. 


1997 m. gruodžio 8d. rytą Tailando vyriausybė paskelbė uždaran- 
ti 56 iš 58 šalies svarbiausių finansų įstaigų. Vos ne per naktį šie 
privatūs bankai bankrutavo dėl Tailando valiutos - bato kracho. 
Finansų įstaigos daug skolinosi JAV doleriais ir skolino šiuos do- 
lerius Tailando įmonėms viešbučiams, įstaigų kvartalams, praban- 
giems butams ir gamykloms statyti. Visos finansų įstaigos manė 
esančios saugios, nes Tailando vyriausybė buvo įsipareigojusi iš- 
laikyti nustatytą Tailando bato kursą dolerio atžvilgiu. Tačiau vy- 
riausybei nepasisekė to padaryti dėl visuotinės spekuliacijos ba- 
tu -ją sukėlė vis aiškesnis supratimas, kad Tailando ekonomika 
nėra tokia stipri, kaip manyta anksčiau, - todėl Tailando valiuta 
smuko 30 procentų. Tai reiškė, jog, dolerius pasiskolinusioms įmo- 
nėms reikėjo gauti maždaug trečdaliu daugiau batų, kad grąžintų 
kiekvieną paskolos dolerį. Daug įmonių nepajėgė grąžinti skolos 
finansų įstaigoms, daug, finansų įstaigų nepajėgė grąžinti skolos 
savo užsienio skolintojams, visa sistema priėjo aklavietę, o 20000 
tarnautojų neteko darbo. Kitą dieną man teko važiuoti į susitikimą 
Bankoko Asoke gatve, tailandišku Volstrito atitikmeniu, kurioje 
buvo įsikūrusios dauguma bankrutavusių finansų įstaigų. Lėtai 


važiuodamas pro kiekvieną iš šių žlugusių firmų, mano taksistas 

rodė jas ir prie kiekvienos skelbdavo: „Krachas!.. krachas!.. kra- 
chas!.. krachas!.. krachas!“ 

Tuo metu aš to nežinojau - niekas nežinojo, - bet šių investici- 
nių įstaigų bankrotai buvo naujos globalėjimo epochos - epochos, 
atėjusios po šaltojo karo, - pirmosios pasaulinės finansų krizės 
pirmi pranašai. Tailando krizė sukėlė visuotinį kapitalo bėgimą 
beveik iš visų Pietryčių Azijos kylančių rinkų, krito Pietų Korėjos, 
Malaizijos ir Indonezijos valiutų vertė. Ir pasaulio, ir vietiniai in- 
vestuotojai pradėjo kruopščiau tikrinti šias ekonomikas, nustatė 
jas esant nepakankamo lygio ir arba perkėlė savo pinigus į saugias 
vietas, arba pareikalavo didesnių palūkanų, kad kompensuotų di- 
desnę riziką. Netrukus vienus iš populiariausių medvilninių spor- 
tinių marškinėlių Bankoke papuošė žodžiai „Buvęs turtuolis“. 

Per kelis mėnesius Pietryčių Azijos nuosmukis ėmė veikti pa- 
saulio prekių kainas. Azija buvo svarbus pasaulinio ekonominio 
augimo variklis - variklis, sunaudodavęs milžinišką žaliavų kie- 
kį. Kai tas variklis pradėjo springti, aukso, vario, aliuminio, o svar- 
biausia - naftos žaliavos kainos ėmė kristi. Šis pasaulinis prekių 
kainų kritimas pasirodė besąs Pietryčių Azijos krizės perdavimo 
Rusijai mechanizmas. Tuo metu Rusija rūpinosi savo reikalais, 
mėgino Tarptautinio valiutos fondo (TVF) padedama išsiropšti iš 
savo susikurto ekonominio liūno ant tvirto kelio. Tačiau gausybė 
Rusijos gamyklų negalėjo pagaminti nieko vertinga. Iš esmės dau- 
gelis jų gaminių buvo laikoma „neigiama pridėtine verte“. Tai reiš- 
kia, kad buvo gaminami tokie prasti traktoriai, jog, iš tikrųjų jie 
buvo vertingesni kaip metalo laužas ar tiesiog geležies rūda, negu 
kaip gatavi, Rusijoje pagaminti traktoriai. Visos šios situacijos kul- 
minacija - Rusijos gamyklos, gaminusios produktus, tinkamus par- 
duoti užsienyje, mokėjo nedaug mokesčių - jei iš viso juos mokėjo — 
Rusijos vyriausybei, todėl Kremlius jautė chronišką pinigų stygių. 

Negalėdama pasikliauti įplaukomis iš didžiosios ekonomikos 


dalies, Rusijos vyriausybė pasidarė priklausoma nuo naftos žalia- 

vos ir kitų prekių eksporto mokesčių, kad galėtų padengti savo 
biudžetą. Ji tapo priklausoma ir nuo užsienio skolintojų, iš kurių 
pinigus viliojo siūlydama juokingas palūkanas už įvairias vyriau- 
sybės išleistas obligacijas. 

1998 m. pradžioje, toliau smunkant Rusijos ekonomikai, rusai 
laikė savo rublinių obligacijų palūkanų normas nuo 20 iki 50 ir net 
iki 70 procentų, kad ir toliau pritrauktų užsieniečius. Investiciniai 
fondai ir užsienio bankai toliau jas pirko manydami, kad netjeigu 
Rusijos vyriausybė negalėtų jų išpirkti, įsikiš TVF, išgelbės Rusiją, 
o užsieniečiai atgaus savo pinigus. Kai kurie investiciniai fondai 
ir užsienio bankai ne tik toliau kišo savo pinigus į Rusiją, bet ir 
skolinosi dar daugiau pinigų su 5 procentų palūkanomis, o tada 
už tuos pinigus pirko trumpalaikius Rusijos iždo vekselius, kuric 
davė 20 ar 30 procentų pelno. Kaip pasakytų senelė: „Tai bent 
sandoris!“ Bet senelė taip pat pasakytų: „Jei skamba per daug ge- 
rai, kad galima būtų patikėti, dažniausiai taip ir būna!“ 

Taip ir buvo. Dėl Azijos sukelto naftos kainų smukimo Rusijos 
vyriausybei darėsi vis sunkiau susigrąžinti pagrindinę trumpalai- 
kių iždo vekselių sumą ir sumokėti palūkanas. TVF, spaudžiamas 
skolinti, kad išgelbėtų Tailandą, Korėją ir Indoneziją, priešinosi bet 
kokiems siūlymams kišti daugiau pinigų į Rusiją, jei rusai pirma 
neįvykdys savo pažadų reformuoti ekonomiką ir pirmiausia pri- 
versti savo didžiausias įmones ir bankus mokėti mokesčius. 1998 m. 
rugpjūčio 17 d. Rusijos ekonomikos kortų namelis griuvo ir smogė 
rinkoms dvigubą smūgį: Rusija ir devalvavo savo vyriausybės obli- 
gacijas, ir vienašališkai laiku už jas neatsiskaitė, neperspėjusi savo 
kreditorių ir nepasistengusi parengti kokį nors susitarimą. Investi- 
ciniai fondai, bankai ir investicijų bankai, kurie buvo investavę Ru- 
sijoje, patyrė didžiulių nuostolių, o tiems, kurie pasiskolino pinigų, 
kad padidintų savo lažinius Kremliaus kazino, grėsė bankrotas. 

Iš pirmo žvilgsnio Rusijos ekonomikos žlugimas globaliai sis- 


temai neturėjo padaryti didelio poveikio. Rusijos ekonomika buvo 


12 THOMASL. FRIEDMAN. „LEXUS“ IR ALYVMEDIS 


mažesnė už Nyderlandų. Tačiau sistema dabar buvo globalesnė 
negu anksčiau: naftos žaliavos kainos buvo krizės perdavimo me- 
chanizmas iš Pietryčių Azijos į Rusiją, investiciniai fondai - milži- 
niški nereguliuojami privataus kapitalo fondai, ieškantys visame 
pasaulyje, kur geriausiai investuoti - buvo perdavimo mechaniz- 
mas iš Rusijos į visas kitas pasaulio kylančias rinkas, ypač Brazi- 
liją. Investiciniai fondai ir kitos prekybos firmos, patyrusios Rusi- 
joje milžiniškų nuostolių, - kai kurie išaugo dar penkiasdešimt 
kartų, nes buvo naudojami pasiskolinti pinigai, - staiga turėjo su- 
rinkti pinigų, kad grąžintų savo bankininkams. Jie turėjo parduoti 
viską, kas buvo likvidu. Todėl pradėjo pardavinėti turtą finansiš- 
kai pajėgiose šalyse, kad kompensuotų nuostolius. Pavyzdžiui, 
staiga visas Brazilijos, - kuri pasaulinių rinkų ir TVF akyse daug 
ką darė gerai, - akcijas ir obligacijas ėmė pardavinėti panikuojan- 
tys investuotojai. Brazilija, mėgindama kapitalą išlaikyti šalyje, tu- 
rėjo padidinti palūkanas iki 40 procentų. Šio scenarijaus variaci- 
jos kartojosi visose kylančiose rinkose, nes investuotojai bėgo į 
saugias vietas. Jie keitė į grynuosius pinigus Brazilijos, Korėjos, 
Ligipto, Izraelio ir Meksikos obligacijas ir akcijas, slėpė pinigus po 
čiųžiniais arba investavo juos į saugiausias JAV obligacijas, ko- 
kias tik galėjo rasti. Taigi Brazilijos ir kitų kylančių rinkų nuosmu- 
kiai virto lavina, kuri sukėlė panišką minios bėgimą prie JAV vy- 
riausybės obligacijų. Tai savo ruožtu smarkiai pakėlė JAV 
vyriausybės obligacijų vertę, numušė palūkanas, kurias JAV vy- 
riausybė turėjo užjas siūlyti, kad pritrauktų investuotojus ir padi- 
dino pirkimo bei pardavimo kursų skirtumą tarp JAV vyriausybės 
obligacijų ir kitų bendrovių bei kylančių rinkų obligacijų. 

Staigus pajamų, gaunamųjiš JAV vyriausybės obligacijų, suma- 
žėjimas buvo ta priežastis, kuri pakirto dar daugiau investicinių 
fondų ir investicijų bankų. Imkime, pavyzdžiui, Long-Term Capital 
Management, įsikūrusį Grinviče, Konektikuto valstijoje. LTCM bu- 


vo Visų Investicinių Fondų Motina. Ši sritis pasidarė labai konku- 

rencinga todėl, kad devintojo dešimtmečio pabaigoje į rinką buvo 
pritraukta tiek daug investicinių fondų. Kiekvienas stvėrėsi tų pa- 
čių galimybių. Kad tokiame labai konkurencingame pasaulyje už- 
dirbtų pinigų, investiciniai fondai turėjo ieškoti dar egzotiškesnių 
lažinių su dar didesniais pinigų fondais. Kad vadovautų jiems ir 
padėtų tinkamai lošti, LTCM pasinaudojo dviejų Nobelio premiją 
laimėjusių ekonomistų darbu. Jų tyrinėjimuose įrodinėta, kad pa- 
grindinį akcijų ir obligacijų nestabilumą galima įvertinti pagal tai, 
kaip jos reagavo anksčiau. Pasinaudojęs kompiuteriniais mode- 
liais ir daug pasiskolinęs iš įvairių bankų, LTCM surizikavo 120 
milijardų dolerių lošdamas iš to, kad tam tikros svarbiausios obli- 
gacijos 1998 m. vasarą laimės. Jis nesvyruodamas susilažino, kad 
JAV vyriausybės obligacijų vertė nukris ir kad „šiukšlių“ (didelės 
rizikos obligacijų) bei kylančių rinkų obligacijų vertė išaugs. Ta- 
čiau LTCM kompiuterinis modelis nenumatė nieko panašaus į pa- 
saulinę infekciją, kuri kils rugpjūtį su Rusijos žlugimu, todėl jo 
lažybos baigėsi fiasko. Kai visas investicijų pasaulis supanikavo 
ir nusprendė pulti prie JAV vyriausybės obligacijų, jų vertė, užuot 
nukritusi, staigiai pakilo, o „šiukšlių“ ir kylančių rinkų obligacijų 
vertė, užuot staigiai pakilusi, smuko. LTCM buvo tartum virvė, 
traukiama už abiejų galų. Iš sunkios padėties jį turėjo išgelbėti ban- 
kininkai, neleisdami pigiai išparduoti visų jo akcijų ir obligacijų, 
nes tai galėjo sukelti pasaulinį rinkos žlugimą. 

Dabar grįžkime į mano gatvę. 1998 m. rugpjūčio pradžioje in- 
vestavau į naują draugo interneto banką. Iš pradžių akcijos kaina- 
vo po 14,50 JAV dolerių už akciją, paskui pakilo iki 27. Jaučiausi 
genijumi. Bet Rusija ėmė nebevykdyti įsipareigojimų ir išjudino 
domino kauliukus, o mano draugo akcijos nukrito iki 8 dolerių. 
Kodėl? Todėl, kad jo bankas turėjo daug būsto paskolų, o Ameriko- 
je sumažėjus palūkanoms (tai atsitiko dėl skubėjimo pirkti vyriau- 
sybės obligacijas), rinkos baiminosi, kad daugybė Žmonių staiga 


jas išmokės. Jei daugybė Žmonių staiga išmokėtų paskolas, mano 

draugo bankas nesulauktų pajamų, kurių tikėjosi, ir negalėtų su- 
mokėti indėlininkams. Beje, dėl mano draugo banko rinkos klydo, 
jo akcijos netrukus kuo puikiausiai atsigavo. 1999 m. pradžioje aš 
vėljaučiausi genijumi, nes Amazon.com interneto pamišimas užkė- 
lė mano draugo interneto banko akcijas iki debesų, lygiai kaip ir 
kitas technologijų akcijas. Bet netrukus likęs pasaulis nekviestas 
atėjo į svečius. Tik šį kartą Brazilija, o ne Rusija išlaužė duris; ji 
sutrikdė JAV rinkų veiklą ir netgi (laikinai) sumažino interneto 
akcijų bumą. 

Matydamas visa tai, tegalėjau manyti, kad prireikė devynių mė- 
nesių, kol įvykiai Asoke gatvėje pasiekė mano gatvę, o kolįvykiai 
Brazilijos Amazonės regione (Arnazon.country) pasiekė Amazon.com, 
prireikė savaitės. USA Today vykusiai apibendrino 1998 m. pabai- 
gos globalią rinką: „Negalavimas plito į vieną žemyną po kito kaip 
virusas. JA V rinkos reagavo akimirksniu... Žmonės kirpyklose iš 
tikrųjų kalbėjosi apie Tailando batą“. 

Vis dėlto netrukus Arnazon.com vėl ėmė kilti, timptelėdama vi- 
sas interneto akcijas, o šios savo ruožtu padėjo pasitempti visai 
JAV akcijų rinkai. Ji Amerikoje sukūrė turto efektą, o šis savo ruož- 
tu paskatino amerikiečius daugiau išleisti - atsirado galimybė Bra- 
Zilijai, Tailandui ir kitoms kylančioms rinkoms savo susirastą išei- 
tį parduoti Amerikai. Amazon.com, Amazon.country — mes visi 


susiliejame į vieną srautą. 


Kelias nuo Asoke gatvės iki mano gatvės ir nuo Amazon.country iki 
Ainazon.com, O tada vėl atgal iki Armazon.country ir vėl iki Amazon.com, 
jei nepasitamavo niekam kitam, tai bent jau nušvietė visiems šian- 
dienos pasaulio būklę. Vangią, pastovią, pasidalijusią šaltojo karo 
sistemą, vyravusią tarptautiniame gyvenime nuo 1945 m., ryžtin- 
gai pakeitė nauja, labai greita, tarpusavyje susijusi sistema, vadi- 
nama globalėjimu. Gal ne visiškai tai supratome 1989 m., kai griu- 


vo Berlyno siena, bet praėjus dešimtmečiui tikrai supratome. Iš 

tikrųjų 1998 m. spalio 11 d., pačiame pasaulinės ekonominės kri- 
zės įkarštyje, Merrill Lynch didžiuosiuose Amerikos laikraščiuose 


išspausdino aiškinamuosius skelbimus. Juose buvo rašoma: 


Pasauliui 10 metų 
Jis gimė 1989 m., kai griuvo siena. Nenuostabu, kad jauniausia pa- 
saulio ekonomika — globali ekonomika — vis dar ieško savo krypties. 
Paini kontrolė ir balansai, kurie stabilizuoja šononuas atsiranda tik 
laikui bėgant. Daug pasaulio rinkų tik neseniai išsilaisvino. Pirmą kar- 
tą jas valdo Žmonių jausmai, o ne valstybės kumščiai. Tai, kur mes 
esame, nė kiek nesumenkina vilties, kurią prieš dešimtmetį teikė sieno- 
mis atitvertas pasaulis... Laisvųjų rinkų ir demokratijos plitimas pa- 
saulyje leidžia vis daugiau Žmonių savo siekius paversti pasiekimais. 
O technologijos, tinkamai įkinkytos ir liberaliai plintančios, turi galią 
ištrinti ne tik geografines, bet ir žmogiškąsias ribas. Mums atrodo, kad 
pasaulis, turint galvoje jo dešimt metų, toliau teikia didelių vilčių. O 


kol kas — niekas niekada nesakė, kad užaugti yra paprasta. 


Tiesą sakant, Merrill Lynch skelbimas būtų buvęs truputį tiks- 
lesnis, jei įrodytų, kad šiai globalėjimo epochai tik dešimt metų. 
Nes nuo XIX a. vidurio iki XX a. trečiojo dešimtmečio pabaigos 
pasaulis išgyveno panašų globalėjimo laikotarpį. Jei lygintumėte 
prekybos ir kapitalo srautų per sienas apimtis su bendraisiais na- 
cionaliniais produktais ir darbo jėgos srautus per sienas su gyven- 
tojų skaičiumi, globalėjimo laikotarpis prieš Pirmąjį pasaulinį ka- 
rą primintų tą, kuriame gyvename dabar. Didžioji Britanija tada 
buvo viešpataujanti pasaulio valstybė, daug investavo į kylančias 
rinkas, o piniguočiams Anglijoje, Europoje ir Amerikoje dažnai 
smogdavo finansinės krizės, sukeltos tai Argentinos geležinkelių, 
tai Latvijos arba Vokietijos valstybinių obligacijų nuosmukio. Ne- 
buvo valiutų kontrolės, todėl vos tik 1866 m. buvo prijungtas trans- 


atlantinis kabelis, bankų ir finansinės krizės iš Niujorko greitai 

persikeldavo į Londoną ar Paryžių. Kartą kalbėjausi su Johnu 
Monksu, vadovaujančiu Britanijos profesinių sąjungų kongresui, 
britiško Amerikos darbo federacijos ir Pramonės organizacijų 
kongreso atitikmeniui. Jis pastebėjo, kad tarp pirmųjų jo organiza- 
cijos Kongreso darbotvarkės klausimų buvo įrašyta: „Kaip spręsti 
Azijos kolonijų konkurencijos klausimą“ ir „Kaip prilygti Jungti- 
nių Valstijų ir Vokietijos išsimokslinimo ir pasirengimo lygiui“. Be 
to, tuo metu Žmonės daugiau migravo. Išskyrus karo metą, vals- 
tybės iki 1914 m. iš keliautojų nereikalavo pasų. Visi Amerikos 
krantus užplūdę imigrantai atvyko be vizų. Sudėjus draugėn vi- 
sus šiuos veiksnius, dar ir garlaivio, telegrafo, geležinkelio ir ga- 
liausiai telefono išradimą, galima drąsiai teigti, kad pirmoji globa- 
lėjimo epocha prieš Pirmąjį pasaulinį karą pasaulį iš „didelio“ 
pavertė „vidutiniu“. 

Ši pirmoji globalėjimo epocha ir pasaulinis finansų kapitaliz- 
mas subyrėjo nuo vienas kitą lydėjusių Pirmojo pasaulinio karo, 
Rusijos revoliucijos ir Didžiosios depresijos smūgių krušos, kurie 
susijungę suskaldė pasaulį ir fiziškai, ir ideologiškai. Oficialiai 
padalytą po Antrojo pasaulinio karo atsiradusį pasaulį vėliau su- 
stingdė šaltasis karas. Jis taip pat buvo tarptautinė sistema. Truko 
maždaug nuo 1945 m. iki 1989 m., kai, griuvus Berlyno sienai, jį 
pakeitė nauja globalėjimo epocha, kurioje dabar gyvename. Pava- 
dinkime ją „antruoju globalėjimo turu“. Pasirodo, kad maždaug 
75 metų laikotarpis nuo Pirmojo pasaulinio karo pradžios iki šal- 
tojo karo pabaigos buvo tik ilga pertraukėlė tarp vienos globalėji- 
mo epochos ir kitos. 

Nors ir daug panašumų tarp ankstesnės globalėjimo epochos ir 
tos, kurioje dabar gyvename, nūdien visai kitas yra mastas ir inten- 
syvumas, kuriais pasaulis sujungtas į vieną globalizuotą rinką ir 
kaimą. Be to, visiškai kiti skaičiai žmonių ir šalių, galinčių daly- 
vauti nūdienėje globalizuotoje ekonomikoje bei informaciniuose 


tinkluose ir patirtijų poveikį. Epocha iki 1914 m. galir buvo inten- 

syvi, bet daugelis besivystančių šalių jautėsi užmirštos. Laikotar- 
pio iki 1914 m. mastas gal ir buvo didelis tais laikais, bet jis mažy- 
tis palyginti su nūdiena. Prekyba užsienio valiuta 1900 m. buvo 
vertinama milijonais dolerių. 1992 m. 820 milijardų per dieną, anot 
Niujorko federalinio rezervo, o 1998 m. balandį išaugo iki 1,5 trili- 
jono per dieną ir dar augo. Apie 1900 metus privataus kapitalo 
srautai iš išsivysčiusių kraštų į besivystančius galėjo būti įvertinti 
šimtais milijonų dolerių, o dalyvavo gana nedaug šalių. 2000 m. jie 
buvo vertinami šimtais milijardų dolerių, dalyvavo dešimtys ša- 
lių. Ši nauja globalėjimo epocha, palyginti su epocha prieš Pirmąjį 
pasaulinį karą, atrodo lyg su turbokompresoriumi. 
Tačiaunūdienė globalėjimo epocha skiriasi ne tik mastų, bet ir 
technologijomis bei politika. Ankstesnioji globalėjimo epocha bu- 
vo pagrįsta mažėjančiomis transporto išlaidomis. Išradus geležin- 
kelį, garlaivį ir automobilį, žmonės galėjo greičiau ir pigiau nusi- 
gauti į daug daugiau vietų, greičiau ir pigiau prekiauti su daug 
daugiau vietų. Kaip pastebėjo The Economist, nūdienė globalėjimo 
epocha pagrįsta mažėjančiomis telekomunikacijų kainomis - dėl 
mikroschemų, palydovų, skaidulinės optikos ir interneto. Šios nau- 
jos informacinės technologijos geba suregzti pasaulį dar tvirčiau. 
Jos reiškia, kad besivystančios šalys neturi vien pardavinėti savo 
žaliavas Vakarams, o mainais gauti gatavus gaminius; jos reiškia, 
kad besivystančios šalys irgi gali pasidaryti didžiausiomis gamin- 
tojomis. Šios technologijos sudaro sąlygas bendrovėms skirtingo- 
se šalyse įkurdinti įvairias jų gamybos, tyrimų ir rinkodaros dalis, 
bet vis dėlto jas susieti kompiuteriais ir telekonferencijomis, tartum 
jos būtų vienoje vietoje. Be to, dėl kompiuterių ir pigių telekomuni- 
kacijų derinio žmonės dabar gali visame pasaulyje siūlyti paslau- 
gas ir jomis prekiauti - nuo medicinos patarimo iki programinės 
įrangos rašymo ar duomenų apdorojimo. Taigi teikti paslaugas, 
kuriomis tikrai dar niekada nebuvo įmanoma prekiauti. Kodėl gi 


ne? Trijų minučių trukmės pokalbis (1996 m. dolerio verte) tarp 

Niujorko ir Londono 1930 m. kainavo 300 JAV dolerių. Šiandien 
internetu jis beveik nemokamas. 

Dėlšių technologijų ne tik tradicinėms tautinėms valstybėms ir 
bendrovėms darosi įmanoma susisiekti su pasauliu greičiau, pi- 
giau ir rimčiau negu bet kada, bet ir pavieniams žmonėms. Man 
1998 m. vasarą paskambino mano motina Margaret Friedman, ta- 
da 79 metų, gyvenanti Mineapolyje. Iš balso ji pasirodė labai pri- 
slėgta. „Kas atsitiko, mama?“ - paklausiau. „Na, - atsakė ji, - l0- 
šiau internete bridžą su trim prancūzais, jie šnekėjosi vienas su 
kitu prancūziškai, o aš negalėjau suprasti.“ Kai ėmiau kikenti nuo 
minties, kad mano mama, kortų specialistė, internete lošia bridžą 
su trimis prancūzais, ji truputį įsižeidė. „Nesijuok, - tarė ji, - aną 
dieną aš lošiau bridžą su kažkuo iš Sibiro.“ 

Visų, kurie sako, kad ši naujoji globalėjimo epocha nesiskiria 
nuo ankstesnės, paklausčiau: „Ar jūsų prosenelė 1900 m. lošė in- 
ternete bridžą su prancūzais?“ Pats taip nemanau. 

Bet, kaip sakiau, ši nauja globalėjimo epocha ir politiškai ski- 
riasi nuo XX a. pradžios epochos. Ankstesnėje epochoje viešpa- 
tavo britų galia, britų svaras ir britų karinis jūrų laivynas. Nūdie- 
nos epochoje viešpatauja Amerikos galia, Amerikos kultūra, 
Amerikos doleris ir Amerikos karinis jūrų laivynas. Amerikos 
galia po Antrojo pasaulinio karo sąmoningai mėgino nukalti at- 
virą tarptautinės prekybos sistemą, kad skatintų užimtumą ir su- 
darytų atsvarą Sovietų komunizmui. Kaip tik Amerika skatino 
sukurti Tarptautinį valiutos fondą, Visuotinį susitarimą dėl tari- 
fų ir prekybos (GATT) bei priglaudė kitas institucijas, kad būtų 
atvertos rinkos ir paskatinta pasaulinė prekyba. Ir kaip tik Ame- 
rikos laivynas išlaikė atviras jūrų komunikacijas, kad šios atvi- 
ros rinkos lengvai susisietų. Todėl kai devintojo dešimtmečio pa- 
baigoje pražydo Informacijos revoliucija ir tokiai daugybei žmonių 
suteikė galimybę visame pasaulyje veikti, visame pasaulyje ben- 


drauti, po visą pasaulį keliauti ir visame pasaulyje prekiauti - ji 

subrendo į pasaulinę galios struktūrą, kuri visas šias kryptis pa- 
skatino bei sustiprino ir pareikalavo labai daug kiekvienos ša- 
lies, mėginančios joms pasipriešinti, pastangų. 

Trumpai tariant, esama kai kurių su šia nauja globalėjimo epo- 
cha susijusių dalykų, kuriuos esame regėję anksčiau (bet kurie da- 
bar yra daug intensyvesni), kai kurių dalykų, kurių dar niekada 
nesame regėję, ir kai kurių dalykų, kurie yra tokie nauji, kad mes jų 
dar net nesuprantame. Dėl visų šių priežasčių apibendrinčiau dvie- 
jų globalėjimo epochų skirtumus taip: pirmoji globalėjimo epocha 
sumažino pasaulį nuo „didelio“ iki „vidutinio“, ši globalėjimo 
epocha mažina pasaulį nuo „vidutinio“ iki „mažo“. 

Ši knyga yra mėginimas aiškintis, kaip nauja globalėjimo epo- 
cha XX a. pabaigoje virto viešpataujančia tarptautine sistema, pa- 
keitusia šaltojo karo laikų sistemą, ir gvildenti, kaip ji dabar for- 
muoja beveik visų valstybių vidaus politiką, prekybą, aplinką ir 
tarptautinius santykius. Galima numanyti, kad ji prisidės prie lite- 
ratūros, mėginančios apibūdinti pasaulį po šaltojo karo. Tarp la- 
biausiai skaitomų šio žanro knygų yra keturios: Paulo M. Kenne- 
džio Didžiųjų valstybių iškilimas ir žlugimas: ekonominiai pokyčiai ir 
kariniai konfliktai nuo 1500 iki 2000 m., Franciso Fukuyamos Istori- 
jos pabaiga ir paskutinysis žmogus, įvairios Roberto D. Kaplano esė 
bei knygos ir Samuelio P. Huntingtono Civilizacijų konfliktas ir nau- 
joji pasaulio tvarka. 

Nors visuose šiuose darbuose esama svarbių tiesų, vis dėlto 
manau, kad nė vienas iš tikrųjų visapusiškai neužfiksavo pasau- 
lio po šaltojo karo. Kaplano reportažai buvo vaizdingi ir sąžiningi, 
bet jis ėmė niūriausius pasaulio užkampius ir iš jų darė perdėtas 
išvadas apie likusio pasaulio likimą. Huntingtonas pasaulyje re- 
gėjo kultūrinius konfliktus ir neapgalvojęs išplėtojo tai iki ilgalai- 
kio, aiškiai apibrėžto civilizacijų konflikto, netgi paskelbdamas, 
kad kitas pasaulinis karas, jei toks bus, „bus karas tarp civilizaci- 


jų“. Aš manau, kadir Kaplanas, ir Huntingtonas gerokai neįverti- 

no, kaip valstybių galia, globalių rinkų viliojimas, technologijų 
sklaida, tinklų atsiradimas ir pasaulinių normų plitimas gali kirs- 
ti koziriu jų juodas ir baltas (daugiausia juodas) prognozes. 

Ir Kennedis, ir Huntingtonas mėgino spėlioti ateitį per daug, 
remdamiesi praeitimi, ir vien tik ja. Kennedis rūpestingai aprašė 
(gana talentingai) Ispanijos, Prancūzijos ir Britanijos imperijų nuo- 
smukį, o baigė prognoze, kad kita žlugsianti imperija bus JAV - dėl 
per plačių imperinių užmojų. Jis teigė, kad šaltojo karo pabaiga ne 
tik reiškia Sovietų Sąjungos galą, bet ir Jungtinių Valstijų nuosmu- 
kį. Manau, jog Kennedis nepakankamai įvertino, kad santykinis 
Jungtinių Valstijų nuosmukis devintajame dešimtmetyje, kai jis ra- 
šė, buvo Amerikos pasirengimo ir prisitaikymo prie naujos globa- 
lėjimo sistemos dalis - vyksmas, kurį didelė likusio pasaulio dalis 
patiria tik dabar. Kennedis nenumatė, kad spaudžiama globalėji- 
mo Amerika Žymiai sumažins savo gynybos biudžetą, valdymo 
aparatą ir vis daugiau galių nukreips į laisvąją rinką taip, kad tai 
pratęstų jos, kaip didžiosios valstybės, statusą, o ne jį sumažintų. 

Huntingtono požiūriu, pasibaigus šaltajam karui, nebebus So- 
vietų, su kuriais būtų galima grubiai elgtis, dėl to mes, savaime 
suprantama, vėl imsime grubiai elgtis su induistais ir musulmo- 
nais, ojie taip elgsis su mumis. Jis visiškai atmetė galimybę, kad 
iškils nauja tarptautinė sistema, galinti kitaip formuoti įvykius. 
Huntingtonui atrodė, kad po šaltojo karo galėtų įsivyrauti tik tri- 
balizmas, o ne kas nors nauja. 

Novatoriškoje Fukuyamos knygoje taikliausiai buvo įžvelgta 
tai, kas nauja - liberalizmo ir laisvosios rinkos kapitalizmo trium- 
fas, kaip veiksmingiausias būdas organizuoti visuomenę, - tačiau 
jo pavadinimas (Istorijos pabaiga) davė suprasti šio triumfo galą 
(daug labiau negu pati Knyga). Mano nuomonė apie pasaulį kitokia. 

Kiekvienas iš šių darbų tam tikra prasme išgarsėjo, nes mėgino 
patrauklia mintimi užčiuopti „Vieną Didelį Dalyką“ - svarbiau- 


sią varomąją dalį, Kuri po šaltojo karo stumtų tarptautinius reika- 

lus. Arba civilizacijų konfliktą, chaosą, imperijų nuosmukį, arba 
liberalizmo triumfą. 

Aš įrodinėju, kad yra kitaip. Manau, jei norite suprasti pasaulį 
po šaltojo karo, turite pradėti nuo supratimo, kad jį pakeitė nauja 
tarptautinė sistema - globalizmas. Tai ir yra „Vienas Didelis Daly- 
kas“, į kurį žmonės turėtų sutelkti dėmesį. Globalėjimas ne vienin- 
telis veikia šiandienos pasaulio įvykius, bet kaip tik ši sistema yra 
tarsi Šiaurinė žvaigždė ir pasaulį formuojanti jėga. Nauja yra sis- 
tema. Sena yra jėgos politika, chaosas, susiduriančios civilizacijos 
ir liberalizmas. O pasaulio po šaltojo karo drama yra šios naujos 
sistemos ir visų senų aistrų bei siekių sąveika. Tai sudėtinga dra- 
ma, kurios paskutinis veiksmas dar neparašytas. 

Štai kodėl globalėjimo sistemoje aptiksite ir civilizacijų susidū- 
rimų, ir civilizacijų niveliavimo, ir aplinkos katastrofų, ir nuostabių 
aplinkos išgelbėjimų, ir liberalaus, laisvosios rinkos kapitalizmo 
triumfą, ir priešišką reakciją į jį, ir tautinių valstybių ilgaamžišku- 
mą, ir iškilimą nepaprastai stiprių nevalstybinių veikėjų. Mėginau 
parašyti vadovą, kaip suprasti tą dramą ir ką manyti apie jos su- 
tvarkymą. 

Dar viena, paskutinė, pastaba. Pirmojo šios Knygos leidimo lei- 
dėjas ir redaktorius Jonathanas Galassi vieną dieną paskambinęs 
tarė: „Kai kuriems savo draugams papasakojau, kad tu rašai kny- 
gą apie globalizmą, ojie sureagavo: „O, Friedmanas, jam patinka 
globalizmas“. Ką tuį tai pasakysi?“ Aš atsakiau Jonathanui, kad 
jaučiu globalizmą panašiai kaip jaučiuosi auštant. Apskritai kal- 
bant, aš manau, kad kas rytą patekanti saulė - geras dalykas. Ji 
padaro daugiau gėrio negu žalos, ypač jei esate išsitepęs prepara- 
tu nuo saulės ir užsidėjęs saulės akinius. Tačiau net jeigu aušra 
man labai nerūpėtų, nedaug kas nuo manęs priklausytų. Ne aš 
pradėjau globalėjimą, sustabdyti jo taip pat negaliu - nebent 
milžiniška žmonijos raidos kaina —ir neketinu švaistyti laiko steng- 


damasis tai padaryti. Esu žurnalistas, o ne globalizmo pardavėjas. 

Kaip pamatysite iš knygos, aš suprantu neigiamus globalizmo as- 
pektus. Mano galvoje kirba klausimas, ką su jais daryti. Manau, 
kad geriausias būdas įveikti globalizmo žiaurumus - iš pradžių 
suprasti sistemos logiką ir jos varomąsias dalis, o paskui suvokti, 
kaip ši sistema gali duoti naudos daugumai žmonių, sukeldama 
mažiausiai skausmo. Toji dvasia ir paskatino šią knygą. 

Pirmoji knygos dalis aiškina, kaip žvelgti į nūdienę globalizmo 
sistemą ir kaip sistema veikia. Antroji dalis aiškina, kaip tautinės 
valstybės, bendruomenės, žmonės ir aplinka sąveikauja su šia sis- 
tema. Trečioji dalis aiškina priešišką reakciją į globalizmą. O ket- 
virtoji aiškina unikalų Jungtinių Valstijų vaidmenį, kurį jos atlieka 


stabilizuodamos šią naują sistemą, ir reikia, kad toliau atliktų. 


SUVOKTI SISTEMĄ 


1. Naujoji sistema 


Kaip ten mėgdavo sakyti Foresto Gampo mama? Gyvenimas pana- 
šus į šokoladinių saldainių dėžutę: niekada nežinai, ką rasi vidu- 
je. Man, užkietėjusiam keliautojui, gyvenimas panašus į viešbučio 
kambarių tarnybą — niekada nežinai, ką pamatysi už savo durų. 
Imkime, pavyzdžiui, 1994 m. gruodžio 31 d. vakarą, kai pradėjau 
dirbti The New York Times užsienio reikalų skyrelio apžvalgininku. 
Pradėjau rašyti dar Tokijuje ir atvykęs į Okura viešbutį po ilgo skry- 
džio per Ramųjį vandenyną paskambinau kambarių tarnybai. Pa- 
prašiau vieno paprasto dalyko: „Ar galėtumėte atnešti į viršų ketu- 
ris apelsinus?“ Negaliu gyventi be citrusinių vaisių ir man reikėjo 
dozės. Užsakymas man atrodė gana paprastas, o Žmogus kitame 
laido gale atrodė supratęs. Maždaug po dvidešimties minučių į 
mano duris pasibeldė. Prie jų stovėjo kambarių tarnybos padavė- 
jas, tobulai išlyginta uniforma. Priešais jį buvo stalelis su ratukais, 
uždengtas balta krakmolyta staltiese. Ant staltiesės stovėjo keturi 
aukšti stiklai su ką tik išspaustomis apelsinų sultimis, kiekvienas 
stiklas didingai įstatytas į mažą sidabrinį ledo kibirėlį. 

„Ne,ne,- pasakiau padavėjui, - aš noriu apelsinų, ne apelsinų 
sulčių.“ Tada ėmiau rodyti, kaip kandu kažką panašų į apelsiną. 

„Aaaaa, - pasakė padavėjas linksėdamas galva. - A-pelsinai, 
a-pelsinai.“ 

Grįžau į savo kambarį ir vėl ėmiausi darbo. Po dvidešimties 
minučių į mano duris dar kartą pasibeldė. Tas pats padavėjas. Tas 


pats linine staltiese uždengtas stalelis su ratukais. Tačiau šį kartą 

ant jo buvo keturios lėkštės, o kiekvienoje lėkštėje - po nuluptą ir 
tobulais mažais kubeliais supjaustytą apelsiną, kurie buvo vėduok- 
le išskleisti lėkštėje tartum sušiai, kaip moka padaryti tik japonai. 

„Ne,ne,-vėlpapurčiau galvą. - Aš noriu viso apelsino, -ranko- 
mis pavaizdavau rutulį, - noriujų turėti savo kambaryje ir suvalgy- 
ti po vieną. Negaliu suvalgyti keturių apelsinų, kurie visi štai taip 
supjaustyti. Negaliu jų laikyti savo bare. Aš noriu sveiko apelsino.“ 

Vėl pasistengiau perdėtai pamėgdžioti ką nors valgantį apelsiną. 

„Aaaaa,- padavėjas palinksėjo galva. - A-pelsinas, a-pelsinas. 
Jūs norite sveiko apelsino.“ 

Praėjo dar dvidešimt minučių. Į mano duris vėl pasibeldė. Tas 
pats padavėjas. Tas pats stalelis su ratukais, tik šį kartą ant jo 
buvo keturi puikūs apelsinai, kiekvienas iš jų įdėtas į atskirą lėkš- 
tę, o šalia išdėlioti šakutė, peilis ir drobinė servetėlė. Tai buvo 
pažanga. 

„Puiku,-tariau pasirašydamas sąskaitą. - Kaip tik to ir norėjau.“ 

Kaijis išėjo iš kambario, Žžvilgterėjau į sąskaitą. Keturi apelsinai 
kainavo 22 JAV dolerius. Kaip aš tai paaiškinsiu savo leidėjui? 

Tačiau mano citrusiniai nuotykiai nesibaigė. Po dviejų savai- 
čių vienas pietavau Hanojuje, viešbučio Metropole valgomajame. 
Vietname buvo mandarinų sezonas, ir prekiautojai ant kiekvieno 
gatvės kampo pardavinėjo skaniausių, puikiausių oranžinių man- 
darinų piramides. Kiekvieną rytą per pusryčius sukirsdavau po 
kelis mandarinus. Kai atėjo padavėjas paklausti, ką valgysiu de- 
serto, atsakiau, kad noriu tik mandarinų. 

Jis nuėjo, po kelių minučių grįžo. 

„Atsiprašau, - pasakė, - mandarinų nėra.“ 

„Kaip tai? - paklausiau susierzinęs. - Kiekvieną rytą per pus- 
ryčius jais būna nukrautas visas stalas! Kur nors virtuvėje tikriau- 
siai yra mandarinų?“ 

„Atsiprašau. - Jis papurtė galvą. - Gal norėtumėte arbūzo?“ 


„Gerai, - tariau, - atneškite man arbūzo.“ 

Po penkių minučių padavėjas grįžo su lėkšte, kurioje buvo trys 
nulupti mandarinai. 

„Radau mandarinų, - pasakė. - Arbūzų nėra.“ 

Jei tada būčiau Žinojęs tai, ką Žinau dabar, būčiau visa tai palai- 
kęs pranašyste. Nes, keliaudamas po pasaulį Ti/mes pavedimu, lėkš- 
tėje ir už savo durų aptikau daug dalykų, kurių nesitikėjau rasti. 

Būti The New York Times užsienio reikalų skyrelio apžvalginin- 
ku - geriausias darbas pasaulyje. Juk kažkas turi dirbti geriausią 
darbą, tiesa? Tai aš jį dirbu. Tas darbas toks puikus todėl, kad man 
tenka būti turistu su savo nuomone. Turiu vykti bet kur, bet kuriuo 
laiku ir susidaryti nuomonę apie tai, ką matau ir girdžiu. Tačiau 
kai pradėjau šią odisėją, man iškilo toks klausimas: kokias nuomo- 
nes? Koks bus objektyvas, perspektyva, organizuojamoji sistema — 
ypatinga istorija, per kurią žvelgsiu į pasaulį, suprasiu įvykius, 
išdėstysiu juos pagal svarbą, pareikšiu nuomonę ir padėsiu skai- 
tytojuijuos suprasti? 

Mano pirmtakams kai kuriais atžvilgiais buvo kiek lengviau. 
Kai jie rašė, kiekvienas iš jų turėjo labai aiškią ypatingą istoriją ir 
veikiančią tarptautinę sistemą. Times istorijoje aš esu penktas už- 
sienio reikalų skyrelio apžvalgininkas. Tiesą sakant, „Užsienio 
reikalai“ yra seniausias laikraščio skyrelis. 1937 m. į jį pradėjo 
rašyti nepaprasta moteris Anne O'Hare McCormick. Iš pradžių 
skyrelis vadinosi „Europoje“, nes tuo metu Europos gyvenimas 
daugumai amerikiečių buvo užsienio reikalai, ir atrodė savaime 
suprantama, kad vienas iš laikraščio užjūrio korespondentų bus 
įsikūręs Europos žemyne. Ponios McCormick nekrologe Times 1954 
metais parašyta, kad ji pradėjo rašyti reportažus iš užsienio „kaip 
žmona p. McCormicko, Deitono inžinieriaus, kurį ji lydėdavo į daž- 
nas keliones Europon pirkimo reikalais“. (Nuo tada New York Ti- 
mes nekrologai pasidarė politiškai korektiškesni.) Jos aprašoma 
tarptautinė sistema buvo Versalio jėgų pusiausvyros Ituropa ir Ant- 


rojo pasaulinio karo pradžia. 

Kai Amerika išniro iš Antrojo pasaulinio karo kaip didžioji vals- 
tybė, turinti globalių įsipareigojimų ir įsitraukusi į globalią kovą 
dėl galios su Sovietų Sąjunga, 1954 m. skyrelio pavadinimas pasi- 
keitė į „Užsienio reikalus“. Staiga visas pasaulis virto Amerikos 
sporto aikšte. Visas pasaulis buvo svarbus, nes dėl kiekvieno kam- 
pelio buvo varžomasi su Sovietų Sąjunga. Šaltojo karo tarptautinė 
sistema, sujos varžybomis dėl įtakos ir pranašumo tarp kapitalis- 
tinių Vakarų ir komunistinių Rytų, tarp Vašingtono, Maskvos ir 
Pekino, tapo ypatinga istorija, kurios rėmuose kiti trys užsienio 
reikalų apžvalgininkai rašė savo nuomones. 

Tačiau iki to laiko, kai 1995 m. pradžioje aš pradėjau rašyti 
apžvalgas, šaltasis karas buvo pasibaigęs. Berlyno siena nugriau- 
ta, o Sovietų Sąjunga virtusi istorija. Man pasisekė Kremliuje būti 
vieno iš paskutinių Sovietų Sąjungos atodūsių liudininku. Tai 
buvo 1991 m. gruodžio 16 d. Valstybės sekretorius Jamesas A. 
Bakeris III lankėsi Maskvoje kaip tik Borisui Jelcinui stumiant 
Michailą Gorbačiovą nuo valdžios. Kai Bakeris anksčiau susitik- 
davo su Gorbačiovu, jų derybos vykdavo Kremliaus paauksuoto- 
je šv. Jekaterinos salėje. Įžengimo įją scena visada būdavo suor- 
ganizuota spaudai. P. Bakeris ir jo palyda laukdavo už dvejų 
milžiniškų dvigubų durų viename ilgos Kremliaus salės gale, o 
Gorbačiovas ir jo komanda - už durų kitame gale. Paskui pagal 
tą patį ženklą durys vienu metu atsidarydavo, kiekvienas iš jų 
išžingsniuodavo iš patalpos ir viduryje priešais fotoaparatus pa- 
spausdavo rankas. Tą dieną Bakeris atvyko susitikti nustatytą 
valandą, durys atsivėrė ir vietoj Gorbačiovo įėjo Borisas Jelcinas. 
Ką pasakysite? „Sveiki atvykę į Rusijos žemę ir šiuos Rusijos rū- 
mus“, - pasakė Jelcinas Bakeriui. Vėliau Bakeris susitiko ir su 
Gorbačiovu, bet buvo aišku, kad valdžia pasikeitė. Mes, Valsty- 
bės departamento korespondentai, buvę ten, kad aprašytume tą 
įvykį, Kremliuje praleidome visą dieną. Kol buvome viduje, smar- 


kiai snigo, o kai saulei nusileidus galų gale išėjome, parkas prie 

Kremliaus buvo užklotas balta sniego antklode. Klampodamas 
Kremliaus Spaso vartų link, batais girgždančiame sniege minda- 
mas šviežius pėdsakus, pastebėjau, kad prožektorių nutviekstas 
raudonas sovietų kūjis ir pjautuvas vis dar plaikstosi ant Krem- 
liaus vėliavos stiebo, kaip kad plaikstėsi apie septyniasdešimt 
metų. Tariau sau: „Tikriausiai paskutinį kartą matau čia plevė- 
suojančią tą vėliavą“. Per kelias savaites jos iš tikrųjų nebeliko, o 
suja baigėsi šaltojo karo sistema ir ypatinga istorija. 

Tačiau kai po kelerių metų ėmiausi rašyti savo apžvalgas, man 
nebuvo aišku, kas pakeitė šaltojo karo sistemą. Dėl to iš tiesų pra- 
dėjau rašyti savo straipsnius kaip turistas, be nuomonės - tiesiog 
nešališkas. Keletą metų aš, kaip visi kiti, tiesiog minėjau „pasaulį 
po šaltojo karo“. Mes žinojome, kad kuriasi kažkokia nauja siste- 
ma, kuri sudarys kitonišką tarptautinių santykių pagrindą, bet ne- 
galėjome apibūdinti, kokia ji, todėl apibūdinome ją tuo, kuo ji ne- 
buvo. Ji nebebuvo šaltasis karas. Dėl to pavadinome ją pasauliu po 
šaltojo karo. 

Tačiau juo daugiau keliavau, tuo labiau man aiškėjo, kad esa- 
me ne tik kažkokiame netvarkingame, padrikame, neapibūdina- 
mame pasaulyje po šaltojo karo. Veikiau mes buvome naujoje tarp- 
tautinėje sistemoje. Ši naujoji sistema turėjo savo unikalią logiką, 
taisykles, sunkumus ir buvo nusipelniusi savo pavadinimo: „glo- 
balėjimas, globalizmas“. Jis nėra tik kažkoks ekonominis greitai 
praeinantis susižavėjimas, trumpalaikė mada. Jis yra tarptautinė 
sistema - vyraujanti tarptautinė sistema, po Berlyno sienos griu- 
vimo pakeitusi šaltojo karo sistemą. Mums reikia ją suprasti kaip 
tokią. Jei egzistuoja senaties terminas nusikaltimams, tada tikrai 
privalo egzistuoti senaties terminas užsienio politikos klišėms. 
Turint tai galvoje „pasaulis po šaltojo karo“ turėtų būti paskelb- 
tas pasibaigusiu. Dabar esame naujoje tarptautinėje globalėjimo 


sistemoje. 

Ką turiu omenyje sakydamas, kad globalėjimas pakeitė šaltąjį karą 
ir nubrėžė tarptautinės sistemos kontūrus? 

Turiu omenyje, kad kaip tarptautinė sistema šaltasis karas tu- 
rėjo savo galios struktūrą: Jungtinių Valstijų ir SSRS pusiausvyrą. 
Šaltasis karas turėjo savas taisykles: užsienio reikaluose nė viena 
didžioji valstybė nesibrovė į kitos įtakos sferą; ekonomikoje mažiau 
išsivysčiusios šalys susitelkdavo kurti savo nacionalinę pramonę, 
besivystančios šalys - į eksportu grindžiamą augimą, komunisti- 
nės šalys -į autarkiją, o Vakarų ekonomikos -į reguliuojamą pre- 
kybą. Šaltasis karas turėjo savo vyraujančias idėjas: komunizmo ir 
kapitalizmo susidūrimas, taip pat įtampos mažinimas, neprisi- 
jungimas ir perestroika (persitvarkymas). Šaltasis karas turėjo sa- 
vas demografines Kryptis: žmonėms judėti iš rytų į vakarus didžia 
dalimi trukdė geležinė uždanga, bet judėjimo iš pietų į šiaurę srau- 
tas buvo pastovesnis. Šaltasis karas turėjo savą Žemės rutulio per- 
spektyvą: pasaulis buvo erdvė, padalyta į komunistinę, Vakarų ir 
neutralią stovyklą, ir kiekviena šalis buvo vienoje iš jų. Šaltasis 
karas turėjo savas technologijas: vyravo branduoliniai ginklai ir 
antroji Pramonės revoliucija, bet daugybei žmonių besivystančio- 
se šalyse kūjis ir pjautuvas vis dar buvo svarbūs įnagiai. Šaltasis 
karas turėjo savą apibūdinimo matą: branduolinėmis raketomis 
paremtą svorį. Galiausiai šaltasis karas turėjo savo rūpestį: bran- 
duolinį susinaikinimą. Visos drauge šios šaltojo karo sistemos da- 
lys darė įtaką iš esmės kiekvienos pasaulio šalies vidaus politikai, 
prekybai ir užsienio santykiams. Šaltojo karo sistema formavo ne 
viską, bet ji formavo daug dalykų. 

Nūdienė globalėjimo epocha irgi yra unikali tarptautinė siste- 
ma su savo unikaliais požymiais, kurie smarkiai skiriasi nuo šal- 
tojo karo požymių. Visų pirma, šaltojo karo sistema pasižymėjo 
vienu visa apimančiu bruožu - padalijimu. Pasaulis buvo pada- 
lytas, suskaldytas, ir tiek grasinimai, tiek galimybės šaltojo karo 


sistemoje augo iš to, nuo ko jūs buvote atsiskyręs. Šaltojo karo 

sistemą simbolizavo vienas žodis: siena - Berlyno siena. Vieną iš 
mano mėgstamų to pasaulio apibūdinimų pateikė Jacko Nichol- 
sono herojus filme Keli geri vyrukai. Nicholsonas vaidina jūrų 
pėstininkų pulkininką, JAV karinės bazės Kuboje, Gvantanamo 
įlankoje, vadą. Kulminacinėje filmo scenoje Nicholsoną Tomo 
Cruise'o herojus spiria paaiškinti, kaip silpną kareivį Santjagą, 
kuriam vadovavo Nicholsonas, mirtinai sumušė jo bendrai jūrų 
pėstininkai: „Jūs norite atsakymų? - šaukia Nicholsonas. - Jūs 
norite atsakymų?“ „Aš noriu tiesos“, - atkerta Cruise'as. „Tiesos 
jūs neištversite, - sako Nicholsonas. - Sūneli, mes gyvename pa- 
saulyje su sienomis, ir tas sienas turi saugoti ginkluoti vyrai. Kas 
tai darys? Jūs? Jūs, leitenante Weinbergai? Mano atsakomybė di- 
desnė, negujūs galite suvokti. Jūs raudate dėl Santjago ir keikiate 
jūrų pėstininkus. Galite sau leisti tokį malonumą. Galite sau leis- 
ti malonumą nežinoti to, ką Žinau aš, - kad Santjago mirtis, nors 
ir tragiška, tikriausiai išgelbėjo gyvybes. Ir nors mano gyvenimas 
jums šlykštus ir nesuvokiamas, jis gelbsti gyvybes. Jūs nenorite 
tiesos, nes nors pobūviuose apie tai garsiai nekalbate, giliai šir- 
dyje norite, kad aš būčiau ant tos sienos. Jums reikia, kad aš bū- 
čiau ant tos sienos“. 

Globalėjimo sistema yra kiek kitokia. Ji irgi turi vieną visa ap- 
imantį bruožą - integravimąsi. Pasaulis virto vis labiau susipi- 
nančia vieta; šiandien, arjūs esate bendrovė, ar šalis, jūsų grėsmės 
ir galimybės vis labiau kyla iš to,su kuojūs susijęs. Šią globalėjimo 
sistemą taip pat apibūdina vienas žodis - tinklas. Taigi plačiąja 
prasme mes nuėjome nuo sistemos, pagrįstos padalijimu ir sieno- 
mis, iki sistemos, vis labiau pagrįstos integravimusi ir tinklais. Šal- 
tajame kare mes griebdavomės „karštos linijos“ ,simbolizavusios 
mūsų visų pasidalijimą, bet bent jau dvi valstybės buvo atsakin- 
gos - Jungtinės Valstijos ir Sovietų Sąjunga, - o globalėjimo siste- 
moje susisiekiame internetu, simbolizuojančiu didėjantį mūsų vi- 


sų susijungimą ir tai, kad niekas nėra visiškai atsakingas. 

Tai veda prie kitų globalėjimo ir šaltojo karo sistemos skirtumų. 
Globalėjimo sistema, kitaip negu šaltojo karo sistema, nėra sustin- 
gusi, ji yra dinamiškas, tebevykstantis procesas. Štai kodėl aš api- 
būdinu globalėjimą taip: tai nenumaldomas dar niekada neregėto 
masto rinkų, tautinių valstybių ir technologijų integravimasis — jis 
leidžia žmonėms, bendrovėms ir tautinėms valstybėms susisiekti 
su pasauliu greičiau, rimčiau ir pigiau negu bet kada, jis leidžia 
pasauliui susisiekti su žmonėmis, bendrovėmis ir tautinėmis vals- 
tybėmis greičiau, rimčiau ir pigiau negu bet kada. Šis globalėjimo 
procesas taip pat sukelia galingą priešišką reakciją tų, su kuriais 
naujoji sistema pasielgė Žiauriai arba juos pralenkė. 

Varomoji idėja, slypinti už globalėjimo, yra laisvosios rinkos 
kapitalizmas - juo daugiau jūs leidžiate valdyti rinkos jėgoms ir 
juo daugiaujūs atveriate savo ekonomiką laisvajai prekybai ir kon- 
kurencijai, tuo jūsų ekonomika bus veiksmingesnė ir labiau kles- 
tės. Globalėjimas reiškia laisvosios rinkos kapitalizmo pasklidimą 
iš esmės į visas pasaulio šalis. Taigi globalėjimas turi ir savo eko- 
nominių taisyklių rinkinį - taisyklių, kurios sukasi apie jūsų eko- 
nomikos atvėrimą, reguliavimo panaikinimą ir privatizavimą, kad 
ji taptų konkurencingesnė ir patrauklesnė užsienio investicijoms. 
1975 m., šaltojo karo įkarštyje, tik 8 procentai pasaulio šalių turėjo 
liberalius, laisvosios rinkos kapitalo režimus, o tiesioginės užsie- 
nio investicijos, Pasaulio banko duomenimis, tuo metu siekė tik 
23 milijardus JAV dolerių. 1997 m. šalių su liberaliais ekonomikos 
režimais buvo 28 procentai, o užsienio investicijos siekė 644 mili- 
jardus dolerių. 

Priešingai negu šaltojo karo sistema, globalėjimas turi savo vy- 
raujančią kultūrą ir tam tikrų mastu yra niveliuojantis. Ankstesnė 
se epochose tokio pobūdžio kultūrinis niveliavimas pasitaikyda- 
vo regioniniu mastu - Vakarų Europos ir Viduržemio jūros pasaulio 
romanizavimas, arabų ir vėliau osmanų vykdytas Vidurio Azijos, 


Šiaurės Afrikos, Europos ir Artimųjų Rytų islaminimas arba sovie- 

tų vykdytas Rytų bei Vidurio Europos ir Eurazijos dalių rusifikavi- 
mas. Kultūros požiūriu globalėjimas (kad ir kaip ten būtų) yra su- 
sijęs su amerikietinimo plitimu - nuo „Big Mac“ iki „iMac“ ir iki 
peliuko Mikio. 

Globalėjimas turi savas technologijas - kompiuterizavimą, 
skaitmeninimą, palydovines komunikacijas, skaidulinę optiką ir 
internetą, - kurios sustiprina integravimosi perspektyvą. Kai tik 
valstybė įšoka į globalėjimo sistemą, jos elitas pradeda perimti 
šią integravimosi perspektyvą ir mėgina susirasti vietą globalia- 
me kontekste. 1998 m. vasarą lankiausi Jordanijoje, Amane, ir 
viešbutyje Inter-Continental gėriau kavą su savo draugu Rami Khou- 
ri, vienu iš pagrindinių Jordanijos politinių apžvalgininkų. Kai 
susėdome, paklausiau, kas nauja. Pirmiausia jis man pasakė štai 
ką: „Jordanija ką tik buvo įtraukta į CNN orų pranešimus“. Rami 
norėjo pasakyti, kad Jordanijai svarbu žinoti, jog, globaliai mąs- 
tančioms institucijoms verta Žinoti, koks dabar Amane oras. Tai 
leidžia jordaniečiams jaustis svarbesniems ir teikia vilčių, kad 
juos padarys turtingesnius daugiau apsilankiusių turistų arba 
globalių investuotojų. Kitą dieną po susitikimo su Rami man teko 
nuvykti į Izraelį ir susitikti su Jacobu Frenkeliu, Izraelio centrinio 
banko valdytoju, Čikagos universitetą baigusiu ekonomistu. Fren- 
kelis pastebėjo, kad ir pats patiria perspektyvos pokyčius: ,„Anks- 
čiau, kalbėdami apie makroekonomiką, pirmiausia pažvelgda- 
vome į vietines rinkas, vietines finansines sistemas irjų tarpusavio 
ryšį, o paskui, tartum pavėluotai, pažvelgdavome į tarptautinę 
ekonomiką. Būta požiūrio, kad tai, ką mes darome, pirmiausia 
yra mūsų reikalas, o paskui yra kažkokios realizavimo rinkos 
užsienyje, kuriose mes parduosime. Dabar mes apverčiame per- 
spektyvą. Neklauskime, į kurias rinkas mes eksportuotume, nu- 
sprendę, ką gaminti; verčiau iš pradžių ištirkime globalų pagrin- 
dą, kuriame dirbame, o paskui nuspręskime, ką gaminti. Tai keičia 


visą perspektyvą . 

Būdingas šaltojo karo matas buvo svoris - ypač raketomis pa- 
remtas svoris - tuo tarpu globalėjimo matas yra sparta - preky- 
bos, kelionių, susisiekimo ir naujovių diegimo sparta. Šaltasis 
karas sukosi apie Einšteino masės ir energijos ekvivalentišku- 
mą -e=1nc2. Globalėjimas sukasi apie Moore'o dėsnį, kuris teigia, 
kad silicio mikroschemų galia kas aštuoniolika - dvidešimt ketu- 
ris mėnesius padvigubės, o kaina perpus sumažės. Šaltajame ka- 
re dažniausiai buvo keliamas toks klausimas: „Kieno pusėje esa- 
te?“ Globalizme dažniausiai klausiama: „Kokiu mastu esate 
susietas su kitais?“ Šaltajame kare antras pagal dažnumą klausi- 
mas buvo toks: „Kokio dydžio jūsų raketa?“ Globalizme jis yra: 
„Kokiajūsų modemo sparta?“ Šaltojo karo sistemos pagrindinis 
dokumentas buvo sutartis. Globalėjimo - sandoris. Šaltojo karo 
sistema netgi turėjo savo madą. Pasak žurnalo Foreign Policy, 
1961 m. Kubos prezidentas Fidelis Castro, vilkėdamas įprastą 
gelsvai žalią nuobodžią karinę uniformą, paskelbė savo garsųjį 
šūkį: „Aš būsiu marksistas-leninistas visą likusį gyvenimą“. 
1999 m. sausį Castro apsivilko dalykišką eilutę Havanoje vyks- 
tančiai konferencijai globalėjimo klausimais, į kurią buvo pakvies- 
ti ir finansininkas George'as Sorosas, ir laisvosios rinkos ekono- 
mistas Miltonas Friedmanas. 

Pagrindiniai šaltojo karo sistemos ekonomistai buvo Karlas Mar- 
xas ir Johnas Maynardas Keynesas, kurie kiekvienas savaip norėjo 
sutramdyti kapitalizmą; o globalėjimo sistemos ekonomistai yra 
Josephas Schumpeteris ir. Intel pirmininkas Andy Grove'as, ku- 
riems labiau rūpi paleisti kapitalizmą nuo saito. Schumpeteris, 
buvęs Austrijos finansų ministras ir Harvardo verslo mokyklos 
profesorius, išdėstė savo požiūrį klasikiniame veikale Kapitalizimas, 
socializmas ir demokratija - kapitalizmo esmė esanti „kūrybingo grio- 
vimo“ vyksmas - amžinas seno ir mažiau veiksmingo gaminio ar 
paslaugos sunaikinimo ir jų pakeitimo naujais, veiksmingesniais 


ciklas. Schumpeterio įžvalgą, kad „išgyvena tik paranoikai'“, An- 

dy Grove'as paėmė savo knygos apie gyvenimą Silicio slėnyje pa- 
vadinimui ir ją padarė daugeliu atžvilgių globalaus kapitalizmo 
verslo sektinu pavyzdžiu. Grove'as padėjo populiarinti požiūrį, 
kad dramatiškos, pramonę neatpažįstamai pakeičiančios naujo- 
vės šiandien vyksta vis greičiau. Dėl šių technologinių laimėjimų 
jūsų naujausias išradimas dabar gali pasenti arba virsti preke Žai- 
bišku greičiu. Todėl išgyvens tik paranoikai, tik tie, kurie nepaliau- 
ja dirsčioti per petį, žiūrėdami, ar kuriama kas nauja, kas juos su- 
naikins, o tada skuba juos bent vienu žingsniu pralenkti. Tos šalys, 
kurios yra labiausiai pasiruošusios leisti kapitalizmui skubiai su- 
naikinti neveiksmingas bendroves, kad pinigus galima būtų iš- 
laisvinti ir nukreipti į pažangesnes, globalėjimo epochoje klestės. 
Tos, kurios kliaujasi, kad vyriausybės jas apsaugos nuo tokio kū- 
rybingo griovimo, šioje epochoje atsiliks. 

Jamesas Surowieckis, žurnalo Slate verslo skyrelio apžvalginin- 
kas, recenzuodamas Grove'o knygą, taikliai apibendrino, ką Schum- 
peteris ir Grove'as turi bendra, kas yra globalėjimo ekonomikos 
esmė. Jis aiškina: „Naujovė pakeičia tradiciją. Dabartis -ar galbūt 
ateitis - pakeičia praeitį. Svarbiausia, kas bus toliau, o tai, kas bus 
toliau, ateis tik tada, jei bus sugriauta tai, kas dabar čia yra. Nors 
šitai sistemą ir paverčia nuostabia vieta naujovėms, tai sunkina 
gyvenimą, nes dauguma žmonių labiau nori bent kiek užsitikrinti 
ateitį, o ne gyventi beveik nuolatinėje nežinioje... Mūsų niekas ne- 
verčia nuolatos atkurti santykių su tais, Kurie mums artimiausi. O 
vis dėlto būtent tai, kaip užsimena Schumpeteris, o po jo Grove'as, 
yra būtina, kad [šiandien] klestėtum“. 

Jei šaltąjį karą įsivaizduotume kaip sporto šaką, tai būtų sumo 
imtynės, teigia Johnso Hopkinso universiteto užsienio reikalų pro- 
fesorius Michaelas Mandelbaumas. „Tai būtų du riebūs vyrukai 
rate: visokios pozos, ritualai, trypimas kojomis, - bet iš tikrųjų la- 
bai nedaug sąlyčio iki varžybų pabaigos, kai pralaimėtojas išstu- 


miamas iš rato, bet niekas nežūva.“ 

Priešingai, jei globalėjimas būtų sporto šaka, tai būtų 100 metrų 
bėgimas be perstojo. Ir nesvarbu, kiek kartų jūs laimėjote - kitą 
dieną turite vėl lėkti. Ojei pralaimėsite tik viena šimtąja sekundės 
dalimi, gali pasirodyti, kad pralaimėjote valanda. (Paklauskite 
prancūzų. 1999 m. buvo pakeisti Prancūzijos darbo įstatymai. Rei- 
kalaujama, kad kiekvienas darbdavys darbo savaitę sutrumpintų 
keturiomis valandomis — nuo 39 valandų iki 35 ir nemažintų atly- 
ginimo. Daugelis Prancūzijos firmų kovojo dėl poveikio, kurį įsta- 
tymas padarytų jų našumui pasaulio rinkoje. Henri Thierry, mo- 
derniųjų technologijų firmos Thomson-SCF Cominunications 
personalo skyriaus direktorius, The Washington Post sakė: „Mes 
veikiame pasaulinės konkurencijos sąlygomis. Jei prarasime vieną 
našumo punktą, neteksime užsakymų. Įpareigojimas laikytis 35 
valandų būtų tolygus reikalavimui, kad Prancūzijos sportininkai 
bėgtų 100 metrų įsispyrę į šlepetes. Jie turėtų nedaug galimybių 
laimėti medalį“) 

Perfrazuojant Vokietijos politikos teoretiką Carlą Schmittą, šal- 
tasis karas buvo draugų ir priešų pasaulis. Globalėjimo pasaulis, 
priešingai, linkęs paversti visus draugus ir priešus konkurentais. 

Pagrindinis šaltojo karo rūpestis buvo sunaikinimo baimė, ky- 
lanti dėl aiškaus ir nuolatinio priešo, pernelyg gerai pažįstamo 
pasaulinėje kovoje. Pagrindinis globalėjimo rūpestis yra spartaus 
keitimosi baimė, kylanti dėl priešo, kurio jūs negalite pamatyti, 
paliesti arba pajusti —- pojūtis, kad jūsų darbą, bendruomenę ar 
darbo vietą bet kuriuo metu gali pakeisti bevardės ekonominės ir 
technologinės jėgos, kurios yra kas tik nori, tik ne stabilumas. Svar- 
biausia šaltojo karo gynybos sistema buvo radaras - pamatyti grės- 
mes, kylančias iš kitos sienos pusės. Svarbiausia globalėjimo epo- 
chos gynybos sistema yra rentgeno aparatas - pamatyti grėsmes, 
kylančias iš vidaus. 

Globalėjimas taip pat turi savo demografinį modelį - vis spartė- 


jantį Žmonių judėjimą iš kaimo vietovių ir žemdirbiško gyvenimo 

būdo į miestus ir miestišką gyvenimo būdą, glaudžiau susijusius 
su pasaulinėmis mados, maisto, rinkų ir pramogų srovėmis. 

Paskutinis ir svarbiausias dalykas: globalėjimas turi savo ga- 
lios struktūrą, kuri daug painesnė negu šaltojo karo struktūra. Šal- 
tojo karo sistema buvo grindžiama išimtinai tautinėmis valstybė- 
mis. Toje sistemoje jūs veikėte pasaulį per savo valstybę. Šaltasis 
karas pirmiausia buvo drama valstybių, susiduriančių su valsty- 
bėmis, valstybių pusiausvyros ir jungimosi su valstybėmis drama. 
Kaip sistema, šaltasis karas išlaikė pusiausvyrą dėl dviejų didžių- 
jų valstybių: Jungtinių Valstijų ir Sovietų Sąjungos. 

Globalėjimo sistema, priešingai, pagrįsta trimis pusiausvyro- 
mis, kurios užkloja viena kitą ir veikia viena kitą. Pirmoji yra tradi- 
cinė tautinių valstybių pusiausvyra. Globalėjimo sistemoje Jungti- 
nės Valstijos dabar yra vienintelė ir viešpataujanti didžioji valstybė, 
o visos kitos šalys nuo jos daugiau ar mažiau priklausomos. Vis 
dėlto jėgų pusiausvyra tarp Jungtinių Valstijų ir kitų šalių šios 
sistemos stabilumui vis dar turi reikšmės. Irji vis dar gali paaiškin- 
ti daugybę naujienų, kurias jūs skaitote pirmuose laikraščių pus- 
lapiuose, ar tai būtų Irako sulaikymas Artimuosiuose Rytuose, ar 
NATO plėtra Rusijos link Vidurio Europoje. 

Antroji globalėjimo sistemos pusiausvyra yra tarp tautinių vals- 
tybių ir globalių rinkų. Šios globalios rinkos sudarytos iš milijonų 
investuotojų, pelės spragtelėjimu kilnojančių savo pinigus po pa- 
saulį. Aš vadinu juos „elektronine kaimene“. Ji susirenka svar- 
biausiuose pasauliniuose finansų centruose, tokiuose kaip Volst- 
ritas, Honkongas, Londonas ir Frankfurtas, kuriuos aš vadinu 
„prekybos centrais“. Elektroninės kaimenės ir prekybos centrų nuo- 
statos bei veiksmai tautinėms valstybėms dabar gali daryti milži- 
nišką poveikį, netgi sukelti vyriausybių žlugimą. Kas 1998 m. In- 
donezijoje išvarė Suharto? Ne kita valstybė, o prekybos centrai, 
nustoję remti Indonezijos ekonomiką ir pasitikėti ja. Šiandien jūs 


nesuprasite pirmųjų laikraščių puslapių, jei savo analizei nepasi- 

telksite prekybos centrų. Nes Jungtinės Valstijos gali jus sunaikinti 
numesdamos bombas, o prekybos centrai gali sunaikinti nuvertin- 
damijūsų obligacijas. Kitaip tariant, Jungtinės Valstijos yra domi- 
nuojantis Žaidėjas prie globalėjimo žaidimo lentos, bet nejos vie- 
nos lemia ėjimus ant tos lentos. Ši globalėjimo žaidimo lenta 
šiandien yra labai panaši į „Ouija“ lentą - kartais figūras aiškiai 
kilnoja didžiosios valstybės rankos, o kartais jas kilnoja nemato- 
mų prekybos centrų rankos. 

Trečioji pusiausvyra, į kurią jūs turite kreipti dėmesį globalėji- 
mo sistemoje - tikrai visų naujausia — tai asmenų ir tautinių valsty- 
bių pusiausvyra. Globalėjimas nuvertė daug sienų, ribojusių Žmo- 
niųjudėjimą ir susisiekimą, tačiau jis tuo pat metu sujungė pasaulį 
į tinklus — tuo asmenims buvo suteikta galios daugiau negu bet 
kada (istorijoje. Asmenys vis labiau gali tiesiogiai vaidinti pasaulio 
scenoje be valstybės tarpininkavimo. Taigi šiandien jūs turite ne 
tik didžiąją valstybę, ne tik prekybos centrus, bet, kaip bus toliau 
parodyta knygoje, šiuo metu jūs turite itin galingus asmenis. Kai 
kurie iš šių itin galingų asmenų yra gana pikti, kai kurie puikūs, 
bet visi jie dabar gali tiesiogiai vaidinti pasaulio scenoje. 

Be JAV vyriausybės Žinios Long-Termi Capital Management - ke- 
letas vyrukų, įkūrusių investicinį fondą Grinviče, Konektikuto vals- 
tijoje - sukaupė daugiau finansinių lažinių pasaulyje už visas Ki- 
nijos užsienio valiutos atsargas. Osama bin Ladenas, Saudo 
Arabijos milijonierius, turintis savo pasaulinį tinklą, XX a. dešim- 
tojo dešimtmečio pabaigoje paskelbė karą Jungtinėms Valstijoms, 
o JAV Karinės oro pajėgos jam atsakė sparnuotųjų raketų smūgiais 
(ten, kurjis gyveno Afganistane), tartum jis būtų kita tautinė vals- 
tybė. Pamąstykite apie tai. Jungtinės Valstijos paleido 75 sparnuo- 
tąsias raketas, kainavusias po milijoną JAV dolerių, į žmogų! Tai 
buvo didžioji valstybė prieš itin galingą piktą žmogų. Jody Wil- 
liams 1997 m. paskirta Nobelio taikos premija už nuopelnus, kad 


sausumos minos būtų uždraustos tarptautiniu mastu. To draudi- 

moji pasiekė ne tik be didelės vyriausybės pagalbos, bet ir susidur- 
dama su visų didesnių valstybių pasipriešinimu. O kas, kaip ji 
sakė, buvo jos slaptasis ginklas buriant tūkstantį įvairių Žmogaus 
teisių ir ginklų kontrolės grupių šešiuose žemynuose? „El. paštas“. 

Tautinės valstybės, ypač didžioji Amerikos valstybė, šiandien 
vis dar yra labai svarbios, bet dabar tokie yra ir prekybos centrai ir 
itin galingi asmenys. Jūs niekada nesuprasite globalėjimo siste- 
mos arba rytinio laikraščio pirmo puslapio, jei nesuvoksite jos kaip 
sudėtinės visų šių trijų veikėjų sąveikos: valstybių, kylančių prieš 
valstybes, valstybių, kylančių prieš prekybos centrus, bei prekybos 
centrų ir valstybių, kylančių prieš itin galingus asmenis. 

Nelaimė, dėl priežasčių, kurias aš paaiškinsiu vėliau, globalėji- 
mo sistema mus užgriuvo Žymiai greičiau negu mes sugebame per- 
sikvalifikuoti, kad ją suvoktume ir suprastume. Pamąstykite vien 
apie tokį faktą: dauguma žmonių 1990 m. net nebuvo girdėję apie 
internetą, tada labai nedaug Žmonių turėjo el. pašto adresus. Tai 
buvo tik prieš dešimt metų! O dabar internetas, mobilieji telefonai 
ir el. paštas tapo būtinomis priemonėmis, be kurių daugelis žmo- 
nių, irne tik išsivysčiusiose šalyse, gyvenimo neįsivaizduoja. Esu 
įsitikinęs, kad nebuvo kitaip šaltojo karo pradžioje, kai pirmą kar- 
tą pasirodė branduoliniai arsenalai ir atgrasymo teorijos. Prireikė 
daug laiko, kad tos epochos lyderiai ir analitikai iki galo suprastų 
tikrąją šaltojo karo prigimtį ir mastą. Jie išplaukė iš šaltojo karo 
manydami, kad šis karas sukūrė tam tikrą pasaulį, bet greitai su- 
prato, kad jis padėjo pagrindus pasauliui, smarkiai besiskirian- 
čiam nuo tokio, kokio jie tikėjosi. Daug kas iš to, kas buvo laikoma 
didžiąja šaltojo karo struktūra ir strategijų kūrimu, buvo reakcija 
ilgai negalvojant į besikeičiančius įvykius ir besirutuliojančias grės- 
mes. Po truputį šie šaltojo karo strategai kūrė institucijas, suvoki- 
mus ir reakciją, kurie vadinami šaltojo karo sistema. 

Kitaip nebus ir su globalėjimo sistema, išskyrus tai, kad gali 


prireikti dar daugiau laiko savo nuomonei pakeisti, nes reikia smar- 

kiai persikvalifikuoti vien tam, jog suvoktume šią naują sistemą, ir 
todėl, kad ji sukurta ne tik apie didžiąsias valstybes, bet ir apie 
prekybos centrus bei itin galingus asmenis. Sakyčiau, kad 2000 m. 
apie tai, kaip veiks nūdienė globalėjimo sistema, mes suprantame 
tiek, kiek 1946 m., - kai Winstonas Churchillis perspėjo, kad lei- 
džiasi „geležinė uždanga“ ,atkirsdama sovietų įtakos sritį nuo Va- 
karų Europos, - mes supratome, kaip atsilieps šaltojo karo siste- 
ma. Vargiai įsivaizdavome, kaip išsisems šaltojo karo sistema 
praėjus trisdešimčiai metų po Churchillio kalbos! Štai kada Routle- 
geišleido kai kurių svarbiausių sovietologų esė rinkinį, pavadintą 
Sovietų ekonomika žengiant į 2000 metus. Kai jis pasirodė, turėjo di- 
delę paklausą. Tuo metu nė vienam iš autorių taip ir neatėjo į gal- 
vą, kad 2000 m. nebebus sovietų ekonomikos. 

Jei norite įvertinti, ar tiksliai keli Žmonės suprato šios sistemos 
veikimą, pamąstykite apie vieną įdomų faktą. Du pagrindiniai eko- 
nomistai, patarinėję Long-1T eri Capital Management, Robertas C. Mer- 
tonas ir Myronas S. Scholesas pasidalijo 1997 m. Nobelio ekono- 
mikos premiją - maždaug metus iki to laiko, kai LTCM taip 
nesuprato rizikos šiandieninėje smarkiai integruotoje globalioje 
rinkoje prigimties, kad fondas patyrė didžiausių nuostolių inves- 
ticinių fondų istorijoje. O už ką du LTCM ekonomistai gavo Nobe- 
lio premiją? Už tyrinėjimus, kaip globalūs investuotojai rizikai at- 
sverti galėtų pasinaudoti sudėtingais finansiniais instrumentais, 
vadinamais derivatais. 1997 m. jie pelnė Nobelio premiją už rizi- 
kos valdymą. 1998 m. jie gavo paguodos prizą už rizikos sukūri- 


mą. Tie patys vyrukai, ta pati rinka, naujas pasaulis. 

2. Informacijos arbitražas 


Nuostabiame Barselonos mokslo muziejuje mačiau eksponatą, pui- 
kiai iliustruojantį chaosą. Nelinijinis švytuoklės variantas buvo įtaisy- 
tas taip, kad lankytojas galėtų sulaikyti švytuoklę ir pradėti iš pasi- 
rinktos vietos pasirinktu greičiu. Buvo galima stebėti paskesnį mostą, 
kuris rašikliu užfiksuojamas popieriaus lape. Paskui lankytojo vėl 
buvo prašoma nutverti švytuoklę ir mėginti tiksliai pamėgdžioti anks- 
tesnę pradinę padėtį ir greitį. Nesvarbu, kaip kruopščiai tai buvo daro- 
ma, kitas mostas gerokai skirdavosi nuo to, koks jis buvo pirmą kar- 
tą... Paklausiau muziejaus direktoriaus, ką veikia du vyrai, stovintys 
kampe ir Žiūrintys į mus. Jis atsakė: „O, tai du olandai laukia, kol 
galės išgabenti chaosą“. Parodą aiškiai ketinta išardyti ir išvežti į Ams- 
terdamą. Bet nuo tada ėmiau klausti savęs, ar tų dviejų olandų pa- 
slaugos pasaulyje nesulauktų didelės paklausos - iš organizacijų, 
norinčių, kad būtų išgabentas jų chaosas. 


Kvarko ir jaguaro autorius Murray Gell-Mann. 


Kaip ir visi kiti, mėginantys prisitaikyti prie šios naujos globalėji- 
mo sistemos ir aiškiai ją suprasti, turėjau persikvalifikuoti ir susi- 
kurti naujus lęšius. Kad paaiškinčiau, kaip tai pavyko, leiskite man 
pradėti nuo išpažinties, kurią jau seniai, labai seniai norėjau nusi- 
mesti nuo pečių. Arjūs pasiruošę? Tai štai: aš išgalvodavau prane- 
šimus apie orą iš Beiruto. 

Na, tiesą sakant, aš jų neišgalvodavau. Taip sakyti būtų netei- 
singa. Ašjuos apytikriai apskaičiuodavau. 1979 m. buvau neprity- 
ręs United Press International reporteris. Man dažnai tekdavo dirbti 
naktinėje pamainoje, o viena iš naktinių pareigų buvo rengti pra- 
nešimus apie orą iš Beiruto. Jie būdavo pridedami prie UPI pasau- 
linės oro apžvalgos su aukščiausiomis ir žemiausiomis tempera- 


tūromis ir kiekvieną dieną spausdinami laikraščiuose. Vienintelis 

keblumas buvo tas, kad Beirute nebuvo sinoptiko, bent jau tokio, 
apie kurį būčiau žinojęs. Šalis buvo apimta pilietinio karo. Kam 
rūpėjo, kokia temperatūra? Žmonės tiesiog džiaugėsi, kad dar gy- 
vi. Vienintelė temperatūra, kuri tomis dienomis Beirute rūpėjo, bu- 
vo kūno temperatūra — 36,6 laipsniai. Taigi aš apytikriai apskai- 
čiuodavau temperatūrą, dažniausiai apklausdamas ad hoc. Rengti 
pranešimą apie orą iš esmės reiškė, kad aš šaukdavau per korido- 
rių: „Ei, Achmedai, kaip ten šiandien lauke?“ 

(OO Achmedas arba Sonia arba Daūdas rėkdavo: „Ya'ani, karšta“. 

„Apie 32 laipsnius?“ — klausdavau aš. „Tikrai, pone Tomai, 
kaip jūs sakote, - pasigirsdavo atsakymas. - Kažkas panašaus.“ 
Tada užrašydavau: „Aukščiausia temperatūra 32 laipsniai“. Pas- 
kui klausdavau: „Dabar lauke lyg ir vėsu?“ „Tikrai, pone Tomai,“ — 
pasigirsdavo atsakymas. „Kaip manot, apie 22 laipsnius?“ „Tik- 
rai, pone Tomai, kaip jūs sakote.“ Tad užrašydavau: „Žemiausia 
temperatūra 22 laipsniai“. Taip buvo parengiamas pranešimas apie 
orą iš Beiruto. 

Po kelerių metų prisiminiau tas akimirkas, kai atsidūriau The 
New York Times „Dienos verslo“ skyrelyje. Retkarčiais man paves- 
davo rašyti straipsnius apie dienos dolerio kurso svyravimus ar 
vertybinių popierių rinką. Tekdavo skambinti makleriams, kai baig- 
davosi prekyba, kad sužinočiau, kokia dolerio kaina, arba išsiaiš- 
kinti, kodėl Niujorko vertybinių popierių biržos akcijų kursų in- 
deksas pakilo ar nukrito. Mane visada stebino, jog kad ir kurjudėtų 
rinkos, kristų ar kiltų doleris, kai kurie analitikai visada gebėjo 
glaustai vienu sakiniu paaiškinti, kodėl 1,2 trilijonų dolerių vertės 
sandoriai šešiuose skirtinguose žemynuose per 24 skirtingas laiko 
juostas baigėsi dolerio kritimu ar kilimu puse cento Japonijos jenos 
atžvilgiu. Ir mes visi tuo paaiškinimu tikėjome. Tačiau pasąmonėje 
klausdavau savęs, ar tik tie aiškintojai manęs nemulkina. Klausi- 
nėjau savęs, ar tik tai nėra pranešimo apie orą iš Beiruto Volstrito 


variantas, kažkam šaukiant per Merrill Lynch ar Paine Webber kon- 

torų koridorius kažką panašaus į „Ei, Achmedai, kodėl doleris 
šiandien krito?“ Ir kadir ką biržos vyrukas, sekretorius ar pirmas 
pasitaikęs makleris eidamas pro savo stalą būtų atsakęs, kitos die- 
nos laikraščiuose tai virsdavo globaliu milijonų įvairių viso pa- 
saulio prekiautojų elgesio paaiškinimu. 

1994 m. buvau New York Times tarptautinės prekybos ir finansų 
korespondentas, rašantis apie Jungtinių Valstijų ir Japonijos pre- 
kybos derybas. Vieną popietę sėdėjau prie savo stalo ir bėgiojau 
akimis kompiuteryje po naujienų pranešimus. Staiga pastebėjau 


dvi Reuters žinutes, vieną po kitos: 


Doleris prekybos pabaigoje pakilo. Optimizmas prekybos derybose 
NIUJORKAS (Reuters). Doleris penktadienį baigiantis prekybai pakilo dau- 
gelio pagrindinių valiutų atžvilgiu, nes padidėjo optimizmas, kad 


Vašingtonas ir Tokijas pasieks susitarimą. 


Žinomų bendrovių akcijos prekybos pabaigoje nusmuko. Netikrumas 
prekybos derybose 

NIUJORKAS (Reuters). Žinomų bendrovių akcijų kaina penktadienį baigian- 
tis prekybai buvo mažesnė. Neaišku, ar galimos sankcijos, nes JAV ir 


Japonijos prekybos derybose artėja galutinis vidurnakčio terminas. 
„Ei, Achmedai, ką manai apie JAV ir Japonijos derybas?“ 


Tai, ką aš dariau tomis dienomis rengdamas pranešimus apie 
orą iš Beiruto ir ką darė Reuters su pranešimais apie akcijas ir va- 
liutas, buvo mėginimas sutvarkyti chaosą, tačiau nei vienu, nei 
kitu atveju nesulaukęs didesnės sėkmės. 1995 m., pradėjęs rašyti 
užsienio reikalų skyreliui, žinojau, kad ilgai neištversiu, jei mėgi- 
nimas sutvarkyti chaosą bus tik politinis temperatūros Beirute spė- 
liojimo atitikmuo. Tad ką daryti? Kaip suprasti ir paaiškinti šią 


neįtikėtinai sudėtingą globalėjimo sistemą? 

Atsakysiu trumpai - sužinojau, kad reikia daryti du dalykus 
išsyk - žvelgti į pasaulį iš daugialęšės perspektyvos ir tuo pat me- 
tu perteikti skaitytojams tą painumą paprastais pasakojimais, o ne 
didingomis teorijomis. Aš naudojuosi dviem metodais: „užsiimu 
informacijos arbitražu“, kad suprasčiau pasaulį, ir „pasakoju is- 
torijas“, kad jį paaiškinčiau. 

Kas yra informacijos arbitražas? Arbitražas yra rinkos termi- 
nas. Tiksliau sakant, jis susijęs su vienalaikiu tų pačių vertybinių 
popierių, prekių arba užsienio valiutos pirkimu ir pardavimu įvai- 
riose rinkose, siekiant pasipelnyti iš nevienodų kainų ir nevieno- 
dos informacijos. Vykęs arbitražininkas yra prekybininkas, žinan- 
tis, kad kiaulių papilvės pardavinėjamos po 1 dolerį už svarą 
Čikagoje ir po 1,5 Niujorke, todėl jis perka jas Čikagoje, o parduoda 
Niujorke. Galima užsiimti arbitražu rinkose. Galima juo užsiimti 
literatūroje. Apie didįjį ispanų rašytoją Josė Ortegą y Gassetą buvo 
sakoma, kad jis „pigiai pirko informaciją Londone ir brangiai ją 
pardavinėjo Ispanijoje“. T. y. jis dažnai lankėsi visuose didžiuo- 
siuose Londono salonuose, o paskui išversdavo ten gautą infor- 
maciją į ispanų kalbą. Tačiau ar parduodate kiaulių papilves, ar 
informaciją, svarbiausia, kad būtumėte vykęs arbitražininkas - tu- 
rėti platų informatorių ir informacijos tinklą, o paskui Žinoti, kaip 
jį susintetinti taip, kad jis duotų pelno. 

Dabar labiau nei bet kada nyksta įprastos ribos tarp politikos, 
kultūros, technologijų, finansų, nacionalinio saugumo ir ekologi- 
jos. Dažnai negalima paaiškinti vieno, neminint kitų, ir negalima 
paaiškinti visumos nepriklausomai nuo jų visų. Todėl, kad būtu- 
mėte geras užsienio reikalų apžvalgininkas arba korespondentas, 
jūs turite išmokti arbitražuoti informaciją iš šių gerokai skirtingų 
perspektyvų, o tada jas visas suregzti, kad išeitų pasaulio vaizdas, 
kokio jūs niekada negautumėte, jei į jį Žvelgtumėte tik iš vienos 
perspektyvos. Tai informacijos arbitražo esmė. Pasaulyje, kuriame 


mes visi tampame vis labiau susiję, gebėjimas perprasti sąsajas ir 

sujungti taškus yra tikroji pridėtinė vertė, teikiama Žurnalisto. Jei 
nesuprantate sąsajų, nesuprasite pasaulio. 

O kad galėčiau pasakyti, jog visa tai supratau pradėdamas kar- 
jerą. Deja, taip nebuvo. Priėjau prie šio požiūrio visiškai atsitikti- 
nai, kai vienas kitą lydintys mano karjeros pokyčiai vis vertė uždė- 
ti vieną lęšį ant kito - kad ištverčiau. Štai kas atsitiko. 

Žurnalisto gyvenimą pradėjau kaip vienas iš ribočiausių re- 
porterių. Pirmąjį karjeros dešimtmetį rašiau apie „Visų Gentinių 
Karų Motiną“ -arabų ir Izraelio konfliktą, iš pradžių iš Beiruto, o 
paskui iš Jeruzalės. Tuo metu žurnalistika man iš esmės buvo dviejų 
matmenų užsiėmimas. Ji siejosi su politika ir kultūra, nes Artimuo- 
siuose Rytuose jūsų kultūra beveik apibrėždavo jūsų politiką. Ar- 
ba, kitaip tariant, visas pasaulis man siejosi su stebėjimu, kaip 
Žmonės tvirtai laikosi savo šaknų ir su šaknimis rauna savo kai- 
mynųaalyvmedžius. 

Paskui 1988 m., praleidęs dešimtmetį Artimuosiuose Rytuose, 
išvykau iš Jeruzalės ir atsidūriau Vašingtone, kur pasidariau New 
York Times diplomatiniu korespondentu. Pirmas įvykis, kurį man 
pavedė aprašyti, buvo valstybės sekretoriaus Jameso A. Bakerio III 
patvirtinimo svarstymas Senate. Aš drovėjausi pasakyti, kad ma- 
no ir humanitarinių mokslų bakalauro, ir humanitarinių mokslų 
magistro darbai yra iš arabų ir Artimųjų Rytų studijų ir iki tol be- 
veik visą laiką rašiau apie Artimuosius Rytus, todėl iš tiesų ne per 
daugiausia išmaniau apie kokias nors kitas pasaulio dalis. Ir, Žino- 
ma, nieko neišmaniau apie daugelį klausimų, kuriuos p. Bakeriui 
pateikė senatoriai: pavyzdžiui, apie START sutartį, „Contras“, An- 
golą, CFE (Sutartis dėl įprastinių ginkluotųjų pajėgų Europoje) gin- 
klų kontrolės derybas ir NATO. Kai išėjau iš svarstymo, man svai- 
go galva. Neturėjau jokio supratimo, kas ten buvo svarbiausia. 
Netgi neišmaniau, ką reiškia pusė santrumpų. Nesupratau, ar „Con- 
tras“ buvo mūsų vyrukai, ar jų, ir maniau, kad CFE yra spaudos 


klaida ir reiškia „cafe “ be „a“. Važiuodamas taksi atgal į Times 

biurą, regėjau vien riebią antraštę kito ryto New York Times apie 
kažką, ką pasakė Bakeris, ko aš net nepaminėjau savo straipsnyje. 
Tik Pentagono korespondento Michaelo Gordono dėka tąkart man 
pavyko sukurpti straipsnį. Tada sužinojau, kad dviejų matmenų 
jaunebepakanka. Laimė, ketverių metų diplomatijos korespondento 
patirtis (įskaitant apie 800000 kilometrų, nukeliautų su Bakeriu) 
padėjo man prie politikos ir kultūros pridurti naują matmenį - 
nacionalinį saugumą, jėgų pusiausvyros matmenį. Tai apima vi- 
sus susijusius klausimus, besisukančius apie ginklų kontrolę, di- 
džiųjų valstybių konkurenciją, šaltojo karo aljansų vadybą ir vals- 
tybių geopolitiką. Taip mano senasis dviejų matmenų požiūris 
buvo neatpažįstamai pakeistas. Atsimenu, kaip vienąkart skridau 
su Bakeriu į Izraelį. Virš Tel Avivo oro uosto jo lėktuvui staiga buvo 
nurodyta prieš nusileidžiant apsukti didelį lanką virš Vakarų 
Kranto. Pasijutau besidairąs pro valstybės sekretoriaus lėktuvo iliu- 
minatorių į Vakarų Krantą ir begalvojąs: „Suprantat, nepagražin- 
ta galios kalba tariant, ši vieta iš tiesų jau nebėra labai svarbi. Įdo- 
mi taip. Bet geopolitiškai nebesvarbi“. 

Po mano gastrolių Valstybės departamente, o paskui, laimė, 
trumpo šmėstelėjimo Baltųjų rūmų korespondentu (niekas nedrįs- 
ta to pavadinti Žurnalistika), 1994 m. pridėjau dar vieną lęšį, kai 
Times mane paprašė imtis naujo skyrelio, kuris aprėptų užsienio 
politiką ir tarptautinius finansus. Darėsi aišku, kad, pasibaigus 
šaltajam karui bei sugriuvus Sovietų Sąjungai, finansams ir preky- 
bai tenka didesnis vaidmuo formuojant tarptautinius santykius. 
Sritis, buvusi ekonomikos ir nacionalinio saugumo strategijos for- 
mavimo sankirtoje, man ir Times buvo tam tikras eksperimentas. 
Formaliai aš buvau paskirtas Valstybės iždo ir prekybos kores- 
pondentu, bet, atsižvelgiant į mano kvalifikaciją ir rašinius apie 
Valstybės departamento ir Baltųjų rūmų darbą, buvau paprašytas 
visa tai sujungti. Skyrelį apibūdindavome įvairiai - „Komercinė 


diplomatija“ arba „Užsienio reikalai ir finansai“. Toje sankirtoje 

atradau du dalykus. Pirmas, kad, pasibaigus šaltojo karo sistemai, 
ši sankirta ketino pateikti daugybę žinių. Kitas mano atrastas da- 
lykas buvo tas, kad niekas kitas to nedarė. Buvo daugybė prekybos 
korespondentų, bet jie neliesdavo diplomatijos. Buvo daugybė fi- 
nansų korespondentų, bet jie neliesdavo nacionalinio saugumo 
reikalų. Buvo daugybė diplomatinių korespondentų, bet jie nelies- 
davo finansų. Ir buvo Baltųjų rūmų korespondentų, kurie nerašy- 
davo apie prekybos, finansų ar užsienio reikalus, o tik tai, ką prezi- 
dentas pasakė ar padarė. 

Pridurti finansų rinkų matmenį prie politikos, kultūros ir na- 
cionalinio saugumo man buvo tolygu užsidėti naujus akinius ir 
staiga pažvelgti į pasaulį pro keturias dioptrijas. Aš mačiau nau- 
jienų pranešimus, kurių niekada anksčiau nebūčiau pripažinęs 
naujienų pranešimais. Suvokiau priežastinę įvykių seką, kurios 
niekada anksčiau nebūčiau galėjęs atpažinti. Mačiau nematomas 
rankas ir antrankius, trukdančius vadovams ir valstybėms veikti, 
apie kurių buvimą niekada anksčiau nenutuokiau. 

Deja, keturių matmenų nepakako. Paskirtas užsienio reikalų 
skyrelio apžvalgininkų, pamažu suvokiau: tai dabartinė technolo- 
gijų pažanga - nuo interneto iki palydovinių telekomunikacijų — 
kėlė irstiprino rinkas, keitė valstybių ir žmonių tarpusavio sąvei- 
kąiriš tiesų buvo globalėjimo centras. Aš suvokiau, kad negalėsiu 
paaiškinti sau, jau nekalbu apie skaitytojus, tų jėgų, kurios forma- 
vo globalią politiką, jei pats geriau nesuprasiu tų technologijų, ku- 
rios visokiais naujais būdais suteikė galią Žmonėms, bendrovėms 
ir vyriausybėms. Visada svarbu, kas visuomenėje kontroliuoja gin- 
klus. Bet taip pat turi reikšmės, kas kontroliuoja telefonus irjų vei- 
kimą. Labai svarbu, kiek jūsų šalis turi branduolinių ginklų. Ta- 
čiau kiek apima jūsų internetas, taip pat turi reikšmės. Turėjau 
pridėti dar vieną matmenį - technologiją - ir pasidaryti penkių 
dioptrijų korespondentu. Tai yra - Silicio slėniu papildyti sąrašą 


pasaulio sostinių (Maskvos, Pekino, Londono, Jeruzalės), kurias 

maniau turįs kartą per metus aplankyti vien tam, kad neatsilikčiau 
nuo to, kas ten vyksta. 

Juo atidžiau stebėjau veikiančią globalėjimo sistemą, tuo darėsi 
aiškiau, kad ji atpalaidavo miškus triuškinančias plėtros jėgas ir 
disnėjišką visą parą trunkantį niveliavimą, kurie, jei būtų likę ne- 
stabdomi, galėjo sunaikinti aplinką ir su šaknimis išrauti kultūras 
darniekada žmonijos istorijoje neregėtu greičiu. Pamažu suvokiau, 
kad jei neįtraukčiau šios aplinkos perspektyvos į savo analizę, pra- 
leisčiau vieną iš pagrindinių jėgų, galinčių apriboti plėtrą ir sukel- 
ti globalėjimui priešišką reakciją. Todėl prie savo arbitražo pridū- 
riau šeštą matmenį - mokytis aplinkosaugos - ir savo keliones 
ėmiau papildyti nedidelėmis išvykomis į gamtą, kad suprasčiau, 
kaip globalėjimas veikia ekosistemas ir kaip jų smukimas veikia 
globalėjimą. 

Dabar, kai jau pasiekiau šešias dioptrijas, nežinau, kas toliau. 
Bet jei (ir kai) naujas matmuo paaiškės, aš jį pridėsiu. Nes esu „glo- 
balistas“. Aš priklausau šiai mąstymo mokyklai. Tai reiškia, kad 
nesu realistas, manantis, jog užsienio reikaluose viską galima pa- 
aiškinti galios ir geopolitinio pranašumo ieškojimu, o rinkos iš 
tikrųjų neturinčios reikšmės. Nesu aplinkosaugininkas, žvelgian- 
tis į pasaulio likimą tik per aplinkos prizmę ir per tai, ką reikia 
padaryti, kad ji būtų išsaugota, o plėtra neturinti reikšmės. Nesu 
technologas —vienas iš tų Silicio slėnio technofanatikų, manančių, 
kad istorija prasidėjo išradus mikroprocesorių ir kad tarptautinių 
santykių ateitį lems internetas, o geopolitika neturinti reikšmės. 
Nesu esencialistas, manantis, kad žmonių elgesį galima paaiškin- 
ti kokiu nors esminiu kultūriniu arba DNR bruožu, o technologijos 
neturinčios reikšmės. Ir nesu ekonomistas, manantis, kad galima 
paaiškinti pasaulį su nuoroda tik į rinkas, o galios politika ir kul- 
tūra neturi reikšmės. 

Manau, kad ši nauja globalėjimo sistema, kurioje sienos tarp 


šalių, rinkų ir disciplinų vis labiau nušluojamos, sukelia iš esmės 

naują būseną. O vienintelis būdas ją pamatyti, suprasti ir paaiš- 
kinti — arbitražuoti visus šešis anksčiau išdėstytus matmenis ir 
nustatyti skirtingus svorius skirtingoms perspektyvoms skirtin- 
gais laikais skirtingose situacijose, bet visad suprasti, kad būtent 
visų jų sąveika šiandien iš tiesų yra pagrindinis tarptautinių san- 
tykių bruožas. Ir todėl būti globalistu yra vienintelis kelias logiškai 
sujungti taškus, perprasti globalėjimo sistemą ir taip sutvarkyti 
chaosą. 

Jei aš klystu taip manydamas apie šį pasaulį, gana greitai pa- 
aiškės. Tačiaujei neklystu, daugybei žmonių gali tekti grįžti į mo- 
kyklą. Manau, jog ypač svarbu, kad ir žurnalistai, kurie įpareigoti 
aiškinti pasaulį, ir strategai, kurie atsakingi už jo formavimą, mąs- 
tytų kaip globalistai. Tarp visų tų skirtingų pasaulių ir institucijų 
esama vis vientisesnio tinklo, o korespondentams ir strategams 
reikia būti tokiems pat vientisiems kaip tas tinklas. Deja, ir žurna- 
listikoje, ir akademinėje aplinkoje įsišaknijusi tendencija vertinti 
labai suskaidytų, siaurų sričių požiūriu, nepaisant fakto, jog rea- 
lus pasaulis nėra padalytas į tokias tvarkingas mažas sritis ir kad 
griūva visos sienos tarp šalies vidaus, tarptautinių, politinių ir 
technologinių reikalų. 

Leiskite man pateikti tik vieną pavyzdį. Metų metus Clintono 
administracija grasino įvesti prekybos sankcijas Japonijai, jei ši 
nepanaikins tam tikrų oficialių ir paslėptų tarifų įvairioms pre- 
kėms. Bet kiekvieną kartą, kai supratingas JAV prekybos atstovas 
Mickey Kantoras, atrodytų, argumentais palenkdavo administra- 
ciją imtis Žygių ir prezidentas rengdavosi nubausti Japoniją, pas- 
kutinę akimirką Clintonas atsitraukdavo. Štai kaip aš įsivaizduo- 
ju tai, kas tuo metu dėdavosi Ovaliniame kabinete: 

Kantoras įeidavo į Ovalinį kabinetą, prisitraukdavo kėdę prie 
sėdinčio prezidento ir pasakydavo: „Pone prezidente, tie prakeikti 
japonai priešinasi, jie vėl daro ią patį. Neįsileidžia į šalį mūsų 


eksporto. Metas pagaliau juos nubausti. Sankcijos, pone preziden- 

te. Didelio masto sankcijos. Pats laikas joms. Tinkama vieta ir, po- 
ne prezidente, profesinės sąjungos mus už tai pagirs“. 

„Mickey, tu visiškai teisus, - tardavo prezidentas. - Pasistenk.“ 
Tačiau vos tik Kantoras susiruošdavo bausti Tokiją, pro šonines 
Ovalinio kabineto duris įeidavo valstybės iždo sekretorius Rober- 
tas Rubinas. 

„Ak, pone prezidente, - tardavo Rubinas, -suprantate, jei mes 
įvesime sankcijas Japonijai, doleris kris, o japonai gali imti parda- 
vinėti turimus JAV trumpalaikius iždo vekselius ir išaugs JAV vi- 
daus palūkanų normos.“ 

Tada prezidentas pamodavo Kantorui, jau pakeliui durų link: 
„Ei, Mickey, Mickey, Mickey. Eikš čia. Reikia tai apsvarstyti.“ 

Po kelių dienų Kantoras grįždavo. Dėstydavo tuos pačius argu- 
mentus. Šį kartą prezidentą pavykdavo įtikinti. Jis pasakydavo: 
„Nebepakęsiu tų japonų, Mickey. Sankcijos. Baudžiam.“ 

Vos tik Kantoras susiruošdavo bausti Tokiją, pro šonines Ova- 
linio kabineto duris įeidavo gynybos sekretorius Williamas Perry. 

„Ak, pone prezidente, - tardavo Perry, - suprantate, jei įvesime 
sankcijas Japonijai, japonai nesiderės iš naujo dėl mūsų bazių Oki- 
navoje arba neužmokės už tą Šiaurės Korėjos branduolinį reakto- 
rių, kaip mes tikimės.“ 

Tada prezidentas imdavo įnirtingai moti Kantorui, einančiam 
pro duris: „Ei, Mickey, Mickey, Mickey. Eikš čia. Reikia apsvarstyti“. 

Tai sukurta scena, tačiau kirsčiau lažybų iš didelės sumos, kad 
ji labai panaši į tai, kas vyko iš tikrųjų, o korespondentas, kuris 
deramai tai užfiksuotų skaitytojams, būtų ne prekybos korespon- 
dentas, Valstybės iždo korespondentas ar Pentagono koresponden- 
tas, o tas, kuris visur atsiduria ir užsiima visų trijų sričių arbitražu. 

Jeilio tarptautinių santykių istorikai Paulas Kennedis ir Johnas 
Lewis Gaddis vienu iš savo darbų laiko ugdyti kitą Amerikos stra- 
tegų kartą. Didelis jų nuopelnas, kad nusprendė turintys rasti bū- 
dą, kaip išplėsti mokymo programą, pagal kurią išleistų naują kar- 

tą strategų, mokančių mąstyti globaliai, o ne tik partikuliariai. Ben- 
drai paskelbtoje esė Gaddis ir Kennedis įrodinėjo, jog nors ir svar- 
bu, kad mes turime kiekvieno dalyko partikuliarininkų, - visada 
svarbu turėti būrį Žmonių, gerai išmanančių įvairias sritis, - taip 
pat svarbu, kad ne vien partikuliarininkai formuotų strategiją ir 
analizuotų užsienio politiką. 

„Šitiems žmonėms, - rašė Jeilio istorikai, — visiškai pakanka 
kompetencijos aprėpti atskiras dalis, bet sunkoka suvokti visą da- 
lyką. Jie lipdo etiketes prioritetams, vaikydamiesi jų atskirai ir vie- 
nu metu, mažai susimąstydami, kaip vienas galbūt naikina kitą. 
Jie pasitikėdami eina nuo medžio prie medžio, bet apstulbsta pasi- 
jutę, kad pasiklydo girioje. Didieji praeities strategai neišleido iš 
akių nei girių, nei medžių. Jie buvo generalistai ir dirbo laikyda- 
miesi ekologinio požiūrio. Suprato, kad pasaulis yra tinklas, ku- 
riame čia padaryti pakeitimai tikrai turės poveikį kitoje šalyje, kad 
viskas yra susiję. Tačiau kur šiandien rasti generalistų?.. Universi- 
tetuose ir ekspertų grupėse vyrauja dar siauresnės specializacijos 
kryptis: labiau vertinamas nuodugnus vienos srities išmanymas, 
oneplatesnis kelių sričių. Tačiau be šiokio tokio visumos suprati- 
mo, be šiokios tokios nuovokos, kaip priemonės susieina, kad įvyk- 
dytų arba niekais paverstų tikslus, strategijos būti negali. O be stra- 
tegijos lieka vien savieiga.“ 

Kai kurie žmonės ima tai suprasti. Štai kodėl dešimtojo dešimt- 
mečio pabaigoje Nacionalinio saugumo agentūra, kuri slapta 
klausosi visame pasaulyje ir susiurbia milžiniškus informacijos 
kiekius, nusprendė pakeisti vidinį informacijos naudojimo būdą. 
Vietoj šaltojo karo laikų moto „reikia Žinoti“, reiškiančio, kad in- 
formaciją sužinote, jeigu ją reikia Žinoti, į „reikia dalytis“, reiš- 
kiantį, kad vaizdo visumos niekada nesuprasimo, jei nesikeisime 
mažais vaizdeliais. 

Galbūt tai paaiškina, kodėl pamažu supratau, kad kai kurie 


(tačiau jokiu būdu ne visi) mano geriausi intelektiniai šaltiniai šiuo 

metu nėra nei tarptautinių santykių profesoriai, nei Valstybės 
departamento diplomatai, o greičiau vienintelė tikra šiandienos 
pasaulyje klestinti globalistų mokykla - investicinių fondų vady- 
bininkai. Pajutau, kad mane vis labiau traukia prie sumanių in- 
vesticinių fondų vadybininkų, - o ne diplomatų arba profesorių — 
todėl, kad geriausieji būdavo nepaprastai gerai informuoti apie 
globalius reikalus ir turėjo įgimtų gebėjimų bei norų prieš daryda- 
mi išvadas arbitražuoti ir įterpti informaciją iš visų šešių matme- 
nų. Vienas iš geriausių šioje grupėje yra Robertas Johnsonas, buvęs 
George'o Soroso partneris. Po vieno iš pokalbių, kuriame analiza- 
vome pasaulio reikalus, mudu su Johnsonu pastebėjome, kad abu 
iš esmės užsiimame tuo pačiu - vienintelis skirtumas tas, kad bai- 
giantis dienai jis eina lažybų iš akcijų ar obligacijų, o aš rašau 
nuomonęapie kokį nors tarptautinių santykių aspektą. Tačiau kad 
pasisektų, abu turėjome patirti tą patį arbitražo procesą. 

Nors šešių matmenų informacijos arbitražas yra geriausias bū- 
das suprasti gobalėjimo sistemą, šioji sistema yra pernelyg sudė- 
tinga, kad būtų paaiškinta vien didelėmis teorijoms. Dažnai ge- 
riausias būdas ją paaiškinti - paprasti pasakojimai. Vieną popietę 
apie tai užsiminiau Robertui Hormatsui, Goldman Sachs International 
pirmininko pavaduotojui, irjis pastebėjo: „Tam, kad suprastum, o 
paskui paaiškintum globalėjimą, pravartu save įsivaizduoti inte- 
lektualiu klajokliu. Klajoklių pasaulyje nėra rūpestingai apibrėžtų 
teritorijų. Štai kodėl kaip tik klajokliai sukūrė judaizmą ir islamą — 
monoteistines religijas. Būdamas sėslus, galėjai susikurti visokius 
mitus apie šią uolą arba aną medį, ir galvoti, kad Dievas yra vien 
tik toje uoloje arba tame medyje. Tačiau klajokliai visada matė dau- 
giau pasaulio. Jie žinojo, kad toje uoloje Dievo nėra. Jis buvo visur. 
Klajokliai, sėdėdami aplink savo stovyklų laužus ar keliaudami iš 
oazės į 0azc, paprastais pasakojimais perteikė tą sudėtingą tiesą“. 

Anksčiau žurnalistas galėjo išbristi sausas apie savo „rinką“ 


mąstydamas kaip apie rotušę arba valstijos įstatymų leidybos ins- 

titucijos pastatą, arba Baltuosius rūmus, arba Pentagoną, arba Vals- 
tybės iždo departamentą, arba Valstybės departamentą. Tačiau 
šiandien svarbi rinka yra Žemės planeta ir globali technologijų, 
finansų, prekybos bei informacijos integracija. Ji veikia atlygini- 
mus, palūkanų normas, pragyvenimo lygį, kultūrą, darbo pasirin- 
kimą, karus ir orų prognozių struktūras visame pasaulyje. Globa- 
lėjimo sistema negali paaiškinti visko, kas šiandien atsitinka 
pasaulyje. Viena sistema veikia daugiau žmonių įvairesniais bū- 
dais tuo pat metu, tai ir yra globalėjimas. 

Murray'us Gell-Mannas, Nobelio premijos laureatas, buvęs Kali- 
fornijos technologijos instituto teorinės fizikos profesorius ir vienas 
iš Santa Fė instituto steigėjų, kartą paskaitų cikle įrodinėjo, kad tai, 
ką aš vadinu informacijos arbitražu, nelabai skiriasi nuo požiūrio 
mokslininkų, mėginančių perprasti sudėtingas sistemas. Jis teisus. 
Šiandien nėra sudėtingesnės sistemos už globalėjimą, o jai suprasti 
reikia, kad žurnalistas ir strategas būtų tokie pat sudėtingi. 

„Čia, Žemėje, vos tik ji susiformavo, radosi vis sudėtingesnės 
sistemos kaip planetos fizinės evoliucijos, biologinės evoliucijos ir 
žmogaus kultūrinės evoliucijos padariniai, - sakė Gell-Mannas. — 
Vyksmas pažengė taip toli, kad mes, žmonės, dabar susiduriame su 
be galo sudėtingais ekologiniais, politiniais, ekonominiais ir socia- 
liniais klausimais. Kai mėginame spręsti tokius sudėtingus klausi- 
mus, savaime suprantama, suskaidome juos į labiau suvaldomas 
dalis. Tai naudingas dalykas, betjis turi rimtų trūkumų. Kai susidu- 
riate su kokia nors nelinijine sistema, ypač sudėtinga, negalite tie- 
siog mąstyti dalių arba aspektų kalba, vien sudėti dalykus ir sakyti, 
kad šito elgesys ir ano elgesys sudėti draugėn sudaro visą dalyką. 
Sudėtingoje nelinijinėje sistemoje jūs turite suskaidyti ją į dalis, o 
paskui nagrinėti kiekvieną aspektą, o dar vėliau nagrinėti labai stip- 
rią tarpusavio sąveiką. Tik šitaip galite apibūdinti visą sistemą. 

Man tai yra esmė to, ką aš laikau globalistine tarptautinių san- 


tykių mokykla. Bet kad turėtume globalistų mokyklą, mums reikia 


52 THOMAS L. FRIEDMAN. „LEXUS“ IR ALYVMEDIS 


daugiau studentų, profesorių, diplomatų, žumalistų, šnipų ir so- 
cialinių mokslininkų, parengtų globalistais. 

„Mums reikia būrio žmonių, kurie manytų, kad svarbu rimtai ir 
profesionaliai blaiviai pažvelgti į visą sistemą, - sako Gell-Man- 
nas. Tai turi būti blaivus Žvilgsnis, nes jūs niekada nesusidorosi- 
te su visomis dalimis arba visais tarpusavio ryšiais. Manote, kad 
tai įstengtų dauguma žurnalistų. Deja, mūsų visuomenėje daug 
kur, kad ir akademinėje bendruomenėje bei daugumoje biurokratijų, 
auga prestižas daugiausia tų, kurie kruopščiai nagrinėja kokį nors 
siaurą problemos, prekybos, technologijų arba kultūros aspektą, 
tuo tarpu didelio vaizdo svarstymas yra perkeliamas į kokteilių 
vakarėlio pokalbį. Tai kvaila. Mes turime išmokti turėti ne tik spe- 
cialistų, bet ir žmonių, kurių specialybė yra atpažinti stiprias įvai- 
rių aspektų sąveikas ir kliuvinius, o paskui blaiviai pažvelgti į 
visumą. Tai, ką mes kažkada laikėme kokteilių vakarėlio pokalbio 
tema, yra svarbiausia tikrojo pasakojimo dalis.“ 


Taigi pirmyn į mano kokteilių vakarėlį. 


3. „Lexus“ ir alyvmedis 


Kai tik pripažįstate, kad globalizmas yra tarptautinė sistema, pa- 
keitusi šaltojo karo sistemą, jau manote, jog, tai viskas, ką jums 
reikėjo Žinoti, kad paaiškintumėte dabarties pasaulio reikalus? Ne 
visai. Globalizmas yra tai, kas nauja. Jei pasaulis būtų sudarytas 
tik iš mikroschemų ir rinkų, tikriausiai galėtumėte pasikliaudami 
globalėjimu paaiškinti beveik viską. Bet, deja, pasaulis sudarytas 
iš mikroschemų ir rinkų, vyrų ir moterų. Visi jie su savo įpročiais, 
tradicijomis, troškimais ir nenuspėjamais siekiais. Dėl to pasaulio 
reikalus šiandien galima paaiškinti tik kaip sąveiką to, kas nauja, 
kaip interneto svetainė, ir to, kas taip sena, kaip gumbuotas alyv- 


medis ant Jordano upės krantų. Pirmąsyk apie tai susimąsčiau 


I. SUVOKTI SISTEMĄ 53 


Japonijoje 1992 m. gegužę, važiuodamas traukiniu 290 kilometrų 
per valandą greičiu ir valgydamas sušį iš dėžutės. 

Buvau Tokijuje. Man buvo pavesta parengti reportažą. Susita- 
riau aplankyti prabangių automobilių „Lexus“ gamyklą, esančią 
už Tojotos miesto, į pietus nuo Tokijo. Tai buvo viena iš mano 
įsimintiniausių kelionių. Tuo metu įmonė kasdien gamino po 300 
sedanų „Lexus“, juos surinkinėjo 66 žmonės ir 310 robotų. Iš to 
galėčiau pasakyti, kad žmonės čia tam, kad kontroliuotų kokybę. 
Tik keli iš jų sukdavo varžtus ar lituodavo dalis. Visą darbą atliko 
robotai. Automatiniai vežimėliai vežiojo medžiagas. Kai jų kelyje 
atsidurdavo žmogus, pypsėdavo, kad pasitrauktų. Susižavėjau ro- 
botu, kuris klijavo guminę juostą, laikiusią priekinį kiekvieno „Le- 
xus“ stiklą. Roboto ranka tobulu stačiakampiu tiksliai tepdavo karš- 
tą gumą apie stiklą. Bet labiausiai man patiko, kad kaijis atlikdavo 
savo užduotį, ant roboto piršto galo visada likdavo mažytis gumos 
lašelis — tartum dantų pastos lašelis, galėjęs likti tūbelės viršuje, 
jums išspaudus pastos ant dantų šepetėlio. Tačiau „Lexus“ ga- 
mykloje ši roboto ranka švytuodavo plačia kilpa, kol piršto galas 
pasiekdavo plonytę, beveik nematomą metalinę vielą, kuri tobulai 
nubraukdavo tą paskutinį karštos juodos gumos lašelį. Aš spokso- 
jau, mąstydamas, kiek prireikė planavimo, projektavimo ir techno- 
logijų, Kad ta roboto ranka atliktų savo darbą, o paskui kaskart 
švytuotų tiksliu kampu, kad ši plonytė viela galėtų nubraukti pas- 
kutinį karštos gumos lašelį ir robotas švarus imtųsi kito stiklo. Man 
tai padarė įspūdį. 

Po išvykos į gamyklą grįžau į Tojotą ir įlipau į kulkinį traukinį 
važiuoti atgal į Tokiją. Kulkinis traukinys pavadintas vykusiai, 
nes atrodo kaip lekianti kulka ir sukelia tokį pojūtį. Kramsnoda- 
mas sušį iš dėžutės, kurią galite nusipirkti bet kurioje Japonijos 
geležinkelio stotyje, skaičiau tos dienos International Herald Tribune. 
Akys užkliuvo už straipsnio trečio puslapio dešiniajame viršuti- 


niame kampe. Jis buvo apie kasdien perduodamą Valstybės depar- 

tamento informaciją. Departamento atstovė Margaret D. Tutwiler 
pateikė prieštaringai vertinamą 1978 m. Jungtinių Tautų rezoliuci- 
jos, susijusios su palestiniečių pabėgėlių teise grįžti į Izraelį, aiški- 
nimą. Neprisimenu visų smulkmenų, bet kad ir koks buvojos aiš- 
kinimas, jis aiškiai sujaudino ir arabus, ir izraeliečius ir sukėlė 
Artimuosiuose Rytuose triukšmą, apie kurį buvo pranešama tame 
straipsnyje. 

Tai štai - lėkdamas 290 kilometrų per valandą greičiu moder- 
niausiu pasaulyje traukiniu, skaičiau tą straipsnį apie seniausią 
pasaulio kampelį. Į galvą šovė mintis, kad tie japonai, kurių „Le- 
xus“ gamykloje ką tik buvau ir kurių traukiniu važiuoju, robotais 
kūrė puikiausią pasaulyje prabangų automobilį. O štai čia, Herald 
Tribune trečio puslapio viršuje, žmonės, su kuriais aš tiek daug 
metų gyvenau Beirute ir Jeruzalėje, kuriuos taip gerai pažinojau, 
vis dar kovojo, kam kuris alyvmedis priklauso. Tada man toptelė- 
jo, kad „Lexus“ ir alyvmedis yra iš tikrųjų geri šios epochos po 
šaltojo karo simboliai - pusė pasaulio, atrodė, išnyra iš šaltojo ka- 
ro; toji pusė kupina ryžto kurti geresnį „Lexus“,pasiaukojusi mo- 
dermninti, racionalizuoti ir privatizuoti savo ekonomikas tam, kad 
klestėtų globalėjimo sistemoje. O kita pusė - kartais pusė tos pa- 
čios šalies, kartais pusė to paties Žmogaus - vis dar buvo įvelta į 
kovą dėl to, kam kuris alyvmedis priklauso. 

Alyvmedžiai svarbu. Jie simbolizuoja viską, kas susiję su mūsų 
šaknimis, įsitvirtinimu, tapatybe ir mūsų vieta šiame pasaulyje — 
ar tai būtų priklausymas šeimai, bendruomenei, genčiai, tautai, ar 
religijai arba, visų pirma, vietai, vadinamai namais. Alyvmedžiai 
yra tai, kas mums teikia šeimos šilumą, individualumo džiaugs- 
mą, asmeninių ritualų intymumą, privačių santykių gelmę, taip 
pat pasitikėjimą ir saugumą susisiekti ir susitikti su kitais. Kartais 
mes kovojame dėl savo alyvmedžių, nes jie suteikia savigarbos ir 
bendrumo jausmus, kurie yra tokie svarbūs Žmogui išlikti, kaip 
maistas. Tikrai, viena iš priežasčių, kodėl tautinė valstybė niekada 

neišnyks, net jeigu ji susilpnės, — todėl, kad ji yra paskutinis alyv- 
medis, galutinė išraiška to, kam mes priklausome kalbos požiūriu, 
geografiškai ir istoriškai. Vienas jūs negalite būti visapusiška as- 
menybė. Vienas jūs galite būti turtinga asmenybė. Vienasjūs galite 
būti sumani asmenybė. Bet vienas jūs negalite būti visapusiška 
asmenybė. Tam privalote būti dalis alyvmedžių giraitės irjoje įlei- 
dęs šaknis. 

Šią tiesą vienąkart puikiai perteikė rabinas Haroldas S. Kushne- 
ris, savaip interpretuodamas Gabrielio Garcia Marguezo klasikinį 


romaną Šimtas metų vienatvės. 


Marguezas pasakoja apie kaimą, kuriame žmones kamavo keista 
užmaršumo liga, kažkas panašaus į užkrečiamąją amneziją. Pradė- 
dama nuo seniausių gyventojų ir pasiglemždama jaunus, liga priver- 
čia užmiršti netgi paprasčiausių kasdienių dalykų pavadinimus. 
Vienas jaunuolis mėgina pražūtingą poveikį sumažinti viską pažymė- 
damas: „stalas“, „langas“, „karvė, ją reikia melžti kas rytą“. O prie 
įvažiavimo į miestelį, šalia pagrindinio kelio, jis pastalo du didelius 
ženklus. Vienas skamba taip: „Mūsų kaimo pavadinimas yra Makon- 
das“, o didesnis —- „Dievas yra“. Pagrindinė tos istorijos mintis, mano 
galva, ta, kad mes galime pamiršti — tikriausiai taip ir bus - daug ką iš 
to, ką gyvenime sužinojome, —- matematiką, istoriją, chemijos formules, 
pirmo povedybinio namo adresą ir telefono numerį, - ir visas tas užnur- 
šimas mums nepakenks. Bet jei pamiršime, kam priklausome, jeigu 


pamiršime, kad Dievas yra, mumyse neliks kažko giliai žmogiško. 


Norsalyvmedžiai būtini pačiai mūsų egzistencijai, vis dėlto, jei 
prisirišimas prie alyvmedžių besaikis, jis gali paskatinti sukurti 
tapatybes, ryšius ir bendruomenes, pagrįstus kitų išskyrimu. To- 
kios įsisiautėjusios mintys priveda prie kitų naikinimo, kaip atsiti- 
ko su naciais Vokietijoje arba su žudikišku „Aum Shinrikyo“ kul- 


tu Japonijoje, arba su serbais Jugoslavijoje. 

Serbų ir musulmonų, žydų ir palestiniečių, armėnų ir azerbai- 
džaniečių konfliktai dėl to, kam kuris alyvmedis priklauso, yra 
tokie aršūs todėl, kad susiję su tuo, kas įsitvirtins vietiniame pa- 
saulyje, o kas ne. Jų paslėpta logika tokia: aš privalau turėti šį 
alyvmedį, nes jeigu jį turės kitas, jis mane valdys ne tik ekonomiš- 
kai ir politiškai, bet aš prarasiu ir namų pojūtį. Niekada negalė- 
siu nusispirti batų ir atsipalaiduoti. Reta kas labiau siutina žmo- 
nes, kaipjų tapatybės ir namųjaukumo atėmimas. Jie už tai mirs, 
už tai Žudys, už tai giedos, už tai rašys eiles ir apie tai rašys 
romanus. Nes be namų ir bendrumo pojūčio gyvenimas pasidaro 
tuščias ir bešaknis. O gyventi tartum vėjaričiam augalui - tolygu 


visai negyventi. 


Tai ką tada simbolizuoja „Lexus“? Jis simbolizuoja svarbų, labai 
seną Žmogaus siekį prasigyventi, pagerinti, klestėti ir modernizuoti, 
besireiškiantį nūdienėje globalėjimo sistemoje. „Lexus“ simboli- 
zuoja visas klestinčias pasaulines rinkas, finansų įstaigas ir kom- 
piuterių technologijas, su kuriomis mes šiandien siekiame aukštes- 
nio gyvenimo lygio. 

Žinoma, milijonams žmonių besivystančiose šalyse materialios 
gerovės paieškos vis dar susijusios su vaikščiojimu prie šulinio, 
gyvenimu už dolerį per dieną, lauko arimu basomis einant įkan- 
din jaučio arba malkų rinkimu ir jų nešimu ant galvų aštuonis 
kilometrus. Šie žmonės vis dar siekia išgyventi, o ne kompiuterį 
įsigyti. Bet milijonams kitų išsivysčiusiose šalyse šitos materialios 
gerovės ir modemizavimo paieškos vis dažniau vyksta apsiavus 
Nike batais, perkant integruotose rinkose ir naudojant naujas tin- 
klo technologijas. Esmė ta, kad nors skirtingi Žmonės ir skirtingai 
prieina prie naujų rinkų ir technologijų, kurios apibūdina globalė- 
jimo sistemą, ir iš jų gauna labai nevienodą naudą, tai nekeičia 
fakto, kad šios rinkos ir technologijos yra ekonominiai dienos įran- 


kiai ir kiekvieną jie veikia tiesiogiai arba netiesiogiai. 

Vis dėlto „Lexus“ prieš alyvmedį yra tik šiuolaikinis labai se- 
nos istorijos variantas - iš tikrųjų vieno iš seniausių rašytinės isto- 
rijos pasakojimų - apie tai, kodėl Kainas nužudė Abelį. Pradžios 
knyga byloja: „Kainas tarė savo broliui Abeliui (...)... Pasiekęs lau- 
ką, Kainas pakilo prieš savo brolį ir jį užmušė. Tuomet Viešpats 
paklausė Kainą: „Kurgi tavo brolis Abelis?“ —- „Nežinau! Argi aš 
esu savo brolio sargas!?“ — jis atsakė. O Viešpats jam tarė: „Ką tu 
padarei? Tavo brolio kraujas šaukiasi manęs iš žemės!“ (Pr 4, 8-10) 

Jei atidžiai skaitysite šį skirsnį, pastebėsite, kad Biblija mums 
taip ir nepasako, ką iš tikrųjų Kainas pasakė Abeliui. Sakinys skam- 
ba taip: „Kainas tarė savo broliui Abeliui“, o paskui tiesiog nu- 
trūksta. Mes nežinome, apie ką jiedu kalbėjosi, kas atsitiko jiems 
besikalbant, kad Kainas taip supyko ir užmušė Abelį? Mano teolo- 
gijos mokytojas, rabinas Tzvi Marxas, mokė, kad rabinų išminčiai 
Pradžios knygos Rabbah, vienoje iš rabiniškų Biblijos komentarų, 
pateikia tris pagrindinius paaiškinimus to, kas buvo pasakyta. Vie- 
nas teigia, kad du broliai susiginčijo dėl moters - Ievos. Juk tuo 
metu žemėje buvo vienintelė moteris -jų Motina, ir jie ginčijosi dėl 
to, kuris brolis ją ves. Jie ginčijosi dėl lytinio pasitenkinimo ir dau- 
ginimosi. Kitas aiškinimas teigia, kad Kainas ir Abelis iš esmės 
tarpusavyje pasidalijo pasaulį. Kainas turėjo visą nekilnojamąjį 
turtą, arba, kaip sakoma Biblijoje - „tapo (...) Žemdirbiu“,o Abelis 
turėjo visą kilnojamąjį turtą ir gyvulius - „Abelis tapo aviganiu“. 
Pagal šį aiškinimą, Kainas liepė Abeliui nuvaryti savo avis nuo 
Kaino Žemės, o tai sukėlė kovą dėl teritorijos, galiausiai pasibaigu- 
sią tuo, kad Kainas ginčo įkarštyje nužudė Abelį. Jie kovojo dėl 
ekonominės plėtros ir materialios gerovės. Trečias aiškinimas tei- 
gia, kad du broliai tarpusavyje jau buvo tvarkingai pasidaliję vis- 
ką pasaulyje, išskyrus vieną svarbų dalyką, kuris dar buvo visiems 
prieinamas - kurbus pastatyta Šventykla, atspindėsianti tam tik- 
rasjų religijas ir kultūrinę tapatybę. Kiekvienas norėjo tos Šventyk- 


los savo alyvmedžių giraitėje. Jie kovojo dėl tapatybės ir dėl to, 

kuris iš jų bus šeimos ištakų sergėtojas. Dėl to, pastebėjo rabinai, 
čia viename pasakojime yra galimos visos svarbiausios žmogiškos 
motyvacijos sudedamosios dalys: lytinio artumo poreikis, pragy- 
venimo poreikis bei tapatybės ir bendruomenės pojūčio poreikis. 
Sekso klausimus paliksiu kam nors kitam. Ši knyga apie kitus du. 

Štai kodėl man patinka sakyti, kad informacijos arbitražas duo- 
da lęšius, kurių mums reikia nagrinėti nūdienį pasaulį, bet vien 
lęšių negana. Mums taip pat reikia Žinoti, į ką Žiūrime ir ko ieško- 
me. Mes žvelgiame ir stebime, kaip labai senos materialios gerovės 
bei asmeninės ir bendruomeninės tapatybės paieškos - nuo Pra- 
džios knygos - vyksta nūdienėje tarptautinėje globalėjimo siste- 


moje. Tai „Lexus“ iralyvmedžio drama. 


Šaltojo karo sistemoje labiausiai tikėtina grėsmė jūsų alyvmedžiui 
kilo iš kito alyvmedžio. Ji kilo iš jūsų kaimyno: jis ateis, prievarta 
iškas jūsų alyvmedį ir į jo vietą pasodins savąjį. Ir šiandien ta 
grėsmė nepašalinta, bet šiuo metu daugelyje pasaulio dalių ji su- 
mažinta. Didžiausią grėsmę jūsų alyvmedžiui šiandien tikriau- 
siai kelia „Lexus“ — visos bevardės, daugiašalės, niveliuojančios, 
norminančios rinkos jėgos ir technologijos, sudarančios šiandie- 
ninę vis globalėjančią ekonominę sistemą. Šioje sistemoje yra keli 
dalykai, galintys padaryti „Lexus“ tokį nenugalimą, kad jis nu- 
stelbtų ir sunaikintų visus matomus alyvmedžius - išardyti ben- 
druomenes, sutriuškinti aplinką ir sunaikinti tradicijas, - o tai 
tikrai sukeltų priešišką alyvmedžio reakciją. Tačiau esama kitų, 
su šia sistema susijusių dalykų, kurie netgi mažiausioms, sil- 
pniausioms politinėms bendruomenėms suteikia galią iš tikrųjų 
pritaikyti naujas technologijas ir rinkas, kad išsaugotų savo alyv- 
medžius, savo kultūrą ir tapatybę. Pastaruoju metu keliaudamas 
po pasaulį, nuolat patekdavau į šias tuo pat metu vykstančias 
imtynes, virvės traukimą, pusiausvyros išlaikymą tarp „Lexus“ 


iralyvmedžio. 

„Lexus“ iralyvmedžio tarpusavio imtynės naujoje globalėjimo 
sistemoje atsispindėjo Norvegijos 1994 m. referendume dėl prisi- 
jungimo ar neprisijungimo prie Europos Sąjungos. Norvegams tai 
būtų buvęs kamuolio dėjimas iš viršaus. Juk Norvegija yra Europo- 
je. Tai turtinga, išsivysčiusi šalis, kurios žymią prekybos dalį su- 
daro prekyba su Europa. Prisijungimas prie ES globalėjančiame 
pasaulyje Norvegijai teiktų visokeriopos ekonominės naudos. Ta- 
čiau referendumas žlugo, nes dauguma norvegų manė, kad prisi- 
jungimas prie ES reikštų su šaknimis išrauti per daug jų norvegiš- 
kos tapatybės ir gyvenimo būdo, kurį dėl Norvegijos Šiaurės jūros 
naftos (parduodamos globaliai ekonomikai) norvegai vis dėlto ga- 
lėjo įstengti išsaugoti be narystės ES. Daugelis norvegų, žvelgdami 
į ES, mąstė: „Dabar išsiaiškinkim teisybę. Man siūloma norvegišką 
tapatybę dėti į eurovirtuvės mašiną, kur eurobiurokratai, gaunan- 
tys atlyginimą eurodoleriais, europaralamente eurosostinėje (jų 
veiklą aprašo eurožumalistai) ją pavers eurokoše? Ė, ne, dėkui. 
Verčiau aš būsiu Stenas iš Norvegijos. Verčiau įsitvėręs laikysiuos 
savo nepakartojamos alyvmedžio tapatybės ir būsiu ekonomiškai 
ne toks veiksmingas“. 

Apiealyvmedį, priešiškai reaguojantį į „Lexus“, rašoma isto- 
rijoje apie Prancūzijos pietvakariuose esančio kaimo St. Pierre- 
de-Trivisy su 610 gyventojų merą Philippe'ą Folliot. 1999 m. rug- 
pjūčio mėnesio The Washington Post Anne'os Swardsonstraipsnis. 
Folliot ir St. Pierre-de-Trivisy miestelio taryba tėškė 100 procentų 
mokestį Coca-Cola buteliams, parduodamiems miestelyje, keršy- 
dama už muitą, kurį Jungtinės Valstijos įvedė rokforui, gamina- 
mam tik pietvakarių Prancūzijos krašte apie St. Pierre-de-Trivisy. 
Dėdamas rokforo ant duonos gabalėlio, Folliot pasakė Sward- 
son: „Rokforas daromas tik iš vienos avių veislės pieno, jis daro- 
mas tik vienoje Prancūzijos vietoje ir tik vienu ypatingu būdu. Jis 
yra globalėjimo priešingybė. Kokakolos jūs galite pasaulyje nusi- 


pirkti bet kur ir ji visiškai tokia pati. Ji yra simbolis Amerikos 

tarptautinės bendrovės, kuri nori suvienodinti visos planetos sko- 
nį. Štai prieš ką mes“. 

Apie „Lexus“ iralyvmedžio sveiką pusiausvyrą skelbia istori- 
ja, kurią man papasakojo Glennas Prickettas, vyresnysis aplinkos 
apsaugos grupės Conservalion International pirmininko pavaduo- 
tojas. Jis apsilankė indėnų kajapų kaime Aukrėje, įsikūrusiame ato- 
kiame kampelyje drėgnoje Brazilijos Amazonės regiono girioje, pa- 
siekiamame tik vienmotoriu lėktuvu. „Nusileidusius mus ant žole 
užžėlusio aerodromo pasitiko visas kaimas, apsitaisęs tradiciniais 
drabužiais ir beveik nuogi, dažytais veidais, kai kuriesu beisbolo 
kepuraitėmis, ant kurių buvo atsitiktinės emblemos, - prisiminė 
Prickettas. - Aš čia lankiausi su Conservation International, kad pa- 
tikrinčiau biologinių tyrinėjimų stotį, įsikūrusią arčiau aukštupio, 
kurią mes tvarkėme kartu su kajapais. Jie šimtmečius jėga gynė 
didelį gabalą neliesto Amazonės regiono. Dabar mokosi apsaugoti 
jį sąjungomis su užsienio mokslininkais, gamtosaugininkais ir so- 
cialiai susipratusiais verslininkais. Jų kaime yra pagrindinė gat- 
velė, kurioje įsikūrusi Conservalion International krautuvė ir Body 
Shop, aplinkos neteršiančio muilo gamintojo, filialas. Taigi dvi die- 
nas išbuvę biologinių tyrinėjimų stotyje, grįžome į kaimą baigti 
tvarkyti reikalų. Atvirame ore surengėme turgų, kuriame buvo pa- 
rodyta kajapų kultūra, artefaktai, krepšiai, karo vėzdai, ietys, lan- 
kai ir strėlės. Paskui mūsų grupė labai didelėmis kainomis supirko 
visa tai, mokėjome JAV doleriais. Vėliau suėjome į vyrų trobelę kai- 
mo viduryje, kuri atrodė menanti priešistorinius laikus. Sėdėda- 
mas šioje trobelėje su svarbiausiais kaimo vyrais pastebėjau, kad 
visi jie Žiūri vieną televizorių, prijungtą prie didelės palydovinės 
antenos. Vyrai perjunginėjo kanalus iš Brazilijos futbolo varžybų į 
verslo kanalą, rodžiusį einamąją aukso kainą pasaulio rinkose. 
Kajapai norėjo būti tikri, kad iš smulkių auksakasių, kuriems jie 
leido kasinėti savo drėgnos atogrąžų girios pakraščiuose, jie prašo 


tarptautinės kainos už surasimą auksą. Paskui pelną, uždirbtą 

pasaulio aukso rinkoje, jie panaudodavo savo unikaliam gyvenimo 
būdui drėgnos Amazonės regiono atogrąžų girios viduryje saugoti.“ 

Apie „Lexus“,besigrumiantį su alyvmedžių, liudija scena, ku- 
rią mačiau NATO būstinėje Briuselyje. Sėdėjau ant sofos korido- 
riuje ir laukiau sutarto susitikimo. Netoliese Rusijos žurnalistė ru- 
siškai kalbėjosi mobiliuoju telefonu. Mane labiausiai pribloškė tai, 
kad ji vaikščiojo ratais šalia kokakolos automato, virš kurio televi- 
zoriuje įjungtas CNN kanalas rodė netikėtą Rusijos karių įžengi- 
mą į Prištiną Kosove —anksčiau už NATO pajėgas. Rusijos žŽurna- 
listė suka ratus šalia kokakolos automato po CNN ekranu, NATO 
būstinėje rusiškai kalba mobiliuoju telefonu, o tuo tarpu Kosovas 
dega - mano galvoje netilpo visi prieštaravimai. 

Apiealyvmedžio išnaudojamą „Lexus“ skelbė 1999 m. rugpjū- 
čio 14 d. pranešimas The Econonnist, pavadintas „Kibernetiniai ban- 
ditai“. Jame teigiama, kad Nacionalinė kriminalinės žvalgybos tar- 
nyba kaltino futbolo chuliganus dėl organizuoto sirgalių smurto 
Millwall ir Cardiff City varžybose praėjusį savaitgalį. Konkuruo- 
jančios banditų gaujos, matyt, per internetą nustatė peštynių vie- 
tas. Informacija keičiamasi uždarose ir atvirose svetainėse. Kai ku- 
rie netgi praneša apie prasidėjusį smurtavimą. „Tai prasideda man 
bekalbant“,- rašė Paulas Doddas, ypač apdujęs chuliganas, žino- 
mas ir kibernetiniams fanatikams, ir policijai. Policija dabar teigia, 
kad peržiūrinėja informaciją tokiose svetainėse, tikėdamasi at- 
skleisti kitus planuojamus išpuolius. 

Vest Saido istorija susisiekia su pasauliniu tinklu. 

Apiealyvmedį, išnaudojantį „Lexus“,pasakoja 1999 m. vasarą 
paaiškėjusi istorija apie Adolfo Hitlerio rasistinį manifestą Mein 
Kainpf, kuris Vokietijoje draudžiamas ir šiandien. Jo negalima par- 
davinėti nė viename Vokietijos knygyne arba išleisti Vokietijoje. 
Bet vokiečiai aptiko, kad gali užsisakyti knygą internetu iš Arna- 
zon.com, ir ji ateis paštu — tokiu būdu, kurį sustabdyti Vokietijos 


vyriausybė yra bejėgė. Tiek daug vokiečių užsisakė Mein Kampjiš 

Amazon.com, kad 1999 m. vasarą Hitleris pateko į Armazon.com de- 
šimties paklausiausių knygų Vokietijoje sąrašą. Arnazon.com iš pra- 
džių atsisakė sustabdyti Mein Kampf pristatymą į Vokietiją, atkak- 
liai tvirtindama, kad angliškam vertimui cenzūra negaliojanti ir 
kad jie neketina spręsti, ką jų pirkėjams leidžiama skaityti. Tačiau 
visa tai paskelbus, Aruazon.com buvo taip bombarduojama pikto- 
mis el. pašto žinutėmis iš viso pasaulio, kad liovėsi pardavinėjusi 
Hitlerio kūrinius. 

Apie tai, kaip alyvmedis pralenkia „Lexus“,o „Lexus“ tučtuo- 
jau pralenkia alyvmedį, skelbia branduolinio ginklo bandymų sa- 
ga, išsirutuliojusi Indijoje dešimtojo dešimtmečio pabaigoje. 1998 m. 
Indijos naujai išrinkta nacionalistinė Bharatiya Janata partija (BJP) 
nusprendė nepaisyti pasaulio nuomonės ir atnaujinti branduoli- 
nių ginklų bandymus. Įtvirtinti Indijos teisę bandymams buvo pa- 
grindinis BJP rinkimų kampanijos bruožas. Aš lankiausi Indijoje 
netrukus po bandymų ir kalbėjausi su turtingais ir vargšais, vy- 
riausybiniais ir nevyriausybiniais žmonėmis, kaimiečiais ir gry- 
nais miestiečiais. Vis tikėjausi sutikti indą, kuris man pasakys: 
„Supranti, tie branduoliniai bandymai iš tiesų buvo kvaili. Iš jų 
jokio papildomo saugumo ir jie iš tikrųjų mums kainavo sankci- 
jas“. Esu įsitikinęs, kad tokių minčių būta, bet negalėjau rasti nė 
vieno, kuris tai patvirtintų. Netgi tie indų politikai, kurie pasmerkė 
savo branduolinius bandymus kaip pigų, šovinistinį naujos na- 
cionalistinės vyriausybės manevrą, jums būtų pasakę, kad šie ban- 
dymai Indijai buvo vienintelis būdas pasiekti tai, ko ji labiausiai 
nori iš Jungtinių Valstijų ir Kinijos - PAGARBOS. Galų gale suvo- 
kiau šio jausmo mastą, kai nuėjau susitikti su krokų spalvos dra- 
bužiu apsisiautusiu Indijos žmogaus teisių kampanijos dalyviu 
Swami Agniveshu. Kai susėdome sukryžiavę kojas ant svetainės 
grindų jo kukliuose Delio namuose, pamaniau: „Jis tikriausiai iš- 
sižadės šio bandymo“. Tačiau vos pradėjome kalbėtis, jis man pa- 


reiškė: „Mes esame Indija, antra pagal dydį pasaulio šalis! Jūs ne- 

galite mūsų nepastebėti. Indija nejaučia grėsmės iš Pakistano pu- 
sės, bet visame tarptautiniame žaidime Indiją menkina Kinijos ir 
JAV ašis“. Kitą dieną išvykau į Dasną, kaimą, esantį šiauriau Nau- 
jojo Delio. Vis sustodavau pasikalbėti su krautuvininkais. Dasna 
yra viena iš vargingiausių mano kada nors matytų vietų. Atrodo, 
kad niekas neturėjo batų. Visi vienoda ir kaulai. Kelyje buvo dau- 
giau buivolų ir dviračių negu automobilių. Oras troškus nuo kurui 
naudojamo karvių mėšlo kvapo. Bet jiems patiko jų vyriausybės 
branduolinis garso ir šviesos šou. „Mūsų yra devyni šimtai milijo- 
nų. Nenumirsime nuo tų sankcijų, - pasakė 42 metų Dasnos kaimo 
gydytojas Pramodas Batra. - Šio branduolinio bandymo reikėjo 
dėl savigarbos, o savigarba yra svarbesnė už kelius, elektrą ir van- 
denį. O ką mes padarėme? Susprogdinome savo bombą. Tai buvo 
šūvis į orą. Mes nieko nesužeidėme.“ 

Norsiratrodė, kad Indijos alyvmedžio impulsas nugalėjo „Le- 
xus“ poreikį, vis dėlto kai šitai atsitinka šiandieninėje globalėjimo 
sistemoje, visada tenka mokėti nematomą ilgalaikę kainą. Naujaja- 
me Delyje buvau apsistojęs viešbutyje Oberoi. Kiekvieną vakarą 
plaukiojau baseine, kad atsigaučiau nuo alpaus 38 laipsnių karš- 
čio. Pirmą dieną takelyje šalimais irgi plaukiojo indė. Sustoję pail- 
sėti, ėmėme kalbėtis. Ji pasakė, kad vadovauja dideliam Amerikos 
investicijų banko Salomon Brothers — Sinith Burney Indijos filialui. 
Ašjai pasisakiau esąs apžvalgininkas, atvykęs parašyti apie Indi- 
jos branduolinių bandymų netikėtas pasekmes. 

„Ar girdėjote, kas yra mieste?“ - paklausė ji, plūduriuodama 
stačia vandenyje. „Ne, - pasakiau aš, purtydamas galvą. - O kas 
yra mieste?“ 

„Moody's,“ - pasakė ji. Moody's Investors Service yra kredito rei- 
tingų agentūra, kuri vertina ekonomikas A, Bir C laipsniais tam, 
kad globalūs investuotojai žinotų, kas vykdo sveikos ekonomikos 
politiką, o kas ne, irjei jūsų ekonomika gauna žemesnį įvertinimą, 


tai reiškia, kad už tarptautines paskolas jūs turėsite mokėti dides- 

nes palūkanas. „Moody's atsiuntė grupę iš naujo įvertinti Indijos 
ekonomikos“ ,- pasakė ji. 

„Ar girdėjote, ką jie nusprendė?“ 

„Ne, negirdėjau“ ,- atsakiau aš. 

„Galjums reikėtų pasidomėti“ ,- pasakė ji ir nuplaukė. 

Aš pasidomėjau. Pasirodė, kad Moody's grupė vaikščiojo po Nau- 
jąjį Delį beveik taip tyliai ir slaptai, kaip Indijos branduoliniai moks- 
lininkai gamino savo bombą. Apie jų sprendimus nieko nesužino- 
jau, bet ią vakarą, kai turėjau išvykti iš Indijos, klausiausi vakaro 
Žinių, ir mane privertė suklusti ketvirtas pranešimas. Jame buvo 
sakoma, kad reaguodama į Indijos vyriausybės naują išpūstą, ne- 
kryptingą biudžetą ir dėl Indijos branduolinių bandymų bei JAV 
sankcijų, įvestų Indijai už branduolinius sprogdinimus, Moody's 
nuvertino Indijos ekonomiką nuo „investavimo laipsnio“, kuris 
reiškė, kad ji globaliems investuotojams saugi, iki „spekuliacinio 
laipsnio“, o tai reiškė, kad ji rizikinga. Kredito reitingų agentūra 
Standard 65 Poors irgi pakeitė savo požiūrį į Indijos ekonomikos 
perspektyvas nuo „stabilių“ iki „negatyvių“. Tai reiškė, kad bet 
kuri Indijos bendrovė, mėginanti pasiskolinti pinigų iš tarptauti- 
nių rinkų, turėtų mokėti didesnes palūkanas. Kadangi Indijos su- 
taupytų ir uždirbtų pajamų santykis nežymus, šios užsienio lėšos 
būtinos šaliai, kuriai per kitą dešimtmetį naujai infrastruktūrai rei- 
kia 500 mln. JAV dolerių tam, kad būtų konkurencinga. 

Taigi alyvmedis Indijoje nugalėjo. Tačiau kai taip atsitinka glo- 
balėjimo sistemoje, už tai visada reikia sumokėti. Negalite ištrūkti 
iš sistemos. Anksčiau ar vėliau „Lexus“ visada jus pasiveja. Pra- 
ėjus pusantrų metų nuo Indijos branduolinio bandymo The Wall 
Street Journal (1999 m. spalio 7 d.) perskaičiau tokią antraštę: „Indi- 
jos BJP prioritetą teikia ekonomikai“. Straipsnyje atkreipiamas dė- 
mesys, kad BJP atėjo į valdžią apytikriai prieš dvejus metus, „rei- 
kalaudama, kad Indija ryžtingai pareikštų savo branduolinę galią. 
Tą pažadą ji įvykdė po dviejų mėnesių - atliko branduolinių gin- 


I. SUVOKTI SISTEMĄ 65 


klų bandymų, kurie sukėlė globalias sankcijas ir įstrigdė investa- 
vimą“. Tačiau po perrinkimo ministras pirmininkas Atalas Biha- 
ris Vajpayee netgi nelaukdamas, kol bus suskaičiuoti balsai, patei- 
kė naują prioritetą: ekonominę reformą. „Prioritetas - ugdyti tautos 
sutarimą priimti globalų kapitalą, rinkos normas ir kas tik su tuo 
susiję. Jūs turite varžytis dėl investicijų“,- sakė Vajpayee laikraš- 
čiui Indian Express. 

„Lexus“ iralyvmedžio jėgų pusiausvyros pavyzdys buvo skry- 
dis iš Bahreino į Londoną Gvlf Air lėktuvu. Televizorius mano ver- 
slo klasės vietoje rodė kanalą, kuris per vietos nustatymo sistemos 
(GPS) palydovą, susietą su lėktuvo antena, keleiviams visada tiks- 
liai rodė, kur yra lėktuvas musulmonų šventojo miesto Mekos at- 
žvilgiu. Ekranas baltu punktyru rodė lėktuvo skrydžio diagramą, 
kuri kito lėktuvui keičiant kryptį. Tai suteikė galimybę keleiviams 
musulmonams, iš kurių reikalaujama melstis penkis kartus per 
dieną atsisukus į Meką, Žinoti, į kurią pusę gręžtis lėktuve, kai 
išvyniodavo maldos kilimėlius. Mačiau kelis keleivius, netoli ma- 
nęs besispraudžiančius į taką tarp kėdžių eilių, kad atliktų apei- 
gas, o GPS sistema jiems padėjo susigaudyti, į kurią pusę kreiptis. 

Apie „Lexus“ ,nepaisantį alyvmedžio globalėjimo epochoje, liu- 
dija kompiuterio detalė, kurią man atsiuntė draugas. Kitoje pusėje 
buvo užrašyta: „Ši detalė pagaminta Malaizijoje, Singapūre, Fili- 
pinuose, Kinijoje, Meksikoje, Vokietijoje, JAV, Tailande, Kanadoje 
ir Japonijoje. Ji buvo gaminama tokioje daugybėje skirtingų vietų, 
kad negalime tiksliai nusakyti kilmės šalies“. 

Apie „Lexus“,pralenkiantį alyvmedį globalėjimo epochoje, skel- 
bė trumpa žinutė, pasirodžiusi Sports Illustrated 1997 m. rugpjūčio 
11 d. Joje rašoma: „Prieš 38 metus įkurtas Velso futbolo klubas 
Llansantffraid pakeitė savo pavadinimą į Total Network Solutions 
mainais į 400000 JAV dolerių iš mobiliųjų telefonų bendrovės“. 

„Lexus“ ir alyvmedžio bendradarbiavimą globalėjimo epocho- 


je atskleidė gana neįprastas 1997 m. rugsėjo 21 d. Washington Times 

straipsnis, kuriame pasakojama, kaip Rusijos kontržvalgybos ka- 
rininkai skundėsi, jog už CŽV šnipo užverbavimą reikia mokėti 
dukart daugiau. Rusijos Federalinės saugumo tamybos (KGB įpė- 
dinės) pareigūnas, kalbėdamas anonimiškai, naujienų agentūrai 
Itar-Tass sakė, kad rusų šnipą galima nupirkti tik už1 milijoną JAV 
dolerių, tuo tarpu CŽV agentai reikalauja 2 milijonų dolerių, kad 
dirbtų kitai pusei. 

Maždaug tuo pat metu, kai pasirodė šis pranešimas, Izraelio 
laikraštis Yediot Aharonot išspausdino tai, kas man pasirodė esanti 
pirmoji visiškai laisvos rinkos sensacinga žvalgybos Žinia. Yediot 
redaktoriai nuvyko į Maskvą ir nusipirko keletą rusų palydovo 
padarytų naujų raketų bazių Sirijoje nuotraukų. Paskui Yediot nu- 
sisamdė privatų JAV palydovinių nuotraukų ekspertą, kad nuo- 
traukas ištirtų. Vėliau Yediot išspausdino visą sensacingą Žinią 
apie Sirijos naujų raketų grėsmę, nė karto nepacituodamas vyriau- 
sybės parcigūno. Kam reikia didelės gerklės, kai turite pinigų? 

Galų gale mano mėgstamas pasakojimas apie „Lexus“, kuris 
pralenkia alyvmedį globalėjimo epochoje, t. y. apie Abu Jihado sū- 
nų. 1995 m. dalyvavau Artimųjų Rytų ekonominiame aukščiausio 
lygio susitikime Amane, Jordanijoje, ir priešpiečiavau vienas Ama- 
no viešbučio Marriott balkone. Netikėtai prie mano stalo priėjo jau- 
nas arabas ir paklausė: „Arjūs esate Thomas Friedmanas?“ Atsa- 
kiau teigiamai. 

„Pone Friedmanai, - mandagiai tęsė jaunuolis, -jūs pažinojote 
mano tėvą“. 

„Kas buvo jūsų tėvas?“ - paklausiau. 

„Mano tėvas buvo Abu Jihadas.“ 

Abu Jihadas, kurio tikras vardas Khalilas al- Waziras, buvo vie- 
nas iš palestiniečių, kurie kartu su Yasseru Arafatu įkūrė „El-Fa- 
tah“,o vėliau perėmė valdžią Palestinos išsivadavimo organizaci- 
joje. Abu Jihadas, reiškiantis „kovos tėvas“,buvojo slapyvardis, ir 


tuo metu, kai aš buvau New York Times korespondentas Beirute, jis 

buvo palestiniečių karinių operacijų Libane ir Vakarų Krante va- 
das. Aš su juo susipažinau Beirute. Palestiniečiai jį laikė karo did- 
vyrių; izraeliečiai - vienu iš pavojingiausių palestiniečių teroristų. 
Izraelio žudikų būrys nužudė Abu Jihadą jo namuose Tunise, į jo 
kūną suvarė šimtą kulkų. 

„Taip, aš labai gerai pažinojau jūsų tėvą - kartą aš lankiausi jūsų 
namuose Damaske, - pasakiau jaunuoliui. - Kuo jūs užsiimate?“ 

Jis man padavė savo vizitinę kortelę. Aš perskaičiau: „Jihadas 
al-Waziras, generalinis direktorius, Pasaulio prekybos centras, Ga- 
za, Palestina“. 

Skaičiau tą kortelę ir mąsčiau: „Tai nuostabu. Tik viena karta 


nuo Jesse Jameso iki Michaelo Milkeno“. 


Šioje globalėjimo epochoje šalims ir žmonėms keliamas naujas 
išbandymas - rasti sveiką pusiausvyrą tarp tapatybės pojūčio, na- 
mų ir bendruomenės išsaugojimo ir darymo to, ko reikia, kad išgy- 
ventum globalėjimo sistemoje. Bet kuri visuomenė, kuri šiandien 
nori ekonomiškai klestėti, privalo nuolat stengtis sukurti geresnį 
„Lexus“ ir išstumti jį į pasaulį, bet niekam nereikėtų turėti kokių 
nors iliuzijų, kad dalyvaudama šioje globalioje ekonomikoje vi- 
suomenė ims klestėti. Jei to dalyvavimo siekiama šalies tapatybės 
kaina, jei žmonės jaus, kad jų alyvmedžių šaknis traiško arba pa- 
plauna ši globali sistema, tos alyvmedžių šaknys sukils. Jos sukils 
ir užgniauš vyksmą. Todėl globalizmo kaip sistemos išlikimas iš 
dalies priklausys nuo to, ar protingai mes visi rasime teisingą spren- 
dimą. Šalis be sveikų alyvmedžių niekada nesijaus nei tvirta, nei 
pakankamai saugi, kad visiškai atsivertų pasauliui ir su juo už- 
megztų ryšius. Tačiau šalis, kurioje yra vien alyvmedžiai, kurioje 
vien šaknys, o nėra „Lexus“, niekada nepasieks daug arba neiš- 
augs. Dėljų pusiausvyros vyksta nuolatinės grumtynės. 

Daugelis mano mėgstamiausių pasakojimų iš daugybės, ku- 


riuos jūs perskaitysite šioje knygoje, susiję su senu universiteto 

laikų draugu Victoru Friedmanu, kuris Izraelyje, Ruppino institu- 
te, dėsto verslo vadybą. Kartą aš jam paskambinau tik pasveikinti, 
Ojis man pasakė džiaugiąsis, kad aš paskambinau, nes jis nebetu- 
rįs mano telefono numerių. Kai paklausiau, kodėl, jis paaiškino, 
kad nebeturi kišeninio kompiuterio, kuriame laikė viską - draugų 
adresus, el. pašto adresus, telefonų numerius ir artimiausių dvejų 
metų tvarkaraštį. Paskui jis man papasakojo, kas atsitiko. 
„Namuose turėjome [stalinį| kompiuterį, bet jis sugedo. Nuve- 
Žiau taisyti į kompiuterių taisyklą Haderoje [miestas centrinėje IZ- 
raelio dalyje]. Po poros savaičių paskambino iš taisyklos ir pasakė, 
kad mano asmeninis kompiuteris pataisytas. Įsimečiau kišeninį 
kompiuterį į odinį lagaminėlį ir išvažiavau į Haderą pasiimti pa- 
taisyto asmeninio kompiuterio. Išėjau iš taisyklos su asmeniniu 
kompiuteriu ir lagaminėliu, kuriame buvo mano kišeninukas. Pri- 
ėjęs prie automobilio, pasistačiau lagaminėlį ant šaligatvio, atida- 
riau automobilio bagažinę ir labai atsargiai įdėjau pataisytą asme- 
ninį kompiuterį į bagažinę. Paskui sėdau į automobilį ir 
nuvažiavau, ant šaligatvio palikęs lagaminėlį. Darbe ėmiau ieško- 
ti lagaminėlio ir supratau, kas atsitiko — ir kas atsitiks toliau, - ir 
tučtuojau paskambinau Haderos policijai, kad nesusprogdintų ma- 
no lagaminėlio. [Tai įprasta Izraelio policijos praktika sprogdinti 
bet kokį ryšulį, lagaminėlį arba įtartiną daiktą, paliktą ant šaligat- 
vio, nes taip buvo susprogdintos daugelis palestiniečių bombų. 
Izraeliečiai taip gerai išmoko apsisaugoti, kad jei akimirką paliksi- 
te ryšulį, jau bus iškviesta policija.] Žinojau, kad lagaminėlio nie- 
kas nepavogs. Izraelyje vagis nepalies tokio daikto, palikto ant ša- 
ligatvio. Bet aš pavėlavau. Policijos dispečeris pasakė, kad 
specialusis būrys jau buvo įvykio vietoje ir „viską sutvarkė“. Kai 
atvykauį policijos skyrių, man atidavė gražųjį odinį lagaminėlį su 
miela dailia kulkos skylute kiaurai per patį vidurį. Vienintelis da- 
lykas, kuriam ji pakenkė, buvo mano kišeninis kompiuteris. Patai- 


kė tiesiai į mano „Genius OP9300“. Tame daikčiuke buvo visas 

mano gyvenimas, 0 aš taip ir nepasidariau atsarginio varianto. 
Pasakiau policijai, kad jaučiuosi siaubingai, pridaręs tokių rūpes- 
čių, ojiesako: „Nieko, kiekvienam pasitaiko“. Kelias savaites vaikš- 
tinėjau po instituto miestelį su lagaminėliu, kuriame buvo kulkos 
skylė, kad neužmirščiau dažniau sustoti ir pagalvoti. Dauguma 
mano vadybos studentų tarnauja Izraelio kariuomenėje ir vos iš- 
vydę lagaminėlį su kulkos skyle, leipdavo juokais, nes žinojo, kas 
atsitiko.“ 

Baigęs pasakoti, Victoras tarė: „Beje, atsiųsk man savoel. pašto 


adresą. Reikia pradėti naują adresų knygelę“. 


4. ...it griuvo sienos 


1998 m. vasarą Guilherme'as Freringas, milžiniškos Brazilijos ka- 
sybos bendrovės Caemi Minercgūo e Metalurgia valdybos pirminin- 
kas, man apibūdino neįtikėtinus pokyčius Brazilijos ekonomikoje 
per praėjusį dešimtmetį. Jis pastebėjo: „Suprantate, Berlyno siena 
čia irgi griuvo. Tai buvo ne tik vietinis Europos įvykis. Jis globalus. 
Irjis staiga užklupo Braziliją. Dideli pokyčiai Brazilijos ekonomi- 
koje įvyko kaip tik tuo pačiu metu, kai griuvo Berlyno siena“. 
Savo nuomonę jis parėmė tokiu pasakojimu: 1988 m. lapkritį 
Volta Redondoje sustreikavo valstybės valdomos Nacionalinės plie- 
no bendrovės (CSN), įsikūrusios į šiaurės vakarus nuo Rio de Ža- 
neiro, kovingi darbininkai. CSN yra didžiausia plieno liejykla Pie- 
tų Amerikoje. Apie 2500 įtūžusių Brazilijos plieno liejyklos 
darbininkų užgrobė įmonę ir pareikalavo atgaline data pakelti at- 
lyginimus bei sumažinti darbo valandas nuo aštuonių iki šešių 
per dieną. Darbininkų ir vietos policijos susirėmimai pasiekė tokį 
mastą, kad teko iškviesti Brazilijos kariuomenę. Trys plieno liejyk- 
los darbininkai žuvo, trisdešimt šeši buvo sužeisti. Brazilijos ka- 


riuomenė apkaltino darbininkus „tikra miesto partizanų kovos ope- 

racija“, kurioje jie akmenis, Molotovo kokteilius, geležinius stry- 
pus ir šaunamuosius ginklus naudojo gindami valstybės užtikrin- 
tus darbus ir lengvatas. Per dvidešimt vienerius metus trukusią 
karinę diktatūrą, pasibaigusią tik 1985 m., Braziliją valdę genero- 
lai visada jautriai rūpinosi milžiniškos plieno liejyklos valdymu, 
netgi tiek, kad paskelbė Volta Redondą „nacionaliniam saugumui 
svarbiu miestu“. Jo merus skirdavo vyriausybė. Visa tai man išaiš- 
kinęs, Freringas pridūrė tokią netikėtą išvadą: „Praėjus maždaug 
ketveriems metams po ano kruvino streiko, po to, kai griuvo Berly- 
no siena, tie patys CSN plieno liejyklos darbininkai reikalavo — 
būtent reikalavo, kad gamykla būtų privatizuota. Jie suprato, kad 
tai vienintelis kelias jai išlikti konkurencingai ir daugumai iš jų 
išsaugoti darbo vietas. Dabar CSN yra visiškai privatizuota ir, kaip 
didelė akcininkė, dalyvauja privatizuojant kitas valstybei priklau- 
sančias Brazilijos įmones“. 

Nuo Freringo žodžių mano galvoje tartum prašviesėjo: Žinoma, 
jis teisus! Berlyno siena griuvo ne tik Berlyne. Ji griuvo Rytuose ir 
Vakaruose, Šiaurėje ir Pietuose, ji smogė ir šalims, ir bendrovėms, 
ir visoms maždaug tuo pačiu metu. Mes sutelkėme dėmesį į Berly- 
no sienos griuvimą Rytuose, nes tai atrodė taip dramatiška, taip 
akivaizdu - vakaro žiniose griūvanti betono siena. Tačiau iš tikrų- 
jų panašios, ne tokios akivaizdžios sienos griuvo visame pasauly- 
je. Kaip tik tų sienų griuvimas visame pasaulyje sukūrė globalėji- 
mo ir integracijos epochą. Taigi kyla labai svarbus klausimas: kas 
nugriovė sienas? Arba, kaip galbūt paklaustų mano vaikai: „Tėti, 
iš kuratvyko globalizmas?“ 

Aš pradėčiau atsakinėti maždaug šitaip: šaltasis karas buvo 
tartum plati lyguma, kryžmai išraizgyta ir padalyta tvoromis, sie- 
nomis, grioviais ir akligatviais. Tame pasaulyje buvo neįmanoma 
labai toli arba labai greitai keliauti, neatsitrenkus į Berlyno sieną 
arba geležinę uždangą, arba Varšuvos sutartį, arba kažkieno ap- 


sauginius muitų tarifus, arba kapitalo kontrolę. O už tų tvorų ir 

sienų šalys galėjo išlaikyti savo nepakartojamas gyvenimo, politi- 
kos, ekonomikos ir kultūros formas. Jos galėjo priklausyti pirma- 
jam, antrajam arba trečiajam pasauliui. Jų ekonominės sistemos 
galėjo smarkiai skirtis — iš centro planuojama komunistinė ekono- 
mika, socialinės gerovės valstybės ekonomika, socialistinė ekono- 
mika arba laisvosios rinkos ekonomika. Galėjo smarkiai skirtis jų 
politinės sistemos — nuo demokratijos iki diktatūros, iki apšviesto- 
jo autoritarizmo, iki monarchijos, iki totalitarizmo. Skirtumai galė- 
jo likti ryškūs, lygiai juodi ir balti, nes būta apsčiai juos saugančių 
sienų ir projas prasiskverbti nebuvo lengva. 

Visas šias sienas nušlavė trys svarbiausios permainos - mūsų 
bendravimo, investavimo ir pasaulio pažinimo permainos. Šios 
permainos gimėir brendo šaltojo karo metu, o devintojo dešimtme- 
čio pabaigoje pasiekė krizinę masę, kuri galų gale susiliejo į viesu- 
lą, tokį smarkų, kad nuverstų visas šaltojo karo sistemos sienas ir 
leistų pasauliui susilieti į bendrą, jungtinę, atvirą lygumą. Nūnai 
toji lyguma kasdien vis labiau ir sparčiau plečiasi ir darosi vis 
atviresnė, kuo daugiau nuverčiama sienų ir kuo daugiau įtraukia- 
ma šalių. Štai kodėl dabar nebėra pirmojo, antrojo arba trečiojo 
pasaulio. Šiuo metu yra tik Spartusis pasaulis — plačiai atvertos 
lygumos pasaulis, - ir Lėtasis pasaulis - pasaulis tų, kurie arba 
neištveria, arba apsisprendžia gyventi atokiai nuo lygumos kaž- 
kokiame jų pačių dirbtinai atsitvertame slėnyje, manydami, kad 
Spartusis pasaulis yra per spartus, per daug baugus, pernelyg ni- 


veliuojantis arba per reiklus. Štai kaip tai atsitiko. 


Technologijų demokratėjimas 


JAV valstybės iždo sekretoriaus pavaduotojas Larry Summeršas 
mėgsta pasakoti, kaip 1988 m., vykstant prezidento rinkimų kam- 
panijai, jis dirbo Michaelui Dukakiui ir kartą buvo pasiųstas į Či- 
kagą pasakyti kalbą Dukakio vardu. Čikagoje Dukakio kampani- 

jos darbuotojai jam paskyrė automobilį, kuriame buvo (ar jūs sėdi- 
te?) telefonas. 

„Pamaniau, kad gana šaunu 1988-aisiais automobilyje turėti 
mobilųjį telefoną, - prisiminė Summersas, - tad juo pasinaudojau 
ir paskambinau Žmonai - pasakyti, kad sėdžiu automobilyje su 
telefonu.“ 

Po devynerių metų, 1997-aisiais, Summersas Valstybės iždo rei- 
kalais lankėsi Vakarų Afrikoje, Dramblio Kaulo Krante. Oficialaus 
vizito metu turėjo iškilmingai atidaryti Amerikos finansuojamą 
sveikatos objektą kaime, esančiame aukštupio link nuo sostinės 
Abidžano. Kaimą, kuriame buvo atidaromas pirmasis geriamojo 
vandens šulinys, galėjai pasiekti tik skobtiniu luotu. Summersą, 
svarbų Žmogų iš Amerikos, kaimo gyventojai paskelbė afrikiečių 
garbės vadu ir papuošė afrikietiškais apdarais. Tačiau ryškiausiai 
jis atsiminė, kad grįžtant iš kaimo ir jam žengus į skobtinį luotą 
plaukti pavandeniui, Dramblio Kaulo Kranto pareigūnas padavė 
mobilyjį telefoną ir pasakė: „Vašingtonas norijūsų paklausti“. Per 
devynerius metus Summersas nuo minties, kad Čikagoje šaunu 
savo automobilyje turėti telefoną, pasistūmėjo tiek, kad galėjo tikė- 
tis Abidžane gauti telefoną skobtiniame luote. 

Summerso nuotykius įmanomus padarė pirmoji ir svarbiausia 
permaina, subrendusi šaltojo karo metu - mūsų savitarpio ben- 
dravimo permaina. Aš vadinu šią permainą „technologijų demok- 
ratėjimu“',ir būtentjis vis didesniam skaičiui Žmonių su vis daugiau 
namų kompiuterių, modemų, mobiliųjų telefonų, kabelinės televi- 
zijos sistemų ir interneto sąsajų leidžia siekti vis toliau, vis daugiau 
šalių, vis greičiau, vis giliau, vis pigiau negu bet kada istorijoje. 

Vašingtone, Kolumbijos apygardoje, Valley Spring, rajone, yra 
bankas, savo klientams siūlantis visų rūšių banko paslaugas in- 
ternetuirtelefonu. Banko reklaminis šūkis tiksliai apibendrina tech- 
nologijų demokratėjimą. Jis skamba taip: „Leiskite mums jūsų na- 
muose pastatyti banką“. Dėl technologijų demokratėjimo dabar visi 

galime savo namuose turėti banką, biurą, laikraštį, knygyną, mak- 
lerio firmą, gamyklą, investicinę firmą, mokyklą... 

Technologijų demokratėjimą lėmė kelios naujovės, susiliejusios 
devintajame dešimtmetyje ir susijusios su kompiuterizavimu, tele- 
komunikacijomis, technologijų miniatiūrizacija ir tankinimu, skait- 
meninimu. Pavyzdžiui, dėl mikroschemų technologijų pažangos 
kompiuterių galia per paskutinius 30 metų dvigubėjo maždaug 
kas aštuoniolika mėnesių, o technologijų tankinimo pažanga 
reiškia, kad duomenų kiekis, kuris gali būti laikomas disko pavir- 
šiaus kvadratiniame centimetre, nuo 1991 m. kasmet padidėdavo 
60 procentų. Tuo tarpu atmintinės kaina nukrito nuo penkių dole- 
rių už megabaitą iki penkių centų, todėl kompiuteriai kasdien da- 
rėsi galingesni ir prieinamesni. Telekomunikacijų naujovės nuolat 
mažino telefono skambučio ir duomenų perdavimo kainas, nuola- 
tos didino spartą, atstumą ir informacijos kiekius, kurie gali būti 
perduodami telefono linijomis, kabeliais arba radijo signalais. 

Jūs ne tik galite pigiai į bet kur paskambinti, jūs galite pigiai 
paskambinti iš bet kur, pavyzdžiui, iš savo nešiojamojo kompiutc- 
rio, viršukalnės, lėktuvo ar nuo Everesto viršūnės. Tai įmanoma, 
nes mMiniatiūrizacijos naujovės leido nuolat mažinti kompiuterių, 
telefonų ir pranešimų gaviklių dydį bei svorį. Dabar juos galima 
pasiimti į vis tolimesnes vietas, juos išgali įsigyti vis mažesnes 
pajamas gaunantys žmonės. Žurnalo Golf 1998 m. liepos mėnesio 
numeryje pranešama, kad daugelyje golfo aikštelių į golfo vežimėlius 
pradėta diegti kompiuterinę sistemą „Spyder-9000“, „kuri leidžia 
važiuojantiems vežimėliais elektroniniu būdu skaičiuoti taškus, iš- 
matuoti atstumą metrais, apžiūrėti anksčiau įrašytas į vaizdajuostę 
duobutes, žiūrėti golfo vaizdinius patarimus, užsisakyti užkan- 
džius, pasitikrinti akcijų kainas ir žiūrėti televizijos reklamas“. Vie- 
nintelis dalykas, ko ji nedaro - nemuša kamuoliuko į duobutę. 

Visos šios naujovės stiprėjo ir buvo stiprinamos vykstant skait- 


meninimo revoliucijai. Skaitmeninimas tai kerai, kuriais mes bal- 

sus, garsus, kino filmus, televizijos signalus, muziką, spalvas, vaiz- 
dus, žodžius, dokumentus, skaičius, kompiuterinę kalbą ir bet ko- 
kio kito pavidalo duomenis, kokius tik galite įsivaizduoti, paver- 
čiame kompiuterių bitais, o tada perduodame telefono linijomis, 
palydovais ir optiniais kabeliais po visą pasaulį. Kompiuterių bi- 
tai - svarbiausios skaičiavimo molekulės ir ne kas kita, kaip įvai- 
rūs vienetų irnulių junginiai. Skaitmeninimas susijęs su bet kokio 
garso, vaizdo, skaičiaus ar raidės pavertimu įvairiais vienetų ir 
nulių kodais. Tadajie telekomunikacijų priemonėmis perduodami 
į kitą vietą, kur tie vienetai ir nuliai yra iššifruojami gavėjui ir at- 
kuriami į tai, kas labai primena originalą. Nicholas Negroponte, 
knygos Būti skaitmeniniam autorius, vaizdingai apibūdina skaitme- 
ninimą: „Tarytum mums staiga taip puikiai pavyktų pasidaryti ka- 
pučino kavos miltelius, kad įpylus vandens ji įgautų tokį pat skonį 
ir kvapą, tarsi būtų ką tik paruošta itališkoje kavinėje“. Be to, kaip 
nurodo Negroponte, dabar mes galime paversti milteliais daugiau 
dalykų, versdami juos „iš atomų į bitus“, iš vaizdų ir garsų į viene- 
tus ir nulius ir paskui siųsti juos bet kur pigiau negu kada nors. 
Įsivaizduokite tą vyksmą maždaug taip: mikroschema ir kom- 
piuteris yra tartum Žaizdras, galintis paversti į bitus visus daiktus, 
sudarytus iš atomų. Palydovai, telefono linijos ir optinis kabelis 
yra tartum vamzdžiai, besidriekiantys iš šio žaizdro į likusį pa- 
saulį. Kai šie vamzdžiai modernėja - kai didėja jų „juostos plotis“, 
kuris yra matas to, kiek vienetų ir nulių jūsų skaitmeninis vamzdis 
gali perduoti per vieną sekundę, - mes galime panaudoti juos per- 
nešti vis daugiau atomų, kurie mūsų kalvėje buvo perkalti į bitus. 
Šitas skaitmeninimo procesas yra toks svarbus, norint suprasti 
šią globalėjimo epochą ir jos unikalumą, kad čia verta trumpam 
stabtelėti ir pateikti gyvenimišką pavyzdį, kaip tai vyksta. Įsivaiz- 
duokite paprastą pokalbį telefonu. Jūs pakeliate telefono ragelį Niu- 
jorke ir surenkate draugo iš Bankoko telefono numerį. Kai kalbate į 


savo telefono mikrofoną, oro spaudimas, atsiradęs jums kvėpuo- 

jant, virpina membraną telefono ragelyje. Membrana juda tiksliai 
pagal jūsų skleidžiamus garsus. Membrana sujungta su magnetu, 
įtaisytu ritėje. Diafragmai judinant magnetą, magnetinis laukas 
ritės laide sukuria elektros srovę. Magnetinis laukas kinta kaitalio- 
jantis jūsų balsui, todėl laide priklausomai nuo jūsų balso kinta 
srovė. Taigi dabar garsas, išeinantis iš jūsų burnos, paverčiamas 
kintamu elektros signalu, kylančiu ir besileidžiančiu tartum ban- 
ga, kintant jūsų balso aukščiui. Jūs šitai matėte, jei kada nors teko 
Žiūrėti, kaip osciloskope stebimas balsas. 

Kaip mes tai paverčiame bitais, kuriuos galima perduoti? Iš es- 
mės tereikia įsivaizduoti, kad šios elektros bangos tinklelyje kyla ir 
leidžiasi. Jūs kiekvieną bangą suraikote smulkučiais segmentais, 
išmatuojate kiekvieno griežinėlio aukštį ir tada suteikiate jam nu- 
merį, išreikštą nuliais ir vienetais. Taip, pavyzdžiui, 10 aukštį ga- 
lima būtų išreikšti 11110000, o 11 reikštų 11111000 ir taip toliau. 
Kiekvienas vienetas ir nulis paverčiamas elektros impulsu, kuris, 
sudėtas draugėn, vadinamas kampuota banga. Kitaip negu analo- 
ginė balso banga, kuri kyla ir leidžiasi tartum vandenyno bangos 
ir labiau pasiduoda nedideliems iškraipymams bei svyravimams, 
kampuota banga tiesiog kyla reikšdama vienetus ir leidžiasi reikš- 
dama nulius. Tokį signalą priimančiam prietaisui daug lengviau 
perskaityti jį tiksliai taip, koks jis yra. Jis teturi paklausti, ar aukš- 
tyn, aržemyn, one stengtis perskaityti bangą. Štai kodėl skaitme- 
ninės kopijos visada gerokai aiškesnės ir kodėl visa, kas Niujorke 
išjūsų burnos arba fakso, arba kompiuterio siunčiama kaip viene- 
tų irnulių virtinė, kitoje pusėje automatiškai pasirodys tais pačiais 
vienetais ir nuliais. 

Tačiau tarkime, kad skambinate toli. Jūs įsitraukęs į pokalbį su 
draugu iš Bankoko. Taigi reikia perduoti daugybę elektroninių im- 
pulsų. Technologijų stebuklai šiuos vienetus ir nulius sutankina 
(jūsų kompiuteris vietoj 11111111 ir 00000000 tai išreiškia 8x1 ir 
8x0). Dabar turime į dailų mažą bitų pakelį suspaustą jūsų balsą. 

Metas juos perkelti. Galime tai padaryti keliais būdais. Papras- 
čiausias yra leisti kintamą srovę, kurios, grubiai tariant, vienas 
voltas atitiktų vienetus, o du voltai -nulius. Arba galime pasiųsti 
optiniu kabeliu, kuris veikia spinduliuodamas šviesos impulsus. 
Blyksteli šviesa vietoj vienetų ir užgęsta vietoj nulių. (Kompaktinė 
plokštelė yra paprasčiausia plastmasinė plokštelė, padengta aliu- 
minio sluoksniu. Joje padaromos mažos duobutės vietoj vienetų ir 
paliekama lygu vietoj nulių. Jūsų kompaktinių plokštelių grotuvas 
tik nukreipia nediduką lazerio spindulį į kiekvieną plokštelės grio- 
velį, perskaito vienetus ir nulius ir atverčia juos tokiais pat gra- 
Žiais garsais, kaip ir pradėjo.) Dar galime pasinaudoti radijo ban- 
gomis, su aukštomis bangomis vietoj vienetų ir žemomis vietoj 
nulių. Kad ir kurį būdą pasirinktumėme, esama tikimybės, jog kas- 
kart iš jų išeis tobula kopija. Skambučio į Bankoką atveju balsas 
galbūt buvo paverstas šviesos impulsais, o paskui, kai tie impulsai 
pasiekė Bankoką irjūsų draugo telefono ragelį, buvo atversti garso 
bangomis per smulkutį įtaisą, kuris kiekvieną vienetą ir nulį pa- 
verčia tam tikra įtampa, atsirandančia telefono garsiakalbio ritėje. 
Kai taip atsitinka, ritėje susidaręs magnetinis laukas judina mag- 
netą, šis judina telefono ragelio membraną, o ji stumdo orą, kuris 
atvirsta jūsų balsu. Presto! Kiekvienąkart - puiki Negroponte's ka- 
pučino kava. 

Taigi kai aš sakau, kad kompiuterizavimo, miniatiūrizacijos, 
telekomunikacijų ir skaitmeninimo naujovės demokratino techno- 
logijas, turiu omenyje, jog; tai suteikė galimybę šimtams milijonų 
Žmonių visame pasaulyje susisiekti ir keistis informacija, naujie- 
nomis, žiniomis, pinigais, šeimos nuotraukomis, finansais, muzi- 
kos ar televizijos šou — dar niekada nematytais būdais ir mastu. 
Seniau, jeijūs gyvenote Niujorke, ojūsų sūnus gyveno Australijoje 
ir jam gimdavo berniukas, turėdavo išeiti iš namų, įsigyti fotoapa- 
ratą, nusipirkti kelias fotojuostas, nufotografuoti kūdikį, juostas 


išryškinti, įdėti į voką ir išsiųsti paštu. Jeigu jums pasisekdavo, po 

dešimties dienų išvysdavote žavų savo pirmojo anūko veidelį. Dau- 
giaunieko. Dabarjūsų vaikas gali nufotografuoti kūdikį skaitme- 
niniu fotoaparatu, skaitmeniniu būdu įrašyti tuos vaizdus 3,5 colių 
diskelyje, skaitmeniniu būdu juos suredaguoti savo kompiuteryje 
ir perduoti jums skaitmeniniu būdu internetu - visa tai kūdikiui 
dar nesulaukus nė dešimties valandų. 

Buvęs NBC News prezidentas Lawrence'as Grossmanas lako- 
niškai apibendrina šį technologijų demokratėjimą: „Spauda, -pa- 
sak jo, - visus mus padarė skaitytojais. Kopijų darymas daugini- 
mo aparatu visus mus padarė leidėjais. Televizija visus mus padarė 
žiūrovais. Skaitmeninimas visus mus daro transliuotojais“. 

Grossmano pastebėjimas išryškina kitą veiksnį, kuris šią glo- 
balėjimo epochą ir mastu, ir pobūdžiu skiria nuo ankstesniųjų 
epochų. Paprastai tariant, šis technologijų demokratėjimas „glo- 
balizuoja gamybą“. Šiandien mes visi galime būti gamintojai. Glo- 
balėjimas reiškia ne tik tai, kad besivystančios šalys gabena žalia- 
vas išsivysčiusioms, šios gamina gatavas prekes ir paskui jas 
gabena atgal. Ne, šiandien technologijų demokratėjimas visoms 
šalims suteikia galimybę sudėti draugėn technologijas, žaliavas ir 
finansavimą ir būti labai sudėtingų užbaigtų gaminių arba pa- 
slaugų gamintojomis arba subrangovėmis; tai tampa dar vienu sub- 
tiliu veiksniu, tvirčiau sujungiančiu pasaulį. Išsamiau tai aptarsiu 
vėliau. Kol kas pakanka pasakyti tiek, jog šis technologijų demok- 
ratėjimas Tailandui leido per penkiolika metų iš ryžius auginan- 
čios šalies pasidaryti antru pagal dydį pasaulyje pikapų gaminto- 
ju, besivaržančiu su Detroitu, ir ketvirtu pagal dydį motociklų 
gamintoju. 

Šis technologijų demokratėjimas netaikomas tik automobiliams 
ir motoroleriams. Kaip kartą pastebėjo Teera Phutrakalas, savitar- 
pio fondo vadybininkas Bankoke: „Mūsų savitarpio fonde nerei- 
kia išradinėti rato, pakanka jį importuoti. Kai kurias technologijas 


mes įsigijome už dešimtadalį kainos, kurią už ją sumokėjo Bankers 

Trust [mūsų pagrindinė firma]. Imkime, pavyzdžiui, šią automati- 
zuotą balso atsakymo sistemą, kur paskambinę investuotojai spau- 
džia 1, kad sužinotų fondo turto vertę, spaudžia 2, kad gautų pa- 
siūlymus, spaudžia 3, kad parduotų. Jei norite pirkti ar parduoti 
[savo savitarpio fondo] akcijas, dabar galite tai padaryti telebanki- 
nėmis priemonėmis, o visi šie skambučiai ir švilpukai mums kai- 
nuoja daug pigiau. Mes tiesiog laukėme, kol juos sukurs kas nors 
kitas. Tai yra tikrasis globalėjimo grožis. Mes esame vietinė įstaiga 
ir mūsų išmanymas vietinės reikšmės, bet dabar mes turime globa- 
lias technologijas ir pasiekiamumą“. 

Šis technologijų demokratėjimas reiškia, kad turto kūrimo gali- 
mybės išsklaidomos geografiškai, suteikiama proga visiems anks- 
čiau neprisijungusiems Žmonėms gauti informaciją ir pritaikyti 
žinias. Kuala Lumpūre sutikau Honkongo kinę, kuri man papasa- 
kojo, kaip kartą paskambino vietiniu Honkongo numeriu Dell Com- 
puter techninei pagalbai ir atsiliepė klientų pagalbos tarnybos spe- 
cialistė, kalbanti nepriekaištinga kantoniečių tarme, vartojama 
Honkonge. Mano honkongietė draugė Dell specialistei užsiminė, 
kaip smarkiai lyja centriniame Honkongo rajone ir paklausė, ar 
taip pat smarkiai lyja ir prie Dell biuro. Dell specialistė atsakė, kad 
ten, kur yra ji, visai nelyja, nes ji yra už tūkstančio šešių šimtų 
kilometrų - Penange, Malaizijoje. Ta specialistė buvo Malaizijos 
kinė, kuri dabar galėjo gauti gerą tarnybą Dell, gyvendama tokia- 
me vos ne užkampyje kaip Penangas. Tai įmanoma tik dėl techno- 
logijų demokratėjimo. Indija sparčiai darosi pasaulio darbo kam- 
bariu. (The Economist 1999 m. rugsėjo 18 d. pranešė, kad Indijos 
telefonų operatoriai, esantys Indijoje, dabar dirba GE Capital. Bet 
kurią nustatytą dieną jie gali paskambinti iš Indijos kam nors į 
Teksasą ir paklausti, kodėl vėluoja atsiskaitymai kreditinėmis kor- 
telėmis. Vis dėlto negaliu pasakyti, jog labai susižavėjau sužino- 
js, kad telefonininkai indai „pasivadina vakarietiškais vardais ir, 


kaip kalbama, perima jų sniaukrojimą“.) Swvissair iš brangios Švei- 

carijos į pigią Indiją perkėlė savo visą apskaitos padalinį, įskaitant 
ir kompiuterius, kad pasinaudotų pigesniu sekretorių, programuo- 
tojų ir buhalterių darbu. Skaitmeninimas ir kompiuterių sujungi- 
mas į tinklą leidžia šiuos darbus atlikti bet kur, kur telkiasi daug 
angliškai kalbančių vidurinių mokyklų abiturientų ir universitetų 
absolventų. Tai gali būti milžiniška nauda Indijai, Pakistanui, Fili- 
pinams, Pietų Afrikai ir angliškai kalbančioms bendruomenėms vi- 
same besivystančiame pasaulyje. British Airways World Network Ser- 
vices, įsikūrusi Mumbajuje, Indijoje, gauna tikslią ir naujausią 
informaciją apie dažnai skraidančių įveiktus kilometrus. Selectronic, 
Delyje įkurta tolimojo kompiuterinio ryšio firma, išplėšia iš gydytojų 
rankų diktatą, pasinaudodama nemokamu telefono numeriu Jung- 
tinėse Valstijose, perrašo įrašus ir siunčia atgal tekstiniu pavidalu 
Amerikos HMO. Far Eastern Economic Review (1999 m. rugsėjo 2 d.) 
pranešė, kad America Online Maniloje dabar turi šešis šimtus filipi- 
niečių klientų pagalbos tarnybos atstovų, per dieną atsakančių į 10- 
12 tūkstančių techninių ir su sąskaitomis susijusių klausimų, kurie 
sudaro apie 80 procentų AOL klientų el. pašto žinučių. AOL filialas 
Filipinuose universitetą baigusiems savo darbuotojams mokėjo 5,5 
JAV dolerio per dieną, pranešė Review, tai 35 procentais daugiau 
negu įstaty1iškas minimalus darbo užmokestis, bet maždaug tiek, 
kiek rekvalifikuotas JAV darbuotojas uždirbtų per valandą. Tai men- 
kas atlyginimas, bet pirmas žingsnis visą naują išsilavinusių filipi- 
niečių kartą įvesti į Spartųjį pasaulį, ir galime lažintis, kad apsuk- 
riausi netrukus išeis ir šalia AOL įstaigos įsteigs savas mažas 
technologijų bendroves, galbūt POL. Ši sparčiai besiplečianti pa- 
slaugų ir tolimojo kompiuterinio ryšio rinka galėtų būti kito Azijos 
ekonominio pakilimo pagrindas. Tačiau norėdamos tapti dalyvė- 
mis tokios šalys kaip Tailandas, kuris į globalėjimo žaidimą pateko 
pasiūlęs pigią gamybą, dabar turės pakelti savo gyventojų išsimoks- 
linimo ir įgūdžių lygį, kad galėtų konkuruoti dėl geriausių tolimojo 


kompiuterinio ryšio darbų ir paslaugų. 

Kartą mudu su Geoffu Baehru, Sun Microsystems tinklų projek- 
tavimo vadovu, mąstėme apie tai, kur gali nuvesti šis technologijų 
ir gamybos priemonių demokratėjimas. Juo daugiau mudu su Ba- 
ehru apie visa tai mąstėme, iuo šėtoniškesnės darėsi mūsų mintys. 
„Dabar, kai galime tinklais, pavyzdžiui, interneto, teikti paslau- 
gas, kuriomis iki šiol neprekiauta, kodėl negalime pasinaudoti ir 
jūsų vyriausybės pagalba?“ — klausė Baehras. Pagalvokite apie 
tai jūs galėtumėte pasinaudoti rusų pagalba komandosų opera- 
cijoms vykdyti ir sienoms saugoti. Galėtumėte pasitelkti indus sa- 
vo šalies sąskaitoms tvarkyti, o šveicarus - vadovauti jūsų muiti- 
nei. Jūs galėtumėte pasitelkti vokiečius vadovauti jūsų centriniam 
bankui. Galėtumėte pasitelkti italus, kad siūtų visus jūsų batus. 
Jūs galėtumėte pasitelkti britus, kad vadovautų jūsų vidurinėms 
mokykloms. Japonai galėtų vadovauti jūsų pradinėms mokykloms 


irjūsų traukiniams... 


Finansų demokratėjimas 


Technologijų demokratėjimas padėjo skatinti antrą svarbią permai- 
ną, varančią globalėjimą - mūsų investavimą. Aš vadinu tai „finan- 
sų demokratėjimu“. Epochoje po šaltojo karo didelio masto vidaus ir 
tarptautinius skolinimus arba finansines garantijas daugiausia ir 
dažniausiai kontroliavo dideli komerciniai bankai, investicijų ban- 
kai ir draudimo bendrovės. Šios atsargios institucijos visada teikė 
pirmenybę bendrovėms su patvirtinta profesine patirtimi ir „inves- 
tavimo laipsniais“. Tai bankų skolinimą darė labai nedemokratiš- 
ką. Konservatyvūs bankai labai ribotai suprato kreditingumą, ir jei- 
gujūs buvote prasisiekėlis, mėginantis prieiti prie grynųjų pinigų, 
tai dažnai priklausė nuo to, ar turėjote „ryšių“ banke arba draudimo 
bendrovėje. Šioms tradicinėms institucijoms dažnai vadovavo lėta- 
pėdžiai vadovai ir sprendimų priėmimo komitetai, kurie nemėgo 


rizikuoti ir neypatingai skubinosi atsiliepti į rinkos permainas. 

Finansų demokratėjimas iš tikrųjų prasidėjo septintojo dešimt- 
mečio pabaigoje, atsiradus „komercinių popierių“ rinkai. Tai bu- 
vo obligacijos, kurias bendrovės leido tiesiogiai visuomenei tam, 
kad pritrauktų kapitalą. Šios bendrovių obligacijų rinkos sukūri- 
mas finansų pasauliui suteikė šiek tiek pliuralizmo ir sumažino 
bankų monopolį. Aštuntajame dešimtmetyje būsto paskolos buvo 
paverstos „vertybiniais popieriais“. Investiciniai bankai ėmė megz- 
ti ryšius su bankais ir būsto paskolų bendrovėmis, pirko kone išti- 
sus jų paskolų portfelius ir paskui smulkino juos į 1000 JAV dole- 
rių obligacijas, kurias galėjote nusipirkti jūs, aš ir mano teta Bev. 
Mes gavome progą užsidirbti truputį daugiau palūkanų iš gana 
patikimų investicijų, o pagrindinė suma ir palūkanos už obligaci- 
jas buvo išmokamos iš Žmonių, mokančių būsto paskolas, mėnesi- 
nių įmokų. Vertimas vertybiniais popieriais atvėrė duris visoms 
bendrovėms ir investuotojams, kurie niekada anksčiau negalėjo 
prieiti prie grynųjų pinigų, kad surinktų lėšų. 

Vis dėlto tikras finansų demokratėjimo proveržis prasidėjo tik 
devintajame dešimtmetyje, o žmogus, kuris iš tikrųjų nušlavė pas- 
kutines kliūtis, buvo talentingas, nenustygstantis, bet sugedęs „šiukš- 
lių“ (rizikingų obligacijų) karalius Michaelas Milkenas. Milkenas, 
Pensilvanijos universiteto Whartono verslo ir finansų mokyklos ab- 
solventas, 1970 m. pradėjo dirbti maklerio firmoje Drexel, įsikūrusio- 
je Filadelfijoje. Tuo laiku nė vienam iš didžiųjų bankų ar investici- 
nių firmų per daug nerūpėjo prekiauti menkai vertinamomis 
„šiukšlėmis“ — tai tuo metu buvo netekusios malonės žinomos ben- 
drovės arba nedidelio kapitalo ką tik įsteigtos bendrovės, neturin- 
čios profesinės patirties. Milkenas manė, kad didieji bankai elgiasi 
neprotingai. Jis atliko savo skaičiavimus, išnagrinėjo mažai Žino- 
mus rizikingų obligacijų mokslinius tyrinėjimus ir padarė tokią iš- 
vadą: bendrovių, kurios nebuvo laikomos turinčiomis investavimo 
laipsnį, buvo prašoma mokėti palūkanas, nuo 3 iki 10 procentų di- 


desnes už normą, jei jos iš viso galėjo gauti kokias nors paskolas. 

Bet iš tikrųjų šios bendrovės bankrutuodavo tik truputį daž- 
niau už aukštą reitingą turinčias žinomas bendroves, kurių obli- 
gacijos siūlė kur kas mažesnį kapitalo grąžos dydį. Taigi šios vadi- 
namosios šiukšlės iš tikrųjų siūlė progą užsidirbti daug daugiau 
pinigų be Žymiai didesnės rizikos. O jeigu sudėsite daug įvairių 
„Šiukšlių“ į vieną fondą, net jeigu kelios iš jų nevykdytų prievolių, 
visas fondas vis dėlto duotų vidutiniškai nuo 3 iki 4 procentų di- 
desnį pelną už žinomų bendrovių, iš esmės be jokios papildomos 
rizikos. Kaip 1995 m. kovą rašė Business Week, Milkenas, pasikliau- 
damas savo įžvalgumu, „užsibrėžė sunkų uždavinį įtikinti skep- 
tišką pasaulį, kad jis atrado investavimą, prilygstantį nemoka- 
miems pietums". 

Kadangi tradiciniai bankai ir investicinės firmos buvo skeptiš- 
ki ir toliau šio verslo vengė, Milkenas greitai perėjo nuo prekybos 
šiomis „šiukšlėmis“, kurijau egzistavo, nuo smukusių A laipsnio 
bendrovių prie ištisos naujos finansinio garantavimo rinkos, už- 
pildytos vien lošėjų „šiukšlėmis“ - rizikingų bendrovių, smuku- 
sių bendrovių, naujų bendrovių, įmonininkų ir ką tik įsteigtų ben- 
drovių, negaunančių kreditų iš tradicinių bankų; netgi finansinių 
piratų, kurie norėjo perimti kitas bendroves, bet negalėjo surinkti 
grynųjų pinigų, kad tai padarytų įprastiniais bankų kanalais. Dėl 
pažinčių Milkenas taip pat galėjo savo išleistas „šiukšles“ par- 
duoti savitarpio fondams, privatiems investuotojams ir pensijų fon- 
dams, kurie suvokė, kad jis yra teisus, - jog tos „šiukšlės“ duoda 
didesnį pelną už nedaug didesnę riziką. Tai suteikė jums, man ir 
mano tetai Bev galimybę nusipirkti šių sandorių gabalėlį, kuris 
anksčiau mažam Žmogui buvo užgintas. 

Dažnas iš šių sandėrių konvulsiškai paveikė su tuo susijusias 
bendroves ir darbuotojus. Nepaisant to, greitai Milkeno įžvalgu- 
mas buvo pripažintas. Netrukus „šiukšlių“ — arba „didelio pel- 
ningumo“ -obligacijų pramonė suklestėjo, siūlydama visuomenei 


įsigyti dalį visokių firmų ir sandorių. 

Panašus finansų demokratėjimas vyko ir tarptautiniu mastu. 
Dešimtmečiais dideli bankai skolino dideles pinigų sumas užsie- 
nio vyriausybėms, valstybėms ir bendrovėms, o paskui šias pasko- 
las nominalia verte įrašydavo į savo finansinės apskaitos knygas. 
Tai reiškė, kad jei jūsų bankas paskolino šaliai ar bendrovei 10 
milijonų JAV dolerių, jo finansinės apskaitos knygose ir būdavo 
užrašyta, jog tai 10 milijonų JAV dolerių paskola, kurią būtina vi- 
siškai išmokėti, nesvarbu, ar šalis arba bendrovė turi turto, būtent 
tą dieną verto 10 milijonų JAV dolerių. Kadangi šias paskolas visų 
pirma teikė bankai ir įrašydavo į savo finansinės apskaitos kny- 
gas, kai tokia šalis kaip Meksika pateko į finansų bėdą, ėmusi sko- 
lintis užsienyje, kad finansuotų populistinį vartojimą šalies vidu- 
je, kaip kad atsitiko 1982 m., bankams teko stipriausias smūgis. 
Meksikos prezidentas galėjo atskristi į Niujorką, sukviesti dvide- 
šimt pagrindinių bankų, valdančių Meksikos užsienio skolą, ir 
pasakyti: „Ponai, mes nusigyvenome“. Jūs žinote, ką jie sako: „Jei 
žmogus tau skolingas tūkstantį dolerių, tai jo rūpestis. Jei Žmogus 
tauskolingas dešimt milijonų dolerių, tai jūsų rūpestis. Gerai, mes 
esame jūsų rūpestis. Mes negalime grąžinti skolų. Taigi šiek tiek 
atleiskite vadžias, iš naujo derėkimės dėl mūsų paskolų ir suteikite 
mums naują kreditą“. Bankininkai linksi galvomis ir parengia ko- 
kį nors susitarimą, susijusį su paskolos grąžinimo pratęsimais (pa- 
prastai su dar didesnėmis palūkanų normomis). Kas jiems beliko? 
Meksika jy rūpestis, o JAV bankininkai nenorėjo savo akcininkams 
pasakyti, kad ši Meksikos paskola, kurią jie buvo įrašę į savo fi- 
nansinės apskaitos knygas kaip 10 milijonų JAV dolerių vertės 
turtą, iš tikrųjų nieko neverta. Geriau jau tiesiog palaikyti meksi- 
kiečius. Kadangi dvidešimt bankų valdė didžiąją skolos dalį, jie 
galėjo susitikti ir išspręsti visą reikalą vienoje posėdžių salėje. 

Johnas Page'as, kuris tada dirbo ekonomistu Pasaulio banko 
Lotynų Amerikos departamente, man paaiškino, kaip tai vyko. Pa- 
ge'as, kalbantis ispaniškai, 1982 m. lankėsi Meksikoje ir susitiko 

su Jose Angelu Gurria, kuris tada buvo Meksikos finansų ministe- 
rijos Valstybės kredito skyriaus generalinis direktorius. Gurria gar- 
sėjo savo gebėjimais įtikinti užsienio bankininkus — pradedant 
stambiais bankininkais Niujorke ir baigiant smulkiais bankinin- 
kais Vakarų Teksase —suteikti paskolas Meksikos vyriausybei. 

„Kartą buvau Gurria biure, mes kalbėjomės ispaniškai. Suskam- 
bo telefonas. Skambino mažo Teksaso banko prezidentas, kurį Gur- 
ria įtikino prisiimti dalį Meksikos skolos. Vyrukas nerimavo dėl 
pranešimų, kad Meksikos ekonomika turi bėdų. Gurria, kalbėjęs 
su manimi ispaniškai, išsyk persiorientavo ir ėmė kalbėtis su šiuo 
Amerikos bankininku puikia šnekamąja anglų kalba. Jis tarė: „Ei, 
Joe, malonu tave girdėti... Ne ne, nesijaudink. Čia viskas gerai. 
Tavo pinigai visiškai saugūs. Kaip šeima?.. Nuostabu. Kaip ten 
tavo duktė? Arvis dar mokosi?.. Smagu su tavim pašnekėti. Skam- 
bink bet kada. Palaikysim ryšį“. Padėjęs ragelį tęsė pokalbį su ma- 
nimi ispaniškai. Per trisdešimt sekundžių jis išsprendė problemą 
susvarbiu investuotoju.“ 

Bet paskui globalėjimo kelyje atsitiko juokingas dalykas. Ši tarp- 
tautinė skolų rinka virto vertybiniais popieriais, kaip Milkeno ben- 
drovės ir kompanionai. Tai reiškė, kad kai Lotynų Amerika devin- 
tojo dešimtmečio pabaigoje pateko į kitą skolų krizę, tuometinis 
valstybės iždo sekretorius Nicholas Brady išmėgino milkenišką 
sprendimą. 1989 m. Lotynų Amerikos skolos dideliems komerci- 
niams bankams buvo pakeistos JAV vyriausybės remiamomis ob- 
ligacijomis, o šios obligacijos paskui buvo arba valdomos bankų 
kaip turtas, arba parduotos plačiajai visuomenei, savitarpio ir pen- 
sijų fondams su didesnėmis negu įprasta palūkanomis. Staiga jūs 
ir aš, ir mano teta Bev galėjome nusipirkti dalį Meksikos skolos, 
Brazilijos skolos ar Argentinos skolos — arba tiesiogiai, arba per 
pensijų ir savitarpio fondus. Šiomis obligacijomis buvo prekiauja- 
ma kasdien, jų vertė tai kildavo, tai krisdavo priklausomai nuo 


kiekvienos šalies ekonominės veiklos rezultatų. Tik jos bankų fi- 

nansinės apskaitos knygose nebūdavo nominalios vertės. Joelis 
Kornas, tuo metu vadovavęs Bankof America Brazil, sakė: „Brady iš 
tiesų įvykdė revoliuciją. Prieš jį JAV Iždo departamentas tiesiog 
spausdavo JAV bankus ir TVF toliau šitose Lotynų Amerikos šaly- 
se mėtyti pinigus. Brady įdiegė rinka pagrįstą sprendimą. Ban- 
kams buvo suteiktos JAV vyriausybės garantijos teikti naujas pa- 
skolas Lotynų Amerikai su sąlyga, kad šalys vykdys ekonomines 
reformas. Suteikę šias paskolas, bankai, užuot tiesiog įrašę į savo 
finansinės apskaitos knygas, smulkino šias paskolas į JAV vyriau- 
sybės remiamas obligacijas, kurios buvo parduodamos visuome- 
nei. Taip į žaidimą buvo įtraukti tūkstančiai naujų lošėjų. Šalis, 
užuot tik palaikiusi ryšius su dvidešimties didžiųjų bankų komi- 
tetu, staiga pasijuto prekiaujanti su tūkstančiais pavienių inves- 
tuotojų ir savitarpio fondų. Tai išplėtė rinką ir padarė ją labiau 
likvidžią, bet kartu ir darė šalims visai naują spaudimą. Žmonės 
pirkdavo ir parduodavo savo obligacijas kasdien, priklausomai 
nuo to, ar geri buvojų veiklos rezultatai. Tai reiškė, kad jų veiklos 
rezultatai buvo vertinami kasdien. Tarp perkančių ir vertinančių 
žmonių buvo daug užsieniečių, kurių Brazilija, Meksika arba Ar- 
gentina nekontroliavo“. Šie obligacijų turėtojai nebuvo panašūs į 
bankus, kurie dėl to, kad jau buvo taip įsivėlę į šias šalis, manė 
turintys skolinti daugiau pinigų savo ankstesnėms paskoloms pri- 
dengti. Jei šalies rezultatai būtų prasti, obligacijų turintys žmonės 
tiesiog, parduotų tos šalies obligacijas ir investuotų pinigus į obli- 
gacijas tos šalies, kurios rezultatai geri. 

Taigi kai Meksika dėl pernelyg didelių išlaidų 1995 m. vėl pa- 
kliuvo į bėdą, įvairaus plauko dideli ir maži vyrukai pradėjo par- 
davinėti meksikietiškas obligacijas taip numušdamijų vertę, o Gur- 
ria negalėjo tiesiog paskambinti telefonu dvidešimčiai bankininkų 
ir paprašyti jų apversti skolą ir šiek tiek atleisti vadžias. Meksikos 
skola sudemokratėjo pakliūdama į pernelyg daug rankų. Todėl 
šįsyk Meksika turėjo paskambinti telefonu į JAV iždą ir paprašyti 

pagalbos, o dėdė Semas davė Meksikai pinigų tik labai griežtomis 
sąlygomis. Meksikai teko užstatyti savo naftos išteklius. Vieninte- 
liu būdu JAV vyriausybė ketino išgelbėti Meksiką, -su sąlyga, kad 
ji tvarkytų savo ekonomiką taip pat gerai, kaip Naujoji Meksika. 
Netrukus daugybė kylančių ekonomikų ėmė pardavinėti obligaci- 
jas Brady būdu, dažnai denominuotas doleriais. Dabar šešiolika 
šalių išleidžia Brady obligacijas, kurių vertė maždaug 150 milijar- 
dųJAV dolerių. Nieko nauja, kad vyriausybės išleidžia obligacijas 
užsieniečiams. Tai daroma jau daug metų. Naujas yra mastas, ko- 
kiu šios obligacijos dabar yra plačiai paskleidžiamos asmenims, 
pensijų fondams ir savitarpio fondams. Šio amžiaus pradžioje tarp- 
tautiniuose obligacijų sandoriuose dalyvaudavo daugiausia tur- 
tingieji. Dabar lošti gali visi - Orandžo apygardos pensijų fondas, 
mokyklos sargas, jau nekalbu apie jus ir mane bei mano tetą Bev. 
Taip yra dėl to, kad skolinimo demokratėjimas Amerikoje suta- 
po su investavimo demokratėjimu. Visų pirma dėl pensijų refor- 
mos ir asmeninių 401(k) pensijų sąskaitų sukūrimo. Amerika iš 
šalies, kurioje bendrovės garantavo darbuotojo pensiją „išmokų 
paketais“, virsta šalimi, kurioje daug bendrovių dabar tiesiog už- 
tikrina nustatytą įmoką, o žmogus tvarko savo pinigus ir nukrei- 
pia ten, kur gali gauti didžiausią pelną. Žmonės dabar gyvena 
ilgiau ir nori Žinoti, ar bus aprūpinti, kai panorės išeiti į pensiją. Jie 
ne tik agresyviai gręžiasi į šiuos savitarpio fondus, bet ir labai 
agresyviai juos tvarko, kad gautų didesnį pelną. Jūsų tėvai tikriau- 
siai turėjo labai menką supratimą, kur arba kaip buvo investuoja- 
mos jų pensijų lėšos. Dabar daugeliui darbuotojų siūlomas fondų 
sąrašas su įvairiais pelnais ir rizikomis. Jie kilnoja savo pinigus 
tartum loštukus ant ruletės stalo, atlygindami sėkmingai dirban- 
tiems savitarpio fondams ir bausdami ne tokius klotingus. 
Tiesioginio tarpininkavimo verslo firma E*Trade („El. prekyba“) 
leido puikią komercinę reklamą, kuri iliustruoja šią mintį. Rekla- 


mos pradžioje rodomas vyras, sėdintis automobilyje pakeliamu 

stogu. Iš užpakalinės automobilio pasostės kyšo golfo lazdos. Jis 
sustojęs kelkraštyje, nes ką tik sustabdė policininkas. Policininkas 


vaikštinėja apie jo automobilį, vyksta toks pokalbis: 


Policininkas: „Labas vakaras“. 

Vyrukas: „Žinau, žinau. Vairuotojo pažymėjimą ir registravi- 
mo dokumentus“. 

Policininkas: „O, Kirkas Breweris. Norėjau su jumis pasikalbėti“. 

Vyrukas: „Su manimi?“ 

Policininkas: „Na, jūs esate mano Large Cap [savitarpio] fondo 
vadybininkas“. 

Vyrukas: (lyg ir didžiuodamasis): „O, taip“. 

Policininkas: „Pastebėjau, kad jūs patekote į dešimtuką [geriau- 
siai dirbančių savitarpio fondų|“. 

Vyrukas: „Taip“. 

Policininkas: „Bet ne penketuką“. 

Policininkas pasisuka ir pasižiūri į golfo lazdas ant užpakali- 
nės pasostės. 

Vyrukas atrodo truputį susinervinęs: „E... Na...“ 

Policininkas: „Padėkite lazdas ir grįžkite į kontorą“. 

Pasigirsta balsas už kadro: „Priverskite savo fondo vadybinin- 
ką pasistengti. Metas E*Trade Mutual Fund Center“. 

Pabaigoje televizijos kamera iš lėto slenka policininku, kuris 
paskutiniame kadre išima golfo lazdas iš vyruko automobilio ir 
nusineša. Pagrindinė mintis aiški: netgi motociklu važinėjantis po- 
licininkas Žino, kur yra jo pensija ir patiki ją geriausiai dirbančiam 


fondui. 


Šis investavimo demokratėjimas sustiprėjo ir tarptautiniu mastu, 
kai aštuntojo dešimtmečio pradžioje subyrėjo nustatytojo valiutos 
kurso ir griežtos tarptautinių kapitalo srautų kontrolės sistema, 


įsteigta Breton Vudse po Antrojo pasaulinio karo. Dabar mes pa- 

miršome, bet tarp Antrojo pasaulinio karo pabaigos ir 1970 m. Ja- 
ponijos, Meksikos arba Europos investuotojui buvo labai keblu Ame- 
rikoje nusipirkti akcijų ar obligacijų, o amerikiečiui buvo labai keb- 
lu tai padarytijų šalyse. Bet kai nustatytojo valiutos kurso ir kapitalo 
kontrolės sistema žlugo, išsivysčiusios šalys pamažu sudemokra- 
tino savo kapitalo rinkas, atverdamos jas bet kokiems užsienio pre- 
kiautojams, norintiems lošti, o paskui jų pavyzdžiu pasekė besi- 
vystančios šalys. 

Netrukus pasidarė prieinami visokie produktai: Meksikos obli- 
gacijos, Libano obligacijos, Turkijos obligacijos, Rusijos obligaci- 
jos, Vokietijos obligacijos, Prancūzijos obligacijos. Galėjote pasi- 
rinkti, ir Žmonės rinkosi. Juo daugiau pavienių investuotojų galėtų 
kilnoti savo pinigus tai į šiuos labai konkurencingus globaliuo- 
sius savitarpio fondus, tai iš fondų, tuo daugiau šių fondų valdy- 
tojai kilnotųjų pinigus tarp bendrovių ir šalių, nuolat reikalauda- 
mi didesnių, ilgalaikiškesnių įplaukų. Kiekvienas fondas norėjo 
nurungti kitus fondus, kad pritrauktų daugiau pinigų. Šis finansų 
demokratėjimas mus išlaisvino nuo pasaulio, kuriame keli banki- 
ninkai valdo daugybės valstybių skolas, į pasaulį, kuriame daugy- 
bė bankininkų valdo daugybės valstybių skolas, ir galų gale į šian- 
dienos pasaulį, kuriame daug Žmonių per pensijų fondus ir 
savitarpio fondus valdo daugelio valstybių skolas. 

Beje, daug „šiukšlių“ pinigų buvo panaudota, norint sukelti 
Amerikoje bendrovių perėmimo bumą. Ir vėl „mažasis žmogus“, 
kuris niekada negalėjo dalyvauti tokiuose galinčiuose duoti pelną 
sandoriuose, staiga gavo progą tai netiesiogiai padaryti per savo 
pensijų fondą ir savitarpio fondą. Tačiau šis kitų bendrovių per- 
ėmimo procesas akstino kruopščiau tikrinti bendrovių vadovus, ypač 
jeigu jiems prastai sekėsi. Šis procesas taip pat pastūmėjo Ameri- 
kos ekonomikos modernizavimą devintajame dešimtmetyje ir pa- 
rengė Ameriką globalėjimo epochai geriau ir greičiau, negu bet ku- 
rią kitą didelę pasaulio šalį. Todėl išaugo daugelio bendrovių 

veiksmingumas, nors kai kurių jų gyvybė tiesiog buvo išsunkta. 
Viena iš pagrindinių priežasčių, kodėl Japonijoje tiek daug at- 
siliekančių bendrovių, yra ta, kad metų metus finansai čia visai 
nedemokratėjo. Viešpatavo dideli Japonijos bankai, taigi nežino- 
miems prasisiekėliams buvo daug sunkiau pritraukti grynųjų pi- 
nigų, nebuvo lengva gauti kapitalo ginčytiniems perėmimams, o 
bankai pumpavo kapitalą į bendroves, kurios buvo jų filialai, neat- 
sižvelgdami į riziką arba konkurencingumą. Be to, į kitų bendro- 
vių perėmimus buvo šnairuojama dėl kultūrinių priežasčių ir todėl, 
kad taip daug bankų valdybų ir bendrovių valdybų dalijosi viena 
lova. Be to, japonų darbuotojai maža teturėjo galimybių kontro- 
liuoti savo pensijas. Jie negalėjo tiesiog vartalioti savo pinigų, todėl 
buvo sumažėjęs spaudimas vietinėms Japonijos bendrovėms, savi- 
tarpio fondams ir pensijų fondams siekti aukštesnių globalių nor- 
mų. Štai kodėl Japonijos ekonomika buvo geriau išauklėta, bet kur 
kas mažiau veiksminga Schumpeterio kūrybingo griovimo požiūriu. 
Tačiau tai pradėjo keistis apie 2000 m., kai Japonija atvėrė savo 
finansinių paslaugų sektorių ir ėmė plūsti tokios Amerikos ben- 
drovės kaip GE Capital. Užsienio konkurentai vertė Japonijos ban- 
kus tapti rimtesniais skolintojais ir privertė Japonijos bendroves 
tapti veiksmingesnėmis gamintojomis. Tai paskatino Japonijoje ra- 
cionaliau panaudoti kapitalą ir lengviau gauti kapitalo ką tik įsteig- 
toms bendrovėms ir naujiems lošėjams. Pinigai jau nebesaugomi 
savų vyrukų tinklams. Dešimtojo dešimtmečio pabaigoje visoje Ja- 
ponijoje ėmė veikti GE Capital valdomos finansų bendrovės Luke 
„automatizuoti paskolų kioskai“. Jūs tik įeidavote, parodydavote 
savo vairuotojo pažymėjimą arba kokį nors kitą asmens dokumen- 
tą tam, kad būtų galima greitai patikrinti kreditą, pasirašydavote 
automatizuotą paskolos sutartį ir per valandą gaudavote paskolą. 


Artai tinka sudemokratėjusiems finansams? 

Informacijos demokratėjimas 


Johnas Burnsas dešimtojo dešimtmečio pabaigoje buvo New York 
Times biuro vadovas Naujajame Delyje. Man pasitaikė proga jį ap- 
lankyti 1998 m. vasarą, kai vyko pasaulio futbolo čempionato var- 
žybos ir Burnsas mėgino žiūrėti rungtynes per televizorių. Vieną 
rytąjis papasakojo štai tokią istoriją: „Ant savo namo stogo [Nau- 
jajame Delyje] turime keturias palydovines antenas, kurios Times 
kainuoja tūkstančius dolerių per metus. Tartum mes čia turėtume 
siųstuvo stotį. Šiaip ar taip, man jau pakyrėjo, nes, nepaisant visų 
šių palydovinių antenų, negalėjau matyti Indijos televizijos kana- 
lo, transliuojančio pasaulio čempionatą. Tai kažkaip susiję su oro 
trukdžiais ir reikia sureguliuoti antenas, o žmogus, kuris privalo 
tai daryti, pasirodo tik retkarčiais. Aš skundžiuosi per pusryčius, 
o mūsų septyniasdešimt vienerių metų virėjas Abdulas Toheedas, 
vaikystėje blizginęs batus paskutiniajam britų kariuomenės vadui 
Indijoje, man sako: „Nežinau, kodėljūs taip sielojatės. Mano tele- 
vizorius rodo visus televizijos kanalus. Jūs veltui leidžiate laiką ir 
pinigus su savo palydovinėmis antenomis. Ateikite pas mane“. Jis 
su Žmona gyvena mažame priestate už mūsų namo. Nueinu ten, 
Žiūriu, jo žmona klausosi BBC. Aš jam sakau: „Ką ji čia daro? Juk 
angliškai nemoka“. Ojis man: „Ji mokosi“. Paskui paduoda televi- 
zoriaus nuotolinio valdymo pultelį. Vis labiau stebėdamasis pra- 
dedu nuo 1 kanalo ir spaudinėju iki galo - 27 kanalo. Jo televizo- 
rius rodė Kinijos, Pakistano, Australijos, Italijos, Prancūzijos 
televizijos stotis — ir tai jam kainavo tik 150 rupijų [3,75 JAV dole- 
rių| per mėnesį. Su visomis savo palydovinėmis antenomis aš ma- 
čiau tik keturiolika kanalų. Kažkoks jo draugas turi nuosavą pira- 
tinę kabelinės televizijos sistemą, - kabelis eina su telefono laidais 
į jo namą, esantį už manojo. Visa tai neoficialu ir neteisėta, bet 
dabarjis gyvena laidais sujungtame pasaulyje, o jo žmona mokosi 
angliškai. Tuo tarpu aš vis dar kamuojuosi, negalėdamas Žiūrėti 


net Indijos televizijos“. 

Burnso pasakojimas iliustruoja trečiąją permainą, kuri globalė- 
jimą padarė įmanomą - mūsų žvilgsnio į pasaulį permainą. Aš 
vadinu šią permainą „informacijos demokratėjimu“. Dėl palydo- 
vinių antenų, interneto ir televizijos dabar galime matyti, girdėti ir 
žiūrėti kiaurai pro kone kiekvieną įsivaizduojamą sieną. 

Šis persilaužimas prasidėjo nuo televizijos globalėjimo. Beveik 
per visą šaltojo karo epochą televizijos ir radijo verslas buvo ribo- 
tas, nes buvo riboti turimi perdavimo spektrai ir technologijos. Vy- 
riausybės arba tiesiogiai valdė didžiumą televizijos transliacijų, 
arba smarkiai jas reguliavo. Iš pradžių tai ėmė griūti Jungtinėse 
Valstijose, atėjus kabelinei televizijai, galėjusiai rodyti daug dau- 
giau kanalų, negu galima buvo perduoti įprastu būdu. Devintaja- 
me dešimtmetyje pasaulyje ėmė plisti kiti daugiakanalės televizi- 
jos variantai - daugiausia dėl krintančios palydovų leidimo į orbitą 
kainos. Čia esama šiokios tokios ironijos: šaltasis karas stūmė ir 
Sovietų Sąjungą, ir JAV nuolat stengtis į kosmosą leisti vis mažes- 
nius, galingesnius, pigesnius palydovus tam, kad viena kitą šnipi- 
nėtų. Tačiau ta pati technologija praskynė kelią pigiai perduoti 
televizijos signalus, o tai savo ruožtu pagelbėjo kur kas greičiau 
išgriauti komunizmo sienas. 

Iš pradžių tik didelės kabelinės televizijos sistemos išgalėjo sta- 
tyti antenas, kad pagautų tuos palydovų signalus, bet dėl techni- 
kos demokratėjimo, o ypač dėl jos mažėjimo, netrukus milijonai 
žmonių visame pasaulyje galėjo pagauti tuos signalus picos dy- 
džio palydovinėmis antenomis, įtaisytomis jų balkonuose. Staiga 
transliavimo suvaržymai prapuolė ir atsirado milžiniška nauja 
auditorija. Kai tik gerai veiks skaitmeninė televizija, transliuotojai 
galės pasiūlyti ne tik penkias ar penkiasdešimt stočių, bet penkis 
šimtus kanalų. 

Be to, informacija vis labiau demokratėja dėl tankinimo techno- 
logijos tobulėjimo, tokio kaip skaitmeninis vaizdo diskas. DVD yra 


dvylikos centimetrų skersmens CD, juose gali tilpti „surround- 

sound“ kokybės, daugybe kalbų pilnametražis vaidybinis filmas. 
Juos galėsite leisti nešiojamuoju kompiuteriu arba delniniu vaizdo 
grotuvu. Kai aštuntojo dešimtmečio pabaigoje lankiausi Persijos 
įlankos šalyse, muitininkai rausdavo žmonių bagažą, kad įsitikin- 
tų, jog neįveža kokių nors nepadorių ar politiškai kenksmingų vaiz- 
dajuosčių. Norėčiau pamatytu, kaip jie stengiasi mano lagamine 
surasti DVD. Dešimtojo dešimtmečio pabaigoje visoje Kinijoje stai- 
giai padaugėjo DVD grotuvų - kiekvienas Holivudo filmas buvo 
pirataujamas ir platinamas į milijonus kinų namų. Ir juo labiau 
jiems nereikės laukti Holivudo. Nebrangios skaitmeninės kino ka- 
meros irskaitmeniniai projektoriai, veikiantys be kino juostos, kiek- 
vieną padarys potencialiu kino magnatu. Jūs ne tik galėsite ne- 
brangiai sukti savo paties skaitmeninį filmą, bet internetu galėsite 
jį pats nebrangiai platinti visame pasaulyje. 

Kad ir kokios svarbios buvo informacijos demokratėjimui tele- 
vizija ir palydovinės antenos, visas jas pralenkė interneto pliti- 
mas. Internetas yra informacijos demokratėjimo viršūnė: jis nie- 
kam nepriklauso, yra visiškai decentralizuotas, niekas negali jo 
išjungti, jis gali pasiekti kiekvienus namus pasaulyje, o daugelį jo 
pagrindinių žingsnių žengti padėjo bendradarbiavimas žmonių 
(daugelis iš jų niekada nebuvo susitikę), kurie kartu dirbo prie tin- 
klo, nemokamai prisidėdami savo mintimis. Kad ir koks svarbus 
šiandien mūsų gyvenime internetas, nedaug žmonių tikrai supran- 
ta, kaip jis plėtojosi. Tai įdomi istorija. Internetas iš tiesų prasidėjo 
kaip dalis JAV reakcijos į 1957 m. spalio 4 d. sovietų paleistą Že- 
mės palydovą „Sputnik“. Sveriančio tik 83 kilogramus ir maždaug 
krepšinio kamuolio dydžio „Sputnik“ paleidimas sovietų raketa 
ne tik pradėjo kosmoso amžių, iš tikrųjų tai pradėjo kibernetinės 
erdvės amžių. 

1957 m. spalio 9 d. spaudos konferencijoje legendinis žurnalis- 
tas Merrimanas Smithas paklausė prezidento Dwighto D. Eisen- 


howerio: „Rusija paleido Žemės palydovą. Jie taip pat tvirtina, kad 

sėkmingai paleido tarpžemyninę balistinę raketą, —o ši šalis nieko 
tokio nepadarė. Aš jūsų klausiu, pone, ką mes ketiname daryti?“ 
Aikas nusprendė ryžtingai imtis skubaus plano pasivyti Sovietų 
Sąjungą. Tarp tų pastangų jis, be kita ko, nusprendė, kad JAV vy- 
riausybei reikia vieno vadovo visiems kosminiams ir strateginių 
raketų tyrimams. Galiausiai Eisenhoweris gavo Kongreso pritari- 
mą įsteigti Pažangių tyrimų projektų agentūrą arba ARPA. Kosmi- 
niųir raketų tyrimų programos galiausiai nutrūko ir buvo pavers- 
tos NASA, o ARPA palikta kaip Pentagono atšaka kompiuterių 
mokslo tyrimams skatinti ir informacijai apdoroti. Informacijos ap- 
dorojimas tuo metu buvo palyginti nauja sritis. Ir, kaip nurodo 
Stephenas Segalleris, - Kompiuterių fanatikai 2.0.1: trumpa interneto 
istorija - geriausios knygos šia tema autorius, - būtent Informaci- 
jos apdorojimo technikos tarnyba, mažai žinomas ARPA skyrius, 
sukūrė pirminį interneto prototipą ir padėjo pagrindus tam, kas 
dabar vadinama tinklų amžiumi. 

Pirmas blynas buvo patiektas 1969 m. ir pavadintas „ARPA- 
net“ -- nesudėtingas slaptas kompiuterių tinklas, jungiantis JAV 
gynybos departamentą su pagrindiniais universitetų tyrinėtojais 
ir vyriausybės laboratorijomis. Finansuojamas Pentagono, 
„ARPAnet“ buvo sukurtas pasitelkus tinklo sistemą tam, kad su- 
teiktų galimybę saujelei tyrinėtojų keistis idėjomis ir informacija 
bei sutaupyti pinigų dalijantis kompiuterių laiku bei įranga. Kom- 
piuterių galia tuo metu buvo menka, tad reikėjo, kad kas nors UCLA 
laboratorijoje paleistų programą iš mašinos, esančios Kembridže, 
Masačusetso valstijoje, ir kad tyrinėtojai abiejose vietose galėtų keis- 
tis informacija. 

„Prieš trisdešimt metų, 1969 m. spalio 29 d., išsiųstas pirmas 
pranešimas plonu laideliu - tai vėliau turėjo tapti internetu, - taip 
1999 m. spalio 12 d. rašė The New York Times. - Nebuvo nieko pre- 
tenzingiau už žodžius „Tai padarė Dievas“, kuriais 1844 m. buvo 


pakrikštytas telegrafas. Tebuvo paprastas žodis „login“. Tai, kas 

tada buvo žinoma „ARPAnet“ pavadinimu, teturėjo du mazgus... 
Pasakojama, kad UCLA studentas Charley's Kline'as ištarškino 
raides Lir O, kurias paklusniai atliepė kompiuteris Stenfordo tyri- 
mų institute, centre apie 480 kilometrų į šiaurės vakarus, - ten, kur 
dar nebuvo Silicio slėnio.“ 

Tačiau iki pat 1972 m. interneto pionieriai neatrado el. pašto. 
Tuo metu kompiuteriuose buvo pašto dėžučių sistema. Įvairūs žmo- 
nės galėjo turėti savo pašto dėžutę ir tame pačiame kompiuteryje 
kitiems Žmonėms palikinėti žinutes. Pasak Segallerio, kartą Ray 'us 
"Tomlinsonas, dirbęs kompiuterių tyrimo firmoje Bolt, Beranek and 
Newman, įvedė paprastą rinkmenos persiuntimo programą ryšiui 
pradėti, rinkmenai išsiųsti iš vieno kompiuterio pašto dėžutės sis- 
temos į kitą, o paskui patvirtinti, kad rinkmena buvo persiųsta. 
Vėliau Tomlinsonas Segalleriui sakė: „Kai tik galėjome persiųsti 
rinkmeną iš vieno kompiuterio į kitą, pasidarė visiškai aišku, kad 
galima tiesiog rašyti Žinutę tinkle ir siųsti kam nors kitam. Man 
taip pat teko dirbti su programinės įrangos dalimi, pavadinta „send 
message“, kuri turėjo būti naudojama el. laiškams rašyti ir siųsti. 
Buvo tiesiog nuostabu sujungti tuos du dalykus - panaudoti rink- 
menos persiuntimo programą Žinutei išsiųsti į kitą kompiuterį. Taip 
aš ir padariau... paštas veikė“. Apie tai išgirdo kiti, sau prisitaikė 
kiti tinklai ir - preslo - gimė el. paštas! 

Vėlgi Tomlinsonas, rašo Segalleris, sugalvojo ženklą 0 naudoti 
el. pašte, kad susietų el. pašto vartotoją sujo institucija. Kai tyrinė- 
tojai, susiję su ankstyvuoju internetu, pajuto el. pašto privalumus, 
naudojimasis juo staiga ėmė augti, kaip ir visas tinklas, o universi- 
tetai, federalinė vyriausybė, bendrovės ir tyrimų firmos ėmė keistis 
vis didesniu informacijos srautu. Kiti tinklai, mažesni už „ARPA- 
net“ ,irgi ėmė dygti kaip grybai po lietaus, bet, kaip pastebi Segalle- 
ris, „jie nesugebėjo sąveikauti. Kiekvienas iš jų turėjo savus „proto- 
kolus“, kurie lėmė, kaip vienas tinklas organizuos savo mazgų 


bendravimą“. Tai ėmė virsti problema. Nebuvo galima nusiųsti 

informacijos paketukų iš vieno universiteto tinklo į kitą. Ši proble- 
ma galiausiai pagimdė internetą, kuris iš esmės buvo sukurtas ta- 
da, kai tyrinėtojai Vintas Cerfas ir Bobas Kahnas sukūrė tarptinkli- 
nį protokolą, - kažką panašaus į universalų, visiems tinkamą 
specialų kompiuterių žargoną, kuris leido informacijos paketukui 
išvykti iš vieno tinklo, keliauti ir paskui įžengti pro kito tinklo var- 
tus. Segalleris paaiškina, kad sprendimą jo projektuotojai 1973 m. 
vadino „tinklų tarptinklinimu“ arba, trumpumo dėlei, internetu. 
Vis dėlto jis neišpopuliarėjo iki 1990 m., kai anglų programinės 
įrangos inžinierius Timas Berners-Lee, įsikūręs Ženevoje, sukūrė 
priemonę, palengvinusią ir padariusią iš esmės nemokamą infor- 
macijos išdėstymą visame šiame tinklų tinkle. Tai buvo pavadinta 
pasauliniu tinklu - www. Pasak Segallerio, tuo metu, kai Berners- 
Lee ėmėsi tinklo projekto, buvo apie 800 skirtingų kompiuterių tin- 
klų, prijungtų prie interneto, su maždaug 160 000 kompiuterių, 
prijungtų prie jų, - visi su rinkmenomis ir duomenų bazėmis, tu- 
rinčiomis informaciją, kurią kas nors panorėtų gauti. Techniškai 
visi šie kompiuteriai ir duomenų bazės buvo sujungti, bet peržiūri- 
nėti tai, kas buvo juose visuose, ir ištraukti, ką norėjai, nebuvo leng- 
va, nes trūko centralizuotos duomenų bazės, adresų knygutės ar- 
ba informacijos tvarkyklės. Berners-Lee didžiausia naujovė, kaip 
kartą rašė The New York Times, „buvo sukurti programines normas, 
kaip užrašyti interneto adresą, sujungti ir persiųsti daugialypės 
terpės dokumentus“. Svarbiausi jo išradimai buvo „universalus 
ištekliaus rodmuo“ (URL) - kodų sistema, nustatanti kiekvieną 
svetainę ir informacijos puslapį, nesvarbu, kur būtų kompiuterių 
serveriai, kurie iš tikrųjų juos parėmė; „hipertekstų perdavimo pro- 
tokolas“ (HTTP), kuris suteikė laisvą greitkelį tarp kiekvienos sve- 
tainės ir kiekvieno vartotojo kompiuterio; ir galų gale „hipertekstų 
žymėjimo kalba“ (HTML), kuria nustatyti pagrindiniai reikalavi- 
mai, kaip sudaryti svetainę irją iškviesti, kad pasirodytų kompiu- 
terio ekrane. URL, HTTP ir HTML sudarė hipernuorodų sistemą — 

tuos pabrauktus žodžius, spalvotus žodžius ir grafines piktogra- 
mas, jūsų matomus kompiuterio ekrane, kuriuos bakstelėjus jūs 
tučtuojau perkeliami į susietą svetainę, net jeigu ji būna visiškai 
kitame kompiuterio serveryje ir visiškai kitoje šalyje. Štai kodėljie 
pavadino jį pasauliniu tinklu, - nes jūs galėjote bet kokia gija ke- 
liauti aplink visą pasaulį. Seniau ši knyga būtų galėjusi turėti jai 
skirtą interneto rinkmeną su visokia biobliografine ir kita informa- 
cija, bet kad ją pasiektumėte, jums būtų tekę susidoroti su skirtingų 
tinklų ir kodų raizginiu ir netgi kai ją rastumėte, galbūt nebūtų 
įvesta programa, suderinama su jūsų kompiuteriu, todėljūs nega- 
lėtumėte jos peržiūrėti. Dabarjums tereikia surinkti www.lexusan- 
dolivetree.com arba bakstelėti mano knygos paveikslėlį Armazon.com, 
ir pasaulinis tinklas nugabens jus tiesiai į vietą. 

Bet kad internetas iš tiesų išpopuliarėtų ir pasidarytų masine 
tyrinėjimų, prekybos ir bendravimo priemone, reikėjo dar trijų išra- 
dimų - tinklo peržvalgos lango, paieškos variklio ir aukštos koky- 
bės kodavimo technologijos, kad Žmonės nebijotų svetainėje su- 
rinkti savo kredito kortelių numerius ir užsiimti verslu. Peržvalgos 
langas buvo programinės įrangos dalis, kuri iš tiesų padėjo inter- 
netą paversti televizijos forma. Ji visiems sudarė sąlygas rodyti 
ekrane, kas buvo skelbiama jų tinklo adresu, todėl kai surinkdavo- 
te www adresą arba bakstelėdavote hipernuorodas, prieš jūsų akis 
pasirodydavo visas ekranas, pilnas žodžių ar daugialypės terpės 
piešinių. Šis peržvalgos langas - kartu su paieškos varikliu, kuris 
galėjo rasti pagrindinius žodžius ir vietas — reiškė, kad netgi ma- 
Žas vaikas gali judėti per milijonus tinklo svetainių ir informacijos 
vienetų ir rasti, ko ieško, o paskui tai rodyti ekrane. Berners-Lee 
sukūrė paprastą peržvalgos langą, kad pasaulinis tinklas imtų 
veikti, bet komercinį peržvalgos langą, pavadintą „Mosaic“, 
1993 m. sudarė technologas Marcas Andersenas. Po metų jį išstū- 
mė kur kas sudėtingesnis gaminys, pavadintas „Netscape Navi- 


gator“. Netscape supaprastino naršymą po tinklą spalvotais dialo- 

giniais piešiniais, kurie galėjo rasti bet ką bet kur kibernetinėje erd- 
vėje ir parodyti bet kurio kompiuterio ekrane. 

Netscape iškilimas sutapo su JAV Kongreso sprendimu pritarti 
interneto prekybai ir su staigiu buitinių kompiuterių bei telefonų 
skambučių kainų kritimu. Visi kartu jie sukėlė naudojimosi inter- 
netu sprogimą ir informacijos demokratėjimą. Kevinas Maney ge- 
rai apibendrino interneto demokratizuojamąjį poveikį. USA Today 
(1999 m. rugpjūčio 9 d.)jis rašė: „Internetas, kaip keičiantis pasau- 
lį išradimas, pakartoja daugelį spausdintos Žiniasklaidos ypatybių. 
Jis numuša informacijos kūrimo, siuntimo ir kaupimo kainą ir Žy- 
miai padidina jos prieinamumą. Jis laužo informacijos monopolius. 
Pagalvokite apie visą medicinos informaciją tinkle, kuri iki šiol buvo 
prieinama tik gydytojams. Pagalvokite, kiek jūs galite rasti apie au- 
tomobilius ir kainas, krimsti informaciją, kurią sergėjo automobilių 
prekiautojai... Milijonai žmonių dabar skelbia savus tinklo pusla- 
pius, smulkiai išdėstydami savo gyvenimo smulkmenas“. 

Viso to rezultatas — dar niekada pasaulio istorijoje tiek daug 
žmonių negalėjo sužinoti apie tiek daug kitų Žmonių, jų gaminius 
bei mintis. Kita pakopa - apibūdinsianti XXI amžiaus pradžią - 
ateis tada, kai sparčiais plačiajuosčiais radijo signalais interneto 
ryšiai kiekvienam bus prieinami tiesiog namuose arba įstaigoje, 
arba kišeniniu kompiuteriu, arba pranešimų gavikliu. Prieiga prie 
plačiajuostės radijo signalų sistemos reiškia, jog, juostos pločio pa- 
kaks, kad jūsų interneto ryšį būtų galima įsijungti kaip televizorių, 
o sparta, kuria bus gaunama informacija, ir gausumas informaci- 
jos, kuri galės atsirasti jūsų ekrane, bus daug daug kartų didesni 
už dabartinius. Tokie spartūs plačiajuosčiai radijo ryšiai jums leis 
bejokio vargo dalyvauti telekonferencijoje iš jūsų nešiojamojo kom- 
piuterio ir bet kurios jūsų kelionės vietos. Tai taip pat leis papras- 
tai ir nesunkiai parsisiųsti filmus, muziką ir vaizdo įrašus. El. pre- 
kybą tai pavers kur kas labiau apčiuopiama trijų dioptrijų patirtimi. 


Yra puiki komercinė reklama, kurią 1999 m. leido interneto ben- 

drovė Owest. Joje rodomas verslininkas, pavargęs ir apdulkėjęs, 
pasaulio krašte besiregistruojantis motelyje. Jis klausia nuobo- 
džiaujančios registratorės, ar jie turi kambarių tarnybą ir kitus pa- 
togumus. Ji atsako teigiamai. Tada jis klausia, ar jo kambaryje esan- 
čiu televizoriumi galima išvysti ką nors smagesnio, o registratorė 
kątusaukvailygalvoji tonu atsako: „Visuose kambariuose yra visi 
kada nors sukurti filmai visomis kalbomis, bet kuriuo metu, dieną 
ar naktį“. 

Štai ką padarys įmanoma kiekviename dulkėtame pasaulio kraš- 


to motelyje sparti plačiajuostė prieiga prie interneto. 


Sudėkite krūvon visas šias informacijos demokratėjimo apraiškas — 
tai reiškia, kad baigėsi metas, kai valdžia galėjo izoliuoti savo gy- 
ventojus nuo supratimo, koks yra gyvenimas anapus jų sienų ar 
netgi anapus jų kaimo. Išorinio gyvenimo nebegalima sukritikuoti 
ir pavaizduoti blogesnio, negu jis yra. O viduje nebegalima pasitel- 
kiant propagandą vidinio gyvenimo vaizduoti geresnio, negu jis 
yra. Dėl informacijos demokratėjimo mes visi vis daugiau sužino- 
me vieni apie kitų gyvenimą - kad ir kaip izoliuota jums atrodytų 
šalis. Vos tik pamanote, kad išradote naują, aukštesnę, storesnę 
sieną, už kurios galima pasislėpti, paaiškėja, kad technologijos 
rado būdą ją sumažinti. Vos tik pamanote, kad smėlyje nubrėžėte 
naują liniją, galinčią jus apsaugoti, technologijos randa būdą ją 
ištrinti. Raulis Valdesas Vivo, Kubos komunistų partijos Nico Lo- 
pezo aukštesniųjų studijų mokyklos, esančios už Havanos, rekto- 
rius, puikiai tai nusakė interviu National Geographic (1999 m. sau- 
sis). Jo paklausė apie sunkumus, su kuriais susiduria Castro Kuba, 
saugodama socialistinius principus, nors vis dažniau būna pri- 
versta priimti kapitalistinius būdus, kad išliktų. „Kuba jau nebėra 
sala, - mąstė jis. - Salų nebėra. Yra tiktai vienas pasaulis.“ 
Pasakojama, kad devintajame dešimtmetyje sovietinė Pravda kar- 


tą išspausdino nuotrauką, kur matyti eilės prie labdaringo maisto 

Amerikoje. Apžiūrėjus atidžiau pasirodė, kad nuotrauka yra gru- 
pės Žmonių, šeštadienio rytą eilėje Manhetene laukiančių, kol bus 
atidaryta Zabaro duonos ir kulinarijos parduotuvė. Nemėginkite 
tokio triuko šiandien - netgi Kinijoje. Ne su internetu. Internetą 
tokį pavojingą policinėms valstybėms daro tai, kad jos negali jo 
neturėti, nes tokiu atveju atsiliktų ekonomiškai. Bet turėdamos jos 
tiesiog neįstengia kontroliuoti informacijos taip, kaip anksčiau. To- 
kius režimus kaip Kinijos internetas baugina tuo, kad yra gyvas. 
Jis nėra tik radijas, kurio klausomasi pasyviai. Jis nėra tik televizo- 
rius, į kurį žiūrima išsidrėbus sofoje. Internete žmonės duoda ir 
ima, šnekasi ir išsipasakoja, įkrauna ir iškelia ideologijas, perka ir 
parduoda, - ir visa tai daro būdų, kurio kontroliuoti iš esmės ne- 
įmanoma. 

1998 m. gruodžio 4 d. Kinijoje buvo patrauktas į teismą kom- 
piuterių verslininkas, pripažintas pirmuoju „kiberdisidentu“, ku- 
ris Kinijoje davė el. pašto adresus interneto Žurnalui kinų kalba, 
remiančiam demokratiją. Aukštesniosios instancijos 1-asis Šan- 
chajaus liaudies teismas uždarame posėdyje nagrinėjo bylą, ku- 
rioje verslininkas Lin Hai buvo kaltinamas ardomąja veikla už tai, 
kad davė 30000 kinų kompiuterių vartotojų adresų VIP Reference, 
žurnalui, kurį Jungtinėse Valstijose leidžia kinų disidentai. Kinijo- 
je gimęs VIP Reference redaktorius Los Angeles Times sakė (1999 m. 
sausio 4 d.): „Mūsų tikslas - sugriauti Kinijos interneto cenzūros 
sistemą. Mes manome, kad Kinijos gyventojai, kaip bet kuri kita 
pasaulio tauta, nusipelno žinojimo ir išraiškos laisvės“. Šio inter- 
neto žurnalo, kuris yra siunčiamas el. paštu 250000 kinų, gyve- 
nančių žemyne esančioje valstybės dalyje, pavadinimas pašiepia 
Kinijos vadovus. Aukščiausiems Kinijos komunistų partijos parei- 
gūnams kasdien parengiama naujienų suvestinė, kurioje surink- 
tos tikrosios naujienos. Ji vadinama „Naujienos nuorodos“. Kaip 
nurodė L. A. Times, VIP Reference redaktoriai sako, kad jų interneto 


žurnalas skirtas pateikti tikrąsias naujienas tikriesiems Kinijos VIP, 

labai svarbiems asmenims — „paprastiems žmonėms“. Tas pats 
vyksta finansų srityje. 1998 m. Čikagoje įkurta interneto bendrovė, 
pavadinta China Online, pasitelkia neetatinius korespondentus Ki- 
nijoje rinkos ir kitoms naujienoms rinkti. Jie siunčia informaciją į 
Čikagą internetu, o paskui China Online perduoda ją atgal į Kiniją, 
vėlgi internetu. Tarp dalykų, kuriuos kasdien siūlo China Online — 
Kinijos valiutos kursas juodojoje rinkoje dolerio atžvilgiu didžiuo- 
siuose Kinijos miestuose. Jos korespondentai kiekvieną dieną eina 
į prekyvietes, susižino kursą iš pogrindinių prekiautojų ir jį siun- 
čia į Čikagą. Tai labai naudinga informacija bet kam, kas Kinijoje 
užsiima verslu, ypač kinams. To Kinijos valdžia niekada nesuteik- 
tų savo gyventojams, jau nekalbu apie pasaulį, bet Pekinas dabar 
yra bejėgis sukliudyti. 

Pietų Teherane, skurdžiausioje Irano sostinės dalyje, tik kai ku- 
rios šeimos išgali įsigyti televizorių. 1997 m. lankydamasis Tehera- 
neaptikau, kad kai kurie Pietų Teherano gyventojai, turintys televi- 
zorius, pastatydavo kelias kėdes ir pardavinėdavo bilietus, kai 
rodydavo populiariausią Amerikos televizijos serialą (per palydo- 
vą). Populiariausias serialas buvo Gelbėtojai, Pietų Kalifomijos fan- 
tazija, kur visos moterys dėvi tik bikinius, o jų apimtys - 90-60-90. 
Irano valdžia uždraudė palydovines antenas, todėl mano draugai 
i1ranicčiai tiesiog, jas paslėpė už virvių su skalbiniais arba už „paly- 
dovinių krūmų“ —augalų, už kuriųjas slepia savo balkonuose. 

Dėl Informacijos revoliucijos ir krintančių bendravimo telefo- 
nu, faksu, internetu, radiju, televizija ir kitais informacijos perda- 
vimo prietaisais kainų, pasaulyje nebėra patikimų sienų. Kai vis 
daugiau sužinome vieni apie kitų gyvenimą, pasaulinėje politiko- 
je tai sukuria visai naują dinamiką. Kai susiduriama su žiauru- 
mais, vykstančiais kokiame nors niūriame pasaulio kampelyje, 
šiandien lyderiai jau nebegali nežinoti, jie gali nebent nieko ne- 
veikti. Kai susiduriama su galimybėmis, kuriomis džiaugiamasi 


kokiame nors šviesesniame pasaulio kampelyje, šiandien lyderiai 

jau nebegali jų Žmonėms atsakyti, jie gali nebent jų neatgabenti. 
Štai kodėl juo daugiau mes sužinome vieni apie kitų gyvenimą, tuo 
daugiau lyderiams tenka pažadėti tuos pačius dalykus. Kai negali 
jų atgabenti, susilaukia bėdos. Tai tik aštrės. Per keletą metų kiek- 
vienas pasaulio gyventojas galės palyginti savo šalį ir savo vy- 
riausybę su kaimyninėmis. 

„Šiandien nė viena šalis negali atsiriboti nuo pasaulio Žiniask- 
laidos arba nuo išorinių informacijos šaltinių; viename pasaulio 
kampelyje atsirandančios tendencijos pakartojamos už tūkstan- 
čių kilometrų, - pastebi Francis Fukuyama, Istorijos pabaiga ir pas- 
kutinysis žmogus autorius. - Šalis, besistengianti nepriklausyti nuo 
globalios ekonomikos, nutraukdama užsienio prekybą ir kapitalo 
srautus, vis dėlto turės susidurti su faktu, kad jos gyventojų lūkes- 
čius formuos jų supratimas apie pragyvenimo lygį ir kultūros pro- 
duktus, pasiekiančius iš išorinio pasaulio.“ 

Žinoma, besivystančios šalies prezidentas šiandien gali stoti 
prieš savo tautą ir pasakyti: „Žmonės, laikas mums liautis ėjus į 
šią globalėjimo sistemą. Mes laikinai pastatysime naujas tarifų sie- 
nas ir vėl įvesime kontrolę įplaukiantiems ir išplaukiantiems už- 
sienio pinigams. Bus ne taip skausminga mūsų ekonomikai, ne 
taip nestabilu, bet ir augimas bus lėtesnis, nes mes negalėsime pa- 
sinaudoti likusio pasaulio lėšomis. Taigi jeigu jūs dar nepriklau- 
sote viduriniajai klasei, gali tekti truputį palaukti“. Bet kas nors už 
sostinės ribų galiausiai ryžtųsi protestuoti: „Bet, pone prezidente, 
aš Gelbėtojus žiūriu penktus metus. Norite pasakyti, kad negalėsiu 
jų matyti? Nei „Disnėjaus pasaulio“? Nematysiu bikinių?“ Val- 
džios, norinčios išvengti globalėjimo, ne tik turi įrodyti, kad jų pa- 
sirinkimas vis dėlto užtikrins pragyvenimo lygio augimą, bei - o 
tai labai svarbu - jos taip pat turi tai padaryti aplinkoje, kurioje 
mes visi vis daugiau sužinome apie visų kitų gyvenimą. 

Politinių mokslų specialistai pastebi, kad šaltojo karo sistemo- 


je, sienų pasaulyje lyderiai skatino gyventojus savo gyvenimą ly- 

ginti su tėvų gyvenimu. Jie sakydavo: „Ar tu gyveni geriau negu 
tavo tėvas? Taip? Tada užsičiaupk“. Bet dabar žmonės nelygina 
savęs su tėvais. Jie turi kur kas daugiau informacijos. Dabar jie 
save lygina su kaimynais. Nes gali su jais susisiekti per televizo- 
rių, palydovais, DVD ir internetu. Dabar jie gali žvilgtelti netgi į 
svetaines savo pikčiausių priešų, kurie gyvendavo už storiausių 
sienų, ir lygina save sujais. 

Mano bičiulė Laura Blumenfeld, The Washington Post apybrai- 
Žininkė, rinkdama medžiagą knygai apie kerštą, keliavo po Arti- 
muosius Rytus ir 1998 m. pavasarį su motina apsilankė Sirijoje. Ji 
papasakojo man tokią istoriją: „Damaske mudvi su mama nusi- 
samdėme gidą, kad aprodytų miestą. Jo vardas buvo Walidas. Po 
kurio laiko geriau susipažinome ir jam pasisakėme, kad atvykome 
iš Izraelio. Galiausiai ėmėme kalbėtis labai atvirai. Jis mums sakė, 
kad mėgsta vakarais sėdėti kontoroje, kur yra palydovinė antena, 
ir Žiūrėti Izraelio televiziją. Kai pasakojo, įsivaizdavau jį tamsioje 
kontoroje iš susižavėjimo išplėstomis akimis Žiūrintį į televizoriaus 
ekraną, į žmones, kurių jis nekenčia, bet nori būti įjuos panašus ir 
jiems pavydi. Jis sakė, kad iš visų dalykų, jo matytų per Izraelio 
televiziją, labiausiai jį trikdė jogurto komercinės reklamos - tai, 
kad jogurtas Izraelyje pilamas į spalvotais vaisiais išpaišytus in- 
delius - rožinius ir oranžinius, kaip Amerikoje, - tuo tarpu Sirijoje 
jie būdavo tik juodos arba baltos spalvos. Kartą jis mums nusimi- 
nęs parodė siriškus jogurto indelius. Ir pridūrė: „Mūsų kukurūzų 
dribsniai ištyžta vos suberti į pieną, bet [iš reklamos per Izraelio 
televiziją] įsivaizduoju, kad Izraelio kukurūzų dribsniai yra traš- 
kūs ir netyžta“. Pamirškite Golano aukštumas - jam labiausiai 
rūpėjo jogurto indeliai ir Izraelio kukurūzų dribsniai. Kartą jis 
mums pasakė: „Neteisinga, kad mes šimtu metų atsiliekame nuo 
Izraelio, ojie visa tai turi“. 

Šis informacijos demokratėjimas pertvarko ir finansų rinkas. 


Šiuo metu investuotojai gali ne tik pirkti ir parduoti akcijas bei 

obligacijas visame pasaulyje, šiuo metu jie gali tai daryti buitiniais 
kompiuteriais, o interneto tarpininkavimo verslo svetainės dabar 
jiems nemokamai teikia informaciją ir analitines priemones tai pre 
kybai, ir nereikia skambinti makleriui. Juo daugiau Žmonių tai da- 
rys, juo daugiau jie reikalaus informacijos ir tyrimų apie įvairias 
ekonomikas ir bendroves, tuo lengviau kilnos savo pinigus, baus- 
dami blogai dirbančius ir atlygindami gerai dirbantiems. 
Diskonto maklerių įmonė Charles Schwvab 1998 m. pabaigoje pra- 
dėjo leisti reklamą, kur namų šeimininkė giriasi tiesiogine prekyba 
ir kaip ji dabar gali gauti visą reikiamą informaciją iš Charles Schwvab 
svetainės. Moteris, vardu Holly, toje reklamoje sako: „Prieš keletą 
metų buvau pakviesta prisijungti prie moterų investavimo grupės 
„Auk dabar“. Mes išties skaičiuojame. Paskui aptariame, balsuo- 
jame ir prekiaujame. Viskas, ko man reikia, yra Schwab.co1i analizės 
centre. Pramonės ataskaitos, informacija apie valdymą, pajamų 
įvertinimas, duodantis šiokį tokį supratimą, kaip įvertinti akcijas“. 
Netrukus kiekvienas turės virtualią kėdę Niujorko vertybinių 
popierių biržoje. Svetainės Schwab ir E*Trade bei kitos į jas pana- 
šios iš tikrųjų į vieną vietą finansų srityje suveda technikos, finan- 
sųirinformacijos demokratėjimus. Kitas E*Trade skelbimas iki šiol 
lieka vienas iš mano mėgstamų dokumentų, apibendrinančių, kas 
atsitiko, kai dešimtojo dešimtmečio pabaigoje, griuvus visoms sie- 
noms, susiliejo trys demokratėjimai. Skelbime per du puslapius 
buvo stambi antraštė, kuri skelbė: „INVESTUOTOJO SVAJON Ė. 
MAKLERIO KOŠMARAS. Pristatome naują E*Trude. Tinklo finan- 
sų centras. 10x daugiau tyrimų. Daugiau priemonių. Daugiau 
galios. Galite investuoti į akcijas, opcionus ir daugiau kaip 4000 
savitarpio fondų. Įsigyk ir stebėk savo portfelį. Prekiauk dieną nak- 
tį - tiesiogiai arba telefonu tik už 14,95 JAV dolerių. Nemokama 
pagalba investuotojams ir mokymas. Nemokamos momentinės kai- 
nos, nes sena informacija yra netikusi informacija. Taip pat nau- 


jausios žinios. Diagramos. Analizė iš svarbiausių šaltinių. [Ir] ne- 

pranokta apsauga, naudojant moderniausią interneto kodavimo 
technologiją... DABAR NEMOKAMAI ATVIRAS VISUOMENEI 24 
VALANDAS. APSIŽIŪRĖKITE. NEDELSKITE. SKUBĖKITE. KADA 
NORS MES VISI TAIP INVESTUOSIME. 

Vis dėlto man labiausiai patikusi eilutė buvo E*Trade skelbimo 


pabaiga: „E*Trude. Dabar valdžia jūsų rankose“. 


5. Mikroschemos imunodeficitas 


ANKSČIAU AR VĖLIAU VISOS TIRONIJOS ŽLUNGA. 

Tos, kurios ir toliau verčia savo klientus laukti, paprastai žlunga anksčiau. 
Skelbimas "The Washington Post, pranešantis apie Star Power, naują 
telefono, kabelinės televizijos ir interneto paslaugų teikėją, konkuruo- 


jantį su Bell Atlantic. 


Niekada negali jaustis tartum laimėjai 
Niekada negali nepralošti ir neišlošti 
Niekada negali išeiti iš žaidimo 


Moto užsiimant interneto verslu. 


El. arba būk suėstas 


Moto pritaikant jūsų bendrovę internetui. 


Kai kurie žmonės pasakys: „Na, šios permainos (kaip žmonės ben- 
drauja, investuoja ir suvokia pasaulį) gerai išsivysčiusioms visuo- 
menėms, 0 likęs pasaulis? Kaip jūs galite kalbėti apie tai, kad glo- 
balėjimas yra globalus, kai didžioji dalis Žmonijos iki šiol gyvena 
kaimuose be telefonų ir niekada nėra čiupinėję kompiuterio ar siun- 
tę el. pašto Žinučių?“ 

Teisybė, globalėjimas mūsų dienomis nėra globalus ta prasme, 


kad mes vis dar toli toli nuo pasaulio, kuriame kiekvienas yra pri- 

sijungęs (nors prie interneto kiekvieną savaitę prisijungia apie 
300000 naujų vartotojų). Bet globalėjimas yra globalus ta prasme, 
kad beveik kiekvienas dabar tiesiogiai ar netiesiogiai jaučia spau- 
dimą, suvaržymą ir galimybę prisitaikyti prie technologijų, finan- 
sų ir informacijos demokratėjimų, esminių globalėjimo sistemai. 
Kaip kartą kalbėdamas su manimi pastebėjo Kinijos centrinio ban- 
ko valdytojo pavaduotojas Chen Yuan: „Kiekvienoje šalyje yra ne- 
išsivysčiusi dalis. Net Jungtinėse Valstijose važiuodamas į pietus 
nuo Vašingtono į Virdžiniją vis dar gali rasti kalnuotų vietovių su 
atokiais kaimais. Bet negalima sakyti, kad šios vietovės nepasiekė 
globalėjimas. Taip pat yra Kinijoje“. 

Išties. Jei yra vieta, turinti būti už globalėjimo ribų, tai yra Gu- 
dzialingdzi, mažas kaimelis šiaurės rytų Kinijoje, į šiaurę nuo Šiau- 
rės Korėjos. Aš ten vykau 1998 m. Žiemą su tarptautinių stebėtojų 
būriu stebėti rinkimų Kinijos kaime. Bet iš tikrųjų turėjau slaptą 
akstiną vykti. Norėjau pamatyti, į ką panašus globalėjimas iš ana- 
pus sienos - sakytum, anapus sistemos —ir šioje kelionėje atradau 
svarbų dalyką: aš negalėjau ten patekti. Negalėjau patekti už sie- 
nos. Negalėjau patekti anapus sistemos, kuri dabar driekėsi tolyn 
netgi į šiaurės rytų Kinijos kaimus. Kai mūsų stebėtojų būrys atvy- 
ko į Gudzialingdzi, rado mokyklos kieme susirinkusius kone vi- 
sus galinčius balsuoti suaugusiuosius. Jie susirinko pasiklausyti, 
kaip du kandidatai į kaimo seniūnus pasakys rinkimų kampani- 
jos kalbas. Ši vietovė buvo ypač skurdi. Klasėse plūktinė asla. Kini- 
jos provincija, kurioje yra tas kaimas, Dzilinas yra buvusios Kini- 
jos pramoninės juostos centre, kuri sparčiai virsta smunkančiu 
pramonės rajonu, nes valstybei priklausančios pramonės šakos 
čia nėra konkurencingos pasaulio mastu, o Pekino vyriausybė vis 
labiau neišgali subsidijuoti tų fabrikų arba mokėti socialinių išmo- 
kų, kurias ji paprastai suteikia. Galbūt dėl to abu kandidatai į kai- 
mo seniūnus pasakė kalbas Gudzialingdzi taip, tartum būtų kan- 


didatavę į seno vidurio Ohajo plieno liejyklos miestelio merus. 

Pirmas turėjo kalbėti tuometinis seniūnas Li Honglingas. Štai 
ištrauka iš jo kalbos: „Kaip gyvuojate, sodiečiai? Leiskite jums pri- 
minti, kad aš esu keturiasdešimt septynerių metų, Komunistų par- 
tijos narys, baigęs pagrindinę mokyklą. Noriu padaryti kaimui ką 
nors gera. Kaip Žinote, padėjau šitam kaimui atsigauti po Kultūri- 
nės revoliucijos. Visur galite justi mano prakaitą. Aš lankausi kiek- 
vieno namuose. Iš jūsų semiuosi sumanymų. Niekada iš kaimo 
pinigų nerengiau vaišių. Stengiausi viską daryti teisėtai. Pažadu 
patobulinti mūsų pradinę mokyklą ir padidinti pajamas. Jei bū- 
čiau išrinktas, pasižadu, kad greičiau nugabensiu mūsų daržoves 
į miestelį. Be to, pakelsiu mūsų kaimo dvasią. Mums reikia dau- 
giau medžių, taip pat optinio kabelio, kad visi galėtų turėti telefo- 
ną. Vadovaujamas partijos kuopelės ištaisysiu visus savo trūku- 
mus. Tai mano sutartis su jumis“. 

Po mandagių plojimų ant pakylos užlipo jo varžovas Liu Fu. Iš 
karto jis siekė gauti moterų balsus: „Iš pradžių leiskite priminti, kad 
rytoj Moters diena, tad noriu pasveikinti visas moteris. Aš esu pen- 
kiasdešimt vienerių metų, baigęs pagrindinę mokyklą. Turiu sojų 
produktų verslą. Man patinka šis kaimas. Man jūs visi patinkate. 
Jūsų skurdas yra mano gėda. Partijos vadovaujamas atversiu naują 
puslapį. Aš pažadu kaime apriboti lošimą iš pinigų ir pornografiją, 
sukurti daugiau galimybių užsidirbti. Nebūsiu arogantiškas. Aš su- 
mažinsiu kaimo biudžetą, kad sutaupyčiau jūsų pinigus. Neimsiu 
jokių kyšių, ir netjeigu iš miesto atvyks mano viršininkas, nerengsiu 
jam vaišių. Pas mus per daug oficialių vaišių. Per dešimt metų nesu 
buvęs vaišėse ar išgėręs bent lašą alkoholio. Aš saugosiu liaudies 
pinigus. Jokiems kaimo kadrams nebus leidžiama vykti į miestelį už 
kaimo pinigus. Čionai atgabensiu technologijas. Pažadu visiems 
suteikti technologijas sojų produktams gaminti. Aš išgręšiu dau- 
giau šulinių. Kultūrinė revoliucija iš mūsų gyvenimo išbraukė de- 
šimt metų. Dabar turime ieškoti geresnių būdų, kaip suklestėti. Aš 
būsiu labai neideologiškas. Kaip sakė Deng Xiaopingas: „Juoda ka- 

tė, balta katė. Tai neturi reikšmės. Svarbiausia, kad ji gaudo peles“. 
Aš patobulinsių mūsų mokyklą. Žinios yra svarbu. Jei esi neišmanė- 
lis, negali kurti socialistinės ekonomikos. Aš pasirūpinsiu visais 
čionykščiais viengungiais, kurie neturi pajamų susirasti žmonos. 
Padarysiujus turtingus! Ženkime kartu“. 

Kol kaimiečiai balsavo ir laukė rezultatų, atlikau šiokią tokią 
balsavusiųjų apklausą. Domėjausi, kuri kalba jiems labiau patiko. 
Kaimo mėsininkas su mėlyna Mao kepuraite žengė į priekį iš mi- 
nios ir noriai išsipasakojo: „Kai [pretendentas|] pasakė, kad nieka- 
da nėra buvęs restorane, aš juo patikėjau. Nebeturėtų būti vaišių 
viršininkams, kurie atvyksta iš miesto. Juk už tai užmokamemes“. 

Paskui į pokalbį įsiterpė kitas kaimietis: „Pekine mažina vy- 
riausybę. Čia jie privalo irgi tą daryti... Irjis teisus, čia mes turime 
turėti optinį kabelį. Mes neturime telefonų“. 

„Iš kur jūs Žinote apie skaidulinę optiką?“ — paklausiau 
kaimiečio. 

„Nežinau, -jis patraukė pečiais. - Aš apie tai tik girdėjau.“ 

Panašaus atsakymo sulaukiau gretimame Heng Dao kaime, kur 
mes irgi vykome pasiklausyti rinkimų kampanijos kalbų. Tuometi- 
nis seniūnas Jiang Yingas pasakė savo kaimiečiams: „Aš stengiausi 
būti labai pragmatiškas vesdamas kaimą keliu į gerovę. Mūsų me- 
tinės pajamos dabar yra 2300 juanių per metus. Biudžetas dabar 
daug mažesnis, nes per mano kadenciją sumažinome skaičių tar- 
nautojų, gaunančių atlyginimus iš kaimo biudžeto. Jei išrinktumė- 
te, į žemės ūkį mums reikėtų įdiegti daugiau mokslo naujovių ir 
technologijų, čia įsteigti daugiau įmonių ir paspartinti turtėjimo 
procesus... [nes] visas pasaulis virsta viena didele prekyviete“. 

Paklausiau, kurjis prisigraibė tokių minčių. Kaime tėra vienas 
telefonas. Jis atsakė: „Aš skaitau laikraščius. Klausausi radijo... 
Mes čia turime langų rėmų fabriką. Dabar pardavinėjame tik vieto- 
je, bet mums buvo pasakyta, kad jei pagerinsime kokybę, galėsime 


prekiauti užsienyje, uždirbti daugiau pinigų . 

Tai globalėjimas nėra globalus, ar ne? 

Darakimirką tuo netikėkite. O'Neillas klydo. Visa politika nėra 
lokali - jau nebe. Visa politika dabar yra globali. Ne kiekviena šalis 
galijaustis globalėjimo sistemos dalimi, bet kiekvieną šalį ši siste- 
ma tiesiogiai ar netiesiogiai formuoja ir veikia. Štai kodėl tai ne 
istorijos atsitiktinumas, kad Rytų Vokietija, Sovietų Sąjunga, Azi- 
jos kapitalizmas, Brazilijos valstybei priklausančios pramonės ša- 
kos, Kinijos komunizmas, General Motors ir IBM visi arba žlugo, 
arba buvo priversti radikaliai persitvarkyti maždaug tuo pat metu. 
Visi jie pajuto ranką tos pačios pagrindinės ligos, kuri nuvertė Ber- 
lyno sieną ir visas kitas sienas, apibūdinusias šaltąjį karą. Visi jie 
pajuto ranką ligos, kurią aš vadinu mikroschemos imunodeficito 
sindromu arba MIDS. Mikroschemos imunodeficito sindromas yra 
akivaizdžiausia globalėjimo epochos politinė liga. Jis gali smogti | 
bet kuriai bendrovei ar šaliai, didelei ar mažai, Rytų ar Vakarų, 
Šiaurės ar Pietų. Jei rašyčiau straipsnį medicinos žodynui apie 
mikroschemos imunodeficito sindromą, jis skambėtų taip: 

„MIDS: liga, kuri gali kamuoti bet kurią išsipūtusią, nutukusią, 
sklerotišką sistemą epochoje po šaltojo karo. MIDS paprastai su- 
serga šalys ir bendrovės, kurioms nepavyksta pasiskiepyti nuo per- 
mainų, sukeltų mikroschemų ir technologijų, finansų bei informa- 
cijos demokratėjimų. Jie sukūrė daug spartesnę, atviresnę ir 
sudėtingesnę rinką, su naujais veiksmingumais. MIDS simptomai 
pasirodo tada, kai šalis arba bendrovė rodo nuolatinį nesugebėji- 
mą didinti našumą, atlyginimus, pragyvenimo lygį, Žinių panau- 
dojimą bei konkurencingumą ir ima pernelyg lėtai reaguoti į Spar- 
čiojo pasaulio iššūkius. MIDS paprastai serga tos šalys ir 
bendrovės, kurioms vadovaujama šaltojo karo laikų bendrovių pa- 
vyzdžiais - kur vienas arba keli Žmonės viršuje turi visą informa- 
ciją ir priima visus sprendimus, o visi Žmonės viduryje ir apačioje 
tik vykdo šiuos sprendimus, naudodamiesi tik ta informacija, ku- 


rią jiems reikia Žinoti, kad atliktų savo darbus. Vienintelis Žino- 

mas vaistas šalims ir bendrovėms, sergančioms MIDS, yra „ketvir- 
tas demokratėjimas“. Tai sprendimų priėmimo demokratėjimas ir 
informacijos srautai, valdžios dekoncentracija tokiais būdais, ku- 
rie leistų daugiau Žmonių šalyje ir bendrovėje dalytis žiniomis, 
eksperimentuoti ir sparčiau įvesti naujoves. Tai jiems suteikia gali- 
mybę spėti kartu su rinka, kurioje vartotojai nuolat reikalauja pi- 
gesnių produktų ir paslaugų, pritaikytų tiksliai jų poreikiams. 
MIDS gali būti mirtinas toms bendrovėms ir šalims, kurios laikų 
negaus tinkamo gydymo. (Žr. straipsnius „Sovietų Sąjunga“, „Ry- 
tų Vokietija“ ir „Pan Am“)“ 

Tarsi nieko nauja nepasakėme apie pagrindinę MIDS sąvoką. 
Rinkos ekonomikos per amžius tarpo brutaliai naikindamos tas 
firmas, kurios yra ne tokios veiksmingos, nelabai geba prisitaikyti 
prie naujų technologijų ir sunkiau pajėgia išlaikyti ryšį su kintan- 
čiais vartotojų poreikiais bei patenkinti tuos poreikius kuo mažes- 
nėmis darbo ir kapitalo sąnaudomis. Tačiau būtent technologijų, 
finansų bei informacijos demokratėjimai devintajame dešimtmety- 
je šį vyksmą paleido hipergreičiu, reikalaudami, kad bendrovės ir 
šalys judėtų daug greičiau, jei nori išvengti susirgimo MIIDS. Įsi- 
vaizduokite tai kaip trijų stadijų evoliuciją. 

Ji prasidėjo epocha anksčiau, negu mikroprocesoriai ir mikro- 
schemos sudarė sąlygas atsirasti asmeniniam kompiuteriui, ir 
anksčiau, negu asmeninis Kompiuteris padėjo kilti technologijų, 
finansų bei informacijos demokratėjimams. Tai buvo epocha, kuri 
prasidėjo pasibaigus Antrajam pasauliniam karui ir truko iki 
aštuntojo dešimtmečio pabaigos. Tai buvo metas, kai tiek vyriau- 
sybės, tiek bendrovės galėjo būti griozdiškesnės ir ne tokios veiks- 
mingos, nes visi dalyvavo saugesniame žaidime. Alanas Greens- 
panas sykį taip apibūdino šią šaltojo karo sistemą: 

„Pokyčiai buvo lėtesni. Tarptautinė prekyba sudarė gerokai 
mažesnę vidaus ekonomikų dalį. Tarifų sienos [ribojo| konku- 


renciją, o kapitalo kontrolė dažnai varžė valiutų užsienio srau- 

tus. Žvelgiant atgal, [šita] ekonominė aplinka pasirodė ne tokia 
konkurencinga, ramesnė ir tikrai ne tokia grėsminga tiems, kurių 
kvalifikacija buvo tik vidutiniška ar mažesnė. Anksčiau, negu 
kompiuterių technologijos automatizavo daugelį pasikartojan- 
čių darbų, nekvalifikuotieji galėjo prisidėti kuriant pridėtinę ver- 
tę ir uždirbti padorų atlyginimą palyginti su kvalifikuotaisiais. 
Šiame ne tokiame reikliame pasaulyje vyriausybės galėjo megzti 
socialinės apsaugos tinklus ir užsiimti politika, siekiančia iš naujo 
paskirstyti pajamas“. 

Žinoma, pridūrė Greenspanas, vidutinis pragyvenimo lygis bu- 
vo žemesnis, negu jis būtų galėjęs būti šioje uždaroje šaltojo karo 
sistemoje, 0 gaminių pasirinkimas rinkoje - ne taip jautriai reaga- 
vo į vartotojų skonių pokyčius negu nūdienėje mikroschemomis 
pagrįstoje aplinkoje. Milžiniškos kliūtys pereiti iš vieno verslo į 
kitą laidavo kur kas lėtesnę pokyčių plėtrą, trukdavo kur kas il- 
giau, kol šalis arba bendrovė patekdavo į bėdą. Netjeigu tiek dar- 
bo, tiek gaminių kainos tuo metu buvo didesnės ir ne tokios lanks- 
čios negu joms reikėjo būti, nemaža kiekvienos visuomenės dalis 
šiandien prisimena šį lėtą, mažiau konkurencingą akmens amžių 
su šiltu nostalgijos jausmu. 

Ryškiausias šios kontroliuojamos ekonominės aplinkos pavyz- 
dys buvo iš centro planuojama, iš centro kontroliuojama hierarchi- 
nė Sovietų Sąjungos ekonomika. Sovietų ekonomikos tikslas buvo 
ne patenkinti vartotojų poreikius, bet sustiprinti centrinės valdžios 
kontrolę. Taigi visa informacija plūdo aukštyn, o visi įsakymai že- 
myn. Sovietinės įmonės, gaminusios lovų rėmus, direktoriui cen- 
trinė valdžia mokėjo ne pagal tai, kiek jie parduodavo lovų rėmų, o 
remdamasi tuo, kiek jie sunaudodavo plieno. Parduotų lovų rėmų 
skaičius yra vartotojų patenkinimo matas. Pagaminto ir sunaudo- 
to plieno kiekis yra valstybės galios matas. Tol, kol truko šaltasis 
karas ir buvo kontroliuojama permainų sparta bei informacijos srau- 


tai, sovietai galėjo išbristi sausi su tokia absurdiška sistema. 

Niekada nepamiršiu išvykos su valstybės sekretoriumi Jamesu 
Bakeriu 1992 m., kai lankėmės „Čeliabinske-70“, sovietų atominių 
bombų kūrimo komplekse, esančiame į rytus nuo Uralo, - tokios 
slaptos vietos, kad ji net nebuvo pažymėta oficialiuose sovietiniuose 
žemėlapiuose. Tai buvo Rusijos Los Alamas, svarbiausių jos bran- 
duolinių mokslininkų buveinė. Labiausiai man įsiminė, kaip mes 
nakvojome netoliese esančiame Sverdlovske, „Spalio“ viešbutyje. 
Įžengęs į liftą pastebėjau, kad ant mygtukų užrašyti skaičiai: 1,3,4, 
5, 6, 7, 8, 9, 2. Kažkas pamiršo antro aukšto mygtuką ir paskui 
tiesiog, pritvirtino jį paskutinio vietoje. Kai paspausdavai 2 mygtu- 
ką, pakildavai į antrą aukštą, — nors jis ir buvo 10 vietoje. Tai buvo 
viešbutis įmantriausiame Sovietų Sąjungos kariniame-pramonina- 
me komplekse! Tik padalytoje, suskaldytoje, sulėtintoje, reguliuo- 
jamoje šaltojo karo sistemoje rusai galėjo išbristi sausi su liftu, ku- 
rio aukštų mygtukai buvo sudėlioti ne iš eilės. 

Aštuntajame ir devintajame dešimtmečiuose IBM buvo labai pa- 
naši į Gosplaną, sovietų centrinio planavimo sistemą, kur viršus 
pasakydavo apačiai, kokie gaminiai tinkami ir ko klientai norėtų. 
Kartą paklausiau Johno Chamberso, Cisco Systems prezidento, kaip 
vyko darbas IBM jos Gosplano dienomis. Chambersas pasakė, kad 
kai jis dirbo IBM devintojo dešimimečio pradžioje, ji galbūt laikėsi 
„atvirų durų“ politikos, pagal kurią bet kuris darbuotojas galėjo 
užduoti bet kokį klausimą bet kuriam vadovui bet kuriuo lygiu, o 
jeijam nepatikdavo gautas atsakymas, galėdavo kreiptis į kitą, aukš- 
tesnį lygį. „Vieną kartą ir aš pabandžiau, - prisiminė Chamber- 
sas, - ir vienas iš mano draugų bendrovėje pasivėdėjęs į šalį pasa- 
kė: „Šį kartą tau gerai baigėsi, bet daugiau taip nedaryk“. Kartą 
vienam iš savo viršininkų pasakiau, kad gaminių, kurių gamybos 
jie atkakliai siekė, mūsų pirkėjai nenorės, o mums reikės sunaudoti 
milžiniškus išteklius, kad juos išleistume, bet jis nenorėjo to girdė- 
ti. Jis pasakė: „Nuo to priklauso mano priedas, todėl eik ir kuo 


daugiaujų parduok". 

IBM buvo saugi tol, kol kliūtys ateiti į tokį sudėtingą verslą kaip 
kompiuterių buvo tokios didelės, kad didelės, lėtos firmos ilgą lai- 
ką galėjo būti apsaugotos nuo klaidų, netgi žlugimo. O tokios šalys 
kaip Sovietų Sąjunga buvo saugios tol, kol kliūtys informacijai bu- 
vo tokios didelės, ojų Žmonių supratimas apie kitokius gyvenimo 
būdus toks mažas, kad stambus, lėtas Kremlius ilgą laiką galėjo 
būti apsaugotas nuo savo klaidų, net žlugimų. 


Paskui atėjo devintasis dešimtmetis. 


Antroji MIDS ligos evoliucijos stadija radosi sugriovus šį lėtaeigį 
pasaulį. Tiek bendrovių, tiek vyriausybių lygiu technologijų, fi- 
nansų ir informacijos demokratėjimai devintojo dešimtmečio pa- 
baigoje ėmė susilieti ir rinkoje sukūrė nepaprastus naujus veiks- 
nius ir kitokio masto ekonomikas, o sykiu ir visai naują erdvę verslui, 
vadinamą kibernetine erdve. Šis pokytis vadinamas Informacijos 
revoliucija. Ilgainiui ji bus vertinama kaip vienas iš tų didžiųjų 
technologijos šuolių, įvykstančių kas šimtą metų - toks kaip elek- 
tros atradimas, kuris sukėlė atotrūkį nuo ankstesnės epochos. 

Galima įvairiai apibendrinti tai, ką rinkai davė Informacijos 
revoliucija ir trys demokratėjimai. Tačiau man jie slypi dviejose 
paprastose sąvokose: pirma, radikaliai sumažinę išlaidas naujiems 
dalyviams, jie labai sumažino kliūtis ateiti kone į kiekvieną verslą. 
Tai įvykdę, jie radikaliai padidino konkurenciją ir spartą, kuria 
gaminys judėjo nuo buvimo naujove į tapsmą preke. Antra, suma- 
Žinusi kliūtis bendrovėms, Informacijos revoliucija jas taip pat pri- 
artino priejų klientų, suteikdama vartotojams daug didesnę galią 
perduotijų pasirinkimus ir greičiau pereiti nuo bendrovių, kurios 
netesės, prie bendrovių, kurios tesės. 

Panagrinėkime. Trys demokratėjimai sumažino kliūtis ateiti į 
verslą, nes vien su asmeniniu kompiuteriu, kredito kortele, telefo- 
no linija, modemu, spalviniu spausdintuvu, interneto linija, sve- 


taine ir Federal Express pristatymo sąskaita bet kas galėjo sėdėda- 

mas pusrūsyje įsteigti leidyklą, mažmeninės prekybos tašką, kata- 
logų verslą, pasaulinę dizaino ar konsultavimo firmą, laikraštį, 
reklamos agentūrą, platinimo verslą, tarpininkavimo firmą, kazi- 
no, vaizdo įrašų parduotuvę, banką, knygyną, automobilių parda- 
vimo prekyvietę arba apdarų demonstravimo salę. Tai galėjo būti 
padaryta per naktį, labai nedidelėmis kainomis, o iki kito ryto ben- 
drovė galėjo tapti pasauline konkurente. Gyvendamas kvartale, 
kuriame yra trys knygynai - Barnes 6 Noble, Crown Books ir Bor- 
ders jūs beveik per naktį galėjote juos visus priversti pasitempti, 
kibernetinėje erdvėje įkurdamas „Knygas be sienų“ pavadinimu 
Amazon.com. Amazon.com buvo sukurta iš technologijų demokratė- 
jimo (buitiniai kompiuteriai visiems), finansų demokratėjimo (kre- 
dito kortelės visiems) ir informacijos demokratėjimo (internetas 
visiems) ir tapo ne tik knygynu, pritaikytu prie būdingų bendruo- 
menės pirkimo įpročių, bet dvidešimt keturias valandas per parą 
dirbančiu knygynu, kurjūs galite apsipirkti bet kuriuo metu, o visa 
parduotuvė yra skirta tik jums. 

Kai tokie dalykai ima dėtis Amerikos ekonomikoje ir pasaulyje, 
tai reiškia, kad bet kokį gaminį ar paslaugą galima daug greičiau 
neatpažįstamai pakeisti iš buvimo naujove - kurią gali gaminti tik 
vienas ar du veikėjai ir kurios didelė pridėtinės vertės sudedamoji 
dalis bei didelė pelno marža - į buvimą preke. Prekė yra bet koks 
gaminys, paslauga ar procesas, kurį gali parūpinti bet kiek firmų, o 
vienintelis skiriamasis šitų firmų bruožas - kuri gali tai padaryti 
pigiausiai. Paversti jūsų gaminį ar paslaugą preke - ne juokas, nes 
tai reiškia, kad jūsų pelno marža pasidarys plonytė, turėsite tūkstan- 
čius konkurentų, ojūs tegalite padaryti tą gaminį ar paslaugą piges- 
nį ir parduoti jo daugiau negu kitas vyrukas, antraip prapulsite. 

Atitvertoje šaltojo karo sistemoje šis ėjimo nuo naujovės iki 
prekės procesas vyko 16 kilometrų per valandą greičiu, nes kliū- 
tys ateiti į verslus paprastai buvo daug aukštesnės, o kliūtys, ku- 


riomis šalys galėjo apsistatyti savo ekonomikas, irgi buvo daug 

aukštesnės. Globalėjimo pasaulyje, sumažinus arba panaikinus 
kliūtis, šis procesas vyksta 180 kilometrų per valandą greičiu. 
Mums evoliucionuojant į ekonomiką, kurią vis labiau apibūdins 
internetas, judėjimas nuo naujovės iki prekės pasieks interneto 
spartą, prilygstančią šviesos greičiui. Ne be pagrindo tinklo gal- 
vos mėgsta sakyti, kad konkurencija internete yra tartum darvi- 
nizmas steroidams. 

„Taip yra todėl, kad internetas siūlo artimiausią daiktą tobulos 
konkurencijos rinkai šiandienos pasaulyje“, - paaiškino Edwar- 
das Yardeni, Deutsche Bank vyriausiasis ekonomistas. Jis pastebė- 
jo, kad tobulos konkurencijos modelyje „nėra kliūčių ateiti, nėra 
apsaugos nuo žlugimo nepelningoms firmoms ir visi (vartotojai ir 
gamintojai) lengvai ir nemokamai gauna visą informaciją. Tai kaip 
tik pasirodo esančios trys pagrindinės interneto prekybos ypaty- 
bės... Internetas sumažina palyginamojo apsipirkimo kainą iki nu- 
lio. Vartotojas vis dažniau gali lengviau ir greičiau rasti bet kokią 
prekę ar paslaugą už mažiausią kainą. Kibernetinėje ekonomikoje 
nebrangus gamintojas pasiūlys mažiausią kainą ir veltui suteiks 
šią informaciją bet kuriam ir visiems galimiems klientams bet kur 
planetoje.“ Nešiuolaikinėje ekonomikoje, pastebi Yardeni, mažiau- 
sios kainos paieškų išlaidos buvo palyginti didelės. Jūs turėjote 
perlipti visokias sienas ir įveikti visokius atstumus, kad pasiektu- 
mėte geriausią sandorį, o tai suteikdavo natūralų pranašumą vie- 
tinėms arba įsigalėjusioms bendrovėms bei parduotuvėms. Šiuo 
metu gamintojai, paslaugų teikėjai ir mažmenininkai, esantys bet 
kur, gali siūlytis imtis verslo irgi bet kur pasaulyje, o vartotojai gali 
susiieškoti mažiausias kainas taip pat bet kurioje pasaulio vietoje. 
Praeityje bendrovėms uždirbti pinigus padėjo tai, kad vartotojui 
stigo informacijos ir stokota technologijų, jog būtų galima tai aptik- 
ti. Internetas tai pakeičia visiems laikams. Bet koks verslas, ma- 
nantis, kad gali išlikti sukurdamas informacijos stoką tarp pirkėjų 


ir pardavėjų, elgiasi nerimtai. 

Štai kodėl interneto amžiuje bus nuostabu būti vartotoju ir bus 
nepaprastai sunku būti pardavėju arba gamintoju. Kiekvienas sėk- 
mingas ganiybos verslas tam tikru mastu turės pasidaryti paslau- 
gų verslu. Kiekvienam gamybos verslui reikia išmokti pritaikyti 
technologijas išlaidoms sumažinti, supaprastinti operacijas ir pa- 
spartinti naujovių diegimo ciklą, kad jis tiktų tai kitai Informacijos 
revoliucijos ypatybei —- vartotojų galimybei reikalauti gaminių, pri- 
taikytų jų asmeninėms reikmėms. Žmonės yra odos ir kaulų, one 
skaičių, rinkiniai, todėl jie visada trokš ir mokės truputį daugiau 
už žmogišką ryšį ir paslaugą arba už gaminį, pritaikytą būtent 
jiems. Dabar kiekvienai bendrovei reikia naudotis internetu ne tik 
tam, kad pagerintų verslo operacijas kaip tikslą vardan tikslo, bet 
ir tam, kad turėtų daugiau laiko, energijos ir pinigų pritraukti dau- 
giau gaminių prie klientų, kadangi pritaikytas gaminys ir asmeni- 
nis ryšys niekada nebuvo paverstas preke. Taigi pritaikytas gami- 
nys ir žmogiškas ryšys visada galės duoti papildomą pelną. 

Pažvelkime į tarpininkavimo verslą. Jūs galite manyti, kad būti 
vertybinių popierių biržos makleriu yra didelės pridėtinės vertės 
tarnyba, už kurią turėtų būti mokamas didelis atlyginimas. Bet kai 
kibernetinėje erdvėje staiga pasirodo penkiasdešimt tiesioginių in- 
terneto tarpininkavimo verslo svetainių ir visiems jūsų klientams 
suteikia galimybę pirkti ir parduoti akcijas už dalelę to, ką ima 
Merrill Lynch, taip pat nemokamai suteikia jiems tiesiogines rinkos 
analizes, jūsų vertybinių popierių biržos maklerio pagrindinis 
prekiavimo darbas kaip tik paverčiamas preke. Jei norite išlikti mak- 
leriu, jums teks išmokti pritaikyti technologijas, kad geriau supras- 
tumėte savo klientų asmeninius poreikius ir reikalavimus, išmok- 
tumėte parduoti jiems platesnį produktų rinkinį negu tik akcijas ir 
obligacijas ir galų gale taptumėte sumanesniu makleriu ir patari- 
mais bei nuomonėmis galėtumėte jiems pasiūlyti tikrosios pridėti- 
nės vertės paslaugų. Merrill Lynch už vertybinių popierių sando- 


rius dabar, kai su tiesioginiu tarpininkavimo verslu griuvo kliūtys 

ateiti įjos verslą, turės imti vis mažiau. Bet ji gali išlikti, jei įstengs 
suteikti gerą ryšį, asmenišką patarimą už orientavimąsi globalioje 
rinkoje. Už tai žmonės mokės visada. 

Kai kliūtys ateiti įjūsų verslą ima griūti, jūs niekada nežinote, iš 
kur gali pasirodyti kitas jūsų konkurentas. Nes kai griūva sienos, 
vis labiau įlendame į kitų verslą. Leiskite man pateikti gyvenimiš- 
ką pavyzdį iš šio naujo pasaulio: kartą vartydamas žurnalą pama- 
čiau naujo Sony skaitmeninio fotoaparato skelbimą. Pirma mano 
mintis buvo: „Palauk, ar tame skelbime parašyta Sony? Ji niekada 
neužsiėmė fotoaparatų ir fotojuostų verslu. Aš maniau, kad jie ga- 
mina stereoaparatus, ausinukus ir CD“. Na taip, jie gamina. Bet 
kas yra CD? Tai tik apskrita plastmasinė plokštelė su užkoduotais 
skaičiais, kurie perskaitomi šviesos spinduliu ir paverčiami muzi- 
ka. Taigi Sony užsiima skaitmeniniu verslu, o su savo skaitmeni- 
niu išmanymu gali užsiimti bet kuriuo verslu, kurį galima paversti 
skaičiais. Tai mane grąžina prie Sony skaitmeninio fotoaparato 
„Mavica“.Skelbime buvo trys paveikslėliai: fotoaparatas, kuriuo 
fotografuojamos mėgėjiškos nuotraukos, panašiai kaip jūsų senas 
„Instamatic“, tik šitas skaitmeniškai jas įrašo. Virš fotoaparato skel- 
bime buvo užrašas: „Štai jūsų fotoaparatas“. Šalia fotoaparato 3,5 
colių Sony diskelis. Virš diskelio užrašyti žodžiai: „Štai jūsų foto- 
juosta“. O šalia diskelio buvo kompiuteris su kūdikio atvaizdu 
ekrane. Virš kompiuterio žodžiai: „Štai jūsų paštas“. 

Dabar pamąstykite apie šį skelbimą ir apie tai, ką jis reiškia. Jis 
reiškia, kad kas nors Sony būstinėje vieną rytą pabudęs pamanė: 
„Ei, kas mes esame? Tik didelė skaitmeninių daikčiukų gamykla. 
Taip išeina, kad visus tuos metus mes skaitmeninome muziką. Po 
šimis pypkių, jei galime suskaitmeninti bet ką, kodėl negalime su- 
skaitmeninti ir jūsų kūdikio nuotraukų? Kodėl negalime pasidary- 
ti Sony ir Kodak? Nes su mūsų skaitmeniniu fotoaparatu jūs galite 
fotografuoti, įrašyti vaizdą į diskelį, redaguoti nuotraukas kom- 


piuteryje, o galiausiai atsispausdinti savo spausdintuvu“. Paskui 

kas nors Sony kontoroje pasakė: „Ei, mes ne tik skaitmeniname 
šitas kūdikių nuotraukas, bet galėtume el. paštu jas išsiuntinėti po 
pasaulį. Nes kaijos yra skaitmeninės, mūsų klientai gali nuotrau- 
kas redaguoti savo kompiuteriais, o paskui siųsti jas per modemus 
seneliams kituose žemynuose. Dėl to mes galime būti Sony. Mes 
galime būti Kodak. Mes galime būti Federal Express — visi išsyk“. 
Pamatęs tą skelbimą, pamaniau: „Įdomu, ką apie tai mano Ko- 
dak darbuotojai?“ Bet, klausydamasis radijo, išgirdau Kodak skel- 
bimą, reklamuojantį visą naują kompiuterizuotą fototechnologiją. 
Kodak šnekėjo taip, tarsi būtų pasivertusi asmeninių kompiuterių 
bendrove, kuri dar ir ryškino fotojuostas. Tai kėlė man smalsumą, 
ką Compag ir Dell darbuotojai mano apie Kodak, kalbančią tartum 
kompiuterių bendrovė. Bet paskui pamačiau kai kuriuos Cormpag ir 
Dell skelbimus. Abi gyrėsi, kad nebepardavinėjančios tik kompiu- 
terių — tai prekės. Dabar jos kompiuteriais pardavinėjo „verslo 
sprendimus“, kad ir kokį keblų klausimą jūsų bendrovei ar šaliai 
reikėtų išspręsti. Kiekviena iš jų prisistatė kaip verslo konsultavi- 
mo firma, prekiaujanti dar ir kompiuteriais. Tikrai, Conipag skelbi- 
muose dažnai net nėra jos kompiuterių paveikslėlių, o tiesiog rašo- 
ma: „Cormpag- geresni atsakymai“. Tai paskatino mane pasidomėti 
savo draugų, dirbančiu PricewaterhouseCoopers. Buvau matęs jo fir- 
mos - apskaitos ir konsultavimo milžinės - skelbimus, kuriuose 
rašoma, kad dabar firma teikia verslo sprendimus ir geresnius at- 
sakymus, ne tik rengia pajamų deklaracijas. Todėl paklausiau 
draugo, ar jis nerimauja dėl Comipag ir Dell konkurencijos verslo 
konsultavimo pasaulyje. Mano draugas pasakė, kad jo firma nesi- 
jaudina dėl asmeninių kompiuterių bendrovių, bet jie nerimauja 
dėl fakto, kad investicijų bankas Goldman Sachs dabar siūlė mažes- 
nių mokesčių mokėjimo sprendimus naujai pritaikytų mokesčių 
derivatais. PricewaterhouseCoopers dabar turi nerimauti, kad inves- 
ticijų bankininkai ruošiasi įžengti į jos mokesčių konsultavimo ver- 


slą. Draugas pasiūlė pasiskaityti ką nors tuo klausimu, taigi nu- 

sprendžiau nueiti į Borders Books ir pamėginti susirasti kokios nors 
literatūros, bet mano Žmona pasakė, kad ji nebevaikšto į knygy- 
nus, nes dabar savo pusrūsyje turime Amazon.com. Nusileidau že- 
myn, bakstelėjau ties Armazon.com ir aptikau, kad tai ne tik knygy- 
nas, jie prekiavo ir kompaktinėmis plokštelėmis. Tada prisiminiau: 
„Ei, ar tai ne Sony verslas?“ 

Šis faktas paskatino mane pasidomėti, ką visa tai reikš preky- 
bai šia knyga, kurią jūs skaitote. Nuvykau į Niujorką ir kreipiausi 
į knygų kietais viršeliais leidėjų Farrar, Straus and Giroux pardavi- 
mo skyrių. Mane pasodino šalia Marko Gateso, vieno iš geriausių 
bendrovės pardavimo agentų. Pradėjome kalbėtis apie knygų ver- 
slą. Gatesas aiškiai buvo susirūpinęs. Kodėl? Jis man pasakė: „Ką 
tik buvau nuėjęs į Brooks Brothers ieškoti kostiumo. Įeinu į kostiu- 
mų skyrių ir ant vieno stalo matau šūsnį naujausių Michaelo Jor- 
dano knygų Iš meilės žaidimui. Jos parduodamos Brooks Brothers 
vyriškų drabužių skyriuje, išdėliotos ant kostiumų krūvos! Priei- 
nu prie pardavėjo ir sakau jam: „Jūs nesate knygynas. Kaip jums 
patiktų, jei aš liepčiau savo knygynams pradėti prekiauti kos- 
tiumais?“ Jis nusijuokė, truputį sutriko, bet paskui sako: „Ar jūs 
neseniai tikrinote savo elektros sąskaitą? Consolidated Edison Kalė- 
doms teikia ypatingą pasiūlymą. Jie siūlo Jordano knygą keturias- 
dešimt procentų pigiau. Galite už ją susimokėti kartu su sąskaita 
už elektrą — ją jums išsiųs!“ Aš iš tikrųjų buvau prislėgtas. Man 
keturiasdešimt šešeri. Neketinu eiti į pensiją dar devyniolika metų. 
Bet dabar savęs klausiu, ar po devyniolikos metų gausiu kokių 
nors sąskaitų. Širdies gilumoje taip nemanau. Dabar nutrinamos 
visos ribos“. 

Maždaug tuo metu The New York Times išspausdino straipsnį 
su antrašte, kuri man įstrigo. Jis buvo apie tai, kad ATT užsiima 
visokiais naujais verslais, o antraštė skambėjo taip: „ATT - visų 
galų meistras“. Panašu, kad šiandien kiekvienas darosi arba rin- 


kos niša, arba Visų galų meistru. Dabarvisi užsiima visų kitų verslu. 

Nenuostabu, kad šioje epochoje mikroschemos imunodeficito 
sindromo smūgį pirmosios gavo labiausiai išpūsto valdymo apa- 
rato, nutukusios, lėtos sistemos, tokios kaip Sovietų Sąjunga ir 
IBM, kurios pasaulyje be sienų visiškai prarado ryšį su savo klien- 
tais ir tiesiog nesuspėjo su permainų sparta laisvojoje rinkoje. 
Paskui virusu užsikrėtė kiti artimiausi sovietiniam centriniam 
planavimui padarai - smarkiai valstybės kontroliuojamos Loty- 
nų Amerikos ekonomikos, didžiuma išsipūtusių Kanados ir Va- 
karų Europos socialinės gerovės sistemų ir didžiuma per daug 
centralizuotų, lėtaeigių Šiaurės Amerikos bendrovių. Iki dešimto 
dešimtmečio pabaigos MIDS virusas pasklido Azijoje ir smogė 
išpūsto valdymo aparato, valstybės vadovaujamoms Indonezi- 
jos, Malaizijos, Tailando, Kinijos ir net Pietų Korėjos bei Japoni- 
jos ekonomikoms. 

„Aš visada jaučiau, kad tikriausiai ne atsitiktinumas, jog ko- 
munizmas, planavimo ministerijos ir bendrovių konglomeratai pa- 
teko į keblią padėtį tuo pačiu laikotarpiu, - kartą man pastebėjo 
iždo sekretoriaus pavaduotojas Larry Summersas, - nes su asme- 
niniu kompiuteriu ir mikroschema kur kas veiksmingiau suteikti 
galią atskiriems asmenims, kurie gali gauti daugiau informacijos 
ir patys nuspręsti, negu turėti vieną Žmogų viršuje, mėginantį vis- 


kam vadovauti.“ 


Atsakomybė prasideda čia 


Paskutinė MIDS evoliucijos stadija yra ta, kurioje dabar esame. Tai 
globalėjimo epocha, kurioje vyriausybės ir bendrovės arba persi- 
tvarko tam, kad pasinaudotų trimis demokratėjimais, arba joms tai 
nepavyksta ir galų galejos miršta nuo MIDS. Būtent šioje stadijoje 
matome ketvirtą demokratėjimą sprendimų priėmimo ir valdžios 
bei informacijos dekoncentraciją, - taikomą kaip pagrindinį būdą 


apsisaugoti arba išgyti nuo MIDS. 

Kad suprastumėte, ką aš turiu omenyje kalbėdamas apie spren- 
dimų priėmimo ir valdžios bei informacijos dekoncentraciją, pa- 
mąstykite apie kraštutinį atvejį - buvusią Sovietų Sąjungą. Juk so- 
vietinė sistema buvo sukurta vieninteliam tikslui - kontroliuoti. Ji 
centralizavo visas pagrindines vadovybės pareigas. Ši sistema cen- 
tralizavo sprendimų priėmimą - visi sprendimai buvo priimami 
viršuje ir viršus jums pasakydavo, ką galvoti, ką daryti, ko trokšti ir 
ką mėgti. Ji centralizavo informaciją - visa informacija suplūsdavo 
į viršų ir tik keli įtakingiausi asmenys matė visapusišką vaizdą to, 
kas vyksta. Ji centralizavo strategiją — visi strateginiai sprendimai, 
kur krypsta šalis, buvo priimami viršuje. 

Sprendimų priėmimo demokratėjimas ir valdžios dekoncentra- 
cija griebia iš centro kontroliuojamą sistemą, panašią į šią, atpalai- 
duoja ją ir pertvarko centrą taip, kad sprendimų priėmimas ir in- 
formacija tekėtų ir iš viršaus Žemyn, ir iš apačios į viršų. Kiekviena 
sėkminga bendrovė arba šalis pertvarkys savo centrą truputį ki- 
taip, priklausomai nuo jos rinkos, geografijos, gyventojų ir išsivys- 
tymo lygio. Dell Computer dabar centralizuoja savo operacijas Eu- 
ropoje - duomenys apie visą sąskaitybą, prekių atsargų tvarkymą 
1r kompiuterių platinimą suplūsta per vieną centrą Airijoje. Ji cen- 
tralizuoja tam tikras funkcijas ne todėl, kad siektų kontroliuoti, bet 
kad pasinaudotų išlaidų mažinimo galimybe. Tuo pat metu Dell 
decentralizavo daug kitų sprendimų priėmimo dalykų, perleisda- 
majuos atskiriems pardavimo ir priežiūros centrams kiekvienoje 
Europos šalyje, nes kiekvienas iš šių centrų yra arčiau prie savo 
klientų, gali pritaikyti savo paslaugas prie ypatingų jų poreikių ir 
pomėgių ir greitai prisitaikyti prie bet kokių permainų. 

Šiandieninėje labai sparčioje, nepaprastai sudėtingoje globalė- 
jimo sistemoje didžiuma informacijos, reikalingos reaguoti į dau- 
gumą sunkumų, dabar yra rankose Žmonių, esančių organizacijų 
pakraščiuose, o ne centre. Jeigujūsų šalis ar bendrovė nesudemok- 


ratino sprendimų priėmimo ir nedekoncentravo valdžios, kad su- 

teiktų galimybę šiems Žmonėms pritaikyti savo Žinias irjomis pa- 
sidalyti, tai bus nenaudinga. Warrenas Bennis savo knygoje Orga- 
nizuojantis genijus sako: „Nė vienas iš mūsų atskirai nėra toks su- 
manus, kaip mes visi“. 

Vienas iš būdų apibendrinti šį pokytį - prisiminti ženklą, kuris 
būdavo ant kiekvieno Amerikos vadovo arba vadovaujančio dar- 
buotojo rašomojo stalo: „Atsakomybė tenka jums“. Tai buvo pati- 
kimas moto šaltojo karo metu, nes visa informacija plūsdavo į vir- 
šų, kad visi sprendimai galėtų tekėti žemyn iš viršaus, o rinka buvo 
per lėta, t. y. galėjo laukti vieno žmogaus. Tačiau šiandien geriausi 
vadovaujantys darbuotojai bus tie, kurie supranta, kad jų darbas 
yra sudaryti bendras įmonių strategijas, kelti bendrą įmonių kul- 
tūrą, kreipti teisinga linkme, o tada leisti tiems, kas arčiausia klien- 
tų ir sparčiai besikeičiančios rinkos, tvarkytis patiems. Globalėji- 
mo epochoje ant sėkmingai dirbančio vadovaujančio darbuotojo 
rašomojo stalo nebus ženklo: „Atsakomybė tenka jums“. Jis skelbs: 
„Atsakomybė prasideda čia“. Aš, šeimininkas, nustatau bendras 
strategijas, visus išlaikau tame pačiame kelyje, aš pradedu, bet jūs, 
darbuotojai, renkate informaciją, dalijatės ja ir priimate tiek spren- 
dimų, kiek galite - greitai ir arti rinkos. 

Robertas Shapiro, Monsanto pirmininkas, yra klasikinis pavyz- 
dys vadovaujančio darbuotojo, kuris pertvarkė savo bendrovės cen- 
trą, kad atsakomybė prasidėtų čia, o ne tektų centrui. „Tarkime, 
seniau kur nors pasaulyje kas nors būtų atsitikę, - paaiškino jis 
man netoli nuo atviros kabinos, kurioje jis dirba ir kuri yra tokio 
paties dydžio kaip jo sekretorės. - Koks nors Žemas pareigas už- 
imantis jūsų bendrovės Žmogus tai pastebėtų, ir, savaime aišku, 
kaip tik žemas pareigas užimantys Žmonės ten atidžiai sekdavo 
padėtį. To žemas pareigas užimančio Žmogaus pastebėjimas turė- 
tų ryšį su tuo, kas darosi sujūsų klientais arba jūsų konkurentais. 
Šita informacija, kurią tas žemas pareigas užimantis Žmogus suži- 


notų pakraštyje, paskui būtų perduota hierarchijos laipteliais - su 


122 THOMAS L. FRIEDMAN. „LEXUS“ IR ALYVMEDIS 


sąlyga, kad ant kiekvieno laiptelio stovintys žmonės suvoktų jos 
svarbą, ji nekeltų jiems grėsmės ir dėl to nemėgintų jos nutylėti. Bet, 
tarkime, galų gale ji prasispraudė iki ko nors netoli viršaus, turin- 
čio galią spręsti. Yra tikimybė, kad šiandieninėje globalėjimo siste- 
moje ši informacija iki to laiko, kol ten patektų, jau nebebūtų nauja. 
Ji tikriausiai būtų iškraipyta, o dar blogiau, žmogus, privalėjęs apie 
tai nuspręsti, tikriausiai tai padarytų remdamasis pasenusia pa- 
tirtimi, kai jis prieš penkiolika metų buvo kopėčių apačioje. „A, 
taip, - pasakytų jis, - kartą prieštvaniniais laikais aš buvau susi- 
dūręs su panašia problema.“ Visa tai buvo priimtina, kai visi dirbo 
tuo pačiu bendru pagrinduir nekildavo ypatingų nepatogumų, jei 
buvai truputį lėtesnis, truputį nepataikydavai žengti koja kojon, 
buvai truputį toliau nuo kliento. Tačiau tas pasaulis išnyko. 
Todėl Monsanto mes ir stengiamės pertvarkyti centrą, - tęsė Sha- 
piro.- Mes ne tik viską decentralizuojame ir leidžiame kiekvienam 
daryti savo darbą. Mes nesakome, kad būstinė neturi reikšmės. Bet 
mes pertvarkome tai, kas yra centras, tokiu būdu, kuris leidžia 
mums judėti sparčiau ir labiau atsiliepti į permainas rinkoje. Anks- 
čiau aš galėjau pateisinti [savo vadovavimą] tuo, kad turėjau dau- 
giausia informacijos, turėjau perspektyvą kaip nė vienoje bendro- 
vėje, todėl pats priimdamas sprendimus procesui pridėdavau 
vertės. Bet dabarsuel. paštu, intranetais ir internetu fronto linijose 
kiekvienas turi daug mano turimos informacijos, o dažnai ir dau- 
giau. Netjei norėčiau, negalėčiau jiems jos neduoti. Dėl to bet kokia 
hierarchija, paremta informacijos nedavimu savo piliečiams ar dar- 
buotojams, nebus veiksminga. Dabar ji turi būti komandinė pa- 
stanga. Manau, kad dabar išklausau daugiau žmonių, nes Žinau, 
kad jie turi daug daugiau informacijos ir todėl dabar daug, geriau 
grindžia savo požiūrį - geriau, negu tai darydavo anksčiau, ge- 
riau, negu aš tai darydavau. Aš galiu skubiai susisiekti su tuo 
žmogumi ant apatinio laiptelio, turinčiu patirties su klientu arba 


sumanymą, kuriam būtų reikėję lipti kopėčiomis aukštyn... Aš, 

kaip bendrovės vadovas, turiu užtikrinti, kad mano vadybininkai 
būtų išmokyti bendrovės kultūros, vertybių ir strategijos ir rinkda- 
mi informaciją suvoktų atitinkamą kontekstą, mokėtų jį įvertinti ir 
žinotų, ar jis tinka, ar prieštarauja keliui, kuriuo mes einame. Bet 
tam jie turi Žinoti kelią, kuriuo mes einame, ir visą laiką gauti apie 
tai informaciją. Mano darbas - užtikrinti, kad taip būtų.“ 

Mano uošvis Matthew Bucksbaumas, didelės prekybos centrų 
plėtros bendrovės General Growth Properties pirmininkas, nuspren- 
dė išbandyti šį sumanymą. Jo bendrovės būstinė yra Čikagoje, bet 
valdo 130 prekybos centrų Jungtinių Valstijų miestuose. Kiekvie- 
nas centras turi atskirą direktorių, kuris gyvena tame mieste ir val- 
do tą centrą. Kartą per metus jie sušaukia savo direktorius į susi- 
rinkimą. 1999 metų susirinkime Matthew buvo su ženkliuku, ant 
kurio buvo užrašas: „Atsakomybė prasideda čia“,o kiekvienam iš 
savo 130 prekybos centrų direktorių davė ženkliuką su užrašu „At- 
sakomybė tenka jums“. 

Taip Matthew mėgino paskiepyti savo bendrovę nuo MIDS, kad 
antjos neužvirstų Berlyno siena. Kiekviena bendrovė turi tai pada- 
ryti savaip. Aš rinkau pasakojimus apie skirtingas strategijas, kaip 
išvengti Berlyno sienos smūgio. Čia pateiksiu tris labai skirtingus 
pavyzdžius: vieną - Minesotos ūkininko, vieną -smulkaus Balti- 


morės verslininko ir vieną - interneto daktaro kibernetinėje erdvėje. 


Keturiasdešimt ketverių metų Gary Wagneris ir dujo broliai valdo 
1700 hektarų ūkį Minesotos Raudonosios upės slėnio gilumoje, už 
Krukstono, ties riba su Šiaurės Dakota. Per dešimtąjį dešimtmetį 
Gary matė, kas vyksta žemės ūkio versle: arba jūs pasidarote dide- 
lis, įstengiate pasinaudoti masinės gamybos ekonominiais priva- 
lumais ir lošiate globalioje žemės ūkio rinkoje, arba jus praryja kas 
nors kitas, kuris gali. Wagneris ir jo broliai nenorėjo būti praryti, 
tad pradėjo ieškoti išeities. Galbūt todėl, kad tėvas mirė, kai Wag- 


neriui buvo dvidešimt ketveri, jis buvo kiek atviresnis naujoms idė- 

joms. Vieną 1993 m. dieną žemės ūkio tyrimų firma AgLeader krei- 
pėsi įjį dėl naujos trenktos technologijos. Tai buvo mikroschemo- 
mis pagrįstas jutiklis, pritvirtinamas prie jo kviečių kombaino. Tar- 
kime, Wagneris nuvažiuoja kombainu pjauti savo kviečių. Jutiklis 
turėtų išmatuoti tikslų kviečių kiekį iš kiekvieno kvadratinio met- 
ro. Tuo pat metu Wagnerio kombainas siųstuvu būtų sujungtas su 
vietos nustatymo sistemos (GPS) palydovu, kuris nuolat sektų tiks- 
lią jo padėtį lauke. Sudėjęs duomenis jutiklio, kuris stebėjo der- 
liaus nuėmimą, ir duomenis palydovo, kuris sekė jo kombaino ju- 
dėjimą, Wagneris staiga sužinojo, kiek iš kiekvieno jo lauko hektaro 
tiksliai nuimama kviečių. 

Šiek tiek užtruko, kol visa sistema buvo suderinta. „Programuo- 
tojas sėdėdavo su manimi kombaino gale, - sakė Wagneris. - Jis 
įrašinėdavo programą nešiojamuoju kompiuteriu, paskui grįžda- 
voį viešbutį ir kai ką pataisydavo, po kiek laiko pasirodydavo ant 
kombaino ir vėlją bandydavo.“ Kai tik sistema pradėjo veikti, jos 
teikiama informacija pasirodė verta pastangų. 

„Tai, ką sužinojau, buvo šiek tiek netikėta, - pasakė Wagne- 
ris. - Buvo paplitusi nuomonė, kad derlius viename lauko plote 
labai smarkiai nesiskiria nuo kito. Kai dairydavotės po lauką, vi- 
sas jis atrodė labai vienodas. Bet kai tik mes šia programa sudarė- 
me tikslų derliaus žemėlapį, paaiškėjo, kad tarp vienų ir kitų hek- 
tarų derliaus būta didesnio skirtumo - iki 150 dolerių. Toks galėjo 
būti skirtumas tarp pelno ir nuostolio iš to hektaro. Kai tik gavau 
informaciją, ji man buvo aukso vertės, nes kiekvieną sezoną mes 
galėjome rinktis sodinti skirtingas kultūras. Naudodamiesi šiais 
kompiuterizuotais derliaus kontrolės prietaisais, galime tiksliai pa- 
sakyti, kurios kultūros geriausiai auga kuriose dirvose.“ 

Anksčiau Wagneris turėjo gyventi esant žemės ūkio centrinei 
planavimo sistemai. Informacija nutekėdavo jam iš viršaus. Jis pa- 
sirinkdavo kultūras, kurias rekomenduodavo sėklas pardavinė- 


jančios bendrovės. Bet bendrovės tegalėjo nustatyti, kurios viduti- 

niškos rūšys geriausiai tiks tokiame vidutiniškame ūkyje kaip jo. 
Jų rūšys visiškai nebuvo pritaikytos kiekvienam jo ūkio hektarui. 
Turėdamas informaciją apie savo ūkį, Wagneris galėjo dekoncen- 
truoti ir „demokratinti“ savo laukus. Jis galėjo taikyti sprendimus 
ir informaciją kiekvienam hektarui ir tiksliai pasakyti, kokia kultū- 
ra, koks vandens kiekis ir kokia trąša kiekvienam hektarui tiko 
labiau, kad duotų didesnį derlių, atsižvelgiant į jo ypatingą dirvo- 
žemį, drėgmęir žemės nuolydį. Be to, jis galėjo užprogramuoti (cen- 
tralizuoti) visą tą informaciją savo trąšų barstytuve, o paskui su- 
sieti tą barstytuvą su palydovu. Veikiant tai sistemai, jis galėjo 
ramiai važiuoti per cukrinių runkelių lauką, o palydovas fiksavo, 
kuriame hektare jis buvo, programa fiksavo, kiek trąšų reikia tam 
ypatingam hektarui, o trąšų barstytuvas automatiškai paskirsty- 
davo tikslų nitratų kiekį (daugiau vienose vietose, mažiau - kitose) 
— kiek tam ypatingam hektarui reikėjo. Tai sutaupydavo trąšų (tai 
gerai aplinkai) ir nepaprastai padidino pajamas (o tai buvo gerai 
jo piniginei). 

„Užuot dirbę su informacija iš centralizuoto bendro fondo, ku- 
ris buvo pagrįstas krašto vidurkiu vidutiniškam ūkininkui, galėjo- 
me viską pritaikyti sau, - sakė Wagneris. - Mokestis už mokslą 
buvo didelis. Mums tai buvo didelė investicija. Bet dabarji atsiper- 
ka. Kalbėkime atvirai, mes konkuruojame su kaimynais ir mums 
reikia pranašumo. Visi turi tuos pačius traktorius, tuos pačius kom- 
bainus, tą pačią Žemę, tą patį vandenį, todėl vienintelis dalykas, 
kuris gali išskirti tave iš konkurentų, dabar yra žinios.“ 

Wagneris dabar daugiau dalykų gali pavesti savo darbuoto- 
jams, o pats sutelkti dėmesį į pagrindinę strategiją, kuri daro jo ūkį 
didesnį, kad pats rytų kitus, o ne leistųsi ryjamas. 

„Mes samdome dirvožemio pavyzdžių atrinkėjus, kadjie į mū- 
sų duomenų bazę įvestų kai kurią pagrindinę reikalingą informa- 
ciją. Praeityje jie tik atvykdavo, paimdavo atsitiktinių mėginių iš 


lauko ir pasakydavo, ką jūs turite. Dabar atvirkščiai. Kadangi aš 

daugiau Žinau apie savo laukus, galiu pasakyti dirvožemio pa- 
vyzdžių atrinkėjams, kur tiksliai imti mėginius, o jie pasinaudoja 
GPS palydovu, kad patektų tiksliai į tas vietas. Jeigu laukuose ieš- 
kau vienodų plotų toms pačioms kultūroms auginti, galiu jiems 
pasakyti, kur tikrinti. Tai reiškia, kad aš daugiau dalykų galiu pa- 
vesti kitiems ir gaunu tokią pat gerą informaciją, kokią gaučiau, 
jeigu pats tai daryčiau. Tai leidžia man sutelkti dėmesį į plėtimąsi. 
Bet vienintelis būdas plėstis ir dar būti pelningam - tai būti suma- 
nesniam. Jei galėsiu savo bankininkams parodyti šiuos poslinkius, 
jie labiau norės paskolinti man pinigų, kurių reikia norint plėstis.“ 

Wagneris vis dar yra vadinamojo „tikslaus ūkininkavimo“ pra- 
dininkas. Dauguma jo kaimynų vis dar abejoja. „Aš manau, kadjei 
tėtis būtų gyvas, jam būtų buvę įdomu, bet jis niekada nebūtų prita- 
ręs, kad taip greitai pasuktume šiuo keliu, - sako jis. - Bet kadangi 
mes neturime jokio didelio viršininko, esame truputį atviresni nau- 
joms idėjoms. Tikslaus ūkininkavimo bendruomenė vis dar gana 
maža, todėl mes vienas su kitu palaikome ryšį internetu. Dabar 
turime tikslaus ūkininkavimo šalininkų diskusijų svetainę, kur da- 


lijamės sunkumais ir sprendimais.“ 


Tai, kas tinka ūkininkui Minesotoje, tinka ir Jerry Portnoy trisde- 
šimt penkių žmonių bendrovei Valley Lighting, Inc. Baltimorėje. 
„Mes esame komercinio apšvietimo įrenginių platintojai, — 
1999 m. man paaiškino Portnoy. - Elektros rangovams ir statyto- 
jams tiekiame medžiagas dideliems komerciniams projektams ir 
konkurso tvarka, ir sutartinėmis kainomis. Mes pasiūlome kainą, 
projektuojame ir sudarome sąmatą - darome viską, ko reikia, kad 
mūsų statytojai ir rangovai būtų ramūs dėl apšvietimui išleistų 
pinigų. Mums sekasi tik tada, kai pridedame vertės užsakovų ver- 
slui. Galbūt paklausite, kaip apšvietimo bendrovė prideda vertės? 
Mes tai darome jums suteikdami pigiausius apšvietimo sprendi- 


mus ir paslaugas, kad ir kokie būtų jūsų reikalavimai.“ 

Tačiau dešimtojo dešimtmečio pradžioje, tuoj po to, kai Berlyne 
griuvo siena, Portnoy pastebėjo, kad jo rinka staiga keičiasi. 

„Tartum kažkas būtų nuleidęs akliną užuolaidą ir būtų pasi- 
baigusi epocha, -sakėjis. - Mūsų klientai pasidarė kur kas reikles- 
ni. Vyrukai, kurie akimirksniu pažadėdavo mums darbus, staiga 
nustojo žadėti; vyrukai, kurie tardavosi tik su mumis vienais, stai- 
gaėmėreikalauti, kad kainas siūlytų visi ir bet kas. Mano pardavė- 
jai ėmė mansakyti: „Mes negalime gauti užsakymų, konkurencija 
smarkiai sustiprėjo, o kai gauname užsakymus, negauname pel- 
no“. Aš ėmiaujusti, kad mūsų bendrovei gresia pavojus, bet mes 
nesupratome, kas vyksta. Kaip jūs pasakytumėte, ant mūsų virto 
Berlyno siena, o mes to nežinojome.“ 

Reaguodami į šias aplinkybes, Portnoy ir jo verslo partneris 
nusprendė truputį apsitvarkyti. Jie atidėjo į šalį piniginį fondą - 
100 000 JAV dolerių, - kuris leistų jų pardavėjams sudaryti sando- 
rius už pusęjų įprastos pelno maržos. Taip, pavyzdžiui, jei parda- 
vėjas sudarydavo sandorį už mažesnę negu įprasta bendrovės pel- 
no marža, skirtumą jis galėjo pasiimti iš šio piniginio fondo. 

„Aš stengiausi štai ką padaryti, - sakė Portnoy, -suvokti, kaip 
mums pasidaryti daug greitesniems ir veiksmingesniems, ir su- 
prasti, kas darosi rinkoje. Prisiimdamas šias sutartis, pajėgčiau 
suprasti, ar mes galime pirkti žaliavas, veiksmingai jas naudoti ir 
toliau aptarnauti klientus (viskas mažesnėmis išlaidomis) ir dar 
gauti pelno. Na, atsitiko juokingas dalykas. Pagrindiniai mano 
darbuotojai sugebėjo gauti tiek pat dolerių pelno kaip anksčiau, 
nelįsdami į 100 000 JAV dolerių fondą. Jiems tai buvo savotiškas 
garbės reikalas. Niekas nenorėjo lįsti į fondą. Jiems teko daug sun- 
kiau dirbti, kad jų padėtis nesikeistų, bet daugelis jų tai įstengė, 
bentjau trumpam. Tačiau turiu pasakyti, kad mano žmones labai 
nustebino tai, kaip su jais elgėsi jų klientai. Atėję iš devintojo de- 
šimtmečio pabaigos, mes visi manėme, kad esame šulai, irstaiga — 


še tau, Žmonės ėmė žiūrėti į mus taip, tartum būtume tik kažkokia 

paprasta prekių tiekimo firma. Mes toliau didinome vertę, bet mū- 
sų klientai to netgi nepripažindavo. Jie sakė: „Taip, jūs teikiate 
geras paslaugas, bet kas iš to?“ Jie mokėjo pinigus, todėl tardavosi 
tik su tokiu, kuris prašė mažiau pinigų. Visa statybos pramonė 
darėsi prekė, niekas nebeturėjo jokių garantijų. Dešimtojo dešimt- 
mečio viduryje mano pardavėjai vis dažniau prasitardavo, kad 
ketina leisti kai kurioms senoms sutartims nutrūkti. Visi jie skun- 
dėsi, kad negali sudaryti tokių gerų sandorių kaip anksčiau, nes 
norėdami uždirbti tą pačią pinigų sumą, jie turi siūlytis į kur kas 
daugiau darbų, kad tik gautų vieną iš jų, taigi jie turėjo mažiau 
laiko išnagrinėti kiekvieną darbo komponentą ir tiksliai suprasti, 
kur glūdi doleriai ir galimybės. Atminkite, kad kainos siūlymo pa- 
slaptis yra informacija ir žinios. Juo daugiau suprantate apie dar- 
bą ir įvairias jo sudedamąsias dalis, tuo drąsiau galite siūlyti kai- 
ną, kuri vis dėlto jums leidžia gauti pelno maržas, būtinas išlikti.“ 

1994 m. Valley Lighting vis dar neprarasdavo pinigų, bet daug 
mažiaujų uždirbdavo. Prasidėjo MIDS. Buvo aišku, kad finansų, 
technologijų ir informacijos demokratėjimai iš esmės pakeitė Port- 
noy verslo aplinką ir pavertė prekėmis daugybę dalykų, kurie pra- 
eilyje nebuvo prekės. 

„Todėl ėmiau dairytis po savo verslą ir suvokiau, kad labiau- 
siai pasigendame informacijos, - sako Portnoy. - Mes neturėjome 
tiek informacijos ir žinių, kad išliktume šioje rinkoje. Savo klien- 
tams žadėdavome, kad tvarkydami jų apšvietimo poreikius visada 
pridėsime daugiau vertės jų projektui, negu ėmėme už paslaugas. 
Jei jus varžė sąmata, galėjome rasti būdą suteikti jums devyniasde- 
šimt procentų apšvictimo išvaizdos ir nuotaikos, kurios jūs norėjo- 
te, už septyniasdešimt procentų kainos - kitaip negu mūsų konku- 
rentai, kurie jums suteiktų tik septyniasdešimt procentų jūsų 
norėtos nuotaikos už septyniasdešimt procentų kainos. Aš Žino- 
jau, kad šioje naujoje aplinkoje turiu susigrąžinti tą vertės pridėji- 


mo strategiją.“ 

Taigi Portnoy ėmėsi radikalių pertvarkymų. Jis pasamdė pro- 
graminės įrangos konsultantą ir išleido 20 000 JAV dolerių, kad 
išsiaiškintų, ar rinkoje yra kokia nors programa, kuri galėtų pa- 
daryti jo bendrovę apsukresnę ir greitesnę, kad ji šioje naujoje 
rinkoje galėtų toliau teikti vertės pridėjimo paslaugą ir išvengtų 
virtimo preke. 

„Po metų ar maždaug tiek trukusių paieškų negalėjome rasti 
programinės įrangos paketo, atitinkančio bent daugiau kaip pu- 
sės mūsų poreikių. Taigi nusprendėme sukurti nuosavą programi- 
nės įrangos paketą, - paaiškino Portnoy. - Aš nieko neišmanau 
apie programų rašymą. Bet du iš mano pagrindinių apšvietimo 
darbuotojų buvo savamoksliai kompiuterininkai, kuriems tokie pro- 
graminės įrangos dalykai buvo tik hobis. Pasamdžiau profesiona- 
lų programuotoją. Jis dirbo su mano žmonėmis ir drauge sukūrė 
sistemą, kuri gali būti taikoma būtent taip, kaip, mūsų manymu, 
turėtų eiti verslas. Aš nežinau, kaip jie tai padarė. Mano darbas 
buvo tiesiog patvirtinti sąmatos dolerius. Tačiau man tai buvo di- 
delė auka. Galų gale tai kainavo 350 000 dolerių. Bet išgelbėjo mū- 
sų verslą. Jie sukūrė programą, kuri padėjo kiekvienam mūsų par- 
davėjui ir vertintojui daugiau suprasti apie kiekvieną darbo 
komponentą. Paskui ji jiems leido kur kas veiksmingiau ir greičiau 
sudaryti paraiškas ir numatomas kainas tiesiog pildant blankus, 
kuriose, kaip mes žinojome, buvo svarbūs kintami dydžiai. Dar 
svarbiau tai, kad visa sistema veikia kaip nedaloma visuma, todėl 
pirminės numatomos kainos automatiškai virsta pirkimo užsaky- 
mais, o pirkimo užsakymai automatiškai virsta pristatymo infor- 
macija ir sąskaitų rašymu bei priežiūros tvarkymu. Visą tą infor- 
maciją galima parodyti viename ekrane, kad žmonėms nereikėtų 
sustoti ir kiekvieną pakopą atlikti atskirai. Ta pati informacija, kar- 
tą įvesta, dabar vėl naudojama. Kai pradėjome, naudojomės tik 
autonominiais kompiuteriais. Bet dabar esame asmeniniais kom- 


piuteriais besiremiantis tinklas, todėl visi reikalai mūsų bendrovė- 

je integruoti. Per pirmus šešis 1998 metų mėnesius mūsų pardavi- 
mai ir pelnas išaugo trisdešimt trimis procentais, esant tam pa- 
čiam Žmonių skaičiui. Kai trečdaliu išplečiate savo verslą su tais 
pačiais žmonėmis, reiškia, kad su daugiau Žmoniųjūs iš tiesų ga- 
lite išplėsti verslą. Šioje aplinkoje, kur laimėtojui atitenka viskas, 
jūs turite tapti didesnis, apsukresnis, greitesnis už varžovą arba 
pasitraukti iš kelio. Aš nežinau, ar to visada laikomasi, bet Žinau, 
kad man suteikta galimybė išlikti iki kitos fazės — kol kas nors 
pasidarys veiksmingesnis.“ 

„Kaip tai pakeitė jūsų, kaip vadovaujančio darbuotojo, dar- 
bą?“ - paklausiau Portnoy. 

„Atvirai kalbant, dabar mažiau Žinau, kas vyksta apačioje, bet 
tai manęs netrikdo. Pavedžiau savo žmonėms, turintiems daugiau 
informacijos, priimti sprendimus. Mano pardavėjai gyvena ne iš 
komisinių. Jie dirba kaip komanda, todėl gali bendrauti ir nelenk- 
tyniauti tarpusavyje. Jie Žino, kad jei bendrovė uždirbo pinigų, jie 
irgi uždirbs. Tai iš tiesų skatina dalytis informacija. Dabar jie visi 
turi daugiau informacijos ir daugiau galios. Jie patys gali nuspręs- 
ti, kuriuos darbus jau laikas baigti, kurie duos didžiausią bendrąjį 
pelną ir kuriuos bus lengviausia atlikti. O kas svarbiausia - su 
nauja programine įranga dabarjie turi laiko mąstyti. Tai daug svar- 
biau, negu visą dieną darbuotis kalkuliatoriais. Dabar jie gali va- 
dovauti verslui, užuot leidęsi, kad verslas vadovautų jiems. Tar- 
tum visijie būtų atskiri pelno centrai - kiekvienas turi savo verslą, — 
o mano darbas - laikyti juos kartu ir suteikti reikiamą paramą bei 
reikiamas priemones daryti tai, ką jie daro geriausiai.“ 


Atsakomybė prasideda čia. 


Pagaliau naujausią strategiją išgyventi Berlyno sienos griuvimą — 
tą, apie kurią jūs daugiausia girdėsite ateinančiais metais - galima 
apibendrinti 1999 metų Coripulter Sciences Corporation skelbimu. Skel- 


bimo antraštė klausė: „Ar dar ilgai lauksite el. verslo?“ Tekstas 

skamba taip: „Kiekviename versle yra milžiniška verslo proga. 
Galia judėti greičiau. Galia siekti toliau. Galia pretenduoti į ge- 
riausią vietą naujoje el. ekonomikoje. Bet laukiate per ilgai, ir pro- 
gos baigiasi“. 

Devintajame dešimtmetyje internetas buvo naujovė. Dešimtaja- 
me jis buvo naudinga technologija. Iki naujojo tūkstantmečio jis 
buvo būtinas verslo įrankis. Štai kodėl 2000-aisiais Volstrite kiek- 
vienos bendrovės klausdavo to paties: koks jūsų IO? Koks jūsų 
interneto koeficientas? Kiek jūs supratote, kad internetas ne žais- 
las arba tik naudingas jūsų darbo priedas, bet būtina priemonė 
tvarkant reikalus su klientais, tiekėjais ir kitomis bendrovėmis? 
Juk internetas, pastebėjo Alanas Greenspanas, dabar bendrovėms 
padeda akimirksniu gauti informaciją apie rinkoje besikeičiančius 
skonius, prekių atsargas ir kiekvieno gaminio vietą gamybos gran- 
dinėje. Tai savo ruožtu gali jiems leisti nusikratyti didelėmis pre- 
kių atsargomis, nereikalinga įranga ir darbuotojais, užtat gali juos 
apginkluoti detalia informacija, patobulinti gaminius pagal ypa- 
tingiausius klientų poreikius bei troškimus. Ėmus tai įsisąmoninti 
vis didesniam bendrovių skaičiui, gimė visai nauja profesija. Aš ją 
vadinu interneto daktaravimu. Interneto daktarai yra bendrovės, 
panašios į Computer Sciences Corporation. Jie yra 911 numeris, ku- 
riuo vadovaujantis darbuotojas skambina, kai vieną rytą pabudęs 
pamano: „O, Dieve, šitas internetas tikrai yra! Ką jis gali padaryti 
mano verslui ir kaip man išlikti?“ 

Alanas S. Cohenas yra vienas iš pirmųjų interneto daktarų. In- 
terneto medicinai jis yra tas, kas žmonių medicinai buvo Hipokra- 
tas. Jis vadovauja komandai, užsiimančiai telekomunikacijų ben- 
drovių interneto daktaravimu Cisco Systems. Ši firma ne tik pati 
kuria internetą, bet ir susikūrė apie internetą. Kai kokia nors ben- 
drovė surenka „911-padėkite-man-pasiruošti-el.“,būtent Alaną Co- 
heną Cisco siunčia nustatyti diagnozę ir išrašyti kokių nors vaistų. 


Jis dirba vadovaudamasis teorija, jog nors ir yra didžiulė technolo- 

gijų pardavimo rinka, milžiniška rinka yra ir bendrovių mokymas 
kaip ja naudotis, norint veiksmingiau bendrauti su klientais, tiekė- 
jais ir savimi. 

„Pirmas akstinas bendrovės vadovaujančiam darbuotojui išsi- 
kviesti el. daktarą yra baimė, - baimė, kad jo pagrindiniam verslo 
modeliui grasina el. prekyba, — aiškino Cohenas. - Taigi aš esu 
interneto daktaras. Jis patarinėja keliomis pakopomis. Prasti dak- 
tarai gydo tik simptomus. Geri daktarai gydo priežastis. Kartais 
bendrovė ateina pas mus ir sako: „Jaučiuosi prastai. Aš noriu dau- 
giau parduoti internete. Padėkite man pasinaudoti internetu, kad 
daugiau parduočiau“. Pirmiausia pasakyčiau: „Na, priežastis, kad 
jūs nesijaučiate gerai ir priežastis, kad jūs neparduodate internete 
daugiau, yra ne tik tai, jog neturite jokios mažmeninės prekybos 
internete strategijos. Akimirkai pamirškite el. prekybą. Visi jūsų 
darbuotojai dirba neveiksmingai ir jūsų santykiai su tiekėjais ne- 
veiksmingi. Jums teks pradėti naudotis internetu. Paskui galėsime 
pasikalbėti apie el. prekybą“. 

Daugelis vadovaujančių darbuotojų, kurie pas mus atėjo ieško- 
ti atsakymų, interneto arba informacinių technologijų niekada ne- 
laikė pagrindinėmis verslo funkcijomis, - pridūrė Cohenas. - Bu- 
vo įprasta bendroves dalyti į dvi pagrindines dalis - vyrukus, kurie 
gamina ir parduoda daikčiukus, ir visus kitus. Internetą ir infor- 
macines technologijas tradiciškai tvarkė „visų kitų“ skyrius. Jis 
buvo laikomas atskirai nuo vyrukų, kurie gamina ir parduoda. 
Daugybėje bendrovių VIP [vyriausiojo informacijos pareigūno] pa- 
reigų pavadinimas iš tiesų reiškė „karjera baigta“. Į informacines 
technologijas buvo žiūrima tik kaip į išlaidas, o išlaidas reikėjo 
išlaikyti mažas. Cisco mes pradedame laikydamiesi visiškai kito- 
kio požiūrio ir kitus raginame pradėti taip pat. Kai mūsų 911 nu- 
meriu paskambina vadovaujantis darbuotojas, stengiamės jam pa- 
teikti kai kurias pagrindines integruotas taisykles. Aš išvardyčiau 


jas taip: 

Pirma taisyklė: kad sektųsi el. versle, jūs turite būti el. verslas. 
Jūs ne tik prijungiate internetą. Reikia, kad jis sugertų viską, ką jūs 
darote. Pradėkite atsikratydami visų popierių. Daugiau jokių po- 
pierių. Atsiprašau. Jei norite pasikalbėti su manimi, turite tai dary- 
ti el. paštuir internetu. Cisco dabar didžiumą savo įrangos parduo- 
da internetu. Klientai tiesiogiai užsisako Cisco svetainėje. Taip 
sumažėja klaidų, kurios neišvengiamai atsiranda, kai kas nors už- 
rašo kito užsakymą popieriuje, o paskui įveda jį į kompiuterį. Dau- 
gelio užsakymų, kurie ateina į Cisco, niekada nepaliečia žmonių 
rankos, jie nuplaukia į jos svetainę ir gamyklas. Žmonės, kurie 
užrašinėdavo užsakymus ir įvesdavo juos į kompiuterį, dabar gali 
sutelkti dėmesį į klientų aptarnavimą ir sužinoti apie naujus jų 
poreikius. Cisco tiekėjai irgi gali matyti šiuos užsakymus, todėl į 
Cisco gamyklas gali pristatyti reikiamų detalių, nebereikia laikyti 
daugybės atsargų. Be to, savo svetainėje Cisco įdėjo kiek galima 
daugiau pagalbos klientams. Taip klientai gali patys susirasti at- 
sakymus į nesudėtingus klausimus, o Cisco labiausiai prityrę inži- 
nieriai gali labiau sutelkti dėmesį į sudėtingus diegimo klausimus 
ir priežiūrą. Laikas švaistomas, jei jis leidžiamas kam nors kitam, o 
neitin klientui pritaikytam aptamavimui ir jo malonumui. 

Be to, Cisco darbuotojų išlaidos ir išmokos matyti tiesiogiai, O 
darbuotojams prireikia tik minutės įvesti duomenis apie išlaidas ir 
išmokas. Jų išlaidos padengiamos per dvi dienas pateikus jas ben- 
drovės intraneto sistema. Neseniai Cisco nupirko mažą ką tik įsteig- 
tą bendrovę. Išsiuntėme komandą jos inspektuoti. Paskui el. paštu 
išsiuntinėjome tarnybinį pranešimą visiems pagrindiniams vado- 
vaujantiems darbuotojams, kodėl norime ją pirkti. El. paštu išsiun- 
tinėjome ir trumpą bendrovės aprašymą. Visa tai aptarėmeel. paštu 
ir priėmėme galutinį sprendimą viename vadovaujančių darbuo- 
tojų posėdyje, vykusiame akis į akį. Pasirinkome šią strategiją iš 
dalies dėl to, kad pradėjome taip sparčiai plėstis, jog nebespėjome 


samdytis žmonių. Todėl vieną verslo funkciją perkėlėme tinklams, 

kur klientai ir tiekėjai, vadybininkai ir nauji darbuotojai, pardavė- 
jai ir gamybos inžinieriai — visi tiesiogiai gali pasiekti informaciją 
ir vienas kitą. Tada popierius mūsų nebedomino.“ 

Viduje Cisco yra taip sujungta kompiuteriais - vadovavimas, 
gamyba, sąskaityba ir pardavimas, -jog nebereikia laukti ketvirčio 
pabaigos, kad išsiaiškintum, kur ji yra, ir pamatytum, kurie skyriai 
uždirba pinigus, o kurie viršija biudžetą. Bendrovė yra taip su- 
jungta, kad gali atlikti apskaitą per valandą —-bet kada panorėjusi. 

Antra taisyklė, pasak Coheno, tokia: padarykite vadovaujantį 
darbuotoją savo interneto evangelistu. Padarykite jį atsakingą už 
el. prekybos sėkmę. Žmonės klauso tik viršininko. Jei viršininkas iš 
tiesų neįsipareigoja pasitelkti interneto verslui, tokiu atveju nekvar- 
šinkite galvos. Jackas Welchas General Electric liepė kiekvienam 
savo vadybininkui iki tam tikro laiko turėti interneto strategiją. Tai 
atėjo kaip nurodymas iš viršaus, genamas baimės, ką internetas 
gali padaryti jų verslui. Bendrovių nusistatymai tikrai keičiasi tik- 
tai iš viršaus į apačią. „Tu, kaip interneto daktaras, turi atpažinti 
vadovaujantį darbuotoją - permainų atstovą, manantį, kad jo kar- 
jeros sėkmė susijusi su el. plėtra, - sakė Cohenas. - Jei viršininko 
požiūris yra toks: „Paimkite šitą šlamštą iš mano lėkštės, kad tik 
galėčiau likti savo kaimo klubo narys“ ,-jums su tuo vyruku nepa- 
keliui. Jums reikia vyruko, kuris trokšta sukurti naują pajamų srautą 
ir pakeisti visą bendrovę. 

Trečia taisyklė: visiems ir visada leiskite prieiti prie visko. Jums 
reikia laisvai prileisti visus prie informacijos tam, kad jūsų dar- 
buotojai, tiekėjai ir klientai galėtų patys apsitarnauti. Kai žmonės 
gali apsitarnauti patys, jie apsitarnaus. Kai klientas pats užsako ir 
gali sekti užsakymą, sistemoje įtaisomi visokie veiksmingumai ir 
greičiai. Esama daug didesnės tikimybės, kad užsakymas bus už- 
rašytas teisingai, jei klientas pats tai padarys. Vidutinis klientas 
prie mūsų svetainės užsakymų jungiasi kas antrą dieną. Jie gali 


tučtuojau ir tiesiogiai šiek tiek patenkinti informacijos poreikį. Dar 

daugiau, klientai ne tik prašo mūsų daikčiukų, bet tiesiogiai pasa- 
ko apie mūsų gaminius, todėl ir mes, ir kiti Cisco klientai galime 
apie tai sužinoti. 

Ketvirta taisyklė: pratinkite ir skatinkite savo klientus ir dar- 
buotojus naudotis pasauliniu tinklu. Kai klientas skambina į mū- 
sų centrą, telefonininkas čia jam pasakys: „Ar žinojote, kad jūs 
galite pamatyti viską, ko ieškote, arba gauti atsakymą į tą klausimą 
iš karto, nelaukdami telefonininko?“ Mes turime savo universitetą 
naujiems darbuotojams ir klientams mokyti ir esamų darbuotojų 
meistriškumui kelti. Būsimi darbuotojai irgi gali čia užsukti, sužino- 
ti apie Cisco ir pamąstyti, ar jie nori čia dirbti. Juo daugiau pamokų, 
paverčiamų elektroniniais kursais, pateikiama internete, ir juo dau- 
giau klientų patys apsitamauja Cisco svetainėje, o ne skambina 
telefonininkui, tuo daugiau Žmonių Cisco gali aptarnauti pigiau. 

Cisco pakeitėme premijų sistemą —- kad vadybininkas gautų pre- 
miją, jis kiekvienais metais turi įrodyti, jog su mažesniu Žmonių 
skaičiumi padaro daugiau, o vienintelis būdas tai padaryti - pasi- 
telkti internetą. Šiandien į maždaug aštuoniasdešimt procentų Cisco 
klientų ir tiekėjų klausimų atsakoma tiesiogiai. Taigi dabar nuvei- 
kiame daugiau negu bet kada ir su mažiau darbuotojų. Be to, kiek- 
vienas prekiautojas, turintis reikalų su Cisco, juos tvarko internete. 
Jei norite būti mūsų HMO, parduoti mums popierines lėkštes arba 
tualetinį popierių, arba kompiuterius, jums reikia savo katalogą 
prijungti prie mūsų tiesioginės pirkimų sistemos, kad galėtume iš 
jo užsisakyti vienu bakstelėjimu ir vienu bakstelėjimu palyginti 
kainas. Mes nesinešiojame jokių katalogų. Atminkite, čia nebėra 
popieriaus. Išmeskite jį visą. Jūs nebegalite su manim bendrauti 
popieriumi.“ 

Štai įmonė kuria interneto strategiją. Coheno grupė yra sukūru- 
si keletą testų, kad išsiaiškintų, kaip jai sekasi. Jis vadina juos „el. 
verslo cholesterolio tyrimais“. Jie mėgina nustatyti bendrą kompa- 


nijos interneto pasirengimą. „Po metų ieškome išmatuojamų poky- 

čių, - sako Cohenas. - Pavyzdžiui, kaip pagerėjo vieno darbuotojo 
veiksmingumas? Ar gaunate daugiau dirbdami su tuo pačiu ko- 
lektyvu? Paskaičiavome, kad nukreipdami visą savo verslą į inter- 
netą, per 1996 ir 1999 metus sutaupėme 1,5 mlrd. dolerių. Ar klien- 
tai labiau patenkinti? Arjie pastebėjo, kad dabarsu jumis daugiau 
bendrauja internetu ir arjiems tai patinka? Ar pagerėjo jūsų rinkos 
dalies rodiklis? Arsugebėjote sumažinti savo prekių atsargų gabe- 
nimo išlaidas, nes bendraujate dažniau ir skaidriau tiek su savo 
klientais, tiek su tiekėjais? Ar internetas suteikė galimybę jūsų klien- 
tams daug lengviau užsisakyti daiktus iš manęs ir todėl labiau 
patenkintas ne tik tas klientas, bet ir kas nors, kas užsisako dau- 
giau daiktų - daiktų, apie kuriuos jis niekada netgi nežinojo, kad 
mes jais prekiaujame? Ar padidėjo vieno pardavėjo našumas? Ar 
mano žmonės laimingesni ir ar mes esame daugiau verta bendro- 
vė -arrinka pripažino veiksmingumo pažangą dėl mūsų gebėji- 
mo vykdyti interneto strategiją?" 

Kitaip tariant, ar rinka pripažino, kad jūsų bendrovė sukūrė 


strategiją pergyventi Berlyno sienos griuvimą? 


Mėginimas saviškai negrabiai pergyventi sienos griuvimą buvo 
Kinijos valdžios kaimo rinkimai, net jeigu pusė jų buvo fiktyvūs. 
Jie mėgino suversti atsakomybę ir sprendimų priėmimą vietos val- 
džiai, nes Pekinas nusprendė, kad vienintelis būdas spręsti eko- 
nominius kaimo klausimus - leisti kaimo gyventojams surengti 
savo kaimų seniūnų rinkimus ir patiems priimti daugiau sprendi- 
mų. Autoritariniai Kinijos vadovai tikėjosi, kad šie rinkimai iškels 
geresnių vietos vadovų, kurie geriau supras kaimo poreikius ir 
padėtį, sugebės sukrusti, o geriausia būtų, kad jie patys sukurtų 
vietines ekonomikas. Tai buvo jų būdas dekoncentruoti valdžią ir 
sprendimų priėmimą - ne politinėje srityje, o ekonominėje. 
Surengti tokius vietos rinkimus nepakaks, norint išlaikyti tokį 


Kinijos ekonomikos augimą, kokio jai reikia. Tai pareikalaus kur kas 

didesnės valdžios dekoncentracijos. Bet aš esu įsitikinęs, kad tai 
buvo būtina pradžia, ir kinų kaimiečiai taip pat buvo tuo įsitikinę. 

Beje, aš taip ir nepapasakojau, kas laimėjo Gudzialingdzi kai- 
mo seniūno rinkimus. Mes sėdėjome ten valandų valandas, kol 
klasės lentoje skaičiavo balsus. Niekada nepamiršiu to reginio — 
kaimiečiai, susigrūdę tarpduryje ir prisispaudę prie langų, stebi, 
kaip kiekvienas balsas užrašomas kreida. Nepaisant apeliavimo į 
moteris, Liu Fu pralaimėjo tuometiniam vadovui. Kai kurie iš mū- 
sų vėliau pasikalbėjome su Liu Fu. Jis sakė, kad jam liūdna pralai- 
mėti, betjis yra matęs blogesnių dalykų. Daug blogesnių. Per Kul- 
tūrinę revoliuciją jis buvo ištremtas, o dabar, po dvidešimties metų, 
kandidatuoja į kaimo seniūnus (rinkimuose, stebimuose koman- 
dos iš Jungtinių Valstijų). 

Paklaustas, arjis Kultūrinės revoliucijos metu kada nors buvo 
praradęs viltį, atsakė kinų patarle: „Jokia ranka negali uždengti 


saulės“. 


6. Auksiniai tramdomieji marškiniai 


„Dar metus ar porą būsime supančioti tramdomųjų marškinių. Nau- 
jajai vyriausybei reikės būti labai atsargiai.“ 
Umar Juoro, buvusio Indonezijos ministro pirmininko B. J. Habibie 
patarėjas ekonomikos klausimais, apibūdindamas The New York Times, 
kaip mažai Indonezijos vyriausybė teturi galimybių manevruoti ekono- 
mikos fronte, nes jei tik pasielgia neapgalvolai, ją triuškina TVF ir pasau- 


linės rinkos. 1999 m. lapkričio 23 d. 


Kai stebėjau rinkimus Kinijos kaimuose ir drauge su vertėju bastė- 
mės po Heng Dao kaimelį, užsukome pas ūkininku tapusį mecha- 
niką, kuris kieme laikė žąsis ir kiaules, užtat mūrinėje trobelėje 


turėjo stereoaparatūrą irspalvinį televizorių. Mano vertėjas, Ame- 

rikoje besimokantis kinas, atkreipė dėmesį į tai, ko niekada nebū- 
čiau pastebėjęs — aplinkui nematyti garsiakalbių. Mao valdymo 
metais Komunistų partija „brigadose“ — taip vadinti kaimeliai — 
įrengdavo garsiakalbius, iš kurių griaudėdavo propaganda ir kiti 
darbininkus raginantys pranešimai. Paklausėme šeimininko, kur 
dingo garsiakalbis. 

„Pernaijį nukabinome, - atsakė kaimietis. - Niekas nebenorėjo 
jo klausytis. Dabar turime stereoaparatūrą ir televiziją.“ Kaimietis 
nepasakė, kad jam nėra reikalo klausytis Pekino ir Komunistų par- 
tijos pranešimų, nes žino, kas tai yra, bet tai ne Pirmininko Mao 
mokymas. Iš jų ateidavęs vienintelis pranešimas buvo kur kas pa- 
prastesnis: „Viskas tavo rankose. Gauk darbą. Siųsk pinigus“. 

Prieš kelis mėnesius lankiausi Tailande ir mačiau, kaip Tailan- 
do bičiuliška kapitalistiška ekonomika staiga ima nenumaldomai 
ristis Žemyn. Susitariau dėl interviu su Sirivatu Voravetvuthiku- 
nu, tailandiečiu nekilnojamojo turto statytoju, kuris bankrutavo 
dėl Tailando ekonominio kracho. Jis ir jo Žmona buvo tapę tipiš- 
kais Tailando krizės pavyzdžiais, nes nusprendė verstis pardavi- 
nėdami sumuštinius, kad sudurtų galą su galu. Šioji kitados pasi- 
turinti pora išsinuomojo laisvą plotą Bankoko centre, su buvusiais 
savo darbuotojais suorganizavo sumuštinių gamybą ir pradėjo po 
Bangkoko gatves nešioti šviežius sumuštinius su sūriu ir kumpiu. 
Duoti interviu Sirivat atvyko pasirišęs ant kaklo geltoną dėžę -lyg, 
koks sumuštinių pardavėjas į Amerikos beisbolo varžybas. Vis dėlto 
iš mūsų pokalbio labiausiai įsiminė, kad jo balse nesijautė nė lašo 
kartėlio, o juo labiau —- kandžios rezignacijos. Jo pagrindinė min- 
tis - Tailande netvarka. Žmonės tai žinojo. Jiems reikėjo susiveržti 
diržus; daugiau nebuvo ką pasakyti. Paklausiau, ar jis nepyksta? 
Ar iš pykčio, kad buvo sužlugdytas, nenori pulti deginti valdžios 
pastatų? 

Ne. Sirivat paaiškino: „Žlunga komunizmas, žlunga socializ- 


mas, taigi belieka kapitalizmas. Grįžti į džiungles nenorim, mes 

norim aukštesnio gyvenimo lygio, todėl reikia padaryti, kad kapi- 
talizmas veiktų, nes pasirinkimo nėra. Turime tobulėti ir laikytis 
pasaulio taisyklių... Išgyvena tik gebantys konkuruoti. Turbūt pri- 
reiks nacionalinės vienybės vyriausybės, nes našta tokia sunki“. 

Po kelių mėnesių Vašingtone klausiausi paskaitos, kurią skaitė 
Anatolijus Čiubaisas, žlugusių Rusijos ekonomikos reformų ir pri- 
vatizavimo kūrėjas. Čiubaisas buvo atvykęs į Vašingtoną žūtbūti- 
nai prašyti TVF didesnės paramos Rusijai, tačiau tuo metu Rusijos 
Dūma, arba parlamentas, kurioje vis dar vyravo komunistai, prie- 
šinosi TVF sąlygoms. Be to, Dūma laikas nuo laiko vis paskelbda- 
vo Čiubaisą išdaviku ir užsienio agentu už nuolaidžiavimą TVF 
reikalavimams, kad Rusija radikaliai reformuotų savo ekonomiką 
pagal laisvosios rinkos reikalavimus. Paklausiau Čiubaiso, kaip 
jis reaguoja į kritiką, ojis atsakė: „Gerai,- sakau jiems, — Čiubaisas 
yra CŽV ir TVF šnipas. Bet ar turite kuo jį pakeisti? Ar turite kokių 
nors alternatyvių idėjų?“ Pasak Čiubaiso, jokių aiškių atsakymų 
jis nesulaukia, nes alternatyvos komunistai neturi. 

Po kelių mėnesių lankiausi Brazilijoje, kur ėmiau interviu iš 
Fabio Feldmanno, buvusio San Paulo aplinkos sekretoriaus, ir Bra- 
zilijos federalinio parlamento deputato, dalyvaujančio perrinki- 
mo kampanijoje. Jo įstaiga dūzgėit bičių avilys, prigrūsta kampa- 
nijos talkininkų, užversta reklaminiais plakatais ir kitais atributais. 
Feldmannas - liberalas, tad užklausiau apie šiandieninių Brazili- 
jos politinių debatų esmę. Jis atsakė: „Kairieji [ideologai| Brazilijo- 
je prarado pozicijas. Federalinės vyriausybės išbandymas - dar- 
bas ir užimtumas. Tenka sukurti /7 paskirstyti pajamas. Kokia 
kairiųjų programa? Jie neturi pasiūlymų, kaip sukurti pajamas, jie 
tik Žino, kaip paskirstyti“. 

Ką mums sako šios istorijos? Kai devintojo dešimtmečio pabai- 
goje šie trys demokratėjimai susivienijo ir nuvertė sienas, jie nuver- 
tė visas svarbesnes laisvosios rinkos kapitalizmo alternatyvas. Nors 


žmonės ir kalbėtų apie laisvosios rinkos ir visuotinės integracijos 

alternatyvas, nors ir atkakliai jų reikalautų, trečiojo kelio dabar 
nematyti. Tai labai skiriasi nuo pirmosios globalėjimo epochos. 
Devynioliktajame amžiuje ir dvidešimtojo pradžioje, kai per Euro- 
pą ir Ameriką griaudėjo Pramonės revoliucija ir globalus finansų 
kapitalizmas, jų darviniškas žiaurumas ir „tamsūs šėtoniški fabri- 
kai“ pritrenkė daugybę Žmonių. Jie sugriovė senąją tvarką ir seną- 
sias hierarchijas, sukūrė milžiniškus pajamų skirtumus ir visiems 
darė spaudimą, tačiau kartu jie kūrė ir sparčiai augantį gyvenimo 
lygį tiems, kurie iš to galėjo susikurti sėkmę. Ši patirtis sukėlė bai- 
sybę debatų ir revoliucinių teorijų, nes Žmonės stengėsi rasti būdų, 
kaip apsaugoti darbuotojus nuo žiauriausių tuometinio laisvosios 
rinkos kapitalizmo aspektų. Karlas Marksas ir Friedrichas Engel- 
sas Komunistų 1munifeste taip apibūdino šią epochą: „Nuolatinis 
revoliucingas gamybos keitimas, nenutrūkstamas visų socialinių 
aplinkybių ardymas, amžina nežinia skiria buržuazinę epochą 
nuo visų ankstesnių. Visi pastovūs, sustingę santykiai su savąja 
senovinių ir gerbiamų prietarų ir pažiūrų palyda nušluojami, visi 
naujai atsiradę pasensta, dar nespėję sustabarėti. Visa, kas tvirta, 
išsisklaido ore, visa, kas šventa, išniekinama, ir galiausiai Žmogus 
priverstas be iliuzijų pažvelgti į tikrąsias savo gyvenimo sąlygas ir 
į santykius su panašiais į save“. 

Pagaliau atėjo Žmonės, kurie skelbėsi galintys laisvą rinką išva- 
duoti iš šių destabilizuojančių, sugyvulinančių laisvosios rinkos 
svyravimų ir sukurti pasaulį, kuris nebebūtų priklausomas nuo jo- 
kių varžtų nepripažįstančių buržuazinių kapitalistų. Jie turėtų vy- 
riausybę, kuri centralizuotai viską planuotų ir finansuotų, kiekvie- 
nam darbuotojui paskirstytų pagal poreikius, o iš jo tikėtųsi indėlio 
pagalsugebėjimus. Tarp šių revoliucingų mąstytojų buvo Engelsas, 
Maras, Leninas ir Mussolini. Iš centro planuojamos, nedemokrati- 
nės jų siūlomos alternatyvos - komunizmas, socializmas ir fašiz- 
mas, - padėjo nutraukti pirmąją globalėjimo epochą, kai buvo ban- 


domos pasaulio scenoje nuo 1917 iki 1989 metų. 

Apie šias alternatyvas tegalima pasakyti viena: jos nenusisekė. Šį 
nuosprendį paskelbė žmonės, patyrę jas savo kailiu. Taigi Europo- 
je, Sovietų Sąjungoje ir Kinijoje žlugus komunizmui ir visoms šią 
sistemą saugojusioms sienoms - žmonės, kuriems nepatinka dar- 
viniškas laisvosios rinkos kapitalizmo žiaurumas, dabar neturi 
kitos gatavos ideologinės alternatyvos. Kai iškyla klausimas, ko- 
kia sistema šiandien veiksmingiausia pragyvenimo lygiui kelti, 
istorinė diskusija baigiasi. Atsakymas - laisvosios rinkos kapita- 
lizmas. Kitos sistemos gal ir pajėgia veiksmingiau bei nešališkiau 
dalyti ir skirstyti pajamas, bet nė viena negali gaminti tų skirstyti- 
nų pajamų taip veiksmingai, kaip laisvosios rinkos kapitalizmas. 
Dabar tai Žino vis daugiau Žmonių. Taigi, žvelgiant iš ideologinio 
taško, nebėra mėtinio šokolado traškučių, braškinių ledų, žaliųjų 
citrinų. Šiandien tėra tik laisvosios rinkos vaniliniai ledai ir Šiau- 
rės Korėja. Pasitaiko įvairių laisvosios rinkos vanilinių ledų at- 
mainų, ir savo visuomenę prie jų galite priderinti žengdami grei- 
čiau arba lėčiau. Tačiau jei norite aukštesnio pragyvenimo lygio 
pasaulyje be sienų, tai laisvoji rinka - vienintelė likusi ideologinė 


alternatyva. Vienas kelias. Greičiai skirtingi. Bet kelias vienas. 


Kai šį faktą pripažįsta jūsų šalis, kai ji pripažįsta laisvosios rinkos 
dėsnius šiandieninėje globalioje ekonomikoje ir nusprendžia jiems 
paklusti, ji apsivelka tai, ką aš vadinu auksiniais tramdomaisiais 
marškiniais. Tie marškiniai yra šios globalėjimo epochos išskirtinis 
apdaras. Šaltajam karui tiko Mao kostiumas, Nehru švarkas, rusiški 
kailiniai. Globalėjimas teturi auksinius tramdomuosius marškinius. 
Jeigu jūsų šaliai jie dar nebuvo įtaisyti, tas greitai atsitiks. 
Pirmąsyk siūti ir populiarinti auksinius tramdomuosius marš- 
kinius pradėjo Britanijos ministrė pirmininkė Margaret Thatcher 
1979 metais -ji, būdama pirmoji auksinių tramdomųjų marškinių 
siuvėja, įeis į istoriją kaip viena iš didžiųjų antrosios XX amžiaus 


pusės revoliucionierių. Thatcher apsiaustą netrukus sutvirtino Ro- 

naldas Reaganas Jungtinėse Valstijose devintajame dešimtmetyje, 
tramdomiesiems marškiniams ir jų taisyklėms suteikdamas šiek 
tiek realios krizinės masės. Į pasaulinę madą jie įėjo šaltojo karo 
pabaigoje, kai trys demokratėjimai nušlavė visas alternatyvias ma- 
das ir visas jas saugojusias sienas. Thatcher ir Reagano revoliuci- 
jos įvyko dėl to, kad šiose dviejose didžiosiose Vakarų ekonomiko- 
se gyventojų daugumos padarė išvadą, jog senieji valdžios 
vadovaujamos ekonomikos būdai tiesiog nesukuria pakankamo 
augimo. Thatcher ir Reaganas įstengė iš valstybės, iš aukštosios 
visuomenės advokatų bei iš tradicinės „Keyneso“ tipo ekonomi- 
kos atriekti didelį gabalą ekonominių sprendimų priėmimo galios 
ir perduoti jį laisvajai rinkai. 

Kad šalis įsitaisytų auksinius tramdomuosius marškinius, turi 
arba priimti auksines taisykles, arba atrodyti einanti jų link. Tai 
reikštų: privatų sektorių padaryti svarbiausiu savo ekonominio 
augimo varikliu, išlaikyti mažą infliaciją bei stabilias kainas, ma- 
žinti savo valstybės biurokratinį aparatą, išlaikyti kiek įmanoma 
subalansuotą biudžetą, o gal net perteklinį, naikinti ir mažinti tari- 
fus importuojamoms prekėms, naikinti apribojimus užsienio in- 
vesticijoms, atsikratyti kvotų ir šalies vidaus monopolijų, didinti 
eksporto apimtis, privatizuoti valstybės valdomas pramonės ša- 
kas ir komunalines įmones, panaikinti kapitalo rinkų reguliavi- 
mą, padaryti valiutą konvertuojamą, atverti tiesioginei užsienio 
nuosavybei bei investicijoms savo pramonės šakas, akcijų ir obli- 
gacijų rinkas; panaikinti savo ekonomikos reguliavimą kiek įma- 
noma labiau skatinant konkurenciją šalies viduje, kiek galima la- 
biau šalinti vyriausybės korupciją, subsidijas ir „dėkingumo 
mokesčius“, atverti savo bankų ir telekomunikacijų sistemas pri- 
vačiai nuosavybei bei konkurencijai ir leisti savo piliečiams rinktis 
iš daugybės konkuruojančių pensijų galimybių ir iš užsienio val- 
domų pensijų bei savitarpio fondų. Sudurstę visus šiuos lopinė- 


lius, turėsite auksinius tramdomuosius marškinius. 

Nelaimė, šie auksiniai tramdomieji marškiniai visiems yra be- 
ne vienintelio dydžio. Todėl vienas grupes jie suvaržo, kitas su- 
gnybia ir spaudžia visuomenę be perstojo modernizuoti savo eko- 
nomines institucijas bei gerinti savo darbą. Jie žmones pralenkia 
pirmiau, negu šie spėja juos nusitraukti, ir padeda žmonėms juos 
pasivyti pirmiau, negu pramoksta juos teisingai vilkėti. Jie ne visa- 
da dailūs, švelnūs ar patogūs. Tačiau jie čia, ir šį istorinį sezoną 
yra vienintelis modelis ant pakabos. 

Kaijūsų šalis apsivelka auksinius tramdomuosius marškinius, 
išryškėja dvi tendencijos: auga ekonomika ir traukiasi politika. T. y. 
ekonomikos fronte auksiniai tramdomieji marškiniai paprastai ska- 
tina spartesnį augimą ir didesnes vidutines pajamas - tam padeda 
intensyvesnė prekyba, užsienio investicijos, privatizavimas ir veiks- 
mingesnis išteklių panaudojimas spaudžiant globaliai konkuren- 
cijai. Tačiau politiniame fronte valdžios žmonių politinės ir eko- 
nominės politikos alternatyvas auksiniai tramdomieji marškiniai 
susiaurina iki palyginti ankštų parametrų. Štai kodėl šiuo metu 
šalyse, kurios apsivilko auksinius tramdomuosius marškinius, da- 
rosi vis sunkiau rasti kokių nors skirtumų tarp valdančiųjų ir opo- 
zicinių partijų. Kai tik jūsų šalis juos apsivelka, politinės alterna- 
tyvos sumažėja iki pepsikolos ar kokakolos - iki nežymių skonio 
niuansų, nežymių politikos niuansų, nežymių dizaino pokyčių, 
kuriuos lemia vietinės tradicijos; šen bei ten šiek tiek atlaisvinama, 
tačiau niekada smarkiau nenukrypstama nuo pagrindinių auksi- 
nių taisyklių. Vyriausybės - ar joms vadovautų demokratai ar res- 
publikonai, konservatoriai ar leiboristai, de Gaulle'io sekėjai ar 
socialistai, krikščionys demokratai ar socialdemokratai, - kurios 
per daug nukryps nuo pagrindinių auksinių taisyklių, paskatins 
investuotojus sprukti, palūkanų normas kilti, o akcijų rinkos 
įkainius - kristi. Vienintelis būdas norint laisviau manevruoti auk- 
siniuose tramdomuosiuose marškiniuose - juos padidinti, o vie- 


nintelis būdas juos padidinti - toliau dėvėti taip aptemptus. Tai 

vienintelis jų privalumas; kuo jie ankštesni, tuo daugiau duoda auk- 
so ir tuo daugiau kamšalo galite į juos sukišti savo visuomenės labui. 

Nenuostabu, kad šiandien išsivysčiusiose šalyse tiek daug po- 
litinių debatų virto diskusijomis apie nežymius auksinių tramdo- 
mųjų marškinių persiuvimus, o ne apie radikalius pokyčius. Kiek 
iš tikrųjų skyrėsi Billo Clintono ir Bobo Dole'o programos 1996 
metų Amerikos prezidento rinkimuose? Bendraisiais ekonomikos 
klausimais - labai nedaug. Clintonas iš esmės sakė taip: „Mes da- 
bar su auksiniais tramdomaisiais marškiniais, užtat aš Žinau bū- 
dą, kaip pakišti ties alkūnėmis truputį daugiau kamšalo ir trupu- 
čiuką paplatinti ties juosmeniu“. O Dole'as iš tikrųjų sakė taip: 
„Ne, ne, visiškai nėra reikalo atleisti juosmenį. Tegu būna aptemp- 
tas, o po alkūnėmis kamšalo mums reikės mažiau“. Bet iš tiesų jie 
aptarinėjo sagų kilpas ir nė vienas nenorėjo marškinių labai taisy- 
ti - ir vargu arjie vieni. 1997 metų Britanijos rinkimų kampanijos 
metu Tony Blairas prisiekinėjo, kad jeigu jis laimės, „kaip ir toriai 
stengsimės, kad auksiniai tramdomieji marškiniai būtų ankšti, ta- 
čiau šiek tiek kamšalo prikišime į pečius ir ties krūtine“. Tuo tarpu 
jo oponentas, konservatorius Johnas Majoras, atsikirtinėjo maž- 
daug šitaip: „Tik jau nedrįsk liesti šitų marškinių siūlių. Tokius 
aptemptus juos sumodeliavo Margaret Thatcher ir, dievaži, būtent 
tokie jie ir turi išlikti“. Nenuostabu, kad Paddy Ashdownas, Brita- 
nijos liberalų partijos vadovas, 1997 metų Britanijos rinkimų kam- 
panijos metu stebėjęs Tony Blairą ir Johną Majorą, išklausęs jų 
atitinkamas programas pareiškė, kad jos nė trupučio nesiskiria. 
Ashdownas pasišaipė, esą Blairas ir Majoras užsiiminėja „sin- 
chroniniu plaukimu““. 

Griuvus šaltojo karo sienoms ir iškilus auksiniams tramdomie- 
siems marškiniams, šiandien keliaudamas po pasaulį regiu dau- 
gybę sinchroninio plaukimo pavyzdžių. Prieš 1998 metais Vokie- 
tijoje vykusius rinkimus, kuriuose socialdemokratas Gerhardas 


Schroederis įveikė krikščionį demokratą Helmutą Kohlį, Associated 


I. SUVOKTI SISTEMĄ 145 


Press citavo Vokietijos užsienio reikalų draugijos narį Karlą-Josefą 
Meiersą, kuris taip sakė apie šiuos abu kandidatus: „Pamirškite 
etiketes „kairieji“ ir „dešinieji“. Visi jie sėdi toje pačioje valtyje“. 
Korėjoje Lee Hong Koo apie gyvenimą su auksiniais tramdomai- 
siais marškiniais sužinojo dešimtojo dešimtmečio viduryje, būda- 
mas savo šalies ministru pirmininku. „Kitados sakydavome: isto- 
rija padiktavo tą ar kitą dalyką, - kartą man užsiminė Lee. - Dabar 
sakome, kad tai padiktavo „rinkos jėgos“ ir kad reikią prie šių jėgų 
taikytis. Mums prireikė laiko, kol supratome, kas atsitiko. Mes ne- 
suvokėme, kad šaltojo karo pergalė buvo rinkos jėgų pergalė prieš 
politiką. Didieji šiandienos apsisprendimai - ar turėti demokra- 
tiją, ar ne, ar turėti atvirą ekonomiką, ar ne. Tai didžiosios altemna- 
tyvos. Bet jeigu pasirinkote šias didžiąsias alternatyvas, politika 
virsta vien politine technika sprendimams vykdyti siauroje erdvė- 
je, kokia jums tėra leista šios sistemos ribose.“ Lee buvo išugdytas 
ilgai Korėjoje dominavusios Didžiosios nacionalinės partijos. Ta- 
čiau po Korėjos ekonominio žlugimo, įvykusio 1997-1998 metais, 
kai šalis suprato, kad jai reikia kur kas smarkiau apsitempti auksi- 
nius tramdomuosius marškinius, jeigu tik ji nori ir toliau patikti ir 
pritraukti užsienio investicijas, Korėjos visuomenė atstūmė vetera- 
nus, senamadžius Korėjos politikus ir prezidentu išsirinko ilga- 
metį liberalų Žmogaus teisių gynėją Kim Dae Jungą iš opozicinio 
Naujosios politikos nacionalinio kongreso. Tačiau Kimas vis tiek 
pakvietė Lee būti jo ambasadoriumi Vašingtone. Kaip man sakė 
Lee: „Anksčiau negalima buvo įsivaizduoti, kad toks kaip aš, bū- 
damas savo partijos kandidatas į prezidentus ir buvęs ministras 
pirmininkas ir partijos pirmininkas, galėtų vykti į Vašingtoną kaip 
kitos partijos (prezidento Kimo) ambasadorius. Tačiau dabar, kai 
Korėja turi kažką daryti, kad išbristų iš šios ekonominės krizės, 
mano ir pono Kimo skirtumai nebesvarbūs. Nelabai turime iš ko 
rinktis“. Kaip pasakyti „ta pati valtis“ ar „sinchroninis plauki- 


mas“ korėjiečių kalba? 

Manmohanas Singhas buvo Indijos finansų ministras, kai jo 
šalis 1991 metais nusprendė atsisakyti dešimtmečius vyravusios 
valstybės reguliuojamos socialistinio tipo ekonomikos ir užsitempti 
auksinius tramdomuosius marškinius. 1998 metų vasarą sėdėda- 
mas savo kabinete Indijos parlamente, jis kalbėjo manapie kontro- 
lės praradimą, kurį pajuto, kai Indija žengė šiuo keliu. 

„Mes sužinojome, kokie yra pranašumai turėti priėjimą prie tarp- 
tautinių kapitalo rinkų, tačiau kuo vyriausybė darėsi atviresnė pa- 
sauliui, tuo jos galimybės tesėti ir kontroliuoti mažėjo. Jeigu veikia- 
te globalizuotoje ekonomikoje, kitų dalyvių nuomonės reiškia daug 
daugiau - nesvarbu, arjie teisūs, ar ne. Tada jums tenka šias nuo- 
mones priimti ir paversti jas svarbiu indėliu priimant sprendimus... 
Mes gyvename pasaulyje, kuriame likimai yra susiję, tačiau į [spc- 
cifinius Indijos] rūpesčius ir siekius neatsižvelgiama. Tai sukelia 
begales kitų nerimasiavimų. Jeigu vykdote valiutos keitimo kurso 
politiką ar pinigų politiką, jūsų vykdomos politikos tampa priedu 
to, ką daro Alanas Greenspanas. Tai apriboja jūsų laisvę, netgi 
ftiskalinėje politikoje. Pasaulyje, kuriame kapitalas gali judėti tarp 
valstybių, jūs negalite taikyti mokesčių tarifų, smarkiai besiskirian- 
čių nuo kitose šalyse vyraujančių mokesčių tarifų, o kai gali judėti 
darbuotojai, jūs negalite nesiderinti prie kitų šalių darbo užmokes- 
čių. Tai sumažino manevringumą... Turiu draugą iš kaimyninės 
šalies, kuris taip pat tapo finansų ministru. Tą dieną, kai jis gavo šį 
darbą, aš paskambinau jį pasveikinti. „Nesveikink manęs, - atsa- 
kėjis. - Aš tik pusiau ministras. Kita pusė — Vašingtone.“ 

Ne kiekviena šalis visiškai apsivelka auksinius tramdomuo- 
sius marškinius - kai kurios iš karto nueina tik pusę kelio arba 
truputį (Indija, Egiptas). Kai kurios juos apsivelka ir nusivelka 
(Malaizija, Rusija). Kai kurios mėgina juos pritaikyti savo ypa- 
tingai kultūrai ir vilki su keliomis atsegtomis sagomis (Vokietija, 
Japonija, Prancūzija). Kai kurios mano, kad jos gali apskritai pa- 


sipriešinti jų spaudimui, nes turi gamtos išteklių, pavyzdžiui, 

naftos (Iranas, Saudo Arabija). Kai kurios yra tokios vargingos ir 
i1z0liuotos, o vyriausybės geba priversti žmones likti vargšais, kad 
jos gali išlikti sausos rengdamos savo Žmones ne auksiniais tram- 
domaisiais marškiniais, bet prastais senais tramdomaisiais marš- 
kiniais (Šiaurės Korėja, Kuba, Sudanas, Afganistanas). Bet laikui 
bėgant šalims darosi vis sunkiau išvengti auksinių tramdomųjų 
marškinių. 

Dažnai, kai šias mintis pasakau ne amerikiečiams, sulaukiu 
maždaug tokios reakcijos: ,„Neliepkite mums apsivilkti tramdo- 
mųjų marškinių ir prisijungti prie globalių rinkų. Mes turime savo 
kultūrą, savo vertybes ir tai darysime saviškai ir savo tempu. Jūsų 
tezė pernelyg deterministinė. Kodėl mes visi negalime tiesiog, susi- 
tikti ir susitarti dėl kitokio, ne taip varžančio modelio?“ 

Atsakau taip: „Aš nesakau, kad jūs turite apsivilkti tramdo- 
muosius marškinius. Jeigu jūsų kultūra ir socialinės tradicijos prie 
ma, tam prijaučiu. Bet aš sakau štai ką: šiandieninę globalią rinkų 
sistemą, Spartųjį pasaulį ir auksinius tramdomuosius marškinius 
sukūrė didelės istorinės jėgos, kurios iš pamatų pakeitė mūsų ben- 
dravimą, investicijas ir pasaulio suvokimą. Jei norite priešintis 
šioms permainoms, tai jūsų reikalas. Tai turėtų būti jūsų reikalas. 
Bet jei manote, kad galite pasipriešinti šioms permainoms nemokė- 
dami už tai vis brangiau, nestatydami vis aukštesnės sienos ir vis 
labiau neatsilikdami, tokiu atveju jūs save apgaudinėjate“. 

Štai kodėl: finansų, technologijų ir informacijos demokratėji- 
mai nušlavė visas sienas, saugančias alternatyvias sistemas - nuo 
Mao mažos raudonos knygelės iki Komunistų manifesto, iki Vakarų 
Europos socialinės gerovės valstybių, iki bičiuliško Pietryčių Azi- 
jos kapitalizmo. Be to, šie trys demokratėjimai pasaulyje pagimdė 
naują valdžios šaltinį, - tai, ką aš vadinu elektronine kaimene. 

Elektroninę kaimenę sudaro visi beveidžiai akcijų, obligacijų ir 


valiutų prekiautojai, visame pasaulyje sėdintys prie kompiuterių 

ekranų, kilnojantys savo pinigus iš savitarpio fondų į pensijų fon- 
dus, į kylančių rinkų fondus arba prekiaujantys internete iš savo 
pusrūsių. Be to, ją sudaro didelės tarptautinės bendrovės, kurios 
dabar po pasaulį paskleidė gamyklas, nuolat jas perkelia pas veiks- 
mingiausius, pigiausius gamintojus. Ši kaimenė proporcingai di- 
dėjo dėl finansų, technologijų ir informacijos demokratėjimų - tiek, 
kad šiandien ji ima keisti vyriausybes kaip svarbiausią tiek ben- 
drovių, tiek šalių augimo kapitalo šaltinį. Kadangi šalims vis la- 
biau reikia turėti subalansuotus biudžetus, kad įtilptų į auksinius 
tramdomuosius marškinius, augimo kapitalo požiūriu jų ekono- 
mikos tampa dar labiau priklausomos nuo elektroninės kaimenės. 
Kad klestėtų šiandieninėje globalėjimo sistemoje, šalis ne tik turi 
apsivilkti auksinius tramdomuosius marškinius, bet ir prisidėti 
priešios elektroninės kaimenės. Elektroninei kaimenei patinka auk- 
siniai tramdomieji marškiniai, nes jie įkūnija visas liberalias, lais- 
vos rinkos taisykles, kurias kaimenė nori matyti šalyje. Toms ša- 
lims, kurios apsivelka auksinius tramdomuosius marškinius irjuos 
dėvi, kaimenė atlygina investicijų kapitalu. Tas, kurios jų neapsi- 
velka, kaimenė baudžia - arba kaimenėjų vengia, arba iš tos šalies 
atsiima pinigus. 

Moody S Investors Service, Duff 65 Phelps Credit Rating Co. ir Stan- 
dard 65 Poor's yra elektroninės kaimenės pėdsekiai šunys. Šios kre- 
dito reitingų agentūros sėlina po pasaulį, nuolat uostinėdamos po 
šalis. Jos privalo garsiai loti, kai pamato šalį, išsineriančią iš auk- 
sinių tramdomųjų marškinių (nors kartais Moody's ir SP irgi pra- 
randa uoslę arba pasiduoda euforijoms, kaip Pietryčių Azijoje, ir 
suloja tik tada, kai būna per vėlu). 

Ši elektroninės kaimenės, tautinių valstybių ir auksinių tram- 
domųjų marškinių sąveika yra šiandieninės globalėjimo sistemos 
centre. Pirmąkart aš tai suvokiau 1995 m. vasarį, prezidento Billo 
Clintono pirmo vizito į Kanadą išvakarėse. Tuo metu rašydavau 


apie Baltųjų rūmų darbą ir, ruošdamasis prezidento kelionei, 

atidžiai sekiau straipsnius Financial Times ir kituose laikraščiuose, 
norėdamas išsiaiškinti, apie ką kanadiečiai galėtų kalbėti prieš 
pirmąjį „vilties žmogaus“ vizitą. Pasijutau suintriguotas, aptikęs, 
kadjievisai nekalbėjo apie JAV prezidentą. Jie kalbėjo apie įvykusį 
„Moody's žmogaus“ vizitą. Tuo metu Kanados parlamentas svars- 
tė šalies biudžetą. Moody s komanda kaip tik atvyko į Otavą ir griež- 
tai perspėjo Kanados finansų ministeriją ir įstatymų leidėjus. Moo- 
dy's komanda jiems pasakė, kad jeigu jie nepasieksią, jog deficito 
santykis su bendruoju vidaus produktu labiau atitiktų tarptauti- 
nes normas ir lūkesčius, Moody's sumažinsianti jų trijų A reitingą, 
todėl Kanada ir kiekviena Kanados bendrovė skolindamasi užsie- 
nyje turėsianti mokėti aukštesnes palūkanas. Kad pabrėžtų tą da- 
lyką, Kanados finansų ministerija paskelbė pareiškimą: „Absoliu- 
tus Kanados užsienio skolos dydis, palyginti su ekonomikos 
dydžiu, reiškia, kad Kanada tapo ypač jautri nepastovioms globa- 
lių finansų rinkų nuotaikoms. Mes pajutome ekonominio suvere- 
numo praradimą“. Tiems kanadiečiams, kurie galbūt nesuprato 
esmės, finansų ministras Paulas Martinas pasakė tiesiau: „Mes 
esame įklimpę į skolas iki ausų“. Ne, kanadiečiai nė truputėlio 
nesidomėjo vilties žmogumi. Jų dėmesį buvo prikaustę Moody's ir 
elektroninė kaimenė. 

Iš kur ši kaimenė atklydo ir kaip ji pasidarė tokia grėsminga 
jėga, kad gali įbauginti arba padaryti turtingas tautines valstybes 
tiek pat, kiek ir didžioji valstybė? 


7. Elektroninė kaimenė 


1997 m. rugsėjį Malaizijos ministras pirmininkas Dr. Mahathiras 
Mohamadas pasinaudojo Pasaulio banko susirinkimu Honkon- 
ge, kad pasmerktų globalėjimo blogybes, nes Malaizijos akcijas ir 
valiutą nuniokojo globalūs investuotojai. Mahathiras sukritikavo 


150 THOMAS L. FRIEDMAN. „LEXUS“ IR ALYVMEDIS 


„idiotus“, kurie prekiauja valiutomis, ir apkaltino „didžiąsias vals- 
tybes“ bei finansininkus, tokius kaip George'as Sorosas, esą jie 
kas ir leisti manipuliuoti valiutomis, kad sunaikintų juos kaip kon- 
kurentus. Jis palygino šiandienines globalias kapitalo rinkas su 
džiunglėmis ir davė suprasti, kad jiems vadovauja žydų politinė 
klika. Klausydamasis Mahathiro tirados, mėginau įsivaizduoti, ką 
tuometinis JAV valstybės iždo sekretorius Robertas Rubinas, bu- 
vęs tarp klausytojų, būtų pasakęs Malaizijos vadovui, jei iš tiesų 
būtų galėjęs kalbėti atvirai. Aš manau, kad tai būtų tokie žodžiai: 

„Atleiskite, Mahathirai, kokioje planetoje jūs gyvenate? Jūs kal- 
bate apie globalėjimą taip, tartum turėtumėte pasirinkimą. Globa- 
lėjimas nėra pasirinkimas. Jis yra tikrovė. Dabar tėra tik viena glo- 
bali rinka ir vienintelis būdas jums augti tokia sparta, kokios nori 
jūsų Žmonės - prisijungti prie globalių akcijų ir obligacijų rinkų, 
ieškoti tarptautinių bendrovių, kad investuotų jūsų šalyje, ir glo- 
balioje prekybos sistemoje parduoti tai, ką gamina jūsų fabrikai. 
Svarbiausia globalėjimo tiesa yra ši: niekas nevadovauja - nei Geor- 
ge'as Sorosas, nei didžiosios valstybės, nei aš. Ne aš pradėjau glo- 
balėjimą. Aš negaliu jo sustabdyti, negalite irjūs - nebent milžiniš- 
ka kaina jūsų visuomenei ir jos augimo perspektyvoms. Jūs 
tebeieškote, kam pasiskųsti, ko nors, kas apramintų jūsų rinkas, ką 
galima būtų apkaltinti. Įsivaizduojate, Mahathirai, kitame telefo- 
no laido gale nieko nėra! Aš Žinau, kad su tuo sunku sutikti. Tai 
tarsi pasakyti žmonėms, kad Dievo nėra. Visi norime tikėti, kad 
kažkas vadovauja ir yra atsakingas. Bet šiandien globali rinka yra 
elektroninė, dažnai bevardžių prekiautojų akcijomis, obligacijo- 
mis ir valiutomis bei tarptautinių investuotojų kaimenė, sujungta 
ekranais ir tinklais. Mahathirai, nekvailinkite manęs. Mes abu ži- 
nome, kad dešimtojo dešimtmečio pradžioje jūsų centrinis bankas 
prarado 3milijardus dolerių spekuliuodamas Britanijos svaru, to- 


dėl nedėstykite man to nekaltumo šlamšto. Elektroninė kaimenė 

niekam neleidžia daryti tai, ką nori. Niekam. Ji nepripažįsta nie- 
kieno unikalių sąlygų. Kaimenė žino tik savas taisykles. Bet kai- 
menės taisyklės yra gana pastovios — tai auksinių tramdomųjų 
marškinių taisyklės. Dabar kaimenė ganosi 180 šalių, Mahathirai, 
todėl ji neturi laiko visą laiką atidžiai Žiūrėti į jus. Ji akimirksniu 
nusprendžia, ar jūs gyvenate pagal jos taisykles, ir dosniausiai 
atlygina toms šalims, kurios viską daro skaidriai. Kaimenė nemėgs- 
ta staigmenų. Metų metus Malaizija atrodė gyvenanti pagal šias 
taisykles, ji pritraukė didžiules tiesiogines investicijas ir investici- 
jas į akcijų paketus. Tai per porą dešimtmečių leido padidinti paja- 
mas vienam gyventojui nuo 350 iki 5000 dolerių. Bet kai jūs pradė- 
jote laužyti taisykles per daug skolindamiesi, o paskui per daug 
statydami, kaimenėjus išdavė. Arjums tikrai reikėjo statyti du aukš- 
čiausius pasaulyje pastatus su kontoromis? Ar išnuomojote bent 
pusęjų ploto? Girdžiu, kad ne. Todėl kaimenė pabėgo nuo jūsų ir 
paliko gulėti tarsi sutryptą. KLCI indeksas, jūsų Dow Jones atitik- 
muo, 1997 m. nukrito keturiasdešimt aštuoniais procentais, ojūsų 
valiuta pasiekė Žemiausią ribą per dvidešimt šešerius metus. Bet 
kai taip atsitinka, jūs neturite prašyti kaimenės malonės, pasmerk- 
ti kaimenės kaip „žydų sąmokslo“ ,jūs turite atsistoti, nusipurtyti 
dulkes, apsivilkti auksinius tramdomuosius marškinius, truputį 
labiau susiveržti ir grįžti su kaimenės srautu. Be abejo, tai neteisin- 
ga. Kaimenė jus įstūmė į šitą bėdą: ji toliau jums siūlė lengvus 
pinigus, jūs juos ėmėte, o paskui per daug statėte pylimų, pastatų 
su kontoromis, per daug didinote gamyklų pajėgumus. Bet iš tiesų 
baisiausia štai kas, Mahathirai: kaimene nėra neklystanti. Ji irgi klys- 
ta. Ji pernelyg jautriai reaguoja, prašauna pro šalį. Bet jeigu jūsų 
pagrindai iš esmės yra sveiki, kaimenė tai pripažins ir grįš. Kaime- 
nė nebūna kvaila per ilgai. Galų gale ji visada pasiduoda geram 
valdymui ir geram ekonominiam vadovavimui. Ei, Amerikoje bu- 
vo panašių svyravimų su geležinkelio nesėkmėmis ir pakilimais, 


kai ji buvo kylanti rinka. Jums tiesiog reikia viską sutramdyti ir 

įtaisyti kuo daugiau amortizatorių. Aš visą dieną Bloomberg ekra- 
neseku kaimenės veiksmus. Demokratinės valstybės dėl vyriausy- 
bių politikos balsuoja kartą kas dvejus ar ketverius metus. Tačiau 
elektroninė kaimenė balsuoja kiekvienos valandos kiekvieną mi- 
nutę ir kiekvieną dieną. Bet kada kaimenė jums tiksliai pasakys, 
kaip jūs atrodote su auksiniais tramdomaisiais marškiniais ir ar 
jie tinka, ar ne. Žinau, jūs manote, kad aš esu visagalis JAV valsty- 
bės iždo sekretorius. Bet, Mahathirai, aš gyvenu lygiai kaip jūs — 
bijodamas elektroninės kaimenės. Tie idiotai Žiniasklaidoje toliau 
deda mane į pirmą puslapį, lyg aš iš tikrųjų vadovaučiau, o aš 
sėdžiu čia įsibaiminęs, kad jei mūsų Kongresas atsisakys suteikti 
prezidentui įgaliojimus išplėsti laisvą prekybą arba pažemins „biu- 
džeto lubas“, kaimenė ruošiasi užsipulti mane ir sutrypti dolerį 
bei Dow indeksą. Todėl leiskite aiskleisti jums mažytę paslaptį, 
Mahathirai, tik niekam daugiau nesakykite. Aš ant savo rašomojo 
stalo netgi nebelaikau telefono, nes geriau negu bet kas Žinau: nėra 
kam skambinti". 

Patinka tai ar ne, mano įsivaizduojamas iždo sekretorius iš es- 
mės sako tiesą. Šiandieniniame pasaulyje šalys negali klestėti ne- 
prisijungusios prie elektroninės kaimenės, jos negali išgyventi, jei 
neišmoksta, kaip iš šios kaimenės išgauti tai, kas geriausia, bet 
taip pat rizikuoja būti sunaikintos arba sukrėstos jos nuolatinių 
bangavimų. Elektroninė kaimenė kaip tik panaši į aukštos įtampos 
laidą, ateinantį į jūsų namus. Jis gali jus šildyti, apšviesti namus ir 
patenkinti daugelį jūsų energijos poreikių. Bet jeigu jūs neturite 
gerų energijos reguliatorių ir svyravimo saugiklių, staigūs ir dideli 
energijos svyravimai galijus nutrenkti, apgruzdinti ir palikti mirti. 

Elektroninę kaimenę sudaro dvi pagrindinės grupės. Vieną gru- 
pę aš vadinu „trumparagiais galvijais“. Jai priklauso visi žmonės, 
pasaulyje susiję su akcijų, obligacijų pirkimu ir pardavimu, bei tie, 
kurie moka kilnoti, o dažnai ir kilnoja savo pinigus labai trum- 


pam. Trumparagiai galvijai yra prekiautojai valiuta, didesni savi- 

tarpio ir pensijų fondai, investiciniai fondai, draudimo bendrovės, 
bankų prekybos aukštai ir individualūs investuotojai. Jai priklau- 
so visi nuo Merill Lynch iki Credit Suisse, Fuji Bank, Charles Schwab 
tinklo svetainės, kur bet kas su asmeniniu kompiuteriu ir modemu 
iš savo svetainės gali prekiauti tiesiogiai. 

Kitą grupę aš vadinu „ilgaragiais galvijais“. Tai tarptautinės 
bendrovės - General Electric, General Motors, IBM, Intel, Siemens, - 
kurios vis labiau įsitraukia į tiesiogines užsienio investicijas, pa- 
saulyje stato gamyklas arba sudaro tarptautinius ilgalaikius ga- 
mybos sandorius ar sąjungas su užjūrio gamyklomis gaminti arba 
jų gaminiams surinkti. Aš vadinu juos ilgaragiais galvijais, nes 
jiems tenka įsipareigoti ilgesniam laikui. Bet net irjie dabar stebi- 
namu greičiu kilnojasi iš vietos į vietą kaip kaimenė. 

Nors elektroninė kaimenė ir gimė bei buvo išauginta šaltojo ka- 
ro epochoje, jos nariai toje per daug reguliuojamoje, apsuptoje sie- 
na sistemoje niekada negalėjo įgyti krizinės masės, greičio arba 
pasiekiamumo. Dauguma šalių išlaikė kapitalo kontrolę (bent jau 
iki aštuntojo dešimtmečio), todėl kapitalas negalėjo laisvai judėti 
per sienas taip, kaip kad gali šiandieninėje globalėjimo sistemoje. 
Tai labai pasunkino sąlygas surinkti globalią kaimenę. Palyginti 
uždarose šaltojo karo sistemos ekonomikose iki aštuntojo dešimt- 
mečio pačios vyriausybės pinigų politika vyravo nustatant jos pa- 
čios palūkanų normas, o pačios vyriausybės fiskalinė politika ne- 
abejotinai buvo vyraujantis įrankis augimui skatinti. Be to, per 
šaltąjį karą JAV ir sovietų vyriausybės nesunkiai galėjo pateisinti 
didelius mokesčius, reikalingus fiskalinei politikai, remdamosi šal- 
tuoju karu: „Mums reikia jūsų mokesčių dolerių kovoti su priešu, 
pirmiems išlaipinti žmogų Mėnulyje ir tiesti naujus greitkelius, 
kad galėtume greičiau permesti savo kariuomenę“. Tuo pat metu 
daugelis besivystančių šalių galėjo išsikapanoti melždamos vieną 
iš didžiųjų valstybių - būtent Jungtines Valstijas, Sovietų 5ąjungą 
arba Kiniją - arba tarptautines skolinimo institucijas, kad finan- 


154 THOMAS L. FRIEDMAN. „LEXUS“ IR ALYVMEDIS 


suotų užtvanką, paremtų kariuomenę arba nutiestų greitkelį. Kadan- 
gi šių besivystančių šalių piliečiai toli gražu nežinojo tiek, kiek žino 
dabar apie tai, kaip pasaulyje gyvena visi kiti, jie buvo linkę pakęsti 
žemesnį pragyvenimo lygį, kurį lėmė palyginti uždara ekonomika. 

Tačiau aštuntajame dešimtmetyje pamažu panaikinus kapitalo 
kontrolę, demokratėjant finansams, technologijoms ir informaci- 
jai, pasibaigus šaltojo karo sistemai bei griuvus visoms sienoms, 
staiga atsirado plati pasaulinė lyguma, kur laisvai galėjo klajoti 
investuotojų kaimenės iš daugelio šalių. Kaip tik šioje plačiai at- 
vertoje lygumoje, vėliau išplėstoje iki kibernetinės erdvės, elektro- 
ninė kaimenė tikrai galėjo ganytis, augti, daugintis ir galiausiai 
susirinkti į galingus prekybos centrus. Iki dvidešimtojo amžiaus 
pabaigos globalios finansinės sistemos pagrindinis bruožas buvo 
tas, kad privatus sektorius - tai aš vadinu elektronine kaimene ir 
prekybos centrais - tapo, kaip kartą sakė JAV valstybės iždo sekre- 
torius Larry Summersas, „didžiulių augimo kapitalo šaltiniu“, pa- 
keisdamas valstybinį sektorių. Tai tinka tiek šalių viduje, tiek san- 
tykiams tarp išsivysčiusių šalių ir besivystančių šalių. Remiantis 
JAV valstybės iždo duomenimis, dešimtajame dešimtmetyje į ky- 
lančių rinkų ekonomikas išplaukė beveik 1,3 trilijono JAV dolerių 
privataus kapitalo palyginti su maždaug 170 milijardų devintaja- 
me dešimtmetyje ir saujele aštuntajame dešimtmetyje. Joks rodiklis 
geriau už augimo kapitalo šaltinius neįvertina būdo, kuriuo pre- 
kybos centrai pakeitė didžiąsias valstybes. 

Prekybos centrai yra Tokijo, Frankfurto, Sidnėjaus, Singapūro, 
Šanchajaus, Honkongo, Bombėjaus, San Paulo, Paryžiaus, Ciūri- 
cho, Čikagos, Londono ir Niujorko megarinkos. Jie yra ten, kur 
stambiausi elektroninės kaimenės nariai susitinka, keičiasi infor- 
macija, prekiauja ir išleidžia įvairių bendrovių akcijas bei obligaci- 
jas kaimenei misti. Pagal Čikagos universiteto globalėjimo eksper- 
tę Saskia Sassen, iki 1997 m. pabaigos dvidešimt penki prekybos 


centrai valdė 83 procentus pasaulio paprastųjų akcijų, priklausiu- 


I. SUVOKTI SISTEMĄ 155 


sių finansų institucijoms, ir sudarė maždaug pusę globalios rin- 
kos kapitalizacijos - apie 20,9 trilijono JA V dolerių (Foreign Affairs, 
1999 m. sausis). 

Ši elektroninė kaimenė ir prekybos centrai, kur ji susirenka ga- 
nytis ir daugintis, globalėjimo sistemoje pasidarė svarbūs tarptau- 
tiniai veikėjai. Nors jie ir negali eiti į karą arba įsiveržti į šalį kaip 
tautinės valstybės, daugelyje sričių jie gali formuoti tautinių vals- 
tybių elgesį. Štai kodėl aš tvirtinu, kad šaltasis karas buvo sistema, 
pagrįsta valstybių pusiausvyra, tuo tarpu globalėjimo sistema yra 
pagrįsta pusiausvyra tarp valstybių ir kitų valstybių bei tarp vals- 
tybių ir elektroninės kaimenės ir prekybos centrų. Nuo transatlan- 
tinio kabelio nutiesimo globalėjimo epochoje prieš Pirmąjį pasau- 
linį karą veikė tam tikros elektroninės kaimenės veislės, bet šaltojo 
karo sistemoje ji niekada nebuvo tokia svarbi, kokia yra dabar. Šian- 
dieninė kaimenė nauja ne tiek veislės skirtingumu, kiek mastu. Dėl 
globalėjimo šiandieninė elektroninė kaimenė - tiek jos trumpara- 
giai galvijai, tiek ilgaragiai - dar niekada istorijoje neregėtu mastu 
suderina dydį, greitį ir įvairovę. Ir pelė yra su uodega, ir tyrannosuu- 
rus rex su uodega. Abijos vadinamos „uodegomis“, bet viena siū- 
buodama veikia ją supantį pasaulį labiau negu kita. Pirmojoje glo- 
balėjimo epochoje elektroninė kaimenė buvo tartum pelės uodega. 
Šiandieninė elektroninė kaimenė yra tartum Hyrannosaurus rex uode- 
ga. Kai ji siūbuoja, keičia ją supantį pasaulį kai kuriais pagrindi- 
niais aspektais. Šis skyrius paaiškina, kaip kaimenė šiandien tapo 
tokiu neįveikiamu ekonominio augimo šaltiniu ir tuo pat metu tokia 


bauginančia jėga, kad siūbuodama gali net nuversti vyriausybę. 


Trumparagiai galvijai 


Trumparagiai galvijai šiandien pirmiausia apstulbina neįtikima 
finansinių produktų, kuriais jie dabar gali misti, įvairove. Gausy- 


bės ragas akcijų ir obligacijų, prekių ir būsimųjų sutarčių, opcionų 

ir derivatų, siūlomų iš daugybės skirtingų šalių ir rinkų visame 
pasaulyje, reiškia, kad nūdienjūs galite lažintis beveik iš visko. 

Kai žvelgiu į abrakinę, dabar siūlomą elektroninei kaimenei, ji 
manprimena sceną iš Vyrukų ir gražuoliukų, kurioje Nathanas Det- 
roitas nori kirsti lažybų su Sky Mastersonu dėl to, ar Mindy 's varš- 
kės pyragaičių bus parduota daugiau negu pyrago su vaisių įda- 
ru. Ji vyksta taip: Nathanas Detroitas: „Man būtų įdomu sužinoti. 
Ar iš karto pasakytum, ko bus parduota daugiau - Mindy's varš- 
kės pyragaičių ar tų su vaisių įdaru?“ 

Sky sako, kad spręsdamas iš to, ką jis pats labiau mėgsta, ma- 
nąs, jog daugiau bus parduota varškės pyragaičių negu pyrago su 
vaisių įdaru. Toliau Nathanas (kuris jau pasitikrino virtuvėje ir 
žino, kad pyrago parduodama daugiau negu varškės pyragaičių, 
ir stengiasi sugundyti Sky, kad šis susilažintų) karštai diskutuoja, 
kiek Sky norėtų statyti už varškės pyragaičius prieš pyragą su vai- 
sių įdaru. Sky Mastersonas mėgsta lažintis. Paprastai jis susila- 
Žintų dėl varškės pyragaičių taip pat greit kaip Sulomon Brothers 
obligacijų makleris susilažintų dėl palūkanų normų skirtumų. Ta- 
čiau Sky užuodžia klastą. Nathanas tiesiog per daug nekantrauja 
lažintis iš tūkstančio dolerių. 

Todėl Sky, užuot tam pritaręs, pasitelkia sveiką protą. „Natha- 
nai, leisk tau papasakoti vieną istoriją, - sako jis. - Tą dieną, kai 
palikau namus ir iškeliavau į pasaulį, tėtis pasivedė mane į šoną: 
„Sūnau, - pasakė man tėtis, - labai apgailestauju, kad neįstengiu 
tavęs deramai aprūpinti. Bet, neturėdamas tau pradžiai būtinų lė- 
šų, vietoj pinigų duosiu vieną labai vertingą patarimą. Bekeliau- 
damas vieną dieną sutiksi vyruką, kuris parodys tau visiškai nau- 
ją, dar neatplėštą kortų malką. Tas vyrukas tau sakys galįs padaryti, 
kad kryžių valetas iššoktų iš tos malkos ir įšvirkštų tau į ausį sidro. 
Bet, sūnau, nieku gyvu nesutik lažintis, nes to sidro ausyje bus tiek 
pat, kiek dabar“. Taigi, Nathanai, aš tau nepatariu statyti už Mindy s 


varškės pyragaičius...“ 

Nathanas: „Ar aš tai dariau?“ 

Sky: „Vis dėlto (suimdamas ranka Nathano peteliškę), jei tu iš 
tiesų nori lažintis, lažinuosi su tavimi iš to paties tūkstančio 
dolerių, kad tu neįstengsi pasakyti, kokios spalvos tavo peteliš- 
kė. Lažinamės?“ 

Nathanas: „Ne“. 

Tada, pažvelgęs į savo peteliškę, Nathanas sušunka: „Taškuota! 
Tik Nathanas Detroitas galėjo prapilti tūkstantį dolerių dėl taškelių!“ 

Ką gi, jei Nathanas ir Sky gyventų dabar, tikriausiai galėtų įsi- 
gyti tiek Mindy's varškės pyragaičių, tiek pyrago su vaisių įdaru 
verslo obligacijų. Be to, tikriausiai egzistuotų koks nors pritaikytas 
individualiam vartotojui dokumentas, kurį jie galėtų nusipirkti la- 
žyboms apdrausti -arjie statytų savo pinigus už pyragą su vaisių 
įdaru, ar už varškės pyragaičius, ar už taškelius. Dėl finansų de- 
mokratėjimo ir dėl staiga pratrūkusio vertimo vertybiniais popic- 
riais šiandien bet ką galima paversti obligacijomis. Jūs netgi galite 
išleisti savo nepakartojamų talentų obligacijas, kaip kad padarė 
dainininkas Davidas Bowie. Jis 1997 metais susirinko 55 milijo- 
nus JAV dolerių iš Bowie'o obligacijų, paremtų jo numatytais auto- 
riniais honorarais. The New York Times visa tai nusakė antrašte: 
„Jūs irgi galite būti įvertintas AAA“. 

Mano bičiulė Lesley Goldwasser, viena iš svarbiausių Volstrito 
prekiautojų obligacijomis, moka versti į obligacijas dar nepastaty- 
tus filmus. Ji pasakoja, kaip tai daroma: „Įsivaizduok, kad tu turi 
būsto paskolų bendrovę Mineapolyje ir turi šimtą būsto paskolų 
vietinėje rinkoje. Tą šimtą paskolų sudaro šimtas milijonų dolerių 
bendrovės išlaidų, jos duoda vieną milijoną dolerių per mėnesį 
pagrindinės paskolos sumos ir palūkanų įmokų. Toji bendrovė 
gali sudėti visas būsto paskolas draugėn, o paskui išleisti jas kaip 
obligacijas, kurias jūs arba aš galime nusipirkti - kiekvieną po 
tūkstantį dolerių. Paskolų bendrovė gali tučtuojau atgauti savo 


šimtą milijonų dolerių, jai nereikia laukti, kol visi skolininkai per 

trisdešimt metų išmokės savo paskolas. Obligacijų turėtojų priva- 
lumas tas, kad jiems atlyginama iš pinigų srauto, kuris kiekvieną 
mėnesį pasiekia iš pagrindinės paskolos sumos ir palūkanų įmo- 
kų, o palūkanų norma bus keliais punktais didesnė, negu pasiūly- 
tų trumpalaikių paskolų rinka arba taupomoji sąskaita. Dar dau- 
giau, obligacijos bus paremtos tikrais namais, o kadangi 
kiekviename ryšelyje paprastai būna keli šimtai paskolų, netgi jei 
keli neišsimokės, yra galimybė, kad daugelis kitų skolininkų pa- 
skolas išsimokės. Taigi žmonės paskaičiavo, kad jei galite sudėti 
draugėn būsto paskolas, kodėl negalima sudėti Holivudo filmų — 
netgi dar nesukurtų Holivudo filmų. Tarkime, jūs esate filmų ben- 
drovė ir neturite jokio kredito reitingo. Mano investicijų bankas 
sudės draugėn dešimtį jūsų filmų sumanymų. Netgi nereikia, kad 
jiejau būtų kuriami, -jie gali būti tik brandinami. Tada mes statis- 
tiškai išanalizuosime, kaip seksis dešimčiai tokių filmų, remiantis 
istoriniais pavyzdžiais: vienas bus superhitas, vienas bus didelis 
hitas, du - kiek mažesni hitai, du nesėkmingi, 0 keturi - vidutiniai. 
Remdamiesi tokia tikimybės analize suskaičiuosime, kiek pinigų 
jūs uždirbsite per penkerius metus. Tarkime, mums atrodo, kad 
filmams sukurti reikės penkių šimtų milijonų dolerių, o visi drau- 
gejie uždirbs šešis šimtus milijonų. Paskui suteiksime jūsų filmų 
bendrovei keturių šimtų milijonų paskolą su tokiomis palūkano- 
mis kaip trejų metų vyriausybės obligacijų palūkanos ir dar pridė- 
sime procentą ar du. Jūsų filmų bendrovė turės pati prie gamybos 
išlaidų pridėti likusį šimtą milijonų. Paskui paimsime tuos keturis 
šimtus milijonų, kuriuos paskolinome jūsų filmų bendrovei, ir su- 
smulkinsime juos į obligacijas. Parduosime jas po tūkstantį dole- 
rių už kiekvieną. Pagrindinę paskolos sumą ir palūkanas už šias 
obligacijas išmokės pajamos už filmus, kai jos ims plaukti. Presto — 
jūsų filmų bendrovė, kuri neturi jokio kredito reitingo ir tik mažytį 
kapitalą, gauna pinigų filmams kurti, kurių ji niekados neįstengtų 


gauti iš bankų, ojūs, investuotojas, perkate jos dalį ir tai jums duo- 

da šiek tiek daugiau pelno negu paprastai gautumėte banke. Štai 
kaip yra. Kol jūs tai darote, filmų kūrimas arba rodymas sukuria 
grynųjų pinigų srautą, kurį statistiškai galima nuspėti per tam tik- 
rą laiką - mes galime tai paversti obligacijomis“. 

Ir nesvarbu, ar tai būtų Mindy's varškės pyragaičių ar būsto 
paskolos, ar gautinos kredito kortelių sumos, ar blogos paskolos, 
ar automobilių paskolos, ar komercinės paskolos, ar Titaniko per- 
dirbiniai, ar Brazilijos bendrovių paskolos, ar Libano vyriausybės 
trumpalaikiai iždo vekseliai, ar General Motors automobilių finan- 
savimas, ar roko žvaigždės Davido Bowie'o pajamų srautas. Juo 
mažiau kapitalas kontroliuojamas tarp šalių, tuo daugiau kiekvie- 
nas siūlo viską parduoti kaip akcijas, obligacijas arba derivatus. Ši 
tendencija viską versti vertybiniais popieriais „iš pamatų pakeitė 
kredito rinkų pobūdį“, -sako veteranas Volstrito ekonomistas Hen- 
ry Kaufmanas. Suprasti nesunku. Seniau jūsų tėvų būsto, automo- 
bilio paskola, kredito kortelės įsiskolinimais, gyvybės draudimo 
politikomis ar netgi paskolomis, Brazilijos vyriausybės paimtomis 
iš jūsų tėvų banko, niekada nebuvo prekiaujama atviroje rinkoje. 
Jie būdavo įrašomi į jūsų tėvų banko arba draudimo bendrovių 
finansinės apskaitos knygas pradine nominalia verte ir tos institu- 
cijos laikydavo juos kaip turtą, kol sueidavo jų mokėjimo terminas. 
Bet kai atėjo devintasis dešimtmetis ir visi šie dalykai buvo pavers- 
ti vertybiniais popieriais, sudėti draugėn, o paskui parduoti kaip 
obligacijos jums, man ir mano tetai Bev, jais pasidarė galima pre- 
kiauti, - priklausomai nuo to, kaip atrodydavo jų rezultatai, pri- 
klausomai nuo bendrų ekonominių sąlygų ir priklausomai nuo jų 
kapitalo grąžos procentinių dydžių palyginti su kitu turtu. Ben- 
dras rezultatas, pasak Kaufmano, yra toks: šis pavertimas vertybi- 
niais popieriais tiesiogine prasme praskynė kelią trilijonų dolėrių 
vertės turtui, kuriuo arba dar niekada nebuvo prekiaujama, arba 
niekas niekada net nesapnavo, kad jis galėtų būti paverstas obli- 


gacijomis. Visa tai rinkoms pridėjo įvairovės - suteikiant elektroni- 

nei kaimenei kur kas didesnę ėdesio įvairovę, - o turtą, kuriuo 
niekada anksčiau nebuvo prekiaujama, padarė kintamą. 

Žmonės, galintys tai geriausiai jums papasakoti, yra kai kurie 
elektroninės kaimenės vedliai. Jie atsimena, kaip buvo ganomasi 
seniau, suvaržytomis šaltojo karo dienomis. Leonas Cooperma- 
nas, buvęs Goldman Sachs tyrimų direktorius, o dabar - investicinio 
fondo šeimininkas nuosavoje firmoje Omega Advisors, 1998 m. man 
pastebėjo: „Per visą savo karjerą Goldman Sachs (nuo 1967 iki 1991 
metų) niekada nevaldžiau užsienio akcijų ar užsienio kylančios 
rinkos. Dabar turiu šimtus milijonų dolerių Rusijoje, Brazilijoje, 
Argentinoje ir Čilėje ir nuolat nerimauju dėl dolerio irjenos kurso. 
Kiekvieną vakarą, prieš eidamas miegoti, skambinu dėl dolerio ir 
jenos kainos, taip pat sužinoti, kokie Nikkei ir Hang Seng indeksai. 
Mes lošiame visose šiose rinkose. Paulai, šią akimirką štai ten, - jis 
parodo ranka vienam iš savo prekiautojų, kuris Žiūri į rankinį pric- 
taisą, pateikiantį momentines visų pagrindinių akcijų ir obligacijų 
indeksų kainas - daug galimybių turi Kanados doleris. Mes lošia- 
me visur. Prieš dvidešimt metų aš nebūčiau dėl to nerimavęs. Da- 
bar tenka pasijaudinti“. 

Coopermanas išsitraukia tos dienos Wall Street Journal ir prade- 
da skaityti apie įvairius lažinius, kuriuos jis gali statyti: „Pažvelki- 
me čia... Eurodoleriai, JAV vyriausybės obligacijos, SP būsimieji 
sandoriai, Britanijos svarai, sojų pupelės, mazutas, šviesi naftos 
žaliava, Singapūro obligacijos, Venesuelos obligacijos, NASDAO 
100, Japonijos indeksas, Dow indeksas, savitarpio fondai, komu- 
nalinių įmonių obligacijos, didelio pelningumo obligacijos, ben- 
drovių obligacijos, vidutinės trukmės obligacijos...“ Kai po minu- 
tės atsistoju citi, jis vis dar skaito sąrašą. 

Ši investavimo instrumentų ir galimybių įvairovė buvo netikėta 
laimė tiek išsivysčiusioms, tiek besivystančioms šalims bei ben- 
drovėms. Ji kai kurioms iš jų suteikė galimybę augti anksčiau nejsi- 


vaizduojamais tempais. Kaip kartą pastebėjo The Economist: „Ne- 

turtingoms šalims, kurioms reikia daug investicijų, jau nebekliudo 
kapitalo stoka. Taupytojai neapsiriboja savo vidaus rinka, [dabar] 
gali ieškoti investavimo galimybių, kurios pasaulyje siūlo didžiau- 
sią pelną“. (1997 m. spalio 25 d.) Šiandien kiekviena didesnė JAV 
savitarpio fondo šeima siūlo mažiausiai vieną egzotišką kylan- 
čios rinkos investavimo galimybę. 

Kaijūs turite tiek daug skirtingų produktų ir tiek daug informa- 
cijos, visada pasiekiamos tokiais dideliais greičiais, vis mažėja jū- 
sų gebėjimas pralenkti ir pasinaudoti proga, kol visi kiti jos dar 
nepastebėjo. Todėl dabar investuotojai turi skirtingai veikti ir su- 
rasti tą nedidelį pranašumą, dėl kurio galėtų įgyti pirmenybę prieš 
likusią rinkos dalį. 

„Kai 1967 m. atėjau į Goldman Sachs, - prisiminė Cooperma- 
nas, - vadovavau tyrimams ir samdžiau analitikus. Tuo metu ti- 
piškas analitikas aprėpė septyniasdešimt penkias bendroves ir gal- 
būt šešias skirtingas pramonės šakas. Neseniai kalbėjausi su vienu 
iš analitikų, Kurį tada buvau nusamdęs, jis man pasakė, kad dabar 
yra siaubingai persidirbęs, nes jam reikia aprėpti dvylika bendro- 
vių. Aš tik nusijuokiau. Tik dvylika bendrovių? Bet dabar jums 
reikia kur kas labiau įsigilinti į tas dvylika bendrovių, jei norite 
įgyti kokį nors pranašumą, ir tai atima visą jo laiką. Tas pals su 
ekonominiais duomenimis. |Anksčiau|, kai vyriausybės paskelb- 
davo nedarbo skaičių, kiekvienas žvelgdavo tik į nedarbo dydį. 
Paskui jie imdavo žiūrėti į algalapių skaičius — ar bendra išmoka- 
mų atlyginimų suma išaugo arsumažėjo, nes tai galėtų rodyti ką 
nors, iš ko [jūs galėtumėte lažintis]. Paskui jie imdavo žiūrėti į al- 
galapių skaičių sudėtį. Kas išaugo ir kas sumažėjo, ir ką tai jums 
sako? Darbas, kurį jums reikia atlikti pranašumui įgyti, kad už- 
dirbtumėte pinigų, dabar yra kur kas didesnis.“ 

Aš pažįstu investicinio fondo prekiautoją, kuris valandų va- 
landas sėdi įnikęs į pranešimus apie orus. Pranešimus apie orus! 


Sumanymas, paaiškino jis man, „yra ieškoti netradicinių krypčių 

ir kaip jos galėtų paveikti ekonominius duomenis. Pavyzdžiui, tai, 
kad 1998 m. pas mus nebuvo žiemos, mums galbūt davė stipriau 
atrodančią ekonomiką negu yra iš tikrųjų, taigi galbūt aš rasčiau 
būdą pritaikyti tas Žinias, kad patikimai susilažinčiau iš to, kas 
atsitiks su palūkanų normomis. Arba dar: kaip tik tą savaitę, kai 
vyriausybė rinko ekonominius duomenis kokiai nors svarbiai sta- 
tistikai, pavyzdžiui, vartojimo prekių kainų indeksui, mūsų Vaka- 
rų pakrantėje buvo siaubingos purvo nuošliaužos. Kadangi šie 
ekonominiai duomenys svyruoja tik nežymiai, kelios purvo nuo- 
šliaužos reikiamu metu didesnėje valstijoje kaip Kalifornija gali 
pakeisti statistiką. Galbūt pasakyčiau: „Po velnių, Home Depot, par- 
duodančios visokių rūšių namų remonto gaminius, kapitalas dėl 
purvo nuošliaužų ir tormadų tikriausiai padidės“. Arba galbūt pa- 
stebččiau, kad tą savaitę, kurią vyriausybė rinko nedarbo skaičius, 
įvyko didžiulė pūga. Tai galbūt mane paskatintų padaryti išvadą, 
kad tieskaičiai iš tikrųjų trumpam sumažėjo. Galbūt visi tikisi, kad 
bus sukurta 250 000 naujų darbo vietų ne žemės ūkyje, bet dėl oro 
skaičius iš tikrųjų buvo tik 150 000 naujų darbo vietų. Tai rodo, jog 
ekonomika galbūt lėtėja ir yra glebesnė, negu žmonėms atrodė, bet 
iš tikrųjų taip nėra, nes skaičiuose atsispindi ši oro anomalija. Bet 
kadangi skaičiai buvo tokie, jūs Žinote, jog žmonės nuspręstų, kad 
ekonomika lėtėja ir palūkanų normos galbūt sumažės, o tai būtų 
gerai obligacijoms. Jūs galėtumėte įsigyti obligacijų prieš paskel- 
biant nedarbo skaičius (remdamiesi vien pranešimu apie orus), 
užkelti jų kainas, kai nedarbo skaičiai mažesni negu tikėtasi, vė- 
liau skubiaijas išparduoti anksčiau, negu bus paskelbti kito mėne- 
sio skaičiai, nes jie parodys, kad ankstesnio mėnesio skaičiai buvo 
anomalūs dėl oro. Tai galimybė uždirbti dolerių pasinaudojant 
vien pranešimu apie orus. Jūs galėtumėte pasinaudoti oru speku- 
liuodami būsimaisiais naftos sandoriais, mazutu arba palūkanų 
normomis, būsimaisiais elektros sandoriais, būsimaisiais gamti- 


nių dujų sandoriais, būsimaisiais vartojimo prekių kainų indek- 

sais, kukurūzais, sojų pupelėmis, benzinu, neetiliuotu benzinu, 
Brent naftos žaliava, gazoliu, kiaulėmis, variu, auksu, sidabru...“ 

Tiek daug rinkų, tiek daug informacijos, taip mažai pranašu- 
mų. Todėl kai nepasiseka, skambinkite ne makleriui, skambinkite 


sinoptikui. 


Kad tokioje rinkoje uždirbtų pinigų, trumparagiams galvijams rei- 
kia ne tik to mažyčio papildomo pranašumo; jiems reikia statyti vis 
didesnius lažinius. Įsivaizduokite milijardą dolerių, padėtų ant 
smeigtuko smaigalio, ir turėsite tinkamą supratimą. Paprastai tai 
daro fondų vadybininkai, panaudodami egzotiškus prekybinius 
produktus - mainus, būsimuosius sandorius, išankstinius sando- 
rius, opcionus, derivatus ir indeksavimus, - o paskui išpirkdami 
juos skolinantis dar daugiau pinigų negu jiems davė jų investuo- 
tojai tam, kad padidintų kiekvieną lažinį. Tai prisidėjo prie kasdie- 
nio smarkaus sandorių apimties augimo visame pasaulyje. Kai 
dabar, būdamas fondo vadybininku, išloši, gali išlošti labai labai 
daug, o kai praloši, gali pralošti irgi labai labai daug. Tai viena iš 
priežasčių, kodėl pastaraisiais metais matėme ištisas tarpininka- 
vimo verslo firmas (Barings bankas buvo Žymiausias), pargriautas 
pavienių maklerių lažinių, pasinaudojus skolintu kapitalu. Tai 
irgi didina tyrannosaurus rex uodegos svyravimus. Mano draugas 
iš vieno didelio investicijų banko papasakojo, kad vienas banko 
klientas buvo investicinis fondas, kurio pradinis kapitalas 200 mi- 
lijonų JAV dolerių. Tačiau už skolintą kapitalą šis investicinis fon- 
das už 900 milijonų JAV dolerių įsigijo Rusijos obligacijų ir 5 mili- 
jardų JAV dolerių vertės Sallie Mae obligacijų (šias obligacijas sudaro 
draugėn sudėtos Amerikos studentų paskolos). Kai 1998 m. rug- 
pjūtį Rusija patyrė krachą, šis investicinis fondas Rusijoje prarado 
visą kapitalą. Taigi ką jis darė? Jis staiga pardavė didelę dalį Ame- 
rikos studentų paskolų obligacijų, kad padengtų savo nuostolius 
Rusijoje, įvarydamas studentų paskolų obligacijų rinką į laikiną 

chaosą ir sugriaudamas mano draugo pozicijas toje rinkoje, kuri 
nebūtų turėjusi su Rusija nieko bendra. 

Ne tik kaimenės abrakinės turinys įvairesnis, bet ir pati kaime- 
nė, ypač trumparagiai galvijai. Kaip pastebi Kaufmanas: „Lygina- 
masis tradicinių komercinių bankų, santaupų ir paskolų bei drau- 
dimo bendrovių svoris sumažėjo. Iškilo nauja finansų institucijų 
dalyvių veislė. Šios institucijos išsiskiria trumpalaikių investici- 
nių veiksmų pabrėžimu, naudojimusi skolintu kapitalu bei gebėji- 
mu ateiti į rinkas ir iš jų išeiti (ar tai būtų paprastosios akcijos, 
obligacijos, valiutos, ar prekės), kur tik nujaučia didžiausią pel- 
ną“. Žinomiausi iš šių naujų lošėjų yra vadinamieji investiciniai 
fondai, kurie iš turtingų asmenų ir institucijų surenka dideles gry- 
nųjų pinigų sumas, paskui padidina tuos fondus pasiskolindami 
iš bankų, kad visame pasaulyje labai rizikingai, labai pelningai 
lažintųsi iš valiutų, akcijų ir obligacijų. Net pastaraisiais metais, 
pastebi Kaufmanas, atsitiko taip, kad daugelis didžiųjų bankų, 
tarpininkavimo verslo firmų, investicijų bankų, draudimo bendro- 
vių, didžiųjų tarptautinių bendrovių finansų skyriai ir netgi pa- 
saulio centrinių bankų prekybos skyriai pajuto reikalą pradėti sa- 
vas, į investicinius fondus panašias, operacijas. Nėra neįprasta, 
kad didelis investicijų bankas gali būti investicinio fondo preky- 
bos makleris ir kartu savomis atskiromis prekybinėmis operacijo- 
mis mėgdžioti to investicinio fondo prekybą. 

Savaime suprantama, juo daugiau nugriūva tvorų, tuo daugiau 
žmonių ima atklysti į sritis, apie kurias jie nieko nežinojo. Įsivaiz- 
duokite, kad tai vyksta šitaip: Tailando ūkininkų taupomasis ir 
paskolų bankas sulaukia skambučio iš Pirmojo globalaus investi- 
cijų banko, įsikūrusio Kaimanų salose, Bankoko skyriaus: „Ei, vy- 
ručiai, jums iš tikrųjų reikėtų užsiimti Rusijos obligacijomis. Jie 
moka dvidešimt procentų, ir net jei rublis kiek nuvertėtų, jūs vis 
dėlto galite praturtėti“. Staiga Tailando ūkininkų taupomasis ir 


paskolų bankas jau sėdi su finansinės apskaitos knygose įrašytais 

20 milijonų JAV dolerių, investuotų į Rusijos obligacijas. Kai šios 
obligacijos smunka, bankas, turėjęs teikti paskolas Tailando ryžių 
augintojams, žlunga. 1998 m. Rusijos krizė pasaulį pritrenkė ir 
nustebino - kiek daug Korėjos bankų turėjo Rusijos obligacijų. Kai 
kreditas lengvai gaunamas, dažnai atsitinka taip, kad „marginali- 
nis kvailys“ — asmuo, kuris niekada nebūtų buvęs finansuotas 
atsargesniu arba nuosmukio laikotarpiu, - gali gauti pinigų iš in- 
vestuotojų bei bankų ir lažintis kartu su rimtesniais lošėjais. Šie 
marginaliniai kvailiai iš tiesų gali padidinti pasaulinės rinkos 
svyravimus. 

Prekybos centrų bei interneto derinys globalų investavimą pa- 
greitino ir palengvino ne tik stambiesiems lošėjams, bet ir mamai 
su tėte, kurie dabar neišeidami iš miegamojo gali prekiauti per tie- 
sioginį maklerį. Šių tiesioginių maklerių konkurencija dabar yra 
tokia didelė, kad už prekiavimą jie iš esmės nieko neima. Kadangi 
globalus investavimas palengvėjo ir tapo prieinamesnis, jis gali 
pakišti žmonėms mintį, kad kiekviena pasaulio rinka veikia taip 
kaip Volstritas. Kaip mėgsta sakyti valstybės iždo sekretorius Larry 
Summersas: „Taip, kaip nutiesus geresnius greitkelius Žmonės ima 
greičiau važinėti. Tiesą sakant, šiuose naujuose greitkeliuose ava- 
rijose žūva daugiau Žmonių, nes jie apsirinka pasirinkdami greitį 
ir ima važiuoti kur kas greičiau, negu turėtų“. 

Taigi Pirmasis globalus investicijų bankas skambina į Tailan- 
do ūkininkų taupomąjį ir paskolų banką ir sako: „Jums reikėtų 
užsiimti Turkijos obligacijomis. Dabar gali pasisekti“. Tailando 
bankininkas atsako: „Turkijos obligacijos duoda dvidešimt pen- 
kis procentus pelno, ar ne? Nežinojau, kad Turkijoje yra obligacijų 
rinka. Žinoma, paimsiu kelis milijonus, kad taip jau sakote“. Bet 
štai kur šuo pakastas. Išgirdę apie Turkijos obligacijų rinką, žmo- 
nės mąsto: „Hm, Volstrite yra obligacijų rinka, Frankfurte yra obli- 
gacijų rinka, Tokijuje yra obligacijų rinka, o dabar ir Turkijoje. Argi 


ne puiku?“ Bet nors Turkijos obligacijų rinka ir kvarksėtų kaip 

rinka, vaikščiotų kaip rinka ir atrodytų kaip rinka, ji visai nepana- 
šiį Volstrito obligacijų rinką. Tai jums paaiškėja tada, kai jūsiškės 
Turkijos obligacijos ima smukti irjūs užsimanote jas parduoti. Tai 
yra tada, kai išsiaiškinate, kad Turkijos rinka tokia mažytė, jog vos 
tik keli stambesni lošėjai užsimano parduoti savo obligacijas, ne- 
atsiranda pirkėjų. Net ir kainų kritimo atveju jų neįmanoma pa- 
versti grynaisiais pinigais, taigi negalima ir pasitraukti. Kaip sako 
Kaufmanas, rinkų globalėjimas sukuria iliuziją, kad visos rinkos 
„yra veiksmingos, likvidžios ir simetriškos“, kad apie kiekvieną 
esama tobulos informacijos ir skaidrumo. Toli gražu ne. Tik pagal- 
vokite: visas Microsoft akcinis kapitalas 1999 m. pabaigoje buvo 
apie 600 milijardų JAV dolerių. Tuo metu šis akcinis kapitalas bu- 
vo vertas kur kas daugiau, negu visos akcijos visose kylančiose 
akcijų rinkose visame likusiame pasaulyje. 

Ir kiekvienas lošia. 1980 m. 4,6 milijono Amerikos šeimų turėjo 
savitarpio fondų akcijų. Iki 2000 m. daugiau negu pusė JAV gyven- 
tojų buvo investavę į akcijų rinką - arba paprastosiomis akcijomis, 
kurias jie įsigijo patys, arba per savitarpio fondus, arba per pensijų 
programas. Vieną dieną 1999 m. viduryje daviau trumpą interviu 
CNBC. Prieš išeidamas į eterį viena ausimi klausiausi laidos. Prieš 
mane laidoje dalyvavo akcijų guru, kuris iš visos šalies skambi- 
nantiems žiūrovams dalijo patarimus apie įvairias akcijas. Laidos 
vedėjas pristatė dar vieną skambintoją - Adamą iš Mičigano. Bal- 
sas pasirodė vaikiškas. Ronas Insanta iš CNBC paklausė, kiek jam 
metų. Adamas atsakė, kad dvylika! Jis klausė guru: „Neseniai pir- 
kau CVS [farmacijos akcijų], noriu sužinoti, kiek jos galėtų kilti?“ 
Man tai pasirodė įdomus, bet šiek tiek keliantis nerimą faktas. Pen- 
sijų programose, tokiose kaip IRA, savitarpio fondų kapitalo dalis 
išaugo nuo 412 milijardų JAV dolerių 1992 m. iki 1,6 milijardo 
dolerių 1997 m. Iš šios savitarpio fondų kapitalo dalies apie 10 
procentų buvo investuota į globalias akcijas. Pirmą kartą Ameri- 


kos istorijoje tiek Žmogus iš gatvės, tiek milijardierius Bobas Žiūri 

CNBC, kad sužinotų, kaip rinkoje sekasi jų akcijoms. Iš tiesų 1998 m. 
diskonto maklerių firmos Charles Schwab reklamoje vaizduojama 
viduriniosios klasės porelė (Marion ir Rickas), sėdintys ant sofos ir 
besikalbantys apie vasaros atostogas. 

Marion: „Kai keliaudami po šalį apsistojom, toje vietoje buvo 
Business Channel. Ėmėm žiūrėti... rinka smuko... pasakėm, kad čia 
tos akcijos, kurias norim pirkti, iškart paskambinom...“ 

Rickas: „Paskambinom Schwvab, nes namelyje ant ratų neturė- 
jom modemo, todėl negalėjom prekiauti tiesiogiai. Kur mes tada 
buvom?“ 

Marion: „Jutoj“. 

Rickas: „Jutoj?“ 

Marion: „Mes buvom Jutoj“. 

Rickas: „Iš taksofono kalbėjomės su Schzvub“. 

Marion: „Bandėm...“ 

Rickas: „Nusipirkti akcijų. Buvom gerai nusiteikę. Ė, mums pa- 
vyko... Paskui grįžom namelin ant ratų ir važiavom toliau“. 

Marion: „Opirkinys buvo geras“. 

Rickai ir Marion, sveiki atvykę į elektroninę kaimenę. Džiau- 
giuosi, kad jiems pavyko, tačiau akivaizdu, kad investavimo prie- 
monių paplitimas pastūmėjo daugybę rikų ir marionų į rinkas, 
kuriose jiems nėra reikalo būti. Šito įrodyti aš negaliu, bet many- 
čiau, kad niekad anksčiau tiek daug Žmonių nebuvo investavę pi- 
nigų į vietas, kurių jie nesurastų žemėlapyje. Kaip sako Leonas 
Coopermanas: „Per pastaruosius penkerius metus žmogelis, kuris 
šiaip jau pasiimtų savo santaupas ir nusipirktų trumpalaikių iždo 
vekselių, norėdamas būti tikras, jog nepraras tų pinigų, užuot tai 
padaręs, nuėjo ir nusipirko obligacijų. O žmogelis, kuris šiaip jau 
nusipirktų obligacijų, nes linkęs kiek daugiau rizikuoti, kad gautų 
daugiau pelno, nuėjo ir nusipirko kylančių rinkų obligacijų iš to- 
kių vietų, kaip Rusija arba Brazilija. Žmogelis, kuris šiaip jau nusi- 


pirktų kylančių rinkų obligacijų, dabar yra išėjęs pirkti kylančių 

rinkų akcijų. Tai turi baigtis tuo, ir baigsis tuo, kad žmonės, perkėlę 
rizikos kopėčias, praras daugybę pinigų ir grįš atgal". 

Globali integracija pralenkė išsimokslinimą. Dėl globalėjimo mes 
visi, žinoma, daugiau negu bet kada, sužinome vienas apie kitą, 
tačiau dar tiek daug nežinome. Baugina tai, kad elektroninės kai- 
menės lošėjų įvairovė išaugo tiek, kad apie tai, kas darosi, nežino 
ne tik Naujojo Džersio dantistas, bet net ir kai kurie vyrukai, vado- 
vaujantys dideliems kylančių rinkų fondams. Šiuo atžvilgiu mėgs- 
tu cituoti nežinomą investicinio fondo vadybininką, kuris po 
1995 m. Meksikos skolos krizės žurnalo Foreign Policy redaktoriui 
Moisės Naimui pasakė: „Mes atėjome į Lotynų Ameriką ničnieko 


apie tą vietą nežinodami. Ir paliekame ją ničnieko nežinodami". 


Aptarinėdami elektroninės kaimenės įvairovę, turime nepamiršti 
vieno labai svarbaus su ja susijusio dalyko - ši kaimenė nėra vien 
išorinė jėga. Ji sudaryta ne tik iš neturinčių pilietybės ofšorinių 
pinigų fondų, interneto investuotojų iš užsienio ir tolimų prekybos 
centrų. Ji sudaryta ir iš vietinių kiekvienos šalies, atsivėrusios kai- 
menei, gyventojų. Kaimenei galią suteikia ne tik tai, kad panaiki- 
nus šalyje kapitalo kontrolę užsieniečiai gali lengvai pirkti bei par- 
duoti valiutas, akcijas ir obligacijas. Tai taip pat reiškia, kad vietiniai 
gyventojai lengvai gali išvykti! Didžiausia kaimenės paslaptis ta, 
kad paniški bėgimai dažniausiai neprasideda nuo investicinio fon- 
do Volstrite ar didelio banko Frankfurte. Jie prasideda nuo vietinio 
bankininko, vietinio finansininko arba vietinio pinigų fondo va- 
dybininko, kuris perkelia savo pinigus iš šalies, konvertuodamas 
iš savo vietinės valiulos į dolerius arba statydamas prieš savo ša- 
lies valiutą išankstinėje rinkoje. 1998 m. TVF tyrime „Investiciniai 
fondai ir finansų rinkų dinamika“ pastebėta, kad visos nuodug- 
nios 1994-1995 m. Meksikos peso krizės analizės parodė, jog „„vie- 
tiniai nuolatiniai gyventojai, o ne tarptautiniai investuotojai toje 


krizėje suvaidino svarbiausią vaidmenį. Globalizuotų finansų rin- 

kų pasaulyje TVF padarė išvadą: užsienio investuotojams, val- 
dantiems įvairių valstybių įvairių vertybinių popierių portfelius, 
gali būti sunku suprasti daugybės šalių skirtingas sąlygas. Kuo 
mažesnė kylanti rinka, tuo mažiau dideliems investuotojams pa- 
skatų tai daryti. Dėl tos priežasties vietiniai nuolatiniai gyvento- 
jai, turintys santykinį pranašumą prieiti prie svarbios informaci- 
jos apie tą rinką ir tą informaciją apdoroti, dažnai gali pirmi 
suspėti užimti pozicijas prieš tvirtą valiutą. O valstybės regulia- 
vimo panaikinimas vietinėse finansų rinkose ir tarptautiniai fi- 
nansiniai sandoriai, kurie vietiniams pastoviems gyventojams 
ilgai trukdė užsiimti pozicijas, dabar tai gerokai palengvins. Ki- 
taip tariant, būtent vietiniai Meksikos finansininkai, vietiniai In- 
donezijos spekuliantai, vietiniai Tailando bankininkai pradėjo 
paniškai bėgti. Tas bėgimas nukreiptas prieš savas valiutas, ak- 
cijas ir obligacijas — o jais pasekė likusi elektroninės kaimenės 
dalis. Ir, be abejo, tai savaime suprantama, nes vietiniai Žmonės 
beveik visada per šeimą, draugus ir verslo ryšius būna geriau 
informuoti apie tai, kas iš tiesų vyksta jų šalyje, todėl pirmieji gali 
persikelti ten, kur saugiau. Šiandien jiems tai padaryti kur kas 
lengviau - nereikia išsivežti pinigų, nereikia turėti kokių nors 
draugų, kad jų vardu atidarytum sąskaitą užsienio banke, kaip 
buvo kitados, kapitalo kontrolės dienomis. 

Richardas Medley, atliekantis politinės ir ekonominės rizikos 
analizę daugybei tarptautinių bankų ir investicinių fondų, man 
pasakojo, kaip perspėjo savo klientus apie galimą Azijos rinkų ir 
valiutų nuosmukį, likus penkiems mėnesiams iki jam iš tiesų pra- 
sidedant 1997 m., - ne todėl, kad jis būtų buvęs genijus, bet todėl, 
kad klausė vietinių kaimenių. „Pirmiausia stebiu, - paaiškino jis, — 
kada finansų institucijos reikalauja paskolų užsienio valiuta vietoj 
savo vietinės valiutos. Jei Tailando bankas, užuot skolinęs Tailan- 
do verslininkui Tailando batais, primygtinai reikalauja skolinti 


doleriais arba jenomis, tai reiškia, jog Žino, kad kažkas negerai su 

Tailando valiuta ir ji gali neišlaikyti savo vertės. Jums tenka būti 
priklausomam nuo tokio anekdotinio įrodymo, nes daugelyje ša- 
lių ekonominiai duomenys atsilieka. Smarkiai personalizuotose 
ekonomikose, tokiose kaip kad Azijos, aš visada tikiu, kad vieti- 
niai žino daugiau už mane.“ 

Kinijos valdžia savo valiutos nenorėjo padaryti visiškai kon- 
vertuojamos, kaip kad padarė kaimyninės šalys, ne tik todėl, kad 
baiminasi negalėsianti suvaldyti investicijų, kurios ateitų iš išorės, 
bet ir todėl, kad Pekinas bijo nepajėgsiąs suvaldyti valiutos per- 
vedimų į užsienį. Jie turi svarią priežastį: Kinijoje jau yra milžiniš- 
ka juodoji rinka spekuliacijoms prieš Kinijos valiutą. Amerikos fi- 
nansų naujienų linijos korespondentas Šanchajuje pasakojo apie 
pokalbį su bičiuliu kinu, kuris skundėsi dėl „sąmokslo“ tarp Va- 
karų bankininkų ir investicinių fondų, 1997-1998 m. Azijos eko- 
nominės krizės metu pardavusių Tailando, Malaizijos, Pietų Korė- 
jos ir Indonezijos valiutas. 

„Kodėl jie taip su mumis elgiasi?“,- klausė kinas verslininkas 
Amerikos žurnalisto. 

„Pasakyk, -atsakė žurnalistas, - ar pastaruoju metu tau neteko 
parduoti [Kinijos] juanių už dolerius?“ 

„Taip, teko, - pripažino kinas. - Man dėl tokios padėties šiek 
tiek neramu.“ 

Atminkite: kai elektroninė kaimenė ima paniškai bėgti, pirma- 


sis jautis visuomet būna vietinis. 


Elektroninė kaimenė ne tik yra didesnė ir įvairesnė negu bet kada, 
tačiau ir kur kas greitesnė bei kur kas labiau susaistyta. Josephas 
Sassoonas, Goldman Suchs Londono kontoros partneris, prisijungė 
prie elektroninės kaimenės dar 1982 m. „1982 m., kadangi penkio- 
mis ar šešiomis valandomis lenkėme Niujorką, Dow kainą biržos 
darbo dienos pabaigoje sužinodavome tik kitą rytą atėję į darbą, - 


kartą man papasakojo jis. - Keli žmonės turėjo „Ouotron“ , ir vis- 

kas. Goldman Sachs tada atrodė, kad tai kažkas nepaprasta, nes 
kažkoks vyrukas Niujorko kontoroje suprato, jog galėtų sumokėti 
kokiam nors vaikiščiui, kuris ateitų į kontorą trečią valandą trisde- 
šimt minučių Niujorko laiku. Vaikiščias pasidarydavo dviejų pa- 
grindinių Wall Street Journal skyrelių „Kas girdėti gatvėje“ ir „Kar- 
tusu rinka“ -skyrelių su patarimais dėl akcijų, neretai judinančių 
rinką, fotokopijas, o paskui jų turinį perduodavo į Londoną. Tai 
suteikdavo mums keturių valandų pranašumą prieš visas kitas 
Londono maklerių firmas, todėl galėdavome prastumti Niujorke 
peršamas akcijas, kol mūsų konkurentai apie tai nieko nežinoda- 
vo, nes laukdavo, kol atsidarys jų Niujorko kontoros ir gaus Wall 
Street Journal. Prireikė laiko, kol jie suprato, ką mes darome. Tai 
buvo tik 1982 m., bet kai šiandien kontoroje apie tai pasakoju, jie 
Žiūri į mane taip, lyg aš pasakočiau apie protėvius.“ 

Nenuostabu. Pavaikščiokite šiandien Niujorke po investicinio 
fondo kontorą ir pamatysite Žmonių, visur besinešiojančių delni- 
nius rinkos monitorius, bet kokiu momentu sekančius bet kokią 
rinką, bet kokią akciją ar obligaciją. Jie būna prisijungę net ir eida- 
mi į tualetą, jau nekalbu apie ėjimą namo. Šiandien ratai taip kruopš- 
čiai sutepti, kad milžiniškos kapitalo, Davido Hale'io vadinamo 
„čigonų kapitalu“, sumos gali klajoti po pasaulį, bet kur pasinau- 
dodamos pirkimo ir pardavimo galimybėmis su iš esmės nulinė- 
mis sandorių kainomis, su iš esmės nulinėmis pervedimo kaino- 
mis ir su iš esmės momentiniais greičiais. Lošimo padėtį gali 
apibendrinti svarbiausia vieta iš skelbimo, pavadinto „Geriausia 
prekyba“, kurį 1998 m. pradėjo spausdinti savo paslaugas rekla- 
muojantis Credit Suisse/First Boslon, ir kuris siūlo bet kokį greičiau- 
sią įmanomą prekiavimą bet kuriose pripažintose pasaulio biržose. 
Skelbime sakoma: „Geriausia prekyba: bet kurioje rinkoje, bet ku- 
riuo metu, bet kur“. 

Tai, kad taip smarkiai padaugėjo žmonių, turinčių momenti- 


nius ryšius ir informaciją prekiauti bet kada iš bet kur, yra antroji 

priežastis, kodėl šiandieninė elektroninė kaimenė taip smarkiai 
padidėjo ir gali kur kas labiau keistis. Ilgą laiką manyta, kad kuo 
daugiau informacijos gaus investuotojai, tuo stabilesnės darysis 
rinkos. Tačiau iš tiesų panašu, kad yra priešingai. Aš tai sužinojau 
iš pirmų lūpų. Šiandien daugelyje JAV keleivinių lėktuvų teikiama 
GTE mobiliųjų telefonų paslauga, kai telefonas įjungtas per kiek- 
vienos eilės vidurinę sėdynę. 1999 m. GTE šiuos mobiliuosius tele- 
fonus sujungė su Niujorko vertybinių popierių biržos akcijų kursų 
indeksu, Amerikos vertybinių popierių birža ir su NASDAO). Taigi 
dabar, jeigu jums pasitaikė skristi tuo metu, kai prekiaujama, galite 
stebėti, ką kiekvieną minutę daro JA V rinkos. Tiesą sakant, jei sėdi- 
te vidurinėje sėdynėje, jūs tiesiog negalite nematyti. Tiesiai prieš 
jus telefono ekranėlis seka rinkas. Kartą skrisdamas į Koloradą 
stebėjau, kas darosi su mano turimomis akcijomis. Pasinaudojau 
GTE telefono įtaisu, padedančių sužinoti visų ne Bloomberg akcijų 
kainas spaudant akcijų pirmąsias raides. Per tris valandas trukusį 
skrydį iš Vašingtono į Denverį penkis kartus pasitikrinau savo 
akcijas ir vos nusileidęs Denverio oro uoste pardaviau jas taksofo- 
nu. Prieš dešimtmetį nebūčiau niekaip galėjęs stebėti ir parduoti tų 
akcijų taip skubiai. 

Tačiau nebūtinai tai daro rinkas stabilesnes. Edwardas Chan- 
celloras savo knygoje apie finansinių spekuliacijų istoriją Kiekvie- 
nas už save aiškina, kodėl įprastinis sveikas protas taip klydo dėl 
poveikio, kurį didėjantis informacijos srautas daro elektroninės 
kaimenės stabilumui. Jis pastebėjo, kad dauguma autorių „infor- 
macijos technologijų pažangoje matė privalumus. Jei rinkos savai- 
me veiksmingos, su geresne informacija jos pasidarytų dar veiks- 
mingesnės. Jos netgi pasidarytų gana vangios, kaip patikimas 
automobilis. Tiesą sakant, mažoka istorinių įrodymų teigti, jog 
komunikacijų tobulinimas sukuria romias finansų rinkas ar su- 
pratingesnį investavimą. Jei jau taip, galima pateikti priešingą pa- 


vyzdį. Anksčiau plačiau prieinama finansinė informacija bei ko- 

munikacijų tobulėjimas paprastai įtraukdavo impulsyvius naujus 
lošėjus į spekuliacinį lošimą: pirmoji dienraščių karta pūtė Pietų 
jūrų burbulą, naujieji britų laikraščių pinigų rinkų skyreliai 1825 m. 
prisidėjo prie kalnakasybos manijos, geležinkeliai devynioliktojo 
amžiaus penktajame dešimtmetyje palengvino geležinkelio spe- 
kuliacijas, kaip kad kursų telekso juostelė aukso amžiuje pasitar- 
navo akcijų rinkos lošimams, o radijo programos dvidešimtojo am- 
Žiaus trečiajame dešimtmetyje audrino vėlesnę spekuliantų kartą. 
Daug vėliau internetas atgabeno akcijų rinką į namus. Ten ji ir 
suklestėjo... Tai paskatino atsirasti „vienadienių prekiautojų“ or- 
doms - spekuliantų mėgėjų, kurie dirba daugiausia savo namuo- 
se, savo kompiuteriais, imdamiesi pigių akcijų tarpininkavimo pa- 
slaugų, kurias teikia tiesioginės tarpininkavimo verslo įmonės. 
1998 m. vasarą penki milijonai amerikiečių buvo atsidarę sąskai- 
tas interneto diskonto maklerių įmonėse, o apie milijoną iš jų buvo 
vienadieniai prekiautojai. Vidutinė šių tiesioginių sąskaitų apy- 
varta dvylika kartų viršijo įprastinių maklerių įmonių apyvartą. 
Kalbama, kad kai kurie prekiautojai per dieną sudarydavo po tūks- 
tantį sandorių.“ Iš tiesų NASDAO prekiautojai jums pasakys, kad 
elektroninėje kaimenėje ne ilgaragiai galvijai - didieji savitarpio 
fondai — stumdo aukštyn ir žemyn interneto akcijų kursus tarsi 
atrakcionų vagonėlius. Kaip tik trumparagiai - vienadieniai pre- 
kiautojai — karštligiškai pirkdami po 200 ar 300 akcijų iš karto, 
išgirdę vienokią ar kitokią naujieną. Daugelis iš jų netgi nežino 
apie bendroves, kurių akcijas jie perka arba pardavinėja, bet tic- 
siog, prekiauja ženklais. 

Žinoma, jei kaimenė eina jūsų keliu, ji gali akimirksniu užversti 
milijardų milijardais dolerių jūsų šalies akcijų ir obligacijų rinkas, 
lygiai kaip ir gamyklas ar fabrikus. Štai kodėl vis daugiau šalių 
stengiasi daryti visa, ko reikia, kad prisijungtų prie šios kaimenės. 
Tačiau kai dėl politinių, ekonominių ar socialinių priežasčių vie- 


nos šalies rinkos pasidaro nestabilios arba nusilpsta, elektroninė 

kaimenė gali tai, kas galbūt buvo žiaurus, bet ribotas rinkos patai- 
symas, pakeisti į ką nors daug skausmingesnį ir didesnį, be to, 
daug greičiau gali išplatinti rinkų nestabilumą, iš blogų rinkų per- 
nešdama geroms rinkoms. 

Kaip savo kalbose pastebėjo Alanas Greenspanas, tas pats fi- 
nansų globalėjimas, „kuris sukėlė tokius dramatiškus privataus 
kapitalo srautų augimus, atskleidė Žymiai patobulintus gebėjimus 
pernešti neprotingas investicijas“. Federalinio rezervo pirminin- 
kas priduria, kad „sunku įsivaizduoti mastą nuostolių (1 milijar- 
das JAV dolerių), kuriuos patyrė pavieniai prekiautojai, naudojan- 
tys šiuolaikines technologijas, kurie 1995 m. prisidėjo prie Barings 
žlugimo, paakstinto ankstesniųjų dešimtmečių vertybinių popie- 
rių prekybos aplinkos. Mūsų gebėjimas prisidaryti nuostolių pas- 
taraisiais metais neabejotinai ištobulėjo“. Arba kaip mėgsta sakyti 
Egipto ekonomikos ministras Yousefas Boutros-Ghalis: „Seniau 
panikuodavote kambaryje su šimtu bankininkų, dabar panikuoja- 
te visur. Panika sudemokratėjo“. 

Tėra vienintelis išganymas. Kas greičiau bėga, greičiau atbėga, 
bet tada ima dar greičiau bėgti. Kai greičiau ateina sunkumai, grei- 
čiau ateina ir sprendimai - jei jūsų šalis teisingai elgiasi. Kai viskas 
paspartinta, pasaulis greičiau užmiršta. Meksika 1995 m. neatly- 
gino kreditoriams, o 1998 m. ir vėl buvo patraukli tarptautiniams 
investuotojams, niekas nebeprisiminė 1995 m. Korėja 1997 m. be- 
veik bankrutuoja, o 2000-aisiais Volstritas vėl stovi eilėje, kad nu- 


sipirktų Korėjos obligacijų. . 


Ilgaragiai galvijai 


Nors šiuo metu dažnai į pirmuosius laikraščių puslapius patenka 
stambūs trumparagiai elektroninės kaimenės galvijai, tokie kaip 
George'as Sorosas, tačiau vis svarbesnis vaidmuo tenka ilgara- 


giams. Ilgaragiai galvijai - tai tarptautinės bendrovės, dalyvaujan- 

čios tiesioginėse užsienio investicijose. Tai reiškia, kad jos inves- 
tuoja ne tik į besivystančios šalies akcijas arobligacijas, bet veikiau 
tiesiogiai investuoja įjos fabrikus, komunalinių paslaugų įmones, 
elektrines bei daugybę kitų projektų, kuriems suplanuoti ir pasta- 
tyti reikia laiko ir kurių negalima per naktį patraukti paskui save. 
Ilgaragiai galvijai - tai tokios bendrovės, kaip Ford, Intel, Compag, 
Enron ir Toyota. Dėl globalėjimo jie užsienyje investuoja daugiau 
pinigų, daro tai įvairesniais būdais bei aprėpia daugiau negu bet 
kada šalių. 

Šaltojo karo sistemoje, kai šalys dažnai saugodavo savo vieti- 
nes rinkas tarifų sienomis, tarptautinės bendrovės ilgam laikui in- 
vestuodavo daug milijonų dolerių į didelių rinkų šalis, pirmiausia 
tam, kad šias sienas peršoktų. Kitaip tariant, Toyota išvengdavo 
Amerikos kvotų japoniškų automobilių importui, pastatydama 
Jungtinėse Valstijose gamyklą, kad ji gamintų „„Toyotas“,numaty- 
tas parduoti vien tik JAV rinkoje, o Ford tą patį darydavo Japonijo- 
je. Kad išliktų sienomis atitvertame pasaulyje, tarptautinėms 
bendrovėms reikėjo statydintis gamyklas svarbiausiose rinkose, 
tokiu būdu tapti geresnėmis vietinėmis gamintojomis ir pardavėjo- 
mis toje rinkoje. 

Tačiau kai technologijų, finansų ir informacijos demokratėji- 
mai nušlavė daugelį šaltojo karo sienų, elektroninės kaimenės il- 
garagiams galvijams atsirado daug didesnių ir kiek kitokių paska- 
tų statyti gamyklas užsienyje. Vis labiau kūrėsi bendra, atvira 
globali rinka ir kibernetinė erdvė, kur tarptautinė bendrovė bet kur 
galėjo viską parduoti arba gaminti. Tai paaštrino konkurenciją ir 
sumažino pelno maržas daugelyje pramonės šakų. Dėl to kiekvie- 
nai didelei tarptautinei bendrovei reikia stengtis veikti globaliai, 
kad sulaikytų mažėjančias pelno maržas, jai reikia stengtis gamin- 
ti globaliai - trumpinant savo gamybos grandinę ir pasitelkiant 
specialistus iš kitų šalių, kurios gali tai padaryti pigiausiai ir veiks- 
mingiausiai - kad gamybos išlaidos išliktų mažos ir ji liktų konku- 

rencinga. Tai lėmė, kad daugiau tarptautinių bendrovių ėmė in- 
vestuoti į labiau išlaidas mažinančios gamybos infrastruktūrą už- 
sienyje arba jungtis su pigesniais užsienio subrangovais - ne tam, 
kad išliktų sienomis atitvertame pasaulyje, bei kad išliktų pasaulyje 
be sienų. Globalėjimo epochoje tarptautinėms bendrovėms reikėjo 
vis labiau plėstis užsienyje, ne todėl, kad tai būtų vienintelis būdas 
būti šiose šalyse veiksmingam vietiniam gamintojui, bet todėl, kad 
dabar tai - vienintelis būdas tapti veiksmingu globaliu gamintoju. 

USA Today 1997 m. balandžio 24 d. numeryje išspausdino Žur- 
nalisto Kevino Maney straipsnį, kuriame užfiksuota, kaip IBM nau- 
dojasi visokiausiais užsienio partneriais bei filialais, kad taptų 
geresniu, vikresniu globaliu gamintoju pasaulyje be sienų. Maney 
rašė: „Grupė kompiuterių programuotojų Pekino Tsinghua uni- 
versitete įrašinėja programinę įrangą, naudodami „Java“ techno- 
logiją. Jie dirba IBM. Baigiantis dienai siunčia savo darbą interne- 
tu; IBM padalinį Sietle. Ten programuotojai jį papildo ir internetu 
Žaibiškai siunčia jį už 8360 kilometrų, į Kompiuterių mokslo insti- 
tutą Baltarusijoje ir į Softwvare House Group Latvijoje. Iš čia darbas 
siunčiamas į rytus, į Indijos Tata Group, kuri siunčia programinę 
įrangą atgal į Tsinghua, iki išauštant Pekine rytui, paskui atgal į 
Sietlą ir taip toliau didžiojoje globalioje estafetėje, kuri niekada ne- 
nutrūksta, kol projektas baigiamas. „Mes tai vadiname „Java“ visą 
parą, - sako Johnas Patrickas, IBM Interneto technologijos sky- 
riaus viceprezidentas. - Tarsi internetu būtume sukūrę keturias- 
dešimt aštuonių valandų parą.“ 

Aštuntajame dešimtmetyje kanadiečiui priklausanti avalynės 
bendrovė Bala svarbiausiose pasaulio rinkose galėjo turėti tuziną 
avalynės fabrikų, tačiau kiekvienas būtų buvęs skirtas vietinei rin- 
kai, pritaikytas vietiniams skoniams ir poreikiams ir iš esmės toje 
rinkoje parduodantis 100 procentų savo gaminių. Šiandien Nike 
gali sukurti bato modelį Oregone ir per naktį faksu arba el. paštu 


persiųsti paskutinius projekto pataisymus į savo fabrikus bei duk- 

terines įmones visoje Azijoje, o jos kitą dieną pradės gaminti nau- 
jus sportbačius globaliam vartojimui. 

Nors ir tiesa, kad Ford, Cisco, Nike ar Toyota - ilgaragiai galvi- 
jai - savo kapitalo nekilnoja taip greitai, kaip trumparagiai, vis 
dėlto jie kilnoja kapitalą iš vienos šalies į kitą greičiau, negu daž- 
nas gali įsivaizduoti. Šiuo metu daugelis ilgaragių galvijų investi- 
cijų nebėra vien gamyklų statymas. Tai sąjungos su vietinių valdo- 
mais fabrikais, kurie pasitarnauja kaip tarptautinių firmų filialai, 
dukterinės bendrovės bei partneriai. Šie gamybiniai santykiai gali 
būti ir yra kilnojami iš vienos šalies į kitą, nuo vieno gamintojo pas 
kitą, vis greičiau ieškant geriausių mokesčių terpės ir veiksmin- 
giausios bei pigiausios darbo jėgos. Cisco pasaulyje turi trisdešimt 
keturias jos įrangą gaminančias gamyklas, bet tik dvi išjų priklau- 
so Cisco. Kitos yra sąjungų partnerės, internetu glaudžiai įpintos į 
Cisco projektavimo, prekių atsargų ir rinkodaros sistemas. Cisco 
vadina jas „virtualios gamybos“ įranga. Dėl tinklo, kuris jas sieja, 
jos elgiasi tarsi būtų vieningai valdoma gamykla, tačiau taip nėra, 
ir gamyba tarpjų gali būti kilnojama akimirksniu. 

Ilgaragiai galvijai gali sukiršinti kiekvieną besivystančią šalį, ir 
tai daro. Kiekvienai iš šių šalių žūtbūtinai reikia tarptautinių in- 
vesticijų, nes tai trumpiausias technologinio šuolio kelias. Gamy- 
bą Azijoje Nike pradėjo nuo Japonijos, bet kai šioji tapo per brangi, 
peršoko į Korėją, o paskui persikėlė į Tailandą, Kiniją, Filipinus, 
Indoneziją ir Vietnamą. 

„Jos yra neišvengiamos gėrybės, - sako Brazilijos vadybos kon- 
sultantas Joelis Kornas, kalbėdamas apie tarptautines firmas. — 
Lotynų Amerika vis dar labai priklauso nuo išorės kapitalo, nes 
vidaus santaupų tiesiog neužtenka palaikyti smarkų ckonomikos 
augimą. Todėl mums reikia tiesioginių užsienio investicijų. [Šie 
ilgaragiai galvijai] ateina su tarptautiniais standartais bei techno- 
logijomis ir padeda mums prisiderinti prie kitokių rinkų modelių, 


jie atsineša ir užsienio partnerystes, kurios savo ruožtu traukia 

technologijas ir naujas savo rinkas. Jeigu jūs šiandien nejsileisite 
[ilgaragių galvijų], atrodysite tarsi gyvenąs vienas kitoje planetoje.“ 

Nors ši globalizuota gamyba prasidėjo šaltojo karo sistemoje, ji 
labai išplito globalėjimo epochoje, nes ilgaragiai galvijai intensy- 
viai dauginosi. Pasak Pasaulio banko, bendros pasaulio gamybos 
apimties dalis, tenkanti vietinėms tarptautinių bendrovių filialų 
gamykloms, nuo 4,5 procento bendrojo vidaus produkto (BVP) 
1970 m. iki šiandienos padvigubėjo. Nors šie procentai gali atro- 
dyti maži, už jų yra milžiniškos dolerių sumos, nes mes kalbame 
apie bendrą pasaulio gamybos apimtį. 1987 m. tiesioginės užsic- 
nio investicijos besivystančiose šalyse sudarė 0,4 procento jų BVP. 
Šiandien jos viršija du procentus ir yra pasklidusios ne tik dešim- 
tyje didelių kylančių rinkų, bet ir visame pasaulyje. Jei pažvelgsile 
įvisus JAV valdomus užsienio filialus (tokias bendroves kaip, pa- 
vyzdžiui, Ford Motor Meksika) ir paklausite, koks jų pardavimų pro- 
centas buvo eksportuota 1966 m. bei koks procentas buvo parduo- 
tas vietinėms rinkoms, atsakymas bus toks: 20 procentų buvo 
eksportuotas 1966 m., 0 80 procentų teko vietos rinkai. Šiandien 40 
procentų eksportuojama ir tik 60 procentų lieka vietos rinkai. Ne- 
nuostabu, jog, [!el pirmininkas Craigas Barrettas man sakė, kad 
aibė viso pasaulio ambasadorių bei valstybės veikėjų Kas mėnosį 
apsilanko pasjį Silicio slėnyje vien tam, kad praneštų: „Ateikite su 
savo fabriku“. 

George'as St. Laurentas vadovauja Brazilijos kompiuterių ga- 
mintojui Vilech, kurį pats įkūrė šiaurrytinės Brazilijos Baijos valsti- 
joje. Jis yra tipiškas ilgaragis elektroninės kaimenės narys. Pats 
Žino šiandien turįs daug galios. Vieną popictę Brazilijoje jis man 
paaiškino, kad nedvejodamas duoda Brazilijos valdžiai aiškiai su- 
prasti, ko jam reikia, kad čia išlaikytų savo kompiuterių bendrovę 
su visais darbais bci atsineštomis technologijomis. Jis pasakė: „Man 
reikia stabilios valiutos, kad ir toliau galččiau pritraukti užsienio 


kapitalą, todėl jiems reikia subalansuoto biudžeto, kontroliuoti in- 

fliaciją ir sumažinti valdymo aparatą. Vienas iš pagrindinių mūsų 
tikslų — pritraukti čia investicinį kapitalą, o kapitalas neateis, jei 
tikrai nežinos, kokios vertės jis bus, kai panorės išeiti. [Be to|, man 
reikia būti tikram, kad politikai taip pat jaučia klientų-tiekėjų santy- 
kius, kaip ir aš. Jei esate mano pirkėjas, aš prieš jus atsistosiu ant 
galvos iratsiklaupsiu ant kelių. Čionykščiams politikams tai nepa- 
tinka, nes jie nepratę būti pardavėjo kailyje. Jie pratę sėdėti soste, 
kad visi gūžtųsi jiems po kojom, ir dalyti gėrybes bei valdžią kaip 
tinkami“. 

Iš tiesų, Kaip sako St. Laurentas, didėjančią šios elektroninės 
kaimenės galią daugelis tradicinių vadovų dar tik pradeda su- 
prasti ir prie jos taikytis. Pirmąsyk tai suvokiau lankydamasis 
Meksikoje 1995 m. per patį peso kracho įkarštį. Mano lavinimasis 
prasidėjo skrendant. Karštligiškai pildžiau muitinės ankcią, ku- 
rią jie išdalijo lėktuve, trečia eilutė mane suglumino. Joje buvo 
nurodyta pasirinkti ir apibraukti vieną iš devynių nurodytų pro- 
fesijų. Tarp jų nebuvo žŽumalisto, užtat buvo ūkininkas, trans- 
porto priemonės vairuotojas, gyvulių augintojas, o paskui man 
krito į akį dar viena. Ji vadinosi obligacijų savininkas. Tas žodis 
man viską pasakė apie tuometinę keblią Meksikos padėtį. Meksi- 
kos ckonominis augimas buvo pasidaręs tiek priklausomas nuo 
užsienio investuotojų, pirkdavusių jos vyriausybės bci komerci- 
nes obligacijas, kad užsienio obligacijų savininkai muitinės an- 
ketoje buvo išskirti atskira kategorija. 

Meksikos nelaimei, daugelis Žmonių, kuric tuo metu pažymė- 
davo tą langelį, išvykdavo kartu su pinigais, o ne atvykdavo. Kai 
nuėjau paimti interviu iš šokiruoto Meksikos centrinio banko pa- 
reigūno, jis manęs paklausė apie šiuos globalius obligacijų savi- 
ninkus, kurie atsikratinėjo Meksikos popicrių. „Kodėl jic taip pa- 
mišo? Kodėl keršija?“ - klausė jis. Nežinojau, kaip jam paaiškinti, 
kad pragaras - niekai, palyginti su įniršiu, apėmusiu amerikietį 


savitarpio fondo dalyvį su mobiliuoju telefonu, kuris ką tik suži- 

nojo savo investicijas esant devalvuotas. Paskui nuėjau susitikti 
su Enrigue del Val Blanco, Meksikos socialinių reikalų ministeri- 
jos pareigūnu. Jo kalba man skambėjo kaip Žmogaus, išlikusio gy- 
vo po Kūno grobikų antplūdžio. Jis man pasakė: „Visi jaučia, kad jų 
gyvenimas nulemtas kažkieno iš šalies ir visi nori sužinoti, kas jis? 
Kokia ta jėga? Mes manėmės esą pakeliui į pirmąjį pasaulį, ir stai- 
ga kažkas nepasisekė. Ką tik Pasaulio bankas ir TVF sakė, kad 
Meksika yra geriausias pavyzdys. Dabar mes esame blogiausias 
pavyzdys. Ką padarėme? Mes prarandame kontrolę. Jei nerasime 
kito plėtros kelio, mums galas. Mes pasiduodame“. 

Tą pačią dieną ėjau per miestą į Los Pinos rūmus pamatyti pre- 
zidento Ernesto Zedillo, kuris vis dar buvo priblokštas peso žlugi- 
mo. Nepamenu visko, ką jis pasakė, bet niekada nepamiršiu to 
reginio. Mane kartu su kolegomis iš Times sargyba palydėjo į rū- 
mus, nurodė lipti laiptais aukštyn ir pereiti kelias sales iki prezi- 
dento kabineto. Atrodė, kad nieko aplink nėra. Praėjome pro vie- 
nas duris, paskui pro kitas, paskui dar pro vienas, kol galiausiai 
priėjome prie sekretorės stalelio. Ji parodė į didžiulį tamsų prezi- 
dento kabinetą. Mes įėjome, prie stalo kampe sėdėjo vienišas prezi- 
dentas Zedillo ir klausėsi Čaikovskio 1812 metų uvertiūros. Jis atro- 
dė labai panašus į Napoleoną po Vaterlo mūšio. 

Per pastarąjį dešimtmetį ištisa pokolonijinių vadovų karta — 
Zedillo, Mahathiras, Suharto, netgi Borisas Jelcinas - sužinojo, ką 
reiškia būti sutryptam elektroninės kaimenės. Tai nėra smagu. Kai- 
menė pasirodė nepanaši į nė vieną iš jiems pažįstamų šalies vi- 
daus pricšų. Jie negalėjo šio priešo nei suimti, nei cenzūruoti, nei 
uždrausti, nei papirkti, o dažnai negalėjo jo net matyti. Kai kurie, 
kaip Zedillo, tiesiog nusilenkė jo įsakymams. Mahathiras ir Suhar- 
to pasirinko kitokią taktiką. Jie vardijo kaimenės vardus, tariamus 
sąmokslus, žadėjo atkeršyti už jos žiaurumus ir, kaip Mahathiras, 
galiausiai mėgino jai užkirsti kelią kapitalo kontrole. Mahathiras 


ir Suharto užaugo šaltojo karo sistemoje, kuri dažnai sulaikydavo 

vieną ar kitą didžiąją valstybę nuo tikrai griežto ar tiesioginio kal- 
bėjimo su trečiojo pasaulio šalių vadovais, kurių paramos buvo 
siekiama šaltojo karo žaidime. Bet kai šaltojo karo sistema baigėsi, 
šie suvaržymai išgaravo. Šiandien kaimenės vedliai nėra panašūs 
į Valstybės departamentą, Jungtines Tautas ar Neprisijungimo ju- 
dėjimą. Jie nesako, kad jaučia jūsų skausmą ar kad supranta jūsų 
nusiskundimus dėl kolonijinės praeities. Jie nesako, kad jūs esate 
tokie neprilygstami, tokie svarbūs regiono stabilumui, jog nė pirš- 
tujūsų nepalies. Jie tiesiog pasikalba su jumis ir eina toliau. Elek- 
troninė kaimenė visą pasaulį paverčia parlamentine sistema, ku- 
rioje kiekviena vyriausybė gyvena baimindamasi kaimenės 
balsavimo dėl pasitikėjimo. 

1997 m. Azijos ekonominės krizės metu Kvala Lumpūre kalbė- 
jausi su tuometiniu Malaizijos ministro pirmininko pavaduotoju 
Anwaru Ibrahimu, kol Mahathiras dar nebuvo jo atleidęs. Anwa- 
ras sakė, kad Mahathiras nesiliauja kaltinęs žydų, Soroso ir kitų 
sąmokslininkų, esą jie sąmoningai žlugdą Malaizijos valiutą. Ga- 
liausiai Anwaras su kai kuriais savo kolegomis nuėję pas Mahat- 
hirą su diagrama ir pasakę maždaug taip: „Pirmadienį jūs taip 
pasakėte apie Sorosą ir Malaizijos ringitas nukrito iki čia. Antra- 
dienį jūs taip pasakėte apie žydus ir ringitas nukrito iki čia. Trečia- 
dienįjūs taip pasakėte apie globalius investuotojus ir ringitas nu- 
krito iki čia. UŽSIČIAUPKITE!“ 

Suharto atveju elektroninė kaimenė iš tikrųjų paskatino sukelti 
maištą. 1998 m. pradžioje nustūmė jį nuo valdžios ir taip pakirto 
Indonezijos valiutą ir rinkas, kad Indonezijos visuomenė ir ka- 
riuomenė prarado bet kokį pasitikėjimą Suharto vadovavimu. 

Supachai Panitchpakidis, Tailando ministro pirmininko pava- 
duotojas ir prekybos ministras, ir šiandien neišsigydė mūšio ran- 
dų, kurie atsirado, kai jo šalis mėgino boksuotis su kaimene ir pra- 
laimėjo. „Mes padarėme vieną klaidą - šešiais mėnesiais per ilgai 


išlaikėme savo valiutą [batą] susietą su doleriu nedevalvuodami, 

sako jis apie 1997 m. krizę. - Tai galėjo ir netapti katastrofa, bet dėl 
[kaimenės] bandos jausmo visi užsipuolė mūsų valiutą. Taigi užuot 
kritusi penkiolika ar dvidešimt procentų, ji nukrito penkiasdešimt. 
Kadangi rinka yra globalizuota, [kaimenė| sužinojo, kad mums 
trūksta atsargų. Pirmą kartą jie mūsų valiutą puolė vasarį, paskui 
kovą, o paskui balandį. Kaskart Tailando centrinis bankas apgin- 
davo savo valiutą atsargomis, kaskart mūsų centrinis bankas pa- 
sakydavo: „Mes laimėjome“. Bet iš tikrųjų kaskart pralaimėdavo. 
Mat atsargos seko. Mes manėme, kad pasaulis nežino apie mūsų 
atsargas, tačiau rinkos žinojo - nežinojo mūsų žmonės, o rinkos 
žinojo. Žinojo mano draugai Singapūre ir Honkonge. Kaskart, kai 
mes apgindavome savo valiutą, jie skaičiavo, kiek Tailando vyriau- 
sybei liko atsargų. Jei paklausite mūsų buvusio ministro pirminin- 
ko, jis pasakys, kad jam nebuvo pateikta jokia panaši informacija. 
Bet rinka ją suprato ir žinojo, kada priėjome posūkį, kad jau nebe- 
galime apginti savo valiutos. Štai kada jie mus iš tiesų prigriebė.“ 

Kad vadovai prisitaikytų prie prekybos centrų ir elektroninės 
kaimenės valdžios, jiems reikia visai kitokios mąstysenos, ypač 
kylančiose rinkose. Anksčiau elektroninės kaimenės nariai varžy- 
davosi, mėgindami suprasti, kaip galėtų tapti patraukliausi vy- 
riausybėms, tiek šalies, tiek užsienio. Nes būtent vyriausybės išda- 
lydavo gėrybes. Dabar vyriausybės varžosi, mėgindamos suprasti, 
kaip pasidaryti stabiliausioms, labiausiai viliojančioms ir patrauk- 
liausioms kaimenei. Nes dabar kaip tik elektroninė kaimenė vis 
dažniau dalija gėrybes. Trumpai tariant, visiems pasaulio vado- 
vams dabar reikia mąstyti kaip gubernatoriams. Amerikos valstijų 
gubernatoriai turi priimti kai kuriuos sprendimus, panašiai kaip 
prezidentai ir ministrai pirmininkai. Kartais jie netgi gali pasiųsti 
Nacionalinę gvardiją. Tačiau šiuo metu jų pagrindinis darbas — 
privilioti elektroninę kaimenę ir prekybos centrus investuoti jų vals- 
tijose, daryti visa, kas įmanoma, kad jas čia išlaikytų, ir gyventi 
nuolat bijodami, kad jie išeis. Štai kodėl šiandieninis pasaulis vis 

labiau valdomas gubernatorių, nesvarbu, koks būtų jų tikslus titu- 
las. Štai kodėl išsiskiriantis globalėjimo epochos politinis lyderis 
yra visų gubernatorių gubernatorius, Jungtinių Valstijų guberna- 
torius Williamas Jeffersonas Clintonas. 

Karaliai, diktatoriai, emyrai, sultonai, tradiciniai prezidentai ir 
ministrai pirmininkai - dabarjie visi tapę gubernatoriais. 1997 m. 
rudenį lankiausi Katare, mažytėje arabų naftos valstybėlėje ryti- 
niame Saudo Arabijos krante. Vieną dieną buvau pakviestas pietų 
pas emyrą, šeichą Hamadą bin Khalifa al-Thani. Jis —- žavus žmo- 
gus, apsukrus tartum lapė, bet tai žmogus, pratęs duoti įsakymus, 
onejų klausytis. Jis manęs klausinėjo apie ekonominę krizę Malai- 
zijoje ir Pietryčių Azijoje, o aš jam pasakojau, kaip elektroninė kai- 
menė ir prekybos centrai baudžia Malaiziją už Mahathiro ekscc- 
sus, tarp jų - dviejų aukščiausių pasaulyje pastatų statybą. Šeichas 
Hamadas klausėsi, o paskui prabilo veikiau kaip gubernatorius, o 
ne kaip emyras. Jis tarė: „Na, manau, verčiau jau nestatysiu čia 


jokių aukštų pastatų. Rinkoms tai gali nepatikti“. 


Kaip vadovai, asmenys, investuotojai ir bendrovės mokosi prisi- 
taikyti prie šios naujos globalėjimo sistemos, iš tiesų yra dvidešim- 
tojo amžiaus pabaigos skiriamasis ženklas. Tačiau man dar lieka 
pridurti vieną dalyką: jūs dar nieko nesupratot. 

Mėginau paaiškinti, kaip technologijų, finansų bei informacijos 
demokratėjimai, kurie pakeitė mūsų bendravimą, investavimą ir po- 
Žžiūrį į pasaulį, pagimdė visus pagrindinius šiandieninės globalėji- 
mo sistemos elementus. Tai jie nušlavė sienas. Taijie sukūrė tinklus, 
kurie dabar kiekvienam iš mūsų leidžia susisiekti su visu pasaulių 
ir tapti itin galingais asmenimis. Tai jie sukūrė ryšius ir erdvę realiai 
atsirasti elektroninei kaimenei bei prekybos centrams. Taijie nušla- 
vė visas senąsias ideologijas, palikdami tik laisvosios rinkos kapita- 
lizmą. Tai jie sukūrė nepaprastą naująjį veiksmingumą, prie kurio 


turi prisitaikyti kiekvienas verslas, nes kitaip žus. Tai jie sumažino 

kliūtis, kad galėtų ateiti iš esmės į kiekvieną verslą. Tai jie verčia 
žmones liautis mąsčius pirmiausia vietos mastu, o tik paskui globa- 
liai, ir imti mąstyti pirmiausia globaliai, o tik paskui vietos mastu. 

Būtent dėl interneto aš ir sakau, kad jūs dar nieko nesupratote. 
Žinoma, prie šios naujos globalėjimo epochos prisidėjo interneto 
iškilimas, prasidėjęs paskutinėse technologijų, finansų ir informa- 
cijos demokratėjimų pakopose. Internetui plintant, jis ima virsti 
turbokompresoriniu varikliu, varančiu globalėjimą pirmyn. Inter- 
netas laiduos, jog vis labiau globalės mūsų bendravimas, investa- 
vimas, požiūris į pasaulį. Nes nuo tos akimirkos, kai prisijungiate 
prie interneto, galite iš esmės nemokamai bendrauti su bet kuo 
visame pasaulyje, nuo tos akimirkos, kai prisijungiate prie interne- 
to, galite iš esmės nemokamai investuoti bet kurioje pasaulio rin- 
koje, nuo tos akimirkos, kai pradedate verslą, turintį tinklo svetai- 
nę, kad ir kurioje pasaulio vietoje būtumėte, jums reikės mąstyti 
globaliai atsižvelgiant tiek į tai, kas galėtų būti jūsų konkurentai, 
tiek į tai, kas galėtų būti jūsų klientai. 

1998 m. pradžioje nuvykau į Silicio slėnį pasikalbėti apie pana- 
šius dalykus su Cisco Systems prezidentu Johnu Chambersu. Cisco 
Systems gamina paslaptingą įrangą, kuri sujungia internetą visame 
pasaulyje. Jis man pasakė: „Internetas viską pakeis. Pramonės revo- 
liucija gamyklose suvedė Žmones ir mašinas, o interneto revoliuci- 
ja virtualiose bendrovėse suves Žmones su Žiniomis bei informaci- 
ja. Ji darys visuomenei tokią pat įtaką kaip Pramonės revoliucija. Ji 
skatins globalėjimą neįtikėtinu greičiu. Bet užuot vykusi šimtą me- 
tų, kaip kad Pramonės revoliucija, ji įvyks per septynerius metus“. 

Užsirašinėjau Chamberso Žodžius, netgi pacitavau juos savo 
straipsnyje, bet neįsisąmoninau. Priėmiau juos lyg tipišką perdėtą 
šneką, kokią tenka girdėti iš technikos žmonių. „Taip taip taip, - 
maniau sau, - internetas viską pakeis. Jie visada taip sako.“ Juo 
labiau įsitraukiau į knygos rašymą, tuo labiau suvokiau, kad Cham- 


berso žodžiai ne tik kad buvo teisingi, jis netgi per švelniai pasakė. 

Praėjus keliems mėnesiams po apsilankymo pas Chambersą, jo 
įstaiga man atsiuntė dėžutę su puodeliais, rašikliais ir marškinė- 
liais su nauju Cisco reklaminės kampanijos logotipu, kurį galbūt 
matėte per televiziją. Jis labai paprastas. Cisco televizijos reklamo- 
se rodomi žmonės iš viso pasaulio - jauni ir seni, žvelgiantys tie- 
siai į kamerą ir klausiantys: „Ar jūs pasirengę?“ Taigi 1998 m. 
pavasarį, gavęs dėžutę daiktų su tuo logotipu, tariau sau: „Koks 
čia šlamštas? Kokia keista reklaminė kampanija. Turiu omeny „ar 
jūs pasirengę“, kam?“ 

Tačiau kai 1999-ieji tapo interneto metais, kai internetas pasie- 
kė krizinę masę ir iš tiesų ėmė apibūdinti ir prekybą, ir bendravi- 
mą, pradėjau aiškiai suprasti, ką Cisco turėjo omenyje tuo savo „Ar 
jūs pasirengę?“ Internetas taps panašus į milžiniškus gniaužtus, 
kurie apima globalėjimo sistemą, mano apibūdintą šioje knygos 
dalyje, - Spartųjį pasaulį, elektroninę kaimenę, prekybos centrus, 
auksinius tramdomuosius marškinius - ir toliau nepaliauja veržti 
tos sistemos aplink kiekvieną taip, kad jie sulig kiekviena diena 
pasaulį vis mažintų ir spartintų. 

Tik pamanykite: per internetą dabar turime bendrą pasaulinę 
pašto sistemą, kuria galime vienas kitam siuntinėti laiškus. Dabar 
turime bendrą pasaulinį prekybos centrą, kuriame visi galime pirkti 
ir parduoti. Dabar turime bendrą pasaulinę biblioteką, kurioje visi 
galime dirbti mokslinį darbą, turime bendrą pasaulinį universite- 
tą, kuriame visi galime mokytis. 1999 m. daugiau kaip pusė suau- 
gusių JAV gyventojų - 100 milijonų Žmonių - naudojosi internetu. 
Amerikoje vis dažniau gali susidurti su Žmonėmis, kurie internetu 
perka ne tik knygas, naują kompiuterį ar mašiną, bet ir įkeičia ne- 
kilnojamąjį turtą bei gauna paskolas. Tai vyksta ne tik Amerikoje. 
Pažvelkime į Indiją. Vargingose vietovėse aplink Delį Indijos ką tik 
įsteigtoje mobiliųjų telefonų bendrovėje Usha Group dirba Avon mo- 
terų indiška atmaina - moterys, kurios vargingiausiuose kaimuo- 


se vaikšto iš namų į namus, nešiodamos mobiliuosius telefonus 

Žmonėms, neturintiems telefonų. Už mažą užmokestį kaimiečiai 
gali keletą minučių naudotis telefonais ir skambinti visur, kur jiems 
reikia. Dabar Usha daugelyje iš šių kaimų įrenginėja viešuosius 
pokalbių centrus, kuriuose galima pigiai naudotis internetu. 
Valstybės iždo sekretorius Larry Summersas mėgsta pasakoti 
tokią istoriją: „Kažkada lankiausi Mozambike - tam tikru atžvil- 
giuskurdžiausioje pasaulio šalyje - aptarti klausimų, susijusių su 
skolos sumažinimu. Sėdėdamas už pietų stalo su vietiniais versli- 
ninkais, paklausiau kaimyno, kaip sekasi verslas. Jis atsakė: „Gana 
gerai, bet nerimauju dėl ateities“. Kai paklausiau, kodėl, jis paaiš- 
kino esąs interneto paslaugų teikimo Mozambike monopolinin- 
kas, tačiau baiminasi, kad ateina konkurencija irsugrauš jo pelną“. 
Ir ne veltui nerimavo. Prisitaikyti prie šios tolesnės interneto 
varomos globalėjimo fazės, pasauliui sulig diena vis mažėjant ir 
lims ir bendrovėms. Dvi kitos knygos dalys - „Prisijungti prie sis- 
temos“ ir „Priešiška reakcija į sistemą“ — paaiškina, ką turiu galvoje. 


Arjūs pasirengę? 


II 


PRISIJUNGTI PRIE SISTEMOS 


8. DOSkapitalas 6.0 


MASKVA (AP) Šiandien prokurorai apklausė Maskvos meno galerijos 
savininką po to, kai neseniai vykusios parodos metu svečiai ir meno kriti- 
kai suvalgė natūralaus dydžio Vladimiro Lenino pavidalo tortą. Mask- 
vos Times antradienį pranešė, kad prokurorai apklausė Sergejų Tarabo- 
rovą, kai dvidešimt parlamento narių komunistų pasiskundė, kad tortas 
pažeidžiąs įstatymus, draudžiančius įžeidinėti valstybės veikėjus. 


AP Maskva, 1998 m. rugsėjo 8 d. 


„Kiek pinigų vežatės?“ 

Klausimą Jesse Jameso tonu man sviedė Albanijos muitinės pa- 
reigūnė Tiranos oro uoste, man mėginant išvykti iš šalies. Vos jai 
ištarus tuos Žodžius, mane apėmė silpnumas, tartum iš manęs bū- 
tų norėję atimti pinigus. 

„Turiu 3500 dolerių“, - ištariau, tapšnodamas per savo prise- 
gamąpiniginę-diržą. 

„3500 dolerių, - pakartojo ji, o jos akys sužibo. - Jis turi 3500 
dolerių“,- pranešė kolegai, stovinčiam šalia jos prie bagažo rent- 
geno aparato. 

„Iš kurjūs?“ — paklausė jis manęs, matyt, mėgindamas įvertinti 
mano silpnąsias vietas ir įsitikinti, ar nesu diplomatas. Pasakiau 
jam, kad rašau į The New York Times. „The New York Times? - pakar- 
tojo muitininkas, greitomis mane apžiūrėjęs.- Tegul eina.“ 

Ar kam galėjo toptelėti, kad The New York Times turi tokią įtaką 
Tiranoje! Į lėktuvą kone bėgte nubėgau. Buvo dėl ko nervintis. Tokioje 

situacijoje buvau atsidūręs anksčiau - kitoje šalyje, kur įstatymo 
viršenybė irgi nebuvo absoliuti, - Irane. Tik ten pabaiga nebuvo 
tokia laiminga. Ten, Teherano tarptautiniame oro uoste, ji prasidė- 
jo panašiai - man mėginant pereiti muitinę ketvirtą valandą ryto. 
Muitinės pareigūnas liepė atidaryti savo lagaminėlį ir pateikti jam 
muitinės deklaracijos blanką. Jame vienoje eilutėje reikėjo nurody- 
ti, kiek vežiesi grynųjų pinigų, ir aš įrašiau tikslią sumą - lygiai 
3300 JAV dolerių, kuriuos dar turėjau su savimi. Amerikos kredito 
kortelių Irane nepriima, todėl turėjau vežtis daug grynųjų. Liesas 
ūsuotas Irano muitinės pareigūnas atidžiai perskaitė blanką, o pas- 
kui, žvelędamas išbadėjusiu žvilgsniu, pasakė: „Pone, pone, jūs 
galite iš šalies išsivežti tik 500 dolerių“. 

„One, -ištariau, - ką man daryti?“ 

Irano muitinės pareigūnas pasilenkė ir sušnibždėjo manįausį: 
„Už tris šimtus dolerių aš galiu tuo pasirūpinti“. Visą šią sceną 
stebėjo už manęs išsirikiavusi ilga iraniečių eilė - visi, be abejo, 
puikiausiai nutuokė, kas čia dedasi. Pasirausęs savo prisegamoje 
piniginėje ištraukiau tris šiugždančius 100 JAV dolerių bankno- 
tus ir sumaigiau į gniužulą. 

„Atsargiai“,-šnipštelėjo man muitinės pareigūnas, tartum kas 
nors, stovintis eilėje už mūsų, iš tiesų būtų ketinęs pranešti apie 
tai. Paskui mes abu apsimetėme besirausiantys po mano atidarytą 
lagaminėlį, ir jis greitai čiuptelėjo iš mano saujos 300 JAV dolerių. 
Viskas įvyko taip greitai - kaip upėtakis pačiumpa musę, - kad, 
norint tai pastebėti, būtų prireikę sulėtinto pakartojimo. Tada kita 
ranka jis man padavė neužpildytą muitinės blanką ir paprašė jį 
užpildyti - deklaruoti, kad iš šalies išsivežu tik 500 JAV dolerių. 
Bet ir tai dar buvo ne viskas. Kai laiptais užkopiau prie įsodinimo 
vartelių, pamačiau, kad, praėjus metalo detektorių, atliekamos as- 
mens kratos. Įėjau į kabiną už uždangos, ir Irano kareivis paprašė 
atidaryti savo prisegamą piniginę-diržą. Puoliau į paniką: „Kaip 
paaiškinsiu 3000 dolerių? Ką man sakyti: Ei, aš jau daviau kyšį 

tavo kolegai iš apačios, kad taip toli nusigaučiau, taigi atsikabink?“ 
Laimei, jis tik žvilgterėjo į pinigus, kažką išpyškino farsi kalba ir 
mane praleido. 

Patyrę keliautojai po pasaulį žino, kad manieji Irano bei Alba- 
nijos nuotykiai vargu ar yra kuo nors ypatingi. Pastaruoju metu 
dažnai pasitaiko susidurti su šiuo reiškiniu, kurį labiausiai tiktų 
pavadinti žodžiu kleptokratija. Kleptokratija — tai daugiau negu 
įprastinis kyšininkavimas bei korupcija, kurių visada galima ap- 
tikti besivystančiose šalyse, o mažesnių mastu -ir išsivysčiusiose. 
Kleptokratija yra tada, kai daugelis pagrindinių valstybės siste- 
mos funkcijų - arba visos - nuo mokesčių rinkimo iki muitinės, 
privatizavimo ir reguliavimo būna tiek užkrėstos korupcija, kad 
teisėti sandoriai virsta veikiau išimtimi, negu norma. Toleruotina 
ir geistina norma darosi bet kokio lygio pareigūnams naudotis sa- 
vo įgaliojimais, kad išgautų kokius tik įstengia pinigus iš piliečių, 
investuotojų ir pačios valstybės, o piliečiams ir investuotojams ma- 
nyti, kad išgauti sprendimus arba paslaugą tegalima vieninteliu 
būdu - kam nors susimokant. 

Valstybės korupcijos mastai svyruoja tarp visa apimančios klep- 
tokratijos — kai valstybė pagrįsta vogimu, kaip kad Nigerija - iki 
pradedančiųjų kleptokratijų - kai korupcija yra paplitusi, toleruo- 
jama ir lauktina, bet greta jos egzistuoja tam tikros teisinės ir netgi 
demokratinės normos, kaip kad Indijoje. Skirtumą tarp visa ap- 
imančios kleptokratijos ir pradedančiosios kleptokratijos geriau- 
siai iliustruoja senas anekdotas, kurį mėgstama pasakoti Pasaulio 
banke apie Azijos ir Afrikos infrastruktūros ministrus, apsikeičian- 
čius vizitais į vienas kito šalį. Iš pradžių afrikietis aplanko Azijos 
ministrą jo šalyje, ir baigiantis dienai azijietis pasikviečia afrikietį 
įsavo namus papietauti. Azijos ministras gyvena tikruose rūm uo- 
se. Taigi afrikietis ministras klausia savo azijietį kolegą: „Oo, ir 
kaip jūs išgalite turėti tokį namą iš savo atlyginimo?" Azijietis mi- 


nistras priveda afrikietį prie didelio išsikišusio lango ir parodo į 

naują tiltą tolumoje. „Matote va ten tą tiltą?“ - klausia Azijos mi- 
nistras afrikicetį. „Taip, matau“,- atsako afrikietis. Paskui azijietis 
ministras rodo pirštu į save ir sušnibžda: „Dešimt procentų“. Tai 
reiškia, kad 10 procentų tilto kainos nuėjo į jo kišenę. Na, po metų 
Azijos ministras nuvyksta aplankyti Afrikos ministro į jo šalį ir 
jūs išgalite turėti tokį namą iš savo atlyginimo?“ - paklausė Azijos 
ministras afrikictį. Afrikietis pavėdėjo savo kolegą prie didelio iš- 
sikišusio savo svetainės lango ir parodė į horizontą. „Matote va 
ten tą tiltą?“ — paklausė afrikietis azijietį. „Ne, ten nėra tilto“, - 
atsakė azijietis. „Teisingai, - paaiškino Afrikos ministras, rodyda- 
mas į savu, - šimtas procentų.“ 

Kokie apčiuopiami ženklai rodo, ar jūs susidūrėte su pradc- 
dlančiąja, ar visa apimančia kleptokratija? Na, štai kokius kelis 
rodiklius surinkau per keletą metų: 

Kleptokratija buvo Maskvoje 1995 m. (ir 1996, 1997, 1998, 1999 
metais!), tuo metu, kai po Sovietų 5ąjungos žlugimo buvo plačiai 
paplitęs gatvių nusikalstamumas. Kai tik aš užsiregistravau vicš- 
buityje Penta Maskvos centre, padėjau savo grynuosius ant stalelio 
ir paprašiau registratoriaus išnuomoti viešbučio saugyklą. Visai 
neketinau vaikščioti po Maskvą su dolerių prikimštomis kišenėmis. 

„Apgailestauju,- pasake registratorius. - Laisvų nėra. Užsira- 
šykite įcilę. Ar norėtumėte, kad aš jus įrašyčiau?“ 

Mane suėmė juokas. Eilė prie viešbučio saugyklų? Tai buvo tar- 
tum svarbiausia prasto anekdoto vieta: „Kaip sužinoti, kad jūs 
esate iš tikrųjų pavojingame mieste? Atsakymas - kai visos viešbu- 
čio saugyklos užimtos“. Nenuostabu, kad Maskvoje mano sutik- 
tas investuotojas, Ką tik įsigijęs dalį Rusijos banko, aptiko, kad 
jame dirba daugiau apsaugininkų, negu tarnautojų. Jis papasako- 
jo man apie vakarietiškų restoranų grupę, kuri ką tik pasiuntė au- 
ditorių komandą išsiaiškinti, kodėl jos maskviškė franšizė varo 


tokį didelį verslą ir uždirba taip mažai pinigų. Jie nustalė, kad 

beveik kiekvienas darbuotojas įsivėlęs į kokią nors vagystę - nuo 
vagiančių mėsainius virėjų iki dėkingumo mokesčius imančių va- 
dybininkų. 

Kleptokratiją rodo ir toks faktas: Albanijoje mokesčių sukčiavi- 
mas buvo taip išsikerojęs, jog 1997 m. trisdešimt penkta pagal su- 
mokėtų mokesčių dydį bendrovė buvo bendra Albanijos ir Ameri- 
kos picerija, o naudojimasis vogtais automobiliais buvo taip 
paplitęs, kad, pagal apytikrius Amerikos pareigūnų skaičiavimus, 
80 procentų Albanijos keliais važinėjančių automobilių buvo pa- 
vogti kur nors kitur Europoje. 

Kleptokratiją rodo ir korupcija Rusijoje, taip išsikerojusi net 
Kremliuje, kad rusai pasakoja anekdotą apie Žmogų, kuris aiva- 
žiuoja į Maskvą iš kaimo ir pasistato savo naują automobilį tiesiai 
prie Kremliaus Spaso vartų, Raudonojoje aikštėje. Prieina milici- 
ninkas ir sako: „Klausyk, tu negali čia stalyti automobilio. Šiais 
vartais naudojasi visi mūsų vadovai“. Žmogus atsako: „Nusijau- 
dinkit. Aš savo automobilį užrakinau“. 

O šlai tokią istoriją apie kleptokratiją papasakojo mano drau- 
gas, kuris gyveno Indonezijoje viešpataujant ypač korumpuotai 
Suharto šeimai. Jis seniai dirbo Singapūro laikraščio reporteriu 
Džakartoje ir turėjo reguliariai pratęsti leidimo gyventi šalyje do- 
kumentus. „Korupcija Indonezijoje taip įsišaknijo, - aiškino man 
jis, - Kad pareigūnai iš tiesų išrašydavo kvitus būtent už jūsų ky- 
šius. Tikrai. Kasmet aš prasitęsdavau savo imigracijos dokumen- 
tus. Duodu kyšį ir gaunu kvitą. Mano kontoros buhalteriai nori 
dokumento, o pareigūnas, Kuriam sumoku, jį išduoda.“ Nenuosta- 
bu, Kad valdant Suharto tarp indoneziečių buvo paplitęs pamoky- 
mas: „Jeijūsų kaimynas pavagia jūsų ožką, tik nesugalvokite pa- 
duoti jo į teismą, nes kol susimokėsite policijai ir teisėjams, galų 
gale prarasite ir karvę“. 

Kleptokratija egzistuoja ir tada, kai pareigūnai ir valdininkai, 


prižiūrintys, kaip laikomasi taisyklių, mano, kad jiems taisyklės 

negalioja. Nayanas Chanda, Far Eastern Economic Review redakto- 
rius, sykį man papasakojo apie tai, kas jam nutiko lankantis Kini- 
joje: „Buvau Pekine, mes važiavome Antruoju žiediniu keliu su 
Užsienio reikalų ministerijos vertėju, jo tarnybiniu vairuotoju ir 
mūsų kontoros darbuotoju. Mums važiuojant greitkeliu, Užsienio 
reikalų ministerijos vairuotojas staiga apsigręžė, ir- nemeluoju — 
pašėlusiai signalizuodamas išlėkė į priešpriešinio eismo kelią. Juo 
lėkė automobiliai, o mes laviravome tarp jų. Aš apstulbau ir pa- 
šiurpau. Pasakiau vertėjui: „Ką jis daro!!!“ Jis atsakė, kad vairuo- 
tojas priešakyje pastebėjo didelį transporto kamštį ir nusprendė jį 
taip aplenkti. Aš užsimerkiau, nugrimzdau į pasostę ir meldžiausi, 
kad po viso to likčiau gyvas. Likau gyvas. Bet vėliau man dingtelėjo 
mintis: o kaip dėl visų užsienio įmonių, ateinančių į Kiniją? Kinai 
pasirašo su jomis sutartį, gauna jų technologijas, o paskui pakeičia 
taisykles ir liepia joms keliauti namo. Ar jos išneš sveiką kailį?“ 
Ne, jeigu Kinijoje reguliuotojai yra paperkami. Vieno iš didžiau- 
sių Kanados bankų Kinijos skyriaus vadovas 1997 m. man papa- 
sakojo, kad kartą bankas iš Honkongo skyriaus į Šanchajaus sky- 
rių pervedė keletą tūkstančių dolerių —- pinigai buvo gauti po 
aštuoniolikos dienų. „Mums regis, kad žinome, kas atsitiko, - kar- 
tą Šanchajuje priešpiečiaujant tarė man bankininkas. - Kažkas Cen- 
triniame banke paėmė pinigus, septyniolika dienų spekuliavo jais 
Šanchajaus vertybinių popierių biržoje, o po to aštuonioliktą die- 
ną juos padėjo atgal, ir tada pinigai pasirodė mūsų sąskaitoje.“ 
Kleptokratija yra ir milijardai dolerių, gautų iš korumpuotų pri- 
vatizavimo programų Rytų Europos šalyse ir Rusijoje, kur mažy- 
čiai oligarchiniai elitai, dažnai susimokę su vietine mafija ir vy- 
riausybės pareigūnais, įsigudrino gauti anksčiau valstybės valdytų 
gamyklų ir gamtinių išteklių kontrolę mažesnėmis nei rinkos kai- 
nomis, per naktį pasidarydami milijardieriais. Šie Rusijos oligar- 
chai ir kiti grobimo meistrai visas nekilnojamojo turto kainas nuo 


Paryžiaus iki Tel Avivoiriki Londono pakėlė, sukrečiančiu mastu 

išgabenę turtą iš tos šalies. Kai Amerikos rinka tik kilo, ji irgi turėjo 
savuosius plėšikų baronus, kaip kad Rusija dabar turi savuosius. 
Bet Amerikos plėšikų baronai investuodavo savo pinigus į Ameri- 
kos vertybinių popierių rinką ir nekilnojamąjį turtą, o dabar dėl 
globalėjimo ir laisvo kapitalo judėjimo Rusijos plėšikų baronai taip 
pat investuoja savo pinigus į Amerikos vertybinių popierių rinką 
bei nekilnojamąjį turtą, nuskurdindami savąją šalį. 

Vis dėlto kartais kleptokratija nėra vien tik turtingi oligarchai, 
plėšiantys savo šalį, bet tiesiog mažieji žmonės, mėginantys išgy- 
venti šalyje, kurioje nėra jokio socialinės apsaugos tinklo. Kartą aš 
Džakartos oro uoste turėjau persėsti iš vieno lėktuvo į kitą, man 
reikėjo pervažiuoti nuo vidaus skrydžių terminalo prie tarptauti- 
nio. Atsistojau su savo krepšiais ant šaligatvio prie ženklo, ant 
kurio buvo užrašas: „Nemokamas oro uosto autobusas“. Kai atva- 
Žiavo autobusas, susikroviau savo krepšius ir buvau vienintelis 
keleivis. Kai pro vairuotoją ėjau išlipti prie kito terminalo, jis mane 
sustabdė. „Pone“, — tarė jis ir parodė raudonu žymekliu „Magic 
Marker“ grubiai pakeverzotą ženklą virš savo pasostės. Ženklas 
skelbė, kad važiavimas kainuoja 4900 rupijų (tuo metu apie2 JAV 
dolerius). Aš tik gūžtelėjau pečiais ir padaviau jam pinigus. 

1998 m. vasarą su kleptokratijos apraiškomis susidūrėme su 
Johnu Burnsu, New York Times biuro Naujajame Delyje vadovu, kai 
ketinome apsilankyti Indijos parlamente, kur skelbiami Indijos įsta- 
tymai. Kol fojė laukėme, kad mus patikrintų, Burnsas pastebėjo 
parlamento knygynėlyje parduodamą knygą „Kas yra kas Indijos 
parlamente“ - su visų Indijos įstatymų leidėjų biografijomis bei 
nuotraukomis. Burnsas nusprendė knygą nusipirkti. „Gal galė- 
čiau nusipirkti šią knygą?“ —- paklausė Burnsas stovinčio šalia 
knygų stalelio tarnautojo. „Taip, pone, - atsakė tarnautojas, - sep- 
tyni šimtai rupijų.“ Paskui nuėjo atnešti knygos. Jam grįžus, Burn- 
sas paprašė išrašyti kvitą. „Vidurdienį mes užsidarome, — pasakė 


žmogus, — tai turės būti „neoficialus“ pardavimas“ - suprask, be 

kvito. Tada jis padavė Johnui knygą ir įsidėjo pinigus sau į kišenę. 
Man tai pasirodė gana žavinga - Indijos parlamento fojė duoti 
kažkam kyšį už knygą apie Indijos įstatymų leidėjus. 

Manau, jog tai paaiškina, kodėl Tirnes of India 1998 m. gruodžio 
16 d. pranešė, kad korupcijos apimtoje Indijos Pendžabo valstijoje 
aštuoniolika mėnesių trukusi paieška buvo nutraukta. Ieškota pa- 
reigūno, kuriam galima būtų duoti 100000 rupijų (2380 JAV dole- 
rių) premiją už sąžiningą valstybės tarnybą, - valstijoje, kur už 
viską, pradedant elektros prijungimu ir baigiant užsirašymu į vals- 
tybinę mokyklą, kam nors reikia duoti kyšį. Bet neatsirado parei- 
gūno, verto gauti premiją. Užuot nustačius premijos gavėją, prane- 
šė Naujojo Delio laikraštis, paieškos metu buvo gauta įrodymų, 


pagal kuriuos galima apkaltinti 300 korumpuotų pareigūnų. 


Ką visa tai turi bendra su globalėjimu? Leiskite man atsakant į šį 
klausimą pasitelkti keletą paprastų analogijų iš kompiuterių pa- 
saulio. Mėgstu lyginti šalis su trimis kompiuterio dalimis. Pirmoji 
yra tikroji mašina, kitaip - techninė įranga. Tai pagrindinis keva- 
las, gaubiantis jūsų ekonomiką. Ir šaltojo karo metais turėjome tris 
techninės įrangos rūšis - laisvosios rinkos techninę įrangą, komu- 
nistinę techninę įrangą ir mišrią techninę įrangą, kurioje buvo su- 
simaišę anų abiejų bruožai. 

Antroji dalis galėtų atitikti operacinę sistemą. Ją aš lyginu su 
kiekvienos šalies bendrąja makroekonomine politika. Komunisti- 
nėse šalyse pagrindinė operacinė sistema buvo centrinis planavi- 
mas. Nebuvo laisvosios rinkos. Vyriausybė sprendė, kaip paskirs- 
tyti kapitalą. Šią komunistinės ekonomikos operacinę sistemą aš 
vadinu DOSkapitalu 0.0. 

Mišrių sistemų valstybėse operacinės sistemos buvo įvairūs de- 
riniai, susidedantys iš socializmo, laisvųjų rinkų, valstybės regu- 
liuojamų ekonomikų ir bičiuliško kapitalizmo, kuriuose buvo su- 


sieti vyriausybės biurokratai, verslai ir bankai. Šią sistemą aš vadinu 

DOSkapitalu nuo 1.0 iki 4.0 versijos, priklausomai nuo valstybės 
kišimosi laipsnio ir ekonomikos išprusimo. Pavyzdžiui, Vengrija 
yra DOSkapitalas 1.0, Kinija - DOSkapitalas 1.0 krašto gilumoje ir 
4.0 Šanchajuje, Tailandas - DOSkapitalas 3.0, Indonezija - DOSka- 
pitalas 3.0, o Korėja - DOSkapitalas 4.0. 

Galiausiai - didžiosios pramoninės kapitalistinės sistemos. Kai 
kurios išjų turi operacines sistemas, pagrįstas laisvosiomis rinkomis, 
tačiau vis dėlto turinčias pastebimų socialinės gerovės valstybės 
komponentų. Į šią grupę patenka Prancūzija, Vokietija ir Japonija, o 
jų operacines sistemas aš vadinų DOSkapitalu 5.0. Tačiau kitos, to- 
kios kaip Jungtinės Valstijos, Honkongas, Taivanas ir Jungtinė Ka- 
ralystė, liberalizavo savo ekonomikas ir iki galo įlindo į auksinius 
tramdomuosius marškinius. Jų DOSkapitalas yra 6.0 versijos. 

Šalia techninės įrangos ir pagrindinės operacinės sistemos esa- 
ma darirtaikomųjų programų, reikalingų tam, kad anų abiejų veik- 
la būtų prasminga. Man taikomosios programos yra visi dalykai, 
apskritai patenkantys į įstatymo viršenybės kategoriją. Taikomo- 
sios programos yra šalies teisinės ir reguliavimo sistemų kokybės 
matas ir mastas, kuriuo jos pareigūnai, biurokratai ir piliečiai su- 
pranta jos įstatymus, jais naudojasi ir žino, kaip padaryti, kad jie 
veiktų. Geroms programoms priklauso bankininkystės įstatymai, 
prekybos įstatymai, bankroto taisyklės, sutarčių įstatymai, verslo 
elgesio taisyklės, tikrai nepriklausomas centrinis bankas, nuosa- 
vybės teisės, skatinančios rizikuoti, konstitucinės priežiūros pro- 
cedūros, tarptautiniai apskaitos standartai, ūkiniai teismai, regu- 
liavimo priežiūros agentūros, paremtos nešališka teismų sistema, 
įstatymai, nukreipti prieš pareigūnų interesų koniliktus ir nesąži- 
ningą prekybą vertybiniais popieriais, taip pat pareigūnai ir pilie- 
čiai, gana nuosekliai pasirengę įgyvendinti šias taisykles. 

Šaltojo karo metu didžioji kova vyko dėl to, kieno techninė 
įranga įsiviešpataus pasaulyje. Sovietai ir amerikiečiai per daug 


nekreipė dėmesio į tai, ar išties gerai veikia jų techninė įranga 

konkrečioje šalyje sąjungininkėje. Jie tik norėjo būti tikri, kad ki- 
tos šalys naudojasi lipdukais su jų prekyženkliu. Iš tikrųjų šalis 
galėjo gana ilgai išgyventi su siaubinga vidaus operacine siste- 
ma ir korumpuota programine įranga, nes sovietai ir amerikiečiai 
taip troško ją turėti savo komandoje, jog tiesiog ją subsidijuodavo 
arba siūlydavo nemokamą remontą - tol, kol ta šalis likdavo išti- 
kima didžiosios valstybės prekyženkliui. Abi didžiosios valsty- 
bės gyveno baimindamosi „domino teorijos“, kuri tvirtino, kad 
jei tam tikra svarbi šalis pakeistų techninę įrangą, taip pasielgtų 
ir visos jos kaimynės. 

Ši kova baigėsi žlugus šaltojo karo sistemai. Staiga buvo diskre- 
dituoti komunistinis, socialistinis ir netgi mišrusis modeliai. Stai- 
ga mes pasijutome išgyvenantys nepaprastą istorijos akimirką: pir- 
mą sykį iš esmės kiekvienoje pasaulio šalyje pagrindinė techninė 
įranga buvo tokia pati - laisvosios rinkos kapitalizmas. Kai tik 
taip atsitiko, pasikeitė visas žaidimas. Šalims jau nereikėjo spręsti, 
kurią techninę įrangą pasirinkti, o tik kaip geriausiai priversti veikti 
vienintelę iš pažiūros veiksmingą techninę įrangą - laisvosios rin- 
kos kapitalizmą. 

Tačiau kompiuterių technologijos pasaulyje esama posakio: 
„Techninė įranga visada eina taikomųjų programų ir operacinių 
sistemų priešakyje“. Tai yra inžinieriai toliau kuria vis spartes- 
nius lustus, o tik vėliau sukuriamos jiems tinkamos operacinės 
sistemos ir įmantresnės taikomosios programos, kad iš tikrųjų bū- 
tų galima pasinaudoti šia nauja technine įranga ir iš jos kuo dau- 
giau išspausti. Šis posakis taikytinas ir globalėjančiam pasauliui. 
Po komunizmo ir socializmo žlugimo Rusijoje, Rytų Europoje ir 
trečiojo pasaulio šalyse pasaulis pamatė, kaip daug šalių priima 
pagrindinę laisvųjų rinkų techninę įrangą ir netgi prijungia savo 
techninę įrangą prie aukštos įtampos elektroninės kaimenės, ta- 
čiau dažnai be operacinės sistemos, taikomųjų programų ir kitų 


institucijų, reikalingų kapitalo srautams bei energijai, įtekančiai į 

šalį ir ištekančiai iš jos veiksmingai valdyti ir racionaliai paskirs- 
tyti, kai tik šalis prisijungia prie tos kaimenės. 

Mums paaiškėja viena iš pagrindinių perėjimo nuo šaltojo karo 
prie globalėjimo problemų: perankstyvo globalėjimo problema. Kar- 
toju: šiandien jūs negalite klestėti neprisijungdami prie elektroni- 
nės kaimenės ir prekybos centrų, šiandien jūs negalite išgyventi, 
jei neturite operacinės sistemos ir taikomųjų programų, leidžian- 
čių juos kiek įmanoma geriau išnaudoti ir ginančių jus nuo blo- 
giausių jų kraštutinumų, kai jie ima paniškai bėgti. 

Kai visi pasirinko tą patį techninės įrangos prekyženklį - lais- 
vąsias rinkas, - negalima buvo išvengti skirtingų šalių vėlavimo, 
nors jos ir tobulina savo operacines sistemas ir taikomąsias pro- 
gramas, bandydamos prisivyti. O, kompiuterį įsigyti nesunku, ypač 
kai tėra tik vienas prekyženklis. Kiekvienas kvailys gali nueiti į 
„Computer City“ irjį nusipirkti. Pereinamuoju iš šaltojo karo siste- 
mos į globalėjimo sistemą laiku daugelis šalių būtent tai ir padarė, 
visai negalvodamos, ar jos turi operacinę sistemą ir kitas progra- 
mas, kad galėtų veiksmingai tuo kompiuteriu dirbti. Šalys tiesiog, 
sakė: „Ei, tai atrodo lengva. Aš tiesiog prijungsiu savo gražutėlę 
naująją techninę įrangą prie šios elektroninės kaimenės tiesiai čia“. 

Bet iš tiesų tai buvo kur kas sunkiau, nei atrodė. Lengva pa- 
skelbti jūsų šalyje laisvąją rinką. Sunku užtikrinti, kad būtų neša- 
liškai laikomasi nešališkų įstatymų ir prekybos taisyklių, o teismai 
gintų Žmones nuo nežaboto kapitalizmo. Lengva sukurti vertybi- 
nių popierių rinką. Šiandien ji yra netgi Mongolijoje. Tačiau labai 
sunku įsteigti Vertybinių popierių ir biržos komisiją (SEC), kuri 
kontroliuotų, kaip naudojamasi slapta prekybos vertybiniais po- 
pieriais informacija. Lengva staiga atleisti spaudos vadžias ir leis- 
ti laisvai tekėti ekonominei informacijai. Tačiau labai sunku su- 
kurti ir apginti tikrai nepriklausomą laisvąją spaudą, kuri atskleistų 
korupciją vyriausybės viduje ir demaskuotų suktybes bendrovių, 


apgaudinėjančių savo akcininkus. 

Šis taikomųjų programų ir operacinių sistemų kūrimo procesas 
pasirodo besąs silpniausioji globalėjimo grandinės dalis. Tai yra 
dabar mes žinome, kad globalėjimas užtikrina vis didesnę preky- 
bos bei ekonomikos plėtrą; didesnė ekonomikos plėtra vis daugiau 
žmonių suteikia gerovę; didesnė gerovė paprastai gimdo didesnį 
pliuralizmą ir politinį liberalėjimą; o didesnis liberalėjimas papras- 
tai veda į demokratėjimą. Tačiau kad ši grandininė reakcija imtų 
veikti, jūsų šaliai reikia turėti savo pagrindinę operacinę sistemą ir 
taikomąsias programas, o žengiant šiuo keliu pirmąjį žingsnį daž- 
nai susiduriama su šalies kultūra, istorija bei jau egzistuojančio- 
mis institucijomis arba jų stoka. Todėl šis pirmasis Žingsnis pasi- 
rodo esąs kur kas sunkesnis, negu manyta iš pradžių, veikiant 
euforijai, apėmusiai po Berlyno sienos griuvimo. 

Imkime, pavyzdžiui, Lenkiją ir Sovietų Sąjungą. Jos maždaug 
tuo pačiu metu išniro iš šaltojo karo. Abi iš pradžių patyrė ekono- 
minius nuosmukius, tačiau Lenkija greitai ėmė augti, o Rusija ne. 
Priežastis iš dalies buvo ta, kad Lenkija, išgyvenusi kapitalizmą 
prieš komunistams užgrobiant valdžią, per palyginti trumpą laiką 
sugebėjo įdiegti daugybę pagrindinių taikomųjų programų ir ope- 
racinių sistemų, kurių būtinai reikėjo globalėjimo epochoje. Tačiau 
Rusija, nepatyrusi kapitalizmo ar demokratijos, išgyvena kur kas 
sunkesnius laikus ir už tai moka. Aš visada prisimenu anekdotą, 
kurį valstybės sekretorius Jamesas A. Bakeris III pasakojo drauge 
sujuo keliavusiems žurnalistams — tą anekdotą jam buvo papasa- 
kojęs sovietų prezidentas Michailas Gorbačiovas. Gorbačiovas, mė- 
gindamas Bakeriui pabrėžti, kaip sunku Rusijai psichologiškai per- 
citi prie kapitalizmo po tiekos komunizmo metų, papasakojo tokią 
istoriją: rusas valstietis kelio pakraštyje randa lempą ir ją patrina. 
Iššoka džinas. Džinas klausia valstiečio, ko šis pageidautų. 

Valstietis džinui sako: „Žinai, aš turiu tris karves, o mano kai- 
mynas Igoris turi dešimt". 

„Tai tunori dvidešimties karvių?“ — klausia džinas valstiečio. 

„Ne,-sako valstietis, - noriu, kad tu užmuštum septynias Igo- 
rio karves“. 

Šaltojo karo sistemoje didysis pasaulio pasidalijimas vyko tarp 
komunistinės ir kapitalistinės ekonomikų, o tarp jų buvo keletas 
mišrūnų. Dabar, kai iš esmės visi turi tą pačią techninę įrangą, 
didysis pasaulio pasidalijimas vis labiau bando įsitaisyti tarp lais- 
vosios rinkos demokratijų ir laisvosios rinkos kleptokratijų. Šalys, 
pajėgios sukurti operacines sistemas ir taikomąsias programas, 
kad prisiderintų prie laisvųjų rinkų, eis laisvųjų rinkų demokra- 
tijų kryptimi. Šalys, nepajėgios ar nenorinčios kurti taikomųjų pro- 
gramųiroperacinių sistemų, eis laisvųjų rinkų kleptokratijų kryp- 
timi, kur valstybę iš esmės užvaldo plėšikų baronai ir Kriminaliniai 
elementai, iš kurių nė vienas nėra suinteresuotas tikrąja įstatymo 
viršenybe. 

Sudie, komunistai prieš kapitalistus. Sveiki, laisvosios rinkos 


demokratai prieš laisvosios rinkos kleptokratus. 


Daugelis Žmonių maždaug įsivaizduoja, kaip atrodo geriausios 
laisvosios rinkos demokratijos, todėl leiskite man priminti, kaip 
atrodo blogiausios laisvosios rinkos kleptokratijos. Paskui jūs ga- 
lėsite nustatyti bet kurios šalies vietą tarp jų. 

Gryniausia laisvosios rinkos kleptokratijos forma, kokią man 
yra tekę matyti, gyvavo dešimtojo dešimtmečio Albanijoje. Albani- 
ja penkiasdešimt metų išbuvo viena iš labiausiai izoliuotų komu- 
nistinių šalių, šaltajame kare pasirinkusi maoistinę prokinišką lai- 
kyseną. Griuvus Berlyno sienai, Albanijoje 1991 m. irgi griuvo 
komunistų režimas. Šalyje buvo surengti primityvūs rinkimai, ir 
Tiranoje įsikūrė tariamai demokratiška vyriausybė. Pagaliau, ma- 
nė albanai, ir mes gauname tai, ką turi visi kiti - laisvosios rinkos 
techninę įrangą. Nelaimei, tai tebuvo viskas, ką jie turėjo. Visa Al- 
banija buvo techninė įranga, be jokių taikomųjų programų ir ope- 


racinės sistemos. 

Kai 1998 m. lankiausi Tiranoje, Fatosas Lubonja, keturiasde- 
šimt septynerių metų albanų rašytojas ir literatūros žumalo redak- 
torius man apibūdino, ką reiškia gyventi Albanijos kleptokratijoje. 
„Po komunizmo, - sakė jis, - čia buvo visiška lygybė. Mes visi 
pradėjome nuo nulio. Retas turėjo nuosavybės ar ryšių. Taigi hie- 
rarchinė sistema atsirado tik po to. Iš esmės žmonės žvelgė į politi- 
ką kaip į verslą, nes būti politiku reiškė, kad jūs galite uždėti at- 
spaudą arba jo nedėti. Buvo manoma, kad laisvoji rinka reiškia 
laisvę daryti bet ką. Taigi drąsiausi žmonės ėmė užsiiminėti viso- 
kiais neaiškiais dalykėliais, nusikaltėliai suprato, kad jiems reikia 
politikų kai kurioms užmačioms įgyvendinti, o politikai suvokė, 
kad norint išlikti valdžioje reikia pinigų. Žmonės neturėjo patir- 
ties. Jie nebuvo išprusę [valdymo reikaluose]. Jie nesuvokė, kad be 
taikomųjų programų Albanija buvo džiunglės, todėl žmonės nu- 
kentėjo, buvo grobiami gangsterių arba turėjo išvykti iš šalies. |Ne- 
trukus Žmonės suprato, kad] Albanija negali konkuruoti laisvojoje 
rinkoje, nebent juodojoje rinkoje. Taigi mes sukūrėme šią krimina- 
linę buržuaziją. Jie nemoka mokesčių. Jie neatsako už Žmonių so- 
cialinį gyvenimą ar infrastruktūrą. Jie tik ima ir ima. Jeijūs negalite 
konkuruoti lustų srityje, jūs konkuruosite mafijos srityje. Tikros 
laisvosios rinkos demokratijos kūrimo keliu mes nesame pažengę 
nė žingsnelio. Pirmieji penkeri metai buvo tik paskutinioji komu- 
nizmo mutacija. Užuot kūrę laisvosios rinkos ekonomiką, kuri at- 
lygintų už iniciatyvumą ir riziką, mes sukūrėme kriminalinę eko- 
nomiką, susijusią su finansinių piramidžių planais. Žmonės savo 
pinigus dėjo į šias piramides. Ir, užuot investavę, jie sau gėrė kavą 
ir laukė, kada pas juos ateis pinigai, tai yra to, ką žadėjo pirami- 
džių savininkai. Tai man priminė, kaip mes laukdavome pagalbos 
iš Kinijos ir iš to gyvenome [šaltojo karo metu]. Kad ir kas tai buvo, 
tai nebuvo tikroji ekonomika.“ 

Iš tiesų Albanijos vyriausybė, užuot kūrusi tikrą bankų siste- 


mą, toleravo, o tam tikrų mastu netgi puoselėjo finansines pirami- 

des vieną iš seniausių sukčiavimo formų. Šios piramidės Albani- 
joje taip suklestėjo, kad viena iš begėdiškiausių netgi rėmė Italijos 
lenktyninių automobilių komandą, tartum būtų buvusi MasterCard 
International. Tipiškos finansinės piramidės sumanytojas eidavo 
pas žmones irsiūlydavo savo santaupas laikyti „fonde“, kuris per 
šešis mėnesius duos 20, 30, netgi 50 procentų pelno. Šios pirami- 
dės turėjo mažai tikrųjų investicijų, - jei iš viso jų turėjo, - kad išjų 
gautų tokį didelį pelną, todėl tokias dideles palūkanas mokėdavo 
nuolatos viliodamos naujus investuotojus, kad sumokėtų senes- 
niesiems - be to, piramidžių vadybininkai niekada nepamiršdavo 
nugriebti šiek tiek ir sau. Visa tai puikiai sekasi tol, kol pristinga- 
ma naujų investuotojų. 

„Hinansinės piramidės prasidėjo nuo sumanymo surinkti pini- 
gus benzinui, kuris labai aukštomis kainomis kontrabanda būtų 
gabenamas į kaimynines Juodkalniją ir Serbiją, kurioms Balkanų 
karo metu buvo įvestos tarptautinės sankcijos, - aiškino man Car- 
losas Elbirtas, Pasaulio banko atstovybės Tiranoje vadovas. - Ta- 
čiau po to, kai sankcijos Serbijai buvo panaikintos, piramidės jau 
nebebuvo grindžiamos jokia realia verslo veikla, taigi jos virto tic- 
siog verslu gauti naujų pinigų ankstesniems pažadams padengti. 
Kai visam tam vadovaujantiems Žmonėms tiesiog mirtinai prireik- 
davo naujų grynųjų pinigų, jie pradėdavo siūlyti penkiasdešim- 
ties procentų palūkanas. Man sunku buvo įtikinti netgi savus Al- 
banijos [Pasaulio banko atstovybės] darbuotojus, kad šios 
finansinės piramidės pasmerktos žlugti. Mano darbuotojai, žvelg- 
dami į mano diagramas, tik palinksėdavo galvomis, o paskui... dar 
daugiau investuodavo į jas. Tos piramidės tiesiog pernelyg gundė, 
ir visi tai darė. Tai buvo tartum karštligė. Žmonės pardavinėjo na- 
mus ir atiduodavo pinigus piramidėms, o paskui per du ar tris 
mėnesius atpirkdavo savo senuosius namus ir įsigydavo naujus. 
TVF ir centrinis bankas perspėjo Albanijos vyriausybę, kad pini- 


gai ant medžių neauga, tačiau vyriausybė nejįsikišo.“ 

Iš dalies taip buvo dėl to, kad Albanijos vyriausybė neturėjo 
pakankamai išmanančių žmonių, o iš dalies todėl, kad daugelis 
jos pačios pareigūnų buvo apimti tos karštligės. „Jeigu aš nuvyk- 
davau į ambasadoriaus rezidenciją jo šalies nacionalinės šventės 
dieną, čia galėdavau susitikti kurios nors piramidės šeimininką, — 
sakė Elbirtas. - Jie visur buvo oficialiai priimami, o tai ir atvesdavo 
pas juos daugybę paprastų žmonių.“ 

Vis dėlto galiausiai Albanijos finansinės piramidės 1997 m. žlu- 
go, kaip kad visada atsitinka, sukeldamos visišką įstatymo ir tvar- 
kos pakrikimą - įsiutę albanai plėšė savąją valstybę, siekdami at- 
gauti pinigus. Elbirtą ir kitus užsienio diplomatus reikėjo evakuoti 
saugumo sumetimais. Jie britų apsaugos lydimi važiavo iš Tiranos 
į Duresio uostą. Kai tik atvyko į Duresį, juos išskraidinti turėjęs 
sraigtasparnis dėl smarkaus šaudymo negalėjo nusileisti. Taigi 
konvojus nuvyko į kitą uosto vietą, kontroliuojamą italų. Visi di- 
plomatai į Duresį važiavo savo tarnybiniais automobiliais, paskui 
visijų vairuotojai stovėjo uoste, laukdami, kol galės parvaryti ma- 
šinas atgal į Tiraną. Tačiau neramumai plėtėsi: grupė pusgirčių 
albanų vagišių užpuolė uostą ir ėmė atiminėti automobilius. Pa- 
sak Elbirto, įspūdingiausia buvo ta akimirka, kai pasirodė plėši- 
kas, išsitraukė „didelę didelę patranką“, vienam iš išvykstančiųjų 
paliepė atiduoti automobilio raktelius ir nurūko pagrobtu automo- 
biliu, - visam tam neprireikė nė minutės. Tačiau vagis po dešim- 
ties minučių grįžo ir pareikalavo visų oficialių ką tik pavogto auto- 
mobilio registravimo dokumentų. Tartum vagis būtų numanęs, kad 
jei Albanija kada nors įsitaisytų kokias nors taikomąsias progra- 
mas, jam gali prireikti nuosavybės dokumentų. 

Elbirtas sakė: „Jis buvo labai mandagus. Kai tik tikrasis apiplė- 


šimas buvo baigtas, atrodė, kad jis tenori oficialiai įteisinti sandorį“. 


Ši paskutiniojo dešimtmečio Albanijos istorija - tai kraštutinis 


pavyzdys, patvirtinantis paprastą mintį: didžiai klydo tie žmo- 


II. PRISIJUNGTI PRIE SISTEMOS 203 


nės, kurie baiminosi, jog dėl globalėjimo ir vis mažėjančios sienų 
svarbos tautinė valstybė pradės silpnėti ar sumažės jos reikšmė. 
Tiesą sakant, jie šneka nesąmones. Dėl globalėjimo ir vis didėjan- 
čio sienų atvirumo jūsų valstybės kokybė turi daugiau, o ne ma- 
Žiau reikšmės. Leiskite man pakartoti tai šiek tiek garsiau: GLO- 
BALĖJIMO SISTEMOJE JŪSŲ VALSTYBĖ REIŠKIA DAUGIAU, O NE 
MAŽIAU. Nes jūsų valstybės kokybė iš tiesų reiškia tai, kokias jūs 
turite taikomąsias programas ir operacinę sistemą reikalams su 
elektronine kaimene tvarkyti. Ekonomikos sugebėjimas atlaikyti 
neišvengiamas kaimenės sėkmes ir nesėkmes labai priklauso nuo 
jos teisinės sistemos, finansinės sistemos ir ekonomikos tvarky- 
mo kokybės - visus šiuos dalykus vis dar kontroliuoja vyriausy- 
bės ir biurokratai. Čilė, Taivanas, Honkongas ir Singapūras — 
visos jos atlaikė dešimtojo dešimtmečio krizes kur kas geriau, ne- 
gujų kaimynai, nes jos turėjo geresnės kokybės valstybes, val- 
dančias geresnės kokybės taikomąsias programas ir operacines 
sistemas. 

Tailando ministras pirmininkas Chuanas Leekpai 1998 m. pra- 
džioje, po to, kai jo šalį sutriuškino Azijos ekonominė krizė, man 
pasakojo: „Jeigu ruošiatės būti šios globalios rinkos dalimi, jums 
reikia sugebėti geriau apsiginti nuo jos... Ši krizė davė mums vieną 
pamoką - daugelis mūsų struktūrų ir institucijų nebuvo pasiruo- 
šusios. Dabar mums reikia prisitaikyti, kad atitiktume tarptauti- 
nes normas. To tikisi visa visuomenė. Jie nori geresnės vyriausy- 
bės, skaidrios vyriausybės“. 

Tačiau nors šiuo metu valstybė ir reiškia daugiau, o ne mažiau, 
vis dėlto mūsų valstybės samprata pasikeitė. Šaltojo karo metu svar- 
bus buvo būtent valstybės dydis. Jums reikėjo didelės valstybės ko- 
votisu komunistais, šalies sienoms prižiūrėti ir dosniai socialinės 
gerovės sistemai palaikyti, kad papirktumėte savo darbuotojus ir 
jie neimtų komunistuoti. Globalėjimo epochoje svarbi yra būtent 


valstybės kokybė. Jums reikia mažesnės valstybės, nes norite lais- 

vosios rinkos kapitalui paskirstyti, o ne lėtos, išpampusios vyriau- 
sybės; jums reikia geresnės valstybės, apsukresnės valstybės, spar- 
tesnės valstybės, kurios biurokratai įstengtų reguliuoti laisvąją rin- 
ką, jos neslopindami, bet ir neprarasdami jos kontrolės. 
Vyriausybėms šiandien reikia įsigudrinti pakelti savo valstybių 
kokybę ir tuo pačiu metu mažinti valstybių dydį. Vienas iš svar- 
biausių ir ilgalaikių šalies pranašumų prieš konkurentus šiandien 
yra nedidelė, veiksminga, sąžininga valstybės tarnyba. 

Štai kodėl daugeliui buvusių komunistinių ir mišrių, valsty- 
bės valdomų ekonomikų svarbus yra klausimas, ar tada, kai pra- 
deda mažinti savo vyriausybę (liberalizuodamos, panaikinda- 
mos reguliavimą ir privatizuodamos savo valstybines pramonės 
šakas), jos gali pakelti ir vyriausybės kokybę. Nes mažesnė vy- 
riausybė netapdama geresne vyriausybe iš tiesų pavojinga. Rei- 
kia pusiausvyros. Jums reikia valstybės, kuri pakankamai stipri 
ir pakankamai kišasi, kad išlaikytų teisingo ir garbingo žaidimo 
lauką, užtikrintų, jog laimi geriausi novatoriai ir verslininkai, o 
ne valstybės, kuri tokia stipri ir taip kišasi, kad arba pasirenka 
laimėtojus, arba saugo pralaimėtojus nuo laimėtojų, arba gina 
nevykėlius nuo vidaus ir užsienio konkurencijos. Jeigu jūsų rin- 
ką sudaro vien šviesoforai ir nėra greitkelių, ji peni stagnaciją. 
Jeigujūsų laisvąją rinką sudaro vien greitkeliai ir nėra šviesofo- 
rų, ji peni chaosą. Rusijos ir Albanijos atveju per ankstyvas glo- 
balėjimas po komunizmo žlugimo atvedė prie greitkelių be švie- 
soforų. Rusija prisijungė prie elektroninės kaimenės neturėdama 
jokios operacinės sistemos ir jokių taikomųjų programų. Todėl 
Rusijoje atsirado žmonių, pasinaudojusių laisvosios rinkos pri- 
vilegijomis - priimti užsienio investicijas, leisti akcijas ir obliga- 
cijas, vykdyti tarptautines paskolas — nesant pakankamos prie- 
žiūros ar kaupiamų pajamų apmokestinimo, kad būtų galima 
atlyginti obligacijų savininkams. Ir kai galų gale kaimenė suvo- 


kė, jog Rusija tėra ne kas daugiau, kaip tik laisvosios rinkos tech- 

ninė įranga, viduje neturinti nei operacinės sistemos, nei taiko- 
mųjų programų, kaimenė staiga pakilo ir sulydė laidų raizginį, 
kuris sudarė Rusijos ekonomiką. 

Pokomunistinėje Lenkijoje prasidėjus reformoms, ekonomika iš 
pradžių smuko, o paskui ėmė kilti, kadangi investuotojai aptiko 
čia esant teisingo Žaidimo lauką, kur laimi našiausios bendrovės. 
„Rusijojejums nesisekė, kai stengėtės veikti ar veikėte sąžiningai, — 
sakė Billas Lewisas, vadovavęs konsultacinės firmos McKinsey at- 
liekamam Rusijos ekonomikos tyrimui. — Jums sekėsi, kai siekėte 
privilegijų, mokesčių lengvatų ir subsidijų.“ 

Tai, kas atsitiko Pietryčių Azijoje, buvo kita per ankstyvo globa- 
lėjimo forma. Tailandas, Malaizija, Pietų Korėja ir Indonezija ski- 
riasi nuo Rusijos. Jie visą laiką turėjo laisvosios rinkos techninės 
įrangos užuomazgas. Jie netgi turėjo ankstyvuosius operacinės sis- 
temos variantus nuo DOSkapitalo 3.0 versijos iki 4.0. Šie ankstyvieji 
DOSkapitalo variantai - suderinti su daugybe santaupų, daugybe 
valstybės remiamų kreditų, daugybe gamtinių išteklių ir daugybe 
žmonių, pasiruošusių labai sunkiai dirbti - gerai pasitarnavo, kad 
jų pajamos vienam gyventojui išaugtų nuo 500 JAV dolerių iki 5000 
JAV dolerių. Nes, kaip mes visi žinome, kai jūs pirmąsyk įsigyjate 
kompiuterį, tinka bet kokia operacinė sistema, ir ji visada padaro 
jūsų darbą našesnį už darbą su rašomąja mašinėle. Tačiau šie anks- 
tyvieji DOSkapitalo variantai buvo palyginti lėti ir pilni bičiuliško 
kapitalizmo. Pavyzdžiui, Indonezijoje valstybei priklausančių ban- 
kų valdyboms vadovavo Finansų ministerija. 

„Kai paskambindavo politikai, prezidento šeimos nariai arba 
Finansų ministerijos pareigūnai, bankininkai jausdavosi priversti 
teikti paskolas netgi projektams, kurie, jų nuomone, buvo nepel- 
ningi, o kai paskolų grąžinimas pasidarydavo abejotinas, jie nu- 
slėpdavo sunkumus, - rašė Shiraishi Takashi, Kioto universiteto 
Pietryčių Azijos finansų ekspertas. - Privataus sektoriaus bankai 


irgi kaupė blogas skolas. Jų paskirtis buvo tarnauti juos įkūru- 

sioms verslo grupėms, o kai grupės narys patekdavo į bėdą, jie jam 
skolindavo papildomų lėšų, gautų iš užsienio šaltinių su aukšto- 
mis palūkanų normomis.“ 

Dešimtajame dešimtmetyje elektroninei kaimenei perjungus 
aukštesnę pavarą ir galią padidinus nuo 286 lusto iki „Pentium 
II“, Azijos šalims buvo pradėta siūlyti vis daugiau pinigų. Vieti- 
niai bankai, iš kurių daugelis buvo vos reguliuojami, ėmė be saiko 
pirkti dolerius, konvertuoti juos į vietines valiutas nustatytu kur- 
su, niekaip jų nedrausdami, o paskui skolinti tuos pinigus savo 
bičiuliams vis didėjančioms neproduktyvioms investicijoms - pra- 
dedant pernelyg gausiomis golfo aikštelėmis ir baigiant aukščiau- 
sių pasaulyje kontorų bokštais bei kraštutiniu Pietų Korėjos kon- 
glomeratų plėtros egotizmu. Pietryčių Azijos valstybėms reikėjo 
modemizuoti savo senąjį DOSkapilalą nuo 3.0 versijos iki 4.0 ir 
labiau priartėti prie 6.0 versijos. Joms reikėjo liberalesnių operaci- 
niųsistemų, kurios būtų sumažinusios vyriausybių vaidmenį, leisti 
rinkoms laisviau skirstyti išteklius, kad jie būtų naudojami na- 
šiausiai, skatinti didesnę konkurenciją viduje ir, pasitelkiant veiks- 
mingus bankroto įstatymus, atsikratyti nevykėlių. Joms dar reikėjo 
modernesnių taikomųjų programų, kurios būtų pagerinusios val- 
dymo kokybę, reguliuotų spartesnę, atviresnę ekonomiką, draus- 
mintų bendrovių vadybininkus, padarytų juos prieinamus akci- 
ninkų kontrolei ir būtų pakankamai stiprios bei lanksčios, kad 
atlaikytų bet kokį staigų didelio masto užsienio investicijos pasi- 
traukimą iš kaimenės. Vien tik mėtyti daugybę kapitalo ir darbo į 
pramonęjau nebepakako nepertraukiamam ir smarkiam augimui 
palaikyti. 

Nelaimei, pietryčių azijiečiai tiesiog įstrigo DOSkapitale 3.0. Di- 
delė klaida. DOSkapitalas 3.0 puikiai tiko metinėms pajamoms vie- 
nam gyventojui padidinti nuo 500 iki 5000 JAV dolerių, kai visa 
kaimenė judėjo 286 lusto sparta. Bet kai jie užsimanė tas pajamas 
padidinti nuo 5000 iki 15000 JAV dolerių, o kaimenė tuo metu 

perėjo nuo 286 lusto prie „Pentium II“, o jie vis dar vadovavosi 
DOSkapitalu 3.0, jų techninė įranga, savaime suprantama, užsikir- 
to. Ar jums kada nors teko matyti, kas atsitinka, kai naudojatės 
sena, lėta DOS versija ir „Windows“ programomis naujame „Pen- 
tium II“ kompiuteryje? Tada ekrane nuolat išvystate pranešimus 
„Jūs atlikote draudžiamą veiksmą“, „Stinga atminties“ ir „Nega- 
liu įrašyti“. Trumpai tariant, 1997-1998 m. taip atsitiko Pietryčių 
Azijoje, tik jų ekranuose pasirodė tokie pranešimai: „Jūs atlikote 
daugybę neracionalių investicijų. Negalime išsaugoti. Ištrinkite iš 
atminties visas neveiksmingas pramonės šakas. Susisiekite su pa- 
slaugos teikėju ir įdiekite naują operacinę sistemą bei taikomąsias 
programas“. Nuo tada būtent tai jie ir stengiasi daryti. 

Visos šios Pietryčių Azijos šalys pamėgdžiojo išorines Vakarų 
finansinių sistemų formas, bet daugeliu atvejų tai buvo tik mecha- 
niškas mėgdžiojimas. Viduje kažko trūko - svarbiausio operaci- 
nės sistemos elemento. Būtent esminio pojūčio ir supratimo, kaip 
veikia tikros laisvosios rinkos ir laisvosiomis rinkomis grindžia- 
ma visuomenė, - kad jas valdo ne savavališki pavienių asmenų 
sprendimai, o anonimiškai veikianti kiekvieno sprendimo vertė 
rinkoje. Milžiniški Korėjos konglomeratai, vadinamieji „pinigų kla- 
nai“,niekada nesugebėjo atkurti milžiniškų skirtumų tarp skolin- 
tų ir nuosavų kapitalų, pasidarytų nesikišant vyriausybės parei- 
gūnams, nepagrįstai savo nuožiūra nukreipiant kapitalą. Visas 
šitas skolinimasis leido jiems kurį laiką augti astronominiais tem- 
pais, bet galiausiai jis juos pasivijo. 

Buvęs Korėjos ministras pirmininkas Lee Hong Koo man sakė, 
kad jo vyriausybei prireikė kelerių metų, kolji tai suprato: „1995 m. 
aš buvauministras pirmininkas, kai Korėja buvo priimta į EBPO ir 
metines pajamas vienam gyventojui padidino iki 10 000 JAV dole- 
rių, -sakė jis. - Mes manėme, kad iš tiesų jau esame pasiekę tikslą. 
Mes manėme, kad baigėme vidurinę mokyklą su pagyrimu ir tapsi- 


me puikiais universiteto studentais. Bet savybės, kurių reikėjo 

vienoje pakopoje, buvo visai skirtingos kitoje. Mes nesuvokėme, 
kad didelė mūsų valstybės biurokratija, kuria mes taip didžiavo- 
mės, buvo veikiau kliuvinys, o ne teigiama jėga. Mes gyvenome 
pagal formulę, kad gamyba plius eksportas lygu ekonominis augi- 
mas irsėkmė. Mes pasimokėme iš krizės |Įdešimtojo dešimtmečio 
pabaigoje], kad tai klaida, bet mokestis už mokslą per didelis. Mes 
išmokome, kad komunistų pralaimėjimas yra pralaimėjimas kapi- 
talizmui, o jei kapitalizmas laimėjo, tai reiškia, kad valdo kapita- 
las. Dešimtajame dešimtmetyje vyko šis spartus kapitalo globalėji- 
mas, bet mes nebuvome parengę savo institucijų turėti reikalų su 
globaliomis kapitalo rinkomis. Mes neturėjome reikalų su jomis 
tvarkymo mechanizmų. Negalėjome apsiginti. Į savo bankus Žiū- 
rėjome taip, lyg jie būtų buvę valstybės tarnybos organizacija, lyg 
jie būtų buvę vyriausybės tąsa. Mes manėme, kad nereikėtų pinigų 
uždirbti iš pinigų. Mes manėme, kad pinigus reikėtų uždirbti iš 
daiktų gamybos. Todėl bankų paskirtis buvo spartinti augimą. Taigi 
jie buvo vyriausybės biurokratijos dalis. Mes nesupratome, kad 
bankai ir kapitalo srautai yra naujosios ekonomikos šerdys, ir jūs 
arba juos reformuojate, arba atsitinka visa kita“. 

Harvardo universiteto ekonomistas Dani Rodrikas savo tyri- 
mais parodė, kad „svarbu ne tai, arjūs globalizuojatės, svarbu tai, 
kaip jūs globalizuojatės“. Šalys, kurios sukūrė modernias, sąži- 
ningas ir patikimas finansines bei teisines infrastruktūras - o tai 
užtrunka —- užsiima daug geresnę padėtį, kad atremtų spekuliaci- 
nes atakas prieš savo valiutas, daug geriau sugeba atsispirti stai- 
giems kaimenės kapitalo nuotėkiams ir daug, greičiau imasi veiks- 
mų jų poveikiui sumažinti. Taip, esama kai kurių išimčių. Netgi 
šalis su stipria operacine sistema gali patekti į bėdą - tai liudija 
Švedija 1992 m. arba Amerika ir jos santaupų bei paskolų žlugi- 
mas. Bet sykiu Švedija ir Jungtinės Valstijos greitai atsigavo dėl 
savo operacinių sistemų bei taikomųjų programų kokybės. Kaip 


savo kalbose pastebėjo Alanas Greenspanas, tos šalys, turinčios 

pažangias finansines operacines sistemas ir programinę įrangą, 
„dažniausiai sugebėjo atremti spekuliacines atakas prieš gerai 
įtvirtintą valiutą, nes jų finansinės sistemos yra stiprios ir pajėgios 
atlaikyti didžiulius ir greitus kapitalo nuotėkius |ir mobilizuoti) 
galingus politinius atsakus, reikalingus tokioms atakoms atremti“. 

Dėl visų šių priežasčių besivystančių šalių vadovai vis labiau 
pradeda suprasti, kad jų sėkmei globalėjimo sistemoje reikia ne tik 
kylančios rinkos, bet ir to, ką buvęs JAV ambasadorius Vengrijoje 
pavadino „kylančia visuomene“. Neapsimoka privatizuoti eko- 
nomikos esant visuomenės ir valdymo vakuumui. „Iškelti rinką 
aukščiau visuomenės, - pasak Blinkeno, - tolygu šauktis nemalo- 
numusirnusivylimą.“ 

Todėl labai svarbu, kad ir investuotojai, ir politikai imtų plėsti 
sveikos kylančios rinkos supratimą, mąstydami apie sveiką kylan- 
čią visuomenę. Žvelgiant atgal, didžiausia klaida, kurią pasaulis 
padarė dėl Rusijos, kai ji pakeitė Sovietų Sąjungą, buvo įtraukti 
Rusijos pereinamąjį laikotarpį į globalią sistemą pirmiausia kaip 
„finansinį klausimą“ ir palikti jį spręsti TVF - lyg vienintelis keb- 
lumas būtų buvęs tinkamas kainų išlaisvinimas ir tikėjimas, kad 
viskuo pasirūpins laisvoji rinka. 

Pasaulio banko prezidentas Jamesas Wolfensohnas pasiūlė 
mums peržiūrėti savo šalių vertinimo metodologiją, kuria siūloma 
pereiti nuo dabartinių vertinimo kriterijų, kurie beveik visiškai apsi- 
riboja finansų statistika - BVP, BNP, pajamos vienam gyventojui — 
prie „naujos apskaitos formos“, kuri matuotų šalies sveikatą kaip 
kylančios visuomenės, o ne tik kaip kylančios rinkos. Šalys turi būti 
vertinamos pagaljų valdymo programinės įrangos, teisėsaugos sis- 
temos, ginčų sprendimo procedūrų, socialinės apsaugos tinklo, įsta- 
tymo viršenybės ir ekonominių operacinių sistemų kokybę. 

Šios vadinamosios antros kartos reformos, kurių reikia kylan- 
čiai visuomenei sukurti, reikalauja kur kas daugiau kantrybės ir 


sunkaus darbo. „Seniau, - sykį sakė man Pasaulio banko pareigū- 

nas, - jūs vykdavote į besivystančią šalį, eidavote pas centrinio 
banko valdytoją ir duodavote vieną paprastą patarimą - liaukitės 
spausdinę tiek daug pinigų. Paskui jūs eidavote į Finansų ministe- 
riją ir sakydavote - jei jūsų biudžeto deficitas nebus toks didelis, 
jūsų centrinis bankas galės liautis spausdinęs tiek daug, pinigų. 
Kitaip tariant, jums tereikėjo pasikalbėti su dviem žmonėmis ir per- 
duoti dvi paprastas mintis. Tačiau dabar mes žinome, kad reikia 
kur kas daugiau.“ O norint įgyvendinti šias antros kartos progra- 
minės įrangos reformas, kurios iš tiesų pertvarko šalį iš kylančios 
rinkos į kylančią visuomenę, jums reikia įtraukti kur kas daugiau 
veikėjų ir kur kas platesnio politinio sutarimo. 

Apie Ameriką buvo pasakyta, kad tai tokia genijų sukurta siste- 
ma, kuriai vadovauti gali ir idiotai. Šiandien išsivysčiusioms ša- 
lims iš Amerikos labiausiai reikia ne pagalbos. Veikiau supratimo, 
kur glūdi tikroji Amerikos klestėjimo priežastis: tinkamos operaci- 
nės sistemos - laisvųjų rinkų - derinys su tinkama programine 
įranga, politinėmis institucijomis ir politiniu sutarimu, kurie gali 
apginti nuosavybę ir naujoves, išlaikyti teisingo Žaidimo lauką, 
užtikrinti, kad paprastai laimėtų patys geriausi Žaidėjai, ir sukurti 
tam tikrus minimalios apsaugos tinklus nevykėliams gaudyti. 

Kol visokie būsimieji Vakarų geoarchitektai kalba apie naują 
globalų centrinį banką ir naujas globalaus valdymo institucijas 
elektroninei kaimenci kontroliuoti, daugelio besivystančių šalių 
vadovai pradeda suprasti, kad visa tai jų neapgins, jei jie neturės 
geresnės vietinės vyriausybės. Bankininkystės įstatymai ir juos pri- 
imantys parlamentai, juos įgyvendinanti vykdomoji valdžia ir pa- 
gal juos teisiantys teismai — visi jie yra vietinės institucijos, ir di- 
džiausią dėmesį privalu skirti toms institucijoms gerinti — 
nelaukiant kokio nors globalios vyriausybės išganingo sprendi- 
mo. Nors daugelis Vakarų mąstytojų to ir nesupranta, šalys, ku- 
rios tikrai patyrė dešimtojo dešimtmečio ekonomines krizes, tai pui- 


kiai suprato. 

„Pasigirsta balsų, kartais labai garsių, sakančių, kad galbūt in- 
tegracija nuėjo per toli ir per greitai - ypač finansų rinkose, - 1997 m. 
žiemą man kalbėjo Meksikos prezidentas Ernesto Zedillo. - Na, aš 
manau kaip tik priešingai. Globalėjimas meta iššūkius, bet jis siūlo 
ir milžiniškas galimybes. Tai, kad finansinis kapitalas gali greitai 
judėti, iš tiesų kelia pavojų, bet visiškai klaidinga manyti, kad mes 
turime kontroliuoti kapitalo judėjimą. Taip, - pridūrė jis, - mums 
reikia stipraus TVF, kad pagelbėtų kraštutiniais atvejais ir perspė- 
tųapie nukrypimus šalyse ar atskiruose bankuose.“ Bet galų gale, 
pasak prezidento Zedillo, „visi šie [globalūs] finansų srautai atsi- 
duria vietinėje finansų sistemoje arba virsta lėšomis, kurias skoli- 
na vietiniai bankai. Taigi svarbu tai, arjūs turite vietines finansi- 


nes ir politines institucijas visam procesui tinkamai reguliuoti“. 


Šaltojo karo metu šalims per daug nerūpėjo, kokia jų kaimynų ope- 
racinė sistema ar programinė įranga, kadangi nebuvo smarkios 
integracijos. Tačiau šiandien, globalėjimo epochoje, Žymiai išaugo 
kaimenės gebėjimas pergabenti nestabilumą iš blogų šalių į geras 
šalis. Domino teorija šiandien priklauso finansų, o ne politikos 
pasauliui. 

Štai kodėl reikėtų truputį nerimauti dėl greito Azijos ekonomi- 
kų „atsigavimo“ po 1997-1998 m. krizės. Taip atsitiko ne dėl to, 
kad jos tikrai būtų įgyvendinusios visas reformas, kurių reikėjo 
norint pakilti nuo DOSkapitalo 1.0 iki 6.0. Daugeliu atvejų taip atsi- 
tiko dėl to, kadjų valiutos labai nupigo, ir šalys pasipelnė iš to, kad 
JAV buvo poreikis importuoti gaminius iš Pietryčių Azijos, ypač 
elektroniką ir kompiuterių detales. 

The Wall Street Journal (1999 m. spalio 28 d.) aprašė indonezietę 
Rini Soewandi, kuri buvo paskirta vadovauti Indonezijos automo- 
bilių gamintojai Astra International po to, kai bendrovės vos nesu- 
naikino dešimtojo dešimtmečio pabaigos Azijos ekonominis nuo- 


smukis. Ji iš tiesų išsakė tarp Azijos verslininkų atsirandantį 

suvokimą, kad, norint suklestėti, reikia įgyvendinti pokyčius, bet 
kaip tai sunku padaryti. 

„Aš laikausi amerikietiškojo verslo tradicijos, bet sieloje esu ja- 
vietė“, - sakė keturiasdešimt vienerių metų p. Soewandi. Toliau 
straipsnyje rašoma: „P. Soewandi žengia ryžtingą žingsnį, bandy- 
dama pertvarkyti Astros, vienos iš seniausių ir didžiausių Pietry- 
čių Azijos bendrovių, verslo dvasią iš uždaro konglomerato į vie- 
ną iš pirmųjų regione amerikietiško modelio bendrovių, kurios 
akcijos viešai platinamos... Astros pertvarkymas Žymi naujas išgy- 
venusios krizę Pietryčių Azijos pastangas. Kai visa, kas blogiau- 
sia, jau praeityje, daugelis bendrovių priverstos suvokti ilgalaikę 
problemą - kaip išlikti naujai atsivėrusioje rinkoje. Daugelis jų vengė 
šio klausimo, vildamosi, kad atsigavimas sugrąžins jų turtus. Ta- 
čiau Astru pasitinka rūpesčius akis į akį, siekdama kultūrinio atsi- 
naujinimo - pereidama nuo išlaidumo prie skaidrumo, iš egoisti- 
nio konglomerato virsdama žaidėja savojoje rinkos nišoje. Pasak 
p. Soewandi, „tai lenktynės su laiku. Mes mėginame iš karto pada- 
ryti du didžiulius dalykus - pergyventi krizę ir išrasti visiškai naują 
verslo modelį, kuris mus perkeltų į ateitį. Bendrovei labai sunku 
įgyvendinti vieną iš tų dalykų, jau nekalbant apie abu“. 

Nors likusiam pasauliui aiškiai gyvybiškai svarbu, kaip šie pre- 
kybos partneriai Azijoje tvarko savo vidaus ekonomikos reikalus, 
JAV vyriausybės, ar bet kurių kitų, galimybės realiai jiems padėti 
įdiegti reikiamą programinę įrangą yra labai ribotos. Tą uždavinįjie 
turi spręsti savo jėgomis. JAV valstybės sekretoriui patinka keliauti 
lėktuvu pirmyn iiratgal, bet kad įdiegtumėte programinę įrangą, jums 
reikia keliauti taksi, o ne lėktuvu —iš vietinės Teisingumo ministeri- 
jos į vertybinių popierių biržą, į Prekybos ministeriją, į bendrovės 
būstinę ir atgal. Tai mikropolitikos ir mikrodiplomatijos reikaliukai, 
kurie daugeliui šiandieninių diplomatų yra visiškai svetimi. 

Taigi, kaip to pasiekti? Būtų puiku, jei kiekviena visuomenė 


pajėgtų įdiegti visą savo programinę įrangą ir operacines sistemas 

dar prieš prisijungdama prie elektroninės kaimenės. Tačiau tai ne- 
realu. Procesas bus kur kas chaotiškesnis - du žingsniai pirmyn, 
vienas atgal. Dabar mes žinome, kad tai bus vyksmas, kuriame 
tokios šalys kaip Rusija arba Brazilija, arba Tailandas trumpam 
prisijungs, apsvils nuo kaimenės, o kaimenė apsvils nuo jų, abi jos 
kažko pasimokys, vykdys reformas, šiek tiek atsitrauks, vėl apsi- 
laužys ragus, o paskui vėl viską pradės iš naujo, tikėkimės, kad 
kaskart vis išmintingiau. Tas ilgas mokymosi procesas — tokioje 
šalyje kaip Rusija galintis užtrukti ištisą kartą - globalėjimo epo- 
choje vyraus vidaus politikoje ir tarptautiniuose santykiuose. 

Šio dialektinio proceso metu prekybos centrams ir elektroninei 
kaimenei ilgainiui gali tekti svarbesnis politinių reformų vykdymo 
vaidmuo, negu didžiajai Amerikos valstybei. Būtų puiku, jei kiek- 
vieną demokratijos judėjimą galėtų paskubinti toks didvyris, kaip 
Andrejus Sacharovas. Būtų nuostabu, jei kiekvieną šalį prie įstaty- 
mo viršenybės stumtų Jameso Madisono skaitymas. Tačiau epo- 
choje, į kurią mes einame, pagrindinis pokyčių variklis visai gali 


būti Merrill Lynch. Kitame skyriuje bus paaiškinta kodėl. 


9. Globaliucija 


Istorija Nr. 1: 1998 m. žiemą ėmiau interviu iš Tailando ministro 
pirmininko Chuano Leekpai. Pusiau juokais, pusiau rimtai pradė- 
jau pokalbį per stalą žvelgdamas į pašnekovą: „Pone ministre pir- 
mininke, turiu atlikti išpažintį. Aš padėjau nuversti jūsų pirmta- 
ką - net nežinau jo vardo. Suprantat, sėdėjau savo namuose 
pusrūsyje ir žiūrėjau, kaip smunka Tailando batas (ir mačiau, kaip 
jūsų pirmtakas visiškai nesusitvarko su jūsų ekonomika). Taigi 
paskambinau savo makleriui ir liepiau jam ištraukti mane iš Rytų 
Azijos kylančių rinkų. Galėjau visus jūsų popierius pats išpar- 


duoti internetu, bet nusprendžiau verčiau paklausyti savo maklerio 

patarimo. Tai vienas doleris, vienas balsas, pone ministre pirminin- 
ke. Kaip jums patinka turėti tokį rinkėją, kaip Tomas Friedmanas?“ 

Ministras pirmininkas nusijuokė, bet jis suprato, ką aš turiu 
omenyje: prisijungti prie globalios ekonomikos ir prie elektroninės 
kaimenės tolygu padaryti jūsų šalį visiems prieinamą. Tai tolygu 
paversti jūsų šalį akcine bendrove, tik akcininkai nebėra vienjūsų 
piliečiai. Jie yra elektroninės kaimenės nariai, kad ir kurjie būtų. Ir, 
kaip anksčiau minėjau, jie balsuoja ne tik kartą kas ketverius me- 
tus. Jie balsuoja kas valandą, kas dieną per savo savitarpio fondus, 
savo pensijų fondus, savo maklerius, ir vis daugiau — iš savo pus- 


rūsių internetu. 


Istorija Nr. 2: 1997 m. rudenį kartu su Amerikos verslo administra- 
torių ir mokslininkų delegacija lankiausi Maskvoje. Mūsų grupėje 
buvo ir Donaldas Rice'as, buvęs vyriausiasis Amerikos modernių- 
jų technologijų milžinės Teledyne operacinis pareigūnas, o dabar 
biotechnologijos firmos vadovas. Vizito metu Donas kartą man už- 
siminė, kad jis aptarinėjo verslo galimybes su Rusijos verslininku, 
kuris domėjosi partneryste su Amerikos bendrove. Rice'as yra pa- 
tyręs verslo administratorius, ir, kol dar nebuvo spėjęs su Rusijos 
verslininku nueiti per toli, uždavė jam paprastą klausimą: „Ar su- 
simokate mokesčius?“ Rusijos verslininkas atsakė, kad, na, ne vi- 
sai. Apgailestauju, tarė jam Rice'as, jei jis nesumokėjęs savo mo- 
kesčių, tai jie niekaip negalėtų būti partneriai, nes Rice'o bendrovė 
yra akcinė bendrovė, irjeigu viena iš jos dukterinių bendrovių ne- 
moka mokesčių, tai bus matyti Rice'o metiniame audite. Taigi Ru- 
sijos verslininkas dabar galįs rinktis. Jis gali būti blogas Rusijos 
pilietis, toliau nemokėti savo Rusijos mokesčių ir konkuruoti vie- 
nas, arba jis galįs pasidaryti geresniu Rusijos piliečiu ir galbūt 
modernios Amerikos firmos partneriu. Kuo daugiau šalių prisi- 
jungia prie kaimenės, tuo dažniaujiems teks rinktis kaip tam Dono 


Rice'o sutiktam Rusijos verslininkui - arba lakstyti su elektronine 

kaimene ir gyventi pagal jos taisykles, arba lakstyti vienišam ir 
gyventi pagal savas taisykles, bet susitaikyti su tuo, kad bus sun- 
kiau prieiti prie kapitalo, sunkiau prieiti prie technologijų, o ga- 
liausiai - bus žemesnis jūsų Žmonių pragyvenimo lygis. 

Šios dvi istorijos vaizdžiai iliustruoja prieštaringą globalėjimo 
poveikį demokratėjimui. Viena vertus, elektroninė kaimenė spaus 
šalis įdiegti geresnę programinę įrangą ir operacines sistemas, ku- 
rios yra demokratijos statybos blokai. Tačiau kartu elektroninė kai- 
menėir prekybos centrai šiandienos pasaulyje sparčiai virsta dviem 
labiausiai bauginančiomis, prievartinėmis, nepageidaujamomis jė- 
gomis. Daugeliui Žmonių jie sukelia pojūtį, jog kad ir kokia jų na- 
muose būtų demokratija, kad ir ką jie manytų renką vietiniuose ar 
valstybiniuose rinkimuose, kad ir ką jie manytų išsirinkę vado- 
vauti savo visuomenėms, visa tai tėra iliuzijos — nes iš tikrųjų jų 
politinį gyvenimą diktuoja stambesnės, tolimos, beveidės rinkos ir 
kaimenės. 

Globalėjimo paradoksas tas, kad kartais kaimenė įjoja į miestelį 
kaip Vienišas reindžeris, pliekdama iš šautuvų, reikalaudama įsta- 
tymo viršenybės, o kitą dieną išdrožia iš miestelio tartum King 
Kongas, traiškydama viską, kas pasitaiko jos kelyje. Kartą kaimenė 
būna 1776-ieji, o kitą dieną ji - jau 1984-ieji. Leiskite jums paaiš- 


kinti, kaip ji gali išsyk būti ir viena, ir kita. 


Procesą, kai kaimenė pradeda dėti pamatinius demokratijos akme- 
nis, aš vadinu „revoliucija iš išorės“, arba „globaliucija“. Pirmą- 
syk atradau globaliuciją 1997 m. lankydamasis Indonezijoje, pas- 
kutiniais Suharto epochos mėnesiais. Pietavau su Wimaru 
Witoelaru, populiarios Džakartos pokalbių laidos vedėju, kuris 
man pasakojo apie Indonezijos viduriniosios klasės jaunąją kartą. 
Jis pastebėjo, kad šiems išsilavinusiems dvidešimtmečiams ir tris- 
dešimtmečiams bendra tai, kad jie nori praturtėti nebūdami ko- 


rumpuoti, jie nori demokratijos, bet nenori eiti į gatves ir užją kovo- 

ti. Ši indoneziečių karta suprato, kad valdant Suharto niekada ne- 
bus demokratinės revoliucijos iš viršaus, bet jie labai bijojo demo- 
kratinės revoliucijos iš apačios, nes jei miestų vargingieji sukiltų, 
tai ir vėl stotų pavojų metai. Taigi visa jų strategija buvo revoliucija 
iš išorės, arba globaliucija. Visa jų strategija buvo padaryti visa, kas 
jųjėgoms, - kartais sąmoningai, kartais nesąmoningai, - integruo- 
jant Indoneziją į globalią sistemą. Jie tikėjosi, kad susaistydami 
Indoneziją su šiomis globaliomis institucijomis — ar tai būtų Pa- 
saulio prekybos organizacija, ar Pizza Hut, ar APEC, ar ASEAN, ar 
Merrill Lynch, ar PricewaterhouseCoopers, ar nevyriausybinės žŽmo- 
gaus teisių organizacijos - jie galbūt sugebėtų iš išorės importuoti 
normas ir taisyklėmis pagrįstas sistemas, kurių, kaip jie Žinojo, 
niekada nebūtų imtasi iš viršaus ir kurios niekada nebūtų sukur- 
tos iš apačios. 

Pavyzdžiui, Indonezijos spauda negalėjo tiesiogiai priekaištauti 
Suharto režimui už įsikerojusį nepotizmą, todėl vietoj to ji pasigar- 
džiuodama pranešinėjo, kaip Jungtinės Valstijos ir Japonija pa- 
duoda Indoneziją į PPO teismą protestuodamos prieš tai, kad vals- 
tybinę Indonezijos automobilių gamyklą — tuo metu valdomą 
prezidento sūnaus - gina tarifai, nepriimtini pagal PPO normas. 
Indonezijos globaliucionierių strategija buvo, trumpai tariant, gu- 
liverizuoti Suharto režimą globalizuojant Indonezijos visuomenę. 
Indonezijos karinis apžvalgininkas Juwono Sudarsono man api- 
būdino globaliuciją kaip tai, jog, „globali rinka mums primes ver- 
slo normas ir metodus, kurių mes viduje negalime sukurti“. Kitas 
Indonezijos reformatorius tai išreiškė paprasčiau. Jis man sakė, 
kad jis su savo sūnumi atsirevanšuoja Suharto režimui kartą per 
savaitę „valgydami McDonald's“. 

Tradicinis užsienio politikos elitas, ypač kraštutiniai kairieji ir 
kraštutiniai dešinieji, nepakankamai vertina elektroninės kaime- 
nės ir globalėjimo galią prisidedant prie demokratėjimo. Kaip pa- 
žymi Johnso Hopkinso universiteto politikos ekspertas Michaelas 

Mandelbaumas: „Mes vis dar gyvename 1776, 1789, 1917 ir 1989 
metų revoliucijomis, įsivaizduodami, kad demokratiją sukurti gali 
tik žmonės, sukylantys ir nuverčiantys korumpuotą vyriausybę. 
Tai arba Amerikos savanoriai Leksingtono mūšyje, arba Bastiliją 
šturmuojanti minia Paryžiuje, arba Lenkijoje sukylantis „Solida- 
rumas“,arba Filipinuose kylanti „Liaudies jėga“. Mes sunkiai įsi- 
vaizduojame, kad demokratėjimas gali vykti tada, kai koks nors 
atvykėlis užsienio verslininkas jūsų vyriausybei sako negalintis 
uždirbti pakankamai pinigų, kad aprūpintų darbu tos šalies žmo- 
nes, jei toji vyriausybė neįves geresnių teisinių apsaugos priemo- 
nių, tarptautinių apskaitos standartų ir skaidrumo“. 

Vien tai, kad Jungtinės Valstijos kasdien nenurodinėja Kinijai 
demokratizuotis, vien tai, kad Kinijos žmonės nesukyla, kasdien 
reikalaudami teisės rašyti į Azijos Wall Street Journal skaitytojų laiškų 
puslapį, dar nereiškia, kad demokratėjimas čia nebręsta. Mes ir 
toliau žiūrime į demokratėjimą kaip į įvykį, panašų į Berlyno sie- 
nos griuvimą, bet iš tikrųjų tai yra daug ilgesnis procesas. 

„Žinoma, tam, kad šis demokratėjimo procesas sėkmingai baig- 
tųsi liberalia demokratija, reikia, kad jį stumtų ne tik rinkos jėgos“, — 
pastebi Larry Diamondas, vienas iš Journal of Democracy redakto- 
rių ir vienas iš įžvalgiausių pasaulinių demokratėjimo tendencijų 
žinovas. Kaimenė būtina, bet jos nepakanka. „Taip pat svarbu, 
kad Jungtinių Valstijų vyriausybė viešai pasisakytų už demokra- 
tiją tvirtai ir nuosekliai, - aiškino jis. - Svarbu, kad Europos Sąjun- 
gairJungtinių Tautų plėtros programos bei vis besiplečiantis žmo- 
gaus teisių laikymąsi stebinčių ir skatinančių nevyriausybinių 
organizacijų tinklas kylančiose rinkose paremtų demokratėjimo 
iniciatyvas. Svarbu, kad informacijos globalėjimas nuolat vis 
daugiau Žmonių informuotų, kaip gyvena kiti. Svarbu, kad vidinė 
ekonominė šalių plėtra sukurtų pasaulyje naujas viduriniąsias kla- 
ses, jaučiančias natūralų aktyvesnio dalyvavimo priimant spren- 


dimus ir politinio pliuralizmo poreikį. Neatsitiktinai visos šalys, 

kuriose pajamos vienam gyventojui viršija 15 000 JAV dolerių, yra 
liberalios demokratijos, išskyrus Singapūrą, kuris yra miestas valsty- 
bėir beveik neabejotinai taps liberalia demokratija, kai tik pasikeis 
kartos. Svarbu, kad šaltojo karo pabaiga ir komunizmo žlugimas 
sukompromitavo visus modelius, išskyrus liberalią demokratiją.“ 

Jums reikia visų šių veiksnių sykiu. 

Mano paprasta mintis ta, kad elektroninė kaimenė ir prekybos 
centrai ne tik užima savo vietą tarp kitų jėgų, kurios, Diamondo 
aiškinimu, yra svarbios skatinant demokratėjimą, bet šioje globalė- 
jimo epochoje kaimenė ir prekybos centrai visiškai gali pasirodyti 
besantys svarbiausi iš šių jėgų. Taip yra dėl kaimenės gebėjimo 
giliai įsiskverbti į šalių elektros laidų sistemą tokiais būdais, ko- 
kiais to padaryti nemoka vyriausybės ir net Žmogaus teisių organi- 
zacijos. Kaimenė gali primesti spaudimą, kuriam reta vyriausybė 
pajėgi atsispirti. Taip darydama, ji siekia sau naudos ir kitus pa- 
skatina siekti naudos sau. 

Žinoma, įsiskverbti į šalių elektros laidų sistemą kaimenę skati- 
nane tai, kadji vertina demokratiją kaip tokią. Ne. Ji vertina stabi- 
lumą, nuspėjamumą, skaidrumą bei gebėjimą perkelti ir apsaugoti 
savo privačią nuosavybę nuo savavališko ar nusikalstamo konfis- 
kavimo. O kad apsaugotų, kaimenei reikia, kad besivystančios ša- 
lys įdiegtų geresnius programinę įrangą, operacines sistemas ir 
valdymą - kurie yra demokratijos statybos blokai. Nūdienos pa- 
saulyje jūs negalite ateiti nuo Mao iki Merrill Lynch be kokio nors 
Madisono. Panagrinėkime smulkiau, kaip kaimenė verčia įdiegti 


kai kuriuos iš šių demokratijos statybos blokų. 


Skaidrumas 

The Wall Street Journal pranešė, kad aukštesnio rango finansų pa- 
reigūnai iš Jungtinių Valstijų, Japonijos, Kinijos ir vienuolikos kitų 
Azijos šalių 1997 m. lapkritį susirinko Malaizijoje ir pamatė, jog 

Malaizijos centrinis bankas pastatė elektroninę švieslentę, kokią 
paprastai matote NBA krepšinio varžybose, tik joje buvo rodoma 
Malaizijos valiutos rezervų esama padėtis - tuo buvo siekiama 
nuraminti lankytojus dėl šalies ekonomikos sveikatos. 

Ne kiekviena šalis ruošiasi nueiti taip toli ir pastatyti tokią švies- 
lentę oro uosto atvykimo terminale —o galbūt ir ruošiasi. Pastarai- 
siais metais elektroninė kaimenė išmoko, dažniausiai nelengvai, 
reikalauti, kad finansinės ataskaitos būtų skaidresnės. Prie kaime- 
nės prisijungusios šalys taip pat nelengvai vis daugiau išmokda- 
voirsuprasdavo, kad kuo skaidresni bus jų finansiniai duomenys 
ir sandoriai, tuo mažesnė tikimybė, kad kaimenė staiga ims paniš- 
kai išjų bėgti. 

Įsivaizduokite, kad elektroninė kaimenė yra tartum antilopių 
gnu banda, besigananti Afrikos platybėse. Kai bandos pakraštyje 
besigananti antilopė išvysta ką krutant netoliese augančiuose 
aukštuose, tankiuose krūmynuose, toji antilopė savo kaimynei 
sako: „Vajetau, ar tik ten ne liūtas kruta krūmuose“. Taip nėra. 
Toji antilopė tiesiog ima paniškai bėgti, o šitos antilopės bėga 
daugiau nei šimtą metrų. Jos bėga į kitą šalį, viską trypdamos 
savo kelyje. Kaip jums savo šalį nuo to apsaugoti? Atsakymas: 
nupjaunate žolę, išraunate krūmynus, kad kitą kartą antilopė, 
išgirdusi ką šlamant žolėje, pamanytų: „Nieko baisaus, Žinau, 
kas čia. Tai tik triušelis“. Arba jeigu jau iš tiesų artinasi liūtas, 
antilopei užtenka laiko pamatyti jį iš tolo ir pamažu imti trauktis, 
nesukeliant didžiulio paniško bėgimo. Jei ne, ji bent turės laiko 
suburti bandą krūvon taip, kad atbaidytų liūtą. Skaidrumas bū- 
tent ir suteikia antilopėms daugiau ir greitesnės informacijos, tai- 
gi kadir kąjos darytų, norėdamos išnešti sveikus kailius, jos gali 
tai padaryti ramiai. Finansų pasaulyje tai gali reikšti skirtumą 
tarp to, kad jūsų rinka truputį smukteli, ir to, kad ji staiga ima 
ristis į ilgalaikius nuostolius, nuo kurių atsigauti prireikia mėne- 


sių ar metų. 

Kai 1997 m. gruodį Pietų Korėjos ekonomikai iškilo sunkumų, 
šalis visiems sakė, kad jos užsienio valiutos rezervai siekia 30 mi- 
lijardų JAV dolerių, kai iš tikrųjų jie tesiekė 10 milijardų. Ir vos 
kaimenė tai pajuto, ji tiesiog išbėgo. Tuo pat metu Seulo vyriausybė 
pasakė TVY, kadjos visos trumpalaikės užsienio paskolos sudaro 
50 milijardų JAV dolerių. Po savaitės ji paskelbė, kad jos siekia 100 
milijardų. Oho. 

Richardas Medley, finansų bendrovių politinės rizikos anali- 
tikas, pažymi, kad būtent skaidrumo stoka sukelia kai kuriuos bai- 
siausius paniškus kaimenės bėgimus. Būtent skaidrumo stoka, 
įrodinėja jis, „optimistiniams iliuzionistams ir paranojiniams iliu- 
zionistams suteikia daugiausia laisvės bastytis“. Prisiminkite de- 
šimtojo dešimtmečio pradžios Tailandą, Korėją ar Rusiją. Gerais 
laikais jų ekonomikų skaidrumo stoka skatino optimistinius iliu- 
zionistus pūsti burbulą, į šias šalis pumpuojant vis daugiau pini- 
gų, įsitikinus, kad jie gali duoti tokį patį pelną, kaip ir prieš metus, 
net jeigu ankstesnieji pinigai ėjo į našias gamyklas, o vėlesnieji 
pinigai ėjo į prabangius daugiabučius ir gamyklas, kurių poreikio 
nebuvo. „Jūs tikrai negalite parengti rimtos analizės neaiškioje sis- 
temoje, - įrodinėja Medley. - Jūs suteikiate [elektroninei kaimenei| 
tokią optimistinę iliuziją apie savo šalį, oji užkels kainas iki pade- 
besių. Optimistinis iliuzionistas sako: „Užsimerkite ir pirkite, tik- 
riausiai nenusipirksite katės maiše“. Bet tai labai pavojinga. Nes 
tas pals neaiškumas, kuris skatina optimistinius iliuzionistus per- 
dėtai kelti kainas, kartu suteikia paranojiniams iliuzionistams ga- 
lią perdėtai jas numušti, pasikeitus nuomonei. Nes nusileidus ant 
Žemės išgaruoja visos pasakos, kuriomis save guodėte kaip opti- 
mistinis iliuzionistas, griūva visos jūsų prielaidos apie šalies už- 
sienio valiutos rezervus ar išankstinius įsipareigojimus.“ 

Anksčiau tikėjote viskuo, o dabar niekuo nebetikite. Tiesą sa- 
kant, paranojinis iliuzionistas visgi šiuo tuo tiki - jis tiki, kad visur 


esama nuslėptų skolų ir į apskaitos knygas neįtrauktų įsipareigo- 

jimų. Kiekvienoje bandoje yra optimistinių ir paranojinių iliuzio- 
nistų, irjei suteiksite jiems progą, jie paskatins paniškus bėgimus į 
šalį ir iš šalies. 

Pastaraisiais metais elektroninė kaimenė tokią pamoką davė ke- 
lioms šalims. Šiandien Pietų Korėjos finansų ministerija baigiantis 
kiekvienai darbo dienai išsiuntinėja elektroninio pašto Žinutes di- 
džiausiems investuotojams su išsamia informacija apie savo valiu- 
tos rezervus ir prideda, kiek įstengdama, privataus kapitalo srau- 
tus. „Korėjiečiai liovėsi manę, kad iš skaidrumo jokios naudos, ir 
ėmė suprasti, kad skaidrumas labai svarbu, -sakė man vienas Volst- 
rito fondo vadybininkas. - Jie siųstų mums kasdieninius praneši- 
mus apie orus, jei tik mes paprašytume.“ Rickas Johnstonas, vado- 
vaujantis privataus Niujorko banko Ofilbank investicijoms Lotynų 
Amerikoje, man pasakojo: „Kai nuvykstu į Braziliją, aš jiems sakau: 
„Manreikia pamatyti viską“. Ašjiems visai nuoširdžiai sakau: „Tai 
ne man. Ašjūsų draugas. Aš jumis tikiu. Bet kaip jūs man padėsite 
įtikinti netikinčiuosius?“ Onetikintieji dabar mums sako: „Jeigujūs 
nenusirengsite ir neleisite man visko apžiūrėti, neduosiu jums jokių 
pinigų, nes istorija rodo, kad jūs galite apvilti. Nebus skaidrumo — 
nebus pinigų. Parodykite manpinigus. Noriu pamatyti jūsų apskai- 
tos knygas apverstas aukštyn kojom, saulės šviesoje ir mėnesieno- 
je“. Dabar kasdien aš gaunu apklausų duomenis apie visas Brazili- 
jos ekonomikos puses, baigiantis dienai aš gaunu faksą su visais tos 
dienos Brazilijos kapitalo srautais. Aš žinau, kas darosi jų prekybos 
sąskaitose, kas darosi jų finansų sąskaitose, kas praėjo oficialiu cen- 
trinio banko kursu ir kas praėjo lygiagrečioje turistų sandorių rinko- 
je. Tie popieriai ateina iš vietinės privačios firmos, o duomenis patei- 
kia Brazilijos centrinis bankas. Aš investuosiu daugiau, jei žinosiu, 
kas visada yra jų taupyklėje - net jeigu vis dar esama rizikos. Nes, 
turėdamas teisingus duomenis, aš turiu galimybę įvertinti riziką, 
galiu persigalvoti, jei šie srautai pakryps neigiama linkme; priešin- 


guatveju, aš spėliosiu iš nuogirdų, o šitaip jūs ir bankrutuojate'. 

Ir kai jūs taip atsiduodate kaimenės apžiūrai, nebėra kelio at- 


gal, nebent didžiule kaina. 


Normos 


„Jei jūs rašote Amerikos kapitalo rinkų istoriją, - kartą pastebėjo 
valstybės iždo sekretorius Larry Summersas, - sakyčiau jums, kad 
vienintelė pati svarbiausia tą kapitalo rinką formuojanti naujovė 
yra visuotinai pripažintų apskaitos principų idėja. Mums to reikia 
tarptautiniu mastu. Nedidelė, bet reikšminga TVF pergalė, kad kaž- 
kas, dėstantis Pietų Korėjos vakariniuose apskaitos kursuose, man 
pasakojo, jog paprastai Žiemos semestre jo užsiėmimus lanko 22 
asmenys, O šiais metais [1998] jų esą 385. Korėjoje mums to reikia 
bendrovių mastu. Mums to reikia valstybės mastu.“ 

Viena iš priežasčių, kodėl toji Korėjos buhalterinės apskaitos kla- 
sė staiga pagausėjo, buvo ta, kad kaimenė po 1997-1998 m. Pietry- 
čių Azijos finansinės krizės pradėjo visur reikalauti geresnių, vie- 
ningesnių apskaitos normų. Kai kaimenė ėmė įdėmiau įsižiūrėti į 
daugelį Pietų Korėjos, Tailando ir Indonezijos bendrovių, ji suprato, 
kad jose negali susigaudyti, nes nebuvo vieningų balanso popierių, 
kuriuose būtų buvę visi bendrovių skyriai ir poskyriai, kad galėtum 
matyti visą turtą ir visus įsipareigojimus, jau nekalbant apie visą į 
apskaitos knygas neįtrauktą turtą ir įsipareigojimus. 

Kuo daugiau kaimenė investuoja į įvairių šalių gamyklas ar 
rinkas ir kuo labiau tos šalys nori pritraukti kaimenės investicijas, 
ir kuo daugiau tų šalių bendrovių nori būti kotiruojamos vieno iš 
didžiausių prekybos centrų vertybinių popierių biržose, tuo la- 
biau jos visos bus spaudžiamos laikytis tarptautinių finansinių 
ataskaitų normų. 

Štai pavyzdys: 1997 m. gruodį aš United Airlines žurnale He- 
mispheres perskaičiau straipsnį, kuriame buvo pasakojama apie 


vieną iš sparčiausiai augančių pasaulio programinės įrangos bend- 

rovių, Indijos Infosys. Straipsnyje atkreipiamas dėmesys štai į ką: 
„Jų sėkmės pagrindas -atsisakyti trečiojo pasaulio politikos ir prak- 
tikos, pančiojančios daugelį pusiasalio bendrovių, ir užmegzti ry- 
šius su pirmuoju pasauliu, o tai sudaro sąlygas didžiausiam kliento 
patogumui. „Iš pat pradžių mes nusprendėme, kad nebus jokio 
bendrovės ir privačių lėšų suliejimo“,- teigė Narayana Murthy, 
bendrovės įkūrėjas ir pirmininkas. Tai reiškia, kad niekas nesi- 
naudoja bendrovės automobiliu asmeniniams reikalams —radika- 
lus tradicinės Indijos verslo struktūros pokytis. Indijoje bendrovių 
pareigūnai dažnai asmeniškai naudojasi bendrovių turtu. Bendro- 
vių elektrikai dirba administratorių namuose. Darbuotojai paima 
savo vadovų vaikus iš mokyklos ir būna jiems auklės. Iš bendrovių 
sąskaitų finansuojami namų pirkimai. Darbuotojai kenčia tokią 
tvarką, nes neturi pasirinkimo. Vis dėlto tai veda į vis didesnį su- 
svetimėjimą ir maištingą kūrybingo indėlio atsisakymą. Infosys taip 
nėra... Infosys yra pirmoji Indijos bendrovė, paskelbusi audituotus 
metinius rezultatus per savaitę po metų pabaigos, pirmoji, paskel- 
busi audituotas finansines ataskaitas, ir pirmoji, paskelbusi ata- 
skaitas laikydamasi JAV visuotinai pripažįstamų apskaitos prin- 
cipų bei JAV Vertybinių popierių ir biržos komisijos reikalavimų 
informacijos skelbimui. „Informacijos skelbimo normos ir apskai- 
tos praktika nustatė sektinas normas kitiems“, - teigiama vieno 
apžvalgininko pranešime.“ 

Šią kryptį stiprina interneto tarpininkavimo verslas. Tiesioginė 
prekyba, pareiškė Johnas T. Wallas, NASDAO International prezi- 
dentas, „aiškiai skatina intensyviau kontroliuoti vyriausybes ir ben- 
droves, kad valdymas būtų geresnis. Kai žmonės gali investuoti už- 
sienyje ar iš užsienio ir gali prekiauti tiesiogiai, jie nori daugiau 
žinoti apie bendroves, jie nori Žinoti, ar galima pasikliauti informa- 
cija apie bendroves. Ar [finansiniai duomenys| surinkti laikantis 
tarptautinių apskaitos standartų? Kokia jų bendrovės valdymo ko- 


kybė? Tai skatina mokesčių ir teisinių sistemų suderinimą . 

Iš tiesų 1997-1998 m. Azijos ekonominė krizė, be kita ko, at- 
skleidė štai ką: remiantis Jungtinių Tautų prekybos ir plėtros kon- 
ferencijos atliktu tyrimu, daugelis Amerikos „didžiojo penketo“ 
apskaitos firmų auditavo didžiųjų Azijos finansų bendrovių, žlu- 
gusių per krizę, finansinės apskaitos knygas - auditavo neskam- 
bindamos pavojaus varpais dėljų rūpesčių. Pagrindinė šios klai- 
dos priežastis, pagal 1998 m. lapkričio 17 d. The New York Times 
straipsnį, buvo ta, kad „didžiojo penketo“ firmos Azijoje netaikė 
tų pačių išsamių apskaitos taisyklių ir normų, kurias jos taiko 
Amerikoje. To pagrindinė priežastis buvo tai, kad dauguma di- 
džiųjų apskaitos firmų - tokių kaip PricewaterhouseCoopers arba 
Ernst 6 Young - atėjo į Aziją perimdamos vietines apskaitos fir- 
mas, kurių vietiniai klientai reikalavo ne tokių griežtų vietinių 
apskaitos taisyklių. Daugiau taip nebus. Pasaulio bankas papra- 
šė, kad „didysis penketas“ nepasirašinėtų savo vardu jokių ne 
pagal „didžiojo penketo“ tarptautinius apskaitos standartus at- 
likto audito dokumentų. Jeijis atliktas vienos iš jų vietinių dukte- 
rinių bendrovių pagal vietines taisykles, jį gali pasirašyti tik vie- 
tinė firma: investuotojai, saugokitės. JT tyrime sakoma, kad prastas 
auditas nesukėlė Azijos ekonominės krizės, bet geresnis auditas 
būtų anksčiau atskleidęs kylančius sunkumus ir krizė nebūtų 
tokia skausminga. 

Mums vis labiau virstant pasauliu, kuriame internetas lemia 
prekybą, šis postūmis laikytis bendrų globalių normų smarkiai 
intensyvės dėl vienos labai paprastos priežasties: nuo tos akimir- 
kos, kai jūs nusprendėte užsiimti verslu internete kaip mažmeni- 
ninkas arba paslaugų teikėjas, nuo pat tos akimirkos, kai jūs susi- 
kuriate interneto svetainę, jūs esate globali bendrovė -ar būtumėte 
Indijoje, ar Italijoje, ar Indianapolyje. Verslauti internete iš esmės 
reiškia būti globaliam. Taigi jums reikia globaliai mąstyti ir mąsty- 
ti apie tai, kas patiks globaliems pirkėjams ir juos pritrauks, kad ir 


ką jūs pardavinėtumėte. Ir verčiau jau jūs sugebėtumėte patikinti 

klientus, kad galite pristatyti savo prekes laiku ir saugiai, kad jų 
kredito kortelės numeriui jūsų svetainėje bus saugu, kad pinigai 
gali būti pervesti laikantis tarptautinių standartų, įstatymų ir ge- 
riausios praktikos, ir kad visi apskaitos bei komerciniai klausimai 
bus sprendžiami laikantis tarptautinių normų. „Kuo daugiau ver- 
slaujama internete, kuo daugiau Žmonių iš skirtingų žemės rutu- 
lio vietų verslauja internete, tuo lengviau darosi suderinti tai, kaip 
žmonės verslauja kiekvienoje žemės rutulio vietoje“ ,- įtikinėja Bo- 
bas Hormatsas, Goldman Sachs International vicepirmininkas. 

1999 m. pabaigoje lankantis Šri Lankoje man šitai teko patirti 
savo kailiu. Tą rytą, kai atvykau, iš Kolombo oro uosto dvi valan- 
das važiavau į vieną iš svarbiausių Šri Lankos tekstilės fabrikų. 
Kelias į gamyklą buvo vienos juostos, kėlė šiurpą kelyje pasitai- 
kantys automobiliai ir karvės. Kraštovaizdis - drėgna atogrąžų 
giria. Vis dėlto galiausiai mes nusigavome iki Panalos kaimo, šalia 
kurio buvo šis labai modernus tekstilės fabrikas su ką tik nudažy- 
tais pastatais, išpuoselėtomis pievelėmis ir palydovinėmis ante- 
nomis. Atrodė, lyg jis būtų nužengęs iš Marso. Fabrikas priklausė 
Šri Lankos firmai Sliinline, siuvusiai drabužius Victoria's Secret ir 
Marks čc Spencer. Fabrikas buvo visiškai kompiuterizuotas ir netru- 
kus turėjo būti internetu sujungtas su Victoria's Secret el. prekybos 
grandine. Maždaug 1400 darbuotojų, daugiausia aštuoniolikme- 
tės ir vyresnės moterys, nesibaigiančiomis eilėmis triūsė prie pneu- 
matinių siuvamųjų mašinų. Visos vilkėjo uniformas, o nėščias mo- 
teris galima buvo atskirti iš raudonų kepuraičių - jos, matyt, galėjo 
dirbti lėčiau. Fabrikas buvo su oro kondicionieriais ir toks švarus, 
kad buvo galima valgyti tiesiog nuo grindų. Darbo diena truko 
aštuonias valandas, bet darbas labai įtemptas, nes kiekviena mote- 
ris per minutę turėjo tiek daug susiūti. Kiekvieną konvejerį stebėjo 
kompiuteris, o moterys privalėjo pasiekti tam tikrą našumą, kad 
gautų mėnesines premijas. Atlyginimai siekė maždaug 80100 JAV 


dolerių per mėnesį, įskaitant pusryčius, o šio darbo dar laukė dau- 

gybė norinčių. Pagal darbo sąlygas šis fabrikas buvo pasaulinio 
lygio. Jei ne atlyginimai, būčiau leidęs čia dirbti savo dukterims. 

Paklausiau įmonės savininko, Mahesho Amaleano, kodėl fab- 
rikas aukštos klasės? Kodėl ne prakaito spaudimo įmonėlė? Ar 
jam tai ne labiau apsimokėtų? „Ne, - paaiškino jis, - neapsimokė- 
tų- dėl globaliucijos.“ Vienintelis būdas Šri Lankai išlikti tekstilės 
versle, konkuruojant su tokiomis dar mažesnių atlyginimų šalimis 
kaip Kinija ir Brazilija - kilti kokybės laipteliais ir gaminti geres- 
nes prekes dideliems, globaliems, žinomiems mažmenininkams. 
Smukti į dugną su Bangladešu beviltiškas žaidimas. Vienintelis 
būdas užmegzti ilgalaikius santykius su didelėmis globaliomis 
garsiomis firmomis - gaminti vis aukštesnės kokybės gaminius vis 
geresnėmis darbo sąlygomis. „Šie žinomi mažmenininkai dabar 
reikalauja ne tik geresnių kainų ir kokybės, bet ir geresnių sąlygų 
darbuotojams“, - paaiškino Amaleanas. Ne dėl to, kad socialiai 
susiprato Victoria's Secret, bet todėl, kad dėl tam tikrų dėmesį at- 
kreipiančių kampanijų, nukreiptų prieš prakaito spaudimo įmo- 
nes, socialiai susiprato Amerikos vartotojai ir universitetų studen- 
tai. Šie dabar sako parduotuvėms nenorintys vilkėti drabužių, 
pasiūtų prakaito spaudimo sąlygomis. Kitaip tariant, viena svar- 
biausių priežasčių, kodėl Šri Lankos tekstilės fabrikuose pagerėjo 
darbo sąlygos - ne ta, kad Šri Lanka būtų sienomis atsitvėrusi nuo 
globalėjimo, o ta, kad nūdienos globalioje ekonomikoje Šri Lankos 
gamintojai, jei nori išlikti, privalo susieti su dideliais Vakarų maž- 
menininkais, o kuo labiau jie susisieja, tuo labiaujų gamyklų stan- 
dartai turi atitikti Vakarų vartotojų reikalaujamas darbo vietų nor- 
mas. „Dabar, kai ateina Victoria's Secret ir kitos garsių vardų firmos, 
[darbo sąlygos] būna vienas iš pirmųjų klausimų, - sakė Amalea- 
nas. - Jie turi to klausti, nes jų apie tai klausia pirkėjai.“ 

Praėjus keletui dienų po apsilankymo Slimline fabrike, pusry- 
čiavau su grupe jaunų interneto verslininkų. Kai kurie iš jų skun- 


dėsi, jog jų ką tik susikūrusios bendrovės pačios nesukuria daug 

programinės įrangos, ir viena iš priežasčių yra ta, kad nėra veiks- 
mingo vietinio autorinių teisių įstatymo, kuriuo būtų galima už- 
kirsti kelią programoms vogti. Jie taip pat skundėsi, kad Microsoft 
atsisakė ateiti į Šri Lankos rinką dėl to, kad nėra intelektinės nuo- 
savybės įstatymo. Tuo metu Lalithas B. Gamage'as, vadovavęs Šri 
Lankos valstybiniam Informacinių technologijų institutui, tiesiai 
pasakė, jog norėdama pritraukti Microsoft ir kitas globalias techno- 
logijų bendroves į Šri Lanką, vyriausybė siūlo priimti naują griežtą 
intelektinės nuosavybės įstatymą. Sėdintiems prie stalo jis paža- 
dėjo, kad įstatymas bus parengtas per metus. Klausydamasis šio 
pokalbio, aš tegalėjau galvoti, kad Billas Gatesas net neįsivaizduo- 
ja, kokią įtaką šiai mažai šaliai turi jo bendrovė. 

Tokia globaliucija vyksta ne tik besivystančiame pasaulyje. Šian- 
dienos pasaulyje bene įspūdingiausias pavyzdys, kaip globaliuci- 
ja primeta normas iš šalies, buvo Europos Sąjungos sprendimas 
įvesti bendrą valiutą ir finansines normas — bendrus auksinius 
tramdomuosius marškinius — visoms jos narėms, įsteigus vieną 
centrinį banką. Tokiai šaliai kaip Italija, pagarsėjusiai korumpuo- 
ta ir neveiksminga vyriausybe, Europos pinigų sąjunga, prasidė- 
jusi 1999 m., buvo tiesiog dangaus dovana. Ji privertė Italiją nenu- 
sivilkti auksinių tramdomųjų marškinių, perleidžiant svarbiausias 
vyriausybės veiklos sritis Frankfurte esančiam Europos centriniam 
bankui. Valstybinis radijas 1997 m. parengė reportažą apie tai, 
kaip italai - po to, kai ištisus dešimtmečius netikusios vyriausybės 
prastai tvarkė savo valiutą, paversdamos ją „Monopolio“ žaidimo 
pinigais — troško, kad jų šalį valdytų ES. Buvo cituojami Italijos 
bendrovės teisininko Mario Abate žodžiai: „Vienas iš tiesioginių 
prisijungimo prie euro poveikių - tai, ką aš vadinu „vidiniu apsi- 
tvarkymu“,-jis iš tiesų priverčia vyriausybę rimtai užsiimti milži- 
nišku deficitu, infliacija ir išlaidomis. Jie priversti tai daryti. Tai 
darant, savaime suprantama, ekonomikai bus naudinga, ir aš la- 


bai tam pritariu“. Abate pridūrė, kad daugelis italų tikriausiai jau- 

sis visai laimingi, kad visai jų šaliai vadovaus Europos Sąjungos 
pareigūnai. Italijoje mažai kas piktinasi Europos valdžios centrais 
Briuselyje, Frankfurte ir Strasbūre. „Kur kas daugiau priešiškumo 
Romai, - užbaigė Abate, -nes Roma mums buvo nusikaltimų cen- 
tras. Jie vogė mūsų pinigus. Mes laikėme tai vagyste, nes jie pini- 
gus paimairnegrąžina.“ Italijos finansų ministras Vincenzo Visco 
italų laikraščiui La Repubblica tą 1999 m. dieną, kai atsirado bendra 
Europos valiuta, sakė, kad euras reiškia, jog bus „mažiau piktava- 
liškos klounados“ iš Italijos politikų ir verslininkų, praeityje dc- 
monstravusių „ncžmoniškus neteisėto elgesio mastus“. Jis pridū- 
rė, kad pinigų sąjunga „reiškia, jog mes nebegalėsime susitaikyti 
su mažesnėmis normomis vien dėl to, kad jos mums patinka“. 


Štai kur globaliucinė šneka. 


Korupcija 


Jei norite suprasti, kaip globalėjimas gali mažinti korupciją, per- 
skaitykite pranešimus apie 1999 m. spalio 12 d. karinį perversmą 
Pakistane. Kas gi įvyko? Perversmas buvo klasikinė elito kova dėl 
valdžios, didele dalimi nulemta politikos. Generolas Pervezas Mus- 
harrafas buvo padrąsintas įsiveržti į Indijos kontroliuojamą Kaš- 
myrą, tikriausiai tikėdamasis, jog, dėl to, kad ir Pakistanas, ir Indija 
turi branduolinius ginklus, pasaulis įsikiš ir privers kažkaip iš- 
spręsti Kašmyro konfliktą. Jis apsiriko. Pasaulis neįsikišo, o Pakis- 
tano pajėgas Indija sutriuškino. Ministras pirmininkas Nawazas 
Shanifas nusišalinęs nuo Kašmyro konflikto dėl patirto fiasko bandė 
kaltinti kariškius ir atleisti Musharrafą. Tačiau, kilus kovai dėl 
valdžios, Musharrafas ir kariuomenė išstūmė Sharifą. Sena istorija. 

Nauja buvo tai, kas įvyko Musharrafui iš tikrųjų perėmus val- 
džią. Kaip tik tada jis turėjo pripažinti, kas jo žmonėms buvo tikrai 
svarbu: manau, kad tikrai ne Kašmyras, o korupcija - didžiulė 


korupcija, kurią toleravo Sharifo vyriausybė. Taigi generolas Mus- 

harrafas, užuot pasistengęs įsiteisinti kaip kitas Pakistano vado- 
vas - musulmonų nacionalistas, ginantis Pakistano teritorinį vien- 
tisumą, pasirinko visiškai kitą kelią. Jis pateisino savo perversmą, 
pateikdamas save kaip p. Švarųjį, kuris kartą ir visiems laikams su 
šaknimis išraus korupciją Pakistane. Generolas Musharrafas net- 
gi pasisiūlė paskelbti savo pajamų deklaracijas, kad įrodytų esąs 
švarus! Jis žinojo turįs kreiptis į dvi auditorijas — tuos, kuriems 
buvo įgrisęs visas nesąžiningumas, ir į elektroninės kaimenės at- 
stovus, kurie dabar kontroliavo išteklius, kurių jam reikėjo, kad 
Pakistanas vėl pakiltų. Kada dar pasaulio istorijoje generolas, pa- 
ėmęs valdžią, pirmiausia būtų pažadėjęs paskelbti savo pajamų 
deklaracijas! Užuot atlikęs kairiųjų ar dešiniųjų valymą, jis paža- 
dėjo, kad jo vyriausybė ketina persekioti visus skolininkus, mokes- 
čių vengėjus ir kitus finansinius nenaudėlius. The Washington Post 
1999 m. spalio 21 d. pranešė, kad praėjus kelioms dienoms po per- 
versmo didžiausias Pakistano privatus bankas pirmajame laik- 
raščio puslapyje išspausdino tokio turinio skelbimą: „DĖMESIO, 
VISI SKOLŲ NEMOKĖTOJAI! PASKUTINĖ PROGA - SUSIMOKĖ- 
KITE ARBA LAUKITE PASEKMIŲ". Aš be paliovos savęs klausinė- 
jau: ar tai buvo Pakistano karių perversmas, ar Pakistano vidaus 
mokesčių tarnybos perversmas? 

Tai nebuvo anomalija. 

Dėl globaliucijos bet kuriai šaliai, toleruojančiai korupciją, rei- 
kia mokėti daug didesnę kainą. Būtent dėl korupcijos, o ne dėl 
kokios kitos priežasties - juk pasaulyje žmonės gali pasirinkti tiek 
daug investavimo galimybių: kam jums turėtų rūpėti investuoti 
šalyje X, kurioje reikia susimokėti kiekvienam ir jo dėdei, kai jūs 
galite važiuoti į šalį Y, rasti tą patį darbo apmokėjimą ir jums nie- 
kam nereikia atsilyginti? Elektroninė kaimenė kiekvienai šaliai sa- 
ko: „Jeijūs negalite pasiūlyti mums nuolatinio klientų būrio ir sau- 
gaus investavimo galimybių, - puiku, tada mes eisime kur nors 
kitur, o pasaulyje be sienų dabar galima eiti į daugybę vietų. Kai- 

menei korupcija yra tik kitas neprognozuojamumo pavadinimas, 
nes bet kurį sandorį gali panaikinti bet kas, papirkdamas bet ką, o 
šito kaimenė labiausiai nemėgsta. 

Derekas Sheareris, dešimtojo dešimtmečio viduryje buvęs JAV 
ambasadoriumi Suomijoje, savo akimis matė, kaip globaliucija vis 
labiau verčia rusus rinktis, ar suvaldyti savo korupciją, ar amžiams 
likti neišsivysčiusiems. „Mano kaip JAV ambasadoriaus Suomijo- 
je darbas buvo važinėti pas suomių verslo vadovus ir raginti juos 
investuoti Rusijoje, argumentuojant, kad tai geriausias būdas su- 
kurti stabilumą anapus jų sienos, - sakė ambasadorius Sheare- 
ris. - Bet šitie suomiai man atsakydavo: „Žinoma, mes užsiimsime 
verslu su rusais. Jie gali čia atsiųsti savo sunkvežimius ir krautis į 
juos ko tik panorėję, kol tik turės krepšį grynųjų pinigų susimokėti. 
Bet mes neketiname vykti ten ir verslauti. Ten per daug korupcijos 
ir pavojų. Kodėl turėtume? Mes galime važiuoti į Vengriją ar Estiją, 
ar Čekiją, uždirbti pinigus ir būti tikri, kad iš ten išsivešime savo 
pelną. Kodėl mums turėtų rūpėti tokia Rusija, kokia ji dabar yra?“ 
Aš sakydavau: „Taip, taip, bet jūs turėtumėte galvoti apie investa- 
vimą ten vardan regioninio stabilumo“. Jie tik žiūrėdavo į mane 
nesuprasdami. Na, dabar aš pasitraukęs iš valstybės tarnybos ir 
patarinėju kelioms Volstrito investicinėms firmoms. Kartą jos ma- 
nęs klausė apie investavimą Rusijoje, o aš joms tiesiog pasakiau: 
„Jokiu būdu“. Žvelgiant į tai ne iš politinio taško, o verslininko 
akimis, turėtumėte būti pamišęs, kad dabar investuotumėte Rusi- 
joje. Suomiai buvo teisūs.“ 

Kartkartėmis kaimenės primetami aukštesni standartai gali su- 
kelti šoką netgi toliausiai pažengusioms ekonomikoms. Prisimin- 
kime 1998 m. vasario 20 d. Washington Post straipsnį iš Tokijo pa- 
vadinimu „Japonų parlamentaras pasikorė viešbutyje“. Pirmoji 
straipsnio pastraipa aiškino, kad Shokei Arai, japonų parlamenta- 
ras, atsidūręs besiplečiančio korupcijos skandalo centre, likus ke- 


lioms valandoms iki numatomo jo suėmimo nusižudė Tokijo vieš- 

bučio kambaryje. Tačiau toliau tekste glūdėjo dvi labai daug sa- 
kančios mintys: „Kai kurie politikai yra susirūpinę, kad Arai galė- 
jo palikti kitus kaltinančių įrodymų... Nėra ženklų, kad jis būtųjų 
palikęs, bet trečiadienio vakare vykusios spaudos konferencijos 
metujis skundėsi, kad kaltintojai neteisingai jį išskyrė. Arai žurna- 
listams sakė, kad Nikko Securities jį patikino, jog panašiai duoda 
pasipelnyti šimtams kitų klientų. Japonų verslininkai konfidencialiai 
sako, kad juos pribloškė tai, kokiu greičiu verslo kultūroje keičiasi supra- 
timas apie tai, kas leistina. Anksčiau biurokratai tikėjosi, kad juos 
dosniai girdys ir maitins, o bendrovės atvirai dalyvavo tokioje veik- 
loje, kai buvo kalbama, kad biurokratai ir verslininkai gali neofi- 
cialiai keistis reikalinga informacija. „LSA sąskaitos“ ir mokėjimai 
reketininkams taip pat buvo vieša paslaptis, sako verslininkai, o 
dar neseniai kaltintojai nekreipė dėmesio į tuos dalykus. [Politinis 
apžvalgininkas Minoru| Morita aiškina griežtesnį požiūrį tuo, kad 
atsirado jaunesnių, agresyvesnių kaltintojų, išsimokiusių užsienyje. „Jie 
ima mąstyti kaip vakariečiai ir japonų tradiciją dosniai vaišinti 
vyriausybės pareigūnus laiko tarptautinių normų pažeidimu“, - 
sakė Morita.“ (Visi kursyvai mano.) 

Monsanto pirmininkas Robertas Shapiro sykį man pasakė, kad 
jo bendrovė nerengia kryžiaus žygio už antikorupcinės praktikos 
plėtrą. Bet jo įmonė dirba neduodama kyšių, irjis puikiai Žino, kad 
taip elgdamasi Monsanto padeda pasaulyje didinti skaičių žmo- 
nių, išpažįstančių tas pačias vertybes. „Dabar mes daugybėje už- 
sienio šalių samdome daugybę žmonių ir tampame jiems tam tikra 
elitine mokykla, - pažymėjo Shapiro. - Daugybei užsienyje pas 
mus ateinančių Žmonių sunku patikėti, kad mes rimtai žiūrime į 
tuos antikorupcinius dalykus ir neketiname mokėti duoklės vieti- 
niams vadukams.“ 

Be abejo, išimčių buvo ir visada bus, ypač kai globali konkuren- 
cija vis smarkėja ir dėl to didėja ir didės pagunda vaikytis abejoti- 


no verslo. JAV Kongreso tyrimo duomenimis, Citibank taip troško 

verslauti su Rauliu Salinasu de Gortari, buvusio Meksikos prezi- 
dento broliu, kad bankas nepaisė savo apsaugos priemonių ir pa- 
dėjo iš Meksikos iškraustyti 100 milijonų JAV dolerių neteisėtų 
lėšų, nuslepiant lėšų kilmę ir tikslą. Tačiau kol kas tokie atvejai 
tėra tik išimtys. Vyraujanti tarptautinė tendencija yra visai kitokia. 
1977 m. priimtas Korupcinės veiklos užsienyje įstatymas draudžia 
Amerikos bendrovėms duoti kyšius verslo sandoriams užsienyje 
prastumti. 1997 m. lapkričio 20 d. dvidešimt devynias šalis vieni- 
janti Ekonominio bendradarbiavimo ir plėtros organizacija (EBPO), 
kurią sudaro pirmaujančios pasaulio pramoninės demokratijos, su- 
tiko priimti didžiumą Amerikos antikorupcinių įstatymų. Remian- 
tis naujais EBPO reglamentais, Europos ir Japonijos firmoms bus 
draudžiama papirkinėti užsienio pareigūnus, kad gautų užsaky- 
mus, taip pat šioms firmoms bus sunkiau nurašyti kyšius kaip mo- 
kesčių išskaitymus, kas buvo teisėta ir Prancūzijoje, ir Vokietijoje. 
Nors šiuose naujuose potvarkiuose ir esama kai kurių spragų, jie 
rodo, kad elektroninėje kaimenėje laimi Amerikos buliai, įrodę, jog, 


dėl europicčių ir japonų kyšių jie praranda milijardų dolerių sutartis. 


Laisvoji spauda 


Kinija turės laisvą spaudą. Tuo pasirūpins globaliucija. O, Kinijos 
vadovai to dar nežino, bet jie tiesiog stumiami ta linkme. Tik pa- 
žvelkite, kas įvyko per dvi paskutiniąsias 1996 m. gruodžio savai- 
tes. 1996 m. dvi karščiausios Azijos vertybinių popierių rinkos bu- 
vo Kinijoje - Šanchajaus ir Šenženio vertybinių popierių biržos. 
Nuo balandžio 1 iki gruodžio 9 d. Šanchajaus sudėtinis indeksas 
pakilo 120 procentų, tuo tarpu Šenženio - 315 procentų. Viena iš 
priežasčių, kodėl šios dvi vertybinių popierių rinkos buvo tokios 
aktyvios - ta, kad jos iš esmės nebuvo reguliuojamos, 0 viena iš 
priežasčių, kodėljos buvo tokios nereguliuojamos - ta, kad Kinijo- 


je yra tik primityviausia vertybinių popierių ir biržos sistema, ir 

joje iš esmės nėra nepriklausomos, atsakingos, nekorumpuotos fi- 
nansinės spaudos, kuri galėtų patikimai išryškinti geras akcijas ir 
negailestingai demaskuoti tas suktas Kinijos bendroves, kurios lai- 
ku nepraneša tikslių ir skaidrių finansinių duomenų. Barron's, For- 
tune, Business Week, Far Eastern Econoinic Review, The New York Times 
ir The Wall Street Journal visą laiką atlieka sarginio šuns vaidmenį. 
1996 m. gruodį Kinijos vyriausybė suprato, kad Šanchajaus ir Šen- 
ženio rinkos nekontroliuojamos; - dėl visokiausių nežabotų spe- 
kuliacijų ir blogos prekybos praktikos, — bet jos priemonės tai spręsti 
apsiribojo vieninteliu įrankiu: valstybine spauda. Taigi 1996 m. 
gruodžio 16 d. Kinijos oficialiame dienraštyje Liaudies laikraštyje 
buvo išspausdintas redakcijos perspėjimas, kad akcijų kainos iš- 
pūstos iki „neprotingų“ ir „nenormalių“ mastų. 

Kaip manote, kas atsitiko? Visi stengėsi parduoti iš karto, abi 
rinkos smuko, ir nukentėjo daugybė smulkių investuotojų - tiek 
daug, kad policijai teko tramdyti įniršusius investuotojus, protesta- 
vusius prie maklerių įstaigų keliuose didžiuosiuose Kinijos mies- 
tuose. Azijos Wall Street Journal pranešė, jog, „prie maklerio kontoros 
Pekine darbuotojas skundėsi šią savaitę jau praradęs 20 tūkstan- 
čių juanių [maždaug 2400 JAV dolerių]. „Kol neprabilo Liaudies 
laikraštis, būta pusiausvyros tarp perkančių ir parduodančių, — 
skelbė žmogus odine striuke, aidint dešimčių kitų pritarimo šūks- 
niams. - Po to niekas nebedrįso pirkti. Rinka smunka.“ 

Pikčiausias Žmogus pasaulyje - ne tas, kuris prarado darbą. 
Pikčiausias žmogus pasaulyje - tas, kuris jaučia, kad iš jo išviliojo 
jo uždirbtas santaupas. Kol kas Kinijos vadovai tiesiog negali kon- 
troliuoti ir tikrinti savo pratrūkusių laisvųjų rinkų ar užkirsti kelio 
mažųjų Žmonių apgavystėms, o paskui ir maištams prieš vyriau- 
sybę. Irji negalės to padaryti, jei nebus kitų institucijų, kurios pri- 
valo eiti kartu su laisvosiomis rinkomis —nuo veiksmingos SEC iki 
laisvos ir atsakingos spaudos, kurią remtų įstatymo viršenybė. 
Trumpai tariant, globaliucijos. Neatsitiktinai Taivanas, laisviau- 

sią spaudą turinti Pietryčių Azijos valstybė, iš visų Pietryčių Azi- 
jos valstybių per 1997-1998 m. Azijos krizę patyrė mažiausią eko- 
nominę žalą. 

Jau 30 milijonų kinų turi akcijų. Atsiradus tokiai gausybei nau- 
jų akcininkų, staiga atsirado ir daugybė pogrindinių apie akcijas 
rašančių laikraščių bei žurnalų, nes investuotojai reikalauja tikrų 
ekonominių Žinių. „Jie prasideda nuo neoficialios informacijos la- 
pelių, kuriuos platina įvairios maklerių įstaigų tyrimo tarnybos, o 
paskui jie faksu siuntinėjami po miestą, - aiškino Sethas Faisonas, 
New York Times biuro Šanchajuje vadovas. - Tai vis su rinka susiju- 
sios naujienos apie įvairias bendroves ar akcijas, arba tai gali būti 
neoficiali informacija apie tai, ką Pekine ruošiasi daryti ministeri- 
ja. Daug kas ten būna tiesiog gandai, kai kas iš jų gali pasirodyti 
tiesa. Tai skiriama auditorijai žmonių, kurie lošia rinkose, bet nema- 
no, kad iš dienraščių gauna pakankamai žinių.“ Bet paprastai kai 
Kinijos vyriausybė sako spaudai, kad šioji galinti laisvai rašyti apie 
verslą, tokie laikraščiai kaip Kinijos Pietų savaitgalis, pasinaudoda- 
mi tuo plyšeliu, į verslo puslapius ima kimšti įvairias pusiau politi- 
nes Žinias ir korupcijos kritiką bei informaciją apie pareigūnų poli- 
tinius pikinaudžiavimus. Štai kaip Kinijoje randasi laisvoji spauda. 


Obligacijų ir akcijų rinkos 


Prasimanyti pinigų įmonės iš esmės gali trimis būdais: skolinda- 
mosi iš bankų, parduodamos akcijas vertybinių popierių rinkoje ir 
išleisdamos obligacijas į obligacijų rinką. Šaliai labai svarbu turėti 
visas tris pasirinkimo galimybes tam, kad jūsų bankui pakliuvus į 
bėdą, verslininkai galėtų gręžtis į obligacijų ir akcijų rinkas. Ojei- 
gu žlunga akcijų rinka, jie gali gręžtis į obligacijų rinką ir bankus. 
Toks vadinamasis „trikojis“ būdas plačiau išskirsto riziką ir padi- 
dina bet kurios finansinės sistemos gebėjimą atremti smūgius. Vis 


dėlto pernelyg dažnai besivystančios šalys teturi vieną šios triko- 

jės kėdės koją ar, geriausiu atveju, dvi, o dėl tojų finansinėms siste- 
moms labai toli iki stabilumo. 

Pažvelkime į Azijos tigrus. Kai juos užklupo ekonominės kri- 
zės, toms šalims bendra buvo tai, kad kiekvienoje iš jų buvo labai 
daug santaupų ir labai mažos valstybės skolos. Žmonės neišleis- 
davo pinigų, o vyriausybės nesiskolindavo. Argi ne puiku? Nebū- 
tinai. Nors šiose šalyse visiems tiems žmonėms ir patiko taupyti, 
beveik vienintelė vieta, kur jie galėjo padėti savo pinigus, buvo 
vietiniai bankai, nes savitarpio fondų, pensijų fondų ir vietinių 
obligacijų rinkų arba nebuvo, arba jos buvo labai menkai išplėto- 
tos. Taigi atsitiko taip, kad vietiniai bankai sukaupė milžiniškus 
grynųjų pinigų kiekius. Vienintelis dalykas, ką jie galėjo padaryti 
su visomis šiomis santaupomis - vėljas skolinti vietinėms bendro- 
vėms. Tai lėmė nuožmią vietinių bankų konkurenciją ir prisidėjo 
prie to, kad bankai mėtė pinigus vis mažiau tinkamiems skolinin- 
kams į vis mažiau tinkamus projektus. Dar daugiau - kai tokioje 
šalyje kaip Tailandas bankų reikalai pašlijo arba jie turėjo būti 
restruktūrizuoti, įmonėms buvo labai sunku pritraukti naują kapi- 
talą, nes jos neturėjo obligacijų rinkos, o vertybinių popierių rinka 
buvo žlugusi. Nenuostabu, kad Singapūras ir Honkongas sąmo- 
ningai sukūrė obligacijų rinkas —- nors aplink bankų santaupų pa- 
vidalu ir buvo daugybė vietinio kapitalo - norėdami vietinės obli- 
gacijų rinkos, kuri parūpintų „kantrų kapitalą“, t. y. ilgalaikį 
finansavimą bendrovėms skolininkėms, kad jos nebūtų priklauso- 
mos nuo bankų trumpalaikio skolinimo užgaidų. Be to, kaip inves- 
tavimo alternatyvą bankų taupomosioms sąskaitoms obligacijų rin- 
ka Singapūro ir Honkongo taupytojams suteikė progą įsigyti 
didesnes pajamas duodančių savitarpio fondų ir pensijų fondų 
obligacijų. 

Elektroninė kaimenė ilgą laiką skatino kurti obligacijų rinkas — 
tiek dėl savo apetito, tiek dėl to, kad gerai tvarkomos obligacijų ir 


vertybinių popierių rinkos prisideda prie didesnio finansų de- 

mokratėjimo ir skaidrumo. Obligacijų ir vertybinių popierių rin- 
kos išvaduoja verslininkus iš būtinybės palaikyti ryšius su sauje- 
le bankininkų, siekiant prasimanyti pinigų. Be to, kai bendrovės 
visiškai priklauso nuo skolinimosi iš bankų - ypač bičiuliško 
kapitalizmo operacinėse sistemose, kai bankininkai yra susiję su 
bendrovėmis ir aukšto rango biurokratais — jie gali išvengti 
kruopštaus tikrinimo, kurį jiems tektų patirti, jeigu jie leistų obli- 
gacijas ir akcijas. Leidžiančios obligacijas ir akcijas bendrovės 
vertinamos kasdien: jų obligacijas turi įvairūs žmonės ir vertina 
nepriklausomos reitingų agentūros, o akcijomis prekiauja anoni- 
miniai investuotojai atviroje rinkoje. Vienintelis būdas, kuriuo 
tinkamai tvarkomoje rinkoje gali būti vertinamos jūsų bendrovės 
obligacijos arba kotiruojamos jūsų akcijos — tinkamas informavi- 
mas. Irjei jūs kreipiatės į tarptautinius investuotojus ir jei norite 
būti įvertintas Moody's arba Duff 65 Phelps Credit Rating Co. arba 
Standurd 65 Poors, tas informavimas turės būti pagrįstas tarptauti- 
nėmis normomis. Kiekvienam, nukrypusiam nuo normų, neteks 
ilgai laukti bausmės. 

Prisiminkime tą 1998 m. lapkričio 15 d. Washington Post prane- 
šimą iš Paryžiaus: istorija prasideda nuo to, kad Serge'as Tchuru- 
kas, vienas iš žinomiausių Prancūzijos verslo administratorių, pus- 
ryčiaudamas su stambiais tarptautiniais investuotojais, pasakė, 
jog jo bendrovės Alcatel, Prancūzijos telekomunikacijų milžinės, 
pelnas bus žymiai mažesnis, negu bendrovė prognozavo vos prieš 
keletą savaičių. Kaimenė tokių staigmenų nemėgsta. Nuo tų pus- 
ryčių iki darbo dienos pabaigos Alcatel akcijos nukrito 38 procen- 
tais - didžiausias nuosmukis per dieną, kada nors buvęs Prancū- 
Zijos vertybinių popierių biržoje - kai pirmiausia Amerikos ir 
Britanijos pensijų ir savitarpio fondai Alcatel paliko likimo valiai. 
Post korespondentė Anne Swardson toliau rašė, kaip kaimenė kei- 
čia senuosius Europos Inc. metodus: „Per pastaruosius keletą metų 


užsieniečiai daugelį bendrovių privertė pakeisti vadovavimą, re- 

formuoti apskaitos sistemas, pradėti jungtis su užsienio bendrovė- 
mis, įsileisti anglų kalbą - tarptautinės prekybos kalbą -į valdybų 
posėdžių kabinetus. Apskritai Europos bendrovių vadovybė, nie- 
kada nesidomėjusi akcininkų reikalavimais, pasidarė atsakinges- 
nėir dėmesingesnė“. 

Vis dėlto man labiausiai patiko, kai perskaičiau, jog praėjus 
dienai po to, kai kaimenė paniškai pabėgo iš Alcatel, Tchurukas 
sėdo į lėktuvą ir išskrido į Londoną, paskui įšoko į „Concorde“, 
skrendantį į Niujorką, susitikti su savo savitarpio fondo investuo- 
tojais amerikiečiais ir pamėginti paaiškinti jiems, kas nepasisekė, 
ir vėl susigrąžinti jų pasitikėjimą. 

„Jis atsiprašinėjo, bet tai nebeturėjo reikšmės, - sakė Post vienas 
pokalbio dalyvis iš JAV. - Tuo metu mes jau buvome pardavę visas 


savo akcijas.“ 


Demokratėjimas 


Apskritai elektroninė kaimenė didins spaudimą demokratėjimo 
kryptimi dėl trijų labai svarbių priežasčių - lankstumo, teisėtumo 
ir nuoseklumo. Štai kaip: kuo labiau kaimenė didėja ir spartėja, 
kuo riebesnė ir atviresnė darosi globali ekonomika, tuo daugiau 
lankstumo jums reikia, kad iš kaimenės išspaustumėte kuo dau- 
giau ir nuojos apsisaugotumėte. Nors ir galima visada rasti išim- 
čių, vis dėlto aš manau, jog bendra taisyklė yra tokia: kuo jūsų 
vadovavimas demokratiškesnis, atsakingesnis ir atviresnis, tuo ma- 
Žiau tikėtina, kad jūsų finansinė sistema susidurs su netikėtumais. 
Oirsusidūrusi su smūgiais ir netikėtumais, greičiau galės prisitai- 
kyti prie kintančių aplinkybių ir reikalavimų. Be to, kuo jūsų vi- 
suomenėatviresnė ir demokratiškesnė, tuo daugiau atsakomosios 
reakcijos jūs visada gausite, tuo geresnės bus jūsų galimybės kore- 
guoti kursą, kol neužplaukėte ant uolos, ir tuo lengviau bus surasti 


naujus vadovus ir išvaryti netinkamus. 

Be to, kai jūsų šaliai šiomis neretai skausmingomis priemonė- 
mis tenka koreguoti kursą, kuo ji yra demokratiškesnė, tuo pa- 
grįsčiau jūsų vyriausybė galės pasidalyti reformų skausmu su 
visais gyventojais. „Prisiminkite, ką Pietryčių Azijos vadovai sa- 
vo žmonėms sakydavo po Antrojo pasaulinio karo, - aiškina de- 
mokratijos tyrinėtojas Larry Diamondas. - Jie savo žmonėms sa- 
kė: „Atiduokite man savo laisvę ir užčiaupkite burnas, o aš 
suteiksiu jums galimybę praturtėti“. Žmonėms buvo bepigu būti 
apolitiškiems, kol viskas ėjosi gerai ir žmonės manė, kad jie gali 
palikti politinį vadovavimą kam nors kitam, nepakenkdami savo 
ekonominei gerovei. Na, kokį trisdešimt metų viskas klojosi pui- 
kiai. Bet paskui augimas sustojo, o kartu buvo nustota dalyti tur- 
tus, socialines garantijas ir išmokas. Žmonės suprato, kad jie ne- 
gali palikti politikos kažkam kitam. Taigi susitarimas nutrūksta. 
Todėl žmonės savo vyriausybėms Tailande, Indonezijoje ir Korė- 
joje pasakė, o netrukus pasakys ir Kinijoje, kad jei jūs atėmėte 
mūsų augimą, jei vyriausybė negali tesėti ankstesnio susitarimo, 
tada mes norime naujo susitarimo ir šiame susitarime mes turime 
tarti kur kas svaresnį Žodį apie tai, kaip sistema veikia. Bet galė- 
dami tarti svaresnį žodį, mes būsime pasirengę daugiau paauko- 
ti, kol sistema bus reformuota ir įsivažiuos. Štai kodėl, susidūrę 
suekonominiais nepritekliais, jie yra pasirengę parodyti kur kas 
daugiau kantrybės, negu galėtum tikėtis. Kadangi jų politika ta- 
po atvira ir demokratiškesnė, jie bent jau labiau numano, kadjie 
tam tikra prasme lygiai patirs šiuos sunkumus. Jie irgi tampa 
Žaidėjais.“ 

Iš tų Azijos valstybių, kurios visiškai prisijungė prie elektroni- 
nės kaimenės (Kinija, neturinti konvertuojamos valiutos ir atvirų 
kapitalo rinkų, dar ne visai prisijungė), šalys su mažiausiai ko- 
rumpuotomis ir demokratiškiausiomis sistemomis - Taivanas, 
Honkongas, Singapūras, Australija - nuo 1997 m. nuosmukio nu- 


kentėjo mažiausiai. Šalys su demokratiškomis, bet korumpuoto- 

mis sistemomis —- Tailandas ir Korėja - nukentėjo šiek tiek dau- 
giau, bet todėl, kad jose buvo pakankamai demokratijos, jos galėjo 
greitai reaguoti į krizę, išvengdamos liaudies sukilimų, išsirinkda- 
mos geresnius vadovus ir programinę įrangą. 1997 m. rudenį, ką 
tik parblokštas elektroninės kaimenės, Tailandas išsirinko švariau- 
sią, demokratiškiausią šalyje partiją ir priėmė naują radikalią anti- 
korupcinę konstituciją. Naujojoje Tailando konstitucijoje pirmą kar- 
tą pareikalauta, kad Tailando politikai ateidami į tarnybą ir ją 
palikdami būtinai deklaruotų savo asmeninį turtą ir kad juos būtų 
galima apkaltinti, jei 50 000 rinkėjų pasirašytų peticiją prašydami 
ištirti, ar jų veikloje nesama korupcijos. Tailande taip pat priimtas 
pirmasis Azijoje Informacijos laisvės įstatymas, kuriuo Tailando 
spauda dabar agresyviai naudojasi, kaip niekad anksčiau kontro- 
liuodama Tailando ministrus. Kaip man pasakė Pasaulio banko 
pareigūnas Bankoke: „Naujoji konstitucija niekada nebūtų priim- 
ta parlamente, jei nebūtų bankų krizės. Niekad. Bankų krizė pri- 
vertė tiek karalių, tiek kariuomenę ją prastumti, nors jie ir svyra- 
vo“. Kaip reagavo Korėja? Išsirinko liberaliausią šalyje demokratą 
Kim Dae Jungą -Žžmogų, kuris prieš Korėjos finansinę krizę nebū- 
tų išrinktas net šungaudžiu. 

Suharto valdoma Indonezija, buvusi autoritarinė ir korumpuo- 
čiausia Pietryčių Azijos šalis, buvo visiškai nelanksti ir nepajėgi 
priimti naują programinę įrangą ir galų gale žlugo, - nes Indonezi- 
jos masės nebuvo pasirengusios skausmingoms reformoms, nes 
jos nemanė, kad vyriausybė yra jų. Kai 1998 m. žlugo Indonezijos 
valiuta, o TVF būtų teikusi finansinę paramą paskolomis tik tuo 
atveju, jeigu Indonezija būtų sumažinusi išlaidas, prezidentui Su- 
harto teko savo Žmonėms pasakyti: „Bičiuliai, mums reikia susi- 
veržti diržus. Mes visi čia murkdomės“. Kai jis tai pabandė, įniršu- 
si jo liaudis atsakė taip: „Pone prezidente, mūsų visų nebuvo 
mokamuose keliuose ir viešbučiuose, ir oro linijose, ir taksi ben- 


drovėse, kuriuos valdote jūs su savo vaikais. Taigi eikite velniop“. 

Galų gale viena yra vyriausybei patobulinti savo operacinę sis- 
temą ir programinę įrangą popieriuje, bet visai kita - tuos patobu- 
linimus išlaikyti, t. y. juos tvirtai įkurdinti demokratinėje ar de- 
mokratėjančioje sistemoje. Diamondas tai apibūdina šitaip: 
„Valstybės, mėginančios prisijungti prie kaimenės su gera progra- 
mine įranga, įstatymo viršenybe ir atskaitingumu, bet neturinčios 
reguliarių laisvų rinkimų, galiausiai su kaimene suspėti nepajėgs. 
Nesjūs negalite išlaikyti geros programinės įrangos autoritarinia- 
me režime, kuris pats nėra atskaitingas, neleidžia laisvai tekėti 
informacijai, neleidžia nepriklausomiems teismams persekioti ko- 
rupcijos ir neleidžia laisvų rinkimų, kad būtų galima pakeisti poli- 
tinę vadovybę“. 

Geram vadovavimui užtikrinti niekada nepakaks vien rinki- 
mų; tai pakankamai gerai įrodo Rusija ir Pakistanas. Kartu niekad 
nebus veiksminga ir vien tik įrengti šalyje modernias operacines 
sistemas bei programas, nerengiant reguliarių rinkimų, kuriais ga- 
lima būtų pašalinti korumpuotus vadovus. Štai kodėl išmintin- 
giausi vadovai besivystančiose šalyse bus tie, kurie greičiausiai 
supras, jog be kaimenės nebus augimo, o be geresnės programinės 
įrangos ir operacinių sistemų nebus kaimenės, o be reguliarių rin- 
kimų nebus geresnio ilgalaikio vadovavimo. 

Nors globalėjimo logika ir leidžia manoptimistiškai tikėtis, kad 
kaimenės indėlis į demokratėjimą bus vis Žymesnis, reikia atsar- 
giai stebėti, kaip tai vyks iš tikrųjų. Nebūna taip, kad jūs tiesiog 
prisijungiate prie kaimenės ir gaunate geresnes programas, opera- 
cines sistemas ir demokratiją. Jums reikia stengtis. Programinės 
įrangos kūrimas yra nuolatinis politinis procesas, įtraukiantis re- 
alius žmones, dažnai susiduriantis su politiniu, ekonominiu, isto- 
riniu ir kultūriniu pasipriešinimu. Lengvų kelių nėra, ir beveik 
visada Žmonės turi išmokti eiti sunkiu keliu. Amerika ten, kur da- 
bar yra, atsidūrė po dviejų šimtų metų pakilimų ir nesėkmių ciklų 


geležinkelių versle, nesuskaičiuojamų bankų žlugimų, milžiniškų 

bankrotų, sukurtų ir žlugusių monopolijų, vertybinių popierių rin- 
kos kracho 1929 m. ir santaupų bei paskolų krizės devintajame 
dešimtmetyje. Mes tokie negimėme. 

Sykį pasiteiravau Anatolijaus Čiubaiso, daugelio stringančių 
Rusijos reformų architekto, apie tai, kaip Rusijai buvo sunku eiti į 
laisvosios rinkos sistemą. 

„Mes neturėjome pakankamai žmonių, kurie būtų susidūrę su 
moderniu valdymu, technologijomis ir rinkomis, nes pas mus ne- 
buvo rinkų, - atsakė jis. - Sovietų Sąjungoje buvo uždraustas pats 
žodis „rinka“. Aš nesu senas, bet prisimenu savo draugą ekono- 
mistą, kuris 1982 m. prarado darbą parašęs straipsnį į mokslinį 
žurnalą, kuriame paminėjo šį žodį.“ 

Ir tai iš tiesų baugina. Net kai jūs suvokiate, kas yra rinka, net 
kai jūs sukuriate geresnę programinę įrangą, jų tobulinimas nieka- 
da nesibaigia. Kas atsitinka, kai jūs pasiekiate DOSkapitalą 6.0? 

Jūs imate siekti DOSkapitalo 7.0. 


New York Times korespondentė Meksike Julia Preston kartą manpa- 
pasakojo apie keistą partizanų sapatistų —valstiečių grupuotės, ko- 
vojančios su laisvosios rinkos ir globalėjimo poveikiu Meksikai — 
susirinkimą. Sapatistų suvažiavimas pavadinimu „Tarpžemyninis 
forumas už žmoniją ir prieš neoliberalizmą“ vyko pietų Meksikos 
džiunglėse. Baigiamoji sesija buvo surengta tvankiame purviname 
amfiteatre, jai pirmininkavo sapatistų lyderis „vadas Marcosas“, 
meksikietiškas Robino Hoodo ir Ralpho Naderio derinys. Sesija bai- 
gėsi sapatistų būgno tratėjimu ir didžiausios blogybės, pavojingiau- 
sios institucijos šiandienos pasaulyje paskelbimu. Aidint sustoju- 
sių ovacijoms, sapatistai paskelbė, kad didžiausias Žmonijos priešas 
yra PPO- Pasaulio prekybos organizacija Ženevoje, skatinanti glo- 
balią laisvąją prekybą ir protekcionizmo pabaigą. 

Šis pasakojimas man visada priminė tai, kad nors elektroninė 


kaimenė irprekybos centrai žymiai prisidės prie demokratėjimo, jie 

taip pat skatins ir priešingus veiksnius. Jie prisidės prie plačiai pa- 
plitusio požiūrio, ypač demokratijose, kad net ir turėdami namuose 
demokratiją žmonės nebevaldo savo gyvenimų, nes netgijų išrink- 
tieji atstovai dabar turi nusilenkti nerinktiems rinkos diktatoriams. 

Kuo kaimenė darosi didesnė, spartesnė ir įtakingesnė, - įrodi- 
nėja Whartono mokyklos globalėjimo specialistas Stephenas J. Kob- 
rinas, — „tuo labiau pavieniai piliečiai ima jausti, kad ekonomikos 
kontrolės ir politinių sprendimų priėmimo ekonominiais klausi- 
mais vieta persikelia iš vietinio lygmens, kurją galima kontroliuo- 
ti, į pasaulinį lygmenį, kur niekas nėra atsakingas ir niekas nesirū- 
pina vietiniais reikalais. Kai visa politika yra vietinė, jūsų balsas 
svarbus. Bet kai valdžia persikelia į šias tarptautines sritis, nebe- 
būna rinkimų ir nebūna už ką balsuoti“. 

Nekyla abejonių, kad globalėjimo sistemoje, kai valdžia dabar 
lygiau pasidalyta tarp valstybių ir prekybos centrų, tam tikra spren- 
dimų priėmimo dalis perkeliama iš kiekvienos šalies politinės sri- 
ties į globalios rinkos sritį, kur nė vienas asmuo, šalis ar institucija 
politiniu požiūriu negali išskirtinai kontroliuoti - bent dar ne. Pri- 
siminkite, kiek kartų jūs girdėjote pasakymą „Rinkos sako...“, „Rin- 
kos reikalauja, kad...“, „Rinkos nebuvo patenkintos...“ 

Izraelio politologas Yaronas Ezrahi pažymi: „Istorijoje daugu- 
ma savavališkų valstybių visada dangstėsi kažkokios nuasmenin- 
tos logikos reikalavimais — Dievu, gamtos dėsniais, rinkos dės- 
niais —irjie visada sukeldavo priešišką reakciją, kai imdavo rėžti 
akį moralės požiūriu nepakenčiami prieštaravimai. Apšvietos am- 
žius iš tiesų buvo mokslo ir racionalumo globalėjimo amžius, o 
pasipriešinimas kildavo tada, kai kiekvienas vagišius, sukčius, iš- 
naudotojas ir apgavikas imdavo tvirtinti, jog viso to, ką jis daro, 
reikalauja mokslas ir logika. Taip pat gali nutikti ir šiuolaikiniam 
globalėjimui. Daugeliui jis gali pasirodyti mažai besiskiriąs nuo 
kaukės, kuria prisidengia tam tikras ekonomikos elitas, kad nuslo- 


pintų atskiro piliečio balsą. Štai kodėl kai kurie įrodinėja, kad kiek- 

vienoje visuomenėje globalistai pirmiausia siekia nupirkti Žžiniask- 
laidą, norėdami galinčius pasipiktinti ir užsispirti piliečius pa- 
versti paklusniais vartotojais. Politikos vertimas žiūrovų sportu 
yra vienas iš subtilių globalėjimą palaikančių procesų. Piliečius jis 
paverčia žiūrovais arba pakeičia aktorius žiūrovais, sudarydamas 
iliuziją, kad irjie visur dalyvauja“. 

Kuo daugiau piliečių ima jausti, kad šioje naujoje globalėjimo 
sistemoje reikalai kontroliuojami iš toli, o ne iš namų, tuo daugiau 
tose šalyse globalistai susilauks išpuolių. Egipto ekonomikos mi- 
nistras Yousefas Boutros-Ghalis kartą pastebėjo: „Visą globalėji- 
mo procesą galima sudemagoginti. Norintieji pasipriešinti tiems, 
kas nori atverti ekonomiką užsienio investicijoms, sako: „Pažvel- 
kite, štai žmogus, kuris išdavė mūsų reikalą, nes jis nori atverti 
sistemą užsieniečiams“. Tada jūs sakote: „Taip, veiksmingiau bū- 
tų leisti rinkoms nustatyti kainas“,—-ojie vėl grįžta pas jus ir sako: 
„Gal pamišote? Rinkas valdo užsieniečiai. Kaip galime leisti mū- 
sų rinkoms nustatyti kainas, kai rinkas kontroliuoja užsieniečiai?“ 

Neabejotinai šioje globalėjimo epochoje vienas iš didžiausių 
politinės teorijos išbandymų - kaip suteikti piliečiams pojūtį, kad 
jie gali vykdyti savo valią ne tik per savąsias vyriausybes, bet ir 
bent jau per kai kurias jų gyvenimus formuojančias globalias jė- 
gas. „Kadangi rinkos jėgų ir institucijų moralės klausimai nedomi- 
na, jos reikalauja pasitarti ir bendrai suprasti, kaip užkirsti kelią 
kraštutinėms neteisybėms, - sako Ezrahi. - Tas patariamasis vaid- 
muo yrapilietybės ir demokratinio valdymo esmė - sergėti ir for- 
muoti viešąją erdvę ir bendrą gyvenimą. Irjūs tikrai susiduriate su 
kliūtimis, jeigu jūsų viešąją erdvę ir bendrą gyvenimą formuoja 
anapus jūsų politikos esančios jėgos.“ Mūsų vaikų pilietiškumo 
pamokos turi išsiveržti anapus vietinių, valstijų ir nacionalinių 
vyriausybių nagrinėjimo ir pradėti mokyti, koks elgesys yra priim- 
tinas santykiams tarp valstybių ir prekybos centrų, tarp valstybių 
ir itin galingų asmenų bei tarp itin galingų asmenų ir prekybos 

centrų. Kaip mes elgsimės pasaulyje, kur elektroninė kaimenė kas- 
dien balsuoja įvairiausiose šalyse, tačiau šios šalys dėl kaimenės 
elgesio nebalsuoja taip tiesiogiai ir skubiai? Kas lems santykius 
tarp manęs ir mano interneto, tarp prekybos centrų ir manęs bei 
tarp mano vyriausybės ir prekybos centrų? Parafrazuojant Larry 
Summersą, tai yra „globalėjimo trilema“. 

Bet globalėjimo sistemą jūs galite užtarti dėl vieno dalyko - ji 
nediskriminuoja, tiek silpnieji, tiek galingieji junta, kad praranda 
kontrolę ir atsiduria po padu nerinktų ir kartais nekontroliuojamų 
jėgų. Tučtuojau po 1995 m. Meksikos peso kracho aš nuvykau su- 
sitikti su Meksikos finansų ministru Guillermo Ortizu. Jis sėdėjo 
prie savo stalo įbedęs akis į kompiuterių ekranus, kuriuose buvo 
brėžiama peso smukimo linija tartum EKG artėjant širdies smūgiui. 

„Suteikite mums paliaubas, - sakė Ortizas, kreipdamasis į glo- 
balias rinkas. Jūs mus mirtinai pridaužėte. - Liaukitės mus išpar- 
davinėti.“ Kai aš jo paklausiau, ką reiškia atsidurti nasruose glo- 
balių rinkų, kurios gainiojosi jį su auksiniais tramdomaisiais 
marškiniais, Ortizas mostelėjo į šalia stovinčių trijų kompiuterių 
ekranus, nuolat sekančius peso kursą: „Būna dienų, kai jaučiuosi 
visiškai bejėgis. Kartais aš turiu pereiti dirbti į kitą kambarį, kad 


mintimis atitrūkčiau nuo šių ekranų“. 


10. Kūrimas, taikymas ir kiti nauji 
mąstymo apie galią būdai 


Redmondas, Vašingtono valstija, 1997 m. spalio 21 d. Tiesiogiai atsa- 
kydama į Teisingumo departamento kaltinimus Microsoft Corporation 
šiandien paskelbė už neatskleistą sumą įsigysianti Jungtinių Ameri- 
kos Valstijų federalinę vyriausybę. „Tai iš tikrųjų logiška mūsų pla- 
nuoto augimo tąsa, — sakė Microsoft! pirmininkas Billas Gatesas. - Tai 


bus tikrai teigiamas susitarimas visiems.“ 

Microsoft atstovai Baltųjų rūmų Ovaliniame kabinete su JAV prezi- 
dentu Billu Clintonu surengė konferenciją ir patikino spaudos atsto- 
vus, kad pokyčiai bus „minimalūs“. Jungtinės Valstijos bus valdomos 
kaip visiškai priklausomas Microsoft padalinys. 

Pirmas viešas vertybinių popierių platinimas numatomas kitų metų 
liepą, ir tikimasi, kad federalinė vyriausybė bus pelninga „vėliausiai 
iki 1999 metų“, pasak Microsoft prezidento Steve'o Ballmerio. 

Savo ruožtu Billas Clintonas pareiškė „noriai ir entuziastingai“ sutin- 
kąs užimti Microsoft viceprezidento pareigas ir toliau vadovausiąs Jung- 
tinių Valstijų vyriausybei, būdamas tiesiogiai pavaldus Billui Gatesui. 
Paklaustas, kaip jaučiasi perleidęs atsakomybę už vykdomąją val- 
džią Gatesui, Clintonas nusišypsojęs pavadino tai „palengvėjimu“. 
Jis dar sakė, kad Gateso „profesinė patirtis patvirtinta“ ir kad JAV 
piliečiai suteiks Gatesui „visišką paramą ir pasitikėjimą“. Turimomis 
žiniomis, naujoje darbo vietoje Microsoft Clintonas per metus uždirbs 
keletą kartų daugiau, negu būdamas JAV prezidentu, kuris uždirba 
200000 JAV dolerių. 

Gatesas atmetė užuominą, kad JAV Kapitolijus bus perkeltas į Red- 
mondą, pavadinęs ją „kvaila“, nors ir sakėsi priiminėsiąs vykdomo- 
sios valdžios sprendimus JAV vyriausybei iš savo dabartinio kabineto 
Microsoft būstinėje. Gatesas dar sakė, kad Atstovų rūmai ir Senatas, 
„Savaime aišku“, bus panaikinti. „Microsoft nėra demokratija, —- paste- 
bėjo jis, —- ir pažiūrėkite, kaip mums gerai sekasi.“ Paklaustas apie 
sklandančius gandus, kad kitas žingsnis bus Kanados įsigijimas, Gate- 
sas pasakė: „Mes neneigiame, kad tokia galimybė svarstoma“. Microsoft 
atstovai užbaigė spaudos konferenciją pareikšdami, jog Jungtinių Vals- 
tijų piliečiai galės tikėtis mažesnių mokesčių, daugiau valdžios paslau- 


gų ir nuolaidų visiems Microsoft gaminiams. 


Apie Microsoft: įkurta 1978 m., Microsoft (NASDAO „MSFT“) yra pa- 
saulinio masto asmeninių kompiuterių programinės įrangos ir demo- 


kratinės valdžios lyderė. Bendrovė viešajam, verslo ir asmeniniam nau- 

dojimui siūlo didelį gaminių ir paslaugų pasirinkimą, kiekvienas iš jų 
skirtas tam, kad žmonėms kiekvieną dieną būtų lengviau ir maloniau 


naudotis visa asmeninių kompiuterių ir laisvos visuomenės galia. 


Apie Jungtines Valstijas: įkurtos 1789 m., Jungtinės Amerikos Valsti- 
jos yra labiausiai nusisekusi valstybė pasaulio istorijoje, daugiau kaip 
200 metų esanti demokratijos ir galimybių švyturys. Būstinė įsikūrusi 
Vašingtone, Kolumbijos apygardoje; Jungtinės Valstijos yra visiškai 
priklausoma Microsoft Corporation dukterinė bendrovė. 


Anekdotas apie Microsoft, aptiktas internete. 


Vieną 1995 m. rudens dieną skaičiau Financial Times, i1r mano akys 
užkliuvo už nuotraukos pirmajame puslapyje. Joje Billas Gatesas, 
Microsoft pirmininkas, derėjosi su Kinijos prezidentu Jiang Zemi- 
nu. Užrašas po nuotrauka buvo surašytas taip, tarsi tai būtų buvęs 
įprastas dviejų pasaulio lyderių aukščiausio lygio susitikimas. Ja- 
me buvo sakoma, kad tie du vyrai vedė „labai draugiškas“ dery- 
bas, kitaip nei per ankstesnį šaltą susitikimą prieš pusantrų metų. 
Pamaniau sau, kad Billas Gatesas susitiko su Jiang Zeminu antrą 
kartą per pusantrų metų. Hm, tai vienu kartu daugiau negu su 
Kinijos vadovu buvo susitikęs Billas Clintonas. Tai nebuvo atsitik- 
tinumas. Panašu, jog kinams tuo metu labiau reikėjo Billo G. negu 
Billo C. Ir kas galėtų juos kaltinti? Kinai buvo sunerimę, jog 
„Windows 3.1“ versijos vertimą į kinų kalbą atliko Taivano kom- 
piuterių kalbininkai - naudodami taivaniškus kinų rašmenis ir 
kompiuterinius kodus. Niekas negalėjo labiau įsiutinti Kinijos, kaip 
mintis, jog Taivanas pritaiko programinę įrangą ir operacines sis- 
temas visiems kinų kompiuteriams. Todėl Pekino valdžia stabdė 
„Windows 95“ atėjimą į rinką, kol Microsoft nesutiko, kad tos pro- 
graminės įrangos kinišką versiją bendrai gamins Microsoft ir že- 


myninės Kinijos bendrovė. 

Skaitydamas tą straipsnį ir analizuodamas tą užrašą po nuo- 
trauka paklausiau savęs, ar kartais šalių ir valstybių požymiai 
nepradeda susilieti. Šiaip ar taip, jei tiesa, kad jūsų šalis prisijun- 
gia prie globalios ekonomikos, tai jūs savo šalį tarsi iškeliate į viešu- 
mą - tarsi paverčiate savo šalį akcine bendrove, kurios akcininkų 
yra visame pasaulyje - vien tai šalims leidžia jaustis panašesnėms 
į bendrovę. Piliečiai elgiasi labiau kaip akcininkai, vadovai - dau- 
giau kaip valdyba, o užsienio politikos apžvalgininkai — labiau 
kaip kredito reitingų agentūros. 

Tuo pat metu, kuo labiau piliečių gyvenimą užpildo internetas, 
tuo labiau jie spaus savo vyriausybes ir teisines sistemas dirbti 
interneto greičiu. Šaltojo karo sistemoje tarp bendrovių ir vyriausy- 
bių būta plyšio, tačiau jis nebuvo didžiulis. IBM ir General Motors 
didele dalimi dirbo kaip federalinė vyriausybė ar netgi Kremlius. 
Ne daugiau - štai kodėl kyla el. vyriausybės poreikis. Kodėl jūs 
turėtumėte šešias valandas laukti eilėje apygardos vairuotojų pa- 
žymėjimų biure, kad pratęstumėte savo vairuotojo pažymėjimą, kai 
tiesiogiai internetu galite nusipirkti visą sumautą mašiną? Pilie- 
čiai vis labiau ims tikėtis iš Jungtinių Amerikos Valstijų tokių pat 
patogių paslaugų, kokias jie gauna iš America Online. Kai mes visi 
vis daugiau sužinome, kaip gyvena visi kiti, vyriausybėms vis daž- 
niau tenka pažadėti tuos pačius dalykus. Kai mes visi daugiau 
sužinome, kaip visi kiti apsiperka, vyriausybėms vis dažniau pri- 
reiks taip pat patogiai teikti tas pačias paslaugas. O vienintelis 
būdas, kaip vyriausybės galės tai padaryti - dirbdamos taip, kaip 
dirba geros bendrovės. Kitaip tariant, kuo labiau žmonės nori, kad 
vyriausybės taptų tokios pat greitos ir veiksmingos kaip Aina- 
zon.comn, tuo labiau vyriausybė turi dirbti kaip Armazon.com. 

Be to, šalys spaudžiamos elgtis labiau kaip bendrovės, nes glo- 
balėjimo sistemoje šalys labiau nei bet kada gali pasirinkti klestėji- 
mą -priklausomai nuo pasirinktos politikos —irjų piliečiai pradės 


tai suprasti ir todėl reikalaus geresnio vadovavimo. Kuo labiau 

žmonės supranta, kad jų vyriausybė vadovauja DOSkapitalu 1.0, 0 
kaimyninė vyriausybė vadovauja DOSkapitalu 6.0, tuo dažniaujie 
ima klausti kodėl. Žmonės sužino, kad, kitaip nei Pramoninės re- 
voliucijos laikais, šiandien šalims nereikia būti gamtinių išteklių, 
geografijos ar istorijos įkaitėmis. Nūdienėje globalėjimo sistemoje 
bet kuri šalis gali prisijungti prie interneto, importuoti Žinias ir 
kurti savą mokymo bazę; bet kuri šalis gali rasti akcininkų iš bet 
kurios kitos šalies, kad šie investuotų įjos infrastruktūrą; bet kuri 
šalis su tinkamais vadovais per tam tikrą laiką gali įdiegti DOSkapi- 
talą 6.0. „Kuri pasaulio ekonomika šiemet augs sparčiausiai? — 
2000 m. pradžioje klausė The Economist informacijos skyrius. - Mo- 
zambikas. Per pastaruosius ketverius metus Mozambiko ekonomi- 
ka buvo viena iš sparčiausiai augančių pasaulyje. BVP augimas 
vidutiniškai siekė 10 procentų. Per tą patį laikotarpį Botsvanos eko- 
nomikos augimas vidutiniškai siekė 7 procentus. Nepaisant Afri- 
kos sunkumų, tokių kaip klimatas ir ligos, šioks toks politinis stabi- 
lumas, apdairi fiskalinė politika ir verslui palankios reformos gali 
daryti stebuklus, netgi baisiai vargingose šalyse.“ Mozambikas ir 
Botsvana pasirinko gerovę. Sykį tai apibūdino Harvardo verslo mo- 
kyklos profesorius Michaelas Porteris: „[Dabar| valstybės turtai la- 
biausiai priklauso nuo jos kolektyvinio pasirinkimo. Vieta, gamti- 
niai ištekliai ir netgi karinė galia nebeturi lemiamos reikšmės. 
Valstybės klestėjimą lems būdai, kaip valstybė ir jos piliečiai pasi- 
renka tvarkyti ir valdyti savo ekonomiką, jų sukurtos institucijos ir 
investicijų rūšys, kurias jie pasirenka individualiai ir drauge.“ 
Jeigu šalys dabar gali pasirinkti klestėjimą lygiai kaip bendro- 
vės, kokias būtent politikas ir kokius įgūdžius šioje globalėjimo 
epochoje šalys turi įsisavinti? Toliau - šiame skyriuje ir kitame — 
yra mano katalogas, sudarytas žvalgantis po geriausias pasaulio 
bendroves ir šalis. Kai dabaratvykstu į šalį, mėgindamas įvertinti 
jos ekonominę galią ir potencialą, aš pirmiausia užduodu du 


klausimus. 

Kaip jūsų šalis ar bendrovė sujungta laidais? 


1995 m. spalį išskridau į Redmondą Vašingtono valstijoje imti in- 
terviu iš antro pagal svarbą Microsoft žmogaus, prezidento Steve'o 
Ballmerio. Norėjau paklausti vieno paprasto klausimo: Microsoft 
šiandien yra svarbiausia Amerikos bendrovė, taigi kaip Microsoft 
vertina savo galią pasaulyje? Kai ji dairosi po pasaulį, kurios šalys 
šiandien jai daro stiprų įspūdį ir kodėl? 1995 m. spalį Ballmeris 
atsakė paprastai: „Mes savo galią vertiname vienu matu - asmeni- 
nių kompiuterių skaičiumi vienai šeimai“. Puiku, atsakiau aš, ta- 
da pateikite man savo galios pasaulyje žemėlapį. Na, pasakė jis, 
sparčiausiai augantis Microsoft regionas buvo Azija, kur Pietų Ko- 
rėjoje asmeninių kompiuterių viena šeima turėjo daugiausiai. Pa- 
sak jo, Japonijoje jis buvo tik pradėjęs kilti, bet Microsoft labiausiai 
jaudinosi dėl Kinijos. 

„Kaip jums gali patikti Kinija? - paklausiau aš. - Žmonės ten 
uždirba penkiasdešimt dolerių per mėnesį.“ 

„Ak, jūs nesuprantate“, - atsakė Ballmeris. Tada priėjęs prie 
lentos nubrėžė dvi trumpas lygiagrečias linijas viename šone, dvi 
trumpas linijas kitame šone, dvi trumpas linijas po jomis ir pasku- 
tinę liniją apačioje. „Kas čia?“ - paklausiau. Tada jis apibrėžė ratu 
kiekvieną viršutinę linijų porą, paskui linijų porą po jomis, o ta- 
da - paskutinę liniją apačioje ir pasakė: „Čia du kinų seneliai iš 
motinos pusės ir du kinų seneliai iš tėvo pusės bei du kinų tėvai — 
visi taupo „Windows 95“ vienam kinų vaikui“. Taip, netgi gimi- 
mų kontrolė Kinijoje dirba Microsoft naudai. 

„Toliau eikime aplink pasaulį“, - tariau aš. 

Pasak Ballmerio, ir Brazilijoje, ir Indijoje buvo karšta - sparčiai 
didėjo asmeninių kompiuterių kiekis vienai šeimai. Tačiau Arti- 
mieji Rytai nuo Maroko iki Pakistano sienos buvo beveik juodoji 
Microsoft skylė - išskyrus Izraelį, kuriame buvo savas Microsoft 
plėtros centras - visiškai skirtingas galios lygis - ir Saudo Arabiją, 
kur egiptiečiai vadovavo Microsoft tarptautinėms bendrovėms. 

Vakarų Europoje visur buvo stiprios pozicijos, nurodė Ballmeris, 
išskyrus vieną šalį - Prancūziją. „Aš nenoriu pasakyti, kad [Pran- 
cūzija] atsiliko, - sakė Ballmeris, - bet asmeninių kompiuterių skver- 
bimasis palyginti su gyventojų skaičiumi Prancūzijoje anksčiau 
buvo gana intensyvus. Dabar taip nebėra.“ 

Ballmerio galios žemėlapį aš pavadinau „Užsienio politika 3.1“. 
Po trejų metų, 1998 m., nusprendžiau, kad man reikėtų jį atnaujin- 
ti. Tačiau šįsyk nutariau keliauti į Silicio slėnį ir pagrindinių te- 
nykščių bendrovių - Intel, Sun ir Cisco - svarbiausių vadybininkų 
bei Stenfordo universiteto inžinerijos mokyklos profesorių klausti, 
kaip jie vertina galią. Įdomu, kad aptikau viską gerokai pasistūmė- 
jus. Jų aiškinimu, Silicio slėnis 1998 m. vertino galią jau ne tik 
asmeninių kompiuterių skaičiumi vienai šeimai, bet „sujungtumo 
laipsniu“. 

Dabar, pasak jų, svarbu tai, kaip plačiai ir stipriai jūsų šalies 
bendrovės, mokyklos ir pramogų vietos sujungė savo asmeninius 
kompiuterius į tinklus, o paskui įtraukė šiuos intranetus į interne- 
tą ir pasaulinį tinklą. Sujungtumo laipsnis paprastai vertinamas 
pagal šalies ryšio juostos plotį: jos kabelių, telefono linijų ir optinių 
kabelių pajėgumą perduoti skaitmeninius duomenis - visus tuos 
vienetų ir nulių ryšulėlius - tinklais iš taško į tašką. Devintajame 
dešimtmetyje - asmeninių kompiuterių dešimtmetyje - mantra 
skambėjo taip: „Jūsų kompiuteryje niekada nebus per daug atmin- 
ties“, o kitame dešimtmetyje, tinklų epochoje: „Jūsų šalyje niekada 
nebus per plati ryšio juosta“. 

Kuo didesnis jūsų šalies ryšio juostos plotis, tuo didesnis jos 
sujungtumo laipsnis. Jei norite sužinoti, kokiu mastu sujungta jū- 
sų šalis, galite išmatuoti jos „megabitus vienam gyventojui“ - koks 
jos ryšio juostos plotis, padalytas iš galimų naudotojų skaičiaus. 
Megabitai vienam gyventojui dabar prisijungė prie asmeninių kom- 
piuterių kiekio vienai šeimai kaip pagrindinis galios matas silicio 


pasaulyje. Tai jums parodo, kokia sparta sklinda informacija tarp 

gyventojų bei sprendimų priėmėjų. Darbai, žinių pritaikymas ir 
ekonomikos augimas veršis į tas visuomenes, kurios yra labiausiai 
sujungtos, turinčios daugiausia tinklų ir plačiausias juostas —- nes 
toms šalims bus lengviausia kaupti, skleisti Žinias ir jomis dalytis, 
kad kurtų, išrastų, gamintų, parduotų, teiktų paslaugas, bendrau- 
tų, mokytųsi ir linksmintųsi. Sujungtumas dabar reiškia našumą. 

Kaip sykį The New York Times (1997 m. gruodžio 8 d.) sakė Bria- 
nas Reidas, Digital Eguiprment Corporation vadovas, kuris internete 
atliko novatoriškų darbų: „Juostos plotis yra pristatymo sistema, 
kuria informacijos amžiuje bendrovės pardavinėja savo prekes. De- 
šimtajame dešimtmetyje juostos plotis prekybai toks svarbus, kaip 
geležinkeliai XIX amžiaus dešimtajame dešimtmetyje ir jūrų uos- 
tai XVIII amžiaus dešimtajame dešimtmetyje. Tai būdas parduoti 
jūsų gaminį“. 

Johnas Chambersas iš Cisco mėgsta sakyti, kad šioje interneto 
ekonomikoje klestės tos bendrovės ir šalys, kurios pirmos perpras 
jos svarbą ir susijungs laidais anksčiau, negu likęs pasaulis su- 
pras, kad turi keistis. Pasak Chamberso, jei jūs tai padarysite grei- 
čiau už savo konkurentus, jums tereikės jiems pasakyti vienintelį 
dalyką: „Žaidimas baigtas“. 

Nes mums sparčiai žengiant į pasaulį, kuriame internetas api- 
būdins prekybą, mokymą ir bendravimą, bus tik dviejų rūšių ver- 
slas: internetinis verslas ir neinternetinis verslas. Internetiniai ver- 
slai - tai tokie, kuriais arba galima užsiimti internetu - viskas nuo 
prekiavimo knygomis iki maklerystės ir lošimo, arba jiems labai 
padeda internetas — viskas nuo vadybos konsultacijų iki prekių 
atsargų tvarkymo. Neinternetiniai verslai — tai tokie, kuriais nega- 
lima užsiimti internetu - pavyzdžiui, maisto ruošimas, plaukų kir- 
pimas ar plieno gamyba - ir kurie tam tikra prasme yra reakcija į 
internetą. Čia priklausytų tokie dalykai, kaip prekybos centrai ir 
Starbucks kavinės. Starbucks ir prekybos centrai yra neinternetiniai 


verslai, nes turi naudos iš to, kad kuo daugiau žmonės namuose 

savo kompiuteriais naršo po internetą, tuo daugiau tų pačių žŽmo- 
nių panorės išeiti iš namų, apsilankyti parduotuvių rajone arba 
Starbucks, arba centrinėje gatvėje, ką nors paliesti, pauostyti, para- 
gauti ar pajusti. Gaminius visada reikės rodyti, kad žmonės juos 
galėtų paliesti ar pajusti; Žmonės visada ieškos bendrijos, nesvar- 
bu, ar centrinėje gatvėje, ar parduotuvių rajone. 

Internetui tampant globalios prekybos, mokymo ir bendravi- 
mo pagrindu, tinklų radimosi kokybė ir mastas šalių viduje bus 
lemiamas veiksnys, nustatant jų ekonominę galią. Taigi kur pa- 
gal šią naują tinklų paplitimo normą šiandien karšta ir kur ne? 
Silicio slėnyje baiminamasi Taivano dėl jo novatoriško meistriš- 
kumo, sujungtumo ir veiklios kapitalistinės verslo kultūros, kuri 
mikliai išnaudoja visas šias technologijas. Jei Taivanas būtų ak- 
cijos, aš jas pirkčiau. Į šią kategoriją taip pat patenka Jungtinės 
Valstijos, Britanija, Kanada, Australija, Skandinavija, Islandija, 
Izraelis, Italija, Singapūras, Kosta Rika ir Indija. Kosta Rika įgy- 
vendina planą suteikti el. pašto adresą kiekvienam vidurinės mo- 
kyklos moksleiviui. Japonija, Korėja ir Kinija sparčiai vejasi, nors 
anksčiau buvo atsilikusios. Greitai Singapūras nebus vienintelė 
šalis pasaulyje, rengianti kasmetinį konkursą „Mis internetas“. 
Užrašas USA Today (1999 m. sausio 19 d.) po karūnuotos Mis 
interneto karūna jaunos singapūrietės nuotrauka skelbė: „Singa- 
pūre taip rimtai žiūrima į skaitmeninį amžių, kad jame rengia- 
mas Mis interneto konkursas. Stella Tan (sėdi) laimėjo rugpjūtį. 
Be kita ko, buvo varžytasi dalykinio kostiumėlio ir namų pusla- 
pio kategorijose“. | 

Nuo Berto Parkso iki Billo Gateso: liemens apimtis užleidžia 


vietą juostos pločiui. 


Tačiau iškyla didelis klausimas: koks, be asmeninių kompiuterių 
vienai šeimai ir tinklų vienam Žmogui skaičiaus, yra tolesnis svar- 


biausias ekonominės galios matas? 

Atsakymas taip pat dvejopas: fizine prasme tolesnis yra „evemne- 
tas“, pasaulis, kuriame mes galėsime visą laiką būti tiesiogiai prisi- 
jungę—per kokį nors informacijos prietaisą, ar tai būtųjūsų televizo- 
rius, asmeninis kompiuteris, pranešimų gaviklis, fakso aparatas, 
gruzdintuvė ar el. pašto siuntiklis. Viskas, kas varoma elektra, da- 
bar suderinama su programine įranga ir prijungiama prie tinklų, 
einančių perjūsų namus ar kontorą. Kuo labiau internetas išsiver- 
Žia iš jūsų stalinio kompiuterio ir kuo labiau jis darosi prieinamas 
visokiausių rūšių informacijos prietaisams — tuo labiau priartėja 
„evernetas“. Jūsų reikalas apsispręsti, kuo po jį naršysite — savo 
laikrodžiu, mobiliuoju telefonu ar asmeniniu kompiuteriu. 

Kuo daugiau šalių pasuks šiuo keliu, tuo labiau šalis bus imta 
vertinti pagal tai, kiek jos priartėjusios prie pasaulinio sujungtu- 
mo. Jos bus vertinamos pagal tai, kiek yra priartėjusios prie to, kad 
visijų Žmonės galėtų būti tiesiogiai prisijungę arba pajėgūs tiesio- 
giai prisijungti visur, kad ir kurjie būtų, ir pagal tai, kiek gausių ir 
įvairių paslaugųjie galėtų pasiūlyti šiame „evernete“. Pavyzdžiui, 
kiek jūsų šeimų „„evernete“ galėtų turėti tekstų vertimo paslaugą, 
kad žmonės galėtų savo buitiniais kompiuteriais tiesiog kažką kam 
nors diktuoti? Kokias vaizdo konferencijų paslaugas jūsų „ever- 
netas“ siūlys, kad žmonės galėtų „evernetu“ siųsti vaizdus ir kal- 
bėtis akis į akį beveik nemokamai? Kiek tiesioginių kursų siūlys 
jūsų mokymo įstaigos, kad žmonės galėtų studijuoti ir mokytis ka- 
da tik panorėję ir iš kur tik panorėję? Kiek patikima bus jūsų „„ever- 
neto“ kodavimo sistema, kad jūsų informacija būtų saugi ir būtų 
galima prekiauti naudojantis kredito kortelėmis nesibaiminant ki- 
bernetinių vagysčių? Kiek patogūs ir daugiamačiai bus informaci- 
jos prietaisai, kuriuos jūsų Žmonės visą laiką nešiosis su savimi, 


kad nuolatos galėtų būti tiesiogiai prisijungę? 

Arjūsų bendrovė arba šalis yra kūrėjas, 


ar taikytojas? 


Nors jūsų bendrovių ir gyventojų prisijungimas prie „everneto“ 
bus privaloma ekonominės galios sudedamoji dalis, tačiau to ne- 
pakaks. Tai tik viena istorijos apie galią pusė. Antroji pusė bus 
apie tai, kaip gerai ir kaip kūrybingai jūsų šalis ar bendrovės iš- 
moksta naudotis šiuo „evernetu“. Galia neims tiesiog plūsti pas 
tuos, kurie labiausiai sujungti laidais, o plūs pas tuos, kurie firmas, 
vyriausybes, kapitalą, informaciją, vartotojus ir talentą kūrybin- 
giausiai suderina tinklų jungiamose koalicijose, kurios kuria vertę. 
Kai kurios iš jų bus bendrovių vadovaujamos koalicijos, kurian- 
čios prekinę vertę. Kai kurios bus vyriausybių vadovaujamos koa- 
licijos, kuriančios geopolitinę vertę. Dar bus aktyvistų vadovauja- 
mos koalicijos, kuriančios ir saugančios žmogiškąsias vertybes — 
tokias kaip darbuotojų teisės, Žmogaus teisės ar aplinkos apsauga. 

Šioje sistemoje bendrovės, vyriausybės ar aktyvistai turės būti 
arba luo, ką Johnas Hagelis IT iš McKinsey iš pradžių vadino „for- 
muotuvais“, arba „derintuvais“, kitaip sakant arba kūrėjais, arba 
taikytojais. Kūrėjai yra tos bendrovės, šalys ar aktyvistai, kurie api- 
brėžia, kokios taisyklės ar sąveikos „everneto“ pasaulyje vadovaus 
tam tikrai veiklai — ar ta veikla duoda pelną, ar kariauja, ar verčia 
vyriausybę arba bendrovę gerbti žmogaus teises. Taikytojai yra tos 
bendrovės, kurios prisitaiko prie taisyklių ir sąveikų pagrindo, ku- 
rį nustato kiti, ir mokosi, kaip iš jų gauti naudos, išsikertant savo 
nišas. Kuo labiau vartotojai, bendrovės ir šalys bus sujungti drau- 
gėnįvieną „evernetą“, tuo daugiau didieji kūrėjai sukaups galios. 
Jūs jau galite matyti, kaip visame pasaulyje imama grumtis, kuri 
šalis ar bendrovė, ar vartotojų aktyvistų grupė, ar itin galingas 
asmuo taps įvairių taisyklių ar normų kūrėju - nes jeigujūs įveda- 
te naują normą tokiame laidais sujungtame pasaulyje, tokiame pa- 


saulyje be sienų, tai ji gali aprėpti neapsakomai daug. Ji gali lemti 

milžiniškos daugybės žmonių - nuo vieno pasaulio krašto iki ki- 
to -elgseną ar pirkimo įpročius. 

Geras kūrėjo ekonomikos srityje pavyzdys yra eBay, tiesioginė 
aukciono svetainė. Ji atsirado iš niekur ir per trejetą metų sukūrė 
naujų sąveikos taisyklių ir formų komplektą, kuriuo vadovauda- 
miesi vartotojai pasauliniame tinkle gali pirkti ir parduoti. Interne- 
te eBay suvedė pirkėjus ir pardavėjus, kad jie kurtų ištisą naują 
rinką anapus įprastinių klasifikuotų skelbimų laikraščiuose ar ki- 
tų tradicinių mainų prekybos centrų, kartu kurdami savąjį taisyk- 
lių komplektą. Kiekvieną eBay svetainėje parduodantį asmenį ver- 
tina žmonės, kurie su juo ar suja užsiima verslu, irjeigu jūs Žmones 
nors kartą apgaunate, tai jūsų įvertinimą eBay svetainėje taip pa- 
veiks, kad ateityje jums taps nebeįmanoma verslauti, nes visi pa- 
sauliniame tinkle gali išsiaiškinti, jog jūs buvote įvertintas kaip 
apgavikas. Kai tik atsiranda norma, tokia kaip eBay svetainės, kon- 
kurencija pereina į kitas sritis arba Žiūri, kas geriausiai gali pritai- 
kyti eBay naujoves. Taigi dabar ne tik atskiri žmonės per eBay ne- 
įprastai perka prekes, jas parduoda ir jomis prekiauja, bet ir yra 
žmonių, kurie tam reikalui įkūrė ištisas bendroves. Jūs norite, kad 
daugybė žmonių prisitaikytų prie jūsų normos ir turėtų iš to nau- 
dos, nes taiją stabilizuoja ir įtvirtina. Be to, tai jūsų normą apsupa 
daugybe naujovių, turinčių ją patobulinti. „Everneto“ atsiradimas 
leidžia žmonėms kurti panašias į eBay biržas įvairiose pramonės 
šakose —- nuo namų statymo ar konstravimo iki plieno ar plastiko 
pardavimo. Šios biržos suburia pirkėjus ir pardavėjus ypatingoje 
ūkinėje veikloje taip, kad galima kur kas veiksmingiau prekiauti, 
parduoti ir mainikauti prekėmis globaliu mastu - lygiai kaip ir 
dalytis patirtimi ar ja prekiauti. Jei dabar vykstančiame didžiaja- 
me „everneto“ žemės užgrobime jūsų bendrovė arba šalis gali pa- 
sidaryti vienos ar daugiau šių biržų - el. plieno, el. gumos, el. ce- 
mento - kūrėja, ji bus tikras galios šaltinis. Kadangi šių biržų 


aprėpiama sritis bus globali ir kai ji bus įsteigta, kaip kad eBay, ją 

bus sunku išmušti. Kiekvienoje pramonės šakoje bus viena ar dvi, 
ir viskas. 

Microsoft - kitas kūrėjas. Jis suburia vartotojus ir bendroves į 
vertės tinklą, paremią jos technologijomis, normomis, programine 
įranga ir operacinėmis sistemomis. Kad būtum veiksmingas kūrė- 
jas, turi sugebėti pritraukti daugybę taikytojų. Bet tam, kad jūsų 
norma turėtų daugybę taikytojų, svarbiausias dalykas - sukurti 
daug vertės ir kitiems žmonėms - ar tai būtų produktas, ar Žmogiš- 
ka vertybė, ar geopolitinių taisyklių rinkinys. Jei žmonės nenoro- 
mis tampa jūsų vertės tinklo nariais, galiausiai jie prieš jį sukils ir 
ieškos kitokios normos. Taigi kūrėjas visada turi Žinoti vieną daly- 
ką: arjis savo vertės grandinėje palieka erdvės —ir šiek tiek maisto 
ant stalo, - kad kiti būtų skatinami prisitaikyti prie jo normų. Ar- 
ba - arjis stengiasi suryti kiekvieną pelno trupinėlį, potencialiai 
sukurtą jo normos. Jeigu eBay būtų ne tik formavusi visai naują 
rinką verslui, bet ir prisidengdama juo mėginusi vadovauti visoms 
pelningiausioms biržoms, vis mažiau Žmonių turėtų paskatų pri- 
sitaikyti prie eBay sistemos, ir ji galiausiai žlugtų. Microsoft godu- 
mas ir jos nenoras palikti erdvės, kad kiti, pavyzdžiui, Netscape 
pritaikytų savo operacinę sistemą lengvai naršyti po internetą, ga- 
liausiai atvedė prie to, kad Teisingumo departamentas iškėlė bylą 
Microsoft dėl konkurencijos, ir išprovokavo kitų mėginimus for- 
muoti kitokias nei Microsoft interneto normas. Svarbiausias daly- 
kas norint būti veiksmingu kūrėju — nebūti kiaule, o Microsoft buvo. 

Ne visi nusisekę kūrėjai pradeda kaip kūrėjai. Pavyzdžiui, Dell 
pradėjo kaip taikytoja. Ji paėmė jau egzistuojančią technologiją, 
IBM asmeninį kompiuterį, ir jį nuostabiai pritaikė pasinaudoda- 
ma kūrybinga gamybos technika. Dell pasidarė IBM vertės grandi- 
nės dalis. Paskui Dell savo ruožtu tapo kūrėja. Stengdamasi tapti 
geriausia IBM asmeninių kompiuterių taikytoja, Dell formavo nau- 
jus novatoriškus būdus klientams pasiekti per internetą ir vado- 


vauti tiekėjams bei tvarkyti prekių atsargas. Taip veikdama ji su- 

kūrė savą vertės grandinę, o IBM atsigavo po nesėkmės ir tapo Dell 
internetu pagrįstos gamybos bei prekių atsargų technikos taikytoja. 

Tas pats principas tinka ir geopolitikai. Jungtinės Valstijos šian- 
dien yra didžiausias pasaulyje geopolitikos kūrėjas. Nors gal ir 
per stipru būtų pasakyti, kad Jungtinės Valstijos atsako už globa- 
lėjimą, vis dėlto šiuo metu tai šalis, labiausiai gebanti formuoti 
koalicijas, galinčias geopolitiškai vadovauti globalėjimui. Pavyz- 
džiui, šiame labiau sujungtame pasaulyje Jungtinės Valstijos api- 
brėžė, kaip reikia kaupti kapitalą, informaciją ir karinę galią, kad 
būtų išgelbėti Kosovo albanai, 1999 m. Jugoslavijoje varomi iš savo 
žemės. Būtent Jungtinės Valstijos suformavo daugelį pagrindinių 
taisyklių, pagal kurias veikia Pasaulio prekybos organizacija, ir 
sąlygas, kuriomis bus priimta Kinija. Būtent Jungtinės Valstijos 
suformavo Jungtinių Tautų atsaką Irako prezidentui Saddamui 
Husseinui. Kitos NATO šalys, kinai ir rusai paprastai būdavo tai- 
kytojai, kartais - vangūs taikytojai. 

Jungtinės Valstijos ir Didžioji Britanija kartu su prekybos cen- 
trais buvo pagrindiniai auksinių tramdomųjų marškinių kūrėjai. 
Šiame susijungusiame pasaulyje auksinių tramdomųjų marškinių 
taisyklės pasidarė plačiai priimta augimo kūrimo norma. Auksi- 
niai tramdomieji marškiniai taip pat sukūrė globalią elgesio versle 
ir prekyboje vertės grandinę, iš kurios didelės naudos turi Jungti- 
nės Valstijos ir Didžioji Britanija. Bet dabar esama daugybės šalių, 
suvokiančių, kaip naudinga prie jos prisitaikyti ir ateiti su savo- 
mis variacijomis — taip sustiprinant auksinių tramdomųjų marški- 
nių įtaką. 

Kaip ir verslo pasaulyje, pagrindinis dalykas norint būti vyku- 
siu geopolitiniu kūrėju - būti dosniam ir ne per daug valdingam, 
kad kitos šalys matytų naudą - joms pačioms arba jas supančio 
regiono stabilumui - prisitaikyti prie jūsų normų ir geopolitinių 
taisyklių. Amerika būtų godus kūrėjas, jei likusiam pasauliui pa- 


sakytų; „Jūs privalote prisitaikyti auksinius tramdomuosius marš- 

kinius ir atverti savo šalį laisvajai prekybai. Bet kaijjūs tai padary- 
site, mes eksportuosime į jūsų šalį viską, ką tik galime, ojums leisi- 
meį Ameriką eksportuoti tik keletą dalykų“. Tai neitin paskatintų 
šalis apsivilkti auksinius tramdomuosius marškinius, veikiau jas 
paskatintų susikurti sau naujas normas. Ilgai neišsilaiko tie geo- 
politiniai kūrėjai, kurie mėgina pernelyg daug susigrobti ir nieko 


nepalieka ant stalo, kad kiti įgytų paskatų prisitaikyti ir įsikurti. 


Mažiausiai perprastas ir daugeliu atžvilgiu įdomiausias yra klau- 
simas, kaip tą patį kūrėjų ir taikytojų principą galima taikyti mąs- 
tant apie Žmogaus teises, socialinį aktyvumą, labdarą ir aplinkos 
apsaugą. Įvairiausios privačios grupės, vyriausybės, itin galingi 
asmenys ir bendrovės dabar gali tapti taisyklių ir koalicijų kūrė- 
jais, kad visose šiose srityse sukurtų geresnį vadovavimą - kur kas 
geresnį nei kada nors anksčiau. Tačiau daugelis aktyvistų nesu- 
pranta šios socialinio verslo galimybės. 

Štai kaip reikia apie tai galvoti: kai devynioliktojo amžiaus pa- 
baigoje Amerika iš pusiau autonominių regioninių ūkių rinkinio 
ėmė virsti vientisesne šalies ekonomika, ji iš tikrųjų pagimdė fede- 
ralinę vyriausybę, kurią mes šiandien žinome. Federalinis rezer- 
vas, Vertybinių popierių ir biržos komisija, Federalinė komunika- 
cijų komisija ir visos kitos tokios institucijos pasirodė šioje epochoje. 
Šalies ekonomikai reikėjo valstybinių institucijų aparato, kad jos ją 
gintų, kontroliuotų ir tvarkytų. Visai natūralu tarti, kad tas pats 
atsitiks ar turėtų atsitikti pasauliui globalėjant. T. y. iš pusiau au- 
tonominių regioninių ūkių rinkinio virsdami vientisesne globalia 
ekonomika, mes sukursime tam tikrą globalią vyriausybę jai ginti, 
kontroliuoti ir tvarkyti. 

Tačiau peršokti nuo regioninių institucijų iki valstybinių insti- 
tucijų šalių viduje yra daug lengviau nei peršokti nuo valstybinių - 
institucijų kiekvienos šalies viduje prie globalių institucijų, kurios 


prižiūrės kiekvieną šalį. Globalėdami susiduriate su dviem sun- 

kumais: vienas yra suverenitetas - natūralus žmonių nenoras būti 
valdomiems kito pasaulio krašto politikų ir biurokratų, kurių jie 
demokratiškai ar kaip kitaip nekontroliuoja. Kitas - pati globalėji- 
mo prigimtis. Pasaulyje be sienų, vis labiau statomame apie „ever- 
netą“, yra apribotas bet kurios globalios vadovaujančios instituci- 
jos gebėjimas imtis spręsti problemą ir primesti tam tikrus 
mokesčius ar elgesį - ar tai būtų Interpolas, mėginantis sekti nusi- 
kalstamus finansinius srautus internetu iš Kaimanų salų į Nor- 
mandijos salas, ar tai būtų Pasaulio prekybos organizacija, mėgi- 
nanti perprasti, kaip kibernetinėje erdvėje reguliuoti prekybą. 
Kasdien atsiranda vis daugiau vietų, kurias sunku pasiekti tradi- 
cinėms valdžios institucijoms. 

Taigi kai prieinama prie globalių normų primetimo -aplinko- 
saugai, Žmogaus teisėms, finansiniams santykiams ar darbo sąly- 
goms, - kūrėjas nebus globali vyriausybė, bent jau artimiausiu me- 
tu. Ką gi mums tada daryti? Šių problemų mes negalime nepaisyti 
ir nenorime jų palikti tiesiog spręsti rinkai. Taigi dabar mes prici- 
name prie pagrindinio klausimo: kaip mums pasiekti geresnį glo- 
balų vadovavimą tokiose srityse kaip aplinkosauga, žmogaus tei- 
sės, finansiniai santykiai ar darbo sąlygos, neturint globalios vyriausybės? 
Kaip mes tvarkome ir reguliuojame klausimus, kurie mums iš tik- 
rųjų svarbūs kaip Žmonėms ir bendruomenėms, bet be kokio nors 
globalaus policininko, kuris tai padarytų už mus? 

Atsakymas - reikia suprasti, kad tinklų, asmenų, bendrovių, 
bendruomenių, vartotojų, aktyvistų grupių ir vyriausybių pasau- 
lyje visi gali būti kūrėjais - formuoti žmogiškos vertės grandines. 
Obūdamas tam tikrą žmogišką vertybę remiančios koalicijos kū- 
rėjas, jūs labai nustebsite, kiek galite padaryti be globalios vy- 
riausybės, kad sukurtumėte geresnį globalų vadovavimą. Tačiau 
tam reikia radikaliai naujai mąstyti apie tai, kaip mobilizuoti ga- 
lią. Tam reikia mąstyti apie tai, kaip naudotis internetu, vartotojų 


galia ir tarptautinėmis bendrovėmis, kuriems reikia verslauti vi- 

same pasaulyje, taigi reikia ir apginti savo prekių ženklus visame 
pasaulyje. 

Leiskite pateikti keletą pavyzdžių. Vienas iš svarbiausių klau- 
simų, kylančių globalėjimo amžiuje - kaip mes sprendžiame svar- 
bią darbuotojų teisių ir prakaito spaudimo įmonių problemą besi- 
vystančiame pasaulyje. Šioje pokomunistinėje epochoje, kol 
daugelis žmogaus teisių aktyvistų vis dar sutelkia pastangas į to- 
kius klausimus, kaip žodžio laisvė, rinkimai ir teisė parašyti į laik- 
raštį, besivystančiame pasaulyje žmonės vis labiau sutelkia dėme- 
sį į darbuotojų teises, darbus, teisę kurti organizacijas ir teisę į 
tinkamas darbo sąlygas. Trumpai tariant, daugeliui pasaulio dar- 
buotojų nevaldomų komisarų priespaudą pakeitė priespauda ne- 
reguliuojamų kapitalistų, kurie kilnoja savo gamybą iš šalies į šalį, 
nuolat ieškodami tų, kurie dirbs už mažiausius atlyginimus ir pras- 
čiausiomis sąlygomis. Kai kuriems Nike gurgždėjimas dabar toks 
pat baisus, kaip kūjis ir pjautuvas. 

Darbuotojams reikia praktinės pagalbos. Tačiau nėra globalios 
vyriausybės, kuri imtųsi leisti įstatymus, numatančius geresnes 
darbo sąlygas visiems. Metų metais JAV gamintojai naudodavosi 
savo įtaka Kongrese, kad sutrukdytų bet kokiems bandymams įvesti 
JAV darbo normas jų fabrikams užsienyje. Tačiau kai šie marški- 
nių siuvėjai iš Pietų Karolinos perkelia gamybą į Gvatemalą, čia 
neranda vietinių normų, kurių reikėtų laikytis, o Tarptautinė dar- 
bo organizacija nebeturi įtakos. Taigi galiausiai jūsų niekas never- 
čia jų laikytis nei vietos mastu, nei globaliu. Tai buvo atskleista 
1996 m. parodžius pasibaisėtinas darbo sąlygas Hondūro fabrike, 
gaminančiame Kathie Lee Gifford firminius drabužius. Taigi laukti 
globalios vyriausybės, kad sutvarkytų šią problemą - tolygu laukti 
amžinai. 

Žmogaus teisių bendruomenė turi persitvarkyti taip pat, kaip se- 


nieji ginklų gamintojai turėjo išmokti vietoj tankų gaminti metro 

traukinius ir gruzdintuves. „Šaltojo karo metu, - tvirtino Michae- 
las Posneris, Teisininkų komiteto už Žmogaus teises vadovas, — 
pagrindinis klausimas buvo, kaip priversti vyriausybes jausti at- 
sakomybę už įstatymų ir normų pažeidimus. Šiandien iškyla klau- 
simas, kaip privačias bendroves priversti jausti atsakomybę už el- 
gesį su savo darbuotojais tuo metu, kai visame pasaulyje silpnėja 
vyriausybės kontrolė arba pačios vyriausybės [kaip kad Kinijos| 
eina į verslą ir negalima tikėtis, kad jos atliks sarginio šuns ar 
apsaugos vaidmenį.“ 

Tokiame pasaulyje aktyvistams reikia išmokti, kaip pasinaudoti 
globalėjimo privalumais. Jiems reikia išmokti, kaip priversti geriau 
elgtis bendroves, internetu mobilizuojant globalius vartotojus. Aš 
tai vadinu „Žmogaus teisių sprendimu tinkle“, o tai yra socialinės 
advokatūros ateitis. Tai reguliavimas iš apačios į viršų arba gretuti- 
nis reguliavimas, o ne iš viršaus į apačią. Užuot laukę, kol tai pada- 
rys viršus, jūs suorganizuojate apačią, suformuodami koaliciją, kuri 
sukuria geresnį vadovavimą be globalios vyriausybės. 

Būtent toks eksperimentas buvo pradėtas 1999 m. pabaigoje. 
Ginčas dėl Kathie Lee Gifford pagimdė naują koaliciją, pavadintą 
Teisingo darbo asociacija (FLA). Ji subūrė JAV vyriausybę, darbuo- 
tojų teisių aktyvistus, tokius kaip Teisininkų komitetą, drabužių 
gamintojus ir Amerikos universitetų studentus. Štai kaip tai vei- 
kia: daugelis pagrindinių globalių drabužių bendrovių ir žmogaus 
teisių grupių susitarė dėl minimalių darbo sąlygų normų jų fabri- 
kuose, įskaitant vaikų darbo ir darbo valandų apribojimus. Taip 
patjie susitarė dėl vieningos stebėjimo sistemos, kuri leidžia nepri- 
klausomiems pašaliniams stebėtojams netikėtai apsilankyti gamyk- 
lose. Stebėtojai pripažįstami FLA ir aprėpia nuo bažnytinių gru- 
pių iki PricewaterhouseCoopers. FLA skelbia metines ataskaitas apie 
tai, kaip kiekviena bendrovė laikosi susitarimų, kurie platinami 
internetu ir galiausiai turėtų būti spausdinami Consumer Reports. 


Jei bendrovė atitinka normas, jai leidžiama pritvirtinti prie jos 

drabužių specialią FLA etiketę, kad vartotojai gautų patikimą in- 
formaciją ir atskirtų prekyženklius - t. y. pirktų remiančius dar- 
buotojų teises ir vengtų neremiančių. Prie koalicijos prisijungė 
daugiau nei šimtas universitetų ir primygtinai pareikalavo, kad 
jų knygynuose, kuriuose parduodama daugybė sportbačių, marš- 
kinėlių ir sportinių nertinių, būtų pardavinėjami tik gaminiai su 
FLA etiketėmis. Reikia tikėtis, kad galiausiai tai padarys ir Visi 
svarbesnieji mažmenininkai. 

Per vieną naktį ši programa iš pagrindų darbo sąlygų nepakeis. 
Tačiau tai pradžia - pradžia formuojant naujų normų ir taisyklių 
rinkinį globaliai siuvimo pramonei. Ir tai daroma be globalios vy- 
riausybės, tačiau suburiant koaliciją, kuri kiekvienam vartotojui 
gali leisti diktuoti Žmogaus teises ir neleisti globalioms bendro- 
vėms niekur pasislėpti. 

„Stebina, kaip kai kurie aktyvistai yra įklimpę senajame pasau- 
lyje, -sakė Paulas Gildingas, buvęs Greenpeace vadovas, dabar pa- 
tarinėjantis tarptautinėms bendrovėms subalansuotos plėtros klau- 
simais. - Pagal senąjį modelį jūs einate į gatves, sukeliate 
bendruomenės pasipiktinimą, priverčiate vyriausybę priimti įsta- 
tymą, bendrovės priešinasi, galiausiai pasiekiama kompromisų ir 
per penkerius metus reikalai pasikeičia. Mes tam nebeturime laiko.“ 

Labiausiai nuo jų šiandien skiriasi grupės, kurios išnaudoja 
bendrovių ir vartotojų savanaudiškumą ir paverčia jį veikiau ap- 
linkos apsaugos jėga - darbuotojų teisių gerinimu, žmogaus teisių 
skatinimu -o nejėga, veikiančia prieš tas vertybes. Tai reiškia, kad 
bendradarbiaujama su tarptautinėmis bendrovėmis ir vartotojais 
iriš esmės bendrovėms rodoma, kaip jos tuo pačiu metu gali būti ir 
„Žalios“, ir pelningos, ir aiškinama joms, kad jeigu jos nepatobu- 
lins savo aplinkosaugos įpročių arba darbo užsienyje normų, ak- 
tyvistų bendruomenė internetu prieš jas suorganizuos viso pasau- 
lio vartotojų kampaniją. Ekonominis savanaudiškumas pasaulyje 


yra didelė jėga. Ji ne vienintelė. Įstatymai ir normos vis dar svar- 

būs. Vis dar svarbi vyriausybė. Vyriausybė vis dar turi priimti įsta- 
tymus ir reguliuoti taip, kad apgintų visuomenę kaip visumą, one 
tik vienos ypatingos vartotojų ar aktyvistų grupės interesus. Bet 
dažnai geriausias būdas pasiekti įstatymų ir normų laikymosi — 
mėginti nukreipti ekonominį savanaudiškumą, - patį globalėjimo 
sistemos metabolizmą, - taip, kad jis taptų veikiau atstatomasis, 0 
ne griaunamasis. 

Dešimtojo dešimtmečio pradžioje Pasaulio prekybos organiza- 
cija nusprendė, kad Amerikos įstatymai, draudžiantys tunus gau- 
dyti tinklais, į kuriuos taip pat pakliūva ir delfinai, yra kliūtys 
prekybai. Tai, suprantama, nuliūdino daugelį aplinkosauginin- 
kų. Kai kurie nusprendė pulti PPO, ypač jos susitikime Sietle 
1999 m. pabaigoje. Bet kiti nusprendė susiorganizuoti ir pasidary- 
ti kūrėjais to, ką norėjo išsaugoti, - kad Žvejai nežudytų delfinų 
vien dėl to, jog pigiai prisigaudytų tunų. Dėl jų veiksmų Amerikos 
bakalėjos krautuvėse iš esmės pasidarė neįmanoma nusipirkti tu- 
nų konservų dėžutės, ant kurios nebūtų etiketės „Dolphin safe“ 
(„Delfinai saugūs“). Bet kodėl tai nutiko, jeigu PPO pasakė, kad 
mūsų įstatymas yra kliūtis prekybai? Ogi todėl, kad sumanūs ak- 
tyvistai tiesiog apėjo PPO sprendimą ir kitu būdu siekė suformuoti 
naują elgesį. Jie mobilizavo vartotojus internetu, kad jie spaustų 
tunų konservų bendroves saugoti delfinus; tunų konservų bendro- 
vės spaudė žvejus naudoti delfinams saugius tinklus, nes jos ne- 
norėjo prarasti savo klientų; dėl to buvo išgelbėta daug delfinų. 
Delfinų apsaugos normos vis dar netobulos; kai kurie Žvejai vis 
dar sukčiauja, o bendrovės ieško kito kelio. Bet tai milžiniškas pa- 
gerėjimas, palyginti su ankstesne netvarka, ir tą pagerėjimą pasie- 
kė aplinkosaugos aktyvistai, kurie formuoja naujas normas pasi- 
naudodami kompiuterių tinklu, iš esmės nedalyvaujant 
vyriausybei. „Mūsų sprendimas apsaugoti delfinus buvo pagrįs- 
tas grynai vartotojų atsakomąja reakcija, - sakė man Michaelas 


Mullenas, StarKist Tuna atstovas. - Per savaitę mes sulaukiame 

tikriausiai maždaug tūkstančio skambučių ir trijų šimtų vartotojų 
el. pašto Žinučių.“ 

(13 skyriuje, „Griovėjas“, aš smulkiau paaiškinsiu, kaip šį po- 
žiūrį aplinkosaugoje taiko tokios organizacijos, kaip Conservation 
International, kad padėtų išsaugoti viską, pradedant Brazilijos drėg- 
naisiais atogrąžų miškais ir baigiant didžiausia pasaulio pelke). 

Apsvarstykime dar vieną šios strategijos pavyzdį iš visiškai 
kitos srities — kovos su skurdu. Leiskite jums pristatyti svetainę 
wwvwv.planetfinance.org. Tai prancūzų bankininko Jacgues'o Attali 
proto vaisius. Jis nusprendė, kad globalėjimas suteikia jam galią 
tapti kovos su pasauliniu skurdu strategijos kūrėju - nelaukiant, 
kol tai padarys kokia nors globali vyriausybė. PlaNet Finance veikia 
taip: maždaug 1,3 milijardo žmonių gyvena iš dolerio per dieną. 
Žinome, kad viena iš veiksmingiausių priemonių kovoti su jų skur- 
du yra mikroskolinimas. Mikropaskolos svyruoja nuo 100 JAV do- 
lerių iki 1000. Jas daugiausia gauna moterys ir jos suteikiamos be 
jokio užstato. Mikropaskolų gavėjai panaudoja jas pirkti viskam — 
nuo siuvamųjų Mašinų iki dviračių savo daržovėms į turgų vežti 
arba grožio reikmenų salonui Bangladešo lūšnų kvartale atidary- 
ti. Šie žmonės nori daugiau uždirbti, tik neturi pradinių grynųjų 
pinigų, o būtent juos suteikia mikropaskolos. Nors žmonės, ku- 
riems reikia paskolų, ir nėra tiesiogiai prisijungę prie kompiuterio, 
daugelis mikrobankų ir pagalbos organizacijų, užsiimančių var- 
gingųjų reikalais, turi telefonus ir kompiuterius ir gali tiesiogiai 
prisijungti. PlaNet Finance sujungia laidais 7000 mikrofinansų gru- 
pių visame pasaulyje į tinklą, turintį milžiniškas galimybes. 

„Pirmiausia, - paaiškino p. Attali, - PlaNet sujungia kuo dau- 
giau bankų, kad jie galėtų dalytis sprendimais. Antra, tiems, kurie 
nėra tiesiogiai prisijungę prie kompiuterio, mes padedame prisi- 
jungti, kaip kad padarėme Benine. Trečia, mes kuriame sistemą, 
kaip Moody's, kuri vertina bankus pagal jų etiką — ar gerai jie tar- 


nauja vargšams, ir finansinį veiksmingumą. Ketvirta, mes steigia- 

me universitetą mokyti, kaip geriausiai veikti mikrobankams, ir 
tiesioginę rinką, kad mikropaskolų gavėjai parduotų savo amatus. 
Galiausiai mes kuriame P/!aNet banką, kuris mikrobankams sutei- 
kia kredito linijas ir kiekvienam suteiks galimybę ateiti į mūsų sve- 
tainę, dovanoti pinigus tam tikriems projektams, pateikiamiems 
geriausių mikrobankų, o paskui sekti, kam tie pinigai atiteko ir 
kaip jie naudojami.“ 

Galėdama vertinti ir sujungti visus mikrobankus internetu, 
PlaNet gali jiems padėti sumažinti didžiausias jų išlaidas — sekti ir 
įforminti visas šias smulkias paskolas. Yra vilties, kad pavienis 
mikrobankininkas, apsiginklavęs kokiu nors informacijos įtaisu, 
kokį Federal Express naudoja sekti jūsų siuntiniams, kada nors ga- 
lės sekti šimtus paskolų ir palūkanų mokėjimų. Jei bus galima su- 
mažinti šių mikropaskolų įforminimo ir sandorių išlaidas, jas bus 
galima surišti į ryšulėlį ir komerciniu pagrindu parduoti pasaulio 
Citibankaims. Mikrobankai paprastai ima nuo 4iki 5 procentų palū- 
kanų per mėnesį siekdami padengti išlaidas ir priversti Žmones 
greitai grąžinti pinigus, kad juos būtų galima pakartotinai panau- 
doti kam nors kitam. Taigi ši rinka su šiomis palūkanų normomis 
turėtų patikti ir didiesiems bankams -jei bus sumažintos įformini- 
mo išlaidos. O tai viską pakeis, nes jau dabar yra didžiulis mikro- 
paskolų poreikis, tačiau joms skirtų pinigų fondas apsiriboja pa- 
vienių asmenų ir vyriausybių dovanomis. Priešingai, su 20 
milijardų JAV dolerių komercinių paskolų iš didelių bankų jūs 
galėtumėte suteikti paskolas šimtui milijonų žmonių, gyvenančių 
iš dolerio per dieną. 

Štai kaip jūs keičiate pasaulį - panaudodami globalėjimą prieš 
ji patį, tapdami kūrėju, kuris, užuot laukęs, kad skurdą sumažintų 
globali vyriausybė, pasinaudoja naująja sistema, kad mobilizuotų 
stambius, šaltus, savanaudžius rinkos lošėjus padaryti gerą darbą 
dėl blogos priežasties - godumo. Pastūmėjant didžiuosius bankus 


tapti PluNet Finance suformuotos naujosios koncepcijos taikytojais 

ir suteikiant jiems paskatą tai daryti, atsiveria naujos kovos su 
skurdu galimybės. 

„Yrasena patarlė: ,„Pamaitinkite žmogų žuvimi - pamaitinsite jį 
vienai dienai. Išmokykite žmogų žvejoti -aprūpinsite maistu visam 
gyvenimui“,-sakė p. Attali. - Na, mes turime milijonus neturtingų 
žmonių, žinančių, kaip Žvejoti. Jie tik neturi meškerės. Per PlaNet 
mes galbūt galėsime gauti meškeres kur kas didesniam jų skaičiui.“ 

Laidais sujungtame pasaulyje be sienų ateitis priklauso kūrė- 
jams ir taikytojams - ojais gali būti bendrovės arba vartotojai, di- 


džiosios valstybės arba itin galingi asmenys. 


11. Pirk Taivaną, pasilaikyk Italiją, 
parduok Prancūziją 


Nors nustatant šalies arba bendrovės įtaką interneto amžiuje 1e- 
miamas veiksnys bus sujungtumas laidais ir gebėjimas pasidaryti 
kūrėju arba taikytoju, kiti veiksniai taip pat bus svarbūs - veiks- 
niai, kurie lems, ar jūs būsite geras kūrėjas, ar taikytojas. Šiame 
skyriuje aiškinama, kokie tai veiksniai, kodėl juos turinčias šalis ar 
bendroves norėtumėte nusipirkti arba išlaikyti, ir kodėl jų neturin- 
čias šalis jūs norėtumėte parduoti. Šį sąrašą aš vadinu Devyniais 
didžiai veiksmingų šalių įpročiais. 

Šaltojo karo sistemoje regionai paprastai plėtojosi kartu. Vakarų 
Europos šalys plėtojosi savo tempu, Lotynų Amerika - savo tempu, 
Rytų Azijos tigrai -savo tempu, Rytų Europa -savo tempu ir Afri- 
ka - savo tempu. Tarp regionų paprastai būdavo didžiulių skirtu- 
mų. Rytų Azija suspėjo; Lotynų Amerika ėjo priekyje; Artimieji Rytai 
buvo sustingę, išskyrus iš dangaus krintantį pelną iš naftos; Afrika 
visiškai nusmuko. Egiptas ir Pietų Korėja šeštajame dešimtmetyje 
pradėjo nuo to paties pajamų lygio vienam gyventojui, bet iki dešim- 
tojo dešimtmečio tarp jų atsirado milžiniškas atotrūkis. 

Globalėjimo sistemoje mes išvysime šios tendencijos tąsą, tik 
dabar vis labiau didės skirtumai regionų ir to paties regiono šalių 
viduje - kai kuriems renkantis klestėjimą, susijungiant laidais, tam- 
pant kūrėjais ir perimant veiksmingų šalių įpročius — o kitiems to 
nedarant. Pavyzdžiui, Artimuosiuose Rytuose jūs pamatysite atsi- 
randant atotrūkį tarp Tuniso - kuris dešimtajame dešimtmetyje 
apsivilko auksinius tramdomuosius marškinius, pasirašė laisvo- 
sios prekybos susitarimą su Europos Sąjunga ir perėmė daugelį 
veiksmingų šalių įpročių - ir kai kurių jo arabų kaimynų, kurie to 
nepadarė. Jūs išvysite, kaip šalių viduje atsiranda „karštosios Zo- 
nos“, tokios kaip pakrantės Kinija aplink Šanchajų ar Bangaloras 
Indijoje, kur pajamos ir gyvensenos toli pralenks kitus čia pat toje 
šalyje esančius regionus - tiek, kad jie pasijus lyg būtų kitoje šalyje. 
Atotrūkiai tarp išsivysčiusių šalių ir besivystančių šalių viduje 
pasaulio politikoje gali tapti politiškai jautriausi. Tai, kas tam tik- 
rame regione ar šalyje priklauso Sparčiajam pasauliui, bus kur kas 
svarbiau, negu tai, ar ta šalis šaltojo karo metu priklausė pirmajam 
pasauliui, ar trečiajam pasauliui. 

Kaip minėjau ankstesniajame skyriuje, geriausios šalys ir ben- 
drovės atspindės viena kitos įpročius. Taigi, iškėlęs du pačius svar- 
biausius klausimus - kiek sujungta laidais yra jūsų šalis ar ben- 
drovė ir arji yra kūrėjas, ar taikytojas, - dabar aš keliu kitus devynis 


klausimus, kurie leis įvertinti jos ekonominę galią ir potencialą. 


Ar sparti jūsų šalis arba bendrovė? 


Klausas Schwabas iš Davoso pasaulio ekonomikos forumo sykį 
pastebėjo: „Iš pasaulio, kuriame didieji ryja mažuosius, mes virs- 
tame pasauliu, kuriame spartieji ryja lėtuosius“. Jis teisus. Šian- 
dien kliūtys ateiti į iš esmės bet kurį verslą dėl trijų demokratėjimo 
tendencijų stulbinamai sumažėjo, o tai reiškia, kad greitis, kuriuo 


gaminys iš naujovės virsta preke, įgavo turbokompresorių. Jeigu 


268 THOMAS L. FRIEDMAN. „LEXUS“ IR ALYVMEDIS 


jūsų bendrovė arba šalis dėl socialinių, kultūrinių ar politinių prie- 
žasčių nenori leisti, kad Schumpeterio kūrybingas griovimas vyk- 
tų taip sparčiai, kaip šiandieninėse turborinkose, - ji atsiliks. Ne 
veltui Billas Gatesas mėgsta sakyti, kad Microsoft težino tik vieną 
dalyką: po ketverių metų kiekvienas jų gaminamas produktas bus 
pasenęs. Vienintelis klausimas - ar jį pasendins pati Microsoft, ar 
kuri išjos konkurenčių. Jeijį pasendins Microsoft, bendrovė klestės. 
Jei jį pasendins viena iš jos konkurenčių, Microsoft turės rūpesčių. 
Billas Gatesas buvo beveik pasendinęs Microsoft, kai iš pradžių 
nusprendė, kad internetas nėra kompiuterijos ateitis. Laimei, jis 
susivokė dar nepraėjus ketveriems metams. 

Coimpag Computer vyresniesiems vadybininkams šio greičio klau- 
simo nereikia aiškinti — jie dėl jo klestėjo ir nuo jo mirė. Conmipag 
kūrybingo griovimo požiūriu pradėjo būdama greitesnė už IBM. Ji 
beveik kūrybiškai sunaikino IBM. Atsitiko taip, kad 1985 m. Intel 
sukūrė naują 386 mikroprocesorių, siūlydama beveik dvigubai di- 
desnę spartą, nei jos 286 lustas. Visa Comipag verslo strategija buvo 
tuoj pat tapti technologijų lydere. Tai reiškė, kad kiekvieną kartą, 
kai Intel pasirodydavo su nauju spartesniu lustu — ne tik nuo 286 
iki 386, bet netgi kiekviename lusto modelyje, kai ji padidino spar- 
tą net 5 MHz - Compag norėjo būti pirmoji prekiaudama savo stali- 
niais ir nešiojamaisiais kompiuteriais su tuo spartesniu lustų. 

Devintajame dešimtmetyje naujas asmeninis kompiuteris pir- 
miausia būdavo palaipsniui platinamas Jungtinėse Valstijose, po 
kelių mėnesių Europoje, o galiausiai jis galėdavo pakliūti į Indiją ir 
Artimuosius Rytus. Buvo manoma, kad Europos ir Azijos rinkos 
kažkaip apsaugotos nuo to, kas vyksta Amerikoje. Compag pirmoji 
suprato, kad čia ne toks atvejis - kad naująjį gaminį reikia tą pačią 
akimirką paleisti visame pasaulyje. Taigi jei Intel paskelbia apie 
naują lustą ir žmonės apie jį perskaito savo laikraštyje ar internete, 
jie tikisi, kad jis bus įtaisytas staliniame arba nešiojamajame kom- 


piuteryje, kurį jie ketina nusipirkti kitą dieną. „Jūs norite, kad nau- 

jas lustas tą dieną būtų lentynoje, - sakė Enrico Pesatori, Cormpag 
vyresnysis rinkodaros viceprezidentas. - Irjeigu pavėluojate bent 
porą savaičių, jus palaiko lėtu, analitikai jus vertina kaip lėtą ben- 
drovę, bus manoma, kadjūs nepagaunate bendrojo pelno, gauna- 
mo iš to, kad esate rinkoje pirmas.“ 

Pavyzdžiui, Compag patobulino patį naujų lustų įtaisymo spar- 
tos ciklą. Bendrovė buvo užmezgusi glaudžius ryšius su Intel, taigi 
Compag inžinieriai galėjo dar lusto kūrimo stadijoje pritaikyti nau- 
jausią lustą savo konstrukcijos kompiuteriams mažiausiai ką nors 
keisdami pagrindinėje dėžėje, o paskui išnešti tą kompiuterį su 
naujuoju lustu pro duris anksčiau už kitus didelius gamintojus. 
Compag sugebėjo žengti koja kojon, nes savo asmeniniuose kom- 
piuteriuose beveik viską ji kiek įmanoma išlaikė nepakeista - iš- 
skyrus mikroprocesorinio lusto spartą ir programavimą, reikalin- 
gą jam dirbti. Todėl Compag nuolatos galėjo mažinti asmeninio 
kompiuterio pagrindinės dėžės ir jos sudedamųjų dalių kainą, vėl 
panaudodama tą pačią konstrukciją (taisyklė: kuo ilgiau gaminys 
būna rinkoje, tuo pigesnės darosi jo sudedamosios dalys) ir tik 
įtaisydama naujausią, sparčiausią mikroprocesorinį lustą. O ka- 
dangi lusto sparta stūmė kompiuterių rinkos kainą, Cormpag galėjo 
sparčiai didinti pelno maržą - gamindama vis pigesnes dėžes, už 
kurias jie galėjo prašyti vis daugiau, nes jie visada turėjo sparčiau- 
sią naują lustą. O paskui — visa tai darydama vis greičiau. Toks 
pelno kilimas suteikė Compag galimybę daryti nuolaidas, taigi pa- 
skubom atsikąsti IBM priešpiečių. 

IBM, priešingai, nenorėjo skubėti. Ji visada buvo labiau linkusi 
bet Kokį naują šuolį technologijoje daryti visą iš karto, su visai 
nauju kompiuterio modeliu. Štai kodėl, kai Intel pateikė 386 lustą ir 
pakvietė IBM dirbti su ja, IBM nenorėjo įstatyti to spartesnio lusto į 
savojau esamą modelį - IBM AT, kuris buvo Advanced Technology 
(pažangios technologijos) santrumpa ir buvo pagrįstas 286 lustu. 


IBM iš esmės norėjo palaukti, kol parduos visus savo AT, kad galė- 

tų įstatyti 386 į visiškai naują asmeninio kompiuterio sistemą — 
PSN2. Kodėl gi ne? IBM buvo didžiausia ir blogiausia bloko ben- 
drovė, o sienų pasaulyje, kuriame veikė IBM, ji turėjo daugybę lai- 
ko dirbti savaip. 

Vadovaujama tuometinio vadovo Johno Akerso IBM buvo ne- 
įtikėtinai arogantiška ir daugeliu atžvilgių iš tiesų panėšėjo į So- 
vietų Sąjungą. Visa bendrovė buvo organizuota taip, kad pasiek- 
tų pirmininko „plane“ nurodytus įplaukų ir pelno skaičius. Taigi 
viduje visos bendrovės dėmesys buvo sutelktas ne į tai, kokių 
produktų reikalauja rinka - šiuo atveju, atsiradus naujoms tech- 
nologijoms — vis spartesnių kompiuterių, - o labiau į tai, kokių 
pelno skaičių nori IBM politbiuras, kad bendrovė augtų tam tikru 
greičiu. Tuo metu IBM nesuprato, kad griūva kliūtys ateiti į jos 
verslą ir kad kelias į sėkmę yra sutrumpinti gamybos liniją - kuo 
ilgiau išlaikant pastovias konstrukcijos sudedamąsias dalis ir 
veiksnius —- tam, kad būtų nuleista žemyn kainos kreivė, ir sutelk- 
ti dėmesį į tai, ko iš tiesų nori visuomenė, t. y. kompiuterio, ku- 
riam paleisti nereikėtų viso ryto. Tačiau IBM vis dar buvo pasinė- 
rusi į savo senąją kultūrą. Iki pat aštuntojo dešimtmečio jos 
svarbiausias užsiėmimas buvo bendrovėms nuomoti dideles kom- 
piuterių sistemas. Ojeigu IBM kas porą metų būtų galėjusi pasiū- 
lyti visiškai naują didelę sistemą, ji būtų galėjusi ją tiesiog įrengti 
visiems tiems klientams ir iš jų imti daugiau. Tačiau asmeninis 
kompiuteris buvo visiškai kitoks padaras. Klientai nenorėjo, kad 
jiems kas porą metų reikėtų visiškai naujos sistemos. Jie tiesiog 
norėjo, kad ji būtų spartesnė. Cormpag, įsiklausydama į savo klien- 
tus, tai suprato — ir paspartėjo. IBM, klausydamasi savęs, to ne- 
padarė ir liko lėta. 

„IBM dirbo pagal seną verslo modelį. Ji nesuprato, kad šiai naujai 
kategorijai taikomos visiškai kitokios taisyklės, - sakė man Eckhar- 
das Pfeifferis, Conmpag prezidentas nuo 1991 iki 1999 m. pradžios. — 
Taigi Intel pasiūlė 386 lustą ir pasakė IBM: „Va, imkit“ ,o IBM pasa- 

kė: „Ne“. Todėl Intel atėjo į Compag, ir mes pasakėme: „Padarysime“. 
Mes sudarėme sandorį su Intel.“ 

Žaidimas baigtas - bent jau kuriam laikui. Cormpag atsikando 
didžiulį kąsnį iš IBM asmeninių kompiuterių verslo. „Sakyčiau, 
kad prieš dešimt ar penkiolika metų nebuvo mirtinai svarbu stovė- 
ti prie starto linijos, kai Intel išleisdavo kitą savo mikroproceso- 
rių, - pridūrė Pfeifferis. - Mat žmonės nejautė skubaus reikalo. Jie 
sakė: „Puiku, mėnesį ar du palauksiu. Galbūt tai man duos dar 
keletą dolerių iš sistemos, kuria aš prekiauju“. Bet šiandien priva- 
lu būti pasiruošus imti tą kitą mikroprocesorių ir nuo pirmos die- 
nos su juo dirbti“. 

Devintojo dešimtmečio pabaigoje ir dešimtojo pradžioje Compag 
galėjo kurti gaminius sparčiau nei konkurentai, taigi ji galėjo savo 
klientams pasiūlyti sprendimus sparčiau nei konkurentai, vadi- 
nasi, sparčiau už konkurentus galėjo ir pelną gauti. Earlas Maso- 
nas, tuometinis vyriausiasis Cormpag finansų pareigūnas, 1998 m. 
man sakė: „Jeigu jūs galite nuolatos mažinti laikotarpį nuo tada, 
kai sumokate dolerį [tiekėjui], iki tada, kai jūs gaunate dolerį [iš 
pirkėjo|, jūsų bendras turto apsukimas ims spartėti iki tol, kol jūs 
galėsite surinkti milžiniškas grynųjų pinigų sumas... Nuo 1985 m. 
pabaigos iki pirmojo 1998 m. ketvirčio mūsų grynųjų pinigų įplau- 
kos taip greitai augo, kad leido mums padidinti savo kasos sąskai- 
tą nuo devynių šimtų milijonų dolerių iki septynių milijardų dole- 
rių. Jei jums sekasi sparčiai suktis, iš esmės jūs išaugsite. Betjei jūs 
esate tik didelis, bet nespartus, jūs nusmuksite“. 

Deja, būtent tai galiausiai ir atsitiko Cormpag, nepraėjus nė me- 
tams po pokalbio su Masonu. Atėjo laikas, kai Conipag pasidarė 
didesnė nepasidarydama spartesnė —nes ji praleido kitą revoliuci- 
ją. Neperpratusi visos interneto prasmės ir neišplėtojusi atitinka- 
mo rinkodaros ir gamybos modelio, Cormpag atsiliko nuo savo pa- 
grindinės konkurentės Dell. Dell pirmoji pritaikė telefoninę prekybą, 


susiejo rinkodarą ir gamybą ir pradėjo gaminti pagal užsakymą 

kiekvieną asmeninį kompiuterį, kurį kiekvienas paskambinęs į Dell 
galėjo susiprojektuoti pagal savo poreikius. Pardavinėdama tie- 
siogiai Klientams ir vengdama tarpininkų su jų antkainiais, Dell 
visada galėjo klientams už jų pinigus suteikti truputį daugiau spar- 
tos ir galios. Paskui, atėjus internetui, Dell pirmoji jį sugėrė ir inte- 
gravo į kiekvieną savo verslo sritį. 

Internetas leido Dell dar geriau tvarkyti savo prekių atsargas, 
taigi iš tikrųjų jai nereikėjo surinkinėti kompiuterio, kol jis nebuvo 
užsakytas. Tiekėjai buvo sujungti internetu, taigi jie matė, kai klien- 
tas užsakinėdavo kompiuterį, ir todėl tiekėjams dalių nereikėjo pri- 
statyti tol, koljų iš tiesų neprireikdavo. Dell galėjo optimizuoti žalia- 
vų, ateinančias į jos gamyklas iš viso pasaulio, srautus ir dirbti 
turėdama prekių atsargų tik šešioms dienoms, o tai jai sutaupė mil- 
žiniškas pinigų sumas. Tai dar labiau palengvino, paspartino ir 
atpigino pritaikymą individualiems vartotojams. Dell ne tik naudo- 
josi internetu. Ji padarė jį pagrindine priemone susižinoti su savimi, 
su klientais ir tiekėjais, ir taip tapo labai sparti. Comipag, priešingai, 
pernelyg ilgai laikėsi savo tradiciškesnio gamybos modelio ir preky- 
bos parduotuvėse bei per tarpininkus, nepaisydama interneto vaid- 
mens. Taigi Dell pasitelkusi internetą susitvarkė su Coripag taip, kaip 
Cormnpag susitvarkė su IBM, sparčiau įtaisydama spartesnius lustus. 

Ir visa tai įvyko taip greitai. Jau aš tai tikrai Žinau. Tuo metu 
rašiau pirmąjį šios knygos variantą. 1998 m. rugpjūtį buvau atvy- 
kęs į Hiustoną pasikalbėti su Cormpa4 vadovybe. Ant Compag admi- 
nistracijos kabineto sienos: kabėjo žumalo Forbes pagrindinis 
straipsnis, įvardijantis Compag kaip 1997 metų geriausiai vado- 
vaujamą Amerikos bendrovę. Po mėnesio buvau konferencijoje 
Stenforde ir susitikau su Johnu Chambersu iš Cisco. Jis paklausė 
manęs, ką aš veikiu, ir aš jam užsiminiau, jog šiame savo knygos 
skyriuje Conipug pateikiu kaip sparčios bendrovės pavyzdį. 

„Didelė klaida, - pasakė Chambersas. - Jums kaip pavyzdys 


labiau tiktų Dell.“ Aš nusiminiau. Bet buvo per vėlu. Jau buvau 

įklimpęs į Comipag. Ką tik buvau pasikalbėjęs su visa jos vadovybe. 
Tačiau Chambersas skirtumą tarp Dell ir Compag žinojo gerokai 
anksčiau nei rinka, nes jo bendrovė gamino juodas dėžes, prijun- 
giančias firmas prie interneto. Jis suprato, kad Compag atsilieka, o 
Sparčiajame pasaulyje ilgai netruks, kol atotrūkis pasidarys vi- 
siems matomas. Na, pirmasis šios knygos leidimas buvo išspaus- 
dintas 1999 m. balandžio 21 d. Likus savaitei iki knygos pasirody- 
mo parduotuvėse, bendrovės valdyba išvijo Cormpag aukščiausius 
vadovus, tarp jų Pfefferį ir Masoną, po to, kai tų metų pirmojo ket- 
virčio pelnas tepasiekė pusę to, kokio tikėjosi analitikai. 

Kaip rodo Cormpag atvejis, internetas kuria visiškai naują spar- 
tos lygį, kuris bus vadinamas „interneto sparta“. Niekas negali 
jums pasakyti, kokia iš tikrųjų yra interneto sparta, bet gali jums 
pasakyti, kad internetas, ateidamas į verslą, verčia kiekvieną ben- 
drovę paspartinti viską, ką ji daro - nuo projektavimo iki gamybos 
arba rinkodaros. „Nuo Silicio slėnio sienos sklinda garsas, kad 
galite atsisveikinti su savo penkmečio planu. Arba, tiesą sakant, 
su bet kuriuo metiniu planu, - pranešė Business Week (1999 m. lap- 
kričio 1 d.). - Tai tinka ir smunkantiems pramonės rajonams. Kai 
kurios bendrovės rašo ir perrašinėja strategiją kas ketvirtį ar netgi 
kas savaitę, arba dar kitaip... Interneto sparta skatina visokius 
kultūrinius pokyčius. Hierarchijos griūva. Biudžeto ciklai sutrum- 
pėja. Sprendimų priėmimas išstumiamas į priekį. Kitam dideliam 
projektui vadovauja kliento lūkesčiai, o ne valdyba. Kas visa tai 
varo? Žinoma, vienas iš veiksnių yra pasaulinio tinklo ekonomi- 
ka. Staiga krintant kainoms, naujai atėjusiems į tokį verslą kaip 
mažmeninė prekyba ar finansai sparčiai atsiranda nauja konku- 
rencija ir visus verčia nuolat kontrsmūgiuoti. Tačiau svarbesnis 
veiksnys - kaip internetas labiau priartina bendroves prie klientų, 
tiek per tiesioginę prekybą, tiek prašydamas nuolatinių atsilicpi- 
mų. „Strateginis planavimas būdavo pagrįstas modeliu „sukurk, 
o paskui parduok“, - sako Johnas M. Jordanas, Ernst ėz Young el. 

prekybos tyrimo direktorius. Dabar, pasak jo, viso to nebėra: „Klien- 
tai tik paskambina, pasako bendrovėms, ko jie nori, ir bendrovės 
turi atsiliepti į tuos norus arba pralaimėti. Tai visai naujas mąsty- 
mo apie strategiją būdas". 

Į tokias istorijas šalims reikia atkreipti dėmesį. Taigi kai dabar 
aš atvykstu į šalį, vienas iš pirmųjų mano klausimų būna: kokia 
sparta jūsų šalis ir visuomenė įvertina, atnaujina, priima sprendi- 
mus, panaikina valstybės reguliavimą ir prisitaiko? Tai yra kokiu 
mastujūs restruktūrizavote savo ekonomiką, kad padidintumėte 
vyriausybės patvirtinimų, sandorių, investavimo ir gamybos spar- 
tą? Kaip greitai vienas iš jūsų piliečių gali išstumti sumanymą iš 
savo garažo į rinką? Kaip greitai jūs galite surinkti kapitalą bepro- 
tiškam sumanymu ir kaip greitai jūs galite iškelti naujus sumany- 
mus? Ir kaip greitai jūs bankrotu naikinate neveiksmingas firmas? 

Kai kurios šalys ar regionai sparčiai kuria kapitalizmą, nes jų 
vyriausybės išmoko, kaip tai paspartinti. „Anksčiau Škotijoje iš 
tiesų niekas negamino, - sakė Enrico Pesatori, Cormpag bendrovės 
rinkodaros vyresnysis viceprezidentas. - Dabar jūs negalite sau 
leisti čia nebūti. Kodėl? Nes jie sukūrė infrastruktūrą. Jei jūs ateina- 
teį Škotiją, viskas paruošta - reguliavimo sistema, mokesčių aplin- 
ka, transportas, telekomunikacijos - kad jūs kuo greičiau paleistu- 
mėte gamybos įrenginius.“ 

Kai kurios šalys yra sparčios dėl to, kad jų žmonės - dėl kultū- 
ros, istorijos ar net genetinių priežasčių - yra iš prigimties veiklūs, 
irjos dar labiau paspartėja jų vyriausybėms suteikus jiems pagrin- 
dus,o paskui liesiog pasitraukus iš kelio. Tokie regionai, kaip Šiau- 
rės Italija, Tel Avivas, Šanchajus, Pietų Korėja, Beirutas ir Bangalo- 
ras, yra iš prigimties spartūs ir šiuo metu išsiveržia, atsiskirdami 
nuo kitų savo šalių dalių. Šie regionai yra „karštosios zonos“ ir 
bus ypatingi savo šalių augimo varikliai. Paimkite vieną iš šių 
karštųjų zonų, aprūpinkite internetu ir sujunkite su diaspora, išsi- 


sklaidžiusia po visą pasaulį - pavyzdžiui, užsienio kinų, Žydų, 

italų, libaniečių, indų ar korėjiečių — turėsite tai, ką aš vadinu „ki- 
bergentimi“. Šios kibergentys taip sujungia spartą, kūrybingumą, 
verslo talentą ir globalų tinklą, kad gali sukurti milžinišką turtą. 
Tiesą sakant, Šiaurės Italija šiandien yra turtingiausias Euro- 
pos regionas. Buvęs Amerikos ambasadorius Italijoje Reginaldas 
Bartholomew paaiškino kodėl: „Tarkime, kadjūs atvykstate į Pran- 
cūziją, Vokietiją ir Italiją ir jiems sakote: „Noriu nusipirkti purpuro 
spalvos sūrio“. Kas atsitinka? Na, prancūzai jums pasakys: „Po- 
ne, purpuro spalvos sūrio nebūna“. Vokiečiai jums pasakys: „Pur- 
puro spalvos sūrio šiemet nėra kataloge“. Bet italai... O, italai jums 
pasakys: „Kokio purpuro atspalvio jūs norėtumėte? Rausvoko?“ 


Jei Šiaurės Italija galėtų būti kaip akcijos, aš jas pasilaikyčiau. 


Arjūsų šalis arba bendrovė pasinaudoja 


savo žiniomis? 


Iš pasaulio, kuriame turtą laiduoja tai, kaip jūs užgrobiate, išlaiko- 
te ir išnaudojate teritoriją, mes perėjome į pasaulį, kuriame turtą 
laiduoja tai, kaip jūsų šalis arba bendrovė sukaupia Žinias, kaip 
jomis dalijasi ir pasinaudoja. Kaip pastebėjo buvęs Citibank pirmi- 
ninkas Walteris Wristonas straipsnyje Foreign Affairs (1997 m. rug- 
sėjis): ,„Vaikytis turto dabar didele dalimi reiškia vaikytis informa- 
cijos irjos pritaikymo gamybos priemonėms. Taisyklės, papročiai, 
įgūdžiai ir talentai, būtini informacijai atskleisti, kaupti, kurti, sau- 
goti irja naudotis, dabar yra svarbiausias Žmonijos turtas. Varžy- 
bos dėl geriausios informacijos pakcitė varžybas dėl geriausios 
dirbamos Žemės ar anglies telkinių. Tiesą sakant, troškimas prisi- 
jungti teritoriją jau susilpnėjo, ir didžiosios valstybės traukiasi iš 
anksčiau užimtų teritorijų... Praeityje, kai keitėsi turto kaupimo 
būdas, senosios galios struktūros neteko įtakos, iškilo naujos, bu- 
vo paveikiama kiekviena visuomenės sritis. Šioje revoliucijoje mes 


jau matome to proceso pradžią; galima teigti, kad per keletą arti- 

miausių dešimtmečių intelektinio kapitalo pritraukimas ir tvarky- 
mas lems, kurios institucijos ir valstybės išgyvens ir klestės, o ku- 
rios ne“. 

„Kaipjūsų šalis sujungta laidais?“ — yra matas to, kiek platūs ir 
stiprūs yra jūsų tinklai. „Ar jūsų šalis pasinaudoja savo Žinio- 
mis?“ — yra matas to, ar gerai šalis ir jos bendrovės pasinaudoja 
šiais tinklais. Būti sujungtam laidais būtina, bet to nepakanka. Ša- 
liai taip pat reikia veiksmingai kaupti Žinias ir veiksmingai jas 
skleisti. Jai reikia būti sujungtai laidais labiau nei kada nors ir 
labiau išsilavinusiai nei kada nors anksčiau. 

Štai kodėl atvykęs į šalį aš skubu pasižiūrėti į dvi lenteles. Vie- 
na lentelė, sudaryta Hewlett Packard, rodo, kurios šalys pasaulyje 
šiandien yra labiausiai sujungtos laidais. Kitoje, metinėje EBPO 
lentelėje, nurodoma, kuriose iš dvidešimt devynių turtingiausių 
pasaulio šalių yra didžiausias vidurinių mokyklų abiturientų skai- 
čius ir kurios išleidžia didžiausią valstybės pajamų dalį mokytojų 
atlyginimams. Jei pažvelgsite, kurios šalys yra abiejų sąrašų viršu- 
je - megabitais vienam gyventojui ir vidurinių mokyklų abiturien- 
tų vienam gyventojui -susidarysite aiškų vaizdą, kas yra teisinga- 
me kelyje ir kas ne. Pavyzdžiui, neatsitiktinai Suomija, kurioje 
pragyvenimo lygis vienas iš aukščiausių pasaulyje, abiejuose są- 
rašuose yra beveik viršuje. 

Tas pats tinka ir bendrovėms. Vokietijos elektronikos milžinė 
Siemens yra labai sujungta laidais bendrovė, bet turi silpnai pa- 
naudojančios žinias reputaciją. Sykį nugirdau vadybos konsul- 
tanto, dirbusio su Siemens, pastabą: „Jei tik Siemens žinotų, ką žino 
Siemens, ji būtų turtinga bendrovė“. Tas pats tinka ir šalims. „Jei tik 
Prancūzija žinotų, ką žino Prancūzija... Jei tik Kinija žinotų, ką 
Žino Kinija...“ 

Klestės tos bendrovės ir šalys, kurios išmoksta veiksmingiau- 
siai panaudoti savo tinklus. General Electric supratimas apie daliji- 


mąsi sumanymais taip giliai įsišaknijo bendrovės kultūroje, kad 

užmokestis ir paaukštinimas tarnyboje iš dalies priklauso nuo va- 
dovaujančio darbuotojo elgesio - jo arjos sugebėjimo ir noro sinte- 
tinti idėjas, dalytis jomis bendrovėje ir suvedant skirtingas išma- 
nymo gijas kurti gaminių pridėtinę vertę. 

Šį principą galima geriausiai suprasti, pritaikant bendrovei, ku- 
rios paprastai nesiejame su Žinių verslu - tarkime, naftos bendro- 
vei Chevron. 1997 m. lankydamasis Kuveite kalbėjausi su Chevron 
Kuveito skyriaus generaliniu direktoriumi R. F. Iskanderiu, vienu 
iš geriausių Persijos įlankos naftininkų. Plepėjome apie tai, kaip 
Chevron mėgina vėl pradėti naftos žvalgymą Kuveite. Iskanderis, 
vardydamas Chevron stipriąsias puses ir kodėl jos turėtų atrodyti 
patrauklios Kuveitui, probėgšmais užsiminė, kad „Chevron nėra 
naftos bendrovė, tai mokymosi bendrovė“. 

„Ką jūs turite omenyje, sakydamas „mokymosi bendrovė?“ — 
paklausiau. Naftos bendrovės yra gręžimo bendrovės. Jos - tai vy- 
rukai su šalmais, naftuotais veidais ir rankomis. Kas čia per „mo- 
kymosi bendrovė“ ? 

Iskanderis paaiškino: aštuntajame dešimtmetyje iš esmės visos 
naftą eksportuojančios šalys Artimuosiuose Rytuose išvarė didžią- 
sias tarptautines naftos bendroves, kad galėtų pumpuoti savo naf- 
tą. Tai buvo iš dalies ekonominis, iš dalies politinis sprendimas, 
atspindintis bendrą postkolonijinių šalių nepriklausomybės tvir- 
tinimą šaltojo karo metu. Tačiau po dvidešimties metų daugelis tų 
naftą eksportuojančių šalių dabar jau gailisi to, ką padarė, ir žval- 
gosi, kaip parsikviesti tarptautines naftos bendroves. Taip yra iš 
dalies dėl to, kad mažėjant naftos atsargoms ir iškilus reikalui ieš- 
koti naujų sunkiau randamų atsargų, naftos žvalgymas darosi bran- 
gesnis ir tam reikia daugiau kapitalo. Bet iš dalies ir dėl to, kad 
mažėjant naftos atsargoms ir iškilus reikalui ieškoti sunkiau ran- 
damų atsargų, naftos žvalgymas reikalauja daugiau žinių. 

„Chevron pumpuoja naftą skirtingose vietovėse visame pasau- 


lyje, - paaiškino Iskanderis. - Nėra problemos, su kuria kur nors 

nebūtumėm susidūrę irjos kaip nors neišsprendę. Nėra uolos, ku- 
rios nebūtumėm pragręžę. Visas šias žinias mes kaupiame centri- 
nėje būstinėje, jas analizuojame, rūšiuojame, ir tai mums padeda 
bet kur išspręsti bet kokią naftos gręžimo problemą. Kaip besivys- 
tanti šalis jūs galite turėti nacionalinę naftos bendrovę, kuri dvide- 
šimt metų pumpavojūsų naftą. Bet mes jiems sakome: paklausykit, 
jūs dirbate dvidešimt metų, bet nėra įvairovės. Tai tik vienerių me- 
tų išmanymas padaugintas dvidešimt kartų. Kai dirbate daugybė- 
je šalių, kaip Chevron, jūs matote daugybę įvairių problemų, ir rei- 
kia rasti daugybę sprendimų. Turite rasti, arba versle jūsų nebus. 
Visi šie sprendimai paskui laikomi bendrovės Chevron atmintinė- 
je. Pagrindinis dalykas mūsų versle dabar yra pasinaudoti ta at- 
mintimi, ištraukti sprendimą, kurį pasitelkėme problemai spręsti 
Nigerijoje, kad išspręstume tą pačią problemą Kinijoje ar Kuveite. 
Seniau gal būtume užtrukę dvejus metus, kad bendrovėje rastume 
žmogų, kuris iš tikrųjų rado tą sprendimą Nigerijoje, ir pristatytu- 
me jį į Kiniją, kur jis galėtų tai pritaikyti. Dabar el. paštas ir mūsų 
darbo jėgos globalėjimas, kai žmonės kur kas dažniau keliauja po 
pasaulį su įvairiomis užduotimis, leidžia mums labai greitai iš- 
traukti tą sprendimą iš Chevron žinių saugyklų.“ 

Štai kodėl šiandien bendrovės saugo savo vidinius žinių tin- 
klus taip, kaip senovės karalystės statydavo sienas ir kasdavo grio- 
vius aplink savo teritoriją ir laukus. Atvykau į Sun Microsystems 
būstinę už Palo Alto. Kol laukiau, kada galėsiu patekti į vidų pas 
vadovaujantį darbuotoją, iš kurio buvau numatęs paimti interviu, 
priimamojo sekretorius man įteikė pasirašyti blanką, pavadintą 
„Slaptas susitarimas dėl neatskleidimo“. Lapo viršuje reikėjo pa- 
Žymėti vieną iš dviejų langelių: „Slaptas apsilankymas“ arba „Ne- 
slaptas apsilankymas“ . Tarp dalykų, su kuriais šiame dokumente 
turėjau sutikti, kad galėčiau įžengti į Sun kontorą, buvo nurodyta: 
„Pasirašantysis sutinka neatskleisti savininko informacijos jokiai 


trečiajai šaliai. Pasirašantysis sutinka savininko informaciją nau- 

doti tik tais tikslais, kuriuos raštu aiškiai leidžia Sun, ir nenaudoti 
jos pasirašančiojo naudai“. Šiandien jums prireiks mažiau popie- 
rizmo, kad patektumėte į CŽV. 

Štai kodėl dabar visos didžiosios bendrovės ir daugelis mažes- 
niųjų sukūrė naują VIP - vyriausiojo informacijos pareigūno - dar- 
bo vietą. Bendrovės suprato: būdamos įsitikinusios, kad savo Ži- 
nias ir informaciją kiekvienoje gamybos ir plėtros stadijoje pritaiko 
tinkamai, jos gauna materialinės naudos ir pasiekia daug didesnį 
veiksmingumą. Kiek laiko prireiks, kol kiekviena šalis galės turėti 
„Anformacijos ministrą“, kurio darbas - ne pasakoti išorės pasau- 
liui, kas vyksta tos šalies viduje, kaip kad buvo šaltojo karo metų, 
bet padėti tai šaliai suprasti, ką ji Žino, ir padėti jai įsitikinti, kad 
savo Žinias ji pritaiko pačiu veiksmingiausiu būdų. 

T. J. Rodgersas, Cypress Semiconductor įkūrėjas, sako: „Informa- 
cijos amžiuje nugalėtojai ir pralaimėtojai bus skiriami pagal proti- 
nius sugebėjimus. Reikia dviejų procentų amerikiečių mums vi- 
siems maitinti ir penkių procentų, kurie pagamintų viską, ko mums 
reikia. Visa kita bus paslaugų ir informacijos technologijos, ir tame 


pasaulyje žmonės ir protai bus svarbiausi kintamieji dydžiai“. 


Kiek sveria jūsų šalis ar bendrovė? 


Iš pasaulio, kuriame sunkieji ryja lengvuosius, mes pereiname prie 
pasaulio, kuriame lengvieji ryja sunkiuosius. Taigi kai dabar nu- 
vykstu į šalį, aš klausiu, be kita ko, kiek ji sveria - arba, tiesą sa- 
kant, kiek sveria vidutinis jos eksporto konteineris? 

Alanas Greenspanas išmokė mane, koks svarbus šis klausimas. 
Jis susijęs su tuo, ką ekonomistai vadina „pakeitimo efektu“, kai 
sumanymus, Žinias ir informacines technologijas vis labiau pakei- 
čia ekonominės vertės kūrimo svoris. Kuo daugiau Žinių ir infor- 
macinių technologijų, tokių kaip sumažinti lustai, įtaisyti į gami- 


nį, tuo mažiau jis svers, tuo našesnis jis bus, tuo daugiau jo bus 

parduodama ir tuo labiau jis praturtins jūsų bendrovę arjūsų šalį. 
Pakeisdami tranzistoriais vakuuminius vamzdelius, mes sumaži- 
nome radijo aparatus. Plauko storumo optinis kabelis pakeitė sun- 
kią varinę vielą. Skaitmeniniai magnetofonai dabar įrašo balsą be 
jokios juostos, tik su lustais ir skaitmenimis. Jūsų tėčio stalinė skai- 
čiavimo mašinėlė dabar virto kišeniniu kalkuliatoriumi. Pažanga 
architektūroje ir technikoje, kaip ir lengvesnių bei stipresnių staty- 
binių medžiagų sukūrimas, dabar mums suteikia tiek pat darbo 
erdvės, bet pastatuose, kurių betono, stiklo ir plieno svoris daug 
mažesnis, negu kad turėjo būti ankstesnėje epochoje. Jūsų priima- 
mojo sekretorę, sveriančią 55 kg ir sėdinčią prie 90 kg sveriančio 
stalo, turbūt jau pakeitė mažytis balso pašto įtaisas jūsų telefone, 
sveriantis mažiau už plunksnelę. 

Taigi vienas šalies jėgos, gyvybingumo ir galios matas šiandien 
yrajūsų BVP lengvumas. Šiandien kiekvienas JAV BVP doleris yra 
lengvesnis, nei kada nors anksčiau. Dar visai neseniai, šio am- 
žiaus viduryje, aiškina Greenspanas, „Amerikos ekonominės jė- 
gos simboliai“ vis dar buvo tokių sunkių gaminių, kaip plieno, 
automobilių ir ypač tvirtų mašinų, gamybos apimtys - gaminių, 
kurių geroką dalį gamybos išlaidų atspindėjo žaliavų ir fizinio 
darbo, reikalingo joms valdyti ir apdirbti, vertė ir svoris. Ši nuomo- 
nė, kad „svoris lygus vertei“, buvo tokia įsišaknijusi, kad legenda 
pasakoja, jog, kai 1977 m. Apple Computer pristatė „Apple II“, pirmą 
tikrą buitinį kompiuterį, Apple darbuotojai iš tikrųjų svarstė, ar ne- 
pridėti jam kokio nors dirbtinio svorio, nes jis buvo toks lengvas, 
kad baimintasi, jog Žmonės į jį rimtai nežiūrės. Vis dėlto nuo tada, 
nurodo Greenspanas, imta linkti prie „mažesnių, mažiau apčiuo- 
piamų gamybos apimties įrodymų“. Šiandien šalis, eksportuojan- 
li visų pirma žaliavas - prekes, geležies rūdą, naftą - daug svers. 
Šalis, kuri specializuojasi plėsti informacines technologijas ir pa- 
slaugas, svers daug mažiau ir tikriausiai suteiks didesniam savo 


žmonių skaičiui aukštesnį pragyvenimo lygį. 

Tas pats ir su bendrovėmis. DuPont dabar reikalauja, kad kiek- 
vienas iš jos skyrių pateiktų metinius įvertinimus, pavadintus 
„akcininko vertė svarui“. DuPont ima kiekvieną gaminį, kurį gami- 
na tas skyrius, ir stengiasi užtikrinti, kad jis kasmet nuolatos duo- 
tų daugiau pelno iš mažiau medžiagų kiekvienam pagamintam 
produktui. 

1983 m. Cormpug brošiūroje, kai bendrovė pirmą kartą viešai pa- 
sirodė, buvo giriamasi: „Cormpag nešiojamasis kompiuteris... yra 
16 bitų asmeninis kompiuteris užsidarančioje, nešiojamoje dėžėje, 
kuri yra 50 cm ilgio, 21 cm storio ir 40 cm pločio. Standartinė konfi- 
gūracija sveria maždaug 12,6 kg [ir] yra pakankamai lengva nešio- 
tis iš kontoros į kontorą, namo savaitgaliui ar į verslo keliones...“ 

Tas 12,6 kg „nešiojamasis kompiuteris“ Cormpag buvo vadina- 
mas „Sunkiai panešamu“,nes jį vos galėjai patempti. Jo standarti- 
nės konfigūracijos mažmeninė kaina buvo 2995 JAV doleriai. 
1999 m. Compag naujausias nešiojamasis kompiuteris, „Compa4 
Armada 3500“ ,svėrė tik 2 kg ir turėjo 500 kartų daugiau atminties. 
Jis kainavo nuo 3299 iki 4399 JAV dolerių, priklausomai nuo kon- 
figūracijos. Kadangi Compag kaip visuma 1983 m. dirbo gaudama 
27,6 procentų bruto pelno maržą, o 1997 m. beveik tokią pačią 27,5 
procentų maržą, dabar ji uždirba daugiau pinigų mokydamasi, 
kaip sudėti daugiau protinių sugebėjimų į gaminį, kuris sveria 
septintadalį 1983 m. svorio. Cormipag pasidarė turtingesnė (bentjau 


kuriam laikui), tapusi lengvesnė, tapusi sumanesnė. 


Arjūsų šalis arba bendrovė drįsta 

būti atvira išorei? 

Iš pasaulio, kuriame uždarieji mano galintys išgyventi sėkmin- 
giau nei atvirieji, mes pereiname prie pasaulio, kuriame atvirieji 
klesti kur kas labiau nei uždarieji. Vėlgi pažvelkime į kompiuterių 


pasaulį. Tiems kompiuterių gamintojams, kurie mėgino konkuruoti 

laikydamiesi savo monopolinių normų, išlikti buvo sunkiausia, 
tuo tarpu tie, kurie apsisprendė konkuruoti, remdamiesi atviros 
pramonės šakos techninės įrangos norma - kurios pradininkė bu- 
vo IBM, padedama Intel - klestėjo. Vadinamieji IBM asmeninių kom- 
piuterių klonai - Compag, Dell, Gateway, HP, Micron, Acer- perėmė 
IBM nustatytą normą, o paskui mėgino susidoroti su IBM ir viena 
su kita kurdamos kompiuterius, galinčius veikti pagal tą atvirą 
normą geriau, pigiau ir su didesne technologine parama. Kom- 
piuterių bendrovės Data General, Commodore, Wang, Prime ir Apple 
mėgino taikyti savas verslo normas. Kaip savo knygoje Kaip būti 
skailiueninium nurodė Nicholas Negroponte, jos manė, kad galėda- 
mos pasiūlyti sistemą, kuri būtų ir populiari, ir vienintelė, jos galėtų 
vyrauti ir užkirsti kelią bet kokiai konkurencijai. Iš jų suklestėjo vie- 
nintelė Apple, ir tai tik todėl, kad ji įsigudrino suburti labai ištikimų 
rinkos nišos vartotojų tinklą, užuot patraukusi vyraujančią kryptį. 

„Atviroje sistemoje mes konkuruojame savo vaizduote, one spy- 
nairraktu, - pastebėjo Negroponte. - Rezultatas — ne tik didesnis 
sėkmingai dirbančių bendrovių skaičius, bet ir platesnės pasirin- 
kimo galimybės vartotojui bei darjudresnis prekybinis sektorius, 
gebantis sparčiai keistis ir augti.“ 

Tokios pagrindinės strategijos laikėsi Cormipag, kad taptų ir veiks- 
minga IBM technologijos taikytoja, ir savo pačios kūrėja. Earlas 
Masonas paaiškino: „Conipag strategija - [būti] atvirų normų skai- 
čiavimo lydere, nes kuo daugiau Žmonių kuria taikomąsias pro- 
gramas ir programinę įrangą mūsų techninei įrangai, tuo daugiau 
mes galime padidinti mūsų techninės įrangos pardavimą, aptar- 
navimo pardavimą ir sprendimų pardavimą. Pagal senąjį modelį 
kompiuterių pramonėje buvo galvojama taip: jei aš turiu savą ope- 
racinę sistemą, jei aš turiu savus nepriklausomus prekiautojus pro- 
gramine įranga, dirbančius tik man, tada aš kontroliuosiu visą šį 
reikalą. Aš būsiu nepriklausomas, o ne susijęs, ir turėsiu kažką 


tokio, ko neturi niekas kitas. Tai nieko nedavė, nes programinės 

įrangos kūrėjai norėjo ją įrašinėti vis didesnei auditorijai, todėl 
jeigu jūs kaip kompiuterių gamintoja perimdavote atvirą pramo- 
nės šakos normą, jūs parduodavote vis didesnei auditorijai. Kai 
Apple pradėjo, ji savo normomis atvirai nesidalijo. Taigi programi- 
nės įrangos vyrukai pasakė: „Oho, tai visai nejuokinga. Jei aš dir- 
bu su Apple programine įranga, aš galėsiu įrašyti tiek daug taiko- 
mųjų programų, galėsiu tiek daug parduoti ir visai priklausysiu 
nuo Apple. Bet jei aš dirbu su bendrovėmis, veikiančiomis pagal 
atviras normas, aš būsiu susijęs su daugybe skirtingų bendrovių, 
tokių kaip Cormpaą, IBM ir Dell, o tai man iš tiesų leis padidinti 
pardavimų apimtis“. 

Jeigu jūs išmokstate pagrindinius dalykus - kaip sparčiau pri- 
sitaikyti, kaip sumaniau projektuoti, kaip geriau palaikyti ryšius 
su klientais, kaip geriau pritaikyti Žinias, kaip veiksmingiau kon- 
troliuoti išlaidas ir kaip patikimiau gaminti -jūs visada galite kon- 
kuruoti su bet kuo bet kokių normų srityje. Vienintelės žinios, ku- 
rias jums reikia apsaugoti ir laikyti paslaptyje - jūsų sukurti būdai, 
kaip būti geresniu kūrėju ar taikytoju už bet ką kitą. „Yra dalykų, 
kuriais mes nesidalijame, - paaiškino Masonas. - Mes nenorime, 
kad jūs pamatytumėte kai kuriuos procesus mūsų gamybos vieto- 
je, kadangi ten mes atliekame kai kuriuos veiksmus, teikiančius 
mūsų verslui tikrąjį pranašumą, ir jei jūs, būdamas konkurentas, 
tai pamatytumėte ir išsineštumėte, jūs lengvai galėtumėte tą patį 
dalyką įgyvendinti.“ 

Viena iš priežasčių, kodėl internetas taip greitai išaugo - tai, 
kad jis yra atvira norma. Geriausi sprendimai greitai laimi, o liku- 
sieji pašalinami iš mūšio lauko. Laidotuvių nebūna. Bendrovės 
praleidžia palyginti nedaug laiko patentams gauti, daugiau laiko 
praleidžiama nugalint atvirose varžybose. | 

Robertas Shapiro, Monsanto pirmininkas, mėgsta sakyti, kad vi- 
sada yra keletas dalykų, kuriuos apsimoka laikyti paslaptyje. Ta- 


čiaujūsų slaptumo kultūra yra lėtesnė kultūra, tinkama lėtesniam 

pasauliui. Kaip bendrovė, jūs visuomet galiausiai pervertinate tai, 
kąjūs žinote, nepakankamai įvertindami tai, kas nepatenka į jūsų 
regėjimo lauką. Kaip tai nusako Shapiro: „Aš kur kas mieliau pa- 
sakyčiau: „Paklausykit, papasakosiu jums viską, ką Žinau apie 
šios sistemos darbą, ojūs dar pasistenkit ją sukurti“. Nesjūs nega- 
lite ilgam pasikliauti informacijos monopolija. Galiausiai yra svarbu 
ir išlieka tai, kas jus daro geresniu varžovu atvirose lenktynėse. 
Vieninteliai pastovūs jūsų pranašumai - tai, kaip jūs naudojatės ir 
keičiatės informacija, ir tai, kaip jūs tobulėjate kaip bendrovė“. 

Taip pat yra ir su šalimis. „Aš tegaliu pasakyti, - sakė Maso- 
nas, -kad būnantatviram yra kur kas mažesnė galimybė tapti to, ką 
manote išmanąs, auka, nei būnant uždaram. Pažvelkite į Japonijos 
bankininkystę. Kodėl ji bankrutavusi profesiniu požiūriu? Todėl, 
kad ji labai uždara. Jie tapo aukomis to, ką manė išmanantys.“ 

Iš tikrųjų esama tiesioginio ryšio tarp šalies ekonomikos atviru- 
mo irjos pragyvenimo lygio. Ekonomisto Jeffrey Sachso ir Harvar- 
do tarptautinės plėtros instituto atliktas tyrimas parodė, kad atvi- 
rumas buvo lemiamas greito augimo veiksnys. Sachsas pranešė, 
kad atviros ekonomikos „augo 1,2 procento per metus sparčiau nei 
uždaros ekonomikos, nes kuo jūs atviresnis, tuo labiau jūs inte- 
gruotas į šiandieninį pasaulinį idėjų, rinkų, technologijų ir vady- 
bos naujovių tinklą “. 

Kai lankiausi Šiaurės Kinijos Dzilino provincijoje, stebėdamas 
kaimų rinkimus, vienas iš mūsų aplankytų kaimų buvo Kai Anas, 
kur daugelį kaimiečių išvydome jų namų aplinkoje. Dažnas na- 
mas buvo trijų dalių. Pirmoji dalis buvo maža nedegtų plytų lūšne- 
lė, kurioje šeima gyveno Mao laikais, antroji buvo didesnis raudo- 
nųplytųstatinys, kuriame šeima gyveno Deng Xiaopingo laikais, 
o trečioji dalis, pati naujausia, buvo baltų plytų pastatas su dažytų 
plytelių apvadu aplink laukujes duris, pastatytas Jiang Žemino 
epochoje. Galima buvo akivaizdžiai pamatyti, kaip Kinijai tapus 


atviresne šalimi išaugo kiekvieno kaimiečio namas. 

Ateityje, kuo atviresnė darysis jūsų ekonomika, privalumų tik 
daugės, nes globalėjimo epochoje Žinios yra ekonominio augimo 
pagrindas, ir jei jūs kaip nors atskiriate savo šalį nuo geriausių 
pasaulio protų arba geriausių technologijų, jūs vis greičiau imsite 
atsilikti. Štai kodėl nešališkiausioms, tolerantiškiausioms, kūry- 
bingiausioms ir įvairiapusiškiausioms bus lengviausia globalėti, 
tuo tarpu uždariausioms, nelanksčiausioms, irzliausioms, egocen- 
triškiausioms ir tradiciškiausioms bendruomenėms bei šalims, ku- 
rios vis dar nepriprato prie atvirumo, bus sunkų. 

Kalifornijos universiteto Berklyje urbanistikos specialistė An- 
na Lee Saxenian atliko nepaprastą tyrimą, pavadintą „Regioni- 
niai pranašumai“, kuriame aiškinama, kas taip išskiria Silicio slė- 
nį iš daugelio kitų modernių technologijų centrų. Jos išvada ta, kad 
Silicio slėniui unikalumo teikia ypatingai atviros sienos tarp tech- 
nologijų firmų bei tarp šių firmų ir rizikos kapitalo bendruomenės, 
bankininkystės bendruomenės, universitetų mokslo bendruome- 
nės irvietinės valdžios. Saxenian nurodo, kad Rytų pakrantės Sili- 
cio slėnis, esantis Bostone, 128 kelyje, visada atsilikdavo nuo tikro- 
jo Silicio slėnio, nes 128 kelio firmose vyravo slaptumo ir 
ekonominio nepriklausomumo kultūra, o verslo bei finansų ben- 
druomenėse - nenoras rizikuoti. 

Kai kurios mažos šalys supranta atvirumo privalumus. The 
Washington Post (1997 m. spalio 17 d.) pranešė, kad nors imigracija 
darosi Jungtinių Valstijų konservatyvių ir liberalių ideologų nesu- 
tarimų židiniu, „kitos šalys nusprendė pamėgdžioti Amerikos pa- 
tirtį su imigrantais“. Singapūro ambasadorė Vašingtone, Heng- 
Chee Chan, atskleidė iniciatyvą pritraukti imigrantus į Singapūrą, 
ragindama juos „vykti į Vakarus“ - iš tiesų vakarus, tolimus vaka- 
rus - „vis tolyn į vakarus, kol pasieks Aziją“. Buvo cituojami am- 
basadorės žodžiai: „Mes pripažįstame, kad mums reikia daugiau 
žmonių, kurie padėtų įgyvendinti mūsiškę protingo miesto, atei- 


ties miesto viziją“. Ji paaiškino, kad sumanymas kviestis imigran- 

tus kilo iš klestinčių visuomenių tyrimo, tokių kaip Jungtinės Vals- 
tijos ir Britanija, kurios klesti dėl savo atvirumo ir įvairovės. 

„Mes atradome, kad atviros visuomenės išlieka pažangios ir 
juda pirmyn“,-sakė ambasadorė. Todėl Singapūras siekė pratur- 
tinti tokias sritis, kaip informacinės technologijos, technika, far- 
macija, tyrimai ir bankininkystė. „Jūs ir toliau matysite, kad šios 
[įvairiapusės| šalys auga, - sakė ji. — Štai kodėl Singapūras bando 
pritraukti talentingus žmones.“ Singapūro darbuotojų telkimo pro- 
grama, pavadinta „Susisiek su Singapūru“, jau pritraukė jaunų 
europiečių ir australų. Singapūro ambasadorė sakė, jog siūlomi 
atlyginimai yra dideli, gali konkuruoti su Silicio slėniu ir, tiesa, 
Singapūre „yra Bruklino riestainių. 

Nors Singapūre ir buvo Bruklino riestainių, tačiau nebuvo 
intelektinio atvirumo atmosferos savam riestainiui sukurti -jau 
nekalbant apie naujausią programinę įrangą ar technologijas, lei- 
džiančias prisijungti prie interneto. Ministras pirmininkas Goh 
Chok Tongas kreipdamasis į tautą 1999 m. rugpjūtį netgi paskel- 
bė, kad „mums reikia Singapūre sukurti Silicio slėnio dvasią — 
kūrybingą ir norinčią rizikuoti“. Jo vyriausybė ėmė mažinti inter- 
neto svetainių cenzūrą — simboliškas žingsnis ta linkme. Tačiau 
Singapūro valdančioji partija šalyje vis dar tvirtai laikė savo 
gniaužtuose informaciją ir politiką, ir tai kūrė atmosferą, vargu 
ar galinčią patraukti irišlaikyti geriausius riestainių ar lustų ga- 
mintojus. 

Vis dėlto verta pažiūrėti, kaip Singapūras sujungia intelektinę 
laisvę ir atvirumą bei gebėjimą klestėti interneto amžiuje. Tai vil- 
tingas ženklas. Kaip sykį pastebėjo Lyricas Hughesas, China Onli- 
ne įkūrėjas, „jei ankstesnius varžančius režimus būtų galima įti- 
kinti, kadjie pažvelgtų į laisvą informacijos srautą ne kaip į grėsmę 
suverenių valstybių galiai, bet kaip į gyvybingos ekonominės in- 
frastruktūros ir gyventojų, skatinamų pasinaudoti naująja ekono- 


mika, kūrėją, - tada kitas amžius būtų išties daug žadantis“. 

Būdami atviri, jūs ne tik pritrauksite daugiau protų, bet ir persi- 
kelsite daugiau elektroninės kaimenės technologijų. Kai šalyje ma- 
žesni tarifai ir prekybos kliūtys - tai labai svarbus ženklas elektro- 
ninei kaimenei, ypač tarptautinėms bendrovėms - ilgaragiams 
galvijams. Tarkime, kad jūs esate Xerox ir nusprendėte Brazilijoje 
pastatyti kopijavimo aparatų gamyklą. Jei kopijavimo aparatų rin- 
ka Brazilijoje bus atvira ir nebus mėginama apsaugoti braziliškų 
kopijavimo aparatų gamyklų, Xerox turės labai didelių paskatų 
perkelti savo naujausią kopijavimo aparatų technologiją į savo nau- 
jąją Brazilijos gamyklą, nes Brazilijos rinkoje ji galės varžytis su 
konkurentais iš viso pasaulio, įskaitant geriausius Japonijos ir Eu- 
ropos kopijavimo aparatų gamintojus. Tačiau jeigu Xerox žino, kad 
Brazilija ketina išlaikyti aukštas muitų tarifų kliūtis, kad apsau- 
gotųsavąsias kopijavimo aparatų gamyklas, Xerox dar gali čia ati- 
daryti gamyklą, kad ji konkuruotų Brazilijos rinkoje, bet ji nejaus 
poreikio toje Brazilijos gamykloje įrengti savo naujausios techno- 
logijos. Ir kodėl turėtų, kai turės varžytis tik su neapsiplunksnavu- 
siomis, apsaugotomis Brazilijos bendrovėmis? Taigi galiausiai Bra- 
zilija pralaimi. Jos darbuotojai, jos rinka ir jos vartotojai netenka 
galimybės prieiti prie geriausių technologijų. 

Tikra teisybė: Brazilijoje ir Taivane devintojo dešimtmečio pra- 
džioje buvo maždaug tokios pačios pajamos vienam gyventojui, 
daugybė rimtų šalies bendrovių, gausu kapitalo, įgudę darbuoto- 
jai ir gerai apmokyta vidurinioji vadovų grandis. Ir viena, ir kita 
šalis nusprendė, jog, labai nori pasinerti į tarptautinį elektronikos 
verslą, o ypač į faksų aparatų gamybos rinką. Problema buvo ta, 
kad geriausios faksų technologijos šaltinis abiem šalims buvo tas 
pats — Japonijos bendrovė Fujitsu. 1998 m. Brazilijos Kongresas, 
siekdamas apsaugoti jauną Brazilijos faksų aparatų pramoną, įve- 
dė didelį pluoštą muitų tarifų elektronikos gaminiams, tarp jų — 
faksų aparatams. Todėl nebeliko paskatų perkelti į Brazilijos rinką 


geriausią faksų gamybos technologiją. Taivanas paskelbė nulinius 

tarifus ir atviras varžybas, kas pagamins geriausius faksų apara- 
tus. Remiantis Pasaulio banko tyrimu, 1994 m. Taivanas buvo pir- 
maujantis faksų aparatų gamintojas pasaulyje, tuo tarpu Brazili- 
jos faksų aparatai kainavo kur kas daugiau nei pasaulio vidurkis 
ir buvo ties išnykimo riba. 1995 m. Brazilijos Kongresas panaikino 
muitų tarifus faksų aparatams ir nusprendė konkuruoti atvirai. 

Kai Kinija 1999 m. buvo apkaltinta pavogusi kai kurias Ameri- 
kos branduolinių galvučių paslaptis, buvau nusiminęs kaip ir kiek- 
vienas — bet ne per labiausiai. Mat svarbiausia Amerikos paslaptis 
tokia, kurios kinai niekada nepavogs. Tai mūsų gyvenimo būdas. 
Tai mūsų gyvenimas atviroje visuomenėje. Kai jūs gyvenate užda- 
roje visuomenėje, visada būna dar viena paslaptis, kurią jums reikia 
pavogti, kad neiškristumėte iš žaidimo, nes visada būna dar viena 
naujovė, kurią jums reikia nutverti. Tai nereiškia, kad uždaros vi- 
suomenės nesugeba įvesti naujovių, tai tik reiškia, kad jų galimy- 
bės tai daryti yra kur kas mažesnės. Kai gyvenate atviroje visuome- 
nėje, jūsų stiprybė kyla būtent iš to atvirumo ir nemirtingos naujovių 
bei verslininkystės dvasios, kurią ji nuolat puoselėja. Kai kinai pa- 
darys to kopiją, pradėsiu nerimauti dėl jų kaip konkurentų. 


Ar jūsų šalis arba bendrovė drįsta 


būti atvira viduje? 


Šioje globalėjimo epochoje svarbu ne tik išmokti, kaip konkuruoti 
be sienų už jūsų šalies ribų, bet svarbu ir išmokti, kaip pašalinti 
sienas šalies viduje. Kuo jūs viduje skaidresni, kuo daugiau jūsų 
vyriausybės veiksmai grindžiami įstatymo viršenybe, kuo labiau 
jūs norite dalytis tuo, kaip ir kur priimami sprendimai, tuo mažiau 
tikėtina, kad korupcija liks paslėpta, ir tuo labiau tikėtina, kad kiti 
liks su jumis. Veiksminga, skaidri ir sąžininga teisinė sistema - kai 
piliečiai gali susidaryti tikslų vaizdą, ar jų vyriausybės politika 
sėkminga, kai investuotojai gali būti tikri, kad privati nuosavybė ir 

intelektinės naujovės bus gerbiamos, o žaidimo aikštelė bus ganė- 
tinai lygi - yra būtina subalansuotam augimui. Štai kodėl Lyricas 
Hughesas, China Online įkūrėjas, teisingai tvirtina, kad ateinan- 
čiais metais mes nebekalbėsime apie išsivysčiusias ir neišsivys- 
čiusias šalis arba kylančias ir nekylančias rinkas. Mes kalbėsime 
apie „skaidrias šalis“ ir „neskaidrias šalis“. 

„Dvidešimt pirmajame amžiuje kiekvienas ekonominis spren- 
dimas bus globalus, - įrodinėja Hughesas. - Globalių kapitalo rin- 
kų pasaulyje investicijos plauks į regionus, kurie tarptautinei fi- 
nansų bendruomenei bus skaidrūs. Pats terminas „kylanti rinka“ 
greitai atrodys keistas dvidešimtojo amžiaus terminas, kurį pakeis 
nauja pasaulinė skaidrių ir neskaidrių ekonomikų paradigma. Žvel- 
giant į ateitį, išsivysčiusios rinkos, tokios kaip Japonija, kurioms 
nepavyksta sukurti laisvo informacijos srauto ir kurių ekonomi- 
nės struktūros lieka nepermatomos išoriniam pasauliui, pasijus 
bekonkuruojančios su anksčiau buvusiomis vargingomis šalimis, 


kurių viešosios politikos aplinka palanki skaidrumui.“ 


Arjūsų šalies arba bendrovės vadovai tai supranta, 


Oo jei nesupranta, arjūs galite juos pakeisti? 


Prieš keletą metų ėmiau interviu iš arabų šalies vadovo ir pokalbio 
metu jį pagyriau, nes Moody's kredito reitingų agentūra jo šalį ką 
tik naujai įvertino ir pakėlė jos kredito reitingą - jai, buvusiai Že- 
miau investavimo laipsnio, dabar buvo suteiktas investavimo laips- 
nis. Šis arabų šalies vadovas man padėkojo už sveikinimus, o pas- 
kui pasisuko į šalia jo sėdintį patarėją ir arabiškai paklausė: „Kas 
yra Moody's?“ 

Vadovavimas visada svarbu, tačiau šioje sudėtingesnėje ir grei- 
tai judančioje sistemoje vadovavimas ir strateginė vizija kur kas 
svarbesni. Šiandien žvelgdamas į šalį arba bendrovę, aš klausiu: 


ar gali vadovas atlikti informacijos arbitražą, ar gali jis nuolatos 

sintetinti išsyk šešis skirtingus metmenis, ar jis supranta tris de- 
mokratėjimo tendencijas ir turi strategiją, kaip jomis pasinaudoti? 
Matjeigujūs nesuprantate pasaulio ir pasaulį formuojančių sąvei- 
kų, jūs tikrai negalite kurti pasaulio strategijos. Irjeigu jūs ruošia- 
tės veikti tokioje sudėtingoje ir Žiaurioje sistemoje, kaip globalėji- 
mas, bei joje klestėti, jums reikia strategijos, kaip jūsų šaliai ar 
bendrovei pasirinkti klestėjimą. 

Intel prezidentas Craigas Barrettas sykį man užsiminė: „Mes esa- 
me didžiausias investuotojas Airijoje ir, manau, didžiausias darb- 
davys. Mes čia esame todėl, kad Airija labai palanki verslui, jų mo- 
kymo infrastruktūra labai stipri, neįtikėtinai lengva į šalį viską įvežti 
ir išvežti, neįtikėtinai lengva bendradarbiauti su vyriausybe. Pir- 
miau nei Vokietijoje ar Prancūzijoje aš investuočiau Airijoje. Pran- 
cūzija yra vienintelė pasaulio šalis, uždraudusi interneto prekyboje 
naudoti kodavimą“. Kodavimo technologija, kurią Intel dabar įtaiso 
savo lustuose, svarbi interneto prekybai, kad neleistų nusikaltėliams 
vogti kredito kortelių numerių ir kitų asmeninių duomenų. „Pran- 
cūzija yra vienintelė šalis pasaulyje, kur mes negalime iš savo klien- 
tų priimti užsakymų internetu, nes negalime naudotis kodavimo 
technologijomis, — sakė Barrettas. - Aš ką tik lankiausi Paryžiuje, 
kad visiems parodyčiau kai kuriuos naujus Intel] gaminius, ir mums 
iš Prancūzijos vyriausybės reikėjo gauti ypatingą leidimą dvidešimt 
keturioms valandoms vien tam, kad šiame vieninteliame rinkoda- 
ros renginyje pademonstruotume mūsų kodavimo technologiją.“ 

Daugelis pasaulio šalių išsigąstų sužinojusios, kad Intel vado- 
vuijos atrodo atsiliekančios. Prancūzija manė, kad atsilieka Intel. 
„Jūs įvedate kvailą taisyklę, draudžiančią kodavimą - kurį jūs jau 
galite perkelti iš interneto -o baigiasi tuo, kad imate slopinti savo 
prekybos bei ekonomikos augimą, - sakė Barrettas. - Arba jūs lei- 
džiate man moderniai koduoti, arba aš išeinu.“ 

Devintojo dešimtmečio pabaigoje Intel surengė europinį susi- 


rinkimą rinkodaros klausimais, kuriame buvo sprendžiama, kur 

dėti išteklius, ir skaičiuojama, kurios šalys perspektyvios, o kurios 
ne. Intel Europos rinkodaros vadovas susirinkime pasirodė su Eu- 
ropos žemėlapiu - tik buvo skutimosi peiliuku išpjovęs Prancūziją 
iš rinkodaros žemėlapio. 

Būtent toks nesupratingas elgesys mane paskatino manyti, jog, 
jei Prancūzija būtų akcijos, aš jas parduočiau. Vis dėlto Prancūzija 
keičiasi ir galų gale, aš viliuosi, ji pasirodys perkamųjų sąraše. 
Nors kai kurie Prancūzijos vyriausybės pareigūnai bei intelektua- 
lai ir šneka daug kvailysčių apie ir prieš globalėjimo sistemą, Pran- 
cūzijos pramonininkai ir verslininkai dar įnirtingiau velkasi auk- 
sinius tramdomuosius marškinius. (Prancūzija netgi sumažino 
kodavimo kontrolę nuo to laiko, kai Barrettas 1998 m. lankėsi Pary- 
Žiuje. Kai kalba pakrypsta apie globalėjimą, prancūzai būna tarsi 
vairuotojas, duodantis ženklą, kad suks į kairę, o paskui pasukan- 
tis į dešinę. Jei tik jūs paskaitytumėte prancūzų žinovų mintis Le 
Monde, jūs pamanytumėte, kad Prancūzija niekad to nesupras; bet 
jei skaitote prancūzų verslo naujienas Wall Street Journal Europe, 
jūs suvoksite, kad privataus sektoriaus elitas tai supranta gana 
neblogai ir stumia Prancūziją į globalėjimo sistemą. 

„Galingos jėgos sparčiai pakerta Prancūzijos vyriausybės tra- 
dicinę įtaką ekonomikai, - pranešė Wall Street Journal Europe (1999 m. 
lapkričio 19 d.). - Privatizuotos bendrovės nebeegzistuoja tam, kad 
tarnautų valstybei ir parūpintų darbus; jos tenkina reiklų tarptau- 
tinių investuotojų būrį, kurių pagrindinis rūpestis - pelnas. Tuo 
pat metu dėl didėjančio Europos Sąjungos spaudimo Prancūzijos 
valdžios atstovams vis sunkiau kontroliuoti... Kitaip nei praeityje, 
kai vyriausybės biurokratai tampė daugelį Prancūzijos ekonomi- 
kos virvelių, šiandien daugelį bendrovių susijungimų vykdo ne- 
priklausomi bendrovių vadybininkai ir tvirtina po visą pasaulį 
išsibarstę investuotojai.“ 

Prancūzijoje bus nuolatinė priešiška reakcija į tokį bendrovių 


prisiderinimą prie globalėjimo sistemos, bet galiausiai reakcionie- 

riai pralaimės. Tačiau nebus apsieita be smarkios kovos. Mano 
draugė 1999 m. vasarą nuvyko į Paryžių irjai Paryžiaus centrinia- 
me pašte reikėjo pasinaudoti viešosiomis interneto paslaugomis — 
išsiųsti el. pašto Žinutę. Ji atvyko maždaug pietų metuir rado inter- 
neto kambarį uždarytą. Už jį buvo atsakingas prancūzų biurokratas, 
kuris kiekvieną dieną išeidamas pietauti užrakindavo duris ir už- 
kabindavo ženklą, jog jis išėjęs pietauti. Taigi tai, kad Paryžiaus 
paštas visuomenei siūlo interneto paslaugas - gera naujiena. Ta- 
čiau bloga naujiena ta, kad tam skirtas kambarys vis dar veikia 
pagal dviejų šimtų metų senumo prancūzų darbo valandas ir per 
pietus uždaromas dviem valandoms, lyg jis būtų mėsinė. 

Kita didelė šalis mano laikinajame pardavimų sąraše - Rusija, 
kuri vis dar neįdiegė operacinių sistemų ir programinės įrangos ir 
nepasirinko klestėjimo. Vaizdžiausiai tai atsiskleidė 1999 m. spa- 
lį, kai Rusijos aukščiausio rango vertybinių popierių rinkos prie- 
žiūros pareigūnas atsistatydino pareiškęs, kad Boriso Jelcino vy- 
riausybė tiesiog nesistengia priversti vykdyti įstatymus, kurie 
apsaugotų Rusijos akcininkus. Įsivaizduokite, jog paėmęs Ameri- 
kos laikraštį aptikote, kad Vertybinių popierių ir biržos komisijos 
vadovas Arthuras Levittas atsistatydino pareiškęs, jog Niujorko 
vertybinių popierių birža ir Amerikos komercinių bylų teismai yra 
tiek korumpuoti, kad geriau jums keliauti į Las Vegą ir statyti savo 
pinigus ant raudonų arjuodų langelių, užuot investavus rinkoje. 

„Reikia, kad Rusiją valdytų visiškai kitokie žmonės“, - paste- 
bėjo Billas Lewisas, vadovaujantis McKinsey konsultacinės firmos 
Globalėjimo institutui, kuris 1999 m. rudenį atliko didžiulį Rusijos 
ekonomikos tyrimą. - Daugelis Žmonių kaip ženklą, jog Rusija ei- 
na teisinga kryptimi, nurodydavo, kad joje nuolat vyksta laisvi 
rinkimai. Tačiau svarbiausias klausimas - ar Rusijoje yra už ką 
balsuoti? Ar yra politikų, suprantančių, ko šiandien reikia Rusijai, 
ir pasiruošusių tai įgyvendinti? Atsakymas - ne. Rusijai labiau- 


siai reikia savo Roosevelto. Jiems reikia gudraus, sąžiningo, su- 

pratingo politiko, galinčio sutelkti aplink save tinkamus techno- 
kratus ir vadovauti demokratėjimo procesui, įgyvendinant sociali- 
nę politiką ir ribotą, bet vykdomą reguliavimą, kurie yra būtinas 
augimo pagrindas.“ 

Aš vis dar viliuosi, kad Rusijoje, kaip Prancūzijoje, pamažu 
auga nauja karta, kuri supranta globalėjimo sistemą ir pareikalaus 
priemonių bei vadovavimo, kurie jai atneštų sėkmę. 1999 m. lap- 
kritį lankiausi USAID surengtame seminare konkurencijos klausi- 
mais, kuris vyko Kolombe, Šri Lankoje. Klausytojai buvo Šri Lankos, 
Indijos, Pakistano, Bangladešo ir Nepalo verslo vadovai bei eko- 
nomistai. Vienas iš pagrindinių kalbėtojų buvo Kosta Rikos ekspre- 
zidentas Jose Maria Figueresas, valandai užbūręs klausytojus 
pasakojimu, kaip Kosta Rika įtikino Intel įsteigti šalyje gamyklą ir 
sėkmingai prisitaikė prie Informacijos revoliucijos. Pietų Azijos audi- 
torija pagarbiai klausėsi, o atėjus laikui klausti, vienas po kito stojo- 
si ir klausė: „Arjūs kandidatuotumėte į mūsų šalies prezidentus?“ 

Tai buvo įspūdingiausias reginys. Kelių skirtingų šalių žmo- 
nės stojosi ir prašė buvusį kitos šalies prezidentą kandidatuoti jų 
tėvynėse -ir visiškai nebuvo sutrikę. Tai rodo, jog mums žengiant 
į šią epochą, kurioje kiekvienas vis daugiau Žino apie tai, kaip 
gyvena visi kiti - ypač trisdešimtmečiai ir keturiasdešimtmečiai, 
išsilavinusi karta, šiandien auganti daugelyje šalių - jie amžinai 
nesitaikstys su prastu politiniu vadovavimu. Keturiasdešimt šeše- 
rių metų Šri Lankos bankininkė, kartu su manimi lankiusis semi- 
nare, gana vykusiai išreiškė savo nepasitenkinimą: „Mes prarado- 
me dvidešimt penkerius metus, -sakė ji. -1964 m. Lee Kwan Yew 
[Singapūro vadovas] atvyko į Šri Lanką ir pareiškė, kad Singapū- 
ras turėtų tapti kaip Šri Lanka. Mes buvome jam sektinas pavyz- 
dys - raštingumų, sveikatos priežiūra ir švietimu. Bet dabar sekti- 
nas pavyzdys yra Singapūras, o [mūsų] likimas tas, kad mes jo 
taip ir nepavijome. Taigi žmonės, klausydamiesi Figuereso, klau- 


sė: „Kodėl mes neturime tokių vadovų?“, „Iš kur jis atsirado?“, 


294 THOMAS L. FRIEDMAN. „LEXUS“ IR ALYVMEDIS 


„Kaip jam pavyko?“, „Ar žmonės gauna tokius vadovus, kokių 
nusipelno?“ Mums reikia išvaryti visus tuos korumpuotus ir ne- 
mokšas vadovus, bet mes niekada to nepadarysime. Daug kam 
turėjo nusiristi galvos, bet nenusirito. Nenuostabu, - pridūrė ji, - 
kad tiek daug Žmonių [po Figuereso kalbos] sakė: „Jei mes savo 
šalyje neturime tokios kompetencijos, kodėl mums jos nenusisam- 
džius?“ Vienas iš stambiųjų Šri Lankos verslininkų sakė: „Aš netgi 
sutikčiau pats mokėti jam atlyginimą“. Protų čia netrūksta. Pažiū- 
rėkite, kiek bendrovių [Silicio slėnyje] įsteigė šrilankiečiai ar indai, 


bet mes neturime tokių vadovų, kokių reikia mūsų laivui valdyti“. 


Arjūsų šalis arba bendrovė pasiruošusi 

nušauti savo sužeistuosius ir rūpintis 

išlikusiais gyvaisiais? 

Pasaulyje be sienų jūsų bendrovei arba šaliai reikia turėti kultūrą, 
skatinančią naikinti pripažintas įmones, net jeigujos vis dar atro- 
dytų dirbančios gerai - kitaip jas sunaikins kas nors kitas. Cormpag 
buvo įsteigta kaip tik dėl to, kad IBM nenorėjo naikinti vienos iš 
savo kompiuterinių naujovių, IBM AT, pagrįstos 286 lustu, ir šokti 
į priekį su spartesniu asmeniniu kompiuteriu, pagrįstu 386 lustų, 
kai tik jis atsirado. Taigi Cormpa4 pasiskubino ir sukūrė asmeninį 
kompiuterį su 386 lustu, suduodama stiprų smūgį IBM. 

Kaip savo knygoje Kaip sukaupti turtą nurodo Masačusetso tech- 
nologijos instituto ekonomistas Lesteris C. Thurow, senosios dide- 
lės firmos supranta, dažnai netgi išranda, naujas pasaulį keičian- 
čias technologijas, bet jos susiduria su struktūrinėmis problemomis, 
kurių beveik neįmanoma išspręsti. „Kai atsiranda naujos reikš- 
mingos technologijos, tokios firmos privalo sunaikinti sena, kad 
sukurtų nauja. Pavyzdžiui, keturios iš penkių vakuuminių vamz- 
delių gamintojų niekada sėkmingai negamino tranzistorių po to, 
kai atsirado tranzistoriai, pakeitę vakuuminius vamzdelius, o penk- 

toji šiandien jau iškritusi iš žaidimo, - pastebi Thurow. - Kai sili- 
cio lustai leido asmeniniam kompiuteriui pakeisti didelį kompiu- 
terį ir įsigalėti kompiuterių rinkoje, senasis pramonės lyderis IBM 
nuvirto nuo sosto.“ 

Business Week (1999 m. gruodžio 13 d.) rašė apie Edwardą Zan- 
derį, Sun Microsystems atsakingą prezidentą. Man krito į akį viena 
straipsnio pastraipa. Joje buvo rašoma: „Matęs, kaip ankstesnieji 
darbdaviai Data General ir Apollo Computer buvo sutriuškinti pa- 
čioje jų šlovės viršūnėje, Zanderis antrąkart per penkerius metus 
pradeda pertvarkyti Sun. Jis mėgina sukurti naujovišką bendrovę, 
turinčią mažiau prekiauti autonominiais kompiuteriais, o daugiau 
kurti tinklo svetaines, bendrovių tinklus ir puikiai veikiančius ki- 
šeninius daikčiukus... „Mes ir vėl pasiryžę sugriauti bendrovę, — 
sakojis. - Noriu, kad Sun būtų interneto amžiaus IBM“. 

Besiblaškantieji galiausiai atsikvoši - nes IBM irgi norėjo būti 
interneto amžiaus IBM, pramonės šakos lydere. Įdomus dalykas, 
kad šįsyk IBM keičiasi. IBM ne tik pavirto į daugiau internetu pa- 
grįstą bendrovę, betir savo verslą pavertė visas paslaugas teikian- 
čia interneto klinika, kur bet kuri didelė ar maža bendrovė gali 
apsilankyti ir įsigyti technologijų, palaikymo paslaugų ir patari- 
mų, kaip tapti el. bendrove ar užsiimti el. verslu. Kitaip tariant, 
IBM iš pramonės šakos lyderės virto bendrove - Sovietų Sąjungos 
atitikmeniu, ir vėl tapo viena iš lyderių - iš pradžių atradusi save, 
paskui nenorėdama iš naujo savęs atrasti, o paskui - iš esmės nau- 
jai save atrasdama. Iki 2000 m. IBM buvo viena iš pirmaujančių 
Sun, Compag ir visiems kitiems, kurie devintajame dešimtmetyje ir 
dešimtojo pradžioje atrodė aplenkę IBM. 

Kad šalys klestėtų, joms reikia tokios pačios kultūros, skatinan- 
čios iš naujo save atrasti. Kaip vėlgi pastebi Thurow, „visuomenės, 
kurios nėra pasirengusios atsisveikinti su praeitimi, nenori leisti, 


kad atsirastų verslininkai. Europa yra geras verslo svarbos pavyz- 

dys. Europa sutaupo ir investuoja daugiau, nei Jungtinės Valsti- 
jos, jos gyventojai labiau išsilavinę, ji kaip ir Jungtinės Valstijos 
supranta mokslo reikšmę. Tačiau ji nesukūrė jokių naujų dvide- 
šimt pirmojo amžiaus intelektinių pramonės šakų. Praėjusiais me- 
tais (1998) paskutiniosios vietinės kompiuterių gamintojos Siemens 
Nixdorf gamybos padalinys buvo parduotas Taivano Acer. Kaip 
dvidešimt pirmajame amžiuje regionas gali būti lyderiu ir visiškai 
nedalyvauti kompiuterių versle? Nėra Europos įmonininkų, kurie 
turėtų būti. Sociologija beveik visada būna aukščiau technologijos. 
Sumanymai dažnai lieka neįgyvendinti, nes žmonės nenori jų įgy- 
vendinti. Tai, kas įmanoma, ne visada atsitinka“. 

Kadaisirastų revoliucingi gaminiai, reikia visuomenės, kuri pri- 
taria kūrybingam griovimui ar bentjau jį pakenčia. Tai ypač svar- 
bu pasaulyje be sienų, kuriame daug sunkiau apginti sena nuo 
nauja. Šalis turėtų nerimauti dėl darbų netekimo, o ne dėl firmų 
netekimo. Tai gali pasirodyti prieštaringa, tačiau taip nėra. Jeigu 
nerimaujate dėl firmų netekimo, baigsis tuo, kad prarasite kur kas 
daugiau darbų. Jūs turite parūpinti apsaugos priemonių darbus 
prarandantiems Žmonėms, bet ne firmoms, prarandančioms savo 
pranašumą. 

Neatsitiktinai Taivanas kur kas sėkmingiau nei jo kaimynai 
išgyveno po dešimtojo dešimtmečio pabaigos Azijos ekonominės 
krizės. Chi Schive, Taivano ekonominio planavimo ir plėtros tary- 
bos vicepirmininkas, įtikinėja, kad pagrindinė to priežastis buvo 
Taivano vyriausybės pasiryžimas toleruoti kūrybingo griovimo kul- 
tūrą. Iš dalies tai buvo istorinis atsitiktinumas. Kai 1948 metais 
Kinijos pilietinio karo metu į Taivaną iš žemyninės šalies dalies 
atsikraustė nacionalistai, jie paėmė į savo rankas valdžios vairą, 
bet nelabai domėjosi verslu. Dėl tos priežasties, kad neketino Tai- 
vane pasilikti ilgam. Jie manė, jog grįš į žemyninę šalies dalį. Taigi 
iš pradžių Taivano vyriausybės požiūris buvo kur kas labiau pa- 


grįstas nesikišimu į verslą, negu kitose Pietryčių Azijos šalyse. Užuot 

kūrusi milžiniškus konglomeratus, kaip Korėjoje arba Japonijoje, 
Taivano vyriausybė apskritai nesikišo į verslo pasaulį. Dėl to atsi- 
rado daugybė smulkių ir vidutinio dydžio įmonių, kurias dažnai 
įsteigdavo viena šeima, dirbanti savo namuose. Šios įmonės galėjo 
išlikti tik būdamos labai lanksčios ir labai veiksmingos, pasiren- 
gusios bematant peršokti iš verslo į verslą ir iš rinkos į rinką. 

Kadangi Taivano vyriausybė devintajame dešimtmetyje atvėrė 
savo ekonomiką ir nemėgino apsaugoti šių smulkiųjų įmonių, jos 
nuolatos susidurdavo su konkurencingiausiomis pasaulyje rin- 
komis bei technologijomis, todėljos be paliovos spartino automati- 
zavimą, gerino savo gaminių kokybę, pereidavo prie didesnės pri- 
dėtinės vertės prekių ir perkeldavo gamybą į užsienį, nors dėl to 
namuose kuriam laikui būdavo prarandama darbų. Tie, kurie nesu- 
spėdavo, būdavo paliekami pakely arba jie būdavo praryjami ge- 
resnių firmų. Iš tiesų Taivano ekonomikos reikalų ministerija išdi- 
džiai pateikia statistiką, pavadintą „Taivano bendrovių gimimai 
ir mirtys 1986-1998 m.“ ,rodančią naujų susikuriančių ir senų Žūs- 
tančių bendrovių pastovią pusiausvyrą netgi Azijos ekonominio 
nuosmukio metu. 

Vis dėlto negana būti pasiruošusiam nušauti savo sužeistuo- 
sius ir leisti rinkoje veikti Darwino dėsniams. Sėkmingos šalys, 
pastebi Schive, yra ir tos, kurios pasižymi rizikos kapitalo mąsty- 
sena ir bendruomene, padedančia atpažinti nugalėtojus bei juos 
puoselėti, kad jie galėtų savo naujoves paversti pelno šaltiniu. Lo- 
šimo kultūra, tokia kaip Taivano, iš tiesų padeda, nes kai novato- 
rius išlenda iš savo dirbtuvės su nauju sumanymu, jam paprastai 
pasirodo sunku tą sumanymą išplėtoti dėl su juo susijusios dide- 
lės rizikos. Taivano rizikos kapitalo pramonė atsirado devintojo 
dešimtmečio pradžioje ir visais atžvilgiais buvo visapusiškai sėk- 
minga, pagimdžiusi šimtus pelningų firmų. Dabar kai kurios Sili- 
cio slėnyje sėkmingiausiai dirbančios bendrovės, tokios kaip Cisco 


ir Intel, iš pradžių buvo sukurtos lošiančių rizikos kapitalistų. 

Kaip jūsų šaliai arba bendrovei 


sekasi susidraugauti? 


Iš pasaulio, kuriame visi nori veikti pavieniui - kur sektinas vado- 
vaujančio darbuotojo pavyzdys yra visiškas individualistas, o sek- 
tinas bendrovės pavyzdys - vertikaliai sujungta bendrovė - mes 
perėjome prie pasaulio, kurjūs negalite išgyventi, jei neturite dau- 
gybės sąjungininkų, kur sektinas vadovaujančio darbuotojo pa- 
vyzdys yra čerčiliškų sąjungų sudarytojas, o sektinas bendrovės 
pavyzdys - horizontaliai susieta bendrovė. 

Globalioje ekonomikoje tam tikrose pramonės šakose jūs nega- 
lite išgyventi, jei nepajėgiate globaliai konkuruoti - o to be sąjungų 
jūs nepadarysite. Lengva suprasti kodėl. Kai kuriose pramonės 
šakose, tokiose kaip puslaidininkiai, aerokosmonautika, telekomu- 
nikacijos ir farmacija, - pastebi Whartono mokyklos globalėjimo 
specialistas Stephenas J. Kobrinas, - „technologijų mastas išaugo 
tiek, kad net pramonės lyderiams vieniems gali pritrūkti išteklių 
konkurencingiems tyrinėjimams organizuoti, turint omeny sujais 
susijusias milžiniškas išlaidas, netikrumą dėl rezultatų ir, kas taip 
patsvarbu, gaminių gyvavimo trukmę“. Be to, tam tikriems sudė- 
tingiems gaminiams sukurti šiandieniniame pasaulyje reikalingų 
mokslinių ir techninių žinių didžiajai daliai vis labiau reikia, kad 
kelios firmos sujungtų savo išteklius. Be to, šios firmos gali atgauti 
savo milžiniškas investicijas į tyrinėjimus vieninteliu būdu - par- 
duodamos ne tik savo nacionalinėms rinkoms, kurios yra per ma- 
žos, bet visam plačiajam pasauliui - o tam irgi reikia sąjunginin- 
kų. „Šis padidėjęs poreikis sudaryti sąjungas, - daro išvadą 
Kobrinas, - yra vienas iš šios globalėjimo epochos požymių, nau- 
jas ne tik mastu, bet ir pobūdžiu. Tai vienas iš požymių, nepastebi- 
mai sujungiantis pasaulį ir skatinantis didesnį globalėjimą ne vi- 
sada matomais būdais.“ 

Sąjungos nėra bendrovių susijungimai. Jos reiškia, kad dvi ben- 
drovės išsaugo skirtingas tapatybes, bet sutinka labai artimai 

bendradarbiauti. Jos dabar susidaro visame pasaulyje lig šiol ne- 
regėtu greičiu. Viena iš vietų, kur sąjungos aiškiausiai matomos 
plika akimi - oro linijos. Pažvelkite į Star Alliance reklamas - tai 
šešių oro linijų bendrovių sąjunga, užsakanti vietas viena kitos 
skrydžiams, dalijantis išankstinio užsakymo kodais, ir pripažįs- 
tanti viena kitos dažnai skraidančių keleivių programas. Tai lei- 
džia bendradarbiauti sąjungai priklausančioms oro linijų bendro- 
vėms ir pasiūlyti savo klientams visas kelionių paslaugas bet kurioje 
pasaulio vietoje. Jos Žino, kad šiandieniniame pasaulyje turi siūly- 
ti tokias paslaugas, bet tai jos gali padaryti tik susijungdamos, nes 
nė viena išjų pasaulio galbūt negalėtų aprėpti. Jų reklamoje vaiz- 
duojamas ištįsęs lėktuvas, kurio priekinė dalis priklauso United, 
kabina - Air Canada, vidurinioji dalis - SAS, Varię ir Thai Airways, 
o uodega - Lufthansa; užrašas šalia aiškina: „Star Alliance: oro lini- 
jų tinklas Žemei“. O kas dabar jų konkurentas? Be abejo, kita oro 
linijų bendrovių sąjunga. Ji vadinasi One World, o jos reklamose 
giriamasi: „Dabar jūs galite tikėtis septynių geriausių oro linijų 
pripažinimo. Dar daugiau poilsio kambarių. Sklandesni persėdi- 
mai. Galimybė uždirbti ir pasinaudoti dažnai skraidančių kelei- 
vių kilometrais į dar daugiau vietų“. 

Turėti vadovaujantį darbuotoją, žinantį, kaip sudaryti sąjun- 
gas ir jomis naudotis - kurti pasitikėjimą ir skaidrumą su kitomis 
bendrovėmis - tai vertingas dalykas, norint išlikti globalėjimo sis- 
temoje. Tai gali būti labai sudėtinga. Coimmpag, sudarydama strate- 
ginę partnerystę su Intel gaminti savo lustams ir su Microsoft — 
parūpinti „Windows“ operacines sistemas ir programinę įrangą, 
įstengė tučtuojau į kiekvieną kompiuterį įtaisyti naujausius tiek 
puslaidininkių, tiek operacinių sistemų technologinius pasieki- 
mus ir išlikti pati moderniausia. 1997 m. Compag metinėje ataskai- 
toje teigiama, jog „klientai vis labiau pripažįsta, kad geriausiai 
sekasi skaičiuoti su gaminiais tų bendrovių, kurioms labiausiai 
sekasi partneriauti“. Forbes kartą citavo vadybos konsultantą, taip 

apibūdinusį Intel Andy Grove'o ir Compag Eckhardo Pfeifferio 
santykius: „Iš Andy burnos į Eckhardo ausį. Kažkas panašaus į 
santuoką“. 

Su šalimis yra taip pat, kaip su bendrovėmis. Ekonominio sau- 
gumo požiūriu Amerikai visada reikėjo sąjungininkų tarptautinės 
ekonomikos srityje. Mes niekada nebuvomeatsitvėrę. Dabar mums 
tiesiog reikia daugiau ir įvairesnių sąjungininkų. „Negaliu įsivaiz- 
duoti, kad prieš dvidešimt ar dvidešimt penkerius metus mano 
pirmtakai būtų nerimavę dėl ekonominės krizės Tailande ar Indo- 
nezijoje, ar netgi Korėjoje, - sakė man buvęs JAV valstybės iždo 
sekretorius Robertas Rubinas. - Dėl Anglijos nerimavome. Dėl Ja- 
ponijos nerimavome. Bet ne dėl Tailando. Bet šiandien kur kas 
daugiau šalių priklauso tam, kas praktiniais sumetimais laikoma 
globalia ekonomika. Jų rezultatai gali paveikti mūsų šalį, ir man 
reikia daug laiko bei energijos tokiems padariniams įveikti.“ 

Nacionalinio saugumo srityje taip pat esama panašaus porei- 
kio pasirūpinti daugiau partnerių ir sąjungininkų. Visų pirma, kai 
nebėra visur vyraujančio šaltojo karo nei visur gresiančio priešo, 
niekieno visuomenė nenori brangiai mokėti - krauju ar valstybės 
pinigais - kad įveiktų mažesnes pavojingas valstybes, net jeigu jos 
būtų nepaprastai pavojingos. Net pasirodžius Saddamui Hussei- 
nui, keliančiam grėsmę naftos gabenimui ir mojuojančiam masi- 
nio naikinimo ginklais, Busho administracijai prireikė šešių mė- 
nesių surinkti partnerių koalicijai - ne tik kariauti su Saddamu, 
bet - kas svarbiau — už tai sumokėti. Aš rašiau apie valstybės sek- 
retorių Bakerį, kai jis išvyko rinkti lėšų pirmajam Persijos įlankos 
karui. Visi lėktuve buvę žurnalistai susimetė ir nupirko jam alavi- 
nį puodelį. 

Tačiau be to, kad reikia daugiau sąjungininkų norint duoti at- 
kirtį pavojingoms valstybėms, esama daugybės tarptautinių klau- 
simų, kurie dabar pasaulyje be sienų kelia didesnę grėsmę, negu 


kada nors. Kai nėra galinčių jus apginti sienų, vienintelis būdas 

apsiginti nuo vidinių ar išorinių grėsmių - pagerinti jūsų pačių 
valdymo ir priežiūros kokybę bei tam reikalui sudaryti sąjungas 
su kitais — ar tai būtų kova su teroristais, mafija, ginklų platinto- 
jais, ar El Nino. 

Dešimtojo dešimtmečio pabaigoje Jungtinės Valstijos stengėsi, 
kad silpna Rusijos vyriausybė apribotų privačių Rusijos bendro- 
vių vykdomą branduolinių ir raketinių technologijų pardavimą 
Iranui. Šaltojo karo sienų pasaulyje Jungtinėms Valstijoms nieka- 
da nereikėjo nerimauti dėl privačių Rusijos firmų veiklos. Tokio 
dalyko nebuvo. Buvo tik oficialus Rusijos ginklų pardavinėjimas, 
kuriam sutrukdyti galėjo oficialūs Amerikos ginklų perdavimai ar 
kitos tarpvalstybinės priemonės. 

Bet dabar taip nebėra. Rusijos ginklų gamintojai dabar vis la- 
biau veikia savarankiškai, viskam pasiryžę dėl grynųjų pinigų. 
Jungtinės Valstijos pačios negali įvesti transporto apribojimų pri- 
vačioms Rusijos bendrovėms. Todėl Amerikai tenka paslapčia at- 
sitverti sienomis nuo tokio eksporto, pasinaudojant savo įtaka su- 
daryti koaliciją ir pamėginti įtraukti į ją kitus iš viešojo ir privataus 
sektoriaus. Rusijos ginklų perdavimo Iranui atveju Clintono admi- 
nistracija įvedė ekonomines sankcijas Rusijos universitetams ir 
dviem technikos institutams, o paskui stengėsi (ne visada sėkmin- 
gai), kad tą padarytų ir europiečiai, nes šių Rusijos mokyklų spe- 
cialistai buvo įtariami bendradarbiavimu su Iranu, o Rusijos vy- 
riausybė nieko nedarė arba negalėjo padaryti. Šaltojo karo metais 
Amerika viena galėjo sustabdyti tokius Rusijos perdavimus. Da- 
bar ji gali juos sustabdyti tik veikdama kaip orkestro dirigentas. 
vadovybei atrinkti, kurias problemas ji vis dar gali spręsti viena, 
klasikinio tarpvalstybinio karinio atgrasymo būdu, o kurias ji šian- 
dien gali spręsti tik su partneriais. Kai kurie Amerikos politikai yra 
vienašališki ir mano, kad visus klausimus mes turime spręsti vie- 


ni; kiti mano, kad visus klausimus mes turime spręsti su savo są- 

jungininkais ir tais, kuriuos norime matyti savo taikytojais. Teisin- 
gas būtų abiejų požiūrių derinys. Jei Amerika kai kurių dalykų 
nepasirengusi daryti viena, niekas ja neseks. Bet jei atrodys, kad ji 
viską nori daryti viena, taip pat niekas ja neseks. 

Monsanto pirmininkas Robertas Shapiro, kurio bendrovė vado- 
vavo daugybei globalių strateginių sąjungų su ūkininkais, sėklų 
platintojais ir maisto pirkėjais, kad iš savo gaminių gautų dau- 
giausia vertės, sykį man pasakojo, kaip tai būna sudėtinga. Tar- 
pais jis šnekėjo it Jungtinių Valstijų prezidentas, mėginantis per- 
prasti, kaip Amerika turėtų teikti finansinę paramą Meksikai ar 
kokią koaliciją —o gal išvis jokios - pasitelkti susidūrus su Iraku ir 
norint jį sulaikyti. Shapiro sakė: „Šis naujasis sąjungų pasaulis 
yra terra incognita. Kiekvienas galvoje turi pavyzdį, bet niekas neži- 
no, kaip jis veikia: kaip suderinti bendrus interesus su savaisiais, 
trumpalaikius laimėjimus su ilgalaikiais? Kurie dalykai jums ben- 
dri ir kurjūs iš tiesų norite išsaugoti atskiras tapatybes? Mes žino- 
me, kaip susijungia bendrovės, bet lygiųjų sąjungos — visai kas 
kita. Aš turiu pasitikėti jūsų gebėjimais kaip svarbia savo gyveni- 
mo dalimi. Tikrasis sunkumas tas, kad tai nebus vienintelė jūsų 
sąjunga. Jeigu jūs konkuruojate globaliai, jų bus daugybė vienu 
metu. O kai paskui jums ir man tenka daryti abipuses nuolaidas, 


jums ir Fredui bei Fredui ir man? Išties sudėtinga“. 


Ar geras jūsų šalies arba bendrovės prekių ženklas? 


Šiandieniniame globalėjančiame pasaulyje tiek galingai globaliai 
bendrovei, tiek galingai šaliai reikia „stiprių“ prekių Ženklų, ga- 
linčių pritraukti ir išlaikyti vartotojus ir investuotojus. Kas yra pre- 
kyženklis? Konsultacinės firmos McKinsey komanda 1997 m. jį pui- 
kiai apibūdino savo bendrovės žurnale: „Pavadinimas tampa 
prekės ženklu, - rašė McKinsey komanda, - kai vartotojai jį sieja su 


tam tikra apčiuopiama arba neapčiuopiama nauda“, kurią jiems 


II. PRISIJUNGTI PRIE SISTEMOS 303 


suteikia tas gaminys ar paslauga. „Šiam ryšiui stiprėjant, didėja 
vartotojų ištikimybė ir pasiryžimas mokėti didesnę kainą... Kad 
bendrovė iš prekyženklio gautų dividendų, jai reikia dviejų daly- 
kų: pirma, rinkoje išskirti savo gaminį iš kitų; antra, susieti tai, ką ji 
sako apie savo prekyženklį reklamoje ir rinkodaroje, su tuo, kąji iš 
tikrųjų teikia. Paskui susidaro ryšys tarp prekyženklio ir kliento... 
Stiprėjant pozicijoms, stiprėja ir prekyženklis.“ 

Kitaip tariant, bendrovė, norėdama sukurti stiprų prekyženklį, 
turi parodyti, kuo jos gaminys stiprus ir kuo jis skiriasi nuo kitų. 
Nūdienėje globalėjimo sistemoje prekyženkliai kur kas svarbesni 
todėl, kad pasaulyje be sienų ar tarpininkų klientai ir gamintojai 
dabar kur kas dažniau susiduria akis į akį. Kai Žmonės tiesiogiai 
internetu gali pirkti ką tik panorėję - užuot ėję į Saks, Sears arba 
Circuit City, kur parduotuvė ir pardavėjas jiems tarpininkauja ir 
padeda išsirinkti - labai svarbu turėti prekyženklį, kuriuo klientai 
pasitiki. 

Cormpag dešimtojo dešimtmečio viduryje susidūrė su rimta pre- 
kės ženklo problema, kai kompiuterių sudedamųjų dalių ir sąjun- 
gos partneriai - Intel ir Microsoft - paliko ją iš esmės be prekyžen- 
klio. Vartotojams beveik neberūpėjo kompiuterio dėžė -arji vadinosi 
Dell, Gateway, RP, IBM, ar Compag. Jiems terūpėjo, ar viduje yra Intel 
lustai, ar veikia „Windows“ operacinės sistemos ir programinė 
įranga. Nenuostabu, kad Cormpag vadovai ėmė niurnėti: „Mums 
nusibodo būti Andy Grove'o platintojais.“ 

Viena iš priežasčių, kodėl Intel ir Microsoft paliko Compag be 
prekyženklio - tai, kad ji labai ribotai save įsivaizdavo, ir tai atsi- 
spindėjo jos reklamose. Comipag įsivaizdavo save kaip tik į gami- 
nius nukreiptą bendrovę, kompiuterių gamintoją ir pardavėją. Ji 
gamino gerus kompiuterius, o jos reklamos nedaug skyrėsi nuo 
stalinių kompiuterių, nešiojamųjų kompiuterių ir serverių rekla- 
mų. 1998 m. birželį, kai tik Cormpag įsigijo Digital Eguipment Corpo- 


ration, ji pradėjo naują pasaulinę prekyženklio atnaujinimo kam- 

paniją. Strategija buvo skirta tikram ryšiui tarp Compag irjos klien- 
tų užmegzti, pradedant smulkiausiu stalinio kompiuterio pirkėju, 
baigiant didžiausia bendrove ar vyriausybe. Compag tai darė trim 
būdais. Pirmiausia - keisdama savo gaminių pristatymą. Compag 
visada savo kompiuterius pardavinėjo mažmeninės prekybos taš- 
kuose ir per kitus trečiosios šalies perpardavinėtojus. Dėl to su 
daugeliu savo klientų neturėjo tiesioginio ryšio. Dabar ji perėjo 
prie mišrios platinimo strategijos, leidusios Compag prekiauti tele- 
fonu ir internetu, kaip darė Dell, kad sukurtų savą tiesioginę part- 
nerystę su klientais. Antra, ji sustiprino savo klientų techninio ap- 
tarnavimo skyrių - kad kiekvienas, turintis Cormpag kompiuterį, 
galėtų bet kada iš bet kur paskambinti bet kokiu klausimu, -ar tai 
būtų susiję su kompiuteriu, programine įranga, ar New York Times 
sekmadienio kryžiažodžiu, - o Cormpag atstovas jiems padėtų į jį 
atsakyti. Galiausiai Co11pag pertvarkė savo reklamos kampaniją, 
kad paremtų šį naują požiūrį, spausdindama reklaminius skelbi- 
mus, labiau Žžadinusius partnerystės jausmą, o ne demonstravu- 
sius gaminį. Compa4 nusipirko dvylika puslapių Ihe Wall Street 
Journal savo naujam prekyženkliui parodyti, ir tuose puslapiuose 
nebuvo nė vieno kompiuterio paveikslėlio. Vietojjų buvo tokie pa- 
veikslėliai, kaip kad paskutiniajame puslapyje, kur buvo vaizduo- 
jami du susikibę už rankų vaikai, einantys per mišką, o virš jų — 
užrašas: „Compag. Geresni atsakymai“. 

Šalys dabar susiduria su tuo pačiu išbandymu vis-4-vis su savo 
klientais globalioje rinkoje = elektroninės kaimenės nariais. Šalys 
taikydavo prekyženklį vien turizmui. Tačiau to nebepakanka. 
Mums pereinant prie pasaulio, kur visi turi tą pačią techninę įran- 
gą ir visi priversti turėti tą pačią programinę įrangą, šalies preky- 
Ženklis ir unikalus ryšys, kurį ji gali užmegzti su savo užsienio 
investuotojais, darosi dar svarbesni. Įsivaizduokite Europą po to, 
kai bus įgyvendinta Europos pinigų sąjunga. Kodėl jūs savo ga- 
myklą statytumėte veikiau Italijoje, o ne Škotijoje? Tai gali nulemti 

oras ar maistas arba tai, kad Italijos prekyženklis labiau asocijuo- 
jasi su pramogom, madairpicomis. 

Mano kolega Warrenas Hoge'as, New York Times Londono biu- 
ro vadovas, užfiksavo Britanijos pastangas atsinaujinti su „Nau- 
josios Britanijos“ prekės ženklu. Atnaujinusioje prekyženklį Brita- 
nijoje, rašė Hoge'as 1997 m. lapkričio 12 d., „nebėra vaizdų su 
kaimo kriketu, arbata ir sklindžiais, baronų pilimis, Londono Tau- 
erio sargybiniais, jerubių medžioklėmis viržynuose, ceremoningais 
švenčių dalyviais su perukais ir glaudinėmis, šaltu gintariniu alu- 
miir pergalingai plevėsuojančia Jungtinės Karalystės vėliava. Yra 
vaizdai su pulsuojančiomis komunikacijomis, globaliais verslo 
sandoriais, informacinėmis technologijomis, rizikuojančiais ver- 
slininkais, įžūlia architektūra, akiplėšiška reklama, drąsia mada, 
britpopo muzika, naktiniais klubais - trumpai tariant, viskas, kas 
jaunatviška, kūrybinga ir „modernu“ - tą Žodį dažniausiai taria 
šios atnaujintos šalies vadovai... Naujoji leiboristų vyriausybė pra- 
deda stiliaus puolimą, kaip jai pasiūlė Demos, p. Blairui artimas 
socialinės politikos tyrimų centras, kuris praėjusį mėnesį rekomen- 
davo, jog Britanijai metas „atnaujinti prekės ženklą“ kaip „veikiau 
vienai iš pasaulio pirmeivių, o ne vienam iš jo muziejų“. „Aš di- 
džiuojuosi savo šalies praeitimi, bet nenoriu joje gyventi“, - sakė 
Tony Blairas. Britanijos vyriausybės turizmo agentūra teisingai tai 
suprato, 1997 m. nusprendusi pakeisti šalies lozungą iš „Valdyk, 
Britanija!“ į „Kieta Britanija...“ 

Šalis savo prekyženklį gali ir sutepti. Dešimtajame dešimtmety- 
je Malaizija sukūrė nuostabų prekyženklio įvaizdį - daugiatautės 
musulmoniškos valstybės, priimančios technologijų revoliuciją ir 
paverčiančios savo pavadinimą informacinių technologijų sino- 
nimu, netgi pastatančios Informacinių technologijų superkorido- 
rių- modernių technologijų pramonės parką arti Kvala Lumpūro. 
Bet kai 1997 m. vasarą žlugo Azijos valiutos, o ministras pirminin- 


kas Mahathiras kartojo savo tiradą, kaltinančią žydus, George'ą 

Sorosą ir savo pavaduotoją Anwarą Ibrahimą sąmokslu sužlug- 
dyti Malaizijos ekonomiką, jis sutepė Malaizijos, Inc., prekyženklį 
ir pakirto tarptautinį pasitikėjimą savo šalimi. 

Šiuo metu kiekviena šalis turi rūpintis savo prekyženkliu, ir tai 
supranta netgi smulkūs vagišiai. The Wall Street Journal korespon- 
dentas Johnas Bussey parašė nuostabų straipsnį (1998 m. vasario 
27 d.) apie tai, kas nutiko jam ir jo draugei, kai jie Meksike vieną 
vakarą įlipo į taksi ir iš tikrųjų buvo pagrobti taksi vairuotojo bei 
kažkokių jo bendrų. „„Vyrukas, šeštadienio vakarą Meksike laiky- 
damas ginklą man prie galvos, išsiaiškino, kad aš dirbu laikrašty- 
je. Mes važinėjome taksi apie valandą, mano galva buvo prispaus- 
ta prie taksi grindų, ojis - užsėdęs ant manęs. Bendrininkas buvo 
įsispraudęs pasostėje šalia jo, pusiau užsėdęs ant mano pietų vieš- 
nios ir ją prispaudęs. 

„Tu dirbi Amerikos laikraštyje?“ - vėl paklausė plėšikas su 
pistoletu. 

„Taip, aš atvykau su reikalais iš JAV“ ,- atsakiau aš, spėlioda- 
mas, ar tai gerai, ar blogai. Galbūt jis nemėgsta Žurnalistų. Galbūt 
jis nekenčia gringų. 

„Gerai, - pasakė jis, - nerašyk nieko apie tai, kas šiąnakt nuti- 
ko. Tai gali pakenkti mano šaliai.“ 

„Pakenkti mano šaliai?“ Jei aplinkybės būtų buvusios kiek ki- 
tokios, jei 45 kalibro vamzdis pastarąją valandą nebūtų buvęs per 
keletą centimetrų nuo mano galvos, jei plėšikai nebūtų ištuštinę 
mano piniginės, atėmę mano laikrodžio, o dabar nemėgintų įsi- 
laužti į mano banko sąskaitą su mano bankomato kortele - na, 
galbūt tada manši mintis būtų pasirodžiusi žavi. Šiek tiek tautinio 
pasididžiavimo, kažkas panašaus į patriotinį pasaulio taurės en- 
tuziazmą. Jo širdis priklauso Meksikai. 

„Ne, nesijaudink, - nuo taksi grindų patikinau mūsų plėšiką. — 
Tai verslo laikraštis, akcijos ir obligacijos. Negalėčiau laikraštyje 
išspausdinti tokio straipsnio - dar vienas apiplėšimas Meksiko- 


je.“ Jei Meksika būtų akcijos... 

Kuo daugiau žmonių ims suvokti, kad jų šalis gali iš tikrųjų 
pasirinkti klestėjimą, jei tik vykdys tinkamą politiką, kuo daugiau 
žmonių pradės iki galo suprasti, kaip gyvena kiti žmonės, ypač 
klestinčios valstybės, jie ims klausinėti, kodėljų politiniai vadovai 
nepasirinko klestėjimo. Šaltojo karo sistemoje daugybė šalių galėjo 
išsiversti būdamos ten, kurjos buvo, ir tuo, kasjos buvo. Šaltajame 
kare Egiptas buvo nepaprastai iškeltas dėl to, kad tai buvo pagrin- 
dinė Artimųjų Rytų valstybė tarp amerikiečių ir sovietų, o vėliau — 
tarp arabų šalių ir Izraelio. Be to, Egiptas dar turėjo ir didžią 
istoriją bei piramides. Prancūzijos svarba buvo iškelta dėl jos ge- 
bėjimo ir noro laviruoti tarp Jungtinių Valstijų ir Sovietų Sąjun- 
gos. Be to, ji dar turėjo garsią istoriją. 

Globalėjimo sistemoje nebėra labai svarbu, kur jūs esate. Taip 
pat nebesvarbu, kas jūs esate. Nors šalys ir turėtų būti skatinamos 
išsaugoti savo kultūrą ir paveldą, tačiau negalima pasikliauti vien 
tuo. Dabar svarbu tai, koks jūs esate, o tai priklauso nuo to, arjūsų 
pasirinkimai susiję su šioje sistemoje pasiekiamu klestėjimu. Dere- 
kas Sheareris man papasakojo pamokomą istoriją šia tema. Dešim- 
tojo dešimtmečio viduryje, kai jis buvo JAV ambasadorius Suomi- 
joje, jį lydėjo žmona, Ruth Goldway, devintajame dešimtmetyje 
buvusi Santa Monikos merė ir vadovavusi to miesto atgaivinimui. 
Kartą ambasadorius Sheareris su žmona iš Helsinkio vyko į didįjį 
Rusijos miestą Sankt Peterburgą susitikti su miesto vadovais ir 
tenykščiu JAV generaliniu konsulu. Sheareris sakė: „Taigi permū- 
sų generalinio konsulo surengtus pietus mes susitikome su Sankt 
Peterburgo mero pavaduotoju, vyriausiuoju miesto planuotoju bei 
kai kuriais kitais miesto pareigūnais. Šie miesto pareigūnai vis 
pasakojo apie tai, koks didis miestas yra Sankt Peterburgas ir kiek 
kultūrinių objektų jis gali pasiūlyti. Bet tą dieną mes atvykome iš 
oro uosto, o kelias į miestą buvo toks duobėtas, jog vos galėjai va- 
žiuoti. Tą dieną mes lankėmės Ermitaže, o man buvo liūdna maty- 
ti, koks jis apleistas - nė vienas meno kūrinys nebuvo tinkamai 


apšviestas. Jame nebuvo nei restorano, nei padorios suvenyrų krau- 

tuvėlės. Vyravo netvarka. Galjo istorija ir buvo didi, bet šiandien 
jis niekaip negalėtų varžytis su kitais miestais, turinčiais didžius 
muziejus. Tuo tarpu šie Rusijos miesto pareigūnai ginčijosi, kaip 
pervadinti gatves. [Sovietų Sąjungos laikais Sankt Peterburgas bu- 
vo Leningradas, ir visi gatvių pavadinimai buvo likę iš komunisti- 
nės epochos.| Taigi Ruth jiems ir sako: „Duosiu jums nedidelį pa- 
tarimą. Užuot ginčijusis, Kaip pervadinti gatves, kodėl gi jų 


nesutvarkius.“ Jie tarė: „Žinot, tai gera mintis“. 


12. Konfliktų prevencijos 
auksinių arkų teorija 


Kiekvieną kartą, kai tik keliauju į užsienį, aš leidžiu sau pasimė- 
gauti mėsainiu ir McDonald's keptų bulvių maišeliu. Esu valgęs 
McDonald's mėsainių ir bulvių tiek pasaulio šalių, kaip niekas ki- 
tas, ir galiu patvirtinti, kad visų jų skonis iš tiesų toks pat. Bet pasta- 
raisiais metais visame pasaulyje užkandžiaudamas ketvirčio sva- 
ro mMėsainiais ėmiau pastebėti šį tą įdomaus. Nežinau, kada tai 
suvokiau. Tai buvo it perkūnas iš giedro dangaus, tikriausiai tren- 
kęs kažkur tarp McDonald's užkandinės, esančios Pekino Tianan- 
menio aikštėje, McDonald's užkandinės, esančios Kairo Tahriro aikš- 
tėje, ir McDonald's užkandinės, esančio Jeruzalės Siono aikštėje. 
Tai buvo štai kas: 

Jokios dvi šalys, turinčios McDonald's užkandines, nekariavo 
tarpusavyje nuo tada, kai jose atsirado McDonald's. 

Aš nejuokauju. Labai mįslinga. Pažvelkite į Artimuosius Rytus: 
Izraelyje yra košerinė McDonald's užkandinė, Saudo Arabijoje yra 
McDonald's užkandinė, penkiskart per dieną uždaroma musulmo- 
nų maldos metu, Egipte yra McDonald's, ir Libanas bei Jordanija 
tapo McDonald's šalimis. Nė viena iš tų šalių nuo auksinių arkų 


atėjimo nekariavo. Kur šiandien Artimuosiuose Rytuose didelė ka- 

ro grėsmė? Tarp Izraelio ir Sirijos, IZraelio ir Irano bei tarp Izraelio 
ir Irako. Kuriose trijose Artimųjų Rytų šalyse nėra McDonald's? Si- 
rijoje, Irane ir Irake. 

Manoji mintis man pačiam pasirodė tokia įdomi, kad aš pa- 
skambinau į McDonald's būstinę Ouk Bruke, Ilinojaus valstijoje, ir 
ją jiems pranešiau. Jiems ta mintis pasirodė gana įdomi, tad jie 
pasiūlė man ją patikrinti pasitelkiant Mėsainių universiteto —vidi- 
nės McDonuld's tyrimo ir mokymo įstaigos - vadovaujančius dar- 
buotojus iš viso pasaulio. McDonald's žmonės mano pavyzdį pa- 
teikė visiems savo tarptautiniams specialistams ir patvirtino, kad 
jie taip pat neranda išimčių. Baiminausi, kad išimtis bus Folklen- 
dų karas, bet Argentinoje pirmieji McDonald's atsirado tik 1986 m., 
praėjus ketveriems metams po karo su Didžiąja Britanija. (Pilieti- 
niai karai ir pasienio susirėmimai nesiskaito: Maskvoje, Salvadore 
ir Nikaragvoje McDonald's mėsainiais aprūpindavo abi pilietinių 
karų puses.) 

Apsiginklavęs tokiais duomenimis, pasiūliau „konfliktų pre- 
vencijos auksinių arkų teoriją“, teigiančią, jog šaliai pasiekus tokį 
ekonominio išsivystymo lygį, kai jos vidurinioji klasė yra pakan- 
kamai didelė, kad išlaikytų McDonald's tinklą, ji tampa McDonald's 
šalimi. McDonald's šalių žmonėms nebepatinka kariauti, jie ver- 
čiau stovi eilėje prie mėsainių. 

Kiti panašius pastebėjimus padarė ankstesniais ilgais taikos ir 
prekybos laikotarpiais - pasitelkdami truputį įprastesnes metafo- 
ras. Prancūzų filosofas Montesguieu aštuonioliktajame amžiuje 
rašė, kad tarptautinė prekyba sukūrė tarptautinę „Didžiąją res- 
publiką“, jungiančią visus pirklius ir prekiaujančias valstybes be 
jokių sienų, kuri tikrai sukurs taikingesnį pasaulį. Knygoje Įsiaiy- 
mų dvasia jis rašė, kad „dvi tarpusavyje prekiaujančios tautos pasi- 
daro viena nuo kitos priklausomos; nes jei viena domisi pirkimu, 
kita domisi pardavimų; taigi jų sąjunga yra pagrįsta abipuse būti- 
nybe“. Skyriuje „Kaip prekyba išsiveržė iš Europos barbariškumo“ 

Montesguieu įrodinėjo savąją dvigubo mėsainio teoriją: „Žmonių 
laimė, kad nors jų aistros skatina jų ydingumą, vis dėlto jiems nau- 
dinga būti žmoniškiems ir doriems“. 

Globalėjimo epochoje prieš Pirmąjį pasaulinį karą britų rašyto- 
jas Normanas Angellas 1910 m. savo knygoje Didžioji iliuzija pa- 
stebėjo, kad pagrindinės Vakarų pramoninės valstybės - Amerika, 
Britanija, Vokietija ir Prancūzija — praranda kariavimo pomėgį: 
„Kaip gali šiuolaikinis gyvenimas - su jo visa nustelbiančia pra- 
moninės veiklos dalimi ir be galo maža karine dalimi - su karu 
susijusius instinktus skatinti lygiai taip pat, kaip ir taikos išugdy- 
tuosius?“ Angellas įrodinėjo, kad dėl visų laisvosios prekybos ir 
komercinių ryšių, jo dienomis siejusių didžiąsias Europos valsty- 
bes, joms kariauti būtų beprotybė, nes karas sunaikintų ir nugalė- 
toją, ir pralaimėjusį. 

Montesguieu ir Angellas iš tikrųjų buvo teisūs. Ekonominė 
integracija didino karo kainą tiek nugalėtojui, tiek nugalėtajam, 
ir bet kuri valstybė, kuri to nepaisytų, būtų priblokšta. Tačiau jų 
viltis, kad ši tiesa padarys galą geopolitikai, buvo apgaulinga. 
Galima sakyti, kad Montesguieu ir Angellas pamiršo savo Tuki- 
didą. Tukididas Peloponeso karo istorijoje rašė, kad valstybes 
kariauti pastūmėja viena iš trijų priežasčių — „garbė, baimė ir 
nauda“ — o globalėjimas, nors ir padidina karo dėl garbės, bai- 
mės ar naudos išlaidas, nė vieno iš šių instinktų neišgyvendina 
ir negali išgyvendinti - tol, kol pasaulį sudaro Žmonės, o ne ma- 
šinos, ir tol, kol vis dar svarbūs alyvmedžiai. Kova dėl valdžios, 
materialinės ir strateginės naudos vaikymasis ir nepaliaujamas 
emocinis traukimas prie savo alyvmedžio tęsiasi net ir lustų, pa- 
lydovinių telefonų ir interneto pasaulyje. Knyga ne veltui pava- 
dinta „Lexus“ ir alyvmedis. Nepaisant globalėjimo, žmonės vis 
dar prisirišę prie savo kultūros, savo kalbos ir vietos, vadinamos 
namais. Namusjie apdainuos, namus apraudos, už juos kovos ir 


dėljų mirs. Štai kodėl globalėjimas geopolitikai nepadaro galo ir 

nepadarys. Leiskite man pakartoti visiems šią knygą skaitantiems 
realistams: <lobalėjimas nepadaro galo geopolitikai. 

Bet jis ją veikia. Mėginau išreikšti paprastą mintį - pasinaudo- 
damas McDonald's kaip metafora - kad šiandieninis globalėjimo 
variantas žymiai didina išlaidas šalims, besinaudojančioms karų 
kaip priemone siekti garbės, reaguoti į baimę arsiekti savo naudos. 
Palyginti su Montesguieu ar netgi Angello laikais, tai 71asto skirtu- 
mas. Šiandieninis globalėjimo variantas — su jo vis stiprėjančia 
ekonomine integracija, skaitmenine integracija, vis didėjančiu žmo- 
nių ir valstybių susietumu, jo kapitalistinių vertybių ir tinklų pliti- 
mu į pasaulio kampelius ir vis didėjančiu priklausymu nuo auksi- 
nių tramdomųjų marškinių bei elektroninės kaimenės — sudaro 
kur kas stipresnį užsienio politikos suvaržymų voratinklį prisi- 
jungusioms prie sistemos valstybėms. Tai didina ir paskatas neka- 
riauti, ir kariavimo išlaidas - įvairiau, nei bet kurioje ankstesnėje 
šiuolaikinės istorijos epochoje. 

Bet tai negali laiduoti, kad nebebus karų. Visada bus vadovų ir 
valstybių, kurios dėl vienokių ar kitokių priežasčių griebsis karo, o 
kai kurios valstybės, tokios kaip Šiaurės Korėja, Irakas ar Iranas, 
pasirinks gyvenimą anapus sistemos suvaržymų. Vis dėlto išvada 
tokia: ankstesniojoje globalėjimo epochoje sistemos valstybės prieš 
mėgindamos karu spręsti problemas pagalvodavo dusyk, o šioje 


globalėjimo epochoje jos apie tai pagalvos tris kartus. 


Žinoma, vos tik spėjus pasirodyti pirmajam šios knygos leidimui 
1999 m. balandį, devyniolika McDonald's prigrūstų NATO šalių 
pradėjo oro smūgius prieš Jugoslaviją, kurioje taip pat buvo McDo- 
nald's. Tučtuojau įvairūs komentatoriai ir apžvalgininkai puolė 
rašyti, jog tai visiškai įrodo manosios McDonald's teorijos klaidin- 
gumą, onetiesiogiai - nuomonės, kad globalėjimas paveiks geopo- 
litiką, klaidingumą. Mane nustebino ir pralinksmino, kad auksi- 


nių arkų teorija taip paplito ir kad kai kurie žmonės taip rimtai 

stengėsi ją nuneigti. Tie žmonės daugiausia buvo realistai ir netu- 
rintys darbo šaltojo karo kariai, tvirtinantys, kad politika ir nesi- 
liaujanti tautinių valstybių tarpusavio kova - nekintamas tarptau- 
tinius santykius apibūdinantis bruožas; juos ir kaip profesionalus, 
ir psichologiškai gąsdino mintis, kad globalėjimas ir ekonominė 
integracija gali tikrai paveikti geopolitiką kažkaip visai naujai ir iš 
esmės. Daugelis iš šių kritikų buvo ypač pasimaišę dėl Balkanų 
būtent dėl to, kad žinojo šią senovinę sakmę apie tai, kaip politi- 
ka, aistros ir alyvmedžiai visada yra svarbesni už ekonomiką ir 
„Lexus“. Jie buvo taip užsiėmę stengdamiesi Balkanus iškelti kaip 
pagrindinį pasaulio istorijos klausimą, kaip pavyzdį, ką iš tiesų 
reiškia pasaulio politika, kad nepastebėjo, kokia išimtis yra Bal- 
kanai ir Kaip jie veikiau nuo pasaulio izoliuoti, nei jame išsibars- 
tę. Jie buvo taip užsiėmę polemizuodami, ar mes esame 1917, 1929 
ar 1939 metuose, kad nematė, jog tai, kas vyksta 2000-aisiais, gal- 
būt iš tiesų yra kažkas iš esmės nauja - kažkas, kas geopolitikai 
nepadaro galo, bet reikšmingai ją veikia ir naujai formuoja. Mano 
galva, šie kritikai yra tiek užsiėmę tuo, kas atsitiko vakar, ir aiški- 
nimu, kas kada nors atsitiks, kad jie neturi ką pasakyti apie tai, 
kas vyksta šiandien. Jie meistriškai spėja ateitį iš praeities, per- 
šokdami dabartį. Nenuostabu, kad šiai grupei keltų grėsmę McDo- 
nuld's argumentas, nes netgi jei pusė jo būtų tiesa, jie turėtų per- 
dirbti savo pasaulėžiūrą arba, kas dar blogiau, išmokti žvelgti į 
pasaulį kitaip ir analizuodami geopolitiką labiau atsižvelgti į 
ekonomiką, aplinką, rinkas, technologijas, internetą bei visą glo- 
balėjimo sistemą. 

Pirmoji mano reakcija į šią kritiką buvo besiginant nurodyti, 
kad NATO nėra šalis, kad Kosovo karas netgi nėra tikras karas, o 
tuo mastu, kiek jis yra tikras karas, jis yra NATO įsikišimas į pilie- 
tinį Kosovo serbų ir albanų karą. Aš nurodžiau, kad pateikdamas 
savo originalią McDonald's teoriją, ją patikslinau keliais svarbiais 
dalykais: McDonald's teorija netaikoma pilietiniams karams, nes, 

aiškinau aš, globalėjimas paaštrins pilietinius karus tarp lokalistų 
ir globalistų — tarp valgančių dvigubą mėsainį ir tų, kurie bijosi, kad 
dvigubas mėsainis suvalgys juos. Be to, teorija buvo su ribotu galio- 
jimo terminu, nes, sakiau aš, anksčiau ar vėliau iš esmės kiekvienoje 
šalyje bus McDonald's ir anksčiau ar vėliau dvi iš jų kariaus. 

Tačiau greitai aš suvokiau, kad niekam neįdomūs mano per- 
spėjimai, subtilus ženklas arba mintis, kad McDonald's tėra tiesiog, 
metafora, išreiškianti svarbesnę mintį apie globalėjimo poveikį ge- 
opolitikai. Jiems tik rūpėjo prikalti prie gėdos stulpo šią auksinių 
arkų teoriją. Taigi kuo daugiau aš galvojau apie kritiką, tuo daž- 
niau aš sakiau žmonėms: „Žinot ką, pamirškit visus perspėjimus 
ir subtilius ženklus. Tarkime, kad Kosovas yra tikras bandymas. 
Pažiūrėkim, kaip karas baigsis“. Pažiūrėję, kaip karas baigėsi, ma- 
tote, kiek vis dar tinka pagrindinė auksinių arkų teorijos logika. 

Štai kodėl: kaip jums pasakys Pentagonas, vien karo lėktuvų 
jėga per septyniasdešimt aštuonias dienas užbaigė 1999 metų Ko- 
sovo karą ne todėl, kad NATO Kosove serbų kariuomenei padarė 
nepakenčiamą gyvenimą. Iš tikrųjų serbų kariuomenė galiausiai 
išgabeno iš Kosovo didžiumą savo nenukentėjusios šarvuotosios 
technikos. Ne, šis karas baigėsi perseptyniasdešimt aštuonias dic- 
nas naudojant vien karo lėktuvus, nes NATO serbų civilių gyveni- 
mą Belgrade pavertė pasigailėtinu. Belgradas buvo šiuolaikiškas 
Europos miestas, susijęs su Vakarų Europa, kurio gyventojai norė- 
jo dalyvauti pagrindinėse nūdienos globaliose tendencijose - pra- 
dedant internetu, baigiant ekonomine plėtra - ką ir reiškė McDo- 
nald's buvimas. 

Kai NATO Belgrade išjungė šviesas ir nutraukė energetinės sis- 
temos darbą bei ekonominę veiklą, Belgrado, kaip ir kitų didžiųjų 
Jugoslavijos miestų, gyventojai beveik išsyk pareikalavo, kad pre- 
zidentas Slobodanas Miloševičius padarytų galą karui. Oro karas 
privertė juos rinktis: ar jie nori būti Europos ir plačių ekonominių 


tendencijų bei galimybių dalis, ar išlaikyti Kosovą ir tapti izoliuo- 

tu, atsilikusiu gentiniu anklavu, —t. y. McDonald's arba Kosovas — 
abiejų turėti negalima. Ir Serbijos žmonės pasirinko McDonald 's. 
Netik NATO kareiviai nenorėjo žūti už Kosovą - nenorėjo ir Belg- 
rado serbai. Galiausiai jie labiau panoro būti pasaulio, o ne Koso- 
vo dalimi. Jie kur kas labiau norėjo, kad vėl būtų atidarytas McDo- 
nald's, negu vėl užimti Kosovą. Jie kur kas labiau norėjo stovėti 
eilėje prie mėsainių, o ne eilėje prie Kosovo. Vien karo lėktuvų Viet- 
name negalėjo užtekti, nes žmonių, jau gyvenusių akmens amžiu- 
je, bombos negalėjo vėl į jį sugrąžinti. Bet to pakako Belgrade, nes 
žmonės, susiję su Europa ir pasauliu, galėjo būti iš jų bombomis 
išvaryti. Kai NATO jiems pasiūlė rinktis - jūsų „Lexus“ ar jūsų 
alyvmedis? —jie pasirinko „Lexus“. 

Taip, tiesa, dabar yra viena auksinių arkų teorijos išimtis — iš- 
imtis, galiausiai tik patvirtinanti, kokia stipri yra bendroji taisyklė. 
Kosovas tik patvirtina, su kokiu spaudimu gali susidurti labiau- 
siai įsikibę alyvmedžių nacionalistiniai režimai, kai globalėjimo 
amžiuje jų avantiūrų ir pasirinktų karų išlaidos tenka jų žmonėms. 
Nes pasaulyje, kuriame mes visi vis daugiau sužinome, kaip gyve- 
na visi kiti, kur vyriausybės vis labiau turi pažadėti ir suteikti tuos 
pačius dalykus, vyriausybės gali prašyti savo Žmonių aukoti tiek 
pat. Kai valstybės daro tai, kas ekonominę integraciją ir geresnį 
gyvenimo būdą - kokį reiškia McDonald's buvimas - daro sunkiau 
pasiekiamus, išsivysčiusių šalių Žmonės tiesiog, to nepakęs taip 
ilgai, kaip praeityje. Štai kodėl sistemos šalys dabar triskart pagal- 
vos prieš kariaudamos, o tos, kurios nepagalvos, sumokės trigu- 
bai. Tad leiskite man nežymiai pataisyti auksinių arkų teoriją atsi- 
žvelgiant į Kosovą ir į tai, kas tikriausiai bus ateities kosovai. Aš ją 
naujai formuluočiau taip: McDonald'sšalių žmonėms nebepatinka 
kariauti, jie verčiau laukia eilėje prie mėsainių — 0 Lie vadovai ar 
šalys, kurie to nepaiso, sumokės daug didesnę kainą nei galvoja. 

1999 m. liepos 8 d. USA Today išspausdino straipsnį iš Belgra- 


do, patraukusį mano dėmesį. Jis buvo apie Jugoslavijos ekonominį 

nuniokojimą dėl karo. Straipsnyje buvo šios dvi pastraipos, irjeigu 
jas būčiau parašęs aš, žmonės būtų tvirtinę, kad ašjas išgalvojau: 
„56 metų Zoranas Vukovičius, Nišo miesto autobuso vairuoto- 
jas, per mėnesį uždirba sumą, atitinkančią 62 JAV dolerius, ma- 
Žiau nei pusę savo atlyginimo prieš karą. Praėjusį mėnesį [Serbi- 
jos] vyriausybė atleido iš darbo beveik pusę iš maždaug 200 
vairuotojų. Likusiųjų atlyginimai žymiai sumažinti. Valstybei kon- 
troliuojant maisto kainas, Vukovičius ir aštuoni jo išlaikytiniai ga- 
li išgyventi. Bet apie daugelį kitų dalykų nėra nė kalbos. 
„McDonald's dabar tik svajonė, - sako Vukovičius, kuris anks- 
čiau vesdavosi tris savo anūkus į Belgrado McDonald's. - Galbūt 


kada nors viskas vėl bus gerai. Tik nemanau, kad aš to sulauksiu.“ 


Stebint Albaniją, tikrai galima perprasti visa, ką jums reikia Žinoti 
apieskirtumą tarp to, kaip šaltojo karo sistema formavo geopoliti- 
ką, ir to, kaip geopolitiką formuoja globalėjimo sistema. 

Kai 1997 m. pradžioje Albaniją apėmė pilietinis karas, aš, sek- 
medžiagos iš Albanijos, taigi ji rodė Adrijos jūros ties Albanija 
žemėlapį. Žemėlapyje buvo pavaizduoti laiveliai, kiekvienas reiš- 
kiantis Amerikos, Europos ir kitų šalių laivus, atskubėjusius eva- 
kuoti iš Albanijos tų šalių piliečius. Man žiūrint į tą žemėlapį, 
pirmiausia toptelėjo mintis, kad jei tebevyktų šaltasis karas, laivai 
žemėlapyje tikriausiai būtų JAV ir sovietų karo laivai, šalių, besi- 
varžančių, kuri iš jų galėtų užpildyti Albanijoje susidariusį vaku- 
umą, kuri galėtų čia veiksmingiausiai paremti savo statytinius ir 
kuri galėtų šaltojo karo šachmatų lentoje albanų pėstininkus grei- 
čiausiai patraukti į savo pusę. Trumpai tariant, dvi didžiosios vals- 
tybės būtų varžęsi, kuri pirmoji įsiskverbs į Albaniją, toliausiai ir 
giliausiai. Bet tądien per CNN rodėne tai. Dabar tai buvo globalė- 
jimo sistema, ir šioje sistemoje įvairios valstybės iš tiesų varžėsi dėl 


to, kuri pirmoji išgabens savo žmones iš Albanijos toliausiai ir grei- 

čiausiai. Šalis, kuri pirmoji toliausiai ir greičiausiai išgabeno savo 
žmones iš Albanijos, Albanijoje buvo nugalėtoja, o pralaimėjo už- 
sienio valstybė, kuri užsikrovė atsakomybę tvarkyti Albaniją - ta 
šalis buvo Italija. 

Ką mums tai sako? Tai mums sako, kad šaltojo karo sistemą 
apibūdino du pagrindiniai bruožai: šachmatų lenta ir čekių kny- 
gelė. T. y. šaltojo karo sistemoje vyravo dvi didžiosios valstybės — 
Jungtinės Valstijos ir Sovietų Sąjunga. Jos buvo įsitraukusios į glo- 
balias varžybas dėl strateginio pranašumo, išteklių ir garbės, ku- 
riose kiekvienos pusės laimėjimai buvo antrosios pralaimėjimai, o 
ant kortos buvo pastatytas kiekvienas pasaulio kampelis, ir jis bu- 
vo tiek pat svarbus, kiek ir bet kuris kitas kampelis. Kaip tai apibū- 
dino Michaelas Mandelbaumas: „Šaltojo karo sistemoje pasaulis 
buvo kaip viena bendra šachmatų lenta. Mus paveikdavo kiekvie- 
nas sovietų ėjimas, o kiekvienas mūsų ėjimas paveikdavo juos. Mes 
buvome baltieji, o sovietai buvo juodieji. Jeigu jie atsistodavo ant 
balto langelio, mes atsistodavome ant juodo langelio. Jeigu jie Alba- 
nijoje eidavo juodais pėstininkais, mes eidavome baltais pėstinin- 
kais. Kiekvienas pėstininkas buvo svarbus, nes jis saugojo jūsų ka- 
ralių. Taigi kirsdami pėstininką jie priartėdavo prie jūsų karaliaus, 
ojūs atitinkamai priartėdavote prie pralaimėjimo. Štai kodėljūs tu- 
rėjote saugoti kiekvieną pėstininką. Ginti pėstininkus reiškė ginti 
jūsų karalių. Štai kodėl galiausiai mes įsivėlėme į tokias esminės 
svarbos neturinčias victas, kaip Vietnamas, Angola ar Salvadoras“. 

Kitaip tariant, šaltojo karo sistemoje buvo įtaisytas tam tikras 
stimulas skatinti regioninius konfliktus ir juos iškelti, paverčiant 
neatskiriama didžiųjų valstybių pasaulinių varžybų dalimi ir pa- 
sauliniu rūpesčiu. Kadangi šioje šachmatų lentoje vyko pasauli- 
nės varžybos, nė viena didžioji valstybė niekur nenorėjo užleisti 
juodų ar baltų langelių, bijodama, kad tai paskatins kitus praradi- 
mus, o galų gale - kitos pusės viešpatavimą pasaulyje. Ši baimė 


buvo vadinama geopolitine „domino teorija“. 

Be šios šachmatų lentos, šaltojo karo sistemą taip patapibūdino 
čekių knygelė. Kaip anksčiau buvo minėta, šaltojo karo sistemoje 
besivystančiai šaliai buvo kur kas lengviau išsisukti ekonomiškai, 
nepaisant prastos operacinės sistemos ir programinės įrangos. Kai 
kurios besivystančios šalys ilgą laiką atrodydavo prastokai, nes 
sunkdavo lėšas iš besivaržančių didžiųjų valstybių, šaltajame kare 
vien žadėdamos ištikimybę vienai ar kitai pusei. JAV vyriausybė ir 
sovietų vyriausybė, o mažesniu mastu - Kinijos vyriausybė ir Euro- 
pos Sąjunga buvo pasirengusios eiti pas savo mokesčių mokėtojus, 
imti jų pinigus, o paskui išrašinėti didelius čekius užsieniečiams, 
kad įgytų įtakos kituose šachmatų lentos langeliuose. Ši čekių kny- 
gelės diplomatija buvo vadinama „užsienio pagalba“. Amerika rei- 
kalavo, kad jos mokesčių mokėtojai mokėtų atlyginimus Nikarag- 
vos Contras ar Afganistano modžahedams, o sovietai tą patį darė 
Nikaragvos sandinistams ir Vietnamo vietkongiečiams. Amerika rei- 
kalavo, kad jos mokesčių mokėtojai pinigais remtų Izraelio kariuo- 
menę, o sovietai reikalavo, kad jų mokesčių mokėtojai atstatytų Siri- 
jos karines oro pajėgas po to, kai Izraelis pirmą 1982 m. Libano karo 
dieną numušė devyniasdešimt septynis Sirijos naikintuvus. Didžio- 
sios valstybės pirko ištikimybę ne tik už šautuvus, bet ir už sviestą. 
Jos atversdavo savo čekių knygeles, pinigais remdamos kelius, už- 
tvankas, kultūros sales, importą - bet ką, kad tik pasaulinėje kovoje 
prie savęs pririštų trečiojo pasaulio šalį. Maskva ir Vašingtonas daž- 
niausiai tuos čekius išrašinėjo nekeldami jokių reikalavimų, kaip 
šios šalys tvarkė savo ekonomikas, nes ir Maskva, ir Vašingtonas 
nerimavo, jog dėl vidinių reformų per kietai paspaudus savuosius 
pėstininkus, jie perbėgs į kitą pusę. Todėl parsidavėliški, neveiks- 
mingi, korumpuoti režimai, tokie kaip Ferdinando Marcoso FHilipi- 
nuose arba Anastazio Somoza'os Nikaragvoje savo čekius gaudavo 
iš Vašingtono, o Kuba, Angola ir Vietnamas —-iš Maskvos vien tik už 
tai, kieno ekonominę techninę įrangą - kapitalistų ar komunistų — 


jie rėmė, one už tai, arjie veiksmingai naudojo šias sistemas. 

Didžiosios valstybės tiesiog taip nesidomėjo šių šalių ekonomi- 
nių laidų sistema, nes tuo metu norėjo pirkti jų ištikimybę, o ne jų 
telefonų bendroves. Netgi Japonijos atveju Amerika pakentė ab- 
surdišką Tokijo protekcionizmo mastą, nes jai reikėjo Japonijos pa- 
ramos šaltajame kare, o Pentagonas ir Valstybės departamentas 
niekada nebūtų leidę Prekybos departamentui ar prekybos atstovo 
kontorai labai smarkiai prispausti Japonijos dėl prekybos reikalų, 
baimindamiesi, kad praras ją dėl saugumo reikalų. Bet būtent to- 
dėl, kad didžiosios valstybės buvo pasirengusios išdavinėti pasi- 
rašytus čekius, daugybė regioninių šaltojo karo konfliktų ruseno 
kur kas ilgiau, nei turėjo rusenti. Argi PIO turėjo paskatų per sep- 
tintąjį ir aštuntąjį dešimtmetį pripažinti Izraelį, kai Sovietų Sąjun- 
ga parūpindavo stipendijas palestiniečių jaunuoliams ir šautu- 
vus palestiniečių sukilėliams, kad ir ką darė PIO? 

Taigi šioji šaltojo karo sistema ne tik teikė paskatų, kad regioni- 
niai konfliktai klestėtų ir globalėtų; ji teikė ir išteklius, kad šie regio- 
niniai konfliktai klestėtų ir globalėtų —o Ivanas ir dėdė Semas įnir- 


tingai išrašinėjo čekius. 


Dabar nušluokite šį pasaulį. 

Įeina globalėjimas. Šaltojo karo pabaigoje tapęs vyraujančia tarp- 
tautine sistema, globalėjimas geopolitiką apsupo kitokiais rėmais. 
Nors globalėjimo sistema nepadaro galo geopolitikai, manyti, kad 
ji šios esmingai neveikia, būtų tiesiog, kvaila. 

Visų pirma, globalėjimo epochoje jau nebėra šachmatų lentos, 
kurioje visas pasaulis padalijamas į baltus arjuodus langelius. Po 
Sovietų 5ąjungos žlugimo nebėra juodųjų, taigi nebėra nei baltųjų. 
Nebėra „jų vyrukų“, taigi nebėra nei „mūsų vyrukų“. Tad nebeliko 
neatskiriamos šaltojo karo paskatos kiekvienam regioniniam kon- 
fliktui peraugti į pasaulinį konfliktą. Tas pats ir su ištekliais. Glo- 
balėjimo epochoje čekių knygelė turi naują savininką. Elektroninė 


kaimenė dabar - vienintelė esybė, galinti švaistytis grynaisiais pi- 

nigais. Nebėra Sovietų Sąjungos, kuri išrašinėtų didelius čekius, o 
Jungtinės Valstijos apsivilko auksinius tramdomuosius marški- 
nius ir taip pat nebeišrašinės didelių užsienio pagalbos čekių. 

Vienintelė vieta, kur šalis dabar gali gauti didelių čekių, yra 
elektroninė kaimenė, o elektroninė kaimenė nežaidžia šachmatais. 
Ji žaidžia „Monopolį“. Kas gaus lėšų, o kas ne, lemia tai, kur savo 
naują gamyklą stato Intel, Cisco ar Microsoft arba kur pasaulinis 
savitarpio fondas Fidelity investuoja savo grynuosius pinigus. Elek- 
troninės kaimenės buliai nebeišdavinėja pasirašytų čekių, kad pel- 
nytų šalies meilę ir ištikimybę; jie išdavinėja investicijų čekius, kad 
gautų pelną. Prekybos centrams ir elektroninei kaimenei išties ne- 
besvarbu, kokia iš išorės jūsų šalies spalva. Jiems terūpi, kaip jūsų 
šalis iš vidaus sujungta laidais, kokio lygio operacines sistemas 
bei programinę įrangą ji gali valdyti, ir ar jūsų vyriausybė gali 
apginti privačią nuosavybę. 

Taigi kaimenė ne tik nefinansuos šalies regioninio karo ir po 
karo už dyka neatstatys jos ginkluotųjų pajėgų - kaip kad daryda- 
vo didžiosios valstybės vien tam, kad pelnytų jos ištikimybę - kai- 
menė tikrai nubaus šalį už karą su kaimynais, atitraukdama vie- 
nintelį reikšmingą šiandieniniame pasaulyje augimo kapitalo 
šaltinį. Iš esmės šalims nėra kitos išeities, kaip tik arba stengtis 
įtikti kaimenei, arba ją ignoruoti ir sumokėti už gyvenimą bejos. 

Aišku, kai kurios šalys renkasi gyvenimą be kaimenės, kad ga- 
lėtų įgyvendinti savąsias politines programas; kai kurios visada 
taip darys. Irako prezidentas Saddamas Husseinas mieliau ten- 
kins savas didybės manijos ambicijas, nuodys ir plėš savo kaimy- 
nus, negu paklus kaimenės drausmei, ir savo engėjišku režimu jis 
gali savo valią primesti savo žmonėms. Tą patį galima pasakyti 
apie Šiaurės Korėjos, Afganistano, Sudano ir Irano režimus. Jiems 
netinka auksinių arkų teorija, nes jie nutarė neprisijungti prie kai- 
menės ir prekybos centrų, irjie turi užtektinai naftos arba užtekti- 


nai id<ologijos, kad kurį laiką išgyventų be kaimenės. Tačiau šian- 

dien tai galioja vis mažiau šalių. Jeigu, pavyzdžiui, pažvelgtumėte 
į Rusiją ir Kiniją ir paklaustumėte, kodėl jos atitinkamuose savo 
reiktų atsakyti — ne tik todėl, kad jos silpnesnės už Jungtines Vals- 
tijas, bet ir todėl, kad tai joms nenaudinga. Globalėjimas numezgė 
ištisą kitokį interesų ir priešingų paskatų voratinklį, suvaržiusį 
net tokias šalis kaip Kinija ir Rusija. 

1979 m. Kinija neturėjo McDonald's. Deng Xiaopingas buvo tik 
pradėjęs atverti Kiniją pasauliui. Kai Dengas atvyko į Ameriką su- 
silikti su prezidentu Carteriu, jis tarp kitko užsiminė, kad grįžęs 
namo ketina įsiveržti į Vietnamą, nes vietnamiečiai pasidarė per- 
nelyg pasipūtę ir įžūlūs. Carteris mėgino jį nuo to atkalbėti, argu- 
mentuodamas, kad tai galį pakenkti Kinijos įvaizdžiui (ne jos eko- 
nomikai), bet Dengo neįtikino, ir šis įsiveržė į Vietnamą. 

Dabar greitai peršokime į 1996 metus. Kinija turi per 200 McDo- 
nald's užkandinių. Lankausi Pekine ir stebiu įtampą tarp Kinijos ir 
Taivano. Imu interviu iš Kinijos mokslų akademijos vyresniojo eko- 
nomisto kaip tik prieš pirmuosius visiškai demokratinius rinki- 
mus Taivane, ir daugelis Pekino pareigūnų baiminasi, kad tai ne- 
būtų visiškos Taivano nepriklausomybės nuo Kinijos pradžia. 
Kinija grasina įsiveržti į laivaną, jei šis darys savo. Mums bešliur- 
piant makaronus Pekino restorane smailiu stogu, šiam kinų eko- 
nomistui aš užduodu paprastą klausimą: „Ar gali Kinija sau leisti 
pulti Taivaną?“ Jis nedvejodamas atsako: „Ne - tai nutrauktų in- 
vesticijas į Kiniją, nutrauktų augimą, nutrauktų mūsų paskutinę 
galimybę pasivyti likusį pasaulį“. 

Kaip ir visi kiti, su kuriais man teko kalbėtis Kinijos vyriausybė- 
je, šis ekonomistas manė, kad būtų visiškai pateisinama, jei Kinija 
ištaškytų Taivaną į šipulius, kad tik sutrukdytų jam tapti nepri- 
klausomam. Bet kitaip nei kiti, jis taip pat buvo pasirengęs išsakyti 


tai, ką Žinojo visi aukštesnio rango Kinijos vadovai, bet garsiai to 

nesakydavo - kad Kinija negalėtų pulti Taivano nenuniokodama 
savosios ekonomikos. 

Globalėjimo epochoje Kiniją ir Taivaną siejo abipusiškai garan- 
tuotas ekonominis susinaikinimas, ir abu tai Žinojo. 1995-1996 
metais, kai Kinija grasino Taivanui, krachą patyrė Taivano verty- 
binių popierių rinka, bet mažų Kinijos rinkų tai nepalietė. 1999 m. 
abiejų šalių krizėje, kai Kinija ėmė žvanginti kardu prezidentui 
Lee, Taivano vertybinių popierių rinkos, TAIEX, kainą ji numušė 
20 procentų. Tačiau nepastebėjo, kad Šanchajaus vertybinių po- 
pierių rinkos Bakcijų indeksas krito 40 procentų! Dvi šalys, viena 
vertybinių popierių rinka. 

Žvelgiant iš Pekino perspektyvos, Kinija jau nebėra izoliuota, 
ant valstiečių pečių besilaikanti ekonomika, kokia ji buvo Mao epo- 
choje ir Dengo epochos pradžioje. Dabar ji iš dalies prisijungusi 
prie elektroninės kaimenės, ir vienintelis šiandieninės Kinijos va- 
dovybės ideologinis šūkis yra toks: „Praturtėti nuostabu“. Kinijos 
vadovai negali įgyvendinti tos ideologijos be milijonų dolerių už- 
sienio investicijų, kasmet įsiliejančių į Kiniją. Remiantis Far Eustern 
Economic Review, bendras Taivano investicijas Kinijoje iki 2000 me- 
tų sudarė 46 milijardai JAV dolerių maždaug 46 tūkstančiuose 
įvairių gamyklų ir firmų. Taivano verslininkai tai Žino ir nebijo 
Kinijai apie tai priminti. „Taivanas šiandien didžiausias kapitalo 
tiekėjas Kinijai, nes [Taivano verslininkai| pasirengę Žaisti pagal 
vietines taisykles, bet tai negali trukti amžinai, - vieną popietę Tai- 
pėjuje man pastebėjo Douglas Hsu, Far East Textile, vieno iš di- 
džiausių Taivano konglomeratų, pirmininkas. - Jau dabar aš blaš- 
kausi. Kinija yra didelė rinka. Kuraš rasiu alternatyvą šiai rinkai? 
Bet su jais mane supa netikrumo migla. Aš pramonininkas. Man 
užtenka rūpesčių statant gamyklas ir ieškant klientų. Negaliu ne- 
sijaudinti dėl pirmyn ir atgal lakstančių raketų. Tikra migla, irjei ji 


tokia liks, [Kinijai| teks sumokėti.“ 

Be to, Kinijai panaudoti karinę jėgą prieš Taivaną trukdo tai, 
kad JAV Kongresas atsakytų blokuodamas daugelio prekių iš Ki- 
nijos importą - kuris sudaro apie 40 procentų viso Kinijos ekspor- 
to. Nuo 1990 iki 1999 metų Kinija iš prekybos su Jungtinėmis Vals- 
tijomis uždirbo 65 milijardus JAV dolerių - pusę bendro užsienio 
valiutos atsargų augimo per tą laikotarpį. Šanchajaus užsienio in- 
vesticijų Komisijos direktorius Wangas Shougengas kone geriau- 
siai įvertino, kaip pakenktų Kinijai karas su Taivanu, kai 1996 m. 
Taivano krizės įkarštyje jis paskelbė, jog netgi jei Kinijai reikėtų 
pulti Taivaną, „mūsų požiūris į Taivano investuotojus labai nesi- 
keistų“. Man tas pareiškimas patiko. Net jeigu jus užgrobtume, 
mes, žinoma, tikimės, kad jūsų investuotojai labai neįsižeis! 

Bet šis abipusiškai garantuotas susinaikinimas iš tikrųjų yra 
abipusis. Taivanas netgi labiau nei Kinija negali sau leisti prarasti 
užsienio investuotojų pasitikėjimo, suvaržančio jo alyvmedišką ne- 
priklausomybės polėkį. Ne tik dėl to, kad žlugtųjo vertybinių po- 
pierių rinka ir taivaniečiai prarastų visą savo turtą. Reikalas kur 
kas rimtesnis. Elektroninė kaimenė paniškai pabėgtų. Ne visi Žino, 
kad asmeninių ir nešiojamųjų kompiuterių gamyba vyksta per glo- 
balią tiekimo grandinę, o Taivanas ir taivaniečiams priklausan- 
čios firmos Kinijoje ir Azijoje - svarbiausia jos grandis. Jie gamina 
svarbiausias dalis, siunčiamas Dell, Compaą, Acer, Hewlett Packard 
ir IBM asmeniniams kompiuteriams, kaip ir Cisco maršruto nusta- 
tymo programas, palaikančias interneto srautą. Dauguma JAV kom- 
piuterių firmų pasitraukė iš gamybos. Tada Taivano firmos liko 
didžiausios pasaulyje trylikos svarbių Kompiuterio sudedamųjų 
dalių tiekėjos. Mes kalbame apic korpusus, ekranus, mikroproce- 
sorinius lustus, žemų dažnių garso įtaisus, modemus, vietinių tin- 
klų plokštes, klaviatūras, vaizduoklius, skenerius, pagrindines 
plokštes, maitinimo įrenginius, kompaktinių diskų įrenginius ir 
vaizdo plokštes. Daugelio iš jų vienintelis tiekėjas yra Taivanas. 


1999 m. liepos 19 d. numeryje Electronic Buyers' News vieno iš šių 

globalių kompiuterių gamintojų klausė, kaip jie reaguoja į didėjan- 
čią įtampą tarp Taivano ir Kinijos. „Kol kas viskas atrodo puiku, — 
sakė Cornpag atstovas Taipėjuje.- Tačiau jei Kinija smarkiau sure- 
aguos, mes svarstysime planą perkelti mūsų užsakymus iš Taiva- 
no į Korėją arba Japoniją.“ 

Aš nė trupučio neabejoju, kad jei Taivanas nueitų per toli, ieš- 
kodamas labiau nepriklausomo vaidmens pasaulio scenoje, Kini- 
ja panaudotų karinę jėgą, kad sustabdytų Taipėjų - nepaisydama 
ekonominių pasekmių. Joks Kinijos vadovas negalėtų išlikti, jei 
leistų Taivanui pasidaryti nepriklausomam. Kinijos vadovybės tei- 
sėtumas būtų pakirstas. Tačiau nė vienas Kinijos vadovas šian- 
dien negali išsilaikyti ir be nuolatinių užsienio investicijų bei pre- 
kybos. Jų teisėtumas šiandien nuo to netgi labiau priklauso. Taigi 
Kinijos vadovybė dabar, kaijie yra iš dalies prisijungę prie elektro- 
ninės kaimenės, turi apskaičiuoti visiškai kitaip, nei praeityje. 

Didieji karai kyla tik tada, kai didžiosios valstybės nori kovoti, 
o šiandieninėje globalėjimo sistemoje pirmasis didžiųjų valstybių 
instinktas — nesivelti į peštynes. Užuot įsitraukusios į regioninius 
konfliktus, tokius kaip Bosnijoje, Ruandoje, Liberijoje, Alžyre ar 
Kosove, šiandieninės didžiosios valstybės mieliau linkusios atsi- 
tverti nuo šių pilietinių konfliktų geležinėmis uždangomis ir juos 
aplenkti, tartum tai būtų blogi miesto rajonai. O kai į juos įsitrau- 
kia, kaip kad Kosove ar Bosnijoje, jos mėgina kaip įmanoma grei- 
čiau iš jų pasprukti, nes tokių vietų turėjimas nedidina jų galios, o 
ją mažina. Štai kodėl šiandien daugelis regioninių karinių konflik- 
tų, užuot juos automatiškai globalizavus, kaip kad šaltojo karo 
laikais, veikiau uždaromi į getą. Galbūt tai ir netinkama, nes daro- 
si lengviau jų nepaisyti, tačiau taip jau yra. Nors šiandien regioni- 
nės karinės krizės uždaromos į getą, tačiau regioninės ekonomi- 
nės krizės globalizuojamos — kaip kad Meksikos dešimtojo 
dešimtmečio viduryje, Pietryčių Azijos dešimtojo dešimimečio ant- 


roje pusėje ir Rusijos dešimtojo dešimtmečio pabaigoje. Būtent šios 

ekonominės krizės ir galimybė, kad jos išplis į kitas rinkas, globa- 
lėjimo sistemos pradžioje ją sutrikdė. Domino teorija, kuri kitados 


tiko politikos pasauliui, šiandien tinka finansų pasauliui. 


Auksinių arkų teorija išryškina vieną aspektą, kaip globalėjimas 
veikia geopolitiką - per ekonominę integraciją smarkiai padidin- 
damas karo kainą. Tačiau globalėjimas veikia geopolitiką dauge- 
liu kitų požiūrių. Pavyzdžiui, sukuria naujus galios šaltinius, - be 
tokių klasikinių karinių priemonių, kaip tankai, lėktuvai ir rake- 
tos, — ir sukuria naujus šalių spaudimo šaltinius, kad jos imtų 
kitaip tvarkytis - spaudimus, kuriuos sukelia ne klasikiniai kari- 
niai vienos šalies įsiveržimai į kitą, o mažiau pastebimi prekybos 
centrų ir itin galingų asmenų įsiveržimai. 

Geriausiai tai suprasti galima paėmus tokį regioną kaip Arti- 
mieji Rytai ir pažvelgus į jį daugiamačiu globalistiniu požiūriu. 
Imate pastebėti labai įdomių dalykų. 

1997 m. rudenį lankiausi Izraelyje. Taikos procesas buvo gero- 
kai įstrigęs, bet laikraščio verslo skyrelyje aš pastebėjau straipsnį, 
kuriame buvo pranešama, jog, užsienio investicijų Izraelyje tiek pat, 
kiek visada. Tai mane sudomino, todėl nuėjau susitikti su centri- 
nio banko valdytoju Jacobu Frenkeliu ir uždaviau jam tokį klausi- 
mą: „Kaip čia yra, kad taikos procesas smunka, o užsienio investi- 
cijų Izraelyje daugėja?“ 

Atsakymas, kurį mes su Frenkeliu radome, buvo tas, kad šian- 
dien Izraelis sparčiai pereina nuo savo senosios apelsinų, deimantų 
ir tekstilės ekonomikos prie modernios ekonomikos, kuri kai ku- 
riais atžvilgiais šalį padarė kur kas atsparesnę arabų politiniams 
spaudimams, boikotams ir taikos proceso svyravimams, nors ir 
padarydama Izraelį kur kas mažiau atsparų įprastiniam karui. 
Štai kodėl: kadaise Izraelis augino apelsinus, Marokas augino apel- 
sinus, Ispanija augino apelsinus. Taigi jei tokias šalis, kaip Japoni- 


ja ar Prancūzija, erzino kokia nors Izraelio politika Vakarų Krante, 

jos lengvai galėjo nubausti Izraelį pirkdamos kieno nors kito apel- 
sinus. Tačiau kas atsitinka, kai Izraelio bendrovė Galileo Technolo- 
gy, Ltd. išranda vieno lusto „Ethernet“ perjungiklį, naudojamą dau- 
gelyje intraneto duomenų perdavimo sistemų? Jų negalite gauti iš 
Maroko. Kas nutinka, kai Izraelio bendrovės ima vyrauti pagrindi- 
niame moderniųjų technologijų sektoriuje, tokiame kaip tiesiogi- 
nės interneto apsaugos kodavimo priemonės, pagrįstos sudėtin- 
gais algoritmais, sukurtais Technion ir Izraelio kariuomenėje? Jų 
negalite gauti iš Ispanijos. Todėl atsitinka taip, kad visi siekia Izra- 
elio palankumo, nesvarbu, kaip vyksta taikos procesas. Kiekviena 
didesnė Amerikos moderniųjų technologijų bendrovė turi skyrių 
Izraelyje - Intel ką tik įdėjo pusantro milijardo JAV dolerių į lustų 
gamyklą arba turi dalį Izraelio kompiuterių bendrovėje. Japonija, 
kuri visada šalinosi Izraelio, baimindamasi arabų atsakomųjų 
veiksmų, dabar yra antra pagal dydį rizikos kapitalo investuotoja 
Izraelyje po Jungtinių Valstijų. Japonijos silpnoji vieta - programi- 
nės įrangos kūrimas, ir šiandien ji graibsto Izraelio programinės 
įrangos bendroves. Mane tai ypač smagina, nes kai devintojo de- 
šimtmečio viduryje aš buvau Nexw York Tirues korespondentas Jeru- 
zalėje, iš japoniškų mašinų Izraelyje tegalėjote nusipirkti kaušo 
pavidalo „Daihatsu“ arba pigesnę „Subaru“. Japonija, Inc. tikrai 
gerus savo automobilius parduodavo tik arabams. Dabar jau ne. 
Šiandien Izraelyje jūs galite gauti bet kokį „Lexus“, kokio tik pano- 
rėsite, nes ekonomikos prasme Izraelis šiandien yra didesnis ener- 
getikos eksportuotojas už Saudo Arabiją. T. y. eksportuodamas pro- 
graminę įrangą, lustus ir kitas moderniųjų technologijų naujoves, 
Izraelis eksportuoja šiandieninės informacinės ekonomikos ener- 
gijos šaltinius, o tos energijos nori kiekviena šalis, nesvarbu, ką 
Izraelis darytų palestiniečiams, kaip kad jos aštuntajame dešimt- 
metyje norėjo naftos, nepaisydamos to, ką arabai darė žydams. Čia 
esama tikros geopolitinės reikšmės. Tik pažvelkite į skaičius. 


1998 m. 52 Kinijos mokslininkai atliko tyrimus pagarsėjusiame IZ- 

raelio Weizmanno institute. Iš Indijos irgi buvo 52. Dvi šalys, ku- 
rios aštuntajame dešimtmetyje nebūtų net prisilietusios prie Izrae- 
lio, dabar trokšte trokšta čia atsiųsti savo mokslininkus. 

Kita priežastis, kodėl Izraelis tapo atsparesnis nežymiems spau- 
dimams - ta, kad moderniųjų technologijų išmanymo eksportas 
būna labai lengvas, ojį sužlugdyti nelengva. Kai kurios eksportuo- 
jamos modemu. Moderniųjų technologijų investicijos Izraelyje di- 
džiąja dalimi taip pat yra nukreiptos į Žmones ir į protinius suge- 
bėjimus, o ne į gamyklas, kurias lengva sugriauti. Be to, Izraelio 
modemiųjų technologijų eksportas keliauja ne pas jo kaimynus, 
su kuriais jo santykiai įtempti, bet į tolimas Azijos, Europos ir Šiau- 
rės Amerikos rinkas. Tiesą sakant, daugelis Izraelio moderniųjų 
technologijų firmų iš esmės nieko neparduoda Izraelio arba Arti- 
mųjų Rytų rinkose, taigi jas mažiau žeidžia regiono politiniai svy- 
ravimai. Neatsitiktinai Tel Avivo Hilton dešimtajame dešimtmetyje 
nusprendė atidaryti sušių barą, o ne arabų restoraną. Izraelio mo- 
derniųjų technologijų bendrovės taip pat pritraukė didžiumą savo 
kapitalo iš Volstrito arba iš rizikos kapitalo firmų Silicio slėnyje ir 
nepriklauso nuo Tel Avivo vertybinių popierių biržos. O paskuti- 
nė mada - Izraelio moderniųjų technologijų bendrovėms veikti ke- 
liose vietose, turint skyrius Silicio slėnyje ir Izraelyje. Check Point, 
Izraelio bendrovė, kontroliuojanti maždaug 50 procentų interneto 
apsaugos priemonių rinkos, Izraelyje turi kontorą ir tyrimų skyrių 
ir čia moka kai kuriuos mokesčius, bet dabar taip pat turi kontorą ir 
Silicio slėnyje, arti rinkos. Mano pažįstama Volstrito apžvalginin- 
kė, nušviečianti Izraelio moderniųjų technologijų pramonę, man 
sakė, kad dabarji praleidžia daugiau laiko keliaudama į Kaliforni- 
ją rašyti apie Izraelio bendroves, nei į Tel Avivą. 

Vis dėlto dėl visų šių priežasčių Izraelis labiau pažeidžiamas 
kitaip. Nors Izraelis ir kuria Žinių ekonomiką, žinių srities darbuo- 
tojai yra labai paslankūs ir jiems patinka gyventi puikiose vietose. 


Jei pagrindiniai žinių darbuotojai Izraelyje nuspręs, kad padėtis 

pasidarė nepakenčiama - dėl nesibaigiančio konflikto ar religinės 
nesantaikos -jie išvyks arba vis daugiau savo veiklos įkurdins ne 
Izraelyje. Iki tokios padėties dar toli, bet ji nebėra neįsivaizduojama. 
Su 17 tūkstančių JAV dolerių per metus pajamomis vienam gyven- 
tojui Izraelio pragyvenimo lygis šiandien arti Anglijos. Izraelis — 
McDonald's šalis. Jei Izraelio ministras pirmininkas kada nors pa- 
kviestų Izraelio vaikinus grįžti ir susigrąžinti Vakarų Kranto arba 
Gazos dalis - kas labiau panėšėtų į voliuntaristinį karą, o ne į karą 
dėl išlikimo - daugybė Izraelio Žinių darbuotojų tiesiog dingtų. 
Aišku, jeigu kas nors, neprisijungęs prie kaimenės, - kaip kad 
Saddamas Husseinas ar koks teroristas, -susirastų branduolinį gin- 
klą ir numestų ant Izraelio, nebūtų svarbu, arjo ekonomika yra mo- 
derni, ar nemoderni. Karinė jėga vis dar svarbi. Bet aš manau, kad, 
jei Izraelis įstengs išspręsti Izraelio ir Palestinos konfliktą, Izraelio ir 
arabų nekarinės jėgos atotrūkis ateinantį dešimtmetį vis platės ir 
spartės. Kai jūs pasauliui tegalite pasiūlyti pigų darbą arba naftą, 
kaip kad dažnai būna daugelyje arabų valstybių, jus varžo jūsų 
darbo jėgos atsargos ir naftos kaina. Bet kai jūsų ekonomika yra 
pasirinkusi klestėjimą ir pajėgi surinkti Žinias, kapitalą ir išteklius 
iš viso pasaulio, jūsų nebevaržo dydis, ir Izraelio nebevaržo dydis. 
Istorijos požiūriu Artimuosiuose Rytuose buvo dvi upių valstybės: 
Egiptas prie Nilo ir Mezopotamija prie Tigro ir Eufrato. Manau, kad 
dvidešimt pirmajame amžiuje iškils trečia upės valstybė: Izraelis 
prie Jordano. Izraelis bus moderniųjų technologijų lokomotyvas, su 
savimi tempsiantis Jordaniją ir palestiniečius. Siemens jau sujungė 
savo gamyklą Izraelyje — Siemens Data Conimunications, esančią šalia 
Haifos, ir Siermens palestiniečius sistemų inžinierius iš Vakarų Kran- 


to miesto Ramalos su Siemens būstine Vokietijoje. Tai tik pradžia. 


Tas pats globalistinis požiūris šiandien praverčia mėginant su- 
vokti arabu musulmonų pasaulį. 1997 m. lapkritį aš išvykau į Per- 


sijos įlanką. Leiskite papasakoti keturias istorijas iš šios kelionės. 

Pirmoji istorija: pirmąkart apsistojęs Kuveite viešbutyje Shera- 
ton vieną vakarą ruošiausi eiti miegoti, kai maždaug dešimtą va- 
landą suskambo telefonas. Skambino jauna kuveitietė. Ji paaiški- 
no, jog dirbanti Kuveito naujienų agentūroje (KUNA), dažnai 
versdavusi mano straipsnius ir norėtų iš manęs paimti interviu. 
Skambutis mane nustebino - kuveitietė Žurnalistė 10 valandą va- 
karo skambina Vakarų žurnalistui į viešbutį. Pasakiau jai, kad kitą 
dieną keliausiu į naftos telkinius, ir jei ji norinti važiuoti su mani- 
mi ir pasikalbėti, būtų puiku, bet 7 valandą ryto ji turinti susitikti 
su manimi viešbučio fojė. 7 valandą ryto ji čia laukė, konservaty- 
viai užsidengusi galvą. Pasirodė esanti labai protinga jauna mote- 
ris. Pakeliui jos paklausiau, ar ji turinti brolių ar seserų. „Turiu 
brolį, - atsakė ji. — Jis ką tik vedė kuveitietę, su kuria susipažino per 
internetą Kuveito pokalbių svetainėje.“ Ji man nepaminėjo, - bet aš 
tai sužinojau vėliau, - kad tai buvo mišrios vedybos. Viena šeima 
buvo musulmonai sunitai, kiti - šiitai. Tačiau pora susipažino per 
internetą, kur negaliojo jokie senieji Kuveito visuomenės papročiai 
ir apribojimai, o kai jie susitiko asmeniškai, tai buvo meilė iš pirmo 
žvilgsnio (arba, kaip kažkas pasakė, iš pirmo „baito“). Merginos 
tėvai labai nusiminė. Bet ji jiems pasakė ištekanti, patinka jiems tai 
ar ne, ir galiausiai jie nusileido. 

„Jų vestuvių tortas buvo kompiuterio su klaviatūra pavidalo“, — 
pasakė manjauna kuveitietė žurnalistė. 

Antroji istorija: būdamas Kuveite nuvykau susitikti su Ibrahi- 
mu S. Dabdoubu, Kuveito nacionalinio banko vyriausiuoju gene- 
raliniu direktoriumi ir vienu iš labiausiai gerbiamų regiono banki- 
ninkų. Kai įėjau į jo kontorą Kuveito miesto centre, jis buvo 
pastebimai susijaudinęs. Paklausiau, kas atsitiko. Dabdoubas pa- 
aiškino, kad nacionalinis vežėjas Kuwait Airways paskelbė konkur- 
są finansuoti dviejų naujų „Boeing“ lėktuvų įsigijimą. Tokį sando- 
rį praeityje, savaime suprantama, laimėdavo Kuveito nacionalinis 


bankas. Na, paaiškino jis, maždaug, tuo metu jo bankas konkursą 

pralaimėjo, jo žodžiais tariant, „kažkam, pasivadinusiam Nutions- 
Bank Merilande“ ,pasiūliusiam finansavimą už ketvirčiu procento 
didesnę geriausią bankų kreditų palūkanų normą, beveik juokin- 
gai menką užmokestį. „Tai dempingas, - sušuko man Dabdou- 
bas. - Tai tartum finansinis dempingas.“ Jis kalbėjo apie praktiką 
šalių, eksportuojančių savo gaminius už kainą, mažesnę negu tik- 
rosios gamybos išlaidos, kad kontroliuotų rinką. „Šiaip ar taip tai 
nesąžiningas žaidimas. Didelis JAV regioninis bankas, netgi ne 
[globalaus] pinigų centro bankas, beveik nežinomas, varžėsi su 
vietiniais Kuveito bankais ir laimėjo sandorį.“ 

Trečioji istorija: išvykstu iš Kuveito į Katarą, į konferenciją. Prieš 
kelionę man besikraunant lagaminus viešbučio Sheraton kambary- 
je, suskamba telefonas. Skambina dvidešimt vienerių metų Kataro 
žurnalistė. Ji perskaitė mano knygą ir norėtų su manimi susitikti. 
(Aš neišsigalvoju, bet mano Žmona visu tuo netiki!) Aš jai sakau, 
kad ruošiuosi į oro uostą, bet jei ji norėtų su manimi važiuoti taksi, 
mes galėtume pasikalbėti. Ji pasiūlymą priima. Ji yra miela jauna 
moteris, akivaizdžiai protinga ir puikiai kalbanti angliškai. Tiesą 
sakant, ji angliškai kalba taip gerai, kad aš klausiu, ar jai yra tekę 
rašyti straipsnių angliškai, nes jei taip, tai galbūt ji galėtų rašyti 
The New York Times kaip neetatinė korespondentė apie būsimą Ar- 
timųjų Rytų aukščiausio lygio susitikimą ekonomikos klausimais. 
„Na, - sako ji, - po teisybei, aš rašau Persijos įlankos naujienų 
tinklo svetainei, ir mano valdžia apie tai nežino.“ 

Man tai tiesiog patiko. Pagalvokite, kokia itin galinga darosi ši 
jauna arabė, internete pasakodama pasauliui apie savo šalį, o jos 
valdžia net nežino apie jos egzistavimą. Dar prieš dešimtį metų tai 
būtų negirdėtas dalykas, jau nekalbant apie šimtą metų. Bet dabar 
tai — ateitis. Šiandien kai kurias populiariausias arabų televizijos 
programas ir plačiausiai skaitomus arabų laikraščius transliuoja 
ir spausdina privačios bendrovės, ir jų nekontroliuoja jokia vietinė 


valdžia. 

Ketvirtoji istorija: Saudo Arabija svarsto, ar leisti moterims vai- 
ruoti — tai ji visada drausdavo. Dėl šio klausimo Saudo Arabijoje 
karštai ginčijamasi metų metus, bet neseniai diskusijos dar paašt- 
rėjo. Kodėl? Kritus naftos kainoms, karalystė vis sunkiau beišgali 
mokėti penkiems šimtams tūkstančių užsieniečių, atvykstančių į 
Saudo Arabiją dirbti vairuotojais. Štai koks interviu buvo išspaus- 
dintas arabų laikraštyje Al-Ouds al-Arabi, o 1998 m. balandžio 17 d. 
jo vertimas išspausdintas Mideast Mirror. Interviu su princu Tala- 
lu bin Abdelazizu, turbūt liberaliausiu Saudo Arabijos valdančio- 
sios šeimos nariu. Talalas yra karaliaus Fahdo ir gynybos ministro 
Sultano įbrolis bei princo al-Waleedo bin Talalo, veikliausio Sau- 
do Arabijos rizikos kapitalisto, tėvas. Paklaustas, ar pritaria tam, 
kad moterims būtų leista vairuoti, Talalas atsakė „žinoma“ ir pri- 
dūrė: „Saudo Arabijos moterys vadeliodavo kupranugarius ir nak- 
timis keliaudavo su vyrais. Koks skirtumas tarp kupranugario ir 
automobilio?.. Moterų vairavimas pasidarė ekonomine būtinybe. 
Mes pervedame milijonus dolerių tvirta valiuta į emigrantų vai- 
ruotojų tėvynes. Mes galime juos pasilikti sau“. 

Princas Talalas tęsė: „Politinės reformos yra globalėjimo dalis, 
ir mes turime visais atžvilgiais pasiruošti šioms naujoms aplinky- 
bėms... Dabar globalėjimas pagrįstas demokratija, Žmogaus teisė- 
mis ir rinkos ekonomika. Sykį kažkas juokais pavadino globalėji- 
mą amžiaus mada, kuriai mes turime paklusti. Jei jau komunistinė 
Kinija laikosi šios mados, ką tada kalbėti apie mažas arabų pasau- 
lio valstybėles? Jos turi pripažinti, kad permainos neišvengiamos“. 

Ką mums byloja visos šios istorijos? Jos mums byloja, jog tai, ką 
daro ar ko nedaro Saddamas Husseinas, pas kuriuos kaimynus jis 
įsiveržia ir pas kuriuos ne, turės milžinišką poveikį stabilumui 
Artimuosiuose Rytuose. Ir kad jo veiksmai greičiausiai sukels dau- 
giau karų ir daugiau paliaubų, nei iki šiol. 

Tačiau kol kas vyksta kitas, tylus įsiveržimas į Artimuosius 


Rytus — informacijos ir privataus kapitalo įsiveržimas naujomis 

globalėjimo sąlygomis. Ilgus metus arabų pasaulis buvo didžia 
dalimi atsitvėręs siena nuo informacijos ir finansų rinkų revoliuci- 
jų, pertvarkiusių Aziją ir kitas Žemės rutulio dalis. Nafta arabams 
ir iraniečiams leido išvengti daugelio spaudimų mažinti darbuo- 
tojų skaičių, modernizuoti ir privatizuoti jų ekonomikas. Tai leido 
joms pastatyti užtvaras nuo šių spaudimų ir šias užtvaras išlaiky- 
ti netgi po Berlyno sienos griuvimo. Bet daugiau nebe. Kaip arabų 
visuomenės reaguoja į šį privataus kapitalo ir informacijos įsiver- 
Žimą —- ar prie jo prisitaiko, ar jį priima, ar jam priešinasi, ar jį 
atmeta - turės tokį patį poveikį šio regiono politikai, kaip Sadda- 
mas Husseinas. Ir jeigu jūs nesuprantate šio įsiveržimo, šiandien 
jūs nesuprantate Artimųjų Rytų, ojei jūs neatsižvelgiate į šį įsiVer- 
žimą, šiandien jūs negalite tinkamai kurti Artimųjų Rytų strategi- 
jos. Patarimas jums: šiame tyliame įsiveržime paliaubų nebus. 

Kartą vaikštinėjau Teherano gatve su neetatine Nevw York Times 
korespondente, vakarietiška dvidešimt vienerių metų iranicte. Mes 
kalbėjomės, kokį poveikį Irano politikai daro nafta, ypač tai, kad 
nafta leido ajatoloms likti valdžioje ilgiau, nei kitu atveju jie būtų 
galėję, nes įplaukos iš naftos atpirkdavo dažniausiai silpnus Ira- 
no ekonomikos rodiklius esant islamo režimui. Nafta, ne tik religi- 
nis užsidegimas, buvo tikras ajatolų slaptasis ginklas. Be finansi- 
nio gyvybės kelio, kurį parūpino nafta, ajatolos būtų turėję labiau 
atverti Iraną pasauliui irapsivilkti auksinius tramdomuosius marš- 
kinius, nes jo ekonomika be didžiulių užsienio investicijų tiesiog, 
negalėtų išlaikyti gyventojų skaičiaus augimo. Mums apie tai be- 
svarstant, ši jauna iranietė pasakė kai ką, ko aš niekada nepamir- 
šiu. Apie Iraną ji pasakė: „Jei tik mes nebūtume turėję naftos, mes 
galėjome būti tokie pat, kaip japonai“. 

Aš jai pažadėjau vieną dalyką. Kada nors Irano naftos gręži- 
niai išseks, arba pasaulis ras alternatyvą, ir kai tai atsitiks, ajatolos 
turės apsivilkti auksinius tramdomuosius marškinius arba bus iš- 


vyti. „Pasakykite man tą dieną, kai ims sekti Irano naftos turtai, 

pasakiau jai, — ir aš pasakysiu jums dieną, kai čia į sceną išeis 
ajatola Gorbačiovas.“ 
Ir Ronaldas McDonaldas. 


1996 m. Maroke per pietus vienas mano draugas, amerikietis 
diplomatas, su kuriuo aš susipažinau devintajame dešimtmetyje 
Maskvoje, aiškino man, kaip skiriasi jo darbas nuo šaltojo karo 
laikų ir kaip dabar sunku suprasti jėgas, formuojančias šalį, kurio- 
jejis dirba, bei pasaulio reikalus apskritai, palyginti su grubiu Jung- 
tinių Valstijų ir SSRS galių susidūrimų. 

„Kai stojau į užsienio tarnybą, — išsipasakojo jis, — tai buvo 
institucija, kurioje žinojai, Kur yra vartų virpstai. Mokeisi kalbų, 
buvai siunčiamas Žaisti ir siunčiamas į ambasadą užsienyje. Buvo 
panašu, tartum baigtųsi vienas ėjimas ir prasidėtų kitas, ir Žinojai, 
kaip vyksta visi Žaidimai, žinojai, koks tai Žaidimas, žinojai, kur 
yra vartų linija. Tačiau dabar mes esame sumaišty ir vienas kitam 
sakome: „Kur mes ciname, koks mūsų kamuolys, ar bent jau kas 
nors mus prižiūri?“ Tavo ambasadorius atėjęs pas tave klausia: 
„Ką tu man nuveikei?“ O tu nelabai žinai. Tad imi savęs klausti: 
„Kodėl aš čia?“ [Tai, kad] JAV vyriausybė galėjo nutraukti darbą 
[1996 m. ir tai nebuvo svarbu, daugybei žmonių buvo tartum ža- 
dintuvo skambutis... Kuo ilgiau čia būnu, tuo labiaujaučiuosi tar- 
tum toje Rūstybės kekių scenoje, kai bankininkas ateina atimti nuo- 
mininko ūkininko namų, o ūkininkas grasina bankininką nušauti, 
bet bankininkas sako, kad tai nejo kaltė, jis tik dirbąs didelei ben- 
drovei. Ūkininkas klausia, kur visa tai baigiasi. Į ką mums šauti? O 
bankininkas sako: „Nežinau, galbūt nėra į ką šauti“. 

Tokių dejonių, kaip mano draugo, šiuo metu galima dažnai 
prisiklausyti užsienio politikos bendruomenėje. Kodėl jis buvo toks 
pasimetęs? Todėl, kad šaltojo karo sistema buvo padalytas pasau- 
lis, ir šiame pasaulyje visi žinojo, kaip išmatuoti galią, įvertinti 


grėsmes, atgrasymo priemones bei paskatas ir kurti strategijas. Nors 


II. PRISIJUNGTI PRIE SISTEMOS 333 


ir būta daugelio nesutarimų, kokia turėtų būti strategija - griežtas 
sulaikymas, įtampos mažinimas ar ginklų kontrolė, - atrodė, kad 
visi naudojasi tais pačiais žodžiais ir mato tas pačias strategijos 
sudedamąsias dalis. Būta plataus sutarimo, kad šaltasis karas yra 
įprastinė jėgų pusiausvyros sistema, paremta valstybėmis, kariuo- 
menėmis ir branduoliniais ginklais. Būti strategu reiškė dėlioti šiuos 
gabalus įvairiomis konfigūracijomis, siekiant užtikrinti, kad jų dau- 
giaubūtų mūsų pusėje, negu kitoje. 

Bet globalėjimo geopolitika yra kur kas sudėtingesnė. Jums vis 
dar tenka nerimauti dėl grėsmių, kylančių iš tautinių valstybių, 
nuo kurių jūs esate atsiskyręs - Irako, Irano, Šiaurės Korėjos. Ta- 
čiau dabarjūs vis labiau turite rūpintis grėsmėmis, kylančiomis iš 
tų, su kuriais jūs esate susijęs — tarp jų ir iš interneto, rinkų bei itin 
galingų asmenų, kurie gali įžengti tiesiog per jūsų paradinės du- 
ris. Be to, šiame susijungusiame pasaulyje valstybėms gali kelti 
grėsmę arba įtraukti į konfliktus ir kaimynės arba tradicinės prie- 
šės (Jugoslavija) žlugimas, kaip gali atsitikti ir atsakant į jų kylan- 
čią galią arba agresiją (Irakas). 

Svarbiausia tai, kad šioje globalėjimo sistemoje didieji valsty- 
bių rūpesčiai yra neįtikėtinai įvairūs — reikia apmąstyti kur kas 
daugiau klausimų, negu vien tik kieno pusėje jūs esate. Globalėji- 
mo sistemoje cirko pasirodymai vyksta penkiose arenose - kai ku- 
rios valstybės grumiasi savo pavidalu, kai kurios - savo dydžiu, 
kai kurios — savo kokybe, kai kurios — savo lygybe, kai kurios — 
savo laisve, dar kai kurios - viskuo, kas buvo išvardyta aukščiau. 
Kad tokioje sistemoje išmatuotų galią ir numatytų arba valdytų 
valstybių elgesį, užsienio politikos analitikas arba strategas turi 
mąstyti apie visas šias penkias sritis išsyk. 

Panagrinėkime kiekvieną iš jų. Pirmiausia, pastebi Michaelas 
Mandelbaumas, kai griuvo šaltojo karo sienos, „daug valstybių 
pirmą sykį per 50 metų pasijuto vėl sutelkiančios dėmesį į tai, koks 


turėtų būti jų pavidalas ir kas turėtų būti jų sienų ribose, o kas ne“. 

Galite pamatyti tai visur, nuo buvusios Sovietų Sąjungos iki Jugo- 
slavijos ir Indonezijos - keletas šalių mėgina išspręsti, kam pri- 
klauso kuris alyvmedis palei jų sienas ir užjų dabar, kai nebetinka 
šaltojo karo apribojimai. Tačiau tos šalys, kurios jau patenkintos 
savo pavidalu, turi kitų rūpesčių, jei nori išlikti globalėjimo siste- 
moje. „Kitos sutelkia dėmesį į tinkamo dydžio siekį, - sako Man- 
delbaumas, —t. y. jų valstybės aparato dydį.“ Čia patektų, pavyz- 
džiui, visos Europos pinigų sąjungos šalys, kurios mažino savo 
vyriausybes, kad paremtų bendrą valiutą ir išliktų globalėjimo epo- 
choje. Jos žino, kokio pavidalo yra kiekviena ES šalis narė. Dabar 
jos yra sulelkusios dėmesį būtent į savo atskirų vyriausybių dydį, 
nes kiekvienai reikia jį mažinti, norint įtilpti į auksinių tramdomų- 
jų marškinių ES variantą. Kai kurios kitos valstybės sutelkia dėme- 
sį į savo šalių kokybę globalėjimo epochoje - pavyzdžiui, Tailan- 
das, Korėja ir Brazilija, - kurios visos po Azijos ekonominės krizės 
sutelkė dėmesį į savo vyriausybių ir finansų operacinių sistemų 
tobulinimą, siekdamos su šaknimis išrauti korupciją ir įdarbinimą 
per pažintis. Vis dėlto kitos šalys sutelkia dėmesį į lygybės klausi- 
mo sprendimą, nes globalėjimas gali sparčiai padidinti pajamų ir 
socialinius atotrūkius. Pavyzdžiui, Meksika ir Venesuela sutelkė 
dėmesį į šį lygybės ir socialinio teisingumo klausimą - ką gauna 
globalėjimo laimėtojai ir pralaimėtojai. Ir galiausiai kitos šalys vis 
dar stengiasi išspręsti savo laisvės klausimą, - nes šios globalėji- 
mo sistemos reikalavimai yra tokie dideli, kad be demokratėjimo, 
be kontroliuojančios verslą laisvosios spaudos ir be galimybės pa- 
keisti valdžią, kai ji prisiverda košės, šalims bus sunku suklestėti. 
Taigi tokios skirtingos valstybės, kaip Pakistanas, Peru ir Kinija, 
stengiasi spręsti laisvės klausimą. 

Rusijai ir Kinijai tiek daug problemų iškyla todėl, pastebi Man- 
delbaumas, „kad jos išsyk susiduria su visais šiais klausimais“. 
Jos grumiasi su savo pavidalu - kas joms priklausys (Tibetas? Tai- 


vanas? Čečėnija?); jos mėgina mažinti savo šalių dydį pagal globa- 

lėjimo sistemos reikalavimus; jos mėgina pagerinti savo šalių ko- 
kybę irgi pagal globalėjimo sistemos reikalavimus; jos mėgina iš- 
spręsti milžiniškus nelygybės klausimus, kylančius, kai komunis- 
tinė šalis liaujasi buvusi socialinės gerovės valstybe, prisijungia 
prie globalėjimo sistemos, ir kai kurie oligarchai privatizavimo metu 
išvagia valstybės turtą. Jos grumiasi su didėjančiais tikro demok- 
ratėjimo ir bendrai remiamos vyriausybės reikalavimais. 

Šiandien jūs negalite formuoti Kinijos ar Rusijos politikos, ne- 
ja ar Kinija turėtų išlįsti spręsdamos visus penkis klausimus, ir 
nejausdami, kaip jų gebėjimas ar negebėjimas juos spręsti paveiks 
jų elgesį tarptautinėje arenoje. Ką darys Kinija ir Rusija, didele da- 
limi priklausys nuo to, kokiomis šalimis jos taps, o tai didele dali- 
mi priklausys nuo to, kaip jos spręs šiuos klausimus. Visi šie klau- 
simai šaltojo karo metu buvo užgniaužiami, nes vyko karas ir 
valstybės veikėjams tereikėjo susitelkti ties vienu klausimu: kieno 
pusėje jūs esate? Jei jūs buvote mūsų pusėje, jūs iš esmės buvote 
geras - nesvarbu, koks buvojūsų pavidalas, dydis, kokybė, lygybė 
ar laisvė. Jei jūs buvote kitoje pusėje, jūs iš esmės buvote blogas — 
nesvarbu, koks buvojūsų pavidalas, dydis, kokybė, lygybė ar lais- 
vė. Mes neapdairiai manėme, kad pasibaigus šaltajam karui vis- 
kas susitvarkys, bet vietoj to mes, tiesą sakant, perėjome prie šios 
kur kas sudėtingesnės darbotvarkės, kurioje visiškai neaišku, ar 
Rusija, Kinija ir daug kitų šalių susitvarkys. Bet šiuos klausimus 
turi spręsti valstybės veikėjai, irjei kaip valstybės veikėjas jūs tega- 
lite kalbėti apie šalių pavidalus ir nieką kita, jūs šioje naujoje siste- 


moje nelabai pritapsite. 


Trumpai tariant, leiskite man dar sykį pabrėžti, kad šiandieninė 
tarptautinių santykių drama vyksta tarp to, kas nauja - tai nūdie- 
nės globalėjimo sistemos įtampos, paskatos ir painiavos, - ir to, 


kas sena - tai visuose mumyse verdančios aistros dėl alyvmedžių. 

Reikia atsižvelgti į globalėjimo sistemos jėgą sujos auksiniais tram- 
domaisiais marškiniais, prekybos centrais ir, žinoma, dvigubais 
McDonald's mėsainiais, norint suvaržyti agresyvų valstybių elge- 
sį; visada reikia atsižvelgti į mūsų alyvmedžių reikmių ir prierai- 
šumųjėgą, norint atskleisti tai, kas mumyse visuometesti iraciona- 
lu. Aš tik tvirtinu, kad nūdienės globalėjimo sistemos varžančios 
įtampos, šios „Lexus“ įtampos, daugelyje valstybių nurungė alyv- 
medžio reikmes - galų gale netgi Serbijoje. Ar ši tendencija tęsis ir 
arji užtikrins ilgalaikę taiką? Nuspėti neįmanoma. Niekad neži- 
nai, kokia krizė ar tendencija gali pasitaikyti ir leisti visuose mu- 
myse agresyviai ir bjauriai reikštis alyvmedžiams. 

Norėdamas pateikti pavyzdį, kaip mumyse visuose reiškiasi ši 
nuolatinė įtampa tarp šiandienės globalėjimo sistemos ir alyvyme- 
džių, sykį aš mėginau įsivaizduoti situaciją, kai labai padoriam 
Amerikos valstybės sekretoriui, tokiam kaip Warrenas Christop- 
heris, reikėtų paaiškinti globalėjimą ne tokiam padoriam vadovui, 
tokiam kaip Sirijos prezidentas Hafezas el-Assadas -alyvmedžių 
ir šaltojo karo Žmogui. Tai skambėtų maždaug taip: 

Warrenas Christopheris: „Hafezai-ar neprieštarausite, jei va- 
dinsiu jus FHafezu? Hafezai,jūs esate vakardienos Žmogus. Jūs vis 
dar gyvenate šaltajame kare. Aš Žinau, kad jūs tik keletą kartų bu- 
vote išvykęs iš Artimųjų Rytų - taigi leiskite šį tą jums papasakoti 
apie naująjį pasaulį. Hafezai, Sirija ilgus metus svarstė, ar leisti 
savo Žmonėms turėti faksų aparatus. Paskui ketverius metus jūs 
svarstėte, ar leisti jiems visiems turėti internetą. Tai liūdna. Štai 
kodėl jūsų pajamos vienam gyventojui tesiekia 1200 dolerių per 
metus. Jūs vargiai įstengiate pagaminti elektros lemputę. Nuo 
1994 m. visas jūsų privatus sektorius viso labo eksportavo už mili- 
jardą dolerių per metus. Mes turime dešimtis bendrovių, apie ku- 
rias niekas nėra net girdėjęs, tačiau eksportuojančių už milijardą 
dolerių per metus. Klausykit, Hafezai, visa tai jums sakau dėl tos 


priežasties, kad šaltojo karo metu buvo nesvarbu, ar Sirija gamino 


II. PRISIJUNGTI PRIE SISTEMOS 337 


kompiuterių lustus ar bulvių traškučius, „Lexus“ ar elektros lem- 
putes, nes jūs galėjote gerai gyventi tiesiog melždami didžiąsias 
valstybes ir šantažuodami savo kaimynes. Taip, aš matau, kad jūs 
šypsotės, Hafezai. Jūs žinote, kad tai tiesa. Jūs išmelžėte milijardus 
iš Saudo Arabijos, duodami jiems suprasti, kad Saudo Arabijos 
naftos telkiniuose gali įvykti, kaip pasakytų mafijos atstovai, „ne- 
laimingas atsitikimas“ , jei jie nemokėtų. Jūs melžiate rusus pirma- 
dieniais, trečiadieniais ir penktadieniais, europiečius — antradie- 
niais ir ketvirtadieniais, o kinus — sekmadieniais. Sovietai netgi 
pirko šlamštą, kurį gamino jūsų valstybinės gamyklos, ir teikė jums 
ginklus bei pagalbą mainais už jūsų draugystę. Tai buvo geras 
gyvenimas, Hafezai, geras gyvenimas, ir jūs puikiai kurstėte juos 
vieną prieš kitą. Bravo. Bet, Hafezai, visa tai baigėsi. Saudo Arabija 
jau nebegali jums mokėti, jūsų pačių naftos ištekliai baigiasi, po 
dešimties metų jūs importuosite naftą, o jūsų gimstamumas di- 
džiausias Artimuosiuose Rytuose. Ne itin malonus vaizdelis, Ha- 
fezai. Dar blogiau, kad esama naujos globalios struktūros. Nebėra 
dviejų didžiųjų valstybių, kurias būtų galima kurstyti vieną prieš 
kitą. Su sovietais baigta, o mūsų biudžetas subalansuotas. Vietoj 
didžiųjų valstybių, Hafezai, yra prekybos centrai. Leiskite manjums 
pasakyti, Hafezai, kad jūs nesukurstysite Tokijo obligacijų rinkos 
prieš Frankfurto obligacijų rinką, prieš Singapūro obligacijų rinką, 
prieš Volstritą. Ne, ne, ne, Hafezai. Dabar jos su jumis žaidžia. Jos 
kursto Siriją prieš Meksiką, prieš Braziliją, prieš Tailandą. Tos, 
kurios pasirodo gerai, atlyginamos prekybos centrų investicijų ka- 
pitalu. Tos, kurios pasirodo negerai, paliekamos globalaus inves- 
ticijų greitkelio šalikelėje. Hafezai, jums lemia likti šalikelėje. 

Beje, Hafezai, aš pastebėjau, kad jūs ir Turkija neseniai pasie- 
nyje apsišaudėte, bet taip pat pastebiu, kad jūs labai norite išvengti 
tikro karo su Turkija. Mes abu žinom kodėl, ar ne, Hafezai? Tai 
todėl, kad Sovietų Sąjungos nebėra, irjūs žinote, kad bet kuris gin- 


klas, kurį jūs prarasite kovoje su Turkija ar Izraeliu ar dar su kuo 

nors - tai ginklas, kurį jūs turėsite pakeisti už savo pinigus - dėti 
ant stalo grynuosius pinigus. Parodykit man pinigus, Hafezai! Pa- 
rodykit man pinigus! Nebėra Sovietų Sąjungos, kuri jums duotų 
naujų ginklų ar išmainytų juos į valstybinėse gamyklose gamina- 
mą šlamštą. Nebėra arabų naftos gamintojų, kurie jums šiuos gin- 
klus pirktų, nes jie irgi nusigyveno. Taigi jūs įkliuvote, Hafezai. Aš 
visada sakau, kad nėra geresnio spaudimo besivystančios šalies 
vadovui, nei pasakyti jam, kad jis už savo ginklus turi mokėti gry- 
naisiais pinigais, ypač šią dieną ir amžių, kai tik vienas modernus 
naikintuvas gali kainuoti penkiasdešimt milijonų dolerių. Pasa- 
kysiu jums štai ką, Hafezai: paliksiu jums savo mobilųjį palydovi- 
nį telefoną. Tai naujausias Motorola modelis, sujungtas su jų nau- 
ja palydovine sistema „Iridium“. Jūs galite susisiekti su manimi 
Vašingtone per keletą sekundžių. Nes, Hafezai, aš neketinu dau- 
giau čia važinėti. Šitos devynias valandas trunkančios istorijos 
pamokos apie kryžiaus žygius, kurias jūs man dėstote per kiekvie- 
ną vizitą - tuščias mano laiko eikvojimas. Kodėl jums neįrašius jų 
skaitmeniniu pavidalu į kompaktinį diską ir tiesiog jų nedalijus 
kiekvienam besilankančiam valstybės sekretoriui arba nepatalpi- 
nus jų interneto svetainėje, kad mano darbuotojai juos galėtų per- 
kelti į kompiuterį. Suprantat, Hafezai, yra pernelyg daug kitų svar- 
bių vietų, kur man reikia būti: Meksika, Tailandas, Kinija. Kas turėtų 
valdyti Golano aukštumas - žavus klausimas, bet jis visiškai ne- 
svarbus šiandieniniams Amerikos interesams. Ei, vis dėlto būtų 
malonu iš jūsų gauti žinią. Kai būsite pasirengęs kalbėtis, tiesiog, 
surinkite 001-202-647-4910, paspauskite SIŲSTI ir paprašykite 
Chriso. Ojei ne, Hafezai, palikite mane ramybėje“. 

Štai ką, mano nuomone, atsakytų Assadas: 

Assadas: „Chrisai - ar neprieštarausite, jei vadinsiu jus Chri- 
su? Tikiuosi, kad jūs patogiai įsitaisęs tame minkštame krėsle. Iki 
jūsų čia sėdėjo daug valstybės sekretorių. Kissingeris mėgo mane 
linksminti pasakojimais apie savo pasimatymus su Jill St. John — 
toks jau mergišius tas Henry. Bakeris visada triukšmingai užvers- 

davo savo užrašų knygelę ir pasakydavo, kad jei aš nepriimsių 
paskutinių sąlygų, jis išvyks iš Damasko ir niekad nebesugrįš. Ak, 
betgi jie visada grįžta, argi ne, Chrisai? Grįšite ir jūs. Jūs čia jau 
lankėtės dvidešimt vieną kartą, o Meksikoje tebuvote sykį. Malonu 
matyti, kad jūsų prioritetai teisingi. Klausykite, Chrisai, jūs man 
daug papasakojote apie pasaulį anapus Sirijos. Bet leiskite papa- 
sakoti jums apie savo kaimynus. Politika ir aistra galbūt davė nau- 
dos Amerikos obligacijų rinkai, bet ne Damasko gatvelėms. Čia 
tebevaldo gentinės obligacijos, o ne bendrovių obligacijos. Čia po- 
litikoje vis dar dominuoja valdančios genties geležinis kumštis, o 
ne slapta rinkos ranka. Mes čia esame prisirišę prie alyvmedžių, 
Chrisai, o ne prie „Lexus“. Aš esu kilęs iš Sirijos mažumos genties 
alavitų. Tai reiškia, kad jeigu aš pasirodysiu pažeidžiamas, mu- 
sulmonų dauguma man gyvam nudirs odą ir paliks mano kūną 
šalikelėje. Aš kalbu ne tik metaforiškai, Chrisai. Arjums kada teko 
matyti žmogų, kuriam gyvam nudirta oda? Aš apie tai galvoju kas 
rytą, Chrisai - ne apie Amazon.com. Aš gyvenu tikrose džiunglėse, 
o ne kibernetiniame jų variante. Štai kodėl aš galbūt vargšas, bet 
nesu silpnas. Negaliu sau leisti būti silpnam, ir mano žmonės ne- 
nori, kad būčiau silpnas. Jie brangina stabilumą, kurį teikia mano 
geležinis kumštis. Arabiška patarlė sako: „Geriau šimtas metų ti- 
ronijos nei viena diena anarchijos“. Teisybė, mes čia neturime tų, 
kaip jūs ten juos vadinate, McDonald's. Ir mūsų pajamos vienam 
gyventojui ne tokios didelės, kaip Izraelyje. Bet mūsų valiuta stabi- 
li, niekas nebadauja, nemiega ant šaligatvių, šeimos ryšiai tebėra 
stiprūs irjūsų godžioji elektroninė kaimenė mūsų neveja. Mes čia 
esame Lėtajame pasaulyje, Chrisai, o ne Sparčiajame. Galiu būti 
kantrus. Ar mano Žmonės jums atrodo nekantrūs, Chrisai? Visai 
ne. Paskutiniuose savo rinkimuose laimėjau 99,7 proc. balsų. Po to 
997 proc. balsų. Tai reiškia, kad užjus nebalsavo tik 0,3 proc. žmo- 
nių. Ko jums dar norėti?“ Aš pasakiau: „Jų vardų“. 
Cha, cha, cha! 

Ne, Chrisai, aš galiu sau leisti būti kantrus. Sudarysiu taiką su 
žydais tik taip, kad būčiau vienintelis arabų vadovas, kuris Žino, 
kaip oriai sudaryti taiką - kuris nekeliaklupsčiauja kaip tie liokajai 
Arafatas ir Sadatas. Aš nebūsiu dar vienas Sadatas. Aš būsiu geres- 
nis už Sadatą. Ketinu duoti izraeliečiams mažiau ir gauti daugiau. 
Tai man vienintelis būdas apsisaugoti nuo savų fundamentalistų ir 
oponentų šalies viduje ir išlaikyti arabų vadovo statusą, kuris Sirijai 
visada iš kur nors atneš pinigų. Jei tai reiškia, jog aš turiu pasinau- 
doti statytiniais Libane, kad nuleisčiau kraujo Izraeliui - puiku. Tai 
prasta kaimynystė, Chrisai, o Izraelis praskydo. Per daug tų košeri- 
nių dvigubų mėsainių, Chrisai. Visi tie Izraelio vaikinai, atvykstan- 
tys kovoti į Libaną, su savimi nešiojasi savo mobiliuosius telefonus, 
kad kiekvieną vakarą galėtų paskambinti savo žydiškoms motinoms. 
Tokie geri berniukai. Ar manote, kad mes to nepastebime? 

Taigi, Chrisai, jei norite, kad aš su žydais susitarčiau dėl Gola- 
no, turėsite už tai sumokėti mano valiuta. Nesiruošiu tiesiog kristi 
jums į glėbį. Bet, Chrisai, aš nerimauju. Stebėdamas valstybės sek- 
retorių, sėdinčių tame minkštame krėsle, paradą, aš mačiau ne tik 
šaltojo karo galą, bet ir Amerikos kaip didžiosios valstybės galą. Iš 
čia, Kur aš sėdžiu, atrodo, tartum mes nuo dviejų didžiųjų valsty- 
bių pasaulio būtume perėję prie vienos didžiosios valstybės pa- 
saulio ir prie pasaulio be didžiųjų valstybių. Jūs atvykstate čia su 
tuščiomis kišenėmis ir guminiu kumščiu, Chrisai. Aš verčiau derė- 
čiausi su Merrill Lynch. Jie bentjau įvykdo savo grasinimus. Jūs irgi 
čia atvykstate nenorėdami įvesti jokių apribojimų Izraeliui, nes jū- 
sų administracija yra tokia politiškai silpna, kad jūs bijote įžeisti 
nors vieną rinkėją žydą. Pažvelkite į izraeliečius. Vakarų Krantejie 
vis dar kaip pamišę stato gyvenvietes, ojūs, Chrisai, nė necyptelite. 
Kąjau Sirijos prezidentas moka užuosti - tai silpnumą, ir dabar aš 
jį užuodžiu visoje Amerikoje. 

Žinote, dėl ko jūs, amerikiečiai, mane iš tikrųjų trikdote - jūs 


visąlaik norite vienu šūviu nušauti du zuikius. Norite visiems pa- 

mokslauti apie savo vertybes, apie laisvę ir teises, bet kai tos verty- 
bės atsistoja skersai kelio jūsų politiniams arba ekonominiams in- 
teresams, jūs jas tiesiog pamirštate. Taigi apsieikite be paskaitos 
apie vertybes, Chrisai. Jums reikia apsispręsti, ar jūs norite būti 
didžioji valstybė, atstovaujanti jūsų didžiosioms vertybėms, ar ke- 
liaujantis prekijas, atstovaujantis jūsų prekybos centrams. Apsi- 
spręskite. Kol neapsisprendėte, palikite mane ramybėje. Štai, Chri- 
sai, jūsų įmantrusis mobilusis telefonas. Neturiu nieko už Sirijos 
ribų, kam reikėtų skambinti. 

A, beje, būkite atsargus spausdamas mygtuką SIŲSTI. Niekada 


nežinai, kas gali nutikti...“ 


13. Griovėjas 


7. Pepsi šūkis „Atgykite su Pepsi karta“ buvo išverstas į kinų kalbą 


taip: „Pepsi prikelia jūsų protėvius iš kapo“. 


8. Franko Perdue viščiukų reklaminis šūkis „Reikia stipraus Žmogaus 
minkštam viščiukui užauginti“ buvo išverstas į ispanų kalbą taip: 


„Reikia įsiaudrinusio žmogaus, kad viščiukas būtų meilus“. 


9. Coca-Cola pavadinimas Kinijoje iš pradžių skambėjo „Ke-ko-ke-la“. Tai, 
priklausomai nuo dialekto, reiškė „įkąsk vaškiniam buožgalviui“ arba „ku- 
melė, iškimšta vašku“. Paskui Coca ištyrė 40000 rašmenų ir surado fonetinį 


atitikmenį - „ko-ko-ko-le“ dabar verčiama „laimė burnoje“. 


10. Parker Pen bendradarbių Meksikoje reklamuojamo šratinuko skel- 
bimai turėjo skambėti maždaug taip: „Jis neištekės jūsų kišenėje ir 
nesudarys jums keblumų“. Išverstas skelbimas skambėjo laip: „Jis 
neištekės jūsų kišenėje ir nuo jo nepastosite“. 

iš Dešimties didžiųjų globalių rinkodaros klaidų sąrašo, 1998 m. sausio 


19 d. išspausdinto Sarasota Herald-Tribune. 

1993 m. Sylvesteris Stallone ir Wesley Snipesas atliko pagrindi- 
nius vaidmenis mažai žinomame, gerokai primirštame, bet perver- 
siškai nuostabiame filme Griovėjas. Filmo veiksmas vyksta 2032 
metais: globalėjimas visiškai užvaldė amerikiečių gyvenimą, pasi- 
darė neteisėta keiktis, rūkyti, vartoti druską, būti neturtingam, ger- 
ti iš to paties indo, šventvagiauti, gerti alkoholinius gėrimus ir be 
leidimo turėti vaikų. Užkietėjęs nusikaltėlis Simonas Phoenixas 
(Snipesas) po daugiau kaip trisdešimt metų išeina iš kalėjimo-šal- 
diklio, kuriame naudojama kriogeninė technologija visiems kali- 
niams užšaldyti. Po tiek laiko išėjęs, jis randa ramią, taikingą, be 
nusikaltėlių pietų Kaliforniją, kaip tik pribrendusią reikštis tokiam 
užkietėjusiam gangsteriui kaip jis. Vietiniai pareigūnai, jau atpratę 
nuo nusikaltimų, greitai supranta, kad kovoti su šiuo senoviškų 
nusikaltėliu jiems reikia ir senoviško policininko. Taigi jie atitirpdo 
Johną Spartaną (Stallonę), kuris to pačio kalėjimo-šaldiklio ledo ga- 
bale irgi atlieka bausmę už ankstesnį kruviną susidūrimą su Phoe- 
nixu, kurio metu žuvo daug nekaltų civilių žmonių. Tačiau siužetas 
nesvarbu. Filme labiausiai įsimena tai, kad šioje futuristinėje, globa- 
lizuotoje pietų Kalifomijoje tėra vienas restoranas - Taco Bell. 

Stallone tai sužino, kai jam, jau atitirpdytam, vietinis pareigū- 
nas pasiūlo jo garbei surengti kviestinius pietus, nes Stallone iš- 
gelbėjo jo gyvybę. Stallone sukrėstas, sužinojęs, kad kviestiniai pie- 
tūs vyks Taco Bell. Važiuodamas pietauti, jis taip kalbasi su savo 
bendradarbe policininke, kurią vaidina Sandra Bullock: 

Stallone: „Jis sako, kad aš gelbėjau jo gyvybę, o aš netgi nesu 
tikras, kad taip buvo, o mano atlygis - pietūs ir šokiai Taco Bell? 
Turiu omenyje, na, aš mėgstu meksikiečių maistą, bet kad šitaip“. 

Bullock: „Jūsų tonas pusiau pašaipus, bet jūs nesuvokiate, kad 
Taco Bell - vienintelis restoranas, išgyvenęs franšizės karus“. 

Stallone: „Taigi?“ 

Bullock: „Taigi dabar visi restoranai yra Taco Bell“. 


Stallone: „One“. 

Paskui jiedu įžengia į tą labai prašmatnų Taco Bell, kuriame 
pianistas, skambinantis kaip Barry Manilowas, dainuoja reklami- 


nį Green Giant konservuotų daržovių posmelį: 


Gėrybės iš daržo, 
Daržo slėny, 


Slėny linksmuolio žaliojo milžino. 


Tai todėl, kad 2032 m. vienintelės likusios dainos - reklaminiai 
posmeliai. Grupei Žmonių susėdus pietauti, Stallone vieno papra- 
šo perduoti jam druskinę. 

Bullock: „Druska jums nesveika, vadinasi, ji yra neteisėta“. 

Pagal Holivudą, taip Amerika atrodys, kai visame krašte vieš- 
pataus globalėjimas ir visa kultūra bei aplinka suvienodės, bus 
sunorminta ir iškarpyta. Tai šiurpinantis mokslinės fantastikos 
ateities vaizdavimas, tačiau aš labiausiai nerimauju dėl to, kad tai 


gali būti gerokai daugiau negu tiesos kruopelė - druskos. 


Kai 1997 m. rudenį nuvykau į Dohą Katare, apsistojau viešbutyje 
Sheraton, esančiame kaip tik Dohos pajūrio kelio gale, iš kurio atsi- 
veria melsvai žalia Persijos įlanka. Dohos pajūrio kelias yra šešio- 
likos kilometrų ilgio pajūrio pėsčiųjų takas, grįstas baltais akmeni- 
mis ir apsodintas parkais bei palmėmis. Moterys tautiniais 
katariečių drabužiais, kai kurios, dėvinčios juodas kaukes tik su 
plyšeliais akims, vaikštinėja pajūrio keliu. Katariečiai vyrai spok- 
so įjas ir joms ūkauja, o stumiančios vaikų vežimėlius motinos ir 
kartu vaikštančios šeimos palengva žingsniuoja, - visus glamonė- 
ja švelnus vėjelis, pučiantis nuo įlankos. Pirmą rytą Dohoje išėjau 
pasivaikščioti pajūrio keliu ir, gerdamas spalvas, žmonių vaivo- 
rykštę bei visą vaizdą, tariau sau: „Ši vieta iš tiesų skoningai su- 
tvarkyta. Jei esama autentiškos Persijos įlankos kultūros ir peiza- 


žo, tai būtent čia“. Juo ilgiau vaikštinėjau, tuo labiau gėrėjausi, 

kol aplenkiau vieną posūkį, ir staiga jis išniro prieš mane tartum 
milžiniška dėmė horizonte: 

Taco Bell. 

Taip, būtent čia, Kataro pajūrio kelio viduryje, Taco Bell - su 
šešių metrų aukščio Kataro emyro atvaizdu, kyšančiu iš stogo. 
Žvelgdamas į jį pamaniau: „O ne, po perkūnais, ką jis čia veikia? 
Kodėl jiems prisireikė pastatyti Taco Bell būtent šio nuostabaus 
pajūrio kelio viduryje? Čia aš išgyvenau tikrą Kataro akimirką, čia 
jaučiausi toli nuo namų unikaliame pasaulio kampelyje, o turiu 
žiūrėti į Taco Bell“. Blogiausia buvo tai, kad jis buvo pilnutėlis! 

Rašytojas Thomas Wolfe'as sakė: „Nebegali grįžti namo“, bet 
aš bijau, kad jis buvo neteisus. Globalėjimo pasaulyje nebegalėsite 
išvykti iš namų. Nes globalėjimas sukuria bendrą rinką, - kai mil- 
Žiniško masto ekonomikos staiga atlygina galimybe užsiiminėti 
tuo pačiu verslu ar pardavinėti tą patį gaminį visame pasaulyje -ji 
tuo pat metu gali suvienodinti vartojimą visame pasaulyje. Ka- 
dangi globalėjimas kaip kultūriškai niveliuojanti ir aplinką naiki- 
nanti jėga artėja taip sparčiai, esama tikro pavojaus, kad vos per 
kelis dešimtmečius jis gali sunaikinti ekologinę ir kultūrinę įvairo- 
vę, kuriai sukurti prircikė milijonų metų žmogaus ir biologinės 
evoliucijos. 

Iš tiesų tėra vienintelė viltis jį sustabdyti ar bent pristabdyti. 
Kaip kad šalims reikia sukurti tinkamus bangolaužius ir progra- 
minę įrangą, jei jos nori finansiškai prisijungti prie elektroninės 
kaimenės, kad nebūtų parblokštos, tas pat tinka aplinkos ir kultū- 
ros srityse. Šalims reikia sukurti pakankamai stiprius kultūrinius 
ir aplinkos filtrus, kad jos galėtų sąveikauti su kaimene, bet ši jų 
taip neparblokštų irjų kultūros nepaverstų globalia koše, ojų ap- 
linkų - globalia tyre. Jei šalys, ypač besivystančios, to nepajėgs, 
mes visi būsime skurdesni. Visur ims atrodyti kaip visur kitur- tie 
patys Taco Bell, KFC („Kepti Kentukio viščiukai“), Marriott viešbu- 


čiai, tie patys parduotuvių rajonai, MTV ir Disnėjaus personažai, 

tie patys filmai, muzika ir Muzak, tie patys pliki miškai ir betono 
slėniai. Keliauti po pasaulį pasidarys tartum eiti į zoologijos sodą 


ir Visuose narvuose regėti tą patį gyvūną - iškimštą gyvūną. 


Kai 1996 m. kovą lankiausi Bankoke, žmonės čia apie tai tebešne- 
kėjo. Vadino tai „visų transporto kamščių motina“. 

Priežastis buvo praėjusį balandį Tailande keturias dienas tru- 
kusi valstybinė šventė, lietingojo sezono pradžiai atšvęsti. Richar- 
das Frankelis, aplinkos inžinierius iš Bankoko, vaizdą taip apibū- 
dino: „Trečiadienį vakare mes nusprendėme, jog mėginsime 
prasimušti per eismo kamščius ir ištrūkti iš miesto. Ketinome va- 
Žiuoti į Chiang Mai, tris šimtus dvidešimt kilometrų į šiaurę, ir čia 
praleisti šventes. Taigi prigrūdome mašiną, visus pamaitinome ir 
išvykome iš namų. Rengėmės miesto greitkeliu apvažiuoti Banko- 
ką, toliau -oro uostą, o paskui važiuoti į šiaurę. Iš namų išvykome 
10 valandą vakaro. Vaikai užmigo ant galinės pasostės, viskas 
buvo puiku, - kol pasiekėme miesto greitkelį. Automobiliai, susi- 
grūdę bamperis prie bamperio, nusidriekė šimtą kilometrų. Iki kito 
ryto dešimtos valandos mes pasiekėme tik oro uostą, esantį vos už 
kelių kilometrų nuo mūsų namų. Kai kurie žmonės paliko savo 
automobilius. Pagaliau mums pavyko apsisukti ir praleisti šven- 
tes namuose“. 

Bankokas yra kraštutinis pavyzdys to, kas gali atsitikti, kai be- 
sivystanti šalis atsiveria globalių investicijų antplūdžiui, nesant 
būtinų filtrų ir bangolaužių, skirtų augimui reguliuoti. Pamąstyki- 
te apie tai šitaip: 2000 metais planetoje gyveno maždaug 5,8 mili- 
jardo žmonių. Tarkime, kad 1,5 milijardo iš jų gyvenseną buvo 
galima pavadinti globalėjimo gyvensena. T. y. jie buvo vidurinioji 
arba aukštesnioji savo visuomenių klasė, turėjo televizorių, galbūt 
telefoną, kokią nors transporto priemonę ir namus, kuriuose buvo 
šaldytuvas ir skalbyklė. Kitaip tariant, jų gyvenimo būdas buvo 
pagrįstas dideliu naftos chemikalų (nuo plastikų iki trąšų), anglia- 

vandenilių (anglies, dujų ir naftos) ir štampuotų metalų (automo- 
bilių, šaldytuvų, lėktuvų) vartojimu. Kitą dešimtmetį, jei globalėji- 
mas ir toliau vis daugiau Žmonių pastūmės į tokį gyvenimo būdą 
ir jeigu taip ir neišmoksime gaminti daugiau daiktų naudodami 
mažiau medžiagų, mes sudegsime, įkaisime, išgrįsime, prisišiukš- 
linsime ir dūmais užleisime neliestas vietas, miškus, upes ir pelkes 
žmonijos istorijoje niekada anksčiau neregėta sparta. 

Apsilankykite Bankoke ir išvysite ateitį: turtingas miestas, var- 
gingas gyvenimas. Dėl transporto kamščių kai kurie Bankoko vai- 
ruotojai neišvyksta iš namų, jei automobilyje nėra mobiliojo telefo- 
noirnaktipuodžio. Bankoke gyvena 10 milijonų žmonių, tačiau jo 
infrastruktūra taip menkai išplėtota, kad iki pat XX a. paskutiniojo 
dešimtmečio pabaigos jame nebuvo metro, jame nebuvo netgi vi- 
suomeninio transporto kelio juostos. Savaitgalių vakarais dauge- 
lis bankokiečių liovėsi linksmintis, nes nežinia, kada atvyks sve- 
čiai. „Išnyko bet koks gyvenimo spontaniškumas, - vieną popietę 
man nusiskundė Jamesas Fahnas, aplinkos klausimais rašantis 
žurnalistas, mums besėdint menkame parke Bankoko centre. - Ne- 
begali tiesiog bičiuliui paskambinti telefonu ir pasakyti: „Susitiki- 
me restorane po penkiolikos minučių“. 

Tradiciškas besivystančių šalių argumentas buvo toks: „Dabar 
mes viską sujauksime, o sutvarkysime vėliau, kai išgalėsime.“ Ta- 
čiau Bankoko pavyzdys rodo, kad miestui taip sparčiai ir taip ne- 
valdomai augant, gali nebebūti jokio „vėliau“. Jau išnyko daugelis 
šaligatvių. Nepalikta vietos naujiems parkams. Kanalus užcemen- 
tavo, kad būtų galima statyti naujus pastatus. Žuvų upėje nėra. 
Pusė kelių policininkų skundžiasi kvėpavimo takų sutrikimais. 
Bankoke laisvoji rinka ir elektroninė kaimenė tiesiog nustelbė vy- 
riausybę arba pasidarė tiek turtingesnės už vyriausybę, kad inves- 
tuotojai, pasitelkdami korupciją, galėjo išvengti bet kokio aplinkos 
reguliavimo. Kaip 1996 m. man lankantis Tailande pasakė vienas 


Amerikos diplomatas: „Mes ką tik atidarėme tuziną ar maždaug 

tiek naujų ambasadų buvusioje Sovietų Sąjungoje, ir mūsų darbas 
ten -aiškinti žmonėms, kad esama kažko, kas vadinama „rinka“. 
Mūsų darbas Tailande - aiškinti Žmonėms, kad esama kažko kito, 
negurinka“. 

Sykį Džakartoje susitikau su Agus Pumomo, Pasaulinio gam- 
tos fondo Indonezijos padalinio vadovaujančiu darbuotoju, ir jo 
paklausiau: „Ką kylančioje rinkoje reiškia būti aplinkosauginin- 
ku? Ar tai reiškia, kad esi tartum Maylug remonto meistras, vie- 
nišiausias Žmogus mieste?“ 

„Mes nuolat lenktyniaujame su plėtra, -jis atsiduso. - Dar net 
nespėjome rasti progos čia įtikinti platesnę auditoriją, kad sveika 
aplinkai plėtra yra perspektyvus veiklos būdas, o planai statyti 
kelius, gamyklas ar elektrines nestovi vietoje. Čia esama užimtumo 
problemų, todėl kiekvienas statytojas, kuris žada darbo vietų, su- 
lauks paramos. Kai taip atsitinka, mums klijuojama užimtumo pric- 
šininkų etiketė ir į mus žiūrima kaip į pašaliečius. 

Todėl aplinkos niokojimas dabar vyksta labai sparčiai ir daž- 
nai yra negrįžtamas, - pridūrė jis. - Netenki kalno, tiesiog jį pra- 
randi -negalijo atauginti. Jei iškerti miškus, gali juos atauginti, bet 
prarandi biologinę įvairovę - augalus, gyvūnus. Man kelia neri- 
mą, kad per dešimtmetį mes visi tikrai susiprasime tausoti aplin- 


ką, betjau nebebus ko saugoti.“ 


Ką daryti? Ar gali būti su aplinkos apsauga suderintas globalėji- 
mas? Aišku, belieka viltis, kad technologijos plėtosis taip, jog pa- 
gelbės mums išsaugoti žaliąsias sritis anksčiau, negu elektroninė 
kaimenė jas pajėgs sutrypti. Kaip mėgsta sakyti Robertas Shapiro 
iš Monsanto: „Žmonių skaičius, padaugintas iš Žmonių siekių at- 
sidurti viduriniojoje klasėje, padalytas iš dabartinio technologijų 
įrankių rinkinio, sukelia neišlaikomą įtampą biologinėse sistemo- 
se, mūsų planetoje palaikančiose gyvybę. Kas čia tokio, kad trys 


vyrukai, gyvenantys prie ežero, į jį vertė atliekas. Kai tai daro tris- 

dešimt tūkstančių, geriau rasti būdą negaminti tiek daug atliekų 
arba sutvarkyti tas atliekas, arba sumažinti atliekų gamintojų kie- 
kį,- priešingu atveju, ežero čia nebebus“. 

Tai pareikalaus tikrai didelių informacinių technologijų, bio- 
technologijų ir nanotechnologijų (leisiančių mažyčiams energijos 
šaltiniams maitinti milžiniškas sistemas) laimėjimų, kad galėtume 
sukurti vertę vis mažesniu mastu ir sunaudotume vis mažiau me- 
džiagų. Pavyzdžiui, vilčių teikia tai, kad mes jau galime įsiskverbti 
įaugaląir pakeisti jo pagrindines DNR poras, - po to jis natūraliai 
atbaido vabzdžius ir neprireikia nei trąšų, nei pesticidų. Taip pat 
gerai, kad informacinėmis technologijomis įrašų juostos ir filmai 
dabar paverčiami skaičiais — vienetais ir nuliais, - kurie nekelia 
grėsmės, negamina jokių atliekų, ir juos galima pakartotinai nau- 
doti be galo. 

Bet vien didelių technologinių laimėjimų nepakaks kaimenės 
poveikiui aplinkai neutralizuoti, nes naujovės tiesiog nespėja taip 
sparčiai, kaip sparčiai kaimenė juda, auga ir ėda. Tai galima maty- 
ti vien iš aplinkos naikinimo statistikos. 1998 m. žurnalas Times 
pranešė, kad 50 procentų pasaulio primatų rūšių dabar gresia iš- 
nykimas ir kad kas minutę prarandamas 21 hektaras pasaulio miškų. 

Dėl to aplinkosaugininkai irgi privalo išmokti sparčiau judėti. 
Jiems reikia greitai sukurti reguliuojamąją programinę įrangą ir 
priversti laikytis gamtosaugos reikalavimų, siekiant užtikrinti su- 
balansuotą plėtrą ir išsaugoti mažiausiai paliestas vietas. Jiems 
reikia stiprinti bendradarbiavimą su vietos ūkininkais ir vietinė- 
mis tautelėmis, kurių pragyvenimas priklauso nuo sveikų miškų ir 
kitų gamtos sistemų. Jiems reikia greitai ugdyti vietinius elitus, 
kadjie kurtų ir prižiūrėtų parkus ir gamtos draustinius todėl, kad 
naujoji buržuazija ir miestų varguomenė neturi laiko, išteklių ar 
polinkio tuo pasirūpinti. Ir, Žinoma, jiems nedelsiant reikia skatin- 
ti veiksmingą gimstamumo kontrolę, nes nevaldomas gyventojų 


skaičiaus didėjimas išsprogdins bet kokius aplinkos apsaugos 

filtrus. Howardas Youth, žurnale World Watch rašydamas apie tai, 
kaip Karibų jūros regiono šalis Hondūras per keletą metų išugdė 
„žaliąjį“ sąmoningumą, pastebėjo, kad visoms uolioms pastan- 
goms kenkė prezervatyvų stygius. „Skrendant virš kaimiškų Hon- 
dūro vietovių, - rašė jis, - beveik galima matyti, kaip šalis auga: 
plintantys krūmynų gaisrai, nauji miestai, nauji keliai, atšlaitėse 
iškirstos naujos miško atkarpos sudaro Žmogaus veiklos skiauti- 
nį... Labiausiai gyventojų skaičius didėja kaimo vietovėse - kai- 
muose, plačiai išsibarsčiusiuose raižytoje vietovėje, — ir daugelyje 
šių vietų kontraceptikai nėra lengvai prieinami...“ 

Nors irbūtų puiku, kad aplinkosaugininkai šiose srityse galėtų 
judėti sparčiau, nerealu tikėtis, kad taip bus. Taigi ką mes turime? 
Turime štai ką: dabar vienintelis būdas lėkti taip greitai kaip kai- 
menė - pasibalnoti kaimenę ir mėginti ją nukreipti kita kryptimi. 
Reikia kaimenei parodyti, kad būti „žaliam“ ,būti globaliam ir būti 
ėdriam gali derėti tarpusavyje. Jeigu norite išgelbėti Amazonės re- 


gioną, eikite į verslo mokyklą ir mokykitės, kaip tvarkytis. 


Nelengva rasti Žmonių, kurie užmojį uždirbti pasakiškus pinigus 
galėtų suderinti su Greenpeace, bet iš tų, kuriuos kada nors esu su- 
tikęs, arčiausiai buvo Keithas Algeras. 

Su keturiasdešimt ketverių metų Algeru susipažinau keliauda- 
mas po Brazilijos Atlanto atogrąžų mišką, kur jis buvo vienas iš 
vadovų sąjungos, šiaurės rytų Baijos valstijoje padėjusios išgelbėti 
tai, kas liko iš atogrąžų miško, be to, kai kuriems miško kirtėjams 
čia sukūrusios alternatyvias darbo vietas. Amerikietis politologas, 
vedęs beždžionių specialistę brazilę, Algeras atvyko į Braziliją tu- 
rėdamas tikslą išgelbėti atogrąžų mišką ir padėti išaiškinti brazi- 
lams jo ekologinę reikšmę. Tačiau greitai suvokė, jog tol, kol nega- 
lės pasiūlyti atogrąžų miško kirtėjams kito darbo, jis nieko 
nepasieks. Algeras man tai apibūdino taip: „Žmonėms sunku būti 


neturtingiems ir labai nesmagu, jei negali pasirūpinti savo aplin- 

ka. Čionykščiai ūkininkai man sakydavo, kad jie nori išsaugoti 
atogrąžų mišką, bet jų darbai irgi yra nykstanti rūšis. Jeigu jiems 
prireikdavo naujo automobilio arba išsiųsti sūnų į universitetą, jie 
tiesiog leisdavo miško kirtėjui paimti kelių hektarų sklypą su se- 
nais medžiais, kuriuos jie tausojo kaip pinigus banke. Norėdamas 
išgelbėti atogrąžų mišką, turėjau jiems parūpinti darbų“. 

Taigi Algeras, vadovaudamas pietų Baijos socialinių ir aplin- 
kos tyrimų institutui, susijungė su Vašingtone įsikūrusia Conser- 
valion International ir vietinių aplinkosaugininkų grupe, ir visi drau- 
gejie pasidarė aplinkos verslininkais, kad išgelbėtų atogrąžų mišką. 
Viena vertus, Algeras ir jo kolegos brazilai kariavo septynerius 
metus trukusį valstybinės politikos karą su miško kirtėjais, pasi- 
baigusį 1998 m., kai Brazilijos vyriausybė pietų Baijoje pagaliau 
uždraudė visą miško ruošą Atlanto atogrąžų miške. Kita vertus, 
Algero komanda ir Conservation International įrengė ekologinį par- 
ką tame pačiame atogrąžų miške. Jie pasamdė grupę profesionalių 
alpinistų, kurie pasitelkę lankus ir strėles, užšaudavo virves į tris- 
dešimt metrų aukščio medžius, o paskui supindavo virves ir tin- 
klus ir po medžių viršūnių skliautu padarydavo taką, jungiantį 
namelius medžiuose. Maždaug, pėdos pločio takas, truputį siū- 
buojantis, cinant nuo vieno medžio viršūnės iki kito, yra už Unos 
miestelio, kur kitados Atlanto atogrąžų miškas dengė visą pakran- 
tę. Dabar tik 7 jo procentai pergyveno miško kirtėjus ir kertančius 
bei deginančius mišką ūkininkus. 

Takas po medžių viršūnių skliautu įspūdingas. Ne kiekviena- 
me miške viename žemės hektare auga 450 skirtingų rūšių me- 
džių, besigrumiančių dėl saulės šviesos. Stypsendamas medžių 
viršūnių skliauto taku, gali pažvelgti tiesiai į akis vienai iš rečiau- 
sių beždžionių pasaulyje - liūtbeždžionei auksaspalve galva, šo- 
kinėjančiai nuo medžio ant medžio. Gali tyrinėti termitų lizdus, 
didelius tartum moliūgai, kybančius ant kaučiukmedžių, nuo ku- 


rių laša natūralus lateksas. Vaikštinėdamas atogrąžų miške Že- 

mės takais, kurie taip pat Unos ekologinio parko dalis, gali žings- 
niuoti šalia lapakirpių skruzdėlių karavanų, gabenančių lapų 
gabalėlius į savo skruzdėlyną sulig beisbolo kamuoliuko metėjo 
pakiluma. 

Padedama Conservalion International, Algero komanda ekologi- 
niam parkui įrengti surado finansavimą iš Ford Motor Company ir 
Anheuser-Busch (Budweiser), kurios abi plačiai verslauja Brazilijoje, 
ir iš USAID (Jungtinių Valstijų vyriausybės tarptautinės plėtros 
agentūros) bei Banco Real, kuriam priklausė netoliese esantis vieš- 
butis Transarnerica ir kurio vadovas vietiniams Brazilijos pareigū- 
nams pasakė: „Aš noriu, kad mano turistai, pažvelgę pro langą, 
matytų medžius, o ne kokį nors iškirstą Mėnulio peizažą“. Anheuser- 
Busch net atsiuntė vieną iš savo teminių parkų projektuotojų iš 
Busch Gardens Floridoje, kad padėtų suprojektuoti ekologinį parką. 

Be parko reikalų, Algeras bendradarbiavo su Unos meru, - ku- 
ris pats buvo miško kirtėjas, - norėdamas sukurti kitokių darbo 
vietų. Pavyzdžiui, viešbutyje Transamerica dirba šeši šimtai žmo- 
nių, ir dabar siūlomos išvykos į atogrąžų mišką. Algero sąjunga 
dėjo pastangas, kad paįvairintų ūkininkavimą atogrąžų miške 
tokiomis kultūromis kaip kakavmedžiai ir kavamedžiai, kurias ga- 
lima auginti didesnių medžių šešėlyje. Be to, Algero komanda 
Federalinei Brazilijos vyriausybei parašė siūlymą dėl profesinės 
subsidijos Unos miestelio valdžiai ir iš Švietimo ministerijos gavo 
finansavimą pažangiam Unos mokytojų rengimui. Algeras sako: „Aš 
ištraukiau merą miško kirtėją iš verslo. Žinojau, kad privalau tesėti 
šiam vyrukui duotą pažadą, kitaip jie lieps mums dingti iš akių“. 

Dar viena organizacija, į kurią kreipėsi Algeras, buvo moder- 
niųjų technologijų bendruomenė, kuria šiandien nepaprastai pa- 
sitikima besivystančiose šalyse, kur kiekvienas gubernatorius ir 
meras svajoja savo kieme už namo turėti mikroschemų gamyklą. 
Intel, paraginta vieno iš jos steigėjų Gordono Moore'o, dirbančio 


Conservation International valdyboje, Algero komandai suteikė fi- 

nansavimą ir kompiuterių įrangą atogrąžų miškui žemėlapyje tei- 
singai pažymėti ir sutelkti dėmesį į tai, ką labiausiai reikėjo saugo- 
ti. Pasinaudodama geografine informacijos sistema (GIS), Algero 
komanda galėjo sudėti žemėlapius į kompiuterį, o paskui jam už- 
duoti tam tikrus svarbius klausimus. 

„Svarbiausias dalykas, ko mes paklausėme kompiuterio - kur 
tarp įvairių Atlanto atogrąžų miško dalių yra pagrindiniai kriti- 
niai taškai ir koridoriai, - sakė Algeras. - GIS mus nukreipė tiesiai 
įjuos. Tai buvo svarbu, nes šie koridoriai jungia dvi didesnes ato- 
grąžų miško dalis, o be jų jis tiesiog virsta izoliuotų fragmentų 
grupe, kuri negali išlaikyti tiek daug rūšių, todėl daugelis jų iš- 
nyks, jei šie koridoriai nebus išsaugoti. Mes įrengėme Unos ekolo- 
ginį parką viename iš šių koridorių, kurį meras jau buvo leidęs 
iškirsti.“ 

Algeras taip pat gavo paramą iš George'o St. Laurento, linkusio 
rizikuoti ekscentriško Amerikos verslininko, apleistame kakavos 
fabrike šalia Unos atidariusio kompiuterių gamyklą Brazilijos rin- 
kai. Valstijos vyriausybė St. Laurentui suteikė mokesčių lengvatas 
moderniųjų technologijų gamyklai čia atidaryti, tačiau jis vietos 
gubernatoriui pasakė, jog jam reikia daugiau nei vien mokesčių 
lengvatų, norint įtikinti kompiuterių inžinierius San Paule ir Sili- 
cio slėnyje persikelti į Šiaurės Rytų Braziliją. Jam reikėjo šiek tiek 
žalumos, ne tik žalių banknotų. Išlaikyta graži aplinka gali pasi- 
tarnauti kaip labai svarbus magnetas moderniąsias technologijas 
išmanantiems darbuotojams pritraukti, kurie dažnai turi daug ga- 
limybių pasirinkti, kur gyventi. Ne veltui Silicio slėnis yra Kalifor- 
nijoje. „Pasakiau [gubernatoriui|, kad mums reikia gražios aplin- 
kos, - sakė St. Laurentas. - Pasakiau jam, kad kompiuterių 
inžinieriai gali gyventi bet kur. Jie nori aukštos gyvenimo kokybės 
ir vietų, Kur savaitgaliais galėtų nueiti. Jei jau jiems tenka gyventi 
šalia vienos iš įdomiausių biologinės įvairovės sistemų, jie verčiau 


bus jos dalis, negu žiūrės, kaip ji naikinama.“ Talkindamas Alge- 

rui gauti vietos valdžios paramą, St. Laurentas vietinėms mokyk- 
loms pažadėjo dovanoti kompiuterių. 

Galiausiai dėl Brazilijos vyriausybės ir Algero sąjungos spau- 
dimo Unos meras Dejairas Birschneris, kad ir nenoriai, nusileido. 
Meras man sakė: 

„Kai pirmą kartą išgirdau apie šiuos aplinkosaugininkus, pa- 
maniau, kad jie ruošiasi mus persekioti. Maždaug prieš dvejus 
metus ėmiau suvokti, kad jiems rūpi pagelbėti regiono plėtrai. Unoje 
yra 32000 gyventojų, o plotas - 17000 kvadratinių kilometrų. Trys 
didžiausi darbdaviai yra viešbutis Transamerica, didelis kakavme- 
džių ūkis Unacaw ir savivaldybė. |Gyvenimas čia| baisiai sunkus. 
Kokie keturiasdešimt procentų mūsų žmonių gyvena medinėse lūš- 
nose, o kai žlugo kakavos pramonė, reikalai čia iš tiesų supras- 
tėjo... Nepriekaištauju Keithui, kad pasakė mums teisybę, - jog, 
miško kirtimas pakenks ekologinei pusiausvyrai. Mums patiems 
reikės sukurti darbo vietas. Bet Keithui irgi reikės suvaidinti savo 
vaidmenį.“ 

Iš viso šito Algeras sužinojo, kad vienintelis būdas atogrąžų 
miškui išgelbėti - tas pats būdas, kaip gelbėjama šalies finansų 
sistema — laikyti ją ne tik kylančia rinka, bet kylančia visuomene. 
Išgelbėk visuomenę, ir išgelbėsi medžius. 

Algeras sakė: „Iš pradžių mes bendradarbiavome su kai ku- 
riais gabiausiais vietiniais Brazilijos studentais magistrantais iš 
šių vietų, kad įkurtume Pietų Baijos Socialinių ir aplinkos tyrimų 
institutą. Paskui ėmėme mokyti Žmones irsuteikėme jiems įgūdžių, 
reikalingų šiuolaikiniam gamtosaugininkui. Tai reiškė biologus 
mokyti apie verslo sandorius, o ekonomistus mokyti šiuolaikiš- 
kiausios geografinių žemėlapių braižymo technikos. Iki šiol nė vie- 
nas Brazilijos universitetas nebandė taip integruotai mokyti šių iš 
dalies sutampančių įgūdžių, šiuo metu būtinų vykusiam aplinko- 
saugos verslininkui. Dabar mes mokome naują kartą, kaip nau- 


dingiausiai išleisti pinigus, o nauda, apie kurią aš kalbu - tai ne 

tik rūšių apsauga, bet ir ekonominės bei socialinės galimybės žmo- 
nėms, gyvenantiems arti tų rūšių. Neišmokę, kaip daryti ir viena, ir 


kita, mes nebūtume galėję išgelbėti nė vieno medžio.“ 


Kitas būdas globalėjimo sąlygomis atkreipti dėmesį į ekologijos pro- 
blemas -bendrovėmsirjų akcininkams parodyti, kad jei jie laikysis 
aplinkai sveikų gamybos būdų, padidės jų pelnas ir akcijų kainos. 
Aplinkos inžinierius Jimas Levine'as, dirbantis San Francisko 
įlankos išsaugojimo ir plėtros komisijoje ir mokantis bendroves 
būti tiek „žalias“, tiek ėdrias, man paaiškino, kaip tai vyksta: „Rei- 
kia įtikinti bendroves, akcininkus ir Volstrito analitikus, kad jie 
suprastų, jog, prasti aplinkosaugos rezultatai tolygūs iššvaistytam 
pelnui. Dar prieš dešimtį metų aplinkosaugos rezultatai nebuvo 
gamybos planavimo objektas. Tačiau dabar, kai vyriausybė ben- 
drovėms kala į galvą tiek naujas taisykles, tiek naujas mokesčių 
lengvatas, kad jos būtų „žalios“, o SEC bendrovėms sako, kad jos 
akcininkams turi tiksliai surašyti savo įsipareigojimus aplinkai, - 
tokius kaip, kur jos paduotos į teismą už atliekų kaupimą ir kiek 
galėtų kainuoti apsišvarinimas, - atsirado esminių pokyčių. Bendro- 
vės ima suvokti, jog, jei jos ateina į Bankoką ir pastato aplinką ter- 
šiančią gamyklą, o paskui Tailando vyriausybė pagaliau ima pri- 
1minėti įstatymus ir reguliuojančią programinę įrangą visam tam 
išvalyti, kur kas daugiau kainuos sutvarkyti neekologiškos veiklos 
rezultatus negu iš pat pradžių įdiegti žaliuosius darbo būdus“. 
Viena iš pirmaujančių bendrovių tarp šių naujų pavyzdžių — 
sveikatos gaminių bendrovė Baxter International, Inc., kurios būsti- 
nė yra Čikagoje. 1997 m. Baxter pardavimai sudarė 6,1 milijardo 
JAV dolerių, gautų iš šešiasdešimties jos gamyklų visame pasauly- 
je. Į metinę ataskaitą akcininkams Baxter įtraukia aplinkosaugos 
finansinę ataskaitą apie visą savo veiklą. 1997 m. aplinkosaugos 
finansinėje ataskaitoje pranešama, kad tais metais įdiegti Žalieji 


gamybos būdai bendrovei sutaupė 14 milijonų dolerių, daugiau 

nei sudarė programų išlaidos. Be to, čia teigiama, kad dėl žaliųjų 
gamybos būdų nuo 1990 m. išvengus pridėtinių aplinkos tvarky- 
mo išlaidų, jau sutaupyta dar 86 milijonai dolerių. „Tai reiškia, — 
sakoma ataskaitoje, - kad 1997 m. Baxter būtų išleidusi 100 milijo- 
nų dolerių daugiau žaliavoms, apsivalymo išlaidoms ir pakavi- 
mui, jei nuo 1990 m. nebūtų imtasi aplinkai naudingų veiksmų.“ 
Daugelyje šalių vis dar nėra veiksmingų įstatymų, grindžiamų 
principu „moka teršėjas“, bet kada nors visose jose bus. Štai kodėl 
Baxter 1997 m. metinėje ataskaitoje teigiama, esą „geriau, kad visos 
mūsų tarptautinės atliekos šiandien patektų į patikimas atliekų 
aikšteles. Vadinasi, mes būsime geresnėje pozicijoje, nes galėsime 
ateityje išvengti galimų didelių įsipareigojimų“. Vadovaujantys 
darbuotojai, kurie taip negalvoja, nesirūpina savo akcininkais ir iš 


savęs atima didesnius papildomus dividendus. 


Vis dėlto kartais netgi šis naudos argumentas negali priversti to 
padaryti. Retkarčiais tiesiog naudingiau be saiko išnaudoti žemę 
ir išparduoti vadovaujantis grobuoniškais globaliais interesais. Tai- 
gi lieka paskutinė strategija, ir, beje, veiksminga - išmokti globalė- 
jimą panaudoti prieš jį patį. 

Šitai aš išsiaiškinau irgi Brazilijoje - ne atogrąžų miške, o Pan- 
tanalio pelkėje, kurioje lankiausi su Conservation International ko- 
manda. Atskridome mažyčiu propeleriniu lėktuvėliu į Rio Negro 
ūkį -rančą ir gamtos buveinę prie Rio Negro upės, su žole apaugu- 
siu pakilimo taku priešais. Ketinome kelionę pradėti pokalbiu su 
Nilsonu de Barros, Brazilijos Mato Groso do Sulio valstijos aplin- 
kosaugos vadovu. Žinojau, kad interviu bus įdomus, nes de Barros 
užsispyrė, kad pokalbis vyktų Rio Negro upės viduryje. Mes sėdo- 
me į motorinę valtį ir išplaukėme į susitikimo vietą prie seklaus 
upės vingio. Čia mūsų laukė de Barros irjo komanda, iki juosmens 
stovėdami vandenyje. Šalia jų buvo valtis su gėrimų aušintuvu, 


pilnu prikrautu alaus. 

„Pirma - alus, paskui —- maudynės, paskui - kalbėsimės“, 
pasakė jis ir trakštelėjęs atidarė skardinę „Skol“ alaus, o pro šalį 
tekėjo upė. 

Pamaniau, kad mano darbas - geriausias pasaulyje! 

De Barros paaiškino, kad Pantanalio regionas, išsidėstęs palei 
Brazilijos, Bolivijos ir Paragvajaus sienas, yra didžiausia pasauly- 
je gėlavandenė pelkė (Viskonsino valstijos dydžio); čia gyvena ja- 
guarai ir glaudžiasi kitos nykstančios rūšys. Pantanalio gamtos 
draustinis, kur mes upės viduryje stovėjome, panėši į savotišką 
Juros periodo parką be dinozaurų. Plaukdami upe matėme daugy- 
bę kaimanų, drybsančių pakrantėje, vandenyje besisūpuojančių 
milžiniškų upinių ūdrų, didžiųjų baltųjų garnių, hiacintinių arų, 
tukanų, ibių, pelkinių elnių, girnovių, gandrų žabiru, ocelotų, nan- 
du (stručių), įvairiose vietose išlendančių iš miško. Skirtingai nuo 
Amazonės regiono, aiškino de Barros, Pantanaliui nekelia grės- 
mės vargingi gyventojai, norintys sunaikinti gyvenamąją aplinką, 
kad sumažintų savo skurdą. Tikrai, Pantanalio kultūra - retas pa- 
vyzdys, kaip Žmogus ir gamta harmoningai tarpsta; plėtojama gy- 
vulininkystė, žvejyba, o dabar ir ekologinis turizmas. Šiam regio- 
nui pavojų kelia globalėjimas — plokščiakalnyje aukščiau 
Pantanalio baseino esama sojų augintojų, trokštančių prisotinti 
sparčiai besiplečiančią pasaulinę sojų pupelių rinką. Iš jų ūkių 
tekantys pesticidai ir dumblas teršia upes ir kenkia laukinei gyvū- 
nijai. Tuo pat metu Brazilija, Argentina, Urugvajaus, Paragvajus ir 
Bolivija sudarė prekybos bloką, kad galėtų geriau konkuruoti pa- 
saulio mastu. Tam, kad jų sojų produktai sparčiau pasiektų pa- 
saulines rinkas, jie nori pagilinti ir ištiesinti upes, - kad jomis leng- 
viauir greičiau galėtų plaukioti baržos, - tačiau tai tikriausiai rimtai 
pakenktų ekologinei sistemai. Galų gale tarptautinių energetikos 
bendrovių konsorciumas, vadovaujamas Enron, per Pantanalį tie- 
sia dujotiekį iš turtingos dujų Bolivijos į energijos stokojantį San 


Paulą, kuris irgi gali kelti pavojų aplinkai. 

Tačiau nors globalėjimas ir kelia didžiausią grėsmę Pantana- 
liui, jis yra ir jo didžiausia išsigelbėjimo viltis. Pirma, Pantanalio 
gyventojai dabar turi progą apsaugoti savo tradicinį gyvenimo bū- 
dą, pagrįstą natūralios žemės tausojimu, pardavinėdami ekologi- 
nes keliones ir natūraliai užaugintą jautieną pasaulinėms rinkoms, 
pasirengusioms mokėti didesnę kainą už ekologiškus produktus. 
Be to, čia esančios pažangios globalios bendrovės gali labai pasi- 
tarnauti. Sojų pupelių verslas pritraukė dideles globalias baržų 
bendroves, kurios, kitaip nei daugelis vietinių firmų, įstengia nau- 
doti labai modernias, mažiau kenkiančias aplinkai technologijas — 
tokias kaip šiuolaikinės baržos su labai moderniais vandensraig- 
čiais, galinčios plaukioti staigiais upių vingiais, todėl upių nebe- 
reikia tiesinti. 

Kad globalėjimas iš tiesų gali pasitarnauti, rodo tai, kad jis su- 
kuria „itin galingus aplinkosaugininkus“, kurie, veikdami patys, 
dabar gerokai veiksmingiau gali priešintis elektroninei kaimenei 
ir vyriausybėms. Internetu vienos šalies aplinkosaugininkai grei- 
tai perduoda kitų šalių aplinkosaugininkams, kaip tarptautinė ben- 
drovė elgiasi jų šalyje. Dėl to vis daugiau tarptautinių bendrovių 
supranta, jog susidūrusios su interneto aktyvistais ir norėdamos 
išsaugoti savo pasaulinę reputaciją bei globalius prekyženklius, 
turi pačios atsakingiau žiūrėti į aplinką. Pantanalyje iš esmės atsi- 
tiko taip, kad vietiniai aplinkosaugininkai skatino Šiaurės Ameri- 
kos aplinkosaugininkus daryti spaudimą Amerikos plėtros ban- 
kui, kuris ketino finansuoti upės gilinimą ir tiesinimą. Plėtros 
bankas, rūpindamasis savo pasauline reputacija, reagavo spaus- 
damas vietines projektą remiančias vyriausybes, kad jos sumažin- 
tų projekto mastus ir atliktų išsamų aplinkos įvertinimą. Galiau- 
siai su tuo susijusios vyriausybės suprato, kaip galima pagerinti 
plaukiojimą upe nekeičiant jos kontūrų. 

„Tai vargu ar galima buvo įsivaizduoti vos prieš penkiolika 


metų, - sako Glennas Prickettas, Conservation International vicepre- 

zidentas bendrovių partnerystei. - Įsivaizduokite tokią šalį kaip 
Brazilija. Prieš penkiolika metų čia vadovavo generolai ir kai už- 
sienio aplinkosaugininkai kritikavo Amazonės regiono ekonomi- 
nę plėtrą, generolai jiems tiesiog pasakydavo: „Nesikiškit. Tai mūsų 
suvereni teritorija. Nejūsų reikalas“. Bet paskui atėjo globalėjimas 
su internetu, ir Brazilijos vyriausybė pradėjo įsileisti, tiesą sakant, 
kviestis visas šias dideles globalias bendroves investuoti. Tai su- 
kūrė naujas varomąsias jėgas. Jėga, stumianti plėtrą, persikėlė į 
globalias bendroves bei institucijas, kurios iš esmės verslauja pa- 
sauliniu mastu, kurioms reikia globalios prieigos, todėl reikia rū- 
pintis savo aplinkosaugos reputacija. Jei Brazilijos aplinkosaugi- 
ninkai imasi interneto ir savo kolegoms Jungtinėse Valstijose bei 
Europoje pasako, kad ši globali bendrovė Brazilijoje teršia aplinką, 
suaktyvės tų kitų šalių aplinkosaugininkai. Gana greitai ši ben- 
drovė galėtų susidurti su globalia kampanija, kuri paveiktų jos 
verslą, ne tik Brazilijoje, bet ir visame pasaulyje.“ 

Kai dabar pasaulyje tiek daug demokratijų, kartais užtenka tik 
vieno aplinkosaugininko, mojuojančio el. pašto žinute parlamen- 
to posėdžių salėje, kad sustabdytų didelį elektrinės projektą ar ko- 
kį nors kitą aplinkai pavojingą sandorį. Globalios bendrovės įsiti- 
kino, kad remdamos gamtosaugos programas, jos gali pagerinti 
savo globalaus prekyženklio įvaizdį klientų akyse, nes jie vis la- 
biau vertina aplinką. 

„Globaliai susijusiame aktyviame pasaulyje nebėra tokios vie- 
tos, kur galėtum paslėpti blogą bendrovės elgesį, - sakė Pricket- 
tas. — Klientai, tikrintojai ir akcininkai dabar visur gali atlyginti 
bendrovėms arba jas nubausti už tai, ką jos daro tolimose vietose. 
Toms, kurios elgiasi gerai, jie gali atidaryti duris, o toms, kurios 
elgiasi blogai, gali jas užšauti.“ 

Geriausios bendrovės šią pamoką išmoko. Kaip sykį man pa- 
aiškino DuPont pirmininkas Charlesas O. Holliday jaunesnysis: 


„Seniau ruošdamiesi kaimynystėje statyti chemijos gamyklą, mes 

manėme, jog visiškai pakaks, jei tik sugebėsime gauti aplink tą 
gamyklą gyvenančių kaimynų leidimą. Dabar jau nebe taip. Su 
internetu ir visu kuo dabar tartum turi šešis milijardus kaimynų, 
kuriuos reikia įtikinti... Galima gauti vyriausybės pritarimą dau- 
gybei dalykų, bet dabar tai klausimas, susijęs su tuo, ar gali suburti 
platesnius [visuomenės] judėjimus“. 

Tai padeda paaiškinti, kodėl Ford Motor dabar finansuoja Con- 
servalion International tyrimus Pantanalyje, jo laukinės gyvūnijos 
tvarkymo programą ir Pantanalio galvijų rančų pavertimą priva- 
čiais draustiniais, ir netgi užsiima lobizmu Brazilijoje, kad parem- 
tų Pantanalio išsaugojimą. Žinoma, Ford gelbsti Pantanalį ne iš 
meilės jo nykstančioms rūšims, o veikiau dėl to, jog mano galinti 
parduoti Žymiai daugiau automobilių „Jaguar“ ,jeiji laikoma ben- 
drove, Pantanalyje gelbstinčia jaguarus. Jei tai padės išgelbėti ne- 
įtikėtinai puikią ekologinę sistemą ir gyvenimo būdą, tada telaimi- 


na Dievas Henry Fordą irinternetą. 


Sunku atogrąžų mišką išgelbėti nuo elektroninės kaimenės, tačiau 
darsunkiau išgelbėti kultūrą, išaugusią to atogrąžų miško aplinkoje. 

Šaltojo karo metais, ką jau kalbėti apie ankstesnius istorijos lai- 
kotarpius, šalys ir kultūros viena su kita tiesiog nesusitikdavo taip 
dažnai, tiesiogiai ir atvirai, kaip šiandien. Į daugelį vietų nuke- 
liauti buvo sunkiau, atskiroms kultūroms pasislėpti ir apsisaugoti 
būta nesuskaičiuojamų sienų, tvorų, geležinių uždangų, slėnių ir 
apkasų. Tačiau šiandien kultūros žiauriu darvinišku būdu siūlo- 
mos vartoti globaliai ir viena kitą bando internetu bei per palydo- 
vinę televiziją ir atviras sienas. Nuvykstu į Šiaurės Rytų Kinijos 
kaimus, kad pamatyčiau, kaip atrodo pasaulis už globalėjimo ri- 
bų, ir aptinku, kad paauglės mergaitės avi madingais batais. Einu 
per Singapūro oro uostą ir matau dvi mažas senas indes tradici- 
niais drabužiais, sėdinčias laukiamajame su televizoriumi ir įni- 


kusias į per Ruperto Murdocho Sky TV rodomas amerikietiškas 

imtynes. Negalėjau atsistebėti, stebėdamas, kaip jos Žiūri į tuos 
dramblotus imtynininkus tarzaniška apranga, pakaitomis pake- 
liančius ir metančius visa tai, iš ko jie buvo padaryti. Prisijunkite 
prie globalėjimo be tinkamos programinės įrangos ir operacinės 
sistemos, irjis akimirksniu perlydys jūsų ekonomiką. Prisijunkite 
priejo be tinkamų aplinkosaugos bangolaužių, ir jis akimirksniu 
pavers plyne jūsų miškus. Atverkite be apsauginių filtrų savo sie- 
nas globalėjimo kultūriniam puolimui, ir galite nueiti miegoti galvo- 
damas esąs indas, egiptietis, izraelietis, kinas arba brazilas, o kitą 
rytą nubusti ir pamatyti, kad visos jūsų mergaitės atrodo tarsi Gin- 
ger Spice, o visi jūsų berniukai nori rengtis kaip Hulkas Hoganas. 

Praėjus mėnesiui po apsilankymo Katare, kur susidūriau su 
Taco Bell, nuvykau į Kuala Lumpūrą Malaizijoje, kur apsistojau 
viešbutyje Shangri-La, viename iš didžiųjų senųjų Pietryčių Azijos 
viešbučių. Man patinka tas pavadinimas Shangri-La. Jis taip egzo- 
tiškai skamba. Į Kuala Lumpūrą atvykau vėlai vakare ir, važiuoda- 
mas į miestą, tikrai negalėjau daug pamatyti, todėl kitą rytą vos 
pakirdęs atitraukiau savo viešbučio kambario užuolaidas, ir 
pirmiausia išvydau ant gretimo pastato pulkininko Sanderso iš 
Kentucky Fried Chicken („Keptų Kentukio viščiukų“) atvaizdą per 
du aukštus. 

„Po perkūnais, - pamaniau - ką jis čia veikia? Atkeliavau dvi- 
dešimt keturis tūkstančius kilometrų į Kuala Lumpūrą, apsistojau 
Shungri-Lu, ir pirmas sutiktas asmuo - pulkininkas Sandersas!“ 

Kita proga lankiausi pas verslininką Džakartos centre ir pa- 
klausiau jo, kaip nusigauti į kito susitikimo vietą. Jis man nurodė 
tiksliai: „Lipkite laiptais į viršų prie pastato su Armani Emporium, — 
žinote, kaip tik virš Hard Rock kavinės, -o paskui prie McDonald's 
sukite dešinėn“. Tik pažvelgiau įjį, nusijuokiau ir paklausiau: „Kur 
aš esu?“ 

Indija - šalis, mėginusi aktyviai priešintis šiai globaliai kultūri- 


nei niveliacijai. Tačiau netgi ten tarp Indijos elito savo darbą spar- 

čiai daro elektroninė kaimenė. 1998 m. vasarą tvankią karštą po- 
pietę Naujajame Delyje ėmiau interviu iš buvusio Indijos ministro 
pirmininko, septyniasdešimt aštuonerių metų I. K. Gujralo, vieno 
iš labiausiai apsišvietusių Indijos politikų. Pirmiausia jis prisimi- 
nė, ką UNESCO konferencijoje jam pasakė Kanados atstovas, kai 
Indijos valstybininkas pateikė svarstyti rezoliuciją, kuria buvo sie- 
kiama užtikrinti, kad „naujoji informacijos tvarka“, įsitvirtinanti 
visame pasaulyje, būtų abipusiai kultūros ir informacijos mainai, — 
o netik kad išsivysčiusios šalys piltų savo kultūrą į besivystančių- 
jų gerkles. Kanados atstovas apstulbino Gujralą, paremdamas jo 
rezoliuciją. „Paklausiau jo, kodėl Kanada tai remia, - prisiminė 
Gujralas. — Jis pasakė: „Todėl, kad mes jau patiriame tai, ko jūs 
baiminatės. Nebėra kanadietiškos muzikos, teatro, kino, kultūros 
ar kalbos“. Visa buvo suamerikietinta.“ 

Kai jo paklausiau, kodėl šis klausimas jam toks svarbus, Gujra- 
las, vilkėjęs tradiciniais indiškais drabužiais, pasakė iš esmės štai 
ką: jei neišsaugosite bent kelių savų alyvmedžių savame sodelyje 
už namo, savo namuose niekada nesijausite namie. „Kas yra ma- 
no šaknys, - paklausė jis balsiai. - Mano šaknys yra ne tik tai, kad 
aš gyvenu čia, Indijoje. Mano šaknys yra tai, kad aš girdžiu, kaip 
kas nors mano gimtąja kalba deklamuoja rimuotą dvieilį. Eidamas 
gatve, girdžiu, kaip kas nors mano gimtąja kalba dainuoja dainą. 
Mano šaknys yra tai, kad sėdžiu su jumis savo namuose apsivil- 
kęs savo tautiniais drabužiais. Mūsų tradicijoms tūkstančiai me- 
tų. Negalima leisti, kad jos štai taip išnyktų. Pasaulis bus kur kas 
turtingesnis, jei bus išlaikomos ir remiamos skirtingų kultūrų spal- 
vos ir įvairovė.“ 

Aš visiškai solidarizuojuosi su Gujralu, galbūt dėl to, kad gi- 
miau ir užaugau palyginti mažoje Minesotos bendruomenėje. Glo- 
balėjimas gali labai dezorientuoti. Kai su šaknimis išraunamijūsų 
kultūriniai alyvmedžiai arba jie suvienodinami, paverčiami kaž- 


kokia globalia koše, pasiklystate pasaulyje. 

Apie tai viena popietę Jeruzalėje mintijau su savo draugu Yaro- 
nu Ezrahi, politikos teoretiku, kai jis pasakė kandžią pastabą: „Ži- 
nai, Tomai, yra dubūdai padaryti, kad žmogus pasijustų benamis; 
vienas — sugriauti jo namą, o kitas - padaryti taip, kad jo namas 


atrodytų kaip visų ir jame būtų jaučiamasi kaip visų kitų namuose“. 


Kaip tokiai benamystei užkirsti kelią? Pirma, ką reikia padaryti - 
suprasti, kad amerikietinimas-globalėjimas susijęs ne vien su stū- 
mimu, bet ir trauka. Žmonės visame pasaulyje dėl daugybės prie- 
žasčių laukia globalėjimo. Tie katariečiai, Dohos pajūrio kelyje su- 
sigrūdę į Taco Bell, nebuvo atėję iš kokios nors žavios alinės arba 
kaimyninio bistro, pilnų nublizginto žalvario ir ąžuolo. Dar iki 
čia, pajūrio kelyje, atsirandant Taco Bell, ant šaligatvio tikriausiai 
stovėjo musių apniktas kioskas, kur kažkokie vyrukai kepė ant 
medžio anglių higienos normų neatitinkančiomis sąlygomis, be 
apšvietimo ir tualeto. Vietoj to katariečiams buvo pasiūlyta anks- 
čiau neregėtas dalykas - meksikiečių maistas, švarus tualetas, tarp- 
tautinės higienos normos, aptarnavimas su šypsena ir kokybės 
kontrolė — visa tai už nedidelę kainą, kurią jie išgalėjo mokėti. Ne- 
nuostabu, kad jis buvo nuolat perpildytas. 

Jiems buvo pasiūlyta ir šis tas daugiau, kas mažiau krito įakis, 
bet daugeliui buvo dar svarbiau. Pirmiausia aš tai suvokiau Ma- 
laizijoje. Nuėjau susitikti su finansų ministru ir kol laukiaujo lau- 
kiamajame, jo atstovas spaudai mane pristatė Malaizijos versli- 
ninkui, kuris čia irgi buvo atėjęs susitikti su ministru. Atstovas jį 
pristatė: „Tai ponas Ishakas Ismailas, Malaizijoje jam priklauso 
visos Kentucky Fried Chicken franšizės“. Tučtuojau išsitraukiau sa- 
vo „IBM ThinkPad“ irprimygtinai paprašiau duoti interviu. 

„Pasakykite man štai ką, - paklausiau, - kodėl malajiečiams 
taip patinka kepti Kentukio viščiukai?“ Jis pasakė, kad jiems ne tik 
skonis patinka, bet dar labiau - tai, ką jie simbolizuoja - modernu- 


mą, amerikietiškumą, tai, kad esi naujamadiškas. „Žmonės čia 

mėgsta bet ką, kas vakarietiška, ypač amerikietiška, - paaiškino 
p. Ismailas. - Jie nori taip valgyti ir tokie būti. Mažuose Malaizijos 
miesteliuose Žmonės stovi eilėse prie Kentucky Fried Chicken jie iš 
visur atvyksta, kad jų gautų. Jie nori būti susiję su Amerika. Žmo- 
nėms čia patinka visa, kas modernu. Tai valgydami jaučiasi mo- 
dernūs.“ Iš tikrųjų, Malaizijos kaime vaikščioti į Kentucky Fried Chic- 
ken - pigiausia kelionė į Ameriką, kurią visada galės sau leisti 
daugelis malajiečių. 

Malajiečiai eina į Kentucky Fried Chicken, o katariečiai - į Taco 
Bell dėl tos pačios priežasties, dėl kurios amerikiečiai eina į Univer- 
sal Studios, - kad pamatytų savo fantazijų šaltinį. Kad ir kaip būtų, 
globalėjimas šiandien yra būdas po pasaulį skleisti Amerikos fan- 
taziją. Šiandieniniame globaliame kaime žmonės žino, kad galima 
gyventi kitaip, jie Žino apie amerikiečių gyvenseną, ir daugelis jų 
nori tokio dydžio jos gabalo, kokį tik gali gauti, - su visais garny- 
rais. Jo gauti kai kurie eina į „Disnėjaus pasaulį“, o kai kurie - į 
Kentucky Fried Šiaurės Malaizijoje. Jauna Malaizijos žmogaus tei- 
sių aktyvistė Ivy Josiah sykį man išdėstė, kokie nevienareikšmiai 
jausmai, susiję su šiuo reiškiniu, apima jos kartą. „Susijaudinu, 
galvodama apie tai, kaip mūsų tradicinius restoranus suris Ken- 
tucky Chicken, McDonald's ir Chili,- sakė ji. - Mes prarandame savo 
tapatybę. Mes su tais restoranais užaugome. Jaunesni žmonės — 
ne. Dabar nueini į tuos restoranus, o juose - Žiurkės ir prastas 
vanduo. Šiandien vaikui malajiečiui didelis malonumas nueiti į 
Pizza Hut. Globalėjimas yra amerikietinimas. Elitas čia sako: „Ne- 
turėtų būti McDonald's“ „bet mažiems žmonėms, kurie negali nuke- 
liauti į Ameriką, Amerika ateina pas juos.“ 

Dėlvisų šių priežasčių būtų naivu galvoti, jog mes pajėgūs kaip 
nors sustabdyti galingas globalias McDonald's ar Taco Bell jėgas, 
uždrausti joms visame pasaulyje atidarinėti franšizes. Jos plinta, 
nes siūlo žmonėms tai, kojie nori, o būtų ir nepakenčiamai arogan- 


tiška, ir kvaila besivystančių šalių Žmonėms pasakyti, esą jie to 

turėti negali, nes tai lankytojams iš išsivysčiusių šalių sugadintų 
vaizdą ir įspūdžius. 

Vis dėlto kultūros požiūriu kai kas bus prarasta - ir jiems, ir 
mums, - kuo daugiaušių globalių franšizių mus sveikins nuo kiek- 
vienos kalvos viršūnės, kiekvieno oro uosto terminale ir už kiek- 
vieno kampo. Vienintelė viltis, — ir tai tik viltis, - kad šalys irgi 
išmoks pasidaryti daugeriopus filtrus, kad jų kultūrų nesunaikin- 
tų niveliuojantis globalaus kapitalizmo stūmimas ir trauka. Atsi- 
žvelgiant į šiandieninę globalėjimo jėgą ir spartą, kultūros, nepa- 
kankamai stiprios tai padaryti, bus sunaikintos kaip rūšys, 
nepajėgiančios prisitaikyti prie savo aplinkos pokyčių. 

Aš manau, kad svarbiausias filtras - gebėjimas „lokaliai globa- 
lizuotis“.Sveiku lokaliu globalėjimu aš vadinu kultūros gebėjimą, 
susidūrus su kitomis stipriomis kultūromis, perimti jai natūraliai 
tinkančias ir tą kultūrą turtinti galinčias įtakas, atsispirti tiems 
dalykams, kurie iš tikrųjų jai svetimi, ir susidėlioti tuos dalykus, 
kurie, nors ir būdami kitoniški, gali patikti ir būti aukštinami dėl 
savo kitoniškumo. Bendras lokalaus globalėjimo tikslas - kad jūsų 
šalis ir kultūra įstengtų asimiliuoti globalėjimo apraiškas taip, kad 
jos papildytų jūsų augimą ir įvairovę, betjų neprarytų. 

"Tiesą sakant, lokalus globalėjimas - labai senas vyksmas, sie- 
kiantis tuos laikus, kai, pavyzdžiui, įvairios kultūros susidurdavo 
su helėnizmo plitimu ir stengėsi perimti išjo tai, kas geriausia, bet 
nesiduodavo praryjamos. Judaizmas - klasikinis religinės kultū- 
ros pavyzdys, per ilgą laiką perėmusios daugelio skirtingų šalių 
įtakas, bet niekada nepraradusios savo pagrindinės tapatybės. Ma- 
no mokytojas mokslininkas rabinas Tzvi Marxas pažymi, jog kai 
Žydai IV a. pr. Kr. pirmą sykį susidūrė su graikais, žydų mąstymas 
nuodugniausiai perėmė vieną dalyką - graikų logiką, kuri buvo 
supinta su to meto Biblijos ir rabinų mokymu. 

„Perimti šią graikų logiką buvo palyginti lengva, nes tai natū- 


raliai siejosi su tuo, ką tuomet darė rabinai ir Biblijos mokslinin- 

kai, —t. y. plėtojo tiesą, - sako Marxas. - Sveiko perėmimo ženklas 
yra tai, jog visuomenė kažką pasiėmusi iš išorės, priima tai kaip 
savą, įtaiso į savas pažiūrų sistemas ir pamiršta, kad tai kada nors 
atėjo iš išorės. Taip atsitinka, kai perimamoji išorinė jėga prisiliečia 
prie to, kasjauslypi jūsų kultūroje, bet galbūt ne visiškai išplėtota, ir 
susidūrimas su išorine paskata tą slypintį dalyką iš tikrųjų turtina 
ir padeda jam išvešėti.“ Šitaip rūšys ir kultūros žengia į priekį. 

Tačiau tuo pat metu, kai žydus veikė graikų logika, juos veikė ir 
graikiškasis kūno aukštinimas, jau nekalbant apie graikų rūpestį 
Erosu ir politeizmą. Šių įtakų Žydai neperėmė. Jos buvo laikomos 
svetimomis ir liko svetimos. Graikams patiko stebėti nuogus gim- 
nastus. Žydams - ne, jie taip ir neperėmė šios graikų kultūros da- 
lies. Tie, kurie perėmė, buvo laikomi asimiliavęsi ir praradę pirmi- 
nę savivoką. Galų gale kai kuriuos graikų valgius ir drabužių 
madas žydai tuo metu pasirinktinai priėmė, - ir šie jiems patiko 
būtent dėl kitoniškumo, - bet jų taip ir nepasisavino. Skamba ab- 
surdiškai: jie neatsisakė macų tešlos kukulaičių sriubos, kad galė- 
tų valgyti suvlakius, bet valgė suvlakius irjuos pamėgo kaip kažką 
kitoniška. 

Sveikas lokalus globalėjimas visada yra bandymų ir klaidų vyks- 
mas, bet jis vis reikalingesnis. Pasaulyje, kuriame pašalinama tiek 
daug apsauginių sienų, tvorų ir apkasų, kultūros, kurioms sekasi 
lokaliai globalizuotis, tikrai turi pranašumų, o toms, kurios to ne- 
daro, reikia išmokti. Aišku, kai kurioms kultūroms lokaliai globali- 
zuotis nesiseka, užtat globalėjimas labai smarkiai joms graso. Kai 
šalims arba kultūroms lokaliai globalizuotis nesiseka, kyla reakci- 
ja, panaši į Talibano islamo fundamentalistų Afganistane - jie bai- 
minasi bandymų ir klaidų, kylančių iš susidūrimo su globalėjimu, 
nes bijo, kad viskas pasibaigs klaida ir jų kultūros sunaikinimu, 
taigi jie tiesiog visą šalį aptraukia šydu arba stengiasi apsistatyti 
vis didesnėmis sienomis. Tačiau elektroninė kaimenė šias sienas 


neišvengiamai pralaužia, o kai tai atsitinka ir žmonės ima prarasti 

savo kultūrinę tapatybę, baigiasi tuo, kad jie asimiliuojasi savoje 
šalyje. Jų šalis pasidaro tik vieta, per kurią praeina kitos šalys ir 
kultūros. 

Esama ir kito pavojaus. Kai kurios kultūros gali tartis, kad jos 
lokaliai globalizuojasi sveikai, nors iš tikrųjų jos asimiliuojasi ir 
praranda savo tapatybę subtiliai, iš lėto. Nuvalkiotas, bet aiškus 
pavyzdys - kaip japonų kultūra ir architektūra perėmė Japonijos 
McDonald's. McDonald's Japonija su dviem tūkstančiais restoranų 
Japonijoje, dar vadinama „Makudonarudo“, yra didžiausia McDo- 
nald's franšizė už Jungtinių Valstijų ribų. McDonald's Japan Japoni- 
joje taip sėkmingai integravosi, kad pasakojama istorija apie japo- 
niukę, kuri atvyksta į Los Andželą, apsidairo, pamato keletą McDonald's 
restoranų, timpteli motinai už rankovės ir sako: „Žiūrėk, mama, 
šioje šalyje jie irgi turi McDonald's“. Tai mažai mergaitei galima 
atleisti dėl nuostabos, kad iš tiesų McDonald's yra Amerikos ben- 
drovė, o ne Japonijos. (McDonald's žmonės Japonijoje pervadino 
Ronaldą McDonaldą „Donaldu McDonaldu“,kad japonams būtų 
lengviau ištarti.) „Du tūkstančiai Japonijoje turimų parduotuvių 
nelaikomos Amerikos bendrove, - man sakė Jamesas Cantalupo, 
McDonald's International prezidentas. - Paklausykit, McDonald's tie- 
kia mėsą, duoną ir bulves. Mėsą, duoną ir bulves valgo daugelyje 
pasaulio vietų. Svarbu tai, kaip jūs tai supakuojate irjūsų siūloma 
patirtis.“ 

Tai, kad šiame pasakojime maža mergaitė nežinojo, jog McDo- 
nald's atėjo iš Čikagos ir buvo įkurta vyruko, vardu Ray 'us Krocas, 
kuris visiškai nebuvo japonas, man yra kenksmingo lokalaus glo- 
balėjimo ženklas. Kas nors, laikomas kitonišku - dvigubas mėsai- 
nis,- ir netgi mėgstamas dėl savo kitoniškumo - ne. Kenksmingas 
lokalus globalėjimas yra tada, kai perimate ką nors, kas nepriklau- 
so jūsų kultūrai, nesusijęs su niekuo, slypinčiu jūsų kultūroje, bet 
jūs taip praradote sąlytį su savo kultūra, jog manote, kad yra ki- 
taip. Tzvi Marxas sako: „Medikai teigia, kad vienas iš būdų, kaip 

vėžio virusas patenka į ląstelę - užsimaskuoja, kad ląstelė nežino- 
tų, jog jis čia, ir nuspręstų, jog vėžys -organiška jos dalis, kol nebū- 
na per vėlu, kai vėžys jau būna apėmęs ląstelės branduolį ir ląstelė 
staiga žūva“. Taip gali atsitikti - lokalus globalėjmas gali elgtis 
tarsi vėžio virusas ir jus mulkinti, kad imtumėte manyti, neva kas 
nors priklauso jums, bet taip nėra. Džiaugiuosi, kad Japonijoje yra 
McDonald's, ir esu patenkintas, jog Bethesdoje netoli mano namų 
yra sušių baras. Džiaugiuosi, kad mažoms japoniukėms patinka 
McDonald's, kaip kad džiaugiuosi tuo, kad mano mergaitės mėgsta 
sušius. Tačiau svarbu tai, kad ši japoniukė jį mėgtų !odėl, kad jis 
kitoniškas, o ne dėl to, kad yra apmulkinta ir mano, jog jis tikrai 
japoniškas. Kai taip atsitinka, iki niveliacijos vienas žingsnis. Kai 
taip atsitinka, yra didelė tikimybė, kad ši japoniukė galiausiai pra- 
ras sąlytį su tuo, kas iš tiesų japoniška, o kada nors ji pabus tarsi ta 
ląstelė ir aptiks, kad ją užgrobėirjos savitos asmenybės bei kultū- 


ros neliko nė kvapo. 


Vis dėlto vien lokalaus globalėjimo, netgi sveikiausio jo pavidalo, 
nepakanka vietinėms kultūroms apsaugoti nuo globalėjimo. Dar 
reikia kokių nors stiprių filtrų. Visų pirma reikia padalijimo į zo- 
nas įstatymų, saugomų vietovių įstatymų ir švietimo programų, 
kad nuo klastingos niveliuojančios plėtros būtų apsaugoti unika- 
lūs regionai ir kultūros paveldas. Tai nereiškia, kad reikia pasaky- 
ti „ne“ visiems McDonald's, tačiau tai gali reikšti, kad pasakoma 
„ne“ McDonald's tam tikrose vietose. Tam reikia, kad biurokratai 
gerai planuotųir nebūtų lengvai paperkami, o politikai būtų pasi- 
rengę nustatyti tikrą kultūros išsaugojimo vertę. 

Pietų Prancūzija saugoma kaip Pietų Prancūzija iš dalies todėl, 
kad Vokietija per Europos Sąjungą subsidijuoja Prancūzijos že- 
mės ūkį, kad smulkūs prancūzų ūkininkai, taigi ir smulkūs krau- 
tuvininkai bei maži kaimai, išliktų neliesti, nepaisant globalaus 


spaudimo jungti ūkius ir paversti kaimus parduotuvių rajonais. 

Kitaip tariant, tai, kas mums Pietų Prancūzijoje patinka, grindžia- 
ma politika, skiriančia didelį dėmesį kultūros išsaugojimui. Tai 
pagrįsta bendra Europos žemės ūkio politika ir mokėjimų ūkinin- 
kavimui smulkiuose sklypuose remti pervedimu, kad kaimai čia 
išliktų neliesti, — iš dalies todėl, kad jie laikomi kultūrinės įvairo- 
vės šaltiniu. Mūsų kultūroms reikia tokių socialinės apsaugos tin- 
klų. Politikai turi aiškinti visuomenei tokių kultūrinės apsaugos 
tinklų vertę ir reikia, kad jie norėtų juos populiarinti. 

Besivystančiose šalyse, kur dar nėra pakankamai didelės vidu- 
riniosios klasės, suprantančios kultūros išsaugojimo vertę ar užsi- 
imančios jo lobizmu, ir kuriose padalijimo į zonas bei aplinkosau- 
gos įstatymai yra silpni, lengvai apeinami arba jų visai nėra, reikia 
labiau pasikliauti kitu filtru - rinka. Indonezijoje tiesiog nebus 
veiksminga, jei ateisi pas miško kirtėją, kuriam reikia išmaitinti 
dvylikos asmenų šeimą, ir pasakysi, kad jis neturėtų kirsti ir degin- 
ti atogrąžų miško, nes tai esanti jo šalies kultūros paveldo dalis. Jis 
jums pasakys: „Nori tai išsaugoti - pirk“. Žmonės turi suprasti, 
kad kultūros išsaugojimas susijęs su jų gerove ir klestėjimo lenkty- 
nėse nereiškia aukojimosi. Turizmas gali suvaidinti svarbų vaid- 
menį, skatinant vietinius gyventojus išlaikyti vietovei būdingas 
Žymes ir tradicijas. Turistai visada nori žinoti: ar galima kvėpuoti 
oru? Ar galima gerti vandenį? Šie klausimai svarbūs viešbučio sa- 
vininkui, norinčiam parduoti 20 JAV dolerių vertės pietus turis- 
tams, užuot pardavinėjus 1 dolerio vertės pietus vietiniams gyven- 
tojams. Kartais geriausias būdas apsaugoti piramidę, 
archeologinius kasinėjimus arba unikalią vietovę - padaryti jų iš- 
saugojimą pelningą tiems, kurie aplink gyvena. 

1997 m. lankydamiesi Balyje, Indonezijoje, mes su žmona nu- 
važiavome į vieną iš gražiausių religinių pastatų, Pura Tanh Lot, 
šventyklą, pastatytą ant pakrantės uolienų atodangos. Kai atsirita 
potvynio banga, uolą ir šventyklą nuo pakrantės atskiria bangos. 


Tai įspūdingas reginys, pritraukiantis milijonus indoneziečių tu- 

ristų, apsilankančių ir aukojančių induistų aukas. Mes atvykome 
prieš saulėlydį, ir eidamas nufotografuoti savo žmonos, kad fone 
matytųsi šventykla, pastebėjau pro šalį lekiantį golfo vežimėlį. Pa- 
krantėje, vos keli šimtai metrų nuo šventyklos, buvo įrengtas golfo 
aikštynas, ir vežimėlio keliukas prie vienos duobutės ėjo tiesiog 
palei kranto liniją. Na, aš mėgstu golfą, bet mėgstu ir puikius natū- 
ralius saulėlydžius ir gerbiu šventyklas. Buvo akivaizdu, kad tvir- 
tinant šio golfo aikštyno vietą arba nebūta jokio planavimo, arba 
už planavimą atsakingi biurokratai buvo papirkti. 

Nenuostabu, kad tą savaitę, kai ten lankėmės, Jakarta Post buvo 
išspausdintas straipsnis apie kai kuriuos Balio menininkus, su- 
rengusius parodą kaip protestą prieš jų rojaus kampelio išgrindi- 
mą. Post pranešė, kad viename parodos paveiksle buvo nupieštas 
golfo kamuoliukas, varomas į induistų procesiją; kitame Balis bu- 
vo pavaizduotas kaip golfo kamuoliukas, mušamas aplink pasau- 
lį, o viename paveiksle ūkininkas savo kauptuku mojavo tartum 
golfo žaidėjas, smogiantis pirmą kartą, - tik užsimojęs į statytojus. 
Paroda buvo pavadinta ironiškai: „glo-BALIO-jimas“. 

Jei Balis ir toliau eis šiuo pražūtingu keliu, tai reikš galą jo turiz- 
mo verslui. Iš tikrųjų kelionės aprašyme, kuriuo mes naudojomės 
kaip vadovu po Balį, - viename iš Knopf kelionių vadovų, - para- 
šytu prieš dvejus metus iki mums apsilankant, apie Pura Tanah 
Lot pasakyta taip: „Intensyvi turizmo plėtra šioje vietoje trukdo, ir 
galojai dar nematyti: netoliese planuojama pastatyti prabangų vieš- 
butį ir golfo aikštyną. Vis dėlto kol kas šią vietą verta aplankyti“. 
Kai kelionių vadovai perspėja, kad šalis piktnaudžiauja savo kul- 
tūra, ir turistams nurodo atvykti pamatyti tos vietos, kol ji nepra- 
žuvusi, žinokite, kad šalis įžengė į pavojingą zoną. Bijau, kad kilo 
Knopf kelionių vadovo leidime bus tiesiog pasakyta: „Per vėlu. Ke- 
liaukite kur nors kitur“. 

Štai kodėl kartais būtino pelno motyvo irgi nepakanka, nes jis 


pernelyg lengvai gali paskatinti kiekvieno kultūrinio žavėjimosi 

objekto sukomercinimą ir išnaudojimą. Reikia pakankamai socia- 
liai aktyvių ir viduriniosios klasės, ir elito, kad jie sumokėtų už 
kultūrinio žavėjimosi objektų išsaugojimą, netgi kai šie nepelnin- 
gi. Kai prieinama prie nekomercinių gyvenimo pusių išsaugojimo, 
negalima prašyti rinkos, kad ji padarytų per daug, ir jos to net 
neprašykite. 

„Galų gale iliuzija būtų manyti, kad vien rinkos ir pelno moty- 
vo pakanka šalies kultūriniams ir aplinkos turtams apsaugoti, — 
įrodinėja Fareedas Zakaria, indų kilmės Foreign Affairs vadovau- 
jantis redaktorius. - Tiesiog taip nebus. Nes globalėjimas suteikia 
galią paprastam Žmogui. Jis suteikia galią paprastiems vyrams ir 
moterims pasirinkti visus tuos dalykus, o kai tai atsitinka, neiš- 
vengiama, jog jie pasirinks tai, kas jiems atrodys patraukliausia, 
šiuolaikiškiausia, žaviausia ir komerciškiausia. Jie gali užsimany- 
ti kiekvienoje gatvėje įrengti parduotuvių rajonus, o ant kiekvieno 
kampo - Taco Bell, netgi jei artimiausiu metu tai sutriuškins jų vie- 
tines ir tautines kultūras. Štai kodėl nepakanka rinką tik pažaboti; 
reikia ją dar ir reguliuoti. Bet kad ją reguliuoiumėte, reikia elito, 
pasirengusio nuo rinkos apsaugoti kai kuriuos dalykus - sukurti 
vietas, kur rinka nevaldys arba negalės įsiveržti, ir tuo apsaugoti 
tas visiškai iracionalias, neekonomines šalies tautiškumo puses. 
Paprastai tik elitas, patikimai saugomas savo turto, yra pasirengęs 
tuo pasirūpinti. Rockefelleriai Amerikoje padėjo įkurti nacionali- 
nių parkųsistemą. „Metropolitan“ muziejų įsteigė stambūs kapi- 
talistai, pareiškę, jog mums.reikia muziejaus, su rinka neturinčio 


nieko bendra.“ 


Nors visi šie kultūros ir aplinkos apsaugos filtrai teoriškai ir turi 
prasmę, reikia, jog jie visi veiktų tuo pačiu metu, kad būtų bent kiek 
vilties, jog tai padarys poveikį. Vien atogrąžų miško parkas nieka- 
da neduos pakankamai pajamų, kad būtų atsisakyta miško ruo- 


šos; vien biurokratų politinės valios niekada neužteks, kad būtų 

taikomi visi aplinkosaugos įstatymai; niekada nepakaks vien „Ža- 
liųjų bendrovių, kad lėčiau blogėtų aplinka; niekada neužteks 
vieninterneto aktyvizmo elektroninei kaimenei suvaržyti. 

Štai kodėl aš tikiuosi ir, tiesą sakant, esu įsitikinęs, jog kai mes 
įžengsime į kitą globalėjimo dešimtmetį, kas nors arba kokia nors 
partija grįs savo politiką supratimu, kad visi šie filtrai veiktų drauge. 
Nekalbu apie Greenpeace, kalbu apie pagrindines partijas ir politikus. 

Man reikės pradėti nuo išsivysčiusių šalių, o paskui plėstis. 
Gera naujiena tai, kad ši politika jau turi pavadinimą - „tinkamu- 
mo gyventi klausimas“. Amerikoje į šį klausimą ėmė pretenduoti 
Alas Gore'as. Jis įrodinėja, jog, norint deramai gyventi reikia, kad 
politikai sukurtų pluoštą įstatymų, paskatų ir iniciatyvų, laiduo- 
jančių bendrą visų filtrų veiklą. Pagrindinis Gore'o strategijos bruo- 
žas —- „Geresnės Amerikos obligacijos“. Per federalines mokesčių 
subsidijas ši programa bendruomenėms leistų surinkti iki 9,5 mili- 
jardo JAV dolerių obligacijomis, kurie būtų panaudoti vis dar ža- 
lioms atviroms vietoms supirkti, sunykusiems parkams atgaivinti 
ir gyvenamųjų namų rajonams atnaujinti, ypač centrinėms miestų 
dalims, kur aplinka buvo sunaikinta, bet gali būti atgaivinta. Kuo 
daugiau susigrąžinama centrinių miestų dalių, tuo mažesnis spau- 
dimas miestui plėstis į žaliąsias zonas. 

Tik nepalenkiama, nuosekli tinkamumo gyventi politika, visuo- 
menei leidžianti priversti išvien veikti visus būtinus aplinkos ir 
kultūros apsaugos filtrus, turės galimybę apriboti nepalenkiamus, 
nuoseklius, gerai finansuojamus ir veiksmingus Nike, MTV, McDo- 
nald's, Pizza Hut, Enron ir Taco Bell verslo planus. Galbūt šiandien 
tai tėra viltis 1r maldavimas, bet tai būtini viltis ir maldavimas, nes 
neišsaugant aplinkos ir kultūros nebus subalansuoto globalėjimo. 

Visa tai dera. Kultūros puoselėjamos ir išlaikomos savo gimto- 
joje aplinkoje. Amazonės regione įdomiausios ir skirtingos gentys 
gyvena neliestuose, neužterštuose ir neišsivysčiusiose regionuo- 


se. O įdomiausi ir įvairiausi miesteliai, miestų rajonai, regionai ir 

bendruomenės Amerikoje, Katare ir Pietų Prancūzijoje yra tie, ku- 
riuose aplinka nebuvo išgrįsta ir paversta parduotuvių rajonu, kad 
atrodytų kaip Visur JAV. 

Šiuo atžvilgiu labai įdomus Izraelio pavyzdys, nes tai vieta, 
kurios stipri kultūra siekia tūkstančius metų, o aplinka žinoma 
geriaunei kokia nors kita pasaulyje - kas antra kalva ir uola mini- 
mos Biblijoje. Tačiau šiandien Izraelio gamtos apsaugos draugija 
(SPNI) kovoja su šalį užvaldžiusia didžiule miestų plėtra. Jei kal- 
vose tarp Jeruzalės ir Tel Avivo pasodinote medį, greitai jį pasi- 
stenkite aplankyti. Po kiek laiko čia jo gali nelikti, nes iki 2020 m. 
sritis nuo Haifos iki Tel Avivo ir iki Jeruzalės tikriausiai taps vienu 
dideliu, vientisu megapoliu. Izraeliečiai statosi taip, tarsi jie gy- 
ventų Australijoje: daugiau - geriau, didesnis - geresnis, plates- 
nis - geresnis. Jei išliks dabartinės gyventojų sudėties kitimo ten- 
dencijos, Izraelis, išskyrus Negevo dykumą, netrukus bus viena iš 
tankiausiai apgyvendintų šalių pasaulyje. Deja, iš vakarų įvažiuo- 
jant į Jeruzalę ir išvažiuojant iš jos, virš gerai matomos kalvos da- 
bar kyla auksinės McDonald's arkos. 

Kaip tik todėl, kad apriboti žydų imigracijos negali, Izraelis turi 
kur kas jautriau paisyti subalansuotos plėtros; priešingu atveju, 
Izraelio sionistinė kultūra neteks aplinkos, iš kurios yra kilusi ir su 
kuria ji glaudžiai susijusi. „Kiekvienas projektas, kurio patvirtinimas 
prieštarauja valstybiniam planui ir griauna atvirą erdvę, sunaikina 
dalį žydų paveldo - biblinį Dovydo ir Saliamono laikų peizažą, — 
paaiškino Avramas Shakedas, SPNI aplinkosaugos koordinatorius, 
kai mes dviese praleidome rytą, stebėdami, kaip keli buldozeriai 
atkanda keletą kąsnių nuo Judėjos kalvų. — Biblijoje kalbama apie 
Ben Shemeno vynuogynus. Šiandien Ben Shemenas yra didžiausia 
šalyje greitkelių sankirta. Mes iki šiol kalbame apie „Izraelio žemę“ 
metafiziniais posakiais, bet pamirštame apie tikrą žemę.“ 

Paskui įsiterpė SPNI pirmininkas Yoavas Sagi: „Mums čia rei- 


kia pakeisti nuostatas iš žemės užkariavimo į Žemės išsaugojimą. 

Nes jei Izraelis kada nors taptų normalia šalimi, daugiau nebebū- 
tų karų, mus čia išlaikys gyvenimo kokybė ir ryšys su žeme. Betjei 
mes laikysimės šios tendencijos, nebeliks nei gyvenimo kokybės, 
nei žemės, su kuria būtumėme susiję“. 

Kai iš žmonių namų atimamas savitumas - arba juos suvieno- 
dinant, arba sunaikinant jų aplinką, - pakertama ne tik jų, bet ir 
socialinė sanglauda. Geriausiu atveju, kultūra gali būti viena iš 
stipriausių savanoriškų Žmogaus elgesio suvaržymo formų. Ji gy- 
venimui suteikia darną ir prasmę. Ji sukuria visą pluoštą įpročių, 
elgesio suvaržymų, lūkesčių ir tradicijų, kurie modeliuoja gyveni- 
mą ir išlaiko visuomenių šerdį. Kai nesuvaržytas globalėjimas su 
šaknimis išrauna kultūras ir aplinkas, jis sunaikina bendruome- 
nės gyvenimui būtiną pagrindą. 

Tai skatina prisiminti subalansuotą globalėjimą. Negalima su- 
kurti kylančios visuomenės, - kuri tokia svarbi sprendžiant globa- 
lėjimo sistemos klausimus, - jei tuo pat metu griaunate kultūrinius 
pagrindus, kurie riša jūsų visuomenę ir jai suteikia pasitikėjimą 
savimi bei sanglaudą, kad ji tinkamai sąveikautų su pasauliu. Štai 
kodėl mano susirūpinimas besivystančiomis šalimis, kurias spau- 
džia globalėjimas, peržengia ribotą suinteresuotumą ir norą, kad 
jos išliktų įdomios vietos, kuriomis mes galėtume gėrėtis kaip tu- 
ristai. Man rūpi tai, kad be aplinkos nebus subalansuotos kultū- 
ros, 0 be subalansuotos kultūros nebus subalansuotos bendruo- 
menės, o be subalansuotos bendruomenės nebus subalansuoto 
globalėjimo. 

Šį vyksmą labai aiškiai matau savo kaimynystėje. Šiuo metu 
mano mėgstama kavinė, pavadinta Corner Bakery („Kampine ke- 
pykla“), yra už kelių kilometrų nuo mūsų namo Bethesdoje, Meri- 
lendo valstijoje. Visų pirma man patinka pavadinimas Corner Ba- 
kery. Jis sukelia kažkokius šiltus ir kaimyniškus jausmus, o viduje 
pardavinėjama trisdešimties skirtingų rūšių duona. Be to, joje kve- 


pia kaip senovinėje kepykloje, taip ji ir atrodo - poliruotas tamsus 

medis ir žalvaris bei draugiški darbuotojai. Taip, tai manoji kam- 
pinė kepykla. Tėra vienas keblumas, susijęs su mano kampine ke- 
pykla. Ji nėra kampinė. Ji yra Montgomery Mall, prekybos centre. Nors 
vietos pavadinimas ir nuotaika primena senovinę pagrindinę gat- 
vę, užjų nebėra dvasios. Kai užeini į Corner Bakery, niekas nesako 
„Sveikas, kaimyne“, „sveikas, tėvuk“, „sveikas, daktare“. Tik būre- 
lis greitkelio nepažįstamųjų. Kitaip tariant, mes galutinai atvykome 
įepochą po McDonald's. Regis, grįžome prie kažko, glūdėjusio mūsų 
šaknyse, - tačiau už franšizinės Corner Bakery nėra bendruomenės ir 
aplinkos, palaikiusios senąją kampinę kepyklą. Taigi tai tėra Po- 
tiomkino fasadas, įsitvirtinęs ne bendruomenėje, o betone. 

Bijau, kad Malaizija ir Tailandas, Indija ir Izraelis, Kataras ir 
Indonezija galiausiai pasieks tokį savo plėtros tašką, kai jie irgi 
panorės atgaivinti savo kampines kepyklas -senovinius vaizdus, 
kvapus, spalvas, gatvių prekystalius, architektūrą ir peizažus. Jo- 
se lyg gūžtose buvo įdiegtos ir subrandintos jų nuosavos savitos 
kultūros, jų alyvmedžiai. Bet jiems gali paaiškėti, kad tai visam 
laikui sunaikinta - tai padarė ne kokia nors nauja jų senosios kul- 
tūros evoliucionavusi forma, atsiradusi istorijos eigoje, o greičiau 
sterili globali kultūra, vožusi jų visuomenei. 

Negalime tikėtis išsaugosią kiekvieną kultūrą pasaulyje tokią, 
kokia ji yra. Negalime norėti, kad kultūra būtų išsaugota, jei ji sto- 
koja vidinio noro ir potencijos tai padaryti pati. Kaip gyvosios gamtos 
rūšių atveju, kultūros evoliucionuoja - gimsta, plėtojasi ir miršta. 
Tačiau dėl globalėjimo šiandien vyksta turboevoliucija. Ji beveik 
neteisinga. Pasaulyje be sienų netgi kai kurios labai stiprios kultū- 
ros tiesiog, nėra lygiavertės varžovės elektroninės kaimenės pajė- 
goms. Kadjos išliktų, reikia padėti, priešingu atveju, jos bus sunai- 
kintos kur kas greičiau, nei gali evoliuciškai atgyti, ir baigsis tuo, 
kad zoologijos sode teliks vienas gyvūnas. 

Kaip pastebėta specialiame National Geographic 1999 m. rugpjū- 


čio mėnesio numeryje, skirtame globaliai kultūrai: „Nėra geresnio 

mato šiai krizei išmatuoti už kalbų netektį. Per visą Žmogaus isto- 
riją būta maždaug 10000 šnekamųjų kalbų. Šiandien iš apytikriai 
6000 kalbų, kuriomis tebekalbama, daugelio jų vaikai nebemoko- 
mi -iš esmės jos jau mirusios, —ir tik 300 kalba daugiau nei milijo- 
nas žmonių. Kitame amžiuje galima netekti mažiausiai pusės kal- 
bų, kuriomis šiandien kalbama pasaulyje... Tinka biologinė 
analogija. Išnykimas, atsvertas naujų rūšių atsiradimo — normalus 
reiškinys. Bet dabartinė rūšių netektis, sukelta Žmogaus veiklos, 
neturi precedento. Be to, kalbos, kaip kultūros ir rūšys, visada evo- 
liucionavo, bet šiandien kalbos nyksta nerimą keliančiu greičių — 
pcr vieną ar dvi kartas. „Netekti kalbos - tai tarsi ant Luvro nu- 
mesti bombą, - apgailestauja Kenas Hale'as iš Masačusetso tech- 
nologijos instituto. - Nykstant kalboms, miršta kultūros. Pasaulis 
natūraliai darosi mažiau įdomi vieta, be to, mes aukojame tūks- 
tantmečių paprastas Žinias, intelektinius laimėjimus.“ 

Niekas šito geriau nesupranta už Jamesą Wolfensohną, Pasau- 
lio banko prezidentą. Wolfensohnas sykį man pasakojo apie kelio- 
nęį Gvatemalą, netrukus po to, kai jis perėmė vadovavimą Pasau- 
lio bankui. „Buvau tolimoje kaimo vietovėje ir susitikau su majų 
vyresniaisiais. Tai buvo baisiai skurdus kaimas, neturintis nieko. 
Šie žmonės nieko neturėjo. Mes atvykome apsižiūrėti, kaip galėtu- 
me padėtijiems pagerinti sveikatos priežiūrą ir mokymą. Kai iškė- 
lėme mokymo klausimą, tai buvo dalykas, apie kurį jie labiausiai 
norėjo šnekėtis. Netgi labiau nei apie vandenį. Jie norėjo mūsų pa- 
galbos apsaugant majų mokymą, kuris tris tūkstančius metų buvo 
perduodamas žodine tradicija. Šie žmonės čia buvo tokie vargingi, 
bet jie turi neįtikėtinai turtingą istoriją ir kultūrą jie mokėsi mate- 
matikos ir astronomijos kur kas anksčiau nei Vakaruose, - ir jie 
norėjo mūsų pagalbos, kad galėtų tai ir toliau perduoti savo vai- 
kams. Pasaulis bus skurdesnis, jei mes negalėsime jiems padėti.“ 

Taigi Wolfensohnas Pasaulio banke pradėjo skolinimo kultū- 


rai programą - greta įprasto skolinimo plėtrai, - manydamas, kad 

netekti tų majų vyresniųjų Žinių ir kultūros būtų tarsi netekti retų 
augalų ar gyvūnų rūšių DNR. Dabar tarp skolinimo kultūrai pro- 
jektų Pasaulio bankas remia Brazilijos nacionalinio muziejaus res- 
tauravimą, mečečių restauravimą Samarkande, kultūrinių vieto- 
vių išsaugojimą Betliejuje, kalbos žodyną Ugandoje, gyvosios 
kultūros projektus Peru ir Bolivijos vietinėms tautoms ir teikia pa- 
ramą Maroko tradiciniams amatininkams bei meistrams. Liūdina 
tik tai, kad Wolfensohnas kasmet turi kovoti su Pasaulio banko 
valdyba, kurią sudaro finansų ministrai, kad jo programa ir toliau 
būtų finansuojama. Wolfensohnas teigia: „Sakau jiems: „Ar įsi- 
vaizduojate Angliją be jos istorijos? Ar įsivaizduojate, ką reikštų 
nuvykti į Prancūziją bejos kultūros? Na, jei to negalite įsivaizduo- 
ti, kodėl to atsakoma besivystančioms šalims, kurioms to reikia dar 
labiau? Žmonių negalima priversti eiti į priekį, jei jie nepažįsta 
pagrindo ir praeities, iš kurių jie atėjo“. Geriausia Wolfensohno 
programos dalis yra ta, kad šalys, gaunančios kultūrinę pagalbą, 
mažiausiai 15 procentų jos turi panaudoti šiuolaikiniams meni- 
ninkams, dailininkams, amatininkams ir poetams finansuoti, tai- 
gi Pasaulio bankas ne tik sudeda kultūras į muziejus, bet ir jas 
puoselėja kaip gyvas tikroves. 

Ar globalėjimas bus subalansuotas, iš dalies priklausys nuo to, 
kaip kiekvienam iš mūsų pavyks naudotis filtrais, reikiamais mū- 
sų kultūroms ir aplinkoms apsaugoti, tuo tarpu geriausiai išnau- 
dojant tai, ką turi visi kiti. Jei globalėjimas pasidarys tik veiksmin- 
gesnis būdas keistis kultūromis —- man pavyzdys tos mergaitės 
japoniukės sušiai ir Kabuki, kol ji mėgaujasi mano McDonald's ir 
Disnėjumi, - kad Žmonės iš tikrųjų galėtų daugiau rinktis ir pasi- 
rinkti. Jei jis pasirodys besąs skirtingų kultūrų konfederacija, o ne 
jų niveliacija, jei skatins kultūriškai įvairiapusiškesnį pasaulį, o 
ne bedvasę, sunormintą Žemę, - jis bus subalansuotas. Kaip tai 
nusako Yaronas Ezrahi: „Arba globalėjimas mus suvienodins tik 


iš išorės, o vietinės kultūrinės šaknys išliks, arba jis mus suvieno- 

dins iki pačių mūsų šaknų ir taps mirtinai pavojingas aplinkos, 
kultūros bei politiniu požiūriais“. 

Gerai, kad „Disnėjaus pasaulyje“ yra kinų paviljonas, prancū- 
zų paviljonas ir meksikiečių paviljonas. Bet sergėk mus, Dieve, nuo 
pasaulio, kuriame kinų paviljonas „Disnėjaus pasaulyje“ vienin- 
telis mums teprimintų apie tai, kokia kažkada buvo Kinija, ir ku- 
riame „Disnėjaus pasaulio“ „Gyvūnų karalystė“ vienintelė mums 
teprimintų apie tai, kokios kažkada buvo džiunglės, ir kuriame 
„Atogrąžų miško kavinė“ būtų vienintelis atogrąžų miškas, kurį 


kada nors išvysite jūs arjūsų vaikai. 


14. Laimėtojams atitenka viskas 


Duokite man Nikkei indekso kainą darbo dienos pabaigoje ir Delroito 
rezultatą. 
Michaelas Jordanas, kalbėdamas rekluminiame skelbime, kuriame jis 


dedasi vadovaujančiu Volstrito darbuotoju. 


Dennisai, dėl tavęs atvykau iš Lenkijos. 
Ženklas minioje, skirtas Dennisui Rodmanui, United Center, Chicago 


Bulls komandos arenoje, 1998 m. balandžio 11 d. 


Turiu sezoninį bilietą į NBA krepšinio komandos Washington Wi- 
zūrds rungtynes, o 1996 m. vasarą Wizards sirgaliams atėjo niūrus 
metas. Wizards žvaigždė puolėjas Juwanas Howardas tą vasarą 
buvo laisvasis agentas ir turtinga Miami Heat komanda mėgino jį 
nuvilioti, siūlydama maždaug 120 milijonų dolerių per septyne- 
rius metus. Wizards iš pradžių pasiūlė „tik“ nuo 75 iki 80 milijonų 
dolerių. Derybų dėl Howardo sutarties įkarštyje atsitiktinai susi- 


dūriau su politiniu apžvalgininku Normanu Omsteinu iš Ameri- 

kos įmonių instituto, irgi Wizards sirgaliumi, ir mes skundėmės 
dėl, matyt, neišvengiamos Howardo netekties Majamiui. 

„Supranti, - be kita ko pasakė Omsteinas, — tai vis NAFTA 
kaltė.“ 

Abunusijuokėme, žinodami, kad Ornsteino pasakyme yra daug 
tiesos. Paprastai tariant, globalėjimas daugybei prekių ir paslaugų 
sukuria kur kas didesnę atvirą, vieningą pasaulinę rinką. Todėl 
kai šalis prisijungia prie šios sistemos, tie, kurie turi įgūdžių arba 
gabumų parduoti savo prekes ir paslaugas šioje vieningoje pasau- 
linėje rinkoje, iš tiesų gali pasipelnyti, nes jie gali pardavinėti rin- 
koje, kurios dydis - visas platusis pasaulis. Juwanui Howardui 
labai pasisekė, kad pagerėję jo metimai pašokus ir atšokusių ka- 
muolių gaudymo įgūdžiai sutapo su Berlyno sienos griuvimų, 
NAFTA, Europos pinigų sąjunga, GATT, komunizmo žlugimu ir 
kitais rinkas jungiančiais veiksniais, kurie leido krepšiniui tapti 
globaliu sportu, o sirgaliams nuo Maskvos iki Meksiko ir Majamio 
leido prisidėti prie Howardo atlyginimo. 1998 m. NBA už Jungti- 
nių Valstijų ribų pardavė daugiau kaip 500 milijonų JAV dolerių 
vertės licencijuotų NBA krepšinio kamuolių, krepšinio lentų, marš- 
kinėlių, uniformų ir kepuraičių, o ką jau kalbėti apie papildomus 
milijonus dolerių iš palydovinės ir kabelinės televizijų transliaci- 
jos teisių. 

Iš tikrųjų šiandien krepšinis, kaip globaliausias sportas, pradėjo 
varžytis su futbolu. Kiek jis globalus? Žinote tas Rusijoje pardavinė- 
jamas „matrioškas“ - medines lėlės, kuriose viena lėlė būna dides- 
nės viduje, o ta - dar didesnės viduje. Na, kai 1989 m. lankiausi 
Maskvoje, labiausiai buvo graibstomos „matrioškos“ su įvairiais 
sovietų lyderiais ir paskutiniais carais. Galėjote įsigyti Leniną Stali- 
no viduje, tą - Chruščiovo viduje, tą - Brežnevo viduje, o tą - Gorba- 
čiovo. Bet kai lankiausi Maskvoje 1996 m. Rusijos prezidento rinki- 
mų proga, aptikau, kad labiausiai graibstomos „matrioškos“ anapus 


Kremliaus buvo Dennisas Rodmanas Scottie Pippeno viduje, tas 

Toni Kukočo viduje, tas - Luco Longley viduje, tas - Steve'o Kerro 
viduje, o tas Michaelo Jordano viduje! Jūs nemėgstate Chicago Bulls. 
Ė, jokių problemų. Tais metais Maskvoje gatvių prekeiviai „matrioš- 
kų“ pavidalu pardavinėjo kiekvieną NBA komandą. 

Bet nors globalėjimas ir padeda paaiškinti didelį Howardo tur- 
tą, jis taip pat padeda paaiškinti vieną iš rimčiausių prisijungimo 
prie globalėjimo sistemos šalutinių produktų - tai, kad per devin- 
tąjį ir dešimtąjį dešimtmečius, globalėjimui pakeitus šaltojo karo 
sistemą, pramoninėse šalyse pastebimai padidėjo turtuolių ir be- 
turčių pajamų skirtumai, - po to, kai keletą dešimtmečių tas atotrū- 
kis buvo palyginti stabilus. 

Ekonomistai jums pasakys, kad esama daugelio priežasčių, dėl 
ko padidėjo pajamų skirtumas. Tarp jų - didžiuliai demografiniai 
pokyčiai - kėlimasis iš kaimo vietovių į miestus, spartūs technolo- 
gijų pokyčiai, vis labiau keliantys išmanančių darbuotojų atlygi- 
nimus palyginti su mažiau įgudusių, profesinių sąjungų nuosmu- 
kis, didėjanti imigracija į išsivysčiusias šalis, numušanti tam tikrus 
atlyginimus, ir gamybos perkėlimas iš didelių atlyginimų šalių į 
mažų atlyginimų šalis, kas irgi neleidžia atlyginimams pakilti. 

Stengiantis paaiškinti didėjantį atotrūkį tarp turtuolių ir betur- 
čių, reikia aisižvelgti į visus šiuos veiksnius, bet šiame skyriuje aš 
siekiu išnagrinėti galbūt svarbiausią irjau tikrai visose mano ke- 
lionėse labiausiai pastebimą veiksnį. Tai reiškinys „laimėtojui ati- 
tenka viskas“ — susijęs su tuo, kad laimėtojai bet kurioje srityje 
šiandien iš tiesų gali pasipelnyti, nes jie gali prekiauti šioje didžiu- 
lėje globalioje rinkoje, tuo tarpu tik truputėlį mažiau gabūs arba 
visai neįgudę apsiriboja prekyba vien savo vietinėje rinkoje, todėl 
pelno gauna kur kas mažiau. USA Today atkreipė dėmesį, kad iš 
Miami Heat pirmos pasiūlytos Howardui mokėti 98 milijonų JAV 
dolerių per septynerius metus sumos būtų galima pradžios mo- 
kyklos mokytojui mokėti vidutinį atlyginimą 3267 metus (30000 
JAV čolerių per metus). 

Ekonomistai Robertas H. Frankas ir Philipas J. Cookas savo 
klasikinėje knygoje Visuomenė, kurioje laimėtojui atitenka viskas, nu- 
rodė, kad globalėjimas „suvaidino svarbų vaidmenį nelygybei di- 
dėti“, pasaulyje sukurdamas laimėtojo, kuriam atitenka viskas, rin- 
ką. Jie pastebi, kad visame pasaulyje sumažėjus prekybos kliūtims 
ir muitų tarifams arba juos panaikinus, žymiai sumažėjus keliavi- 
mo išlaidoms, mažiau reguliuojant vidaus rinkas, o informacijai 
dabar laisvai ir pigiai sklindant per sienas, daugelyje pramonės 
šakų ir profesijų kuriama bendra, vieninga pasaulinė rinka. Komi- 
vojažierius, apsiribodavęs penkių valstijų plotu, dabar gali nau- 
dotis faksais, palydoviniais telefonais ir internetu, kad susikurtų 
šalies ir pasaulinę klientūrą. Gydytojas, anksčiau apsiribojęs vie- 
na ligonine, dabar gali diagnozuoti ir patarti, kaip gydyti ligonius 
per duomenų perdavimo tinklus, nusidriekusius po visą pasaulį. 
Dainininkas, kurio būdavo klausomasi tik jo šalyje, dabar gali pa- 
sinaudoti CD technologija ir pasauline „moki už Žiūrėjimą“ siste- 
ma ne tik tam, kad pasiektų globalią auditoriją, kaip Beatles, bet ir 
tam, kad išjos daugeriopai pasipelnytų. Tuo pat metu Frankas ir 
Cookas įrodinėja, kad oficialių ir neoficialių taisyklių, atskiroje ša- 
koje ribojusių konkurenciją geriausiems pretendentams, pašalini- 
mas - tai gali būti išlyga dėl atsarginio žaidėjo profesionalų spor- 
te, ribojusi žaidėjo galimybes išeiti pas pasiūliusį didžiausią kainą, 
arba neoficialios taisyklės pramonėje, skatinusios bendroves va- 
dovaujančiais darbuotojais skirti savus darbuotojus, 0 ne naršyti 
po pasaulį, ieškant geriausių ir gabiausių, - irgi prisidėjo prie atvi- 
ros, globalios aukciono rinkos. (Vartotojai iš to irgi gali turėti nau- 
dos. Jeigu sergate kokia nors reta liga, įvertinsite galimybę interne- 
tu pasitarti su geriausiu specialistu iš bet kurios pasaulio vietos; 
jei esate smunkančios bendrovės Fortune 500 sąraše akcininkas, 
būsite patenkintas, kad ji gali persivilioti geriausią „laisvąjį agen- 
tą“ — vadovaujantį darbuotoją net iš tolimosios Australijos, o ne 


priversta paaukštinti kokį nors bukaprotį iš bendrovės.) 

Sudėjęs visus šiuos veiksnius atsiduriate padėtyje, kai galima 
bet kokios prekės ar paslaugos, bet kokio dainininko ar dainų kū- 
rėjo, bet kokio autoriaus araktoriaus, bet kokio gydytojo aradvoka- 
to rinka dabar driekiasi nuo vieno pasaulio krašto iki kito. Šis ne- 
turintis precedento atvirumas ir judrumo galimybė skatina, o 
daugeliu atžvilgių ir reikalauja, kad firmos, pramonės šakos ir spe- 
cialistai stengtųsi aprėpti šią pasaulinę rinką, priešingu atveju, tai 
padarys kas nors kitas. Kai paaiškėja, kad vienas iš šių žaidėjų 
tapo kokios nors konkrečios srities laimėtoju - „Apskaitos firma“, 
„Gydytoju“, „Aktoriumi“, „Advokatu“, „Dainininku“, „Pardavė- 
ju“, „Krepšininku“, „Vyru“ ar „Moterimi“, tas asmuo gali išlošti 
netik Jungtinėse Valstijose ar Europoje, ne tik Japonijoje ar Kinijo- 
je. Jis tuo pat metu gali susilaukti milžiniškų pelnų ar autorinių 
honorarų iš visur. Tai geriausiai nusako dviprasmiškas Ford Mo- 
tor reklaminis šūkis: „Ford: palenkti pasaulį savo pusėn“. 

„Šiame globaliame kaime, - rašo Frankas ir Cookas, - geriausi 
žaidėjai — tie, kas pateikia geriausią gaminį - gali gauti milžiniš- 
kus pelnus. Įsivaizduokite Acne Radials, tariamą padangų bendro- 
vęiš Akrono, Ohajo valstijos. Jei Ac1e buvo geriausia, tarkime, šiau- 
rinėje Ohajo valstijos dalyje, kažkada jie buvo užsitikrinę gerą verslą. 
Bet šiandieniniai išprusę vartotojai vis dažniau perkasi padangas 
tik iš saujelės geriausių padangų gamintojų visame pasaulyje. Jei 
[Acrme| yra viena iš geriausių, ji laimės irjos pelnas staigiai šoktels; 
priešingu atveju, jos greičiausiai laukia niūri ateitis.“ 

Kaip nurodo Frankas ir Cookas, nors laimėtojams šioje globa- 
lioje rinkoje gali neįtikėtinai pasisekti, tiems, kurių įgūdžiai tik ne- 
Žymiai menkesni, dažnai pavyks kur kas mažiau, o tiems, kurių 
įgūdžiai menki arba jų visai nėra, seksis labai prastai. Taigi atotrū- 
kis tarp pirmos vietos ir antros vietos padidėja, o atotrūkis tarp 
pirmos vietos ir paskutinės darosi milžiniškas. Žinoma, daugelyje 
sričių retai kada būna tik vienas laimėtojas, bet esantieji arti viršū- 


nės gauna neproporcingai didelę dalį. Juo labiau tos skirtingos 

rinkos suglobalėja ir pasidaro rinkomis, kuriose laimėtojams ati- 
tenka viskas, tuo labiau nelygybė išplinta šalių viduje ir, tiesą sa- 
kant, tarp šalių. 

Šie nelygumai darosi vienu iš labiausiai trikdančių šios siste- 
mos šalutinių reiškinių. Remiantis pranešimu National Journal, 
1979-1995 m. penktadalio Amerikos vargingiausių dirbančių šei- 
mų pajamos, atsižvelgiant į infliaciją, sumažėjo 21 procentu, tuo 
tarpu turtingiausio penktadalio pajamos per tą patį laikotarpį 30 
procentų šoktelėjo. 1998 m. gegužės 30 d. The Economist pranešė, 
kad Amerikoje yra 170 milijardierių, palyginti su 1982 m. buvu- 
siais 13. „Kaip tik dabar ekonomikos būklė tokia gera, kad visi 
žengia į priekį, - pridūrė The Economist. - Bet per pastaruosius 30 
metų nelygybė smarkiai padidėjo, ir tai neliko nepastebėta. Laik- 
raščių karikatūrose Billas Gatesas evoliucionavo nuo apsėsto he- 
rojaus iki bauginančio monopolisto, labai panašaus į Rockefellerį. 
Labai populiarus filmas Titanikas pateikė gaivinantį marksistinį 
požiūrį į įvykius, ir Amerikos žiūrovų džiaugsmas, nuskendus 
vienam ar dviem turtingiems keleiviams, - hm, kėlė šiurpą.“ Fondo 
„Bellerive“,stebinčio globalėjimo poveikį, prezidentas Sadruddi- 
nas Aga Khanas pranešė, kad Billo Gateso turtas vienu metubuvo 
lygus bendram 106 milijonų vargingiausių amerikiečių turtui. 

Yra daugybė kitų pavyzdžių, rodančių globalėjimo poveikį pa- 
jamų skirtumams ir iš to išplaukiančioms socialinėms pasekmėms. 
Bet, kaip esu užsiminęs anksčiau, apie šį dalyką galima sužinoti 
viską, ko reikia, tik iš vienos Žmonių grupės - Nacionalinės krepši- 
nio asociacijos (NBA), o ypač —iš 1997-1998 m. pasaulio čempio- 


nės Chicago Bulls atsarginių Žaidėjų suolelio. 


NBA Žaidėjai irsavininkai vieni iš labiausiai pasipelniusių šian- 
dieninėje globalėjimo sistemoje, kurios niekas neperprato geriau 
už NBA komisarą Davidą Sterną, ir niekas neperprato, kaip ją ge- 
riau išnaudoti. Kaip Sternas man aiškino interviu, ankstesniame 


II. PRISIJUNGTI PRIE SISTEMOS 383 


komunistiniame pasaulyje demokratėjant technologijoms, NBA ap- 
tiko, kad staiga jai atsirado „daugybė priemonių varžyboms tran- 
sliuoti - kabelinė televizija, palydovinės antenos, internetas, skai- 
dulinė optika ir tradicinė televizija - daugybėje šalių“. Jis sakė, 
kad šiandien NBA palaiko ryšius su 90 transliuotojų visame pa- 
saulyje, rodančių NBA krepšinį daugiau kaip 190 šalių, o tran- 
sliuojama 41 skirtinga kalba. Netgi Kinijoje šeštadienio rytais ro- 
domos savaitės varžybos. Demokratėjant finansams, žlungant 
komunizmui ir panaikinus daugelį kelionių bei prekybos kliūčių 
buvo sukurta milžiniška visokių vartojimo prekių rinka. Norin- 
čios prekiauti šioje rinkoje bendrovės troško, kad jų gaminiai būtų 
siejami su globaliu simboliu, kuriuo tuo pat metu būtų galima prc- 
kiauti per daugybę įvairių sienų ir laiko juostų. NBA logotipas ir 
NBA Žaidėjai tapo būtent tuo globaliu simboliu, galinčiu pagyvin- 
ti šiuos globalius prekyženklius - dantų pastą, batus ar dezodo- 
rantą — ir akimirksniu juos padaryti patikimus vartotojams nuo 
Buenos Airių iki Pekino. Dėl informacijos demokratėjimo - ir Mi- 
chaelo Jordano iškilimo - galėjo atsirasti vienas atstovas, kuriuo 
buvo žavimasi nuo vieno tos globalios rinkos krašto iki kito, nepai- 
sant nacionalinių skirtumų. 

„Taigi Sprite rodo reklamą tuo pat metu Danijoje ir Lenkijoje, ir 
abiejose jose naudojamas NBA logotipas, suteikiantis gaminiams 
tarptautinį prestižą, suprantamą bet kurioje rinkoje, - paaiškino 
Sternas. Kad pabrėžtų savo žodžius, jis pridūrė: - NBA dabar turi 
rinkodaros televizijos kontoras Paryžiuje, Barselonoje, Londone, 
Taivane, Tokijuje, Honkonge, Melburne, Toronte, Naujajame Džer- 
syje, Majamyje - Lotynų Amerikai -ir Meksike. Dabar mes aštuo- 
nerias reguliariojo sezono rungtynes žaidžiame Tokijuje, o dve- 
jas - Meksike.“ 

1990 m. NBA varžybos buvo transliuojamos 200 milijonų na- 
mų ūkių 77 šalyse. 1998 m. skaičiai padidėjo iki 600 milijonų na- 
mų ūkių 190 šalių. Daugiau kaip 35 procentai mėgėjų, prisijun- 

giančių prie oficialios NBA interneto svetainės www.nba.com, gyve- 
na ne Jungtinėse Valstijose. Kompiuterių naudotojai iš 50 šalių 
nuolat jungiasi prie www.nba.com. Nuo 1994 m. Žaidėjų iš užsienio, 
pakviestų į NBA, skaičius padidėjo keturis kartus. 

Norėdamas tai išsamiau ištirti, paėmiau interviu iš Steve'o Ker- 
ro, tritaškių metimo specialisto, su Michelu Jordanu daug metų 
žaidusio Chicago Bulls. Kerro karjera NBA prasidėjo kaip tik prieš 
Berlyno sienos griuvimą, kai profesionalus krepšinis visų pirma 
buvo amerikiečių sportas, o šiandien, kai jis tapo globaliu Žaidi- 
mu, ji pasiekė aukščiausią tašką. Kerras man pasakojo: „Prieš porą 
metų nuvykauį Tokiją dalyvauti krepšinio stovykloje, kuriai vado- 
vauja Seanas Elliottas [kita NBA žvaigždė|, ir negalėjau patikėti, 
kaip dažnai Tokijuje mane atpažindavo žmonės. Vieną rytą atsi- 
kėliau penktą valandą, kad nucičiau į Tokijo žuvų turgų ir pama- 
tyčiau, kaip jie parduoda žuvį iš varžytinių. Tai buvo kažkas pa- 
našaus į turistinę išvyką. Nueini ten, visur guli tokie milžiniški 
tunai, kuriuos jie pardavinėja po 50000 dolerių už vienetą. Visur 
ant grindų, ant padėklų guli žuvys, o aš vaikštinėju ir apžiūrinėju 
tuos tunus, o visi Žvejai kalba japoniškai ir pardavinėja Žuvis iš 
varžytinių. Bet kad ir kur eičiau, šie [japonų] Žvejai - Žvejai! - vis 
prieina prie manęs ir sako: „O, Steve'as Kerras - Chicago Bulls“. Ir 
tai penktą valandą ryto Tokijo žuvų turguje!“ 

Kai 1997 m. spalį Chicago Bulls žaidė ikisezoniniame parodo- 
majame turnyre Paryžiuje (turnyras vadinasi „McDonald's čem- 
pionatu“ -kaipgi kitaip?), varžybose buvo akredituoti kokie 1000 
Žurnalistų ir fotografų - daugiau nei NBA finalinėse varžybose. 
Kerras prisiminė: „Atrodė šiek tiek keista: vaikščioji Paryžiaus gat- 
vėmis, ir kiekvienas Žino, kas tu esi“. 

Mano bičiulis Allenas Alteras, CBS News užsienio redaktorius, 
1997 m. žiemą stengėsi gauti vizas, kad CBS į Šiaurės Korėją galėtų 
nusiųsti savo darbuotojus. Jis darė tai, ką darytų bet kuris geras 


redaktorius - nuolat gerinosi dviems aukšto rango Siaurės Korėjos 

diplomatams JT, kurie buvo atsakingi už vizų išdavimą. Per vie- 
nus oficialius pietus Šiaurės Korėjos diplomatai užsiminė, kad jie 
labai domisi NBA krepšiniu, taigi Alteras jiems atsiuntė 1997 m. 
NBA finalinių varžybų vaizdajuostę: Chicago Bulls prieš Utah Jazz. 
Kitą rytą šiaurės korėjiečiai, kurie, pasak Altero, beveik niekada 
neatsakydavo į telefono žinutes ar faksogramas, jam atsiuntė ne- 
prašytą faksogramą, kurioje nešykštėdami pagyrų jam dėkojo už 
vaizdajuostę, teigdami, kad „ji diplomatiniu paštu jau keliauja į 
Pchenjaną“. Po kelių savaičių Niujorke lankėsi Šiaurės Korėjos 
delegacija, ir vienas iš Šiaurės Korėjos diplomatų Alterui pranešė: 
„Mes labai susidomėjome striksėmis - jos mano šalį baisiai suža- 
vėjo“. Matyt, Šiaurės Korėjos „brangusis vadas“ Kim Jong Ilas, apie 
kurio susižavėjimą Godžzila ir magu Davidu Copperfieldu jau bu- 
sės jam patiko. 

Vienas iš pagrindinių Izraelio politinių apžvalgininkų Nahu- 
mas Barnea iš laikraščio Yediot Ahanorot yra prisiekęs NBA sirga- 
lius, galintis lengvai patenkinti savo aistrą, nes, nepaisant septy- 
nių valandų laiko skirtumo, daug NBA varžybų Izraelio televizija 
transliuoja tiesiogiai. Barnea man pasakojo, kad tą dieną, kai 
1998 m. vyko Chicago Bulls ir Utah Jazz šeštosios NBA finalinės 
rungtynės, jis slaugos namuose lankė savo motiną. Šnekučiuoda- 
masis su savo mama,jjis įsijungė per mamos kambario televizorių 
rodornas Bulls ir Jazz rungtynes, kad tuo pat metu galėtų žiūrėti ir 
lankyti. Kai rungtynės prasidėjo, sena Barnea motina, pamačiusi, 
kad jos sūnus įniko į krepšinio kovą, paklausė Nahumą: „Kuri 
komanda Izraelio?“ Nahumo mamainė netoptelėjo, kad jos sūnus 
galėtų taip įtemptai Žiūrėti krepšinio varžybas, kuriose nežaidžia 
bent viena Izraelio komanda. 

Tačiau NBA globalėjimas turi ir tikrų socialinių atgarsių. Paim- 
kime tik Chicago Bulls atsarginių žaidėjų suolelį. Ant vieno šio suo- 


lelio krašto sėdėjo Michaelas Jordanas. Žurnalas Forbes apytikriai 

apskaičiavo, kad 1997 m. Jordano pajamos, gautos iš reklamos, o 
ne krepšinio, sudarė 47 milijonus JAV dolerių, ojo atlyginimas tais 
metais buvo 31,3 milijono JAV dolerių, taigi bendros pajamos siekė 
beveik 80 milijonų JAV dolerių. 1998 m., prieš Jordanui pasitrau- 
kiant, žurnalas Fortune apytikriai apskaičiavo, kad bendras Jorda- 
no poveikis Amerikos ekonomikai nuo tada, kai 1984 m. jis atėjo į 
NBA, buvo „10 milijardų JAV dolerių“ - atsižvelgiant į jo paska- 
tintus NBA bilietų pardavimus, užsienio transliacijų teises ir jo 
sukurtus aukštesnius televizijos reitingus bei Jordano visame pa- 
saulyje reklamuotus Nike avalynę, aprangą ir kitus gaminius. The 
Sporting News pranešė, kad „Jordano vertę pabrėžė jo grįžimas į 
NBA 1995 m. kovą, po aštuoniolikos mėnesių pertraukos beisbole. 
Vertybinių popierių rinkoje penkių [jo] reklamuotų bendrovių - 
McDonald's, Sara Lee, Nike, General Mills ir Ouaker Oals - vertė per 
dvi savaites šoktelėjo 3,8 milijardo JAV dolerių“. Gana tipiškas 
Upper Deck Company, gaminančios beisbolo ir krepšinio atvirukus, 
The Sporting News išspausdintas skelbimas, kuriame vaizduoja- 
mas Michaelas Jordanas, savo rankose laikantis pasaulį, tik pa- 
saulis - krepšinio kamuolio dydžio. Šalia pasaulio Jordano ranko- 
se užrašyti žodžiai „Tikras dydis?“ 

Michaelas Jordanas tikrai yra laimėtojas, kuriam atiteko viskas. 
Bet NBA komandoje yra dvylika žaidėjų. Ant to paties atsarginių 
žaidėjų suolelio su Jordanu, žaidusiu paskutinį sezoną, sėdėjo — 
tiesą sakant, sėdėjo tik per vienuolika vietų nuo jo - kažkas, kieno 
metimo įgūdžiai buvo tik nežymiai mažiau veiksmingi negu jo, 
kažkas, kieno metimai pašokus buvo tik truputį mažiau taiklūs, 
kažkas, kieno baudų metimai krisdavo šiek tiek netaikliau, kaž- 
kas, kieno gynybos įgūdžiai buvo tik truputį menkesni. Bet vis dėl- 
tojis buvo puikus krepšinio žaidėjas. Šiaip ar taip, jis buvo NBA ir 
žaidė čempiono vardą turinčioje Chicago Bulls. Jo vardas Joe Klei- 
ne'as. Jis sėdėjo per vienuolika vietų nuo Jordano, o jo metinis atly- 
ginimas 1997 m. buvo minimali NBA 272250 JAV dolerių alga — 

arba apytikriai 79727750 JAV dolerių mažiau nei bendras Jordano 
atlyginimas. Tas pats žaidimas, ta pati lyga, ta pati komanda, tas 
pats suolelis! Viena to milžiniško skirtumo priežasčių buvo ta, kad 
Michaelo Jordano paslaugų ir reklamos rinka buvo globali, o Joe 
Kleine'o paslaugų ir reklamos rinka siekė ne ką toliau už Čikagos 
United Center. 

Po Chicago Bulls ir Orlando Magic rungtynių 1998 m. balandžio 
11 d. Bulls persirengimo kambaryje kalbėjausi su Joe Kleine'u 6r 
Co. Čia akivaizdžiai matėsi globalios rinkos tikrovė. Prie Bulls per- 
sirengimo kambario, eilėje koridoriuje, po varžybų grūdosi maž- 
daug trisdešimt Žurnalistų, tiek spausdintos Žiniasklaidos, tiek 
televizijos. Kai pagaliau persirengimo kambario durys atsivėrė, vi- 
sa ši trisdešimties Žurnalistų grupė pusračiu susigrūdo apie Mi- 
chaelo Jordano spintelę. Spūstyje buvo Japonijos televizijos koman- 
da, vieni su kitais kalbėjęsi japoniškai. Jai vadovavo jauna 
televizijos Žurnalistė japonė, kuri vis rausdavo, kai tie didžiuliai, 
daugiau kaip dviejų metrų ūgio „buliai“ išeidavo iš dušo, juosme- 
nis apsijuosę siaurais rankšluosčiais. Japonijoje to kasdien neten- 
ka matyti! 

Bet įsivaizduokite šią sceną: persirengimo kambarys. Dvylika 
užrakinamų spintelių su kėdutėmis priešais jas. Vis dėlto visi tris- 
dešimt žurnalistų pusračiu susirinkę aplink vieno žaidėjo - Mi- 
chaelo Jordano —spintelę. Visi žurnalistų mikrofonai ir televizijos 
kameros nutaikyti į tuščią jo krėslą, visi laukia akimirkos, kai jis 
ateis, visi tikisi, kad jis ką nors pasakys, kad perduotų į visą pasau- 
lį. Tuo tarpu kiti vienuolika žaidėjų persirenginėja prie savo spin- 
telių, iš esmės nesusilaukdami jokio dėmesio. (Pasirodžiusį Scottie 
Pippeną pagaliau pastebi keli žurnalistai.) 

Iš smalsumo priėjau prie Joe Kleine'o, prisistačiau ir paklau- 
siau, arjį trikdo didėjantis skirtumas tarp tokių Žaidėjų kaip jis ir 
Jordanas pajamų. Kleine'as pabrėžė labai gerai suprantąs laimėto- 


jo, kuriam atitenka viskas, principą. Jo žodžiai tokie: „Atlyginimai 

šioje lygoje didėjo visiems, bet superžvaigždžių šoktelėjo smarkiai. 
Tačiau aš pats apsisprendžiau čia ateiti ir Žaisti už minimalią al- 
gą. Tai buvo mano pasirinkimas, todėl aš negaliu tuo piktintis“. 
Visuomenėje, kaip ir NBA, šie pajamų skirtumai sukelia tam 
tikras socialines pasekmes. Komandose, kur mažiau apmokamiems 
žaidėjams psichologiškai nekompensuojama tuo, kad žaidžiama 
su Michaelu Jordanu arba iškovojami čempionų žiedai, tai gali 
būti rimtas klausimas. Nes superžvaigždėms gaunant daugiau, 
visiems kitiems lieka mažiau, o tai ir buvo 1998-1999 m. NBA Io- 
kauto pagrindinis klausimas. 1998 m. daugiau nei kada nors anks- 
čiau NBA žaidėjų (apytikriai 25 procentai) gaudavo NBA minima- 
lią algą. Kaip pastebėjo žurnalas Petersen's Pro Busket: „NBA ima 
atspindėti visą Amerikos visuomenę: turtingieji vis labiau turtėja, 
aplink daugybė (palyginti) neturtingų Žmonių, o viduriniajai kla- 
sei, atrodo, kyla išnykimo pavojus. „Praėjusiais metais (1996-1997) 
maždaug trečdalis lygos žaidėjų - 110 iš 348 - gaudavo minimalią 
lygos algą, -sakė NBA Žaidėjų agentas Donas Cronsonas. - Tokio- 
mis sąlygomis šiemet tas skaičius turėtų padidėti iki maždaug 150. 
Tarp atlyginimų viršutinės ribos suvaržymų ir superžvaigždėms 
mokamų neįtikėtinų pinigų beveik neliko pinigų nuo 1 iki 2milijo- 
nų JAV dolerių gaunantiems vyrukams - tai paprastai būdavo nuo 
ketvirto iki septinto Žaidėjo geriausiųjų sąraše. Taigi turėsite tris 
geriausius, o paskutinieji penki džiaugsis tiesiog tuo, kad žaidžia 
lygoje, uždirbdami grašius. Bet jūsų vyrukai nuo ketvirto iki sep- 
tinto - pagrindiniai pagalbininkai, irjuos turite išlaikyti patenkin- 
tus, - ojie nebus patenkinti, jeigu apskritai čia bus, va kaip. Kils 
didžiulis pavydas ir vaidai, kur kas didesni nei kada nors anks- 
čiau. Milžiniški atlyginimų skirtumai reiškia kaskart persirengi- 
mo kambaryje kylančius rimtus sunkumus. Tokia jau žmogaus pri- 
gimtis. Tai tikrai svarbiausia šiandieninio profesionalaus krepšinio 
žaidėjo savybė“. Praėjusį sezoną geriausias klasių atsiskyrimo pa- 


vyzdys buvo komanda Houston Rockets, kurioje superžvaigždžių 

trejeto bendras atlyginimas viršijo 21 milijoną JAV dolerių, sąraše 
buvo tik du mažėjančios viduriniosios klasės nariai (Kevinas Wil- 
lis ir Mario Elie), o ne mažiau kaip aštuoni minimalias algas gau- 
nantys žaidėjai plušėjo už žŽemiausius atlygius, kad prasimaitin- 
tų. „Iš to, ką išgirdau, tai buvo viena nepatenkinta komanda“, - 
teigė Cronsonas.“ 

Tai „tikrai sunkus klausimas, - sakė Steve'as Kerras, iki Bulls 
žaidęs kitose dviejose NBA komandose. - Daugybės komandų vy- 
rukai gauna NBA minimalią algą, ir pradeda žaisti, tuo tarpu anks- 
čiau pradėjusieji, uždirbantys po keturis milijonus dolerių, pakyla 
nuo suolelio. Neįmanoma, kad čia, tarp tų pradedančių žaisti vy- 
rukų, gaunančių minimalią algą, nekiltų priešiškumo, o tie prade- 
dantieji Žaidėjai, uždirbantys keturis milijonus dolerių ir pakylan- 
tys nuo suolelio, nesijaustų kalti.“ Paklaustas, ar kada nors 
piktinosi dėl skirtumo tarp savęs ir Jordano, Kerras dar paaiškino, 
kad jis supranta globalėjimą ir savo vietą visatoje. „Ne, garbės Žo- 
dis, ne, -sakė jis. - Aš galvoju apie visus tuos tūkstančius vyrukų, 
kurie irgi yra labai geri Žaidėjai, o į lygą nepateko. Aš tegaliu galvo- 
ti apie tai, kaip man pasisekė.“ 

Šiuos skirtumus ant NBA atsarginių Žaidėjų suolelio atspindi 
ir didėjantys skirtumai langeliuose, kuriuose įrašyti savininkai. 
Anksčiau NBA komandų savininkai būdavo vietiniai bendruome- 
nės verslininkai. Šiandien NBA komandų savininkai vis dažniau 
būna bendrovės, gaunančios globalias pajamas, kurių globaliame 
sporte reikia mokėti globaliems atlyginimams. Kam priklauso New 
York Knicks? Cablevision System Corporation. Kam priklauso Atlanta 
Hawks? Time Warner. Kam priklauso Portland Trail Blazers? Paului 
Allenui, Microsoft įkūrėjui. Kam priklauso Philadelphia 76ers? Comn- 
cast Cable. Kam priklauso Seuttlė SuperSonics? Ackerley Group Inc, 
žiniasklaidos konglomeratui. Abe Pollinas, Washington Wizards sa- 
vininkas, buvo vienas iš kelių likusių vietinių savininkų, kol pasi- 


kvietė į kompanionus Michaelą Jordaną ir AOL vadovaujantį dar- 

buotoją. Vašingtono bendruomenės šulas ir dosnus tenykštis fi- 
lantropas Abe Pollinas uždirbo savo pinigus iš vietinio Vašingto- 
no nekilnojamojo turto ir Juwanui Howardui turėjo pažadėti tiek, 
kick vertas beveik visas jo grynasis turtas, kad tik jis septyneriems 
metams pasirašytų sutartį ir neperbėgtų į Miami Heat. Bet tokie 
savininkai kaip Pollinas, priklausantys savo bendruomenėms, da- 
bar yra nykstanti rūšis, o tai susilpnina bendruomenę kaip visumą. 

„Charlesas Dolanas, Cablevision pirmininkas, kuriam priklau- 
so Knicks, retai kada įžengdavo į persirengimo kambarį Madison 
Sguare Garden, jei apskritai kada nors įžengdavo, - pranešė The 
New York Times (1999 m. sausio 10 d.). - Septintąjį ir aštuntąjį de- 
šimtmečius viskas labiau panėšėjo į šeimyninę atmosferą: koman- 
dų savininkai kviesdavosi žaidėjus su jais atostogauti. Dabar kai 
kurie žaidėjai niekada nėra susitikę su savo komandų savinin- 
kais.“ Iš tikrųjų, gaudytojas Mike'as Piazza, kai perėjo iš Los Ange- 
les Dodgers į Florida Marlins, o paskui, 1998 m. gegužę- į New York 
Mets, nusiskundė, kad Dodgers savininkai buvo taip toli, kad su 
jais susisiekti buvo neįmanoma. Kam priklausė Dodgers? Ruperto 
Murdocho Australijos konglomeratui, Newscorp., kurį Piazza api- 
būdino kaip „nepasiekiamą, tolimą, tarsi Ozo šalies burtininką“. 

Galų gale skirtumus ant atsarginių Žaidėjų suolelio ir skirtu- 
mus langeliuose, kuriuose įrašyti savininkai, atspindi skirtumai 
žiūrovų tribūnose. Michaelo Jordano gerbėjai gal niekada jam ne- 
pavydėjo jo atlyginimo, ypač tol, koljis laimėdavo čempiono titu- 
lus. Bet globalioje ekonomikoje gilėjanti praraja tarp laimėtojų ir 
pralaimėtojų, kurią atspindi šie sportininkų atlyginimai, irgi susi- 
laukia socialinių atgarsių. Turtingieji ir vargšai vis labiau gyvena 
atskirus gyvenimus, siunčia vaikus į skirtingas mokyklas, gyvena 
skirtinguose miestų rajonuose, apsiperka skirtingose parduotuvė- 
se ir vaikšto į skirtingus sporto renginius,- arba, o tai dar blogiau, 
visai nevaikšto. Anksčiau vaikščiojimas į varžybas suburdavo ben- 


druomenę. Bet sporto mėgėjai tai gali daryti vis rečiau, nes mokėti 

tiems milžiniškiems atlyginimams bilietų kainos darosi nepriei- 
namos visiems, išskyrus turtinguosius. Stadionai padalyti klasė- 
mis, kur vargšai suskretėliai, išgalintys įsigyti tik 75 JAV dolerius 
kainuojančius bilietus, sėdi susigrūdę pigiose sėdimose vietose, 
triaukšdami Žemės riešutus, tuo tarpu turtingieji sėdi prabangiose 
atskirtose sėdimosiose vietose, kur daugybė vietos kojoms ištiesti, 
ir užkandžiauja krabų kepsneliais, kuriuos atneša padavėjos. Net- 
gi Žaidėjai, kurių dauguma kilę iš skurdžių sluoksnių, kalba apie 
socialinius skirtumus tarp jų ir daugiausia apie turtingų baltųjų 
minias, mokančias už tai, kad juos pamatytų. „Puoli paskui ka- 
muolį į tribūnas, - Sports Illustrated sakė vienas anoniminis juoda- 
odis Žaidėjas, - ir užsirauni ant kokio nors investicijų bankininko 
mobiliojo telefono. Tuo tarpu vaikinai, su kuriais užaugai, neišgali 
įsigyti bilieto, kad įeitų. Taip, vis pagalvoji apie tai.“ Tam, kad 
išmokėtų Shaguille'ui O'Neal'ui septynerių metų 121 milijono JAV 
dolerių atlyginimą, Los Angeles Lakers turėjo pabranginti pigiausias 
vietas nuo 9,5 JAV dolerių už rungtynes iki 21 JAV dolerio, o bran- 
giausias ir geriausias vietas - nuo 500 JAV dolerių už rungtynes 
iki 600 JAV dolerių. Todėl, pastebi Harvardo universiteto politikos 
teoretikas Michaelas J. Sandelas, beisbolo aikštė, buvusi tokia svarbi 
vienijant bendruomenę, „jau nebėra panaši į bendrą viešąją erdvę, 
suvedančią skirtingos visuomeninės padėties žmones“. 

Iš tikrųjų skirtumas tarp pasaulio sporto Žvaigždžių irjų sirga- 
lių beveik nežemiškai išaugo. „Neseniai skaičiau straipsnį apie 
boksininką Evanderį Holyfieldą, kuris pasistatė 5200 kvadratinių 
metrų ploto namą, - sakė man Steve'as Kerras. - Esu įsitikinęs, jog, 
jis nenorėjo pasakyti nieko bloga, bet straipsnyje cituojami jo Žo- 
džiai, jog jis norįs pasikviesti neturtingus vaikus apžiūrėti savo 
namo, kad jie pamatytų, ką gali pasiekti sunkiai dirbdami. 5200 
kvadratinių metrų ploto namas! To pasiekti gali tik tapdamas sun- 
kaus svorio pasaulio čempionu, o čia tik vienas iš jų. Viskas sutelk- 


ta įtai, ką gali nusipirkti. Kai kurie mūsų Žaidėjai eina į mokyklas 

ir sako vaikams: „Likite mokykloje, kad galėtumėte nusipirkti visą 
tą šlamštą, kurį aš turiu“. Nesu tikras, kad tai tinkami žodžiai. 
Žodžiai turėtų būti tokie: „Likite mokykloje, kad gyvenime galėtu- 
mėte daryli ką panorėję“. 

Kai negaliu pasinaudoti savo bilietais į Washington Wizards 
rungtynes, dažnaijuos atiduodu savo draugui durininkui. Jis toks 
dėkingas, o aš toks liūdnas. Aš toks liūdnas, kad jis toks dėkingas, 
galėdamas daryti tai, ką darėme mudusu tėčiu, kai augau - galėjo- 
me ilgai nesvarstę nueiti į Minneupolis Lakers varžybas, kai mano 
tėtis uždirbdavo 13000 JAV dolerių per metus. 

Kažkas negerai, kai taip daug Žmonių dabar negali patirti tų 
paprastų išgyvenimų. Pagraužta dar viena bendruomenės pako- 
pa, todėl nenustembi, pasiėmęs 1997 m. lapkričio 12 d. The Was- 
hinglon Times numerį ir perskaitęs tokį pranešimą: „Filadelfijoje, 
kilus ginčui, kas yra geresnis įžaidėjas - Allenas Iversonas iš Phi- 
ladelphia 7oers ar Gary Paytonas iš Seattle SuperSonics, - žuvo du 
atsitiktiniai praeiviai. Ginčas virto susišaudymu sekmadienį po 
76ers ir Sonics rungtynių. Southwark Plaza socialinių gyvenamųjų 
namų kvartale kryžminėje ugnyje žuvo 21 metų Derrickas Was- 
hingtonas ir jo pusbrolis 22 metų Jameka Wrightas“. 

Žinau, kad daugeliu atžvilgių tokia dviejų pakopų ekonomika 
didžiąją Amerikos istorijos dalį iš tiesų buvo norma, o didelės vi- 
duriniosios klasės iškilimas iš tikrųjų buvo dvidešimtojo amžiaus 
vidurio reiškinys. Mano tėtis niekada nebūtų supratęs, kad neiš- 
gali nueiti į krepšinio rungtynes, bet esu įsitikinęs, kad mano sene- 


lis būtų supratęs. Deja, panašu, kad mano anūkai irgi supras. 


Naudojuosi NBA pavyzdžiu ne todėl, kad užjausčiau žaidėjus, 
uždirbančius tik 272 250 JAV dolerių, bet dėl to, kad tai lengvai 
padeda paaiškinti didėjančius pajamų skirtumus, duodančius pe- 
no antiglobalistams visame pasaulyje (tai aš išsamiau aptarsiu 


kitoje knygos dalyje). Šie didėjantys pajamų skirtumai ypač pa- 

stebimi už Jungtinių Valstijų ribų, kur viduriniosios klasės papras- 
tai daug mažesnės ir kur įstatymai prieš monopolijas ir kiti pajamas 
lyginantys įstatymai ne tokie griežti. Tai viena iš svarbiausių globa- 
lėjimo sistemos ekonominių dilemų: auksiniai tramdomieji marški- 
niai, elektroninė kaimenė, laisvosios rinkos ir laisvoji prekyba vi- 
suomenei kaip visumai sukuria kur kas didesnes pajamas. Tai faktas. 
Bet tos pajamos paskirstytos labai nelygiai, o su jomis ateinantis 
visas nevaržomas kapitalizmas — socialiniu požiūriu nepaprastai 
griaunantis. Bet laikytis uždaros, reguliuojamos, biurokratiškai tvar- 
komos ekonomikos šiandieniniame pasaulyje reikštų nuskurdinti 
visuomenę kaip visumą, o tai gali būti dar labiau socialiniu požiū- 
riu griaunantis dalykas - nesukurti jokių išteklių atsilikusiųjų sąly- 
goms pagerinti. Pažvelkite į dešimtojo dešimtmečio Fidelio Castro 
Kubą. Tai mažai siejosi su pajamų skirtumais, bet visuomenė kaip 
visuma taip nuskurdo, kad dešimtojo dešimtmečio viduryje Kuba 
tapo Vakarų pusrutulio sekso turizmo kapitalu, kai tūkstančiai ku- 
biečių šeimų turėjo leisti Žmonai ar dukteriai užsiimti prostitucija, 
kad užsidirbant tvirtos valiutos būtų galima išgyventi. Kuboje susi- 
pažinau su Kanados diplomate, kuri man papasakojo, kad jos dar- 
bas - „iš kalėjimo traukti kanadiečius sekso turistus“. Galiausiai 
dešimtojo dešimtmečio pabaigoje Castro truputį pravėrė Kubos eko- 
nomiką ir leido ribotai užsiimti laisvu verslu, o tai tučtuojau sukūrė 
milžiniškus pajamų skirtumus. Kai 1999 m. lankiausi Havanoje, 
mano kelionės vadovas pasakojo: „Seniau aš turėjau kokias dvi po- 
ras batų, o jūs turėdavote tris. Bet dabar aš esu vadovas ir gaunu 
užsienio valiutos, taigi jūs turite kokias tris poras batų, 0 aš - apie 
trisdešimt“. Galų gale jei šie pajamų skirtumai ir toliau didės, jie gali 
pasirodyti esą globalėjimo Achilo kulnai. Kažkas iš prigimties ne- 
tvirta pasaulyje, vis tvirčiau jungiamame technologijų, rinkų ir tele 
komunikacijų, tuo tarpu vis labiau skylančiame socialiniu ir ekono- 
miniu požiūriais. (Paskutiniajame skyriuje apsvarstysime kai 


kuriuos galimus šios problemos sprendimo būdus.) 

Pažvelkite į tokį pranešimą, kurį kartą perskaičiau naujienų 
sraute: „PORT O PRENSAS, Haitis (Reuters) - Haityje, vargingiau- 
sioje Vakarų pusrutulio šalyje, 1998 m. gegužės pabaigoje pirmą 
kartą bus teikiamos mobiliojo telefono ryšio paslaugos, - penkta- 
dienį pareiškė paslaugos teikėjai. Paslauga naudotis išgalės tik 
nedidelė dalis turtingų šeimų, užsienio investuotojų ir verslinin- 
kų. Haityje metinės pajamos vienam gyventojui yra apie 250 JAV 
dolerių. Telefonai kainuos 450 JAV dolerių, bus 100 JAV dolerių 
pradinė paslaugos įmokair 20 JAV dolerių per mėnesį mokestis už 
paslaugą“. Kitaip tariant, Haičio gyventojų globalizuotai elito da- 
liai mobilusis telefonas yra tik įprasta priemonė; daugeliui kitų 
haitiečių tai - dvejų metų atlyginimas. 

Dėsningumo čia nėra, bet, deja, tai nėra ir taip jau neįprasta. 
Remiantis 1999 m. Jungtinių Tautų Žmogaus raidos ataskaita, in- 
ternetas sujungia Žmones į naują globalų tinklą, bet naudojimasis 
juo daugiausia vis dar telkiasi turtingose šalyse. EBPO šalys, ku- 
riose gyvena 19 procentų pasaulio gyventojų, sudaro 91 procentą 
vartotojų. Bulgarijoje yra daugiau interneto vartotojų negu visoje 
Afrikoje į pietus nuo Sacharos, išskyrus Pietų Afriką. Jungtinėse 
Valstijose ir Švedijoje yra 600 telefono linijų 1000 žmonių, tuo tar- 
pu Čade-1 telefono linija 1000. Pietų Azijoje, kur gyvena 23 pro- 
centai pasaulio žmonių, yra mažiau kaip 1 procentas pasaulio 
interneto vartotojų. Anglų kalba vartojama beveik 890 procentų sve- 
tainių, nors visame pasaulyje šia kalba šneka mažiau nei vienas iš 
dešimties žmonių. Pramoninėms šalims tenka 97 procentai visų 
pasaulio patentų. Neabejoju, kad internetas ir informacijos prietai- 
sai plis, ir daug greičiau nei Žmonės mano, bet tūkstantmečio slenks- 
tyje ši skaitmeninė praraja neginčijama ir didina turtingųjų bei 
vargšų atotrūkį. 

Remiantis 1999 m. JT ataskaita, penktadaliui pasaulio žmonių, 
gyvenančių didžiausių pajamų šalyse, tenka 86 procentai pasau- 
lio bendrojo vidaus produkto, 82 procentai pasaulio eksporto rin- 


II. PRISIJUNGTI PRIE SISTEMOS 395 


kų, 68 procentai tiesioginių užsienio investicijų ir 74 procentai pa- 
saulio telefono linijų. Žemutiniam penktadaliui, vargingiausioms 
šalims, kiekviename iš šių sektorių tenka maždaug po 1 procentą. 
Nenuostabu, kad turtingiausias penktadalis suvalgo 45 procen- 
tus visos mėsos ir Žuvies, o vargingiausias penktadalis suvalgo 
mažiau kaip 5 procentus. Atotrūkis vis didėja. 1960 m. 20 procentų 
pasaulio žmonių, gyvenančių turtingiausiose šalyse, teko 30 kartų 
daugiau pajamų už 20 procentų vargingiausių. 1995 m. 20 procen- 
tų turtingiausių Žmonių teko 82 kartus daugiau pajamų. Pavyz- 
džiui, 1960 m. Brazilijoje 50 procentų vargingiausių gyventojų ga- 
vo 18 procentų šalies pajamų. 1995 m. jie gavo tik 11,6 procentų, 
tuo tarpu 10 procentų turtingiausių Brazilijos gyventojų namo par- 
sinešdavo 63 procentus šalies pajamų. Rusijoje 20 procentų turtin- 
giausių gyventojų dabar namo parsineša 11 kartų daugiau šalies 
pajamų negu 20 procentų vargingiausių. 1998 m. Jungtinių Tautų 
žmogaus raidos ataskaitoje pastebima, kad dėl globalėjimo rinkos 
tyrėjai šiandien stengiasi pardavinėti savo gaminius „globaliems 
elitams“, „globalioms viduriniosioms klasėms“ ir „globaliems pa- 
augliams“, nes kad ir kurjie gyventų, dabar jie seka kuriais nors 
tais pačiais pagrindiniais vartojimo pavyzdžiais, teikdami pirme- 
nybę muzikos, vaizdo įrašų ir ttumparankovių marškinėlių „glo- 
baliems prekyženkliams“. „Kokios pasekmės? — klausiama ata- 
skaitoje. - Pirma, daugeliui vartotojų atsivėrė daugybė vartojimo 
galimybių, - bet daugybė dėl pajamų stokos yra ignoruojami. Di- 
dėja spaudimas varžytis išlaidomis. Principas „Neatsilikti nuo ki- 
tų“, reiškęs siekį vartojimu prilygti artimiausiam kaimynui, išvirto 
į turtingų ir garsių, rodomų kino filmuose ir pramoginėse televizi- 
jos laidose, gyvenimo būdo vaikymąsi“. 

Tik apsilankykite šiandien bet kurioje besivystančioje šalyje ir 
už kiekvieno kampo susidursite su šiomis Žiojinčiomis spragomis. 
Lankydamasis Rio de Žaneire, nuvykau paimti interviu iš žmo- 


nių, gyvenančių Rocinjos faveloje, susigrūdusių lūšnų ir laikinų 

būstų labirinte, kuris yra didžiausias lūšnų kvartalas Pietų Ame- 
rikoje. Važiuodamas favelos link, pastebėjau, kad privažiavome 
kelio išsišakojimą. Jei pasuki dešinėn, važiuoji keliu pro išpuose- 
lėtus sodus į Amerikos mokyklą Rio de Žaneire, kuri yra bran- 
giausia mokykla šalyje, o mokėti reikia maždaug 2000 JAV dole- 
rių per mėnesį. Ji įsikūrusi Gavea centre, prašmatniausiame Rio 
de Žaneiro rajone, o priėmimas į ją smarkiai ribojamas. Jei toje 
pačioje sankryžoje pasuki kairėn, patenki į Rocinjos favelą, kur 
daugelis žmonių neužsidirba 2000 JAV dolerių pcr metus, 0 pri- 
ėmimas įją, tarkime, „neribotas“. Faveloje grūdasi kur kas dau- 
giau kaip 100000 žmonių. Tol, kol Brazilijos ekonomika auga, ta 
sankirta galbūt politiškai subalansuota. Bet jei Brazilijos augi- 
mas iš tikrųjų sulėčtės, tas kelio išsišakojimas gali tapti išsišakoji- 
mu, galinčiu perskelti šalį. 

Tam, kad anksčiau apsivilktų auksinius tramdomuosius marš- 
kinius elektroninei kaimenei patenkinti, Brazilijos prezidentas 
IHHenrigue Cardoso tuoj po jo perrinkimo 1998 m. spalį turėjo suma- 
Žinti išlaidas socialinei apsaugai. The New York Times korespon- 
dentė Brazilijoje Diana Jean Schemo parašė straipsnį apie kai ku- 
riuos nukenlėjusius. Cardoso jo Žmonės jau buvo pastūmę po šaltų 
politiniu dušu dėl to, kad jis pavadino „dykūnais“ žmones, norin- 
čius išeili į pensiją ir gyventi iš socialinio draudimo išmokų. Sche- 
mo papasakojo apie vieną darbininką, Niltoną Tambarą, penkias- 
dešimt ketverių metų šaltkalvį, pradėjusį dirbti, kai jam buvo 
vienuolika metų, ir trisdešimt trejus metus iš keturiasdešimt viene- 
rių metų, kuriuos jis išdirbo prieš išeidamas į pensiją, mokėjusį 
Brazilijos socialinio draudimo sistemai. 

„Ar šioje šalyje kaip nors įmanoma nesijaudinti? - klausė 
Tambara, stovėdamas prie Wal-Mart parduotuvės San Paule; jis 
skundėsi tuo, kad neišgali įsigyti aliumininių kopėčių už 16 JAV 
dolerių. - Klasių, apie kurias kalba vyriausybė - turtingųjų, vidu- 


riniosios klasės ir vargingųjų - nėra. Yra tik turtingieji irskurdžiai.“ 

Kaire, Egipte, apytikriai 500000 žmonių gyvena Mirusiųjų mies- 
to kapuose - 1300 hektarų kapinių plote Egipto sostinės centre. Bet 
Mirusiųjų miestas yra mažiau kaip už šešiolikos kilometrų nuo 
Egipto naujausios golfo aikštyno teritorijos, pavadintos Katamijos 
aukštumomis, - vieno iš kelių tokių kompleksų, kur keli šimtai 
šeimų įsikūrę oazėse su namais, sodais, dirbtiniais ežerais, fonta- 
nais ir viešbučiais. Jo reklaminėje medžiagoje, prieinamoje interne- 
te, giriamasi štai kuo: „Katamijos aukštumos yra kurorto tipo ben- 
drija, aptarnaujanti tuos, kuriems patinka golfo bei teniso 
išbandymai ir šeimyniniai malonumai švarioje dykumos aplinko- 
je. Kurorte yra 27 duobelių golfo aikštynas, treniruočių įranga ir 
golfo akademija, prabangus 4650 kvadratinių metrų ploto sporto 
klubas su restoranais ir poilsio kambariais, plaukimo baseinu, svei- 
katos ir poilsio įranga. Kaina vienam asmeniui už golfą, įskaitant 
vežimą į Katamijos aukštumų golfo aikštyną irišjo — 165 JAV dole- 
riai“. 1998 m. Egipte metinės pajamos vienam gyventojui buvo 1410 
JAV dolerių - pakaktų maždaug devynis kartus sužaisti golfą. 

Tailandas yra šalis, ryškiai pasidalijusi į urbanizuotą, su eks- 
portu susijusią dirbančią ir verslininkų klasę, gyvenančią šalies 
finansiniuose ir gamybiniuose centruose ir besimėgaujančią dau- 
geliu globalėjimo privilegijų, ir skurdų, savimi susirūpinusį kaimo 
sektorių, kuris, nors ir netiesiogiai veikiamas globalėjimo, menkai 
apie jį nutuokia ir mano, kad iš jo maža naudos. Kai 1997 m. Tai- 
lando batas patyrė krachą, kaimiškoji Tailando visuomenės dalis, 
vis dar gyvenanti pirmiausia iš žemės, menkai užjautė globalizuo- 
tus tikrus miestiečius, kuriems buvo suduotas smūgis, kai vyriau- 
sybė buvo priversta leisti batui „plaukti“ žemyn. 

Tuo laiku tailandietis dainininkas ir konferansjė Ploenas Prom- 
danas sukūrė savotišką Tailando kantri ir repo stiliaus dainą, pa- 
vadintą „Plaukiojantis batas“. Dainą sudaro ūkininko ir banki- 
ninko dialogas. Pateikiu kai kurias jos ištraukas, nes dainoje puikiai 


pagauta, kaip skirtumas visuomenėje tarp globalizuotųjų ir neglo- 

balizuotųjų nekontroliuojamas taip išauga, jog ta pačia kalba kal- 
bantys Žmonės vienas kito nebesupranta, jau nekalbant apie pa- 
prasto ryšio jutimą. 

Štai apytikslis vertimas: daina prasideda priedainiu „Mūs ba- 
tas dabar plaukioja, mūs batas dabar plaukioja. Kiek jis plaukios, 
priklausys nuo padėties. Įdėmiai stebėkite padėtį“. 

Bankininkas: „Gerai, visi paklausykit, šiandien mūsų batas jau 
plaukioja“. 

Ūkininkas: „Vakar dvejų metų vaikis įkrito upėn, bet nežuvo“. 

Bankininkas: „Kodėl? Kas jam sukliudė nuskęsti?“ 

Ūkininkas: „Taip, vaikis įkrito į upę, o žmonės pamatė, kaip jis 
kapanojasi, ir jie nubėgo pasroviui ir pamatė, kad jis nusistvėręs 
už plaukiančio bato“. 

Bankininkas: „Ar nesupranti? Kalbu apie mūsų valiutos 
plaukiojimą“. 

Ūkininkas: „Na, jei ne plaukiantis batas, vaikis būtų nuskendęs“. 

Bankininkas: „„Kvaily, aš kalbu apie plaukiojančią valiutą“. 

Ūkininkas: „Na, kodėl jūs mums tai sakote? Kas čia taip jau 
svarbu?“ 

Bankininkas: „Sakau tau tai todėl, kad tau turėtų tai rūpėti. 
Sakau, nes bijojau, jog tu nežinojai“. 

Ūkininkas: „Kodėl mums reikia apsunkinti savo galvas visais 
tais dalykais?“ 

Bankininkas: „Tai filosofinės mintys, kad apmąstytum“. 

Ūkininkas: „Kodėl aš turėčiau eiti ir apie tai galvoti? Mes ne 
filosofai“. 

Bankininkas: „Tu asilas“. 

Ūkininkas: „Tarp kitko, jei aš nebūčiau asilas, būčiau buvęs 
finansų bendrovės vadovas“. [Dauguma Tailando finansų ben- 
drovių batui žlugus bankrutavo.| 

Priedainis: „Mūs batas dabar plaukioja. Kai batas plaukioja, 


visų prekių kaina irgi plaukioja“. 

Bankininkas (paskaitininko balsu): „Kai batas plaukioja, pre- 
kių kainos irgi tiek nuplaukia. Kiek batas nuplaukia, prekių kaina 
per dieną ar dvi irgi tiek pasislenka. Viskas plaukia aukštyn, nie- 
kas neplaukia žemyn. Štai kaip viskas darosi“. 

Ūkininkas: „Tai kodėl jūs visą laiką skundžiatės ir dejuojate?“ 

Bankininkas: „Mes skundžiamės, mes šaukiame, mes keikia- 
mės, o galiausiai mes dalyvausime demonstracijose gatvėse ir blo- 
kuosime kelius ir žmonės mus pastebės ir mums pritars, ir padės 
problemą išspręsti“. 

Ūkininkas: „Kodėl jums taip rūpi išspręsti problemą?“ 

Bankininkas: „Kad reikalai pagerėtų, idiote tu“. 

Ūkininkas (juokdamasis jam į akis): „Cha, cha, cha. Pasižiū- 
rėkite į save, rėkiate it vaikėzas. Buvote tokie protingi, ir staiga 
imate rėkti“. 

Bankininkas: „Idiote tu“. 

Priedainis: „Dabar batas labai silpnas ir ne toks sveikas kaip 
anksčiau, ir mums sukelia visokių problemų. Išaugo kainos visko, 
ką mes pirkdavome““. 

Bankininkas: „Tailando pinigai išteka iš šalies, bet užsienio pi- 
nigai neplūsta. Tailando žmonės mėgsta plaukti atostogauti į užsic- 
nio šalis. Jie atvyksta ir išvyksta, ir perka daiktus, būdami užsienyje“. 

Ūkininkas: „Na, jiems tai patinka. Jie turi pinigų. Tai jų pinigai. 
Tai kur čia problema?“ 

Bankininkas: „Vis dėlto jie pasiima Tailando pinigus, o tai 
blogina padėtį, kai jie iš šalies išveža pinigus. Tailando batas 
netenka savo vertės, o paskui prarandamas ir kapitalas investici- 
joms į daiktus“. 

Ūkininkas: „Iš kurjūs žinote?“ 

Bankininkas: „Apie tai kasdien ir kiekvieną savaitę pranešama 
žiniose. Argi nežiūri Žinių?“ 

Ūkininkas: „Niekada nesiklausau radijo. Neskaitau. Man visa 


tai neįdomu. Žiūriu tik Tailando kikboksą ir futbolo čempionatą“. 

Bankininkas: „Prašau apsidairyti aplink ir bent kiek pamąstyti 
apie šalies sunkumus, ir susirūpinti". 

Ūkininkas: „Bijau, kad iš Tailando kikboksininko užsienietis 
atims čempiono titulą. Arjaudintis dėl to reikia?“ 

Bankininkas: „Argi nežinai, kad mūsų šalis iš užsienio prisi- 
skolino milžiniškas pinigų sumas?“ 

Ūkininkas: „Kokio dydžio?“ 

Bankininkas: „Milžiniškos, didžiulės paskolos. Tu idiotas. Ne- 
supranti nė žodžio iš to, ką tau sakau, ar ne? Kalbėdamas su tavi- 
mi, be reikalo aušinu burną. Kai pasiskolini tuos pinigus užsieny- 
je, juos reikia grąžinti“. 

Ūkininkas: „O ar žmogus, pasiskolinęs pinigų, neturi teisės jais 
pasidžiaugti?“ 

Bankininkas: „(Tai tokie žmonės kaip tu, kurie jaukia šalį ir švais- 
to pinigus. Tu priklausai tailandiečų tautai, tailandiečių šeimai, 
kuri atsakinga už šį pereikvojimą. Mes visi drauge įklimpę“. 


Ūkininkas: „Oi, betgi aš nevedęs. Neturiu šeimos“. 


III 


PRIEŠIŠKA REAKCIJA Į SISTEMĄ 


15. Priešiška reakcija 


Ray'us Boydas: „Kas atsitiko, mamyte?“ 
Dorothy Boyd: „Pirma klasė, štai kas. Anksčiau valgis būdavo geres- 
nis. Dabar geresnis gyvenimas“. 


Iš filmo Jerry Maguire 


Kasmetinis Davoso pasaulio ekonomikos forumas - puikiausias 
globalių reikalų barometras, kokį tik galima rasti. Kiekvieną vasarį 
didieji pasaulio globalizuotojai susirenka Šveicarijos kalnų pric- 
globstyje, - išaukštinti ir apsvarstyti globalėjimo. Susitikime daly- 
vauja įtakingiausi pramonininkai, politikos veikėjai, ekonomistai, 
technologai, tiksliųjų ir socialinių mokslų mokslininkai iš visų pa- 
saulio kampelių. Kasmet vienas ar du asmenys išsiskiria kaip naujų 
tendencijų nustatytojai. Vienais metais tai buvo Kinijos ekonomi- 
kos valdovas Zhu Rong;; kitais metais tai buvo Yasseras Arafatas, 
Yitzhakas Rabinas ir Shimonas Peresas; dar kitais metais tai buvo 
Rusijos reformatoriai; kitais metais - sumušti Azijos ekonomikos 
vadovai. 1995 m. Davoso pasaulio ekonomikos forumo žvaigždė 
buvo George'as Sorosas, finansininkas milijardierius. Žinau, nes 
buvau pakviestas dalyvauti spaudos konferencijoje, kurioje visų 
pagrindinių pasaulio Žiniasklaidos organizacijų atstovai susirin- 
ko aplink konferencijų stalą ir kalbėjosi su Sorosu, tartum jis būtų 
buvęs didžiosios valstybės prezidentas. Atrodė, jog jis mano, kad 
taip ir yra. Žurnalistai iš Reuters, Bloomberg, AP-Dow Jones, The New 
York Times, The Washington Post, Londono The Times priekabiai klau- 

sinėjo Sorosą, kokia jo nuomonė apie Meksiką, Rusiją, Japoniją ir 
globalias ekonomikos tendencijas, o paskui lėkė iš patalpos ir tele- 
fonu persakinėjo jo pastabas. Kitą dieną jo nuomonė buvo išplatin- 
ta pirmuosiuose International Herald Tribune ir daugelio kitų laik- 
raščių puslapiuose. 

Stebėdamas šią sceną, jaučiausi esąs svarbaus pokyčio liudi- 
ninkas. Sorosas įkūnijo elektroninę kaimenę. Jis buvo pirmaujan- 
tysis bulius. Galbūt Pirmasis bulius. Tai buvo kaip tik maždaug 
tuo metu, kai daugelis Žmonių ėmė suvokti, kad mūsų dviejų di- 
džiųjų valstybių pasaulyje ši elektroninė kaimenė keičia Sovietų 
Sąjungą kaip kita didžioji valstybė. Vos prieš keletą metų Sorosas 
davė puikią ekonomikos pamoką britų ministrui pirmininkui 
Johnui Majorui. Majoras manė, kad britų svaras įkainotas teisin- 
gai. Sorosas taip nemanė, todėl 1992 m. rugsėjį vadovavo kaimenei 
kampanijoje, siekusioje numušti britų svarą iki jo „tinkamos“ ver- 
tės. Majoras tyčiojosi iš Soroso, paskui iš jo šaipėsi, paskui jam 
priešinosi, paskui iškėlė baltą vėliavą ir svarą devalvavo 12 pro- 
centų. Sorosas už porą mėnesių darbo gavo 1 milijardą JAV dole- 
rių pelno. Sudie, Sovietų Sąjunga. Sveika, elektronine kaimene. 

Gana įdomu tai, kad praėjus metams po to, kai pirmą kartą 
mačiau Sorosą tame priėmimejo dvare, spaudos konferencijoje Da- 
vose, grįžau į Davosą trokšdamas pamatyti, kas bus 1996 m. žvaigž- 
dė. Pagrindinėje salėje stovėjau prie kompiuterių terminalo, atsi- 
rinkinėdamas savo el. pašto žinutes, kai pastebėjau praeinantį 
George'ą Sorosą. Man toptelėjo, kad į jį šiemet niekas visai nekrei- 
pė dėmesio. Tiesą sakant, jis atrodė visiškai vienišas. Kaip viskas 
pasikeitė per metus. Nemanau, kad tais metais jis būtų galėjęs nu- 
sisamdyti spaudos konferenciją. Kodėl? Kas buvo 1996 m. Davoso 
žvaigždė? Ne kas kitas kaip Genadijus Ziuganovas, Rusijos ko- 
munistų partijos vadovas! 

Davoso forumas yra aukščiausias kapitalistų suvažiavimas. 


Kaip galėjo šaltojo karo Juros periodo dinozauras - Genadijus 

Žiuganovas - būti dėmesio centre? Nes verslo ir politikos elitas, 
tais metais susirinkęs Davose, suprato — daugelis pirmąsyk, - 
kad šis galingas globalėjimu vadinamas reiškinys kai kuriuose 
sluoksniuose sukelia vienodai galingą priešišką reakciją. Tuo me- 
tu atrodė, kad Ziuganovas Rusijos prezidento rinkimuose tikrai 
nugalės Borisą Jelciną, taigi reakcingos jėgos didelėje šalyje iš 
tikrųjų paims valdžią. Todėl Davose visi vadovaujantys darbuo- 
tojai norėjo pasikalbėti su Ziuganovu - „reakcijos pabaisa“, - ir 
sužinoti, ką jis darys su privačia nuosavybe, Rusijos biudžetu ir 
rublio - dolerio konvertavimu. Tuo metu ėmiau interviu iš Žiuga- 
novo ir man buvo aiškų, kad jis neturi jokio supratimo, ką darys. 
Atrodė, kad didžiąją laiko dalį jis praleidžia slapstydamasis nuo 
Vakarų verslo elito. Panašiai kaip kiti ideologiniai globalėjimo 
reakcionieriai, Žiuganovas turėjo veikiau nusistatymą, o ne įvyk- 
domas programas, veikiau numanė, kaip paskirstyti pajamas, o 
ne kaipjas sukurti. 

Vis dėlto nuo tada priešiška reakcija į globalėjimą labiau išryš- 
kėjo ir paplito. Kad nebūtų abejonių, globalėjimas paskatino pa- 
saulyje iki tol neregėtą tiek turto, tiek technologinių naujovių su- 
klestėjimą. Bet šitoks spartus pokytis, kaip parodyta ankstesniuose 
skyriuose, metė iššūkį tradicinei verslo veiklai, visuomeninėms 
struktūroms, kultūriniams papročiams ir aplinkai, todėl sukėlė 
stiprią priešišką reakciją, — garsiausiai ir matomiausiai tai pasi- 
reiškė 1999 m. pabaigoje Pasaulio prekybos organizacijos aukš- 
čiausio lygio susitikime Sietle. Tai nenuostabu. Rinkos sukuria ne 
tik kapitalą, bet ir chaosą; kuo galingesnės dėl globalėjimo darosi 
rinkos, tuo labiau plinta ir įvairėja jų griovimas. 

Kylant šiam visuotiniam griovimo ir trikdymo pojūčiui, globa- 
lėjimo priešininkai juo piktinasi, manydami, jog jų šalims prisijun- 
gus prie globalėjimo sistemos jie buvo priversti užsitempti auksi- 
nius tramdomuosius marškinius, kurių dydis visiems vienodas. 


Kai kurie nemėgsta tramdomųjų marškinių, nes jaučia, kad šie eko- 

nomikos požiūriu veržia. Kai kurie nerimauja, kad neturi Žinių, 
įgūdžių ir išteklių tramdomiesiems marškiniams paplatinti ir ka- 
da nors iš jų tikrai išgauti auksą. Kai kurie jų nemėgsta, nes jie 
piktinasi tuo, kad didėja pajamų skirtumai, sukuriami tramdomų- 
jų marškinių, arba tuo, kaip jie išstumia darbo vietas iš didesnių 
atlyginimų šalių į mažesnių atlyginimų šalis. Kai kurie jų nemėgs- 
ta, nes jie praskina kelią visokioms globalioms kultūrinėms jėgoms 
ir įtakoms, dėl kurių jų vaikai jaučiasi atitolę nuo savų tradicinių 
alyvmedžių. Kai kurie jų nemėgsta, nes jie, regis, teikia didesnę 
svarbą įstatymams, remiantiems laisvą prekybą, o ne vėžlių ir del- 
finų, vandenų ir medžių apsaugos įstatymams. Kai kurie jų ne- 
mėgsta, nes jie mano, kad jų šalis pritempti iki DOSkapitalo 6.0 
normų tiesiog persunku. 

Kitaip tariant, priešiška reakcija į globalėjimą yra įvairiapusis 
reiškinys, maitinamas daugelio įvairių ypatingų jausmų ir rūpes- 
čių. Ši priešiška reakcija įvairiose šalyse reiškiasi įvairiais pavida- 
lais, įvairiais būdais. Šis skyrius yra apie tuos įvairius jausmus, 
pavidalus ir būdus ir apie tai, kaip jie visi susidėję draugėn sukėlė 
viesulą, kuris šiuo metu globalėjimo sistemą tik blaško, bet kada 
nors galbūt ganėtinai sustiprės, kad ją destabilizuotų, jei mes į 


rimtus reakcionierius nežiūrėsime rimtai. 


Kaip minėjau anksčiau, 1998 m. vasarą nuvykau į Braziliją su Con- 
servation International, kuri, bendradarbiaudama su žmonėmis iš 
netoliese esančio Unos miestelio, Atlanto atogrąžų miške įrengė 
ekologinį parką, norėdama pagelbėti jiems sukurti turizmo pramo- 
nę, kuri jiems galbūt galėtų sukurti pakankamai darbo vietų, kad 
liautųsi miško ruoša. Conservalion International paprašė Dejairo Bir- 
schnerio, keturiasdešimt aštuonerių metų Unos mero, kad jis man 
viską aprodytų ir paaiškintų, kaip visa tai veikia jo miestelį. Meras 
buvo Paulo Bunyano tipo, kurio tėvas ir senelis buvo miško kirtė- 


jai, bet dabar aplinkosaugininkai iš esmės užslopino jo verslą. 


III. PRIEŠIŠKA REAKCIJA Į SISTEMĄ 405 


Mums einant per mišką, meras Birschneris tapšnojo kas antrą me- 
dį. Atogrąžų miške jis žinojo kiekvieno medžio rūšies brazilišką 
pavadinimą. Šiam Brazilijos medkirčiui aš tučtuojau pajutau pa- 
garbą. Kažkas jame buvo labai tvirta. Po pasivaikščiojimo mes su- 
sėdome prie iškylų stalo Atlanto atogrąžų miško pakraštyje ir kal- 
bėjomės apie sunkumus, su kuriais susiduria meras. Meras man 
paaiškino, kad protu jis suvokia, jog miško ruoša pažeis ekologinę 
pusiausvyrą. Bet nors tai ir žinodamas, jis žinojo ir tai, kad jo ma- 
Žas miestelis nepasirengęs gyventi be miško ruošos. Mes kalbėjo- 
mės maždaug trisdešimt minučių ir kai pabaigęs interviu padėko- 
jau jam ir ėmiau dėtis savo „IBM ThinkPad“, jis man pasakė: 
„Dabar noriu jus kai ko paklausti“. 

„Prašau, - pasakiau, - klauskite ko tik norite“. 

Tada meras pažvelgė man įakis ir pasakė: „Kokia ateitis mūsų 
laukia?“ 

Jo klausimas man smogė tarsi kumščiu į paširdžius. Mano aky- 
se kone pradėjo telktis ašaros, kai Žiūrėjau skersai stalą į šį išdidų, 
tvirtą vyrą, patį merą, klausiantį manęs, kokia ateitis laukia jo irjo 
miestelio gyventojų. Tiksliai žinojau, ką jis šiuo klausimu norėjo 
pasakyti: „Mano miestelio gyventojai jau negali pragyventi iš miš- 
ko, bet mes nepasirengę pragyventi iš kompiuterių. Mano tėvas ir 
senelis pragyvenimui užsidirbdavo iš rąstų, o mano anūkai pra- 
gyvenimui gal užsidirbs iš interneto. Bet ką daryti mums, visiems 
kitiems, esantiems tarp jų?“ 

Aš paskubomis sukurpiau atsakymą, mėgindamas paprastais 
žodžiais paaiškinti, kad jo ir jo žmonių laukia ateitis, bet jiems 
reikia imti pereiti nuo agroekonomikos prie labiau Žiniomis pa- 
grįstos ekonomikos, pradedant geresniu miestelio vaikų mokymu. 
Meras išklausė, linktelėjo galva, labai mandagiai man padėkojo, 
tada atsistojo eiti į savo automobilį. Jam nueinant, aš pasivėdėjau į 
šalį vertėją ir paprašiau jo, ar, kai jie ateis prie mero automobilio, jis 


galėtų paklausti, ką meras mano apie mano atsakymą. 

Po kelių minučių vertėjas grįžo. Jis pareiškė, kad meras tik norė- 
jęs man kai ką priminti,- apie tai jis užsiminęs mūsų pokalbyje: jis 
kas rytą atėjęs į tarnybą randa jo laukiančius du šimtus žmonių, 
prašančių darbo, būsto ir maisto, jau nekalbant apie neturinčius 
darbo miško kirtėjus, grasinančius jo gyvybei. Jei jis negalės parū- 
pinti jiems darbo, būstų ir maisto, jie suris atogrąžų mišką, - ne- 
svarbu, ar tai pažeis ekologinę pusiausvyrą, ar ne. 

„Jis tik norėjo, kad jūs tai suprastumėte“,- sakė vertėjas. 

Meras Birschneris atstovauja ištisai šiandienos pasaulio žmo- 
nių kartai, globalėjimas jiems atrodo keliąs grėsmę, nes jie baimi- 
nasi neturintys įgūdžių ar energijos, kad galėtų patekti į Spartųjį 
pasaulį. Ašjuos vadinu „vėžliais“. Kodėl? Todėl, kad moderniųjų 
technologijų įmonininkai Silicio slėnyje visada mėgsta lyginti sa- 
vo labai konkurencingą verslą su pasakojimu apie liūtą ir gazelę 
džiunglėse. Kas vakarą liūtas džiunglėse eina miegoti, žinodamas, 
kad rytą, kai patekės saulė, jis liks alkanas, jei nesugebės aplenkti 
lėčiausios gazelės. Kas vakarą gazelė džiunglėse eina miegoti, Ži- 
nodama, kad rytą, kai patekės saulė, jei ji nepajėgs aplenkti grei- 
čiausio liūto, ji taps kieno nors pusryčiais. Bet ir liūtas, ir gazelė 
eidami miegoti Žino vieną dalyką —tai, kad rytą, kai patekės saulė, 
jie turės bėgti geriau. 

Taip irsu globalėjimu. 

Deja, ne visi pasirengę bėgti greitai. Esama daugybės vėžlių, 
Žūtbūtinai besistengiančių išvengti žūties kelyje. Vėžliai yra visi 
tie žmonės, kurie įsitraukė į Spartųjį pasaulį griuvus sienoms ir dėl 
vienos ar kitos priežasties dabar mano, kad jiems tai kelia ekono- 
minę grėsmę ar juos atstumia. Tai ne dėl to, kad jie visi neturėtų 
darbų. Tai todėl, kad jų turimus darbus globalėjimas sparčiai kei- 
čia, mažėja darbo vietų, jie modernizuojami arba atgyvena. Kadan- 
gi globali konkurencija tuo pat metu dar ir verčia jų vyriausybes 
mažinti darbo vietų ir modernizuotis, tai reiškia, kad daugelis šių 


vėžlių neturi apsauginių tinklų, į kuriuos įkristų. 

Brodvėjaus miuzikle Regtaimas yra scena, kurioje Henry Fordas 
aiškina savo konvejerio genialumą. Visada prisimenu šias eilutes, 
nes jos taip gerai užfiksuoja pasaulį, kažkada buvusį saugų 
vėžliams, - bet nebesantį. Brodvėjiškasis Henry Fordo personažas 


dainuoja: 


Matot mano žmones? Na, štai mano teorija, 
Kurlink eina ši šalis: 

Kiekvienas darbuotojas - judantis sraigtelis. 
Na, tai Henry Fordo mintis. 

Vienas žmogus priveržia, vienas pakelia, 

O vienas žmogus ištiesia ranką patempt vienų laidą. 
Automobilis juda viena kryptim. 

Lenkitės Henry Fordui! 

(Greičiau diržą, greičiau diržą, Senai!) 
Masinė gamyba užvaldys šalį, 

Paprasta mintis, verta pasaulio. 

Netgi žmonės, kurie nėra pernelyg protingi, 
Visad gali išmokt priveržt veržlę, 


Pritvirtint vieną paminą ar palraukt vieną svirtį... 


Deja, šiandien žmonės, kurie nėra pernelyg sumanūs, ne visa- 
da gali išmokti gaminti mikroschemas. Geriems darbams reikia 
daugybės įgūdžių. Sykį parengiau straipsnį apie tai, kaip JAV Tarp- 
tautinės plėtros agentūra (AID), paprastai užsiimanti darbuotojų 
mokymu ir ekonomine pagalba besivystančioms Afrikos šalims, 
mėgino pritaikyti kai kuriuos savo metodus, kad pagelbėtų atgai- 
vinti Baltimorės centrinės miesto dalies landynes. Arba, kaip pa- 
sakyta Baltimore Sun antraštėje: „Baltimorė išmėgins trečiojo pa- 
saulio priemones“. Viena iš priežasčių, kodėl Baltimorė pasikvietė 
AID, buvo ta, kad savi vėžliai tiesiog negalėjo patekti į Spartųjį 


pasaulį. Viena miesto valdžios pareigūnė problemą paaiškino trum- 

pai: septintajame dešimtmetyje stambiausias Baltimorės darbda- 
vys buvo Bethlehem Steel Corp. Galėjai gauti darbą plieno gamyklo- 
je turėdamas vidurinį arba dar menkesnį išsilavinimą, padoriai 
užsidirbti pragyvenimui, nusipirkti namą, užauginti vaikus ir iš- 
siųsti juos į universitetą. Tai reiškė, kad amerikietiška svajonė bu- 
vo pasiekiama net vėžliams iš labiausiai nepasiturinčių miesto 
rajonų. Dabarstambiausias Baltimorės darbdavys yra Johnso Hop- 
kinso medicinos centras. Jei nenori būti sargu, Johnse Hopkinse 
negali patekti netgi į pokalbį dėl darbo, jei nesi baigęs universiteto. 
Vėžliams nesikreipti. Žinoma, negalite kreiptis dėl darbo, jei esate 
vienas iš tų 150 000 Baltimorės gyventojų - iš 730 000, - kurie iš 
esmės beraščiai. (Baltimorės pareigūnai vis stebėjosi, kodėl miesto 
vargšai ne visiškai pasinaudojo gerai finansuojamomis miesto so- 
cialinėms programomis, kol paaiškėjo, kad daugelis jų nepajėgia 
suprasti ženklų. Tai buvo viena iš priežasčių, kodėl jie pasikvietė 
AID: ji sukūrė visą seriją sušaržuotų personažų ir kitų vaizdinių 
priemonių, kad Afrikoje apeitų neraštingumą. „Norite sužinoti, 
kas tikrai ironiška? - man sakė Baltimorės sveikatos komisaras dr. 
Peteris Beilensonas, kai atėjau iš jo paimti interviu. - Bendrovė, 
kurianti šias bendravimo programas AID, yra iš Baltimorės. Jos 
kontora maždaug, už trijų kvartalų nuo čia.“) 

Globalėjimas žengia į priekį, mašinomis keisdamas daugelį pa- 
sikartojančių rankų darbų ir reikalaudamas daugiau įgūdžių li- 
kusiems darbams atlikti, o gerų darbų, prieinamų vėžliams, vis 
mažėja. 1998 m. birželį Washington Post straipsnyje apie General 
Motors darbuotojų streiką Flinte, Mičigano valstijoje, skaitytojams 
viskas papasakota apie dabartinę keblią vėžlių padėtį. Jame sako- 
ma: „Per paskutinius 20 metų GM sumažino darbuotojų skaičių 
Flinte nuo 76 000 iki 35 000 ir sako, kad keletą ateinančių metų gali 
būti panaikinta dar 11 000 darbo vietų... Iš visų darbuotojų JAV 
per pastaruosius 20 metų GM sumažino 297 000 valandinio atly- 


gio darbo vietų, apkarpydama bendrą darbo vietų skaičių iki 

223 000... Kai kurie darbai buvo perkelti į Kanadą ir Meksiką, kur 
gamyklos buvo arba našesnės, arba pigesnės, bet didžiąją dalį žmo- 
nių tiesiog pakeitė mašinos |kursyvas mano|“. 

Tame pačiame straipsnyje cituojamas George'as Petersonas, 
AutoPacific Inc., Kalifornijoje įsikūrusios automobilių pramonės ty- 
rimo ir konsultavimo firmos, prezidentas, kuris sakė, kad UAW 
nepriklausančiose gamyklose Jungtinėse Valstijose, - tokiose kaip 
Honda Motor Co. pavaldžioje JAV gamykloje Marisvilyje, Ohajo vals- 
tijoje, - darbuotojų įgūdžiai daugialypiai irjie gali atlikti daugialy- 
pes užduotis. Toks lyg ir visapusiškumas, sakė jis, Hondai padeda 
sumažinti gamybos išlaidas. „Vis dėlto šioje pramonės šakoje gali- 
ma turėti darbą dirbant visą darbo laiką, jei esi pasiruošęs atlikti 
daugiau nei vieną darbą Įkursyvas mano|;“ sakė Petersonas, kalbė- 
damas apie UAW susirūpinimą užimtumo garantijomis. 

Taigi jei šiandien norite gauti darbą gamyboje, jums reikia ne 
tik daugiau įgūdžių nei kada nors, bet ir daugialypių įgūdžių, kad 
išlaikytumėte savo darbą irjis nepereitų robotui. Tai vėžliams la- 


bai sunku. 


Apžvalgininkaijau kurį laiką spėlioja, ar vėžliai, kuriuos globalė- 
jimas aplenkė, arba su kuriais jis Žiauriausiai pasielgė ar įžeidė, 
sukurs alternatyvią ideologiją liberaliam laisvosios rinkos kapita- 
lizmui. Kaip buvo pastebėta anksčiau, pirmoje globalėjimo epo- 
choje, kai pasaulis pirmąsyk patyrė globalaus kapitalizmo kūry- 
bingą griovimą, priešiška reakcija galiausiai sukūrė ištisą naujų 
ideologijų rinkinį - komunizmą, socializmą, fašizmą, - kurios ža- 
dėjo ištraukti kapitalizmo geluonį, ypač vidutiniam dirbančiam 
žmogui. Dabar, kai šios ideologijos diskredituotos, abejoju, ar mes 
išvysime naują nuoseklią, visuotinę reakciją į globalėjimą, nes ne- 
manau, kad kokia nors ideologija ar programa galėtų panaikinti 
visą kapitalizmo žiaurumą ir griovimą ir dar leisti nuolat kilti pra- 


gyvenimo lygiui. 

Kita priežastis, kodėl priešiška reakcija į-globalėjimą tikriausiai 
nesukurs nuoseklios alternatyvios ideologijos, - priešiška reakcija 
susijusi su tokia daugybe iš esmės skirtingų grupių, kaip parodė 
sąjunga protekcionistinių profesinių sąjungų, aplinkosaugininkų, 
protestuotojų prieš prakaito spaudimo įmones, vėžlių gelbėjimo ak- 
tyvistų, delfinų gelbėjimo aktyvistų, genetiškai pakeisto maisto ak- 
tyvistų ir netgi grupės, pasivadinusios „Ateivių rankų ženklai“, 
1999 m. gruodį Sietlo PPO aukščiausio lygio susitikime susirinku- 
sių protestuoti prieš globalėjimą. Šias iš esmės skirtingas grupes 
sieja bendras supratimas, kad pasaulis, kuriame taip viešpatauja 
globalios bendrovės irjų interesai, negali nebūti toks visiškai netei- 
singas ir toks priešiškas tikriesiems Žmonių interesams, kaip kad 
vėžliams. Bet kai prireikia iš tikrųjų nustatyti, kokie yra tikrieji žmo- 
nių interesai ir kaip juos reikėtų apsaugoti, šios grupės pasirodo 
tokios pat skirtingos, kaip irjų drabužiai. Sietle buvusiems automo- 
bilių pramonės darbuotojams, plieno liejikams ir dokininkams, rei- 
kalavusiems didesnio protekcionizmo, tikriausiai labai nerūpėjo, ar 
Amerika leidžia importuoti tunus, sugautus tinklais, į kuriuos įkliū- 
vairvėžlių. Tikrai nenorėčiau būti vėžlys ir susidurti su vienu iš tų 
dokininkų, Sietlo uoste iškraunančių laivą. Dėl to priešiškos reakci- 
jos jėgą sunku numatyti, nes nors visos grupės ir sutaria, kad globa- 
lėjimas jas žeidžia, jos neturi bendros darbotvarkės, ideologijos ar 
strategijos, kaip pasiekti, kad jis mažiau visus Žeistų. 

Štai kodėl aš manau, kad žmonės vėžliai ir daugelis tų, kurie 
tiesiog nekenčia pokyčių, dėl globalėjimo ištinkančių kultūras, ap- 
linką ar bendruomenes, neketina rūpintis alternatyvia ideologija. 
Jų priešiška reakcija įgaus daugybę skirtingų spazmiškų pavidalų. 
Plieno liejikai Vašingtone užsiims lobizmu, sienomis užsitverdami 
nuo užsienio plieno. Kiti, tokie kaip radikalūs aplinkosauginin- 
kai, norintys išgelbėti atogrąžų mišką, tiesiog užsipuls globalėji- 
mą ir visas jo apraiškas, nepasiūlydami subalansuotos ekonomi- 


nės alternatyvos. Vienintelė jų mintis bus tokia: STOK. 

Odėlbesivystančio pasaulio vargingiausių žmonių vėžlių, tų, 
kuriuos globalėjimas iš tiesų pralenkė, - jie reikš savo priešišką 
reakciją tiesiog surydami atogrąžų mišką — kiekvienas savaip — 
nesistengdami to paaiškinti ar pasiteisinti arba įvynioti į ideologi- 
nę vatą. Indonezijoje jie suris prekeivius kinus, apiplėšdami jų krau- 
tuves. Rusijoje jie pardavinės ginklus Iranui arba imsis nusikalti- 
mų. Brazilijoje jie iškirs likusį atogrąžų mišką arba prisijungs prie 
valstiečių judėjimo Brazilijos kaimo vietovėse, pavadinto „Sem Te- 
to“ („Be pastogės“), tiesiog vagiančių tai, ko jiems reikia. Brazilijo- 
jejų yra apytikriai 3,5 milijono - žemdirbių be žemės, gyvenančių 
maždaug 250 stovyklų visoje šalyje. Kartais jie gyvena prie kelių ir 
tiesiog užtveria kelius, kol jiems sumokama arba jie nuvaromi, kar- 
tais jie įsiveržia į prekybos centrus, plėšia bankus ar vagia sunkve- 
Žimius. Jie neturi vėliavos, neturi manifesto. Jie teturi savus nepa- 
tenkintus poreikius ir troškimus. Štai kodėl mes regime daugelyje 
šalių vietoj liaudies masių pasipriešinimo globalėjimui - nusikal- 
timų bangą po bangos, - žmonės tiesiog griebia tai, ko jiems reikia, 
rezga savus socialinės apsaugos tinklus ir nesijaudina dėl teorijos 
arideologijos. 

Bet nors ši priešiška reakcija galbūt ir yra truputį nenuosekli ir 
tik laisvai susijungusi, ji labai tikra. Ji kyla iš Žmonių sielos gelmių 
ir piniginių ir todėl, jei ji pasiekia krizinę masę, gali daryti įtaką bet 
kurios šalies politikai. Jos nepaisančios visuomenės rizikuoja. 

Beveik visose šalyse, apsivilkusiose auksinius tramdomuosius 
marškinius, yra bent viena populistinė partija ar svarbesnis kan- 
didatas, dabar visą laiką vykdantys kampaniją prieš globalėjimą. 
Jie siūlo įvairius protekcionistinius, populistinius sprendimus, ku- 
rie, jų tvirtinimu, sukursią tuos pačius pragyvenimo lygius, bet 
nereiks nei taip greitai bėgti, nei taip toli prekiauti, nei taip plačiai 
atverti sienų. Visi jie tvirtina, kad pakaksią vienur kitur pastatyti 
kelias naujas sienas, ir viskas bus puiku. Jie patinka žmonėms, 


teikiantiems pirmenybę savo praeičiai, o ne ateičiai. Pavyzdžiui, 

Rusijoje Dūmos nariai komunistai toliau vadovauja priešiškai reak- 
Cijai į globalėjimą, dirbančiųjų klasėms ir pensininkams sakydami, 
kad Sovietų Sąjungos laikais jie galbūt turėjo niekam tikusius dar 
bus ir buvo priversti stovėti eilėse prie duonos, bet visada žinodavo, 
kad bus darbo, ir visada Žinodavo, kad bus duonos, kurios jie galės 
įsigyti stovėdami eilės priešakyje. Šių populistinių antiglobalėjimo 
kandidatų stiprumas dideliu mastu priklauso nuo jų šalių ekono- 
mikų silpnumo. Paprastai juo silpnesnė ekonomika, tuo daugiau 
šalininkų pritrauks šie pernelyg supaprastinti sprendimai. 

Bet šie antiglobalėjimo populistai klesti ne tik blogais laikais. 
1998 m. JAV Kongreso dauguma atsisakė suteikti prezidentui įga- 
liojimą išplėsti NAFTA iki Čilės - mažos Čilės, - įrodinėdama, kad 
tai paskatins amerikiečių darbo vietų netekimą. Šis klaidingas po- 
žiūris pasiekė pergalę tuo metu, kai Amerikos vertybinių popierių 
rinka buvo pasiekusi rekordines aukštumas, o Amerikos nedarbo 
lygis buvo rekordiškai žemas ir iš esmės visi tyrimai rodė, kad 
Jungtinėms Valstijoms, Kanadai ir Meksikai NAFTA buvo nau- 
dingas susitarimas. Įsivaizduokite, kaip tai buvo kvaila: JAV Kon- 
gresas skyrė 18 milijardų JAV dolerių papildyti Tarptautiniam va- 
liutos fondui, kad jis galėtų teikti finansinę paramą šalims, 
besipriešinančioms globalėjimui, bet Kongresas nesutiko, kad NAF- 
TA laisvosios prekybos zona išsiplėstų iki Čilės. Kur čia logika? Ji 
galėtų būti tik tokia: „Mes remiame pagalbą, one prekybą“. 

Tai nesąmonė, bet šie argumentai gali rasti atgarsį ir gerais, ir 
blogais laikais dėl tos priežasties, kad sparčių pokyčių akimirkos 
sukelia didžiulį nesaugumą, kaip ir didžiulę gerovę. Žmonėms jos 
gali sukelti stiprų pojūtį, kad jų gyvenimus dabar valdo jėgos, ku- 
rių jie nemato arnegali paliesti. Globalėjimo sistema pernelyg dau- 
geliui Žmonių vis dar per nauja, pernelyg daugeliui Žmonių ji susi- 
jusisu per dideliais pokyčiais, kad jie būtų tikri, jog, netgi jų turimas 
geras darbas visada išliks. Tai palieka daug erdvės priešiškos re- 


akcijos demagogams, siūlantiems supaprastintus sprendimus. Kai 

kur:ems Žmonėms tai sukelia iliuziją, kad šį pasaulį reikia pristab- 
dyti, atstatyti kai kurias sienas ar į krumpliaračius įberti smėlio — 


ne tam, kad galėtų pasitraukti, bet kad galėtų pasilikti. 


Neapsigaudinėkite, priešiška reakcija nėra tik labiausiai engiamų 
protrūkis. Kaip visos revoliucijos, globalėjimas susijęs su valdžios 
perėjimu iš vienos grupės kitai. Daugelyje šalių jis susijęs su val- 
džios perėjimu iš valstybės ir jos biurokratų privačiam sektoriui ir 
verslininkams. Kai tai atsitinka, visi tie, kurių padėtis buvo kildi- 
nama iš padėties biurokratijoje arba iš ryšių suja, arba išjų vietos 
smarkiai reguliuojamoje ir ginamoje ekonominėje sistemoje, gali 
tapti pralaimėtojais, - jeigu jie nesugebės pereiti į Spartųjį pasaulį. 
Tai pramonininkai ir seni bičiuliai, kuriuos jų vyriausybės malo- 
nino importo ir eksporto monopolijomis, verslininkai, kurių gami- 
nius vyriausybė gynė dideliais importo tarifais, didelės profesinės 
sąjungos, pripratusios kasmet iškovoti mažiau darbo valandų ir 
didesnį užmokestį nuolat ginamose rinkose, valstybinių fabrikų 
darbininkai, kuriems buvo mokama neatsižvelgiant į tai, ar fabri- 
kas gavo pelno, ar ne, bedarbiai socialinės gerovės valstybėse, kad 
ir kas būtų, naudojęsi palyginti didelėmis pašalpomis ir sveikatos 
priežiūra, ir visi, priklausiusieji nuo valstybės dosnumo ir besiti- 
kintieji, kad juos apgintų nuo globalios rinkos ir išlaisvintų nuo 
jos reikliausių pusių. 

Tai paaiškina, kodėl kai kuriose šalyse priešiškiausiai į globa- 
lėjimą reaguoja ne tik vargingiausi gyventojų sluoksniai ir vėžliai, 
o greičiau viduriniosios ir žemesnės viduriniosios klasės „,papra- 
tusieji“, radę gerą apsaugą ginamose komunistinėje, socialistinėjė 
ir socialinės gerovės sistemose. Kaijie išvydo, kad griuvo juos sau- 
gančios sienos, kai išvydo, kad žlugo apgaulingi žaidimėliai, ku- 
riuose jie klestėjo, o apsauginiai tinklai po jais susitraukė, daugelis 
pasidarė labai nepatenkinti. Bet, skirtingai nuo vėžlių, šios smun- 


kančios paslankios grupės turi politinės įtakos ir gali susiburti 

prieš globalėjimą. Jungtinėse Valstijose turbūt stipriausia prieš glo- 
balėjimą nukreipta politine jėga tapo profesinių sąjungų federacija 
AFL-CIO. Profesinės sąjungos slapta finansavo daugybę reklami- 
nių skelbimų demonstracijų Sietle naudai, kad paskatintų pasi- 
priešinimą laisvajai prekybai. 

Su viena iš pirmųjų šios viduriniosios klasės priešiškos reakci- 
jos į globalėjimą apraiškų susidūriau atsitiktinai, kai buvau Peki- 
ne ir kalbėjausi su Wangu Jisi, vadovaujančiu Kinijos socialinių 
mokslų akademijos Šiaurės Amerikos skyriui. Mes nukrypome nuo 
pašnekesio apie Ameriką ir ėmėme kalbėtis apie jo paties gyveni- 
mą Kinijoje, sparčiai judančioje laisvosios rinkos linkme; daugelis 
kinų jai ir pritaria, ir jos bijosi. „Į Kiniją ateina rinkos mechaniz- 
mas, bet klausimas, kaip jį įdiegti, - sakė Wangas. - Mano aprūpi- 
nimas būstu priklauso nuo mano darbo skyriaus. Jei visas aprūpi- 
nimas pereis laisvosios rinkos sistemai, būsto aš galiu netekti. Nesu 
konservatorius, bet kai prieinama prie tokių praktinių klausimų 
kaip šis, žmonės gali pasidaryti konservatoriais, jei jie tiesiog, iš- 
metami į rinką, nors iki tol buvo papratę, kad jais pasirūpintų. 
Neseniai mano vairuotojas nusiskundė, kad būdamas jaunesnis 
jis visą savo energiją ir visa, ką turėjo, paaukojo maoizmui ir „so- 
cialistinei statybai“. Bet dabarjam keturiasdešimt penkeri ar pen- 
kiasdešimt metų ir staiga jo prašoma eiti į rinką. „Ar tai teisinga, - 
klausia jis vyriausybės, - kad dešimtmečius ištikimai tarnavau, 
kaip tik jūs manęs prašėte, o dabar staiga jūs mane pamirštate, 
stumiate mane į rinką, kai aš senstu? Tai neteisinga. Aš nieko blo- 
ga nepadariau. Visada laikiausi jūsų nurodymų, brangi vyriausy- 
be, bet dabar jūsų nurodymai - pamiršti apie vyriausybę.“ [Šiam 
vairuotojui] patinka čia su mumis dirbti. Jis nenori tapti taksi vai- 
ruotoju ir netekti visų savo lengvatų. Jis nenori eiti į rinką.“ 

Kad taip jaustumeisi, nereikia būti komunistine bite darbinin- 
ke. Peteris Schwartzas, konsultacinės firmos Global Business Network 


pirmininkas, sykį man papasakojo apie pokalbį Londone prieš in- 

terviu BBC ekonomikos programai: „Laidos žurnalistas britas, ly- 
dėdamas mane į interviu, klausinėjo apie kai kurias pagrindines 
mano idėjas. Aš užsiminiau, kad Britanija yra geras verslo ekono- 
mikos kilimo pavyzdys, - ypač lyginant su likusia Europos dali- 
mi, -ir kad geriausias skirtumo rodiklis - nedarbo skirtumas Jung- 
tinėje Karalystėje ir žemyninėje Europoje. Tada jis man pasakė: 
„Argi tai ne baisu? Dabar Britanijoje bedarbių pašalpos tokios ma- 
žos, kad nebeverta gauti pašalpos ir žmonėms reikia eiti dirbti“. 

Paskui Schwartzas pridūrė: „Kai kurie Žmonės šį virsmą |į glo- 
balėjimą| suvokia kaip didelį pralaimėjimą, o ne išlošį. Jie praran- 
da ne tik lengvatas, bet tai, ką jie laikė esant teisinga - supratimą, 
jog, šiuolaikinės pramoninės visuomenės yra tokios turtingos, kad 
Žmonės turi teisę gauti dideles bedarbių pašalpas“. 

Jei norite išvysti šią ginamųjų ir globalizuotojų kovą aštriausiu 
jos pavidalu, keliaukite į arabų pasaulį. 1996 m. Egipte buvo nu- 
matyta surengti Artimųjų Rytų aukščiausio lygio susitikimą eko- 
nomikos klausimais, į Kurį turėjo susirinkti Vakarų, Azijos, arabų 
ir Izraelio verslo administratoriai. Egipto biurokratija smarkiai ko- 
vojo prieš tai, kad susitikimas įvyktų. Egipte iš dalies tai buvo po- 
litiškai įteigta tų, kurie nemanė, kad Izraelis ganėtinai nusipelnė 
palestiniečiams, kad iš tiesų būtų vertas normalizavimo. Bet iš da- 
lies taip buvo todėl, kad egiptiečių biurokratai, vyravę Egipto eko- 
nomikoje nuo tada, kai Nasseras septintajame dešimtmetyje nacio- 
nalizavo visas stambias komercines institucijas, intuityviai 
suprato, jog šis aukščiausio lygio susitikimas gali būti pirmas 
žingsnis į tai, kad jie praras valdžią privačiam sektoriui, kuriam 
jau buvo suteikta proga įsigyti įvairių valstybinių įmonių, o ga- 
liausiai jis galėtų užsigrobti valstybės kontroliuojamą Žiniasklai- 
dą. Islamo opozicijos laikraštis a!-Shaub ekonominį aukščiausio 
lygio susitikimą pasmerkė kaip „gėdos konferenciją“. Vis dėlto 
Egipto privatus sektorius pirmąsyk susibūrė į galingas lobistų gru- 
pes - Amerikos ir Egipto prekybos rūmus, Egipto verslo lyderių 

prezidentinę tarybą ir Egipto verslininkų asociaciją — ir tempė pre- 
zidentą Mubaraką į kitą pusę, teigdamas, kad surengti aukščiau- 
sio lygio susitikimą, kuriame dalyvautų šimtai investuotojų iš viso 
pasaulio, yra būtina kuriant darbo vietas Egipto darbo jėgai, kurią 
kasmet papildo 400000 naujų Žmonių. Prezidentas Mubarakas 
blaškėsi į priekį ir atgal, galų gale palaikė privatų sektorių ir sutiko 
surengti susitikimą, o atidarymo kalboje tiesiai paskelbė: „Šiemet 
Egiptas prisijungė prie globalios ekonomikos. Jis gyvens pagaljos 
taisykles“. Tačiau Egipto biurokratija, nenorinti užleisti nė kiek 
valdžios privačiam sektoriui, vis dar su tuo kovoja ir kiekvieną 
kartą, kai būna globalios ekonomikos nuosmukis, toks kaip Azijos 
Žlugimas 1998 m., Egipto biurokratai eina pas Mubaraką ir sako: 
„Matote, mes jums taip ir sakėme. Mums reikia pristabdyti, pa- 
statyti keletą naujų sienų, kitaip tai, kas įvyko Brazilijoje, įvyks ir 
pas mus“. 

Ilgą laiką aš maniau, kad šio egiptiečių nenoro iš tikrųjų prisi- 
jungti prie globalėjimo sistemos šaknys buvo tiesiog biurokratų 
neišmanymas ir visiškas ateities vizijos neturėjimas. Bet paskui 
manatsivėrė akys. 2000 m. pradžioje keliavau po Egiptą kaip auto- 
rius, susitikdamas su studentais Kairo universitete, Egipto laik- 
raščių žurnalistais bei verslo lyderiais Kaire ir Aleksandrijoje, šne- 
kėdamasis apie šios knygos leidimą arabų kalba. 

Iš šios kelionės prisiminiau du vaizdus. Pirmas - važiavimas 
traukiniu iš Kairo į Aleksandriją vagone, pilname viduriniosios ir 
aukštesniosios klasių egiptiečių. Tiek daug jų turėjo mobiliuosius 
telefonus, kurie per dviejų valandų kelionę vis skambėjo skirtingo- 
mis veriančiomis melodijomis, kad vienu metu aš pasijutau nelyg, 
besistojantis, imantis batutą ir diriguojantis mobiliųjų telefonų sim- 
fonijai. Skambantys telefonai taip mane trikdė, kad netvėriau ne- 
kantrumu, kada išlipsiu iš traukinio. Tačiau nors traukinyje ir čirš- 
kė visi tie telefonai, iš lauko pusės mes važiavome palei Nilą, kur 


basi Egipto kaimiečiai arė savo laukus tais pačiais įnagiais ir van- 

dens buivolais, kaip ir jų protėviai faraonų laikais. Neįsivaizda- 
vau didesnio technologijų skirtumo vienoje šalyje. Traukinyje bu- 
vo 2000 m. po Kr., lauke - 2000 m. pr. Kr. 

Kitas vaizdas -apsilankymas pas Yousefą Boutros-Ghali, Egip- 
to ekonomikos ministrą, baigusį Masačusetso technologijos insti- 
tutą. Kai atvykau į jo pastatą, liftininkas, Egipto valstietis, manęs 
laukė prie lifto, kurį jis valdė raktu. Tačiau prieš jį paleisdamas, 
kad manenuvežtų aukštynįministro kabinetą, sušnabždėjo Kora- 
no eilutę: „Vardan Dievo, maloningojo, gailestingojo“. Vakarietį 
stebina girdint, kaip jūsų liftininkas, prieš uždarydamas duris, 
taria maldos žodžius, bet jam tai buvo kultūrinis papratimas, gi- 
liai įsišaknijęs jo tradicijoje. Dar kontrastas: p. Boutros-Ghali yra 
kūrybingiausias moderniųjų technologijų globalėjimo vairuotojas 
Egipte, betjo liftininkas sukalba maldą prieš jus nuveždamas aukš- 
tyn įjo kabinetą. 

Šios scenos atkreipė mano dėmesį į tikrąją įtampą Egipto širdy- 
je: nors jo mažas, apsiginklavęs mobiliaisiais telefonais elitas ir 
neabejotinai siekė tiesiogiai prisijungti ir sėsti į globalų ekonominį 
traukinį, daugelis kitų baiminosi, kad bus pralenkti arba praras 
savo tapatybę, besistengdami jį pavyti. Po savaitę trukusių ir glo- 
balėjimo kainos, ir naudos aptarinėjimų aš iš tikrųjų buvau apstul- 
bintas, kaip daugelis egiptiečių, įskaitant daugelį intelektualų, matė 
tik kainą. Juo daugiau aš aiškinau globalėjimą, tuo daugiaujie dėl 
jo nerimavo. Pagaliau man dingtelėjo, kad susiduriu su tuo, ką 
antropologai vadina „sisteminiu nesupratimu“. Sisteminis nesu- 
pratimas atsiranda, kai jūsų sistema ir kito Žmogaus sistema yra 
tokios iš esmės skirtingos, kad to negali kompensuoti suteikdamas 
daugiau informacijos. 

Egiptiečių nerimas dėl globalėjimo iš dalies įsišaknijęs dėl pa- 
teisinamos baimės, kad jiems vis dar trūksta technologinio pagrin- 
do konkuruoti. Bet jis įsišaknijęs ir tame, kas susiję su kultūra, - o 


ne tik profesoriaus iš Kairo universiteto klausime man: „Ar globa- 

lėjimas reiškia, kad mums visiems reikės pasidaryti amerikiečiais?“ 
Nerimas siekia giliau, ir jei jo nesuprantate, nesuprasite nė tradici- 
nių visuomenių priešiškos reakcijos į globalėjimą. Daugelis ameri- 
kiečių lengvai susitapatina su modemnėjimu, technologijomis ir in- 
ternetu, nes vienas iš svarbiausių dalykų, ką jie padaro - padidina 
žmogaus pasirinkimo galimybes. Geriausiu atveju, jie Žmogui sutei- 
kia galią ir jį išlaisvina. Bet tradicinėse visuomenėse, tokiose kaip 
Egipto, kolektyvas, grupė kur kas svarbiau už Žmogų, ir suteikti 
žmogui galią - tolygu padalyti visuomenę. Todėl „globalizuotis“ 
jiems ne tik reiškia priverstinai valgyti daugiau dvigubų mėsainių, 
tai reiškia keisti žmogaus santykį su jo valstybe ir bendruomene 
tokiu būdu, kuris jiems atrodo socialiniu požiūriu griaunantis. 

„Ar globalėjimas reiškia, kad mes tiesiog paliekame vargšus 
rūpintis savimi?“ - klausė manęs viena išsilavinusi egiptietė. „Kaip 
privatizuosime, kai neturime apsaugos tinklų?“ - klausė profeso- 
rius. Aukšto rango Egipto pareigūnas sakė, kad kai čionykštė vy- 
riausybė sakosi „privatizuojanti“ pramonę, instinktyvi egiptiečių 
reakcija būna tokia, kad kažkas iš valstybės „vagiama“. 

Po daugybės tokių pokalbių aš suvokiau, kad dauguma egip- 
tiečių — ir tai suprantama - prie globalėjimo artėja iš nevilties ir 
neišvengiamybės derinio, o ne dėl to, kad matytų kokią nors gali- 
mybę. Globalėjimu ketinta prisitaikyti prie iš išorės ateinančios 
grėsmės, o ne padidinti savo laisves. Dar aš suvokiau, kad anks- 
tesnės jų ideologijos — arabų nacionalizmas, socializmas, fašiz- 
mas ar komunizmas, - nors ir neturėjo jokios ekonominės pras- 
mės, bet jose būta tam tikros įkvepiančios jėgos. Tačiau globalizmas 
to visai neturi. Kai tradicinei visuomenei sakote, kad jai reikia mo- 
dernizuotis, sumažinti darbuotojų ir prisijungti prie interneto, tai — 
išbandymas be jokios atperkančios ar įkvepiančios jėgos. Štai kodėl, 
nepaisant akivaizdžios globalėjimo galios pakelti pragyvenimo ly- 
91, bus sunku jį įsiūlyti visiems tiems milijonams, iki šiol prieš 


važiuojant liftu sukalbantiems maldą. 

Ši lygių varžovų kova šiandien vyksta visame arabų pasaulyje, 
nuo Maroko iki Kuveito. Štai kaip šią globalėjimo kovą savo šalyje 
apibūdino vienas aukšto rango finansų pareigūnas arabas: „Kar- 
tais jaučiuosi, tarsi priklausyčiau masonams ar kokiai nors slaptai 
draugijai, nes žvelgiu į pasaulį visai kitaip negu daugelis žmonių 
aplink mane. Tarp manoirjų kalbos bei žodžių Žioji didžiulė bedug- 
nė. Čia ne tai, kad mannebūtų pavykęjųįtikinti. Dažnai negaliu su 
jais netgi bendrauti, jie taip toli nuo šio globalaus požiūrio. Todėl 
kai reklamuoju su globalėjimu susijusį politikos klausimą, manjis 
visada pasisuka taip: kiek žmonių sugebėsiu suburti šiai naujai idė- 
jai ir ar pajėgsiu sudaryti krizinę masę, kad pavyktų peršokti? Jei iš 
tinkamose vietose esančių savo Žmonių galite pakankamai išgauti, 
sistema gali pajudėti. Tačiau tai sunku. Daugybę dienų jaučiuosi 
taip, tarsi Žmonės ateitų pas mane ir sakytų: „Mums tikrai reikia 
perdažyti kambarį“. Oaš sakau: „Ne, mums tikrai reikia perstatyti 
visą pastatą ant naujų pamatų“. Taigi visas jų pokalbis su jumis yra 
apie tai, kokios spalvos dažus naudoti, o jums galvoje tesisuka visai 
nauja konstrukcija, kurią reikia pastatyti, ir nauji pamatai, kuriuos 
reikia padėti. Dėl dažų spalvos galėsime nerimauti vėliau! Brazilija, 
Meksika, Argentina -jose dabar yra ta krizinė masė Žmonių ir parei- 
gūnų, pajėgiančių suprasti šį pasaulį. Bet daugelyje besivystančių 
šalių to dar nėra, todėl ir jų perėjimas vis dar toks abejotinas“. 

Maroko vyriausybė privatizuoja tiesiog pardavinėdama dau- 
gelį valstybinių įmonių tai pačiai mažai ekonominei klikai, susiju- 
siai su karaliaus rūmais ir kažkada viešpatavusiai valstybinėse 
monopolijose. Štai kodėl 3 procentai Maroko gyventojų valdo 85 
procentus šalies turto. Maroko universitetai, unikaliai suderinan- 
tys tai, kas socialistinėje ir prancūziškoje švietimo sistemose blo- 
giausia, kasmet išleidžia tiek daug diplomantų, negalinčių rasti 
darbo ir neturinčių verslo ar techninių įgūdžių, tinkančių šiandie- 
ninei informacinei ekonomikai, kad dabar Maroke radosi „Bedar- 


bių universitetų diplomantų sąjunga“. 

Nors prie globalėjimo sistemos ir Sparčiojo pasaulio prisijungė dau- 
giau šalių, vis dėlto ėmė formuotis dar viena nauja priešiškos reak- 
cijos grupė - sužeistų gazelių. Šią grupę sudaro žmonės, kurie 
manosi išmėginę globalėjimą, kurie buvo sistemos apdaužyti ir 
kurie, užuot pakilę, nusipurtę dulkes ir darę tai, ko reikia, norint 
grįžti į Spartųjį pasaulį, dabarstengiasi dirbtinai jam užkirsti kelią 
arba priversti pakeisti visos sistemos taisykles. Šios grupės vaiki- 
nas iš plakato yra Malaizijos ministras pirmininkas Mahathiras. 
Niekas taip nepyksta, kaip nusvilęs globalizuotojas. 1997 m. spa- 
lio 25 d., Azijos ekonominio kracho metu, Edinburgo Sandraugos 
šalių aukščiausio lygio susitikime Mahathiras pareiškė, kad glo- 
bali ekonomika, - kuri Malaizijon įpylė milijardus dolerių investi- 
cijų, be kurių niekada nebūtų buvę įspūdingo jos augimo - pasida- 
rė „anarchiška““. 

„Tai neteisingas pasaulis, - piktinosi Mahathiras. - Daugelis 
mūsų sunkiai kovojome ir netgi liejome kraują, kad būtume nepri- 
klausomi. Kai nebelieka sienų ir pasaulis tampa viena esybe, ne- 
priklausomybė gali pasidaryti bereikšmė.“ 

Nenuostabu, kad 1998 m. Mahathiras buvo pirmasis Azijos glo- 
balizuotojas, kuris įvesdamas kapitalo kontrolę mėgino sustabdy- 
ti nežabotus spekuliacinius jo valiutos ir vertybinių popierių rin- 
kos svyravimus. Singapūro informacijos ministras George'as Yeo 
apibūdindamas tuometinius Mahathiro veiksmus sakė: „„Malaizi- 
ja pasitraukė į užutekį ir stengiasi inkarais pritvirtinti savo laivus, 
bet ši strategija nėra nepavojinga“. 

Tikrai nėra. Jei manote, kad galite ilgam pasitraukti į dirbtinai 
suformuotą trečią erdvę ir mėgautis kylančiu pragyvenimo lygiu, 
jūs iš tiesų apgaudinėjate save ir savo žmones. Vis dėlto Mahat- 
hiro pasitraukimas, pasirodęs tik laikinas, besivystančiame pa- 
saulyje buvo sutiktas su tam tikru pritarimu, - nors jo niekas ir 
nemėgdžiojo. Mums žengiant į šį antrą globalėjimo dešimtmetį, tos 


auksiniams tramdomiesiems marškiniams ir Sparčiajam pasau- 

liui pasipriešinusios šalys vis labiau įsisąmonina, kad nebegali 
toliau priešintis. Jos žino, kad pasitraukimo strategija ilgalaikėje 
perspektyvoje neskatins augimo. Keletą metų įvairiuose Pasaulio 
banko susitikimuose ir kitose renginiuose susitikdavau Emadą 
ElDin Abeebą, Egipto žurnalo Al Alam redaktorių, ir keletą metų jis 
man reikšdavo dideles abejones dėl Egipto prisijungimo prie šios 
globalėjimo sistemos. Kai jį sutikau Davoso forume 1999 m. ,jis man 
pasakė: „Gerai,suprantu, kad mums reikia pasiruošti tam globalėji- 
mui ir už tai iš dalies mes atsakingi. Traukinys išvyksta ir mums 
reikėtų tai Žinoti ir atlikti savo namų darbus. Bet dabarjūs turėtumė- 
te truputį pristabdyti traukinį ir suteikti mums progą įšokti“. 

Aš jo nepasigailėjau ir pasakiau, kad ką tik grįžau iš spaudos 
priešpiečių su Billu Gatesu. Visi žurnalistai jo klausinėjo: „Pone 
Gatesai, tos interneto akcijos -jos muilo burbulas, tiesa? Be abejo, 
jos muilo burbulas. Jos tikriausiai muilo burbulas?“ Galų gale su- 
sierzinęs Gatesas žurnalistams pasakė: „Paklausykit, žinoma, jos 
yra muilo burbulas, bet jūs visi nesuprantate, koks reikalas. Tas 
muilo burbulas į šią interneto pramonę pritrauks tiek daug naujo 
kapitalo, kad „vis sparčiau“ stums naujoves“. Tai štai: rytą klau- 
siausi Billo Gateso, kuris man sakė, kad Spartusis pasaulis bus 
dar spartesnis, o popietę klausiausi, kaip Adeebas man sakė norįs 
įšokti į traukinį, bet gal kas nors galėtų jį tik truputį pristabdyti. 

„O kad galėčiau pristabdyti šį globalėjimo traukinį, - tariau 


Abeebui, -bet niekas jo nevaldo.“ 


Sykį gėriau kavą Amane, Jordanijoje, interneto kavinėje, pavadin- 
toje BooksOCufe, kuri yra kiek paėjus gatve nuo vieno iš didžiųjų 
romėnų amfiteatrų Artimuosiuose Rytuose neįtikėtinai gerai išsi- 
laikiusių griuvėsių. Lankiausi čia 1997 m. rugsėjį, ir savininikas 
Madianas al-Jazerah sustojo prie mano stalelio prisistatyti. Jis pri- 
mygtinai norėjo, kad aš šeimininko sąskaita suvalgyčiau gabalėlį 


pyrago su bananiniu kremu. „Kodėl pyrago su bananiniu kre- 

mu?“ —paklausiau. „Na, - paaiškino jis, - jį iškepė Izraelio amba- 
sadoriaus pavaduotojo Amane žmona.“ 

„Nagi, išsiaiškinkime, - pasakiau, - pyragą su bananiniu kre- 
mu interneto kavinėje Amane iškepė Izraelio ambasadoriaus pa- 
vaduotojo žmona! Tai puiku. Man tai patinka.“ 

„Na, ne visiems taip jau puiku, - paaiškino jis. - Islamo funda- 
mentalistai Amane, sužinoję, kad interneto kavinėje Amane pyra- 
gą subananiniu kremu iškepė Izraelio diplomato žmona, pareika- 
lavo boikotuoti interneto kavinę, kol pyragas nebus pašalintas iš 
meniu. Jie pareikalavo boikotuoti vietinį internetą.“ (Aišku, boiko- 
tas nepavyko, o pyragas iki šiol yra meniu!) 

Fundamentalistai, nusistatę prieš izraelietės iškeptą pyragą su 
bananiniu kremu, atstovauja dar vienai priešiškai reakcijai į glo- 
balėjimą. Tai priešiška reakcija visų tų milijonų Žmonių, negalin- 
čių pakęsti, kad globalėjimas suvienodina žmones: Jordanijos mu- 
sulmonui padeda izraelietės iškeptą pyragą su bananiniu kremu, 
į jūsų namus atveda svetimus Žmones suų svetimais papročiais, 
panaikina kultūrų savitumus ir negailestingai su šaknimis išrau- 
naalyvmedžius, kurie pasaulyje jus įkurdina ir įtvirtina. Akivaiz- 
du, kad daug Žmonių arba pasirengę daug ko iš savo vietinės kul- 
tūros atsisakyti suamerikietintos-globalizuotos vartotojų kultūros 
naudai, arba stengiasi abi suderinti savo gyvenime, rengdamiesi ir 
valgydami, mąstydami. Žmonių gebėjimo stengtis suderinti šiuos 
visokius dalykus nereikėtų vertinti atsainiai. Jei žmonės nebūtų 
tokie geri ekvilibristai, McDonald's ir Disnėjus nebūtų visame pa- 
saulyje tokie populiarūs. Tiesą sakant, jie pasiruošę kariauti, kad 
apgintų savo vietinę kultūrą nuo globalios. Jų karo šūkis toks: „Ne- 
noriu būti globalus. Noriu būti lokalus“. Globalizuotojams hierar- 
chija susijusi su tais, kurie labiausiai prisijungę. Fundamentalis- 
tams hierarchija susijusi su tais, kurie labiausiai atsiskyrę - nuo 


bet ko, išskyrus jų vieną tiesos šaltinį. 

Ši kultūrinė priešiška reakcija ima labiausiai politiškai desta- 
bilizuoti tada, kai susituokia su viena iš kitų priešiškų reakcijų, kai 
grupės, globalėjimo nuskriaustos ekonomiškai, susijungia su tais, 
kurie įžeisti kultūriškai. Šis reiškinys akivaizdžiausias Artimuo- 
siuose Rytuose, kur uniformas dėvintys fundamentalistai ėmė ge- 
rai nutuokti, kaip sutelkti priešiškas kultūrinę, politinę ir ekono- 
minę reakcijas į globalėjimą po viena vėliava ir į vieną bendrą 
politinį judėjimą, siekiantį paimti valdžią ir pasaulį aptraukti šy- 
du. Pirmoji Alžyro opozicijos vėliava buvo tuščias maišas, naudo- 
jamas laikyti kuskusui, populiariems Šiaurės Afrikos grūdams, ku- 
ris simbolizavo alžyriečių darbuotojų, ypačjaunų, nusivylimą tuo, 
kad neturi jokio darbo. Tačiau pamažu tie, kurie nešė tą tuščią 
kuskuso maišą, bendram reikalui susijungė su islamo fundamen- 
talistais, nusistačiusiais prieš vakarietinančius, sekuliarizuojan- 
čius Alžyro režimo metodus, ir drauge jie sukėlė galingą priešišką 
reakciją su žalia islamo fundamentalistų vėliava prieš tuos Alžy- 
re, kurie norėjo šalį susieti su globalėjimo sistema. 

Benjamino Netanyahu išrinkimas Izraelio ministru pirminin- 
ku 1996 m. iš dalies buvo priešiška politinė reakcija į Oslo taikos 
susitarimų sukeltus sunkumus, bet tai buvo ir priešiška kultūrinė 
reakcija į globalėjimą ir integraciją, slypinčius Izraelio susitaiky- 
me su arabais. Izraelio religinis mokslininkas Moshe Halbertalis 
sykį man užsiminė, jog Shimono Pereso įsivaizdavimas, esą jo anū- 
kai ir Yassero Arafato anūkai „visi drauge gamins mikroschemas“, 
atrodė kažkaip iš pamatų grėsmingai daugeliui Izraelio religingų 
žydų. Jie baiminosi, kad jei apie Izraelį grius geto sienos ir Izraelis 
supanašės su Artimaisiais Rytais - taip pat, kaip Amerikos žydai 
supanašėjo su Amerika, - judaizmui tai nebus gerai. Jie šiek tiek 
nerimavo, kad „taika dabar“ ir „žydų dabar“ iš tiesų negalėtų gy- 
vuoti greta, - ypač kai atrodė, kad taika reiškia daugiau globalėji- 


mo, daugiau integracijos, daugiau Blockbuster vaizdajuosčių, dau- 

giau nešvankybėmis aprašinėtų kabelinės televizijos stočių ir Pizza 
Hut. Taigi ženklai, 1996 m. pasirodę kraštutinių ortodoksų gyve- 
namuose miestų rajonuose Netanyahu rinkimų išvakarėse, skelbė: 
„Balsuokite už Bibi. Jis tinka žydams“. Vis dėlto ir Izraelyje prie- 
šiška kultūrinė reakcija į globalėjimą susijungė su ekonomine ir 
politine. Po taikos sutarties su Jordanija Izraelio tekstilės gaminto- 
jai ėmėsi logiško veiksmo, t. y. mažai įgūdžių reikalaujančius dar- 
bus ėmė perkėlinėti iš Izraelio plėtros miestelių, tokių kaip Kiryat 
Gatas, per upę į Jordaniją, kur atlyginimai sudaro tik dalelę tų, 
kurie mokami Izraclyje. Staiga Izraelio tekstilės darbuotojai, nepa- 
sirengę Inlel gamyklai, kuri irgi statoma Izraelyje, pajuto, kad jų 
darbai iškeliauja į Jordaniją - ten, kur jų darbai niekada nebūtų 
buvę perkelti, jei ne taika ir globalėjimas. Kiryat Gato darbuotojai 
nerimauja, kad „taika dabar“ ir „darbai dabar“ nesugyvens kartu, 
o kadangi daugelis jų yra žydai iš Rytų, jie reaguoja palaikydami 
„Shas“, kraštutinių ortodoksų sefardų partiją, kuri globalėjimui 
priešinasi religiniu ir kultūriniu pagrindais, o labiausiai jai rūpi 
„Mesijas dabar“. Taigi, mesijas dabar, žydų dabar ir darbai da- 
bar —visi susijungė į vieną protesto judėjimą prieš globalėjimą. 
Žinoma, nieko bloga stengtis pritvirtinti visuomenę prie religi- 
nių ir tradicinių vertybių pagrindo. Tai svarbūs alyvmedžiai, vie- 
nijantys visuomenę. Ne kiekvienas, palaikantis tokias vertybes, 
kaip nors susijęs su smurtiniu fundamentalizmu. Bet kai šį funda- 
mentalizmą varo ne tikras dvasingumas, o priešiška reakcija į globa- 
lėjimą, dažnai jis pereina į sektantizmą, smurtą ir išskirtinumą. 
Juo labiau išskirtinis jūs tapsite, juo mažiau būsite prisijungęs prie 
tinklo, tuo labiau atsiliksite, ojuo labiau atsiliksite, tuo labiau norė- 
site pasitraukti ir su didesniu išskirtinumu atmesti išorinį pasaulį. 
Tačiau jums nereikia būti f£undamentalistu musulmonu ar Žy- 
du, kad panorėtumėte prisijungti prie priešiškos reakcijos į globa- 
lėjimą dėl to, kad jis gali priversti jus nuosavame sodelyje už namo 


pasijusti tarsi pašaliečiu. Tai visuotinis reiškinys. Keliavau po Azi- 

ją, kai Australijoje vyko parlamento rinkimai, ir mane apstulbino, 
kiek jų rinkimų kampanija sukosi apie sausainius ir maudymosi 
aprangą. Taip, Australijoje ginčytasi dėl tokio klausimo: tuometi- 
nis Australijos konservatorių partijos vadovas Johnas Howardas 
tvirtino, kad valdančioji Paulo Keatingo Leiboristų partija, užside- 
gusi integruoti Australiją į globalią ekonomiką ir padaryti atvires- 
nę užsienio investicijoms, sudarė padėtį, kai labiausiai brangina- 
mas Australijos bendroves superka globalios bendrovės, 
įsikūrusios užsienyje ir valdomos užsieniečių. Howardas kaltino, 
kad australai praranda tautinius simbolius globalios rinkos nau- 
dai, o iš tikrųjų - patį suverenumą ir tapatybę, net jeigu ekonomika 
gerėja. Ypač jis atkreipė dėmesį į tai, kad Arnott's sausainiai, su 
kuriais užaugo visi Australijos moksleiviai, buvo parduoti JAV 
bendrovei (ne kokiai kitai, o Campbell 's Soup!), kuri tikriausiai ims 
kišti nagus prie „Iced Vo-Vo“ recepto - žinomiausio Australijos 
sausainio su zefyru ir kokoso riešutais. Tas pats pasakytina, teigė 
Howardas, ir apie žinomus Australijos maudymosi kostiumus Spe- 
edo, kurie, kaip jis skundėsi, buvo parduoti JAV firmai. Tai, kas 
atsitiko „Iced Vo-Vo“ ir Speedo, iš tikrųjų tapo aktualiu vieno iš 
rinkimų debatų klausimu. Šie alyvmedžio laikymosi argumentai 
padėjo Howardui didele balsų dauguma nugalėti „Lexus“ pamė- 
gusį Keatingą. 

Po metų, 1997 m. pavasarį, važiavau per Indianos dirbamos 
žemės plotus į Purdue universitetą, o vairavo labai mąslus Purdue 
istorijos profesorius Johnas Larsonas. Kai atsidūrėme netoli Lafa- 
jeto, pamačiau horizonte dunksančią didžiulę gamyklą. „Kas tai?“ — 
paklausiau. „Tai „Subaru“ gamykla“ ,- privažiavus arčiau paaiš- 
kino profesorius Larsonas. Paskui pridūrė, kad ši „Subaru“ ga- 
mykla - pirmoji Indianos, „kaip trečiojo pasaulio šalies, patirtis“. 

„Kaip tai?“ - paklausiau. 

„Kartai, kaip mano, užaugusiai šeštajame dešimtmetyje, būtent 


Amerika plėtė visas ribas, - sakė Larsonas. - Mes atlikome visą 

globalizavimą. Bet kai automobilių gamintojai japonai ieškojosi 
vietos „Subaru“ gamyklai, jie atvyko čia taip, kaip amerikiečiai 
vyksta Indijon, uždavinėdami visus tuos klausimus: „Ar mes gali- 
me gauti tai, ko norime? Ar mes pasitikime žmonėmis? Ar jūsų 
darbuotojai patikimi? Koks čia mokslo lygis? Armes gausime mo- 
kesčių lengvatas?“ Čionykštės bendruomenės vadovai troško in- 
vesticijų, bet kai kurie žmonės klausė: „Kas tiejaponai, kad klausi- 
nėtų apie mūsų mokyklas?“ 

Kai „Subaru“ žmonės nusprendė Lafajete pastatyti savo ga- 
myklą, kažkas pasiūlė, kad jie šios bendrovės, ateinančios ir sutei- 
kiančios visus tuos darbus, garbei pervadintų pro gamyklą einantį 
greitkelį kažkaip panašiai į „Subaru“ greitkelį“. „Bet paskui apie 
tai išgirdo vietiniai VFW [Užsienio karų veteranai| ir sukėlė di- 
džiulį triukšmą, - paaiškino Larsonas. - Jie pasakė, kad to greitke- 
lio pervadinti negalima. Argi nežinote, ką reiškia jo pavadinimas?“ 
Greitkelis jau buvo pavadintas Batano greitkeliu - pusiasalio Fili- 
pinuose garbei, kur 1942 m. balandį mirties žygyje Žuvo tūkstan- 
čiai amerikiečių, patekusių į japonų nelaisvę. 

„Subaru“ žmonės buvo labai delikatūs ir pasakė, kad jokiu bū- 
du nepervadintume Batano greitkelio „Subaru“ greitkeliu, - sakė 
profesorius Larsonas. - Nuo tada žmonės visai priprato prie japo- 
nų irjuos priėmė gerai. Japonų vadybininkai su savo šeimomis čia 
pakaitomis atvažiuoja ir išvažiuoja. Jų vaikai vaikščioja į vietines 
mokyklas, išskyrus šeštadienius, kai japonų vaikai eina į savo mo- 
kyklas, kad išsaugotų savo kalbą, ir dar todėl, kad jiems neatrodo, 


jog pas mus pakankamai gerai mokoma matematikos.“ 

16. Banga 
(Arba priešiška reakcija į priešišką reakciją) 


1995 m. žiemą lankiausi Hanojuje. Kas rytą norėdamas pasimankš- 
tinti vaikštinėdavau aplink pagodas, stovinčias Hoan Kiemo eže- 
ro salose, Hanojaus centre, ir kas rytą sustodavau prie mažytės 
vietnamietės, pritūpusios ant šaligatvio su savo vonios kambario 
svarstyklėmis. Už nedidelį mokestį ji siūlėsi pasverti Žmones. Kas 
rytą aš jai sumokėdavau dolerį ir pasisverdavau. Ne tai kad man 
reikėjo Žinoti, kiek aš sveriu. Žinojau, kiek sveriu. (Kiek atsimenu, 
jos svarstyklės nebuvo labai tikslios.) Ne, bendradarbiavimas su ta 
ponia buvo mano indėlis į Vietnamo globalėjimą. Manjos žodžiais 
neišreikštas devizas buvo toks: „Kad ir ką turėtum, kad ir kokį 
didelį ar mažą - parduok tai, tuo prekiauk, tai mainyk, tai išpirk, 
tai išnuomok, bet ką nors daryk, kad iš to gautum pelno, pagerin- 
tum savo pragyvenimo lygį ir patektum į žaidimą“. 

Ta ponia irjos svarstyklės įkūnija svarbiausią globalėjimo tiesą, 
pernelyg dažnai pasimetančią tarp šnekų apie elitinius pinigų val- 
dytojus, investicinius fondus ir sparčius mikroprocesorius. Ji tokia: 
globalėjimas kyla iš apačios, iš gatvių, iš pačių Žmonių sielų ir iš jų 
pačių giliausių siekių. Taip, globalėjimas yra finansų, technologijų 
ir informacijos gaminys, bet visus šiuos tris dalykus varo paprastas 
geresnio gyvenimo troškimas, - gyvenimo, kuriame būtų galima lais- 
viau rinktis, kaip suklestėti, ką valgyti, ką vilkėti, kur gyventi, kur 
keliauti, kaip dirbti, ką skaityti, ką rašyti ir ko mokytis. Jis prasideda 
nuo ponios Hanojuje, pritūpusios ant šaligatvio, siūlančios vonios 
kambario svarstykles tarsi savo bilietą į Spartųjį pasaulį. 

Atrodo, kad Hanojaus centre kas nors išnaudoja kiekvieną šali- 
gatvio centimetrą - kas nors pardavinėjama nuo patiesalo, iš laga- 
mino ar nuo lentynų priešais parduotuves. Kiekvieną kelio centi- 
metrą buvo užėmę Žmonės, mainantys savo sandalus į dviratį, savo 


dviratį - į motorolerį, savo motorolerį - į „Honda Civic“, savo 

„Honda Civic“ —į „Toyota Camry“ ir- taip - netgi savo „Toyota 
Camry“ -į retkarčiais pasitaikantį „Lexus“. Kadangi apie globalė- 
jimą mes paprastai manome kaip apic kažką, esantį išorėje, prie ko 
prisijungia šalys, ar kažką, primestą iš viršaus ir iš toliau, mes 
paprastai pamirštame, kiek savo gelmėse jis yra ir paprastų žmo- 
niųjudėjimas, kylantis iš kiekvieno mūsų vidaus. 

Tai paaiškina, kodėl kartu su priešiška reakcija į globalėjimo 
žiaurumus, spaudimus ir išbandymus, kyla ir kita banga, kurios 
žmonės reikalauja naudos iš globalėjimo. Šią bangą varo milijonai 
darbuotojų, kuriuos globalėjimas apdaužė, bet kurie vis dėlto pa- 
kyla, nusipurto dulkes ir vėl beldžiasi į globalėjimo duris, reika- 
laudami patekti į sistemą. Jei tik turi pusėtiną progą, vėžliai nenori 
būti vėžliais, aplenktieji nenori pasilikti užpakalyje, o neišmanė- 
liai nori sužinoti šį tą daugiau. Jie nori būti liūtais arba gazelėmis. 
Nori gauti sistemos gabalėlį, o neją sunaikinti. 

Buvau Rio de Žaneire, kai Brazilijos vyriausybė privatizavo vals- 
tybinę telefonų bendrovę Telebras. Rio de Žaneire vyko dideli gat- 
vių protestai prieš privatizavimą. Tačiau mane labiausiai apstul- 
bino tai, kad kitą dieną Brazilijos laikraštis O Globo išspausdino 
interviu su vienu iš demonstrantų, kurio buvo paklausta, kodėl 
atėjo. Jis atsakė atėjęs į demonstraciją, nes „maniau, kad galbūt 
gausiu darbą“. Vargšas vyrukas nebuvo prieš privatizavimą. Jis 
tik norėjo gauti savo dalį. 

Žmonės sutiks su kur kas didesniais sunkumais, susijusiais su 
globalėjimu, negu kai kas galbūt mano, -iš dalies todėl, kad Rusi- 
jos šachtininkai, Meksikos valstiečiai ir Indonezijos darbininkai 
supranta, jog, iš tiesų jie neturi jokio kito pasirinkimo, kaip tik di- 
dinti spartą iki Sparčiojo pasaulio, o iš dalies dėl to, jog daugelis jų 
nenori, kad būtų kaip nors kitaip. Aišku, jei rinkos jėgos plieks 
negailėdamos, -jei žmonės manys, kad sistema taip sukvailėjo, jog, 
nutrūksta ryšys tarp sunkaus darbo ir aukštesnio pragyvenimo 


lygio, todėl jokios skausmingos reformos ir diržų veržimasis ne- 

duos jiems dalies, - tada ši sistema pavojuje. Bet mes nepasiekėme 
to taško - dar ne. 

Pagalvokite apie Rusijos darbininkus, kuriems po komunizmo 
žlugimo ištisas savaites ir mėnesius nebuvo mokamas atlygini- 
mas. Kodėl jie nepavertė pelenais Kremliaus? Todėl, kad jie anks- 
čiau buvo su tuo susidūrę ir žino, kuo tai baigiasi. Šįsyk jie nori 
kitokios pabaigos - gerovės, laisvės, pasirinkimo, —ojie pasirengę 
už tai nepaprastai daug paaukoti. Mano mėgstamą 1998 m. Rusi- 
jos istoriją mano draugui papasakojo rusų ekonomistas - apie ru- 
są autocisternos vairuotoją miestelyje už Uralo, kaip jis atvarė sa- 
vo autocisterną prie savivaldybės ir pareikalavo visų savo seniai 
uždelstų atlyginimų. Kai išgąsdinti miestelio gyventojai apsupo 
autocisterną ir paklausė vairuotojo, ar jis ketina išsprogdinti savi- 
valdybės pastatą, jis pasakė: ne, ne, ne vienintelė priežastis, ko- 
dėl jis atvažiavo autocisterna - ta, kad kitaip jis negalėjo čia nusi- 
gauti ir neišgalėjo važiuoti taksi. Jis tik norėjo, kad būtų sumokėta. 

Iš tikrųjų, nepaisant pykinimo, kurį visuomenėje sukelia globa- 
lus kapitalizmas, kapitalizmo plitimas pakėlė gyvenimo lygį aukš- 
čiau, greičiau ir daugiau Žmonių negu bet kuriuo kitu istorijos lai- 
kotarpiu. Be to, jis į viduriniąsias klases atvedė daugiau neturtingų 
žmonių greičiau negu bet kuriuo kitu Žmonijos istorijos laikotar- 
piu. Taigi nors ir didėja skirtumas tarp turtingų ir vargšų - šian- 
dieninės globalėjimo sistemos laimėtojai iš tiesų atsiplėšia ir atsi- 
skiria nuo visų kitų, - daugelyje pasaulio dalių žemiausia skurdo 
riba nuolat kyla. Kitaip tariant, nors santykinis skurdas daugelyje 
šalių galbūt ir didėja, bet visiškas skurdas daugelyje šalių tikrai 
mažėja. Remiantis 1997 m. Jungtinių Tautų žmogaus raidos ata- 
skaita, per paskutinius penkiasdešimt metų skurdas sumažėjo la- 
biau, negu per ankstesnius penkis šimtus metų. Besivystančios 
šalys per paskutinius trisdešimt metų taip sparčiai žengė į priekį, 
kaip pramoninis pasaulis per praėjusį amžių. Nuo 1960 m. kūdi- 


kių mirtingumo lygis, prasta mityba ir neraštingumas pastebimai 

sumažėjo, tuo tarpu pasiekti gerą vandenį kur kas sunkiau. Per 
palyginti trumpus laikotarpius šalys, buvusios atviriausios globa- 
lėjimui, tokios kaip Taivanas, Singapūras, Izraelis, Čilė ir Švedija, 
pasiekė gyvenimo lygį, panašų į Amerikos ir Japonijos, tuo tarpu 
viduriniosios klasės gretos tokiose šalyse, kaip Tailandas, Brazili- 
ja, Indija ir Korėja, pagausėjo, - iš dalies dėl globalėjimo. 
Įsiskaitykite į šį straipsnį Ie Econornist (2000 m. sausio 8 d.): 


SAUGOKITĖS: siautėja tarptautinės bendrovės, naikindamos darbo 
vietas, darydamos įtaką atlyginimams ir apskritai žlugdydamos vie- 
tines ekonomikas. Bent jau taip tvirtina globalėjimo kritikai. Bet neša- 
liškas žvilgsnis į skaičius sako, kad padėtis visai kitokia, kaip aiškėja 
iš naujo EBPO (Ekonominio bendradarbiavimo ir plėtros organizaci- 
jos) šalių lyginamojo tyrimo - pirmo, smulkiai supažindinančio su 
užsienio firmų indėliu į valstybių ekonomikas. 

Pirma tiesa: užsienio firmos savo darbuotojams moka daugiau nei 
šalies vidurkis, ir tas skirtumas didėja. Pavyzdžiui, 1989 m. Ameriko- 
je užsienio firmos mokėjo 4 procentais daugiau negu vietinės; 1996 m. 
jos mokėjo 6 procentais daugiau. 

Antra tiesa: daugelyje šalių užsienio firmos darbo vietas kuria greičiau 
negu vietinės. Amerikoje užsienio firmų darbuotojų skaičius tarp 1989 
ir 1996 m. didėjo 1,4 procento per metus, palyginti su 0,8 procento 
augimu vietinėse. Ir Britanijoje, ir Prancūzijoje užimtumas užsienio fir- 
mose didėjo 1,7 procento per metus; vietinėse jis 2,7 procento mažėjo. 
Tik Vokietijoje ir Nyderlanduose užsienio firmos atleidinėjo darbuotojus. 
Trečia tiesa: užsienio firmos daug išleido moksliniams tyrimams ir 
plėtrai (R4-D) šalyse, kuriose jos investuoja. 1996 m. joms teko 12 
procentų Amerikos Rė:D išlaidų, 19 procentų - Prancūzijos ir nuosta- 
būs 40 procentų - Britanijos. Išties kai kuriose šalyse užsienio firmos 
išleidžia didesnę savo apyvartos dalį Rėc:D negu vietinės. Pavyzdžiui, 
Britanijoje užsienio firmos RD išleidžia 2 procentus savo apyvartos; 


vietinės firmos tik 15 procento. 

Ketvirta tiesa: užsienio firmos paprastai daugiau už vietines ekspor- 
tuoja. 1996 m. užsienio firmos Airijoje eksportavo 89 procentus savo 
gamybos apimties, vietinės — tik 34 procentus. Skirtumas Nyderlan- 
duose buvo 64 ir 37 procentai, Prancūzijoje — 35,2 ir 33,6 procentai, 
Japonijoje — 13,1 ir 10,6 procentų. Didelė išimtis - Amerika, kur vieti- 
nės firmos eksportavo 15,3 procentų savo gamybos apimties, o užsie- 
nio — tik 10,7 procentų. 

Ši užsienio investicijų nauda dar didesnė EBPO vargingesnėse ekono- 
mikose. Paimkime Turkiją. Atlyginimai užsienio firmose 124 procen- 
tais didesni už vidurkį; jų darbuotojų skaičius per metus išaugo 11,5 
procentų, palyginti su 0,6 procento vietinėse; jų išlaidos RėrD dvigu- 


bai didesnės už vietinių firmų. 


Tad nenuostabu, kad nors priešiška reakcija į globalėjimą išlieka, 
šią priešišką reakciją nuolat švelnina didesnio globalėjimo ban- 
ga -įsistemą nori daugiau žmonių. Kad taisuvoktumėte, nereikia 
būti politologu. Jums tereikia kone bet kurioje besivystančioje šaly- 
je pereiti gatve. 

Susipažinsite su Chanokphat Phitakwanokoon, keturiasdešim- 
ties metų Tailando kine, mažoje krautuvėlėje Bankoko centre prie 
Bevielio kelio pardavinėjančia cigaretes ir kiniškus koldūnus Bao. 
Buvau apsistojęs viešbutyje netoli tos vietos 1997 m. gruodį, - tą 
savaitę, Kai vyriausybė uždarė daugelį šalies finansų bendrovių, ir 
paprašiau New York Times vertėjo mane palydėti, nes norėjau sužino- 
ti, kaip reaguoja gatvės prekeiviai. Pirmas žmogus, kurį užkalbinau, 
buvo Chanokphat. Pirmiausia paklausiau: „Kaip sekasi verslas?“ 

„Keturiasdešimčia ar penkiasdešimčia procentų blogiau“,- pa- 
sakė ji niūriai. 

Paklausiau jos, ar ji kada nors girdėjo apie George'ą Sorosą, 
milijardierių investicinių fondų valdytoją, kuris tada buvo kalti- 
namas dėl to, kad spekuliavo Azijos valiutomis ir sukėlė jų 


žlugimą. 

„Ne“, - sakė ji, purtydama galvą. Apie Sorosą ji niekada ne- 
girdėjo. 

„Gerai, leiskite štai ko paklausti. Ar Žinote, kas yra vertybinių 
popierių rinka?“ — užklausiau. 

„Taip, - atsakė ji nedvejodama. - Turiu Bankoko ir Azijos ban- 
kų akcijų.“ 

„Kaipgijūs sugalvojote pirkti bankų akcijų?“ — paklausiau. 

„Visi mano giminaičiai pirko, tai ir aš nusipirkau, - atsakė ji. — 
Padėjaujas į banką. Dabar jos daug nevertos.“ 
būt kur norsji turėjo batus, bet nebuvo apsiavusi. Negalėjau nepa- 
galvoti: „Ji be batų, baigusi penkias klases, bet turi akcijų Tailando 
vertybinių popierių biržoje“. Tada man atėjo į galvą keli klausi- 
mai: kokie jos interesai? Ar ji vadovaus žygiui, siekiančiam pele- 
nais paversti TVF kontorą, primetančią Tailandui visas šias sąly- 
gas, kad reformuotų savo ekonomiką? Ar, dabar jau savaip 
priklausydama sistemai, ji bus pasirengusi sunkiau dirbti, labiau 
taupyti ir daugiau paaukoti, netgi TVF labui, jei jis pagelbės atgai- 
vinti Tailando ekonomiką? Kažkas man sako, kad tinka pastarasis 
atsakymas. Tai bangos poveikis. 

Susipažinsite su Teera Phutrakulu, vadovaujančiu vienam iš 
didžiausių Tailando savitarpio fondų. Vieną popietę Bankoke nu- 
ėjau pasikalbėti su juo apie tai, ar Tailande kils priešiška reakcija į 
Vakarųir Amerikos bankininkus, kurie dabar, kai jų valiuta tokia 
nupigusi ir daug firmų guli ant menčių, galbūt pamėgins prisėlinti 
irsupirkti Tailando bankus ir įmones. Teera minutėlę pagalvojo, o 
paskui atsakė taip: prieš kelias savaites jo draugui pavogė pinigi- 
nę. Piniginėje buvo keturių bankų kredito kortelės: Amnerican Ex- 
press ir trijų Tailando bankų. Jis tuoj pat paskambino American Ex- 
press ir trims Tailando bankams ir pranešė, kad prarado kredito 
korteles. American Express jo paklausė, ar jis nori, kad nauja kortelė 
būtų atsiųsta motoroleriu tą pačią dieną. Iš trijų Tailando bankų jis 


iki šiol negavo Žinios. 

„Taigi,-sakė Teera, - paklauskite savęs štai ko: ,„Armano drau- 
gui iš tiesų rūpės, jei tuos tris Tailando bankus dabar supirks Citi- 
bankirjų lygis pakils iki to paties lygio, kaip American Express?“ Ar 
jis patirs nacionalistinio pasipiktinimo jausmą? Galbūt, bet tik- 
riausiai tai ilgai netruks, jei tie Tailando bankai vėl pradės priimi- 
nėti į darbą Žmones irjeijie staiga ims dirbti taip veiksmingai, kaip 
Citibank ir American Express. Tai bangos poveikis. 

Susipažinsite su Liliane, trisdešimt dvejų metų Brazilijos socia- 
line darbuotoja, gyvenusia Rio de Žaneiro Rocinjos faveloje ir dir- 
bančioje savivaldybėje. Ji man aprodė favelos vaikų darželį ir pa- 
keliui paaiškino metų metus taupiusi, kad galų gale su savo šeima 
išsikraustytų. Dabar, kai jie išvyko iš favelos ir atsidūrė Sparčiaja- 
me pasaulyje, labiausiai ji nori, - jog tas pasaulis ją apgaubtų, net 
jeigu tektų grumtis, kad į jį patektų. Ji man sakė: „Mano jaunystėje 
mūsų faveloje visam rajonui tekdavo žiūrėti televizorių viename 
name. Dabar persikeliu į vietą, iš kurios iki mano darbo valanda ir 
dvidešimt minučių kelio vietoj dvidešimties minučių, bet ji nėra 
faveloje ir atokiai nuo nusikaltimų. Aš ten persikeliu dėl savo vai- 
kų, nes ten nėra prekiautojų narkotikais. Per mėnesį aš uždirbu 
devynis šimtus realų. | Dabar| galiu nusipirkti telefoną. Dabarmū- 
sų namas plytinis, nebe medinis, o mėnesio pabaigoje dar lieka 
šiek tiek pinigų. Kai pas mus buvo infliacija, niekas negalėjo pirkti 
kreditan, nes neišgalėjai susimokėti infliacinių palūkanų. Šian- 
diennetgi neturtingi Žmonės čia turi telefoną, kabelinę televiziją ir 
elektrą. Turiu visus pagrindinius dalykus, kuriuos turi turtingi 
žmonės. Dabar mes galime skųstis dėl paslaugų [elektros ar telefo- 
no bendrovės|. Anksčiau jų neturėjome, todėl negalėjome ir dėl jų 
skųstis“. Tai bangos poveikis. 

Susipažinsite su Fatima Al-Abdali, Kuveito aplinkos sveikatos 
mokslininke, kuriai Kuveito mieste priklauso populiariausia in- 
terneto kavinė Coffee Valley, kur galite gurkšnoti cyffė latte ir naršyti 
po internetą. Išsimokslinusi Amerikoje, Al-Abdali nešioja čadrą, 
kaip islamo dievobaimingumo ženklą, bet visa galva pasinėrusi į 

pasaulinį tinklą. Kuveite skaičiau paskaitą apie globalėjimą ir ji 
buvo viena iš klausytojų. Vėliau ji pakvietė mane apsilankyti savo 
kavinėje ir čia susitikti su keliais studentais. Kavinė buvo miesto 
parduotuvių rajone. Atsisėdęs prie kampinio staliuko, pasakiau 
jai: „Klausykit, esu kiek sumišęs. Padėkite man susivokti. Dėvite 
islamo galvos apdangalą, matyt, esate religinga, bet išsimokslino- 
te Amerikos universitete, o dabar Kuveite įvedate internetą. Nela- 
bai suprantu, kaip visa tai dera“. 

Jos atsakymas iš esmės buvo toks: praeityje arabų islamo pa- 
saulį tiek daug kartų buvo užplūdę pašaliečiai, dažnai su savo 
svetimomis įtakomis ir technologijomis. Na, sakėji, juos vėl užplū- 
do. Bet šįsyk ji ketino valdyti tą antplūdį, o ne leistis to antplūdžio 
užvaldoma. Ji Ketino internetą užtraukti šydu ir įsitikinti, kad daž- 
nai jos kavinėje besilankantys jaunuoliai deramai juo naudotųsi. 
Pastangos mane sužavėjo. Neužsipulkite jo - patys jį užvaldykite. 

„Interneto kavinę buvau sumaniusi prieš trejus metus, - 1997 m. 
pasakojo ji. - Žinojau, kad tai ateina ir kad jei jos neatidarysiu aš, 
tai padarys kas nors kitas. Suvokiau, kad mes galime jį šiek tiek 
kontroliuoti, tad mokykime žmones gerųjų pusių ir derinkime jį su 
savo kultūra, o ne laukime, kol jis užplūs. Aš jį pasisavinau ir 
prisitaikiau, o savo tinklalapyje mes iš lėto supažindiname su kai 
kuriais [islamo] moterų teisių klausimais.“ 

Al-Abdali pakvietė prie mūsų prisidėti keletą Kuveito universite- 
tostudentų. Vienas iš jų tarp kitko paminėjo, kad universitete ką tik 
vyko studentų rinkimai ir islamo fundamentalistų kandidatai pra- 
laimėjo nepriklausomoms, liberalioms ir pasaulietinėms partijoms. 
Studentų rinkimai arabų pasaulyje labai svarbūs, nes paprastai jie 
būna laisviausi ir todėl geriausiai parodo visuomenės požiūrius, 
bentjaujaunimo. Paklausiau Abdulo Azizo al-Sahli, dvidešimt vie- 
nerių metų komunikacijų studento, kodėl islamistai taip smarkiai 
pralaimėjo. „Islamistai jau nebedaro tokio įspūdžio, - pasakė jis. — 


Pasaulietinės partijos studentams daugiau padeda smulkiais reika- 

lais, kurie jiems dabar rūpi - kopijavimas, el. pašto problemos, bib- 
liotekos knygos, automobilių statymas. Dabar visuomenė mažiau 
ideologizuota. Mums reikia ieškotis darbo.“ Tai bangos poveikis. 

Susipažinsite su dviem mano draugais, mokslininkais sociolo- 
gais Anne ir Gerardu Hendersonais. Kartą Hendersonai trumpam 
sustojo Vašingtone pasimatyti su manimi ir papasakojo apie savo 
dukterį, Australijoje lankančią universitetą: „Mūsų dukteriai 
Johannah dvidešimt vieneri, - paaiškino Gerardas. - Kartą ji ir 
mergina, su kuria jos kartu gyveno viename bute, gavo laišką iš 
Australijos telefonų bendrovės Telstra, pranešantį, kad trečdalis 
bendrovės privatizuojama, ir kiekvienas namo nuomininkas, turė- 
jęs Telstra telefoną, turi teisę nusipirkti akcijų paketą. Ji mums pa- 
skambino ir paklausė, ar pirkti, ir mes pasakėme, kad taip. Taigiji 
siūlymą priėmė. Pinigų ji turi labai mažai - pardavinėjo po tris 
Australijos dolerius už akciją, ir ji nusipirko tris šimtus akcijų. 
Dividendų ji dar netgi nepradėjo gauti. Galbūt ji bus gera bibliote- 
kininkė, mokytoja ar gera darbšti samdoma darbuotoja, bet Telstra 
siūlymą ji priėmė vienintelė šeimoje. Telstra darbuotojai supirko 
maždaug devyniasdešimt procentų pasiūlytų akcijų ir nuo tada 
pasidarė mažiau karingi. Žmonės tiesiog supranta, kad panašūs 
dalykai svarbūs. Konservatoriai naudojo antiglobalėjimo argumen- 
tus, kad 1996 m. nugalėtų [Paulo Keatingo Leiboristų vyriausybę], 
o paskui tiesiog pasinaudojo tais pačiais argumentais. Nėra jokio 
pasirinkimo, jei nenori būti atsilikęs. Prieš dešimt metų mano duk- 
terį būtų nunešęs kovos prieš globalėjimą srautas, bet keletas Tels!- 
ra akcijų, kurias ji teišgalėjo įsigyti, staiga [ją privertė] domėtis tuo, 
kas vyksta Volstrite, nes tai dabarjai daro poveikį“. 


Tai bangos poveikis. 


Jei intelektualūs globalėjimo kritikai daugiau galvotų apie tai, kaip 
sistemą panaudoti, ir mažiau - kaip ją nuversti, galbūt jie suvoktų 


tai, ką jau suvokė daugybė šių mažųjų Žmonių, - kad globalėjimas 

gali pateikti tiek pat sprendimų ir progų, kaip ir problemų. Bet ar 
jis gali pateikti svarbiausią iš visų sprendimų? Ar globalėjimas, 
interneto ir kitų moderniųjų technologijų augimas gali kaip nors 
paveikti gyvenimą tų, kurie yra pačiame statinės dugne - 13 mili- 
jardo Žmonių, iki šiol gyvenančių iš vieno dolerio per dieną? 

Šiuo klausimu buvo prirašyta daugybė politiškai korektiškų ne 
sąmonių. Globalėjimo kritikai ištrauks visokią statistiką, rodan- 
čią, kad 90 procentų ar apie tiek pasaulio neturi telefonų arba nie- 
kada nėra skambinę telefonu. Todėl, įrodinėja jie, globalėjimas ir 
interneto augimas jiems negali nieko duoti ir neduos, - tik padi- 
dins skirtumą tarp jų ir likusio pasaulio. Tai tiesiog klaidinga. 

Pirmiausia tai klaidinga technologijų lygmeniu. Nors galbūt ir 
tiesa, kad 2000 m. daugelis planetos žmonių niekada nebuvo skam- 
binę telefonu, 2005 m. tai nebus tiesa, o 2010 m. tai bus istorija. 
Remiantis telekomunikacijų pramonės apytikriais skaičiavimais, 
apytikriai 2005 m. pasaulyje bus išdėstyta vienas milijardas pigių 
nešiojamųjų interneto ryšių - ar tai būtų per mobiliuosius telefo- 
nus, pranešimų gaviklius, ar „Palm Pilot“. 2010 m. bus išdėstyta 
maždaug trys milijardai. Kadangi planetoje yra tik milijardas šci- 
mų, O šios priemonės pasidarys neįtikėtinai pigios, nėra pagrindo 
manyti, kad didžioji dauguma vargšų neprisijungs. (Mano drau- 
gas technologijų entuziastas spėja, kad 2010 m. maždaug 100 mi- 
lijonų gruzdintuvų turėtų būti prijungti tiesiogiai, nes kiekvienas 
elektronikos vienetas bus pritaikytas programinei įrangai ir įjung- 
tas į tinklą.) 

Taigi tikrasis klausimas yra tas, ar šios technologijos, tapusios 
plačiai prieinamos, sugebės kovą su skurdu paveikti taip, kaip 
neįstengė ankstesni technologijų šuoliai? Keldamas šį klausimą, 
neketinau pasakyti, kad technologijos arba jų nebuvimas yra 
vienintelis kovos su skurdu kintamasis dydis. Tiesą sakant, svar- 
biausias kintamasis dydis išlieka tai, kaip visuomenės valdomos. 


Sukurti stabilią politinę, teisinę ir ekonominę aplinką, palankią 

verslui, kurioje žmonės galėtų imtis verslo ir padidinti savo našu- 
mą, yra veiksmingos kovos su skurdu bet kur pirmtakas. Kaip savo 
nuostabioje knygoje Pletra ir laisvė aiškina Nobelio premiją gavęs 
ekonomistas Amartya Kumaras Senas, laisvė, žmogaus galėjimas 
priimti sprendimus, susijusius su jo gyvenimų, ne tik yra veiks- 
mingiausia priemonė klestinčiai, išsivysčiusiai visuomenei kurti, 
bet irjos galutinis tikslas. Nedaug kas įvyksta, kai atiduodate turtą 
į vargšų rankas politiškai iškreiptoje aplinkoje, tokioje kaip Liberi- 
joje ar Birmoje. Bet daug, kas įvyks, kai atiduosite turtą į vargšų 
rankas gana stabilioje ir laisvoje aplinkoje. Štai kodėl, kaip nurodo 
Senas, niekada nėra buvę bado demokratiškoje šalyje, kurioje yra 
daugiapartinė politika ir laisva Žiniasklaida, įskaitant ir šiuolaiki- 
nę Indiją. „Kai ištinka nepaprastosios krizės, - pastebi Senas, — 
politinė laisvė suteikia balsą pažeidžiamiems gyventojų sluoks- 
niams irjiems duoda galią reikalauti bei gauti apsauginę paramą.“ 

Neturtingos šalys, tokios kaip Kenija ir Zambija, globalėjimo 
amžiuje atsiliko ne todėl, kad globalėjimas jose sužlugo, bet todėl, 
kad joms nepavyko įdiegti net mažiausios politinės, ekonominės ir 
teisinės infrastruktūros, kad būtų galima pasinaudoti globalėji- 
mu. Gerovė nuojų nepabėgo; joms nepavyko pasirinkti to, kas būtų 
ją paskatinęs pasilikti. Tokios šalys kaip Uganda, Lenkija ir Pietų 
Korėja pasirinko teisingai ir susilaukė naudos. Ne valstybėms per 
se nepavyksta išsivystyti; joms nepavyksta sukurti geros valdžios. 

Iš esmės mes galime dar labiau patikslinti pagrindinį klausimą. 
Ar globalėjimas kaip nors gali ir padidinti laisvę, ir prisidėti prie 
skurdo mažinimo taip, kaip neįstengė ankstesnieji sistemų pokyčiai 
ir technologijų šuoliai? Abiem atžvilgiais atsakymas teigiamas. 9 ir 
10skyriuose jau mėginau išaiškinti, kaip globalėjimas gali prisidėti 
prie geresnės, atsakingesnės valdžios ir asmenims, aktyvistų gru- 
pėms bei bendrovėms suteikti daug daugiau galių pasidaryti naujo 
pasaulio be sienų kūrėjais. Verta dėmesio tai, kaip vargšai ima tai 


suprasti ir išnaudoti. Kad ir kokia griežta būtų globalėjimo sistema, 

vis dėlto ji tiems, su kuriais Žiauriai pasielgė, suteikia didesnę gali- 
mybę papasakoti žmonėms apie savo skausmą arba susiburti, kad 
ką nors nuveiktų, o tai padeda paaiškinti bangą irją sustiprinti. 

Pavyzdžiui, dėl interneto nebėra tik kelių didelių žiniasklaidos 
konglomeratų, informuojančių daugybę žmonių. Tai sužinojau iš 
Chandra Muzaffaro, Malaizijos Žmogaus teisių organizacijos, pa- 
vadintos Tarptautiniu judėjimu už teisingą pasaulį, prezidento. 
Nuėjau susitikti su šiuo maloniu Malaizijos musulmonu jo skur- 
džioje kontoroje Kuala Lumpūro priemiestyje. Ėjau turėdamas aiš- 
kų tikslą, - išgirsti, kaip jis puola globalėjimą užmirštųjų ir aplenk- 
tųjų vardu, kuriuos taip smarkiai gina jo organizacija. Bet jis man 
išreiškė subtilesnę, įdomesnę mintį. 

„Manau, kad globalėjimas nėra tik kolonializmo pasikartojimas, — 
sakė Muzaffaras. - Kas tai įrodinėja, neteisingai jį supranta. Jis su- 
dėtingesnis. Apsidairykite aplink. Dėl globalėjimo tautų, kurioms 
viešpatauta, kultūros dalelės dabarskverbiasi į šiaurę. Šiandien bri- 
tai ne namuose labiausiai mėgsta valgyti ne žuvį ir keptas bulvių 
lazdelės, o troškinį su kariu. Jiems tai netgi nebe egzotiška. Bet aš 
kalbu ne tik apie karį. Netgi idėjų lygmenyje dabar esama tam tikro 
susidomėjimo kitomis religijomis. Taigi šalia šios vyraujančios jė- 
gos [amerikietinimo] yra ir mažesnės svarbos tėkmė kita kryptimi... 
Dabar kiti turi progų savo argumentus išdėstyti internete. Iranas 
labai prisijungęs prie interneto. Jie jį laiko įrankiu, kuriuo gali nau- 
dotis savo požiūriui išdėstyti. Apie Malaizijos Mahathirą dabar [vi- 
same pasaulyje] šiek tiek informuoja CNN. Kampanija uždrausti 
sausumos minas pradėta internete. Štai ką marginalinėms grupėms 
suteikia globalėjimas. Įrodinėti, kad tėra vienos krypties gatvė, nėra 
teisinga, mes turėtume pripažinti jos sudėtingumą. Žmonės veikia 
įvairiais lygmenimis. Viename jie pyksta dėl neteisybių, kurias jų 
visuomenei daro amerikietinimas, o paskui apie tai kalbasi McDo- 
nald's su savo vaikais, studijuojančiais Jungtinėse Valstijose.“ Taip 


banga susiduria su priešiška reakcija. 


III. PRIEŠIŠKA REAKCIJA | SISTEMĄ 439 


Tai tinka netgi labiausiai išsivysčiusioms visuomenėms. Žur- 
nalas Forbes - vargu ar neišmanėlių gynėjas — 1998 m. liepą iš- 
spausdino labai smarkų straipsnį po to, kai 1998 m. birželio 7 d. 
Time Warner-CNN parodė pražūtingą pranešimą, esą 1970 m. JAV 
„Žaliosios beretės“ Laose dujomis tyčia nunuodijo persimetėlius. 
Tuoj pat po programos transliacijos JAV kariuomenės veteranai 
tvirtino, kad šis vadinamasis viešas operacijos „Palankus vėjas“ 
demaskavimas pagrįstas suklastotu reportažu ir abejotinais šalti- 
niais. Nepaisant gausių skundų, globali naujienų milžinė CNN 
pranešimo neatšaukė. (Globalios naujienų milžinės nieko neatsi- 
prašo, ypač kažkokių atsargos kariškių.) 

„Time Warner galbūt tikėjosi, kad pyktis nurims, - pastebėjo For- 
bes.- [Bet], pašėlusiai kovodami, Vietnamo veteranai mobilizavosi 
internete — vienintelėje jiems lengvai prieinamoje erdvėje. Be inter- 
neto būtų prireikę ištisų mėnesių faktams atkapstyti, - o tada ma- 
žai kam būtų rūpėję. „Jis man leido per tris dienas padaryti tai, ką 
[CNN] prodiuserė April Oliver padarė per aštuonis mėnesius“, -— 
sako Karinių oro pajėgų atsargos generolas majoras Perry Smit- 
has, CNN karinis konsultantas, protestuodamas dėl laidos išėjęs 
iš CNN, 0 paskui pagelbėjęs laidą paneigti. Smithas sako, kad tą 
vakarą, kai buvo parodyta laida, jis brūkštelėjo sąrašą klausimų 
apie tai, kas iš tikrųjų įvyko Laose. Tiesiog spaudydamas mygtu- 
ką, jis išsiuntinėjo klausimus daugiau kaip 300 savo geriausių šal- 
tinių - „manoel. pašto specialistams, - aiškina Smithas. - Iš visur 
ėmė skrieti el. pašto žinutės“. „Palankus vėjas“ buvo pažymėta 
grifu „visiškai slaptai“, taigi jei Vietnamo veteranai būtų laukę, 
kada Pentagono biurokratija nuspręs informaciją, kurios jiems reikė- 
jo CNN laidai paneigti, išslaptinti ar ne, būtų praėjęs laidos sukel- 
tas ažiotažas. Bet pasinaudodami jiems beveik nieko nekainavūsiu 
el. pašto tinklu, jie patys įstengė surinkti visus jiems reikiamus 
liudijimus iš tuo metu įvykio vietoje buvusių karių, o paskui per 


kelias dienas juos mesti į veidą CNN. 

Galiausiai el. paštu apsiginklavę veteranai, gyvenantys iš savo 
pensijų, privertė CNN aukštai įkainotą prezidentą Ricką Kaplaną 
pasirodyti savame tinkle, kur jis, atrodantis tartum nevykėlis el- 
nias, apakintas priešakinių šviesų, turėjo išsižadėti savo praneši- 
mo ir nužemintai vis atsiprašinėti, kad išsaugotų savo darbą ir 
šiek tiek atkurtų pasitikėjimą savo tinklu. Galutinis rezultatas: Viet- 
namo veteranai su el. paštu - 1, Time Warner-CNN, didžiausias 
pasaulyje žiniasklaidos konglomeratas - 0. 

Bet nors internetas ir globalėjimas gali žmonėms sukurti dides- 
nę žodžio laisvę ir didesnį valdžios skaidrumą, ir galės vis labiau, 
kodėl aš manau, kad jie dar kokiais nors ypatingais būdais gali 
pagelbėti vargšams susidoroti su skurdu? „Nes interneto mastas 
kaip jokių kitų technologijų, -sakė Alanas Hammondas, Pasaulio 
išteklių instituto vyriausiasis mokslininkas. - Viena interneto sve- 
tainė, išversta į hindi, mandarinų, suahili ir ispanų kalbas, turėtų 
dviejų milijardų galimų vartotojų potencialą. Ji gali netgi vargin- 
giausiems Žmonėms pagelbėti sugalvoti išeitį iš skurdo ir sukurti 
skaitmeninius dividendus, o ne skaitmeninį skirtumą.“ 

Apsvarstykite tik vieną pavyzdį - Bangladešo ir Amerikos ban- 
kininko Igbalo Z. Oudiro istoriją. „1993 m. pradžioje, - paaiškino 
jis, - Niujorke dirbau investicinėje firmoje, kur mano kolegos ir aš 
kartu darbavomės prie tų pačių ataskaitų, reikalaujančių nepato- 
gaus ir dažno keitimosi diskeliais. Kai dėl paprasto ryšio, įrengto 
tarp mūsų kompiuterių, fiziškai keistis diskeliais nebereikėjo, ata- 
skaitas parengdavome sparčiau ir dirbome patogiau bei kūrybin- 
giau. Tai man priminė mano nutikimus kaime, Bangladešo pro- 
vincijoje, per 1971 m. šalies nepriklausomybės karą. Karas prasidėjo 
miesto vietovėse ir privertė mano tėvus ieškotis prieglobsčio paly- 
ginti tolimame kaime. Regione nebuvo šiuolaikinės infrastruktū- 
ros, išskyrus dvi motorines valtis, kurios tarp dviejų miestelių pluk- 
dydavo keleivius ir krovinius ir pasiekdavo šį kaimą kaip vieną iš 


tarpinių stotelių. Keletą mėnesių dėl karo šios valtys buvo privers- 


III. PRIEŠIŠKA REAKCIJA Į SISTEMĄ 441 


tos neplaukioti. Kai ėmė plaukioti vėl, tai tučtuojau teigiamai pa- 
veikė kaimo gyvenimą. Ūkininkai ir žvejai daugiau gaudavo už 
savo produktus ir buvo galima įsigyti daugiau daiktų. Pagerėji- 
mas buvo toks stulbinantis, kad aš tai aiškiai pastebėjau netgi bū- 
damas trylikametis. Be to, šiuo laikotarpiu aš ištisą dieną praleis- 
davau vaikščiodamas tarp dviejų kaimų. Tėvai mane pasiųsdavo į 
kaimą už dešimties kilometrų iš kaimelio vaistininko parnešti vais- 
tų. Ėjęs beveik visą rytą, pasiekdavau tą kaimą, tik kad sužinočiau, 
jog, vaistininkas išvykęs į miestą pasipildyti savo atsargų. Grįžti 
namoprireikdavo visos popietės. Taigi kai 1993 m. mano kontoro- 
je atsirado kompiuterių ryšys, naujoje šviesoje išvydau 1971 m. 
prarastą dieną. Ryšiai yra našumas, ar tai būtų šiuolaikinėje kon- 
toroje, ar neišsivysčiusiame kaime; ryšio buvimas įgalina, nebuvi- 
mas padaro neįgalų. 

Jei ryšys reiškė našumą, - prisiminė Oudiras, - tadajjis tikriau- 
siai yra ginklas prieš skurdą. Bet kaipgi mano gimtajam Banglade- 
šui 1993 m. sekėsi šiame kovos su skurdu fronte? Betyrinėdamas 
vėlatradau, kad Bangladešas pukšėjo daugiausia be telefonų, kel- 
damas mano nuostabą, kad tiek daug Žmonių energijos iššvaisto- 
ma ryšio neturinčioje 120 milijonų gyventojų valstybėje. Tūkstan- 
čiui Žmonių teko du telefonai, o kaimo vietovėse, kur gyveno per 
100 milijonų gyventojų - iš esmės nė vieno. Tai ypač kėlė nerimą, 
nes tuo metu naujos ryšio formos, kaip antai internetas ir el. pa- 
štas, užsimojo pertvarkyti netgi tokias subrendusias ekonomikas, 
kaip Jungtinių Valstijų. Maždaug tuo metu 1993 m. sužinojau, kad 
Bangladešo vyriausybė 1994 m. pradės išdavinėti mobiliojo telefo- 
no ryšio licencijas. Tai labai tiko. Norint, kad kaimas įgytų ryšį, 
reikėjo naujai mąstyti ir įkurti bei valdyti naują telefonų bendro- 
vę -šiuo atveju mobiliųjų telefonų, - kuriai būtų reikėję vyriausy- 
bės licencijos. Man reikėjo greitai susiorganizuoti. Nors pritraukti 
komercinių investicijų telekomunikacijų paslaugoms Bangladešo 


kaime ir atrodė nepaprastai sunku, jaučiau, kad turi būti koks nors 

būdas. Jei ryšys iš tikrųjų reiškė našumą, reikėjo kokiu nors būdu 
padidinti tą našumą, norint susimokėti už reikalingas investicijas. 
Turėjau omenyje, kad svarbiausia — ne kiek pinigų turi kaimas 
telefono paslaugoms pirkti, o kiek pinigų kaimas gali uždirbti, jei 
bus tokios paslaugos. Kaimiečiai susimokės už telefono paslaugas 
iš to, ką pelnys iš telefono paslaugų. 

Bet kaip pradėti? 

Vienintelis pragiedrulis šioje niūrioje padėtyje buvo puiki insti- 
tucija, pavadinta Grameen banku, - sakė Oudiras. — Šis nedidelių 
paskolų bankas veikė 35 tūkstančiuose kaimų, kur turėjo 1100 po- 
skyrių ir 12000 darbuotojų. Paprastai moteris iš Grarmeen banko be 
užstato pasiskolindavo šimtą ar du šimtus dolerių, kad nusipirk- 
tų, tarkime, karvę. Paskui karvė duodavo pieno, kurį ji pardavinė- 
davo savo kaimynams, taip užsidirbdavo pragyvenimui ir išmo- 
kėdavo paskolą. Taip ir didžiausi vargšai pamažu atsistodavo ant 
kojų. Mano atveju panašus vaidmuo tektų ryšiui. Pasiūliau, kad 
mobilusis telefonas galėtų pasitarnauti kaip „karvė“ - bent jau 
paskolų gavėjų požiūriu. Tarkime, moteris iš banko pasiskolintų 
du šimtus dolerių, įsigytų telefono aparatą ir vaikščiodama nuo 
vienų kaimiečių durų prie kitų pardavinėtų telefono paslaugas — 
taip užsidirbtų pragyvenimui ir išmokėtų savo paskolą. Mano siū- 
lymas atkreipė Muhammado Yunuso, įžymiojo Grarmeen banko įkū- 
rėjo, dėmesį, be kurio visa tai nebūtų įmanoma. Yunuso raginamas 
išsiaiškinti galimybes, 1994 m. pradžioje palikau savo rizikos kapi- 
talo profesiją ir įtikinau socialiai susipratusį Amerikos investuoto- 
ją Joshua Mailmaną kartu su manim Niujorke įsteigti bendrovę. 

Todėl po dvejų metų atsirado bendrija, pavadinta GraimeenPho- 
ne Limited, teikianti mobiliojo telefono ryšio paslaugas tiek Bangla- 
dešo miestuose, tiek kaimo vietovėse. Grarmeen banko skyrius, ad- 
ministruojantis kaimo telefonininkus, paprastai atrenka moteris 
pagal ankstesnius paskolų grąžinimo bankui duomenis. Pavyz- 


džiui, jei moteris mokydamasi naujų dalykų parodė tam tikrų su- 

gebėjimų, jai teikiama pirmenybė kaip kandidatei teikti mažmeni- 
nes telefono paslaugas. Kitas veiksnys yra jos namo vieta; pirme- 
nybė teikiama vietai kaimo centre. Grameen dar pasirūpina, kad 
bent vienas kaimo telefonininkės šeimos narys pažintų angliškas 
raides ir skaičius. Vidutinės dviejų dolerių kaimo telefonininkių 
pajamos per dieną, žinoma, yra vienas iš telefonų naudos rodiklių. 
Vis dėlto pasitaiko ir daugybė anekdotiškų istorijų, kaip telefoni- 
zuotuose kaimuose gyvenantys Žmonės ima kitaip mąstyti ir veik- 
ti, kai juos pasiekia telefonai. Pavyzdžiui, viena ponia sugalvoja 
auginti daug viščiukų —anksčiau šio verslo nesiėmė tik todėl, kad 
baiminosi, jog, viščiukams susirgus negalės laiku paskambinti ve- 
terinarui. Kitas Žmogus nori auginti daug bananų, nes dabar jis 
gali laiku sužinoti rinkos kainas, kad priimtų teisingus sprendi- 
mus dėl produkcijos siuntimo. Viena moteris laiku susisiekė su 
gydytoju ir išgelbėjo smarkiai karščiuojantį savo vaiką. Iš Bangla- 
dešo kaimų kilę darbininkai migrantai visame pasaulyje dabar ga- 
li paskambinti namo ir sužinoti, kaip sekasi jų šeimoms ir ar namo 
jų siunčiami pinigai tikrai pasiekia tikslą. Be to, yra didelis teigia- 
mas visuomeninis poveikis. Kai vargingiausios kaimų moterys ran- 
kose laiko globalius ryšių prietaisus, sudrumsčiami labai susi- 
sluoksniavę kaimai. Netgi palyginti turtingas kaimo Žmogus eina 
į neturtingos moters namus gauti jam reikiamos paslaugos.“ 
Cudiras sakosi iš savo patirties gavęs kelias pamokas. Viena ta, 
kad skaitmeninės technologijos turėtų paskatinti naują mąstyseną 
ir sukurti naujus verslo modelius, tinkamus neturtingoms šalims. 
Bet šiose šalyse reikia sukurti institucijas, galinčias paprastiems 
žmonėms suteikti technologijas, kad šie patys galėtų įkinkyti jų 
jėgą. Kaip tik tai padarė GrameenPhone. Kita pamoka ta, kad nėra 
tokio dalyko kaip „ekonominė plėtra“ be verslo. Verslas yra stip- 
riausia jėga šalims pakelti, o internetas ir globalėjimas, šiek tiek 
pasitelkus vaizduotę, netgi vargingiausiam bangladešiečiui leidžia 


tapti verslininku. 

„Kadangi neturtingose šalyse iš esmės yra daug vargingų gy- 
ventojų, jos privalo pripažinti vargšų energiją viena iš svarbiausių 
savo šalių varomųjų jėgų, - padarė išvadą Oudiras. - Kitaip ta- 
riant, turinčiai telefoną moteriai jis galbūt atstoja „karvę“, bet kai- 


mui dirba kaip „arklys“ ,ištraukdamas visą kaimą iš skurdo.“ 


Tokios istorijos mus moko, kad nors kartais globalėjimas ir sukelia 
gilų susvetimėjimo pojūtį, tačiau galiai toliau pereinant į vis abst- 
raktesnius lygmenis, kuriuos sunku paliesti, paveikti ar netgi pa- 
matyti, jis gali paveikti ir priešingai. Vietos lygmeniui ir silpniau- 
sicms Žmonėmsjis gali suteikti daugiau negu kada nors anksčiau 
galios, galimybių ir išteklių tapti kūrėjais. 

Be to, šios istorijos padeda paaiškinti, kodėl priešiška reakcija į 
globalėjimą iki šiol niekur nesukaupė ganėtinai krizinės masės, 
kad iš tiesų sugriautų šią naują sistemą. Pernelyg daug žmonių vis 
dar nori pateikti į šią sistemą ir randa būdų čia patekti, net jeigu 
kartais lai skausminga. Tai todėl, kad pernelyg daug žmonių besi- 
vystančiose šalyse supranta, jog globalėjimas - tai priemonė juos 
praturtinti ir paspartinti labiau negu kada nors anksčiau. Ar kiek- 
vienas darbas geras? Jokiu būdu! Ar Šri Lankoje kiekvienas sumo- 
kėjo tą patį, kaip ir Sietle? Ne. Bet ar darbo vietos, kurias besivys- 
tančiose šalyse sukūrė elektroninė kaimenė, yra geresnės už 
alternatyvas -slegiantį skurdą arba vaikų prostituciją? Taip, žino- 
ma. Arjos yra pirmas ir neišvengiamas Žingsnis žengiant iš skur- 
do? Taip, žinoma. Kaip tiesmukai nurodė ekonomistas Paulas 
Krugmanas: „Tikra tiesa, kad šiame praėjusiame amžiuje kiekvie- 
nas nusisekęs ekonominės plėtros pavyzdys - kiekvienas atvejis 
neturtingos šalies, kuri sunkiai brovėsi į daugiau ar mažiau pado- 
rų ar bentjau kur kas aukštesnį pragyvenimo lygį - vyko per globa- 
lėjimą; t. y. gaminant pasaulinei rinkai, o ne siekiant ekonominio 
nepriklausomumo. Daugelis tų globaliai rinkai gaminančių dar- 


buotojų pagal pirmojo pasaulio normas blogai atlyginami. Bet ne- 

galima tvirtinti, kad juos nuskurdino globalėjimas... turbūt pamir- 
šote, kad tie darbuotojai dar labiau skurdo, kol atsirado naujų su 
eksportu susijusių darbų, ir neatsižvelgti į tai, kad nepatekusiems 
į globalias rinkas pasisekė kur kas mažiau nei patekusiems“. (Slate, 
1999 m. lapkričio 23 d.). 

Štai dėl ko tiek daug besivystančių šalių atstovų 1999 m. Sietlo 
Pasaulio prekybos organizacijos aukščiausio lygio susitikime taip 
nusiminė, kai Jungtinės Valstijos ir kitos išsivysčiusios šalys pagra- 
sino jas atkirsti nuo pasaulinės prekybos, jei jos tučtuojau nepadi- 
dins savo darbuotojams ir aplinkai taikomų normų, - tai buvo tik 
politiškai korektiška dingstis, kuria Amerikos profesinės sąjungos 
siekė apriboti prekybą su šalimis, kuriose mažesni atlyginimai. Be 
tų mažesnių atlyginimų šios besivystančios šalys niekada negalėtų 
žengti pirmo Žingsnio aukštyn plėtros laipteliais; be šios būtinos 
išankstinės sąlygos jos negalėtų patobulinti savo darbuotojų ir ap- 
linkos normų. Tad nenuostabu, kad priešiška reakcija į globalėjimą 
tarp Vakarų intelektualų dažnai esti smarkesnė negu tarp kylančių 
rinkų darbuotojų, - jiems galbūt nepatinka daug su globalėjimu su- 
sijusių dalykų, bet jie žino, kad alternatyvos - kur kas blogesnės. 

Kartais naujienos skelbiamos triukšmingai, - šūkaujant Sietlo 
gatvėse ir rašant grafičius ant sienų. Bet retkarčiais naujienos iš 
tikrųjų esti tylios, - kai ne viskas pasakoma. Didžiausia išmintis, 
kurią galite įgyti būdamas žurnalistu - suprasti abiejų skirtumą ir 
žinoti, kada iškalbingai byloja tyla. Aš manau, kad 1998 ir 1999 
metais svarbiausia naujiena iš Azijos ir Rusijos buvo santykinis 
tylėjimas, kuriuo žemesnės ir vidurinės klasės Tailande, Korėjoje, 
Malaizijoje, Indonezijoje ir buvusioje Sovietų Sąjungoje sutiko glo- 
balių rinkų nuosprendį, - kad jų šalys patiria esminių programi- 
nės įrangos ir operacinių sistemų sunkumų, - ir pasirengė sutikti 
su bausme, o dabar stengiasi įgyvendinti reikiamus pokyčius. 

Neįmanoma nuspėti, kiek laiko tai truks, bet tai toliau glumina 


visus, pranašavusius neišvengiamą globalėjimo baigtį. Po kiekvie- 

no globalaus ekonominio trikdžio ar po kiekvieno Indijos bran- 
duolinio bandymo, ar kiekvieno triukšmingo Sietlo PPO aukščiau- 
sio lygio susitikimo koks nors žinovas parašo, kad viskas rodo, esą 
globalėjimas „Žuvęs“ „sistema griūva, o vargšai prieš ją sukils. Glo- 
balėjimą visada laidoja žmonės, nesuprantantys, kas jame svar- 
biausia, - o būtent tikrieji žmonių troškimai, - ir niekada nesišne- 
kėję su panašiais į Liliane ar Teerą, Chandrą ar Igbalą, Hendersonų 
dukterį ar Rusijos šachtininkus, - o ką jau kalbėti apie mažą seną 
ponią su svarstyklėmis Hanojuje. Kai visi j/e liausis stengęsi būti 
Sparčiajame pasaulyje ir kai visi jie paskelbs verčiau grįšiantys į 
savo senąsias, uždaras, reguliuojamas sistemas ir liausis siekę ge- 
resnės gyvensenos - sau ir savo vaikams, - tada aš pripažinsiu, 
kad globalėjimas „žuvęs“ ir kad nugalėjo priešiška reakcija. 

O kol kas leiskite pasidalyti mažyte paslaptimi, kurią sužino- 
jaušnekėdamasis su visais šiais ŽMonėmis: nepaisant prideramos 
pagarbos revoliucingiems teoretikams, „žemės varguoliai“ nori ei- 
ti į „Disnėjaus pasaulį“, o ne į barikadas. Jie nori „Stebuklingos 
karalystės“, o ne Vurgdienių. Jei sudarysite ekonominę ir politinę 
aplinką, suteikiančią jiems bent kiek nuovokos, kad sunkiai dirb- 
dami ir aukodamiesi jie nueis į „Disnėjaus pasaulį“ ir gėrėsis „Ste- 
buklinga karalyste“, - daugelis jų iš žaidimo neišeis - kur kas 


ilgiau negujūs kada nors galėtumėte tikėtis. 

17. Protingas gyvumas 


Kai 1997 m. pradžioje Federalinio rezervo pirmininkas Alanas 
Greenspanas paskelbė savo garsųjį komentarą, JAV vertybinių po- 
pierių rinkos investuotojus perspėjantį dėl „neprotingo gyvumo“ — 
dėl to, kaip jie kėlė akcijų kainas aukščiau bet kokių iš pažiūros 
protingų kainos ir pelno santykio skaičiavimų, parašiau skiltį laiško 
Greenspanui pavidalu, tarsi jis būtų laikraščio patariantis gydyto- 
jas. Pradėjau taip: „Gerbiamasis dr. Greenspanai, susidūriau su 
dideliu keblumu. Jaučiu neprotingą džiaugsmą dėl JAV vertybinių 
popierių rinkos ir tiesiog negaliu jo nusikratyti. Žinau, kad jūs 
sakėte, esą „Neprotingas gyvumas“ kenkia mano sveikatai, ir iš- 
mėginau viską: hipnozę, valiumą, vertybinių popierių pardavimą, 
kai dar nesu jų savininkas, netgi iš naujo perskaičiau jūsų kalbas 
nuo 1987 m.,bet niekas nepadeda. Kaskart, kai nuvykstu į Europą 
ar lankausi Japonijoje, grįžtu namo, norėdamas daugiau investuo- 
ti JAV rinkoje. Labai labai prašau man padėti. Nuoširdžiai Jūsų, p. 
Visiškai El. Investavęs“. 

Toliau teigiau nežinąs, koks turėtų būti reikiamas JAV vertybi- 
nių popierių rinkos lygis, ir manąs, jog jei Amerika ir toliau neda- 
rys to, kas būtina našumui padidinti ir išlaikyti mažoms palūkanų 
normoms bei infliacijai, vertybinių popierių rinka smuks taip, kaip 
ji kilo. Bet norėjau išreikšti mintį, kad jei JAV rinkose ir būta kokio 
nors ypatingo gyvumo, tai ne tik todėl, kad Amerikos ekonomikoje 
būta „neprotingo gyvumo“ pertekliaus, bet ir dėl to, kad ir Ameri- 


koje būta kažkokio protingo gyvumo. 

Kadangi daug laiko praleidau užjūriuose ar toli nuo Volstrito, 
žvelgdamas į savo šalį iš išorės, - mane nuolat veikia protingas 
Amerikos gyvumas likusioje pasaulio dalyje. Šis protingas gyvu- 
mas grindžiamas tokia logika: jei į globalėjimą žiūrite kaip į šian- 
dien vyraujančią tarptautinę sistemą, ir atsižvelgiate, kokių savy- 
bių reikia norint, kad šioje sistemoje klestėtų tiek bendrovės, tiek 
šalys, — turite pasidaryti išvadą, kad Amerikoje šios sistemos at- 
Žvilgiu yra daugiau turto ir mažiau įsipareigojimų, negu bet kurio- 
je kitoje didelėje šalyje. Štai ką aš vadinu protingu gyvumu. Globa- 
lūs investuotojai nujaučia, kad tuo metu, kai daugelis Europoje ir 
Azijoje dar tik mėgino savo visuomenes pritaikyti prie globalėjimo, 
o kai kurie vos pasiekė starto liniją, dėdė Semas jau buvo už pirmo 
posūkio ir bėgo visu greičiu. 

Naudingas būdas analizuoti šį protingą gyvumą - užduoti to- 
kį klausimą: jei prieš šimtą metų būtumėte atėjęs pas aiškiaregį 
geoarchitektą ir jam pasakęs, kad 2000 metais pasaulį apibūdins 
sistema, vadinama „globalėjimu“, kokią jis būtų suprojektavęs ša- 
lį, galinčią tame pasaulyje varžytis ir laimėti? Atsakymas -jis būtų 
suprojektavęs kažką labai panašaus į Jungtines Amerikos Valsti- 
jas. Štai ką turiu omenyje: 

Visų pirma jis būtų suprojektavęs šalį, kurios geografinė padė- 
tis būtų idealiai konkurencinga. T. y. šalį, kuri būtų ir Atlanto, ir 
Ramiojo vandenyno valstybė, ramiai žvelgianti į abi puses ir kartu 
sausumos jungiama ir su Kanada, ir su Lotynų Amerika, todėl ji 
lengvai gali bendrauti su visomis trimis svarbiausiomis pasaulio 
rinkomis - Azijos, Europos ir Amerikos. Tai būtų patogu. 

Jis būtų suprojektavęs šalį, kurioje gyventų skirtingi, daugia- 
kultūriai, daugiataučiai, įvairiakalbiai gyventojai, prigimtinių ry- 
šių siejami su visais Žemės rutulio žemynais, bet sykiu siejami 
vienos kalbos —anglų, —o ši dar būtų ir vyraujanti interneto kalba. 


Be to, šiai šaliai jis būtų suteikęs mažiausiai penkias skirtingas 

regionines ekonomikas, jungiamas bendros valiutos, dolerio, ku- 
ris dar būtų ir likusio pasaulio užsienio valiutos atsargos. Didelis 
turtas yra tai, kad šalis viena, ojos regioninės ekonomikos skirtin- 
gos, nes kai vienas regionas galbūt smuktų, kitas galėtų kilti, pa- 
gelbėdamas išlyginti kai kurias ekonominio ciklo viršūnes ir slė- 
nius. Visa tai būtų naudinga. 

Jis būtų suprojektavęs šalį su nepaprastai įvairiomis, naujoviš- 
komis ir veiksmingomis kapitalo rinkomis, kur rizikos kapitaliz- 
mas būtų laikomas tauriu ir drąsiu menu, todėl bet kas, savo pus- 
rūsyje ar garaže turintis protingą (ar netgi kvailą) sumanymą, galėtų 
kur nors susirasti rizikos kapitalistą jam paremti. Tai būtų puiku. 
Nesjei kalbama apie spartą, niekas sparčiau už Amerikos kapitalo 
rinkas nemeta pinigų naujiems sumanymas. Jei palyginsite dvide- 
šimt penkių didžiausių Europos bendrovių sąrašą prieš dvide- 
šimt penkerius metus su dabartiniu dvidešimt penkių didžiausių 
Europos bendrovių sąrašu, abu sąrašai bus beveik tokie patys. Bet 
jei paimsite dvidešimt penkių didžiausių Amerikos bendrovių są- 
rašą prieš dvidešimt penkerius metus ir palyginsite jį su dabarti- 
niu dvidešimt penkių didžiausių Amerikos bendrovių sąrašu, dau- 
gelis bendrovių bus kitos. Taip, Amerikos finansų rinkos su savo 
nuolatiniais trumpalaikio pelno ir ketvirtinių įplaukų reikalavi- 
mais dažniausiai bendrovėms neleis „švaistyti pinigų“ ,sutelkda- 
mos pastangas ilgalaikiam augimui. Tai tiesa. Bet tos pačios rin- 
kos kokiam nors neapgalvoto sumanymo savininkui per naktį duos 
50000 JAV dolerių, kad pamėgintų jį paversti dar vienu Apple kom- 
piuteriu. Masačusetso rizikos kapitalo pramonė didesnė už visos 
Europos kartu. Rizikos kapitalistai šią dieną ir amžių yra labai 
svarbūs Žmonės, ir ne tik kaip pinigų šaltinis. Geriausi iš jų ką tik 
įsteigtoms bendrovėms suteikia tikros profesinės patirties. Jie mato 
daugybę jų ir supranta pakopas, per kurias bendrovės turi pereiti, 
jei nori susiformuoti, ir jie gali joms padėti, kas dažnai taip pat 


svarbu kaip pradinės lėšos. 

Mūsų geoarchitektas tikrai būtų suprojektavęs šalį, kurios teisi- 
nėirreguliavimo aplinka sąžiningiausia pasaulyje. Šioje šalyje tiek 
šalies, tiek užsienio investuotojai visada gali kliautis gana vienodo- 
mis galimybėmis, palyginti nedidele korupcija, daugybe teisinių ap- 
saugos priemonių bet kokiam užsieniečiui, norinčiam investuoti ir 
bet kuriuo metu pasiimti savo pelną, ir įstatymo viršenybe, leidžian- 
čia veikti rinkoms bei sutartims, ir patentų gynimu apsaugančia bei 
skatinančia naujovių diegimą. JAV kapitalo rinkos šiandien yra ne 
tik veiksmingesnės negu bet kurios kitos šalies, jos dar irskaidriau- 
sios. JAV vertybinių popierių rinkos tiesiog nepakęstų slaptumo, 
todėl kiekviena bendrovė, kurios akcijos kotiruojamos vertybinių po- 
pierių biržoje, privalo laiku pateikti pajamų ataskaitas kartu su re- 
guliariai audituojamomis finansinėmis ataskaitomis, todėl nesun- 
ku atskleisti ir nubausti blogą valdymą ir lėšų skaičiavimo klaidas. 

Jis būtų suprojektavęs šalį, kurios bankroto įstatymų sistema ir 
teismai skatintų žmones, kurių verslo įmonė žlunga, skelbti ban- 
krotą, o paskui vėl mėginti, galbūt vėl žlugti, vėl skelbti bankrotą, o 
paskui vėl mėginti, kol pasiseks ir įsteigs kitą Aruazon.com, - ir ne- 
nešioti visą likusį gyvenimą savo ankstesnių bankrotų dėmės. Pa- 
garsėjęs rizikos kapitalistas Johnas Doerras sako, kad Silicio slė- 
nyje „gerai žlugti, o iš esmės galbūt netgi svarbu tai, kad anksčiau 
žlugai už kieno nors kito pinigus“. Silicio slėnyje į bankrotą Žiūri- 
ma kaip į būtiną ir neišvengiamą naujovių diegimo kainą, ir šis 
požiūris Žmones skatina rizikuoti. Jei nemoki žlugti, nepradėsi. 
Harry Saalas, Silicio slėnyje sukūręs vieną iš labiausiai vykusių 
programinės įrangos diagnostinių sistemų, o prieš tai įsipainiojęs 
į kelias bankrutavusias ką tik įsteigtas įmones, sykį Palo Alte ge- 
riant kavą man pasakojo: „Čia toks požiūris, kad žlugęs visada esi 
geresnis ir protingesnis. Štai kodėl kai ką nors išmėginę žmonės 
čia sužlunga, dažnai jiems kitąsyk būna lengviau surinkti pinigų. 
Žmonės sako: „O, jis su ta pirma įmone bankrutavo? Esu tikras, 


kad jis ko nors iš to pasimokė, taigi finansuosiu jį dar sykį. 

Europoje bankroto dėmę nešioji visą gyvenimą. Kad ir ką dary- 
tumėte, Vokietijoje bankroto neskelbkite: jūs, jūsų vaikai irjūsų vai- 
kų vaikai vokiečių visuomenės akyse visi nešios ilgalaikę Kaino 
žymę. Jei privalote Vokietijoje skelbti bankrotą, jau geriau išvykite 
iš šalies. (Ir būsite išskėstomis rankomis sutiktas Palo Alte.) 

Šiuo požiūriu mūsų geoarchitektas tikrai būtų suprojektavęs 
šalį, nuolat pasirengusią priimti naujus imigrantus, todėl teoriš- 
kai bet kas galėtų į ją atvykti ir pagal konstituciją būti laikomas 
lygiu visiems kitiems, todėl ta šalis nuolat galėtų nusiurbti geriau- 
sius pasaulio protus irjuos suvesti draugėn savo bendrovėse, me- 
dicinos centruose bei universitetuose. Šiandien maždaug trečdalis 
Silicio slėnio mokslininkų ir inžinierių yra užsienyje gimę imigran- 
tai, kurie paskui apsigręžia ir Silicio slėnio vertybes bei gaminius 
primeta visame pasaulyje. Remiantis Kalifornijos universiteto Ber- 
klyje miesto reikalų specialiste Anna Lee Saxenian, Kalifornijos 
viešosios politikos instituto tyrimas parodė, kad 1996 m. 1786 vien 
Silicio slėnio technologijų bendrovėms, kurių pardavimai siekė 12,6 
milijardų JAV dolerių, o jose dirbo 46000 darbuotojų, vadovavo 
imigrantai indai ar kinai. Buvęs Teledynė šeimininkas Donaldas 
Rice'as 1997 m. įsteigė biotechnologijos bendrovę UroGenesys, už- 
siimančią prostatos negalavimų gydymu. Jis įkūrė savo bendrovę 
Santa Monikoje, Kalifornijos valstijoje. Kartą jis man apibūdino 
savo darbuotojus: „Mes turime devyniolika darbuotojų. Trys gimė 
Vietname, du mokslininkai ir vienas administratorius; du gimė 
Kanadoje, abu mokslininkai; vienas gimė Vokietijoje, mokslinin- 
kas; vienas gimė Peru, mokslininkas; vienas gimė Malaizijoje, moks- 
lininkas; vienas gimė Kinijoje, mokslininkas; vienas iš Irano, moks- 
lininkas; ir vienas iš Indijos, mokslininkas. Mes, kiti, esame čia 
gimę amerikiečiai. Neįsivaizduoju kitos šalies pasaulyje, kur taip 
lengvai surinktum tokią komandą“. Tai jau tikrai. Ar tik kas nors 
neseniai nemėgino tapti Japonijos piliečiu? O Šveicarijos? Kad bū- 


tum japonas, beveik reikia būti gimus japonu. Kad būtum šveica- 

ras, beveik reikia būti gimus šveicaru. Kad būtum amerikietis, rei- 
kia tik norėti būti amerikiečiu. Tai nereiškia, kad mes įsileidžiame 
visus, norinčius būti amerikiečiais, bet kai pilietybė yra teisinis 
klausimas, o ne tautinis, rasinis ar valstybinis, šaliai daug leng- 
viaupritraukti naujų talentingų žmonių. Kaip mėgsta sakyti mano 
azijiečiai bet kada sumuš jų azijiečius“. 

Juo daugiau išmanančių darbuotojų sugebėsite pritraukti į sa- 
vo šalį, tuo labiau klestėsite. Kai dėl Amerikos, tai sakau: pakvies- 
kime juos, ir ne tik turtingus, išsilavinusius verslininkus. Aš nie- 
kada negrąžinčiau atgal nė vieno laiveliu atplaukusio haitiečio. 
Bet ką, turintį nuovokos ir energijos pasistatyti plaustą iš pieno 
pakelių, o paskui perplaukti Atlantą prie Amerikos krantų, norė- 
čiau matyti naujuoju imigrantu. Kaip, skųsdamasis dėl Kongreso 
nustatytų ribų laikinosioms darbo vizoms, skiriamoms užsienio 
inžinieriams, pastebėjo T. J. Rogersas, Cypress Semiconductor vy- 
riausiasis vadovaujantis darbuotojas: „Informacijos amžiuje lai- 
mėtojus ir nevykėlius atskirs protiniai gebėjimai. Bet pas mus esa- 
ma senatorių, kurie to nesupranta. Jie nori grąžinti rinktinius 
intelekto pasaulio žmones, kad jie su mumis varžytųsi savo tėvy- 
nėse. Keturi iš dešimties mano viceprezidentų yra imigrantai. Ko- 
kie 35 procentai mano inžinierių —- imigrantai. Mano mokslinių 
tyrimų viceprezidentas - pažangiausias mano mikroschemas ku- 
riantis vyrukas — iš Kubos“. Ar jūs norėtumėte, kad jūsų šalyje 
darbo vietos priklausytų tik nuo inžinierių, kuriuos sugeba pa- 
gimdyti jūsų šalis, ar norėtumėte pasitelkti 10 procentų geriausių 
inžinierių iš viso pasaulio? Amerika - vienintelė šalis, kuri šian- 
dien juos iš tiesų pasitelkia. Japonija, Šveicarija, Vokietija neturi 
tikrų imigravimo tradicijų, o tai joms bus milžiniška kliūtis. 

Mūsų geoarchitektas tikrai būtų suprojektavęs šalį su demo- 
kratiška, lanksčia federaline politine sistema, žymiu mastu lei- 


džiančia priiminėti decentralizuotus politinius sprendimus ir to- 

dėl įgalinančia skirtingus regionus bei vietoves prisitaikyti prie 
pasaulio tendencijų nelaukiant, kol pajudės centras. Iš tikrųjų, fe- 
deralinė sistema, - kai visos penkiasdešimt valstijų turi paskatų 
konkuruoti ir eksperimentuoti ieškodamos atsakymų į susipynu- 
sius švietimo, vyriausybės pašalpų ir sveikatos priežiūros klausi- 
mus - globalėjimo epochoje yra didžiulis turtas, kai tokie klausi- 
mai gali būti nepaprastai sudėtingi, ir, keletą kartų neišbandęs, 
retai kada randi teisingą atsakymą. 

Mūsų geoarchitektas tikrai būtų suprojektavęs šalį su lanks- 
čiausia darbo rinka pasaulyje, leidžiančia darbuotojams lengvai 
kilnotis iš vienos ekonominės zonos į kitą, o darbdaviams - paly- 
ginti lengvai samdyti ir atleisti darbuotojus. Greitų pokyčių laiko- 
tarpiu svarbu lengvai judėti. Amerikoje vieną dieną prarandate 
darbą Meino valstijoje, o kitą dieną galite gauti naują darbą San 
Diege, jei esate pasirengęs persikelti. Vieną dieną praraskite darbą 
Tokijuje, ir aš nepatarčiau kitą dieną ieškotis darbo Seule. Vieną 
dieną praraskite darbą Miunchene, ir netgi esant bendrai Europos 
valiutai ir rinkai nėra taip jau lengva kitą dieną gauti darbą Mila- 
ne. Tai tikras kliuvinys. 

Be to, kuo lengviau atleisti darbuotojus, tuo daugiau paskatų 
darbdaviams juos samdyti. Šis menkas paradoksas yra vienas iš 
paaiškinimų, - galbūt svarbiausias, - kodėl Amerika dešimtajame 
dešimtmetyje taip aplenkė Japoniją ir Vakarų Europą, į savo eko- 
nomiką įtraukdama informacijos revoliuciją. 

Užduokite sau paprastą klausimą: dėl ko taip yra, kad kai tech- 
nologijos - pradedant internetu ir baigiant asmeniniais kompiute- 
riais — prieinamos kiekvienai išsivysčiusiai šaliai, kai Kurios jas 
savo įmonėse perima greitai, o kitos ne? Na, trumpas atsakymas 
būtų toks, kad didžiuma šių naujų technologijų padidina gamyk- 
los našumą ir visuomenės pragyvenimo lygį, nes jos pakeičia dar- 
buotojus. Robotas atlieka darbą veiksmingiau už konvejerio darbi- 


ninką. Balso pašto mikroschema jūsų telefone darbą atlieka geriau 

už telefonininką. Kitaip tariant, svarbiausia informacijos revoliuci- 
joje ne tai, kadji padidina darbo našumą vienam vienetui, o greičiau 
tai, kad ji sumažina darbo sąnaudas vienam vienetui, o tai reiškia 
visus tuos veiksmingumus ir išlaidų mažinimus. Sumažėja fizinio 
darbo sąnaudos, kurių reikia bet kokiam darbui atlikti. Tai reiškia, 
kad jei kultūra ir visuomenė leidžia lengvai ir laisvai pakeisti dar- 
buotojus naujomis technologijoms, tada jų teikiamos naudos su- 
lauksite padidėjusio našumo, didesnio pelno, didesnės bendros 
gerovės pavidalais, o galiausiai bus sukurta daugiau darbo vietų. 

Visa tai šalį daro konkurencingesę. Šiandien Amerika yra šalis, 
kurioje sudarytos sąlygos Schumpeterio kūrybingam griovimui. 
Kartą Alanas Greenspanas atkreipė dėmesį, kad 1999 m. viduryje 
Amerikoje kiekvieną savaitę naujos technologijos sunaikindavo 
maždaug 300 000 darbo vietų. Bet kiekvieną savaitę šios naujos 
technologijos dar sukurdavo ir 300 001 naują darbo vietą, dėl ko 
bendras Amerikos nedarbo rodiklis išliko vienodai žemas. Kadan- 
gi Amerikos bendrovės gali lengvai atleisti darbuotojus irjuos pa- 
keisti technologijomis, jos nebijo įsigyti šių naujų technologijų ir 
lengviau gali užjas sumokėti, nusikratydamos darbuotojų. Užtat 
jos kur kas mažiau bijosi samdyti žmones. 

Europoje ir Japonijoje, priešingai, labai sunku ką nors atleisti. 
Taigi įsivaizduokite, kad pasirodo nauja balso pašto sistema, tik- 
rai galinti iš pagrindų pakeisti jūsų bendrovės telefonų sistemą ir 
leidžianti atsisakyti dešimties telefonininkų. Tipiškai Vakarų Eu- 
ropos bendrovei reikėtų pirkti naują balso pašto sistemą ir išlaikyti 
dešimt telefonininkų arba nuo jų labai brangiai atsipirkti. Rezultatas 
tas, kad arba bendrovė labai atsargiai ką nors samdys, arba ji atsi- 
sakys pirkti naują technologiją, nes neišgalės tuo pat metu apmo- 
kėti sąskaitų už naują įrangą ir mokėti atlyginimus seniems dar- 
buotojams. Pelno norma iš naujų kapitalo investicijų būtų per maža. 
Tuo požiūriu gali pasirodyti, kad vienas iš svarbiausių lūžių Ame- 


rikos, žengiančios į kitą tūkstantmetį, istorijoje buvo Ronaldo Rea- 

gano sprendimas 1981 m. atleisti visus streikuojančius skrydžių 
valdymo darbuotojus. Joks atskiras įvykis nebuvo toks reikšmin- 
gas keičiant administracijos ir darbuotojų jėgų pusiausvyrą, taigi 
atvėrė kelią Amerikos bendrovėms atleisti darbuotojus, pasitelkti 
informacijos revoliuciją ir samdyti daugiau darbuotojų. Tad ne- 
nuostabu, kad dešimtajame dešimtmetyje Amerikoje buvo panai- 
kinta milijonai darbo vietų ir sukurta daug milijonų daugiau, tuo 
tarpu darbo rinka Vakarų Europoje daugiausia buvo sustingusi, o 
nedarbas laikėsi apie 12 procentų. 

Mūsų geoarchitektas būtų suprojektavęs šalį, kurioje bjaurima- 
si vyriausybės ginamais karteliais, todėl kiekviena bendrovė ar ban- 
kas turi kovoti ir laikytis patys, o monopolijos nebus pakenčiamos. 
Tai būtų svarbu. Netgi kai JAV firma tampa labai pavydėtina, pa- 
saulinės klasės brangenybe, tokia kaip Microsoft, vis dėlto ji turi 
atsakyti Teisingumo departamento antimonopoliniam skyriui. Tai 
viena iš Amerikos didžiųjų slaptų stiprybių. Klysta Žmonės, sa- 
kantys, jog Amerika, norėdama išlaikyti savo stiprybę, privalo iš- 
saugoti milžiniškas bendroves, tokias kaip Microsoft, - nepriklau- 
somai nuo jų veiklos. Tai, kad būrelis Teisingumo departamento 
teisininkų, uždirbančių po 75 000 JAV dolerių per metus, galėjo 
imtis Microsoft, didžiausios Amerikos bendrovės, ir laimeti! - štai 
kur tikrasis mūsų stiprybės šaltinis. Visada bus ir kita Microsofl tol, 
kol bus Teisingumo departamento antimonopolinis skyrius, pasi- 
rengęs ir galintis padėti išvengti monopolininkų, arba tokie teisė- 
jai kaip Thomas Penfieldas Jacksonas, nesibijantys ją apkaltinti iš 
karto keliais nusižengimais. Ironiškas sutapimas: teisėjo Jacksono 
išvada 1999 m. lapkritį, jog Microsoft yra monopolija, kenkianti 
vartotojams, buvo paskelbta tą pačią savaitę, kai minėtos Berlyno 
sienos žlugimo dešimtosios metinės. Verta prisiminti, ko taip labai 
norėjo Žmonės iš anos pusės, nugriovę tą sieną. Žinoma, to, ką 
populiarino Billas Gatesas - „Windows“, „Disnėjaus pasaulio“, 


dvigubų mėsainių ir gero gyvenimo. Bet jie norėjo ir to, ką populia- 

rino teisėjas Jacksonas - įstatymo viršenybės. Jei pokomunistinės 
visuomenės per šiuos praėjusius dešimt metų ką nors sužinojo, - 
tai, kad įstatymo viršenybė yra pamatas, ant kurio pastatyta visa 
Amerikos gerovė. Kaip labiausiai tai išsiaiškino Rusija, be jos ne- 
bus jokios subalansuotos gerovės. Kaip tik Amerikos taisyklėmis 
grindžiama valdymo sistema, kurioje joks Žmogus ar bendrovė nė- 
ra aukščiau įstatymo, yra esminė amerikiečių ypatybė. Dėl 1999 m. 
pranešimų, kad kinai neva pavogė JAV branduolines paslaptis, 
buvaususikrimtęs taip pat, kaip ir kiekvienas. Tai nepakenčiama. 
Bet tuo pat metu negalėjau nejausti, kad kinai įtarinėti dėl kiek 
niekingų dalykų. Nes didžiausios mūsų paslapties - tikrojo mūsų 
stiprybės šaltinio - pavogti neįmanoma. Tai mūsų gyvenimo bū- 
das. Kai kinai nukopijuos tai, tada aš imsiu nerimauti dėl jų kaip 
konkurentų. Bet kol jie dar tik stengiasi pavogti mūsų naujausią 
karinę paslaptį, jie turėtų Žinoti, jog vos spėjus ją pavogti, mūsų 
sistema sukurs geresnę. 

Mūsų geoarchitektas būtų suprojektavęs šalį, pakančią keis- 
tuoliams, - vyrukui su „arklio uodega“ ir mergužėlei su Žiedu no- 
syje, kurie dar yra ir matematikos genijai ar programinės įrangos 
gudruoliai. Amerika yra šalis, kurioje vos vienam Žmogui spėjus 
atsistoti ir pareikšti „tai neįmanoma“, pro duris įžengia kas nors 
kitas ir paskelbia: „Mes ką tik tai padarėme“. Intel viceprezidentas 
Avramas Milleris sako: „Japonai to nesupranta, nes jie sutelkę 
dėmesį į vienodumą. Kai buvo gaminama daugybė vis tų pačių 
daiktų, jie buvo pasauliniai specialistai, o mes tai palaikėme 
kažkokiais ypatingais gabumais. Bet dabar pasauliui nereikia dau- 
gybės tokių pačių daiktų, o pasaulyje, kur visi nori ko nors kitoniš- 
ko -ir technologijų, galinčių jiems suteikti tai, kas tobulai pritaiky- 
ta [jų poreikiams ir techninėms sąlygoms] — Amerika tikrai yra 
pranašesnė“. 

Mūsų geoarchitektas būtų suprojektavęs šalį, kurios bendrovių 


sektorius, skirtingai nuo Europos ar Japonijos, iki dešimtojo de- 

šimtmečio vidurio jau buvo patyręs būtiną darbuotojų skaičiaus 
mažinimą, privatizavimą, kompiuterių jungimą į tinklą, valstybės 
reguliavimo mažinimą, reinžineriją, modernizavimą ir restruktū- 
rizavimą, neišvengiamus siekiant visiškai prisitaikyti ir pasinau- 
doti finansų, technologijų bei informacijos demokratėjimais ir iš- 
vengti mikroschemos imunodeficito sindromo. Kaip Amerika 
laimėjo kosminės erdvės lenktynes, taip dabar ji laimi kibernetinės 
erdvės lenktynes. Amerikos bendrovės informacinėms technologi- 
joms vienam gyventojui išleidžia daugiau, negu bet kurios kitos 
pasaulyje. 

Be to, jis būtų suprojektavęs šalį su giliai įsišaknijusia verslo 
kultūra ir mokesčių sistema, kurios vykusiam investuotojui ar no- 
vatoriui sudaro sąlygas išlaikyti didelę dalį jo arjos kapitalo prie- 
augio, taigi nuolat yra paskata nepaprastai praturtėti. Mūsų idea- 
lioje šalyje Horatio Algeras nėra pasakiškas personažas, kartais 
tai —- jūsų artimiausias kaimynas, kuriam tiesiog pasisekė nusi- 
samdyti inžinieriumi Intel ar America Online vos joms pradėjus veik- 
lą ir kuriam buvo atlyginama akcijų opcionais, kurių vertė dabar 
10 milijonų JAV dolerių. 

Mūsų geoarchitektas tikrai būtų suprojektavęs šalį, kurioje te- 
bėra daugybė aplinkos požiūriu patrauklių, atvirų vietų ir mažų 
miestelių išmanantiems darbuotojams pritraukti. Nes šiandien, kai 
yra internetas, faksai, o siuntiniai pristatomi per naktį, modernių- 
jų technologijų firmos ir išmanantys darbuotojai gali pasprukti iš 
miestų centrų ir įsikurti iš esmės kur panorėję. Todėl tikras turtas 
gali pasirodyti daugybė vešlių žalių slėnių netoli vandenynų ar 
kalnų. Štai kodėl tokiose valstijose kaip Aidaho, Vašingtono, Ore- 
gono, Minesotos ir Šiaurės Karolinos šiandien yra klestintys mo- 
derniųjų technologijų sektoriai. 

Jis būtų suprojektavęs šalį, kuri taip brangina laisvą informaci- 
jos srautą, kad gina baisiausių pornografų ir didžiausių rasistų 
teises, kad jie darytų savo darbelius. Tai būtų turtas. Nes pasauly- 

je, kuriame informacija, Žinios, prekės ir paslaugos vis stiprėjančiu 
srautu tekės per Spartųjį pasaulį ar per kibernetinę erdvę, tikrai 
pranašesnės pasirodys šalys, sugyvenančios su tokiu atvirumu ir 
kakofonija, ir chaosu, kurie kartais jas aplanko, šalys, kurios ra- 
miai konkuruoja, remdamosi vaizduote, o ne protekcionizmo sie- 
nomis. Amerika su savo Informacijos laisvės įstatymu, nelabai lei- 
džiančiu vyriausybei ilgai išlaikyti paslaptis, šią atvirumo kultūrą 
puoselėjo nuo savo įkūrimo. 

Svarbiausia tai, kad mūsų geoarchitektas būtų suprojektavęs 
šalį, kurioje tarptautinėms bendrovėms irsmulkiems verslininkams 
vis patogiau turėti didelių užmojų ir mąstyti globaliai ir kuri dabar 
iš esmės pirmauja visose sparčiose, lengvose, kompiuterių tinklų, 
daug žinių reikalaujančiose veiklos srityse. Šiandien Amerika pir- 
mauja programinės įrangos kūrimo, kompiuterijos, interneto kūri- 
mo, interneto prekybos, komercinės bankininkystės, el. pašto, drau- 
dimo, derivatų, genų inžinerijos, dirbtinio intelekto, investicinės 
bankininkystės, brangios sveikatos priežiūros, aukštojo mokslo, 
siuntinių pristatymo per naktį, konsultavimo, greitojo maisto, re- 
klamos, biotechnologijos, žiniasklaidos, pramogų, viešbučių, at- 
liekų tvarkymo, finansinių paslaugų, aplinkosaugos pramonės ša- 
kų ir telekomunikacijų srityse. Tai postindustrinis pasaulis, ir 


Amerika šiandien gabi visam kam, kas postindustriška. 


Pasaulyje, kuriame laimėtojui atitenka viskas, Amerikoje, bentjau 
kuriam laikui, tikrai egzistuoja „laimėtojui tenka daug“ sistema. 
Tai Ameriką padaro unikalia didžiąja valstybe. Ji pirmauja tradi- 
ciniais galios šaltiniais. Ji turi didelę nuolatinę kariuomenę, ap- 
ginkluotą daugiau negu bet kada lėktuvnešių, pažangių reaktyvi- 
nių naikintuvų, transporto lėktuvų ir branduolinių ginklų, todėl 
jos galia siekia toliau negu bet kurios pasaulio šalies. Ir giliau. Tai, 
kad Amerika turi ir tolimojo veikimo radarais nesusekamų bombo- 


nešių „B-2“, ir dabar kuriamą mažo veikimo spindulio radarais 

nesusekamą naikintuvą „F-22“ „reiškia, kad JAV karinės oro pajė- 
gos gali įskristi į bet kurios kitos šalies oro gynybos sistemą iš 
esmės nepastebėtos. Sykiu, kaip kad buvo smulkiai išdėstyta anks- 
čiau, Amerika globalėjimo epochoje pranoksta visais naujais ga- 
lios matais. 

Bet atminkite štai ką: vos prieš dešimtmetį atrodė, kad viešpa- 
tauja azijiečiai ir europiečiai, o „Amerikos nuosmukis“ buvo pas- 
kutinis mados žodis. Dabar, kaip The New York Times sakė Johnas 
Neufferis, Mitsui jūrų tyrimo instituto Tokijuje analitikas ameri- 
kietis, staiga viskas apsivertė: „Japonai nemato šviesos tunelio ga- 
le, oamerikiečiai nemato pajūrio uolos, kurios pakraščiu jie nega- 
lėtų pereiti“. 

Tai nereiškia, kad nebėra uolų. Visada yra. Kad ir kokius natū- 
ralius pranašumus šią istorijos akimirką Amerika turėtų prieš kon- 
kurentus, vis dėto ji turi teisingai suprasti pagrindinius dalykus, 
kad galėtų konkuruoti. Ji dar privalo užtikrinti, kad nuolat gerėtų 
našumas, gebėjimas gaminti prekes ir paslaugas vis mažesnėmis 
sąnaudomis, kad be infliacijos didėtų atlyginimai. Našumo augi- 
mas, Amerikoje matytas dešimtojo dešimtmečio pabaigoje, buvo 
naujas technologijų varomasis reiškinys, ir visai neaišku, ar augi- 
mas ir toliau bus toks didelis, ar sulėtės iki ankstesnių dvidešimt 
penkerių metų spartos, ar paspartės. Šioje globalėjimo epochoje šią 
akimirką Japonija galbūt turi daugiau įsipareigojimų negu turto, 
bet pagrindinėse pramonės šakose Japonija tebėra nepaprastai 
veiksminga gamintoja, turinti visada naudingą didelį sutaupytų 
ir uždirbtų pajamų santykį ir labai darbščius gyventojus. Japonija 
tebėra naujovių diegimo variklis tokiose srityse kaip brangi gamy- 
ba, prekių atsargų tvarkymas ir elektronika. Daugybę gerų Japoni- 
jos verslininkų tiesiog užslopino jų sistema. Todėl makroekonomi- 
nės kliūtys nenurašo dešimtojo dešimtmečio Japonijos - jos tik 
reikalauja, kad ji prisiderintų. Kol japonai ir Vakarų europiečiai 


laikysis nelanksčių, ginamų socialinės apsaugos sistemų, kurios, 

darydamos kapitalizmą mažiau griaunantį, jį padaro ir mažiau 
kūrybingą bei mažiau turtinantį, tol jos nemes Amerikai iššūkio. 
Betjuo toliau išsiveržia į priekį Amerika šioje globalėjimo epocho- 
je, tuo labiau aš tikiuosi, kad šios šalys sieks Ameriką atspindėti ir 
mėgdžioti. Šis neišvengiamas prisiderinimas bus nepaprastai 
skausmingas, bet joms teks tai daryti, kad išlaikytų savo dabartinį 
pragyvenimo lygį. 

Taip nėra, kad šios visuomenės nepagimdo verslininkų protų, 
tinkančių šiai epochai. Prancūzų galvos veikia taip, kaip ameri- 
kiečių. Vienintelis klausimas: kokioje ekonominėje ir socialinėje 
aplinkoje toms galvoms leidžiama vešėti ir augti? Daug geriausių 
Prancūzijos programinės įrangos inžinierių suplūdo į Silicio slėnį 
dėl to, kad tiesiog nemano galintys klestėti šiandieninėje Prancū- 
zijos sistemoje. 1998 m. kovo 21 d. The Washington Post iš Paryžiaus 
pranešė, kad Amerikos sistemos lankstumas skatina protų nutekė- 
jimą iš Prancūzijos į Silicio slėnį: Reza Malekzadehas, dvidešimt 
kyklų diplomantas, persikėlė į Jungtines Valstijas, trissyk per tre- 
jus metus pakeitė darbus ir San Franciske tapo kompiuterių tinklų 
sistemų firmos Soflivay International, Inc. direktoriumi veiklai JAV. 
„Prancūzijoje negalėjau daryti to, ką darau čia, -sakė jis. - Prancū- 
Zijoje, net Kai tau penkiasdešimt metų, apie tave kalbama kaip apie 
[produktą| mokyklos, kurią lankei. Čia žmonėms rūpi tik tai, ką 
moki daryti, o ne koks tavo amžius arba kur prieš penkiolika metų 
lankei mokyklą.“ Dabar jis vienas iš 40 000 Prancūzijos piliečių, 
gyvenančių Šiaurės Kalifornijoje. Pakeiskite aplinką Prancūzijoje 
ir neabejotinai daugelis jų grįš, o į Silicio slėnį atvyks mažiau. 

Amerika irgi privalo pasinaudoti šia akimirka, kai turi šiek tiek 
papildomų lėšų, rūpintis savo vis dar labai tikrais kliuviniais: nu- 
sikaltimų apimtomis centrinėmis miestų dalimis, nesveika ginklų 
kontrolės stoka, didėjančiais pajamų skirtumais, nepakankamai 


finansuojamomis valstybinėmis mokyklomis, bylinėjimosi kultū- 

ra, galinčia išsekinti visus - nuo smulkaus verslininko iki didelių 
bendrovių, nepakankamai finansuojama socialinės apsaugos sis- 
tema, vartotojų kredito kortelių kultūra, skatinančia pernelyg daug 
žmonių išleisti kur kas daugiau už savo išgales ir prisidaryti dau- 
gybę skolų, kurios nuosmukio atveju sukeltų tikrą grėsmę visai 
finansinei struktūrai, ir politine sistema, vis labiau gadinama ir 
iškraipoma negriežtų rinkimų kampanijų finansavimo įstatymų. 
Atkreipti dėmesį į šiuos sunkumus globalėjimo epochoje tikrai būtų 
pravartu. 

Tebeturiu vilčių, kad Amerika protingai naudosis savo turtais, 
ir nemanau, kad dėl šio protingo gyvumo būčiau vienišas. Bet jei 
mes nusiraminsime, pakilimą lydės nuosmukis, kaip kad po auš- 
ros ateina sutemos. Štai kodėl aš visada paisau valstybės iždo sek- 
retoriaus Larry Summerso žodžių, kuris apie dešimtojo dešimtme- 
čio Ameriką mėgdavo sakyti: „Vienintelis dalykas, ko turime bijoti — 


pačios baimės stoka“. 


18. Revoliucija yra JAV 


Anksčiau ar vėliau McDonald's bus kiekvienoje istorijoje: 
Kur valgė O. J. prieš nužudydamas Nicole? McDonald's. 
Kuo prekybos sekretorius Ronas Brownas prieš mirdamas pavaišino 
JAV karius? McDonald's. 
Nugirsta spaudos tarnyboje McDonald's būstinėje Ouk Bruke, Ilino- 


jaus valstijoje. 


Kaip jūs galite šaukti „mirtis Amerikai!“, kai mūvite džinsais? 
Dvidešimt dvejų metų studentė iranietė pasakė New York Times 
žurnalistui Johnui Burnsui, neigiamai vertindama kitus studentus pro- 
testo mitinge Teherane, dvidešimtosioms Irano revoliucijos metinėms 


paminėti, 1999 m. lapkričio 4 d. 

O, wad some Pow'r the giftie gie us, 

To see oursels as others see us! 
[O, kaip apdovanoja mus kažin kokia galia 
save regėt tokius, kokius kiti mus regi!] 


Robert Burns 


Tikiu penkių degalinių pasaulio teorija. 

Tai tiesa: manau, kad pasaulio ekonomikas iš esmės galima 
pavaizduoti kaip penkias skirtingas degalines. Pirmoji - japoniška 
degalinė. Benzinas kainuoja 5 JAV dolerius už galoną. Jus aptar- 
nauja keturi uniformuoti vyrai su baltomis pirštinėmis, sudarę dar- 
bo sutartis visam gyvenimui. Jie pila benziną. Jie keičia alyvą. Jie 
nuplauna langus ir draugiškai šypsodamiesi moja, kai jūs ramiai 
išvažiuojate. Kita - amerikietiška degalinė. Benzinas kainuoja tik 
1 JAV dolerį už galoną, betjį įsipilate patys. Patys plaunate langus. 
Patys pučiatės padangas. Kai užsukate už kampo, keturi benamiai 
mėgina pavogti jūsų ratų gaubtus. Trečioji - Vakarų Europos. Ben- 
zinas čia kainuoja irgi 5 JAV dolerius už galoną. Dirba tik vienas 
žmogus. Jis nenoromis pila benziną ir nesišypsodamas keičia aly- 
vą, visą laiką jums primindamas, kad jo profesinės sąjungos pasi- 
rašytoje sutartyje sakoma, jog jis turi tik pilti benziną ir keisti alyvą. 
Jis neplauna langų. Jis dirba tik trisdešimt penkias valandas per 
savaitę, kiekvieną dieną degalinė devyniasdešimt minučių užda- 
romapietums. Be to, jis kas vasarą šešias savaites atostogauja pie- 
tų Prancūzijoje. Kitoje gatvės pusėje du jo broliai ir dėdė, dešimt 
metų nedirbę, nes jų valstybinis draudimas nuo nedarbo moka 
daugiau, negu jie gaudavo paskutiniame darbe, žaidžia kėgliais. 
Ketvirtoji - besivystančios šalies degalinė. Čia dirba penkiolika 
žmonių, ir visi jie giminaičiai. Kai įvažiuojate, niekas į jus nekrei- 
pia dėmesio, nes visi jie pernelyg įnikę į pašnekesį. Benzinas kai- 
nuoja tik 35 centus už galoną, nes dotuojamas vyriausybės, bet iš 


tikrųjų veikia tik viena iš šešių pompų. Kitos sugedusios, jie laukia 

atsarginių dalių, kurias atskraidins iš Europos. Degalinė gana su- 
nykusi, nes nesantis savininkas gyvena Ciūriche ir iš šalies išveža 
visą pelną. Savininkas nežino, kad pusė jo darbuotojų naktimis iš 
tikrųjų miega remonto dirbtuvėje ir naudoja automobilių plovimo 
įrangą kaip dušą. Daugelis klientų, atvykstančių į šią degalinę, 
vairuoja arba naujausio modelio „Mercedes“, arba motorolerį, — 
nieko per vidurį. Vis dėlto čia visada yra žmonių, nes daug jų su- 
stoja prisipūsti savo dviračių padangų. Galiausiai - komunistinė 
degalinė. Benzinas čia kainuoja tik 50 centų už galoną, - bet jo 
nėra, nes keturi čia dirbantys vyrukai visą jį pardavė juodojoje rin- 
koje po 5 JAV dolerius už galoną. Tik vienas iš keturių degalinėje 
dirbančių vyrukų iš tikrųjų čia yra. Kiti trys dirba nelegaliose ant- 
rosiose darbovietėse ir užeina tik kartą per savaitę pasiimti savo 
atlyginimų. 

Pačia bendriausia prasme dabar pasaulyje darosi štai kas: vyks- 
tant globalėjimui visi stumiami amerikietiškos degalinės link. Jei 
jūs nesate amerikietis ir nemokate pumpuoti benzino, patariu 
išmokti. Pasibaigus šaltajam karui, globalėjimas iškelia anglų-ame- 
rikiečių modelio kapitalizmą ir auksinius tramdomuosius marški- 
nius. Globalizuojasi Amerikos kultūra ir kultūros simboliai. Glo- 
balizuojasi tai, kas Amerikoje geriausia, ir tai, kas blogiausia. 
Globalizuojasi Amerikos revoliucija ir Amerikos degalinė. 

Bet ne visiems patinka Amerikos degalinė ir tai, ką ji reiškia, ir 
suprantama kodėl. Japonijos, Vakarų Europos ir komunistinėse 
degalinėse įsitvirtinusios visuomeninės sutartys, smarkiai besiski- 
riančios nuo Amerikos, kaip ir labai skirtingi požiūriai į tai, kaip 
turėtų veikti rinkos ir būti kontroliuojamos. Europiečiai ir japonai 
tiki valstybe, turinčia valdžią žmonėms ir rinkoms, tuo tarpu ame- 
rikiečiai paprastai labiau tiki asmenine žmonių iniciatyva ir kuo 
laisvesnėmis rinkomis, kad paaiškėtų laimėtojai ir pralaimėtojai. 

Japonams, Vakarų europiečiams ir komunistams nepatogios vi- 


siškai nevaržomos rinkos ir nelygi jų skirstoma nauda bei nuobau- 

dos, todėl jų degalinės suprojektuotos taip, kad sušvelnintų nely- 
gumus irsulygintų atlygius. Be to, jų degalinėse daugiau dėmesio 
kreipiama į savitas tradicijas ir branginama tai, kam jų bendruo- 
menės teikia pirmenybę. Vakarų europiečiai tai daro samdydami 
mažiau žmonių, bet mokėdami jiems didesnius atlyginimus ir rink- 
dami didesnius mokesčius, kad dosniai paremtų bedarbius ir už- 
tikrintų didelį krepšį kitos socialinės gerovės valstybės labdaros. 
Japonai tai daro, žmonėms mokėdami truputį mažiau, bet užtik- 
rindami jiems darbą visam gyvenimui, o paskui tuos darbus ir 
išmokas gina iki gyvos galvos, ribodami užsienio konkurentų at- 
ėjimą į Japonijos rinką. Amerikos degalinė, priešingai, yra daug 
veiksmingesnė vieta užvažiuoti: klientas yra karalius; degalinė ne- 
turi socialinės funkcijos; vienintelis jos tikslas - mažiausia kaina 
parūpinti kuo daugiau benzino. Jei tai galima padaryti visai be 
darbuotojų — puiku, juo geriau. Lanksti darbo rinka suras jiems 
darbo kur nors kitur. Per Žiauru, sakote? Galbūt taip. Bet, pasiren- 
gę tam ar ne, tai pavyzdys, kuriuo likęs pasaulis vis labiau spau- 
džiamas sekti. 

Amerika dėl to kaltinama, nes tokia daugybe aspektų mes reiš- 
kiame globalėjimą, - ar bentjau taip suvokia didelė pasaulio dalis. 
Trys demokratėjimo veiksniai daugiausia subrendo Amerikoje. 
Auksiniai tramdomieji marškiniai buvo pasiūti Amerikoje ir Di- 
džiojoje Britanijoje. Elektroninei kaimenei vadovauja amerikietiški 
Volstrito buliai. Stipriausias veiksnys spausti kitas šalis atverti 
savo rinkas laisvai prekybai ir laisvoms investicijoms yra dėdė 
Semas, o Amerikos globalios ginkluotosios pajėgos šias rinkas ir 
jūrų trasas išlaiko atviras, kaip kad devynioliktojo amžiaus globa- 
lėjimo epochoje darė britų laivynas. Harvardo universiteto Ken- 
nedžio mokyklos dekanas Josephas Nye jaunesnysis šią tikrovę 
taikliai apibendrino: „Paskutinę globalėjimo inkarnaciją iš dalies 
galima kildinti iš Amerikos strategijos po Antrojo pasaulinio karo 


ir noro sukurti atvirą tarptautinę ekonomiką, siekiant užbėgti už 

akių dar vienai depresijai bei Sovietų galiai atsverti ir komunizmui 
sulaikyti. Instituciniai rėmai ir politinis spaudimas atverti rinkas 
buvo Amerikos galios ir politikos padarinys. Bet juos sustiprino 
transporto ir komunikacijų technologijų raida, dėl kurios valsty- 
bėms vis daugiau kainavo nusigręžti nuo globalių rinkos jėgų“. 
Kitaip tariant, netgi šaltojo karo sistemoje Amerika dėl savų ekono- 
miniųirstrateginių priežasčių stengėsi sukurti globalią ekonomi- 
ką. Todėl, kai devintojo dešimtmečio pabaigoje susijungė informa- 
cijos revoliucija ir trys demokratėjimo veiksniai, jau būta galios 
struktūros, labai imlios šioms tendencijoms ir technologijoms ir 
labai sustiprinusios jų plitimą pasaulyje. Kaip pastebėta anksčiau, 
kaip tik Amerikos galios ir strateginių interesų derinys, susijungęs 
su „pagaminta Amerikoje“ informacijos revoliucija, iš tiesų suda- 
rė sąlygas antrajai globalėjimo epochai irjai suteikė aiškiai ameri- 
kietišką veidą. 

Šiandien globalėjimas dažnai yra su peliuko Mikio ausimis, 
valgo dvigubus mėsainius, geria kolą ar pepsi ir apdoroja duome- 
nis IBM asmeniniu kompiuteriu, naudodamasis „Windows 98“ 
su „Intel Pentium II“ procesoriumi ir Cisco Systenis tinklo jungtimi. 
Todėl, nors daugeliui amerikiečių galbūt ir aiškus skirtumas tarp 
to, kas yra globalėjimas, ir to, kas yra amerikietinimas, jis, deja, 
daug kam pasaulyje neaiškus. Daugelio visuomenių žmonės ne- 
bemoka atskirti Amerikos galios, Amerikos eksporto, Amerikos kul- 
tūrinio puolimo, Amerikos kultūrinio eksporto ir paprasto vanili- 
nio globalėjimo. Dabar visa tai suvyniota draugėn. Nepalaikau 
nuomonės, kad globalėjimą reikia suprasti kaip amerikietinimą, — 
bet atkreipiu dėmesį, kad būtent taip jis daugelyje sluoksnių suvo- 
kiamas. Nekelia nuostabos 1999 m. birželio 4 d. Japonijos laikraš- 
tyje Nihon Keizai Shimbun išspausdinta straipsnio apie konferenci- 
ją Tokijuje globalėjimo klausimais antraštė, kurioje šis reiškinys 
vadinamas „Amerikiečių kurstomu globalėjimu“. Kai besivystan- 


čiame pasaulyje daugelis Žmonių atsargiai susipažįsta su šia glo- 

balėjimo sistema, pirmas jų pamatytas agitacinis skelbimas skam- 
ba taip: JŪSŲ REIKIA DĖDEI SEMUI (elektroninei kaimenei). 

Buvęs JAV ambasadorius Izraelyje Martinas Indykas man pa- 
pasakojo istoriją, puikiai iliustruojančią šią mintį. Kaip ambasa- 
dorius, jis buvo pakviestas atidaryti pirmą McDonald's Jeruzalėje. 
Paklausiau, ką jis sakė McDonald's atidarymo tame šventajame mies- 
te proga. Jis prisiminė: „Greitas maistas greitai valstybei“. Bet ge- 
riausia, pridūrė, kad pakviestas suvalgyti pirmą košerinį dvigubą 
mėsainį pirmame Jeruzalės McDonald's jis gavo užsidėti spalvingą 
beisbolo kepuraitę su McDonald's logotipu, o Izraelio televizija va- 
karo Žinioms filmavo kiekvieną kąsnį. Restoranas buvo prisigrū- 
dęs jaunų izraeliečių, trokštančių nepražiopsoti šio istorinio įvy- 
kio. Kol ambasadorius Indykas ruošėsi valgyti pirmą oficialų 
Jeruzalės dvigubą mėsainį, izraelietis paauglys prasibrovė pro mi- 
nią ir priėjo prie jo. Paauglys nešėsi savo McDonald's kepuraitę, 
padavė ją su rašikliu ambasadoriui Indykui ir paklausė: „Ar jūs 
ambasadorius? Ar galiu gauti jūsų autografą?“ 

Šiek tiek susigėdęs ambasadorius Indykas atsakė: „Žinoma. Ma- 
nęs niekada anksčiau neprašė autografo“. 

Kai ambasadorius Indykas paėmė kepuraitę ir pasiruošė ant 
jos užrašyti savo vardą, paauglys jam pasakė: „Oho, koks tai jaus- 
mas būti McDonald's ambasadoriumi, važinėti po pasaulį ir visur 
atidarinėti McDonald's restoranus?“ 

Ambasadorius Indykas apstulbęs pažvelgė įjaunąjį izraelietį ir 
pasakė: „Ne, ne. Aš Amerikos ambasadorius, - o ne McDonald's 
ambasadorius!“ 

Izraelictis jaunuolis atrodė visai nusiminęs. Ambasadorius In- 
dykas papasakojo, kas įvyko paskui: „Pasakiau jam: „Ar tai reiš- 
kia, kad nebenori mano autografo?“ Vaikis pasakė, kad ne, nebe- 
nori mano autografo, atsiėmė savo kepuraitę ir nuėjo“. 

Nenuostabu, kad meilės ir neapykantos santykiai, ilgą laiką 


buvę tarp Amerikos ir likusio pasaulio, šiuo metu, atrodo, dar la- 

biau paaštrėjo. Kai kurie žmonės amerikietinimą-globalėjimą la- 
biau negu bet kada laiko nepaprastai patraukliu, suteikiančiu ga- 
lią, neįtikėtinai viliojančiu keliu pakelti pragyvenimo lygį. Vis dėl- 
to daugeliui kitų šis amerikietinimas-globalėjimas gali sukelti stiprų 
pavydo ir pasipiktinimo Jungtinėmis Valstijomis jausmą: pavydą, 
nes Amerikai, regis, kur kas geriau sekasi jodinėti šiuo tigru, o 
pasipiktinimą, nes amerikietinimas-globalėjimas taip dažnai pa- 
nėši į tai, kad Jungtinės Valstijos visus kitus pliekia judėti greičiau, 
jungtis prie tinklo, sumažinti darbuotojų, sunorminti ir pagal Ame- 
rikos kultūrines melodijas Žygiuoti į Spartųjį pasaulį. Nors ir esu 
įsitikinęs, kad vis dėlto esama daugiau Amerikos mylėtojų negu 
nekentėjų, šis skyrius - apie nekentėjus. Jis yra apie kil4 priešišką 
reakciją į globalėjimą - didėjantį pasipiktinimą Jungtinėmis Vals- 
tijomis, sukeltą mums einant į globalėjimo sistemą, kurią šiandien 
taip stipriai veikia Amerikos simboliai, rinkos ir karinė galia. 
Kaip sykį nurodė istorikas Ronaldas Steelas: „Ne Sovietų 5ą- 
junga, o pačios Jungtinės Valstijos buvo tikroji revoliucinė valsty- 
bė. Mes manome, kad mūsų institucijos privalo visas kitas išmesti 
į istorijos sąvartyną. Mes vadovaujame ekonominei sistemai, iš es- 
mės palaidojusiai visas kitas gamybos ir platinimo formas, po sa- 
vęs paliekančiai didelį turtą, o retkarčiais - didelius griuvėsius. 
Kultūrinės Žinios, kurias mes perduodame per Holivudą ir McDo- 
nald's, transliuojamos pasaulyje, kad patrauktų kitas visuomenes, 
bet irjoms pakenktų. Kitaip nei tradicinių užkariautojų, mūsų ne- 
tenkina tik pavergti kitus: mes primygtinai reikalaujame, kadjie į 
mus būtų panašūs. Savaime aišku, jų pačių labui. Mes esame la- 
biausiai nepermaldaujami pasaulio atvertėjai. Pasaulis privalo būti 
demokratiškas. Jis privalo būti kapitalistinis. Jis privalo būti susie- 
tas ardomosiomis pasaulinio tinklo žinutėmis. Nenuostabu, kad 
daugelis mano, jog grėsmę kelia tai, kam mes atstovaujame“. 
Klasikinis amerikiečio autoportretas yra Granto Woodo Ameri- 


kietiška gotika, - puritoniška pora, šakės rankoje, veido išraiškos 

valdomos, stoiškai stovi žvelgdami už daržinės. Bet visam kitam 
pasauliui amerikietiška gotika, tiesą sakant, yra dvidešimt ar apie 
tiek amerikiečių programinės įrangos inžinierių, atvykstančių į jū- 
sų šalį su ilgais plaukais, karoliais ir sandalais, su žiedais nosyse 
ir lakuotais kojų nagais. Jie išspiria jūsų laukujes duris, namuose 
viską apverčia, jums į burną įgrūda dvigubą mėsainį, prigrūda 
jūsų vaikų galvas minčių, kurios jums niekada nebuvo atėjusios į 
galvą arba buvo nesuprantamos, ant jūsų televizoriaus nudrebia 
kabelinės televizijos dėžutę, prirakina televizijos kanalą prie MTV, 
priejūsų kompiuterio prijungia interneto sąsają irjums liepia: „Per- 
kelkite duomenis arba mirkite“. 

Tai mes. Mes, amerikiečiai, esame Sparčiojo pasaulio apaštalai, 
tradicijos priešai, laisvosios rinkos pranašai ir modernių techno- 
logijų vyriausieji Žyniai. Mes norime ir savo vertybių „plėtros“, ir 
savo Pizza Elul. Mes norime, kad pasaulis sektų mūsų pavyzdžiu ir 
pasidarytų demokratiškas, kapitalistinis, su tinklo svetaine kiek- 
viename puode, pepsi ant kiekvienų lūpų, „Microsoft Windows“ 
kiekviename kompiuteryje, o labiausiai, labiausiai, - kad kiekvie- 


nas visur pumpuotų nuosavą benziną. 


1996 m. rugsėjį Teherano centre, vos įžengęs į Ho11a viešbučio ves- 
tibiulį, virš paradinių durų pamačiau ženklą. Buvo užrašyta „Šalin 
JAV“. Tai nebuvo plakatas. Tai nebuvo grafičiai. Tai buvo sienos 
plytelės. 

„Po perkūnais, - pamaniau. - Tai įmūryta į sieną. Tiems žmo- 
nėms Amerika tikrai sudaro sunkumų.“ 

Po kick laiko atkreipiau dėmesį, kad Irano mulos, visada jaut- 
riau nei kas nors kitas reagavę į Amerikos kultūrinės ir karinės 
galios sėkmes ir nesėkmes, Jungtines Valstijas ėmė vadinti kiek 
kitaip, ne vien „didžiuoju šėtonu“ bei „imperializmo ir sionizmo“ 
bastionu. Iraniečiai Ameriką pradėjo vadinti „pasauline aroganci- 


jos sostine“. Pamaniau, kad tai subtilus, bet įdomus pokytis. Irano 

vadovybė, atrodo, suprato, kad „pasaulinė arogancija“ skiriasi nuo 
imperializmo. Imperializmas - kai fiziškai okupuojate kitus žmo- 
nes ir jiems primetate savo papročius. Pasaulinė arogancija - kai 
jūsų kultūra ir ekonominė įtaka yra tokie stiprūs, plačiai pasklidę, 
jog Žinote, kad jums kitų žmonių nereikia okupuoti, kad darytumė- 
te įtaką jų gyvenimams. Kaip sykį man apie dabartinius Amerikos 
santykius su likusiu pasauliu pasakė Indijos finansų ministras 
Shri Yashwantas Sinhas: „Nėra jokios pusiausvyros, jokios atsva- 
ros. Ką tik jūs pasakote - įstatymas“. 

Tai ir daro šiandieninį amerikietinimo ir globalėjimo derinį tokį 
galingą. Šiandien daugybei žmonių Amerika rūpi ne todėl, kad 
mes visursiunčiame savo kariuomenę, o todėl, kad mes visur siun- 
čiame savo kultūrą, vertybes, ekonomiką, technologijas ir gyvense- 
ną,- nesukdami galvos, norime to ar ne, ir ar kiti jų nori. „Amerika 
kitoniška, - pažymėjo vokiečių užsienio politikos specialistas Jo- 
sefas Joffe esė, 1997 m. rugsėjį išspausdintoje Foreign Affairs. - Ji 
erzina ir despotiškai valdo, bet ji neužkariauja. Ji mėgina įsakinėti 
ir nežymiai nusižengti taisyklėms, bet ji nekariauja dėl žemės ir 
šlovės... Pasaulyje Jungtinių Valstijų vadovaujantis karinis sluoks- 
nis labiausiai išmanantis, bet ne didžiausias. Bet neabejotinai jis 
neprilygstamas švelniosios galios lošime. Ant to stalo Kinija, Rusi- 
ja ir Japonija, ir netgi Vakarų Europa negali tikėtis loštukų krūva 
prilygti Jungtinių Valstijų turimiems. Žmonės rizikuoja žūti atvi- 
roje jūroje tam, kad patektų į Jungtines Valstijas, o ne į Kiniją. Ne 
per daugiausia tų, kurie nori siekti verslo administravimo magist- 
ro laipsnio Maskvos universitete arba rengtis ir šokti taip, kaip 
japonai. Deja, vis mažiau studentų nori mokytis prancūzų ar vo- 
kiečių kalbų. Anglų kalba, amerikietiškas jos variantas pasidarė 
pasaulio kalba. Šis galios tipas - kultūra, spinduliuojanti išorėn, ir 
rinka, traukianti vidun - remiasi traukimuir stūmimų; priėmimų, 
o ne užkariavimu. Darblogiau, šios galios negalima nei sukaupti, 


nei atsverti. Šioje arenoje jos visos drauge - Europa, Japonija, Kini- 

ja ir Rusija - negali susiburti prieš Jungtines Valstijas kaip seniai 
praėjusių dienų sąjunga. Visos jų kino studijos drauge negali pa- 
laužti Holivudo galios. Ir jų universitetų konsorciumas negalėtų 
nuversti nuo sosto Harvardo... Štai kodėl „strateginė partnerys- 
tė“, sudaryta Rusijos ir Kinijos 1997 m., atrodo tokia anachroniš- 
ka. Kąjie darys dėl Amerikos? Borisas Jelcinas vargu ar norės Peki- 
ne pirkti technines žinias ir kompiuterius. O Kinija nenorės 
rizikuoti savo svarbiausia eksporto rinka.“ 

Artimiausiu metu reikalai tik blogės, nes ekonominės galios skir- 
tumas tarp Jungtinių Valstijų ir viso kito pasaulio dar labiau padi- 
dės prieš sumažėdamas. Kad tai suprastumėte, jums tereikia pa- 
žvelgti į tai, kas vyksta kibernetinėje erdvėje. Ten vyksta didysis 
žemės užgrobimas - skubama pasinaudoti proga, kas įkurs ir val- 
dys svarbiausias pasaulines komercines interneto svetaines bei 
kibernelines biržas. Kibernetinė birža yra abipusė aukciono sve- 
tainė, kur daugybė pirkėjų siūlo kainas už daugybės pardavėjų 
siūlymus. Paprastai jos pradeda kaip neatidėliotinų atsiskaitymų 
rinkos. Neatidėliotinų atsiskaitymų rinkos yra priemonės pertekli- 
nėms prekių atsargoms parduoti, ar tai būtų naftos žaliava, plie- 
nas, mikroschemos, ar prekės, ne visai atitinkančios patikros nor- 
mas. Bet dėl to, kad šios kibernetinės biržos veiksmingos, jos sparčiai 
evoliucionuoja iš neatidėliotinų atsiskaitymų rinkų į įmantresnes 
megarinkų kūrėjas. 

Arčiausiai esantis dalykas iš šių kibernetinių biržų, kurį išvys- 
tų vidutinis vartotojas — eBay, aukcionų svetainė, kur žmonės iš 
savo pusrūsių gali bet ką pirkti ar parduoti. Bet įsivaizduokite eBay 
visoms pramonės šakoms, kai pirkėjai ir pardavėjai galėtų keistis 
prekėmis ir paslaugomis, susijusiomis su bet kokia tos pramonės 
šakos puse. Pavyzdžiui, jau yra Metulsite.com, kur statybos firmos 
iš bet kurios pasaulio vietos siūlančiam mažiausią kainą gali skelbti 
savo plieno ar metalo poreikius. Jau yra E-Chemicals.com ir Chem- 


dex.comn, skirtos chemikalams ir gyvosios gamtos mokslų produk- 

tams. Netrukus bus el. guma, el. plastikai, el. cementas, el. popie- 
rius ir el. draudimas. 

Senajame pasaulyje bendrovė užsitikrindavo nuolatinį tiekimų 
ir žaliavų srautą, užsiaugindama rūpestingai atrinktą tiekėjų gru- 
pę, su kuria seniai palaikomi ryšiai, grindžiami ilgalaikiu pasiti- 
kėjimu ir tam tikrais reikalavimais. Tačiau vis daugiau dalykų virs- 
tant prekėmis, tokia bendrovė kaip IBM kibernetinėje biržoje 
paskelbs savo reikalavimus mikroschemoms, tualetiniam popie- 
riui ir netgi elektros energijai, o tiekėjai ten ateis ir siūlys pasirašyti 
sutartis. Pasaulyje be sienų šios globalios biržos bus kūrėjai tai- 
syklių ir normų, pagal kurias visame pasaulyje bus perkama, par- 
duodama, prekiaujama aukcione ir mainoma daugybė prekių ir 
paslaugų. Dėl to, kad Amerika pirmauja kibernetinės žemės už- 
grobimo srityje, šios biržos daugiausia kuriamos Amerikoje ir amc- 
rikiečių firmų. 

„Didžiuma tų procesų iki šiol vyksta kiek žemiau horizonto, o 
skaičiai vis dar palyginti maži, taigi žmonės to dar nemato, — 
2000 m. pradžioje man paaiškino Joelis Cawley, IBM direktorius 
bendrovės strategijai. - Bet tai taps vis svarbiau. Apytikriai apskai- 
čiuota, kad 2004 m. šios biržos tarpininkaus nuo trisdešimties iki 
penkiasdešimties procentų pramoninės el. prekybos. Kai šios di- 
delės biržos atsistos ant kojų ir pasieks visų radarų ekranus, bus 
per vėlu. Laimėtojai bus Žinomi, bus atsiradę poveikiai tinklui, o 
išlaidos pereiti iš pagrindinės svetainės arba sukurti naują bus 
labai didelės.“ 

Imkime Enron. Ji įkūrė tiesioginę rinką, kurioje viso pasaulio 
bendrovės dabar gali pirkti ir parduoti gamtines dujas, elektros 
energiją, anglį, plastikus, celiuliozę, popierių ir naftą, o greitai -ir 
juostos plotį. Juostos plotis yra pagrindinis elektroninis vamzdis, 
kuriuo bendrovės organizuoja savo interneto eismą. Per Enron kau- 
pimo punkto operatorius, - kur bus užmegzti ir stebimi ryšiai tarp 


juostos pločio pirkėjų ir pardavėjų, - mokykla, vasarą turinti per- 

teklinį juostos pločio pralaidumą, galės parduoti savo perteklių 
bendrovei, kurios juostos pločio paklausa didėja. Juostos pločio 
sandoriai, kuriems sudaryti prireikdavo ištisų mėnesių, užtruks 
kelias sekundes. 

„Mes pirmieji tai padarėme prekiaudami gamtinėmis dujomis 
ir elektra, - sakė Enron vadovaujantis darbuotojas Kennethas Lay, 
bet manome, kad juostos pločio rinka bus didžiausia iš visų. Da- 
bar tai 30 milijardų JA V dolerių rinka, o per trejus metus ar maž- 
daug tiekji turėtų pasiekti nuo 90 iki 100 milijardų JAV dolerių. Ji 
bus pasaulinė.“ 

Interneto ekonomika labai susijusi su juostos pločiu, todėl jei 
Enron biržai pasiseks, ji galėtų būti kibernetinės naftos radimo ati- 
tikmuo - Enron ir Jungtinėms Valstijoms. 

„Buvimas pirmeiviu šiose pasaulinėse rinkose teikia didelį pra- 
našumą, - sakė Lay. - Kai esi pirmas, labai greitai atsiduri geroje 
padėtyje, kuri leidžia taupyti, mažinant sandorių išlaidas, 0 tai jus 
padaro likvidesnius ir suteikia galimybę sudaryti sudėtingesnius 
už kitų sandorius. Esu tikras, kad konkurentų bus. Bet tai jau beveik 
tokia aplinka, kurioje laimėtojui atitenka viskas. Pirmieji šių rinkų 
dalyviai labiausiai nulems, koks bus jų pavidalas. [O] kai kas nors 
tokioje rinkoje įgyja tvirtą padėtį, baisiai sunku juos aplenkti.“ 

Tai turės geopolitinių pasekmių. Jei manote, kad europiečiams 
nepatinka tam tikri amerikiečių verslo įpročiai, palaukite, kol jie 
po poros metų pabus irsuvoks, kad Amerikos firmos nugalėjo grob- 
damos kibernetinę crdvę ir suformavo taisykles bei normas visoms 


el. biržoms. 


Kaip prancūzai tada vadins amerikiečius? Baigiantis dvidešimta- 
jam amžiui jie jau sukūrė naują terminą Jungtinėms Valstijoms 
apibūdinti. Jos jau nebuvo tik didžioji valstybė. Prancūzai nuspren- 
dė, kad Amerikai reikia nuosavos kategorijos. Prancūzų diploma- 


tas NATO būstinėje man pastebėjo, kad dabar Amerika yra „hiper- 

valstybė“. Nenuostabu, kad keliaudamas aptikau, jog ne tik ira- 
niečiai Ameriką vadina „pasaulio arogancijos sostine“ ,bet už mū- 
sų nugarų taip daro ir prancūzai, malajiečiai, rusai, kanadiečiai, 
kinai, indai, pakistaniečiai, egiptiečiai, japonai, meksikiečiai, pie- 
tų korėjiečiai, vokiečiai, o panašiai — visi kiti. Irako prezidentas 
Saddamas Husseinas, kuris, kaip ir iraniečiai, visada jautriai rea- 
guoja netį vos pastebimus Amerikos tarptautinės padėties poky- 
čius, keisdamas savo propagandos liniją, įžvalgiai mėgino pasi- 
naudoti šiuo nauju pasipiktinimu. Per pirmąją Persijos įlankos 
karo krizę dešimtojo dešimtmečio pradžioje Saddamas dėjosi esąs 
arabų Robinas Hoodas, atėjęs pagrobti iš turtingųjų arabų ir ati- 
duoti vargšams arabams. Per antrąją Persijos įlankos krizę dešim- 
tojo dešimtmečio pabaigoje Saddamas dėjosi Luku Skywalkeriu, 
drąsiai besipriešinančiu Amerikos blogio imperijai. Kaskart, duo- 
damas interviu televizijai, Saddamo užsienio reikalų ministras 
skųsdavosi, kad Amerika elgiasi tarsi „paskutinėmis Romos im- 
perijos dienomis“. Tai pasidarė nauja Irako propagandos linija 
nuo režimo viršūnės iki gatvės. Kartą Žiūrėjau CNN ir išgirdau, 
kaip jie kalbasi su „žmogumi Bagdado gatvėje“, kuris ką tik Ame- 
riką pavadino „tarptautiniu Drakula, siurbiančiu viso pasaulio 
žmonių kraują“. 

Gerai, gerai, taigi visas kitas pasaulis mano, kad amerikiečiai 
yra bjaurūs chuliganai ir dar pavydi. Tai kas? Kokį tai iš tiesų daro 
poveikį Jungtinių Valstijų ir kitų vyriausybių santykiams? Trum- 
pas atsakymas: šiandien tai kiek labiau komplikuoja Amerikos san- 
tykius su visomis šalimis. Kai kurios šalys dabar iš visų jėgų sten- 
giasi įžnybti Amerikai į didelę nosį; kitos nieko neveikia ir mėgaujasi 
„gyvenančio be rūpesčių“ vaidmeniu -jos Amerikai leidžia būti 
pasaulio policininke, apmokėti visas susidūrimo su Saddamu ir 
kitais nenaudėliais išlaidas ir mėgautis nauda, bet nepamiršta vi- 
są laiką skųstis Amerika; kitos pasipiktinusios nerimauja dėl Ame- 


rikos viešpatavimo; dar kitos tiesiog, tyliai prisitaiko. 

Tiesą sakant, Amerikos santykiai su visu kitu pasauliu tūks- 
tantmečių sandūroje buvo labai panašūs į Michaelo Jordano san- 
tykius jo klestėjimo dienomis - su likusia NBA. Kas antras žaidė- 
jas ir komanda Michaelą Jordaną norėjo sumušti; kas antras 
žaidėjas ir komanda jo neapkentė už tai, kad jis gali apnuoginti 
visas jų silpnąsias vietas; kas antras Žaidėjas ir komanda save 
lygino su Michaelu Jordanu ir veikdami iš dalies sekė jo pavyz- 
džių; kas antras žaidėjas ir komanda nuolat skundėsi, kad teisėjai 
Michaelui Jordanui leidžia išeiti sausam prisidirbus visokių pra- 
žangų, ko negalėjo niekas kitas. Bet, nepaisant viso to, jokia kita 
komanda tikrai nenorėjo išvysti Michaelo Jordano susižeidžiant 
ar pasitraukiant, nes kai tik jis atvykdavo į miestą, būdavo parduo- 
dami visi bilietai. Jis buvo šiaudelis, visiems jiems maišęs gėrimus. 

Imkime tik keletą šio reiškinio pavyzdžių: kai Anatolijus Čiu- 
baisas, vienas pirmųjų Rusijos privatizavimo programos architek- 
tų, 1998 m. vasarą derėjosi dėl dar vienos TVF finansinės paramos 
Rusijai, TVF reikalavo griežtesnių sąlygų negu bet kada, ir Čiubai- 
sas buvo priverstas nusileisti. Derybų įkarštyje Rusijos televizijos 
laidoje „Lėlės“, kurioje vaidina lėlės, atrodančios kaip Rusijos va- 
dovai, buvo parodytas siužetas „Raudonkepuraitės“ motyvais. Bo- 
risas Jelcinas buvo Senelė, o tuometinis ministras pirmininkas Ki- 
rijenka - Raudonkepuraitė, besistengianti prieiti prie Jelcino, kad 
anksčiau už visus padarytų įtaką naujausiam Rusijos finansinės 
paramos planui. Tačiau atvykęs į Senelės namus, Kirijenka jau 
rado šalia Jelcino sėdintį Čiubaisą. Čiubaisas vilkėjo skafandru ir 
buvo užsimaukšlinęs kosmonauto šalmą. Skafandro priekyje matėsi 
rusiškos raidės, reiškiančios „TVF“ ir Amerikos vėliava. Čiubai- 
sas tiesiog, buvo pavaizduotas kaip atstovas iš Amerikos planetos, 
čia atvykęs rusams įsakyti, ką daryti. Pamatęs jį sėdintį šalia Jelci- 
no, Kirijenka žiūrovams pasakė: „Manau, kad atvykau per vėlai. 

1999 m. Davoso pasaulio ekonomikos forume milžiniškos Ja- 


ponijos prekybos bendrovės Itochu Corporalion primininkas Mino- 

ru Murofushi buvo vienoje grupėje su tuometiniu Rusijos ministrų 
pirmininku Jevgenijumi Primakovu. Murofushi aiškino Primako- 
vo pastangas įveikti Rusijos ekonominę krizę, kai, šiek tiek froidiš- 
kai apsirikdamas, japonų verslininkas pasakė: „Žinau, kad p. Pri- 
makovas rytoj susitinka su p. Fischeriu iš IBM - turiu omeny iš 
TVF" .Hm, gerai, IBM, TVF - koks skirtumas, abu juos kontroliuoja 
amerikiečiai! 

Pekino universiteto tarptautinių santykių profesorė Yuan Ming 
yra viena iš geriausių Amerikos specialisčių Kinijoje. Sykį ji man 
papasakojo istoriją apie tai, jog Kinija manė, kad vienintelis būdas 
reaguoti į Amerikos pasaulinę aroganciją — kokia nors sava aro- 
gancija: „Mūsų politiniai vadovai savo viešose kalbose nenaudoja 
termino „globalėjimas“. Jie naudoja terminą „modemėjimas“. Tam 
yra kultūrinė priežastis. Kinų galvose dar neišdilo istorinė pamo- 
ka, kad praėjusiame amžiuje Kiniją į tarptautinę bendriją prievarta 
įstūmė karo laivai, - todėl globalėjimas reiškia veikiau ne tai, ko 
siekia Kinija, o tai, ką primeta Vakarai arba Amerika. Kita vertus, 
modernėjimas yra kažkas, ką mes galime suvaldyti. Kasmet per 
pagrindinį nacionalinį televizijos kanalą rodoma Naujųjų metų 
televizijos programa. Kinijoje tai vienas iš svarbiausių metų televi- 
zijos įvykių. Ją Žiūri beveik milijardas žmonių. Paprastai rodomi 
tik dainininkai ir komikai. Prieš trejus metus [1995 m.| laidoje pa- 
rodyta komiška scena, kaip du tėvai iš kaimo skambina savo sū- 
nui, studijuojančiam Jungtinėse Valstijose. Jie klausia: „Kaip jau- 
tiesi šią Naujųjų metų dieną?“ Jis sako, kad jaučiasi puikiai ir ketina 
grįŽti namo, kai Jungtinėse Valstijose gaus daktaro laipsnį. Tėvams 
malonu tai girdėti. Vis dėlto labiausiai man įstrigo žodžiai, kaip 
tėvai sūnui sako, kad Kinijoje daugeliu atžvilgių darosi taip pat 
gerai, kaip Amerikoje. Jie sako: „Tu plovei indus amerikiečiams. 
Dabar tegu atvyksta amerikiečiai ir mums plauna indus". 

1997 m. gruodžio 14 d. iš Japonijos skridau namo ir tos dienos 


Japan Times skaičiau laiškus redaktoriui. Mėgstu juos skaityti bū- 

damas bet kurioje šalyje, nes čia visada randu įdomių dalykų. Šis 
laiškas vadinosi „Amerikiečių puikybė“ irjame buvo kalbama dau- 
gybės Žmonių vardu. Jame sakoma: „Man (vėl) trūksta žodžių dėl 
tebesitęsiančios Jungtinių Valstijų chuliganiškos taktikos. Šiuosyk 
perskaičiau, kad JAV atsisako pasirašyti bet kokį susitarimą [Kioto 
konferencijoje klimato kaitos klausimais], jei nebus patenkinti trys 
jų „reikalavimai“... Niekada nenuvertinčiau JAV istorijos, kad ji 
„pagelbsti“, kai gali, - bet „didžiausia pasaulio šalis“ (jos tvirtini- 
mu,ne mano) privalo išmokti nuolankumo. Dabartinį jos grįžimą į 
šlovę taip pat nulėmėjos varžovių politinių ir ekonominių sistemų 
žlugimas. Puikybę lydi žlugimas. JAV vyriausybei būtų neprošal 
tai prisiminti“. Pasirašo: Andrew Ogge. Tokijas. 

Lankiausi Indijoje po 1998 m. branduolinių bandymų, ir Indi- 
jos atsargos generolas leitenantas V. R. Raghavanas, buvęs Indijos 
kariuomenės operacijų vadas, o dabar - Delio politikos grupės ana- 
litikas, man papasakojo ką tik dalyvavęs tarptautiniame seminare 
branduoliniais klausimais. Tarp kitų dalyvių buvo specialistų iš 
Britanijos, Amerikos, Kinijos ir Indijos. „Per vieną iš pertraukų mes 
nuvykome į mažytį Indijos kaimelį ir aš jiems parodžiau krautuvė 
les bei namus, ir karvių mėšlą, naudojamą kaip energijos šaltinį, — 
sakė generolas Raghavanas. - Bet labiausiai sužavėjo mūsų apsi- 
lankymas kaimelio vidurinėje mokykloje. Čia buvo maždaug trisde- 
šimt paauglių ir keletas mokytojų, žmonės iš mūsų grupės norėjo 
su jais pasišnekėti. Taigi jie sustūmė kelis suolus ir šnekučiavo- 
mės. Grupėje buvo teisininkas iš Niujorko, jis vaikų paklausė, ką 
jie mano apie Kiniją ir Jungtines Valstijas. Šie vaikai neraginami 
pasakė, kad Kinija yra didžiausia mūsų kaimynė, kad mes su Kini- 
ja kariavome, bet Kinija stoja už silpnesnes valstybes ir mes suja 
neturime rūpesčių. „O kaip dėl Jungtinių Valstijų?“ - paklausė jis. 
Jie pasakė, kad Jungtinės Valstijos yra „chuliganas,jos visus stum- 
do alkūnėmis ir galvoja tik apie save“. Grupės žmonės negalėjo 


tuo patikėti.“ 

1997 m. Maroke dalyvavau mokslinėje konferencijoje, pavadin- 
toje „Globalėjimas ir arabų pasaulis“. Daugelis dalyvių arabų bu- 
vo Prancūzijoje išsimokslinę arabai iš Šiaurės Afrikos ir Prancūzi- 
jos. (Būti Prancūzijoje išsimokslinusiu arabų intelektualu yra 
blogiausias įmanomas derinys globalėjimui suprasti. Tai tolygu 
būti dukart suluošintam, nes šios abi kultūros intuityviai priešiš- 
kos visam reiškiniui.) Manęs paprašė pasakyti trumpą įžanginę 
kalbą apie globalėjimą, tai aš ir padariau. Kai baigiau, buvęs Alžy- 
ro ministras pirmininkas, gyvenantis tremtyje ir dalyvaujantis kon- 
ferencijoje, paprašė leidimo replikuoti. Kalbėdamas prancūziškai, 
jis pasmerkė viską, ką aš sakiau. Jis įrodinėjo, kad „šis globalėji- 
mas, apie kurį jūs kalbate, yra tik dar vienas Amerikos sąmokslas 
sutrukdyti arabų pasauliui, kaip sionizmas ir imperializmas“. 
Mandagiai išklausiau jo pastabų, kurios ilgai buvo sakomos tokiu 
tonu, o paskui nusprendžiau atsakyti tyčia provokuojamai, vilda- 
masis pralaužti jo nusistovėjusią mąstyseną. Pasakiau maždaug 
štai ką (mano nešvankybės pašalintos): „Pone ministre pirminin- 
ke, jūs kalbėjote apie globalėjimą kaip dar vieną Amerikos sąmoks- 
lą jums sutrukdyti. Na, noriu jums kai ką pasakyti — tai kur kas 
blogiau nei jūs manote. Kur kas blogiau. Suprantat, jūs manote, 
kad mes ten Vašingtone galvojame apie jus ir rengiame sąmokslą, 
kaip jums sutrukdyti, ir renkame visus telefono numerius, ir tam- 
pome visus svertus, kad kaip tik tai padarytume. O kad taip būtų! 
Viešpatie, kad tik taip būtų! Nes jūs man patinkate, ir aš rinkčiau 
kitus telefono numerius, kad jums padėčiau. Bet dalykas tas, kad 
mes apie jus visai negalvojame! Nė akimirkos. Už jus neduotume ir 
surūdijusio skatiko. Tai ne iš pykčio. Tai todėl, kad mes spaudžia- 
mi taip, kaipjūs, ir lenktynėse stengiamės vienu žingsniu aplenkti 
taip, kaip jūs, ir mes, kaip irjūs, nerimaujame dėl to, Ką toliau darys 
obligacijų rinka. Taigi jeigu tik galėčiau jums patvirtinti, kad esa- 
ma sąmokslo jums sutrukdyti, bet negaliu... Klausykit, jei norite 


statyti islamo tiltą prie šio globalėjimo traukinio, statykite islamo 

tiltą. Jei prie šio traukinio norite statyti maoistinį tiltą, statykite 
maoistinį tiltą. Jei prie šio traukinio norite statyti džefersonišką 
tiltą, statykite džefersonišką tiltą. Bet pažadėkite man vieną daly- 
ką, - kad tiltą pastalysite. Nes šis traukinys išvyks be jūsų“. 

Bet kiekvienam šiaurės afrikiečiui, kuris į amerikietinimą-glo- 
balėjimą reaguoja grūmodamas kumščiu, tenka kitas, kuris tiesiog 
prisiderina ir stengiasi, kad globalėjimas būtų naudingas. 1997 m. 
man lankantis Kasablankoje, į uostą įplaukė Jungtinių Valstijų fre- 
gata „Carr“,apginkluota valdomosiomis raketomis. JAV konsula- 
tas Kasablankoje vietiniams pareigūnams ir svečiams „Carr“ de- 
nyje surengė priėmimą ir pakvietė apsilankyti mane. Kol kai kurios 
marokietės merginos viena kitą baksnojo alkūnėmis, ragindamos 
nusifotografuoti su paradinėmis uniformomis vilkinčiais JAV jū- 
reiviais, O svečiai pietums valgė vištienos pirštelius ir iš didelės 
plieninės statinės gėrė „Budweiser“ alų, aš įsišnekėjau su Kasab- 
lankos apygardos gubernatoriumi. Puikuodamasis pagal užsaky- 
mą pasiūtu kostiumu, Maroko pareigūnas puikia prancūzų kalba 
man su pasididžiavimu aiškino, kodėl jis du savo vaikus siunčia į 
Amerikos mokyklą Kasablankoje, o ne į prancūzų mokyklas, ku- 
riose jis pats mokėsi. 

„Priežastys dvi, - sakė jis. - Pirma - jei pasaulyje, į kurį mes 
einame, nekalbi angliškai, esi beraštis. Antra - prancūzų sistema 
moko, kaip būti administratoriumi. Amerikiečių sistema moko, kaip 
išgyventi pačiam. Aš noriu, kad mano vaikai tai mokėtų.“ 

Nors prancūzų kultūra ir švietimas didžiuosiuose Maroko mies- 
tuose ir buvo įsitvirtinę nuo 1912 m., dabar čia yra trys Amerikos 
mokyklos, ir jos tokios paklausios, kad kiekvienoje sudaryti sąra- 
šai kandidatų į kandidatų sąrašą. Tiesą sakant, dabar Šiaurės ir 
Vakarų Afrikoje, kur tradiciškai vyrauja prancūzai, vyksta tikros 
Amerikos ir Prancūzijos kultūrinės varžybos dėl naujosios kartos 
širdžių ir protų, ir tas varžybas vis dažniau laimi Amerika, - netgi 


nesistengdama. Jas varo paklausa. „Prancūzų aukštojo mokslo sis- 

tema prie šio revoliucinio laikotarpio neprisitaikė, - pažymėjo Do- 
minigue'as Moisi, dėstęs garsiojoje Prancūzijos ENA, Valstybinėje 
administravimo mokykloje, renginčioje tarptautinių klausimų spe- 
Cialistus. 

„Prancūzų sistema žmonėms atlygina už jų gebėjimą eiti keliu, 
kuris jiems atviras. Ji žmonių neskatina maištauti ar ugdyti asme- 
nybę. Ten toks nusiteikimas, kad jei dabar, dešimtajame dešimtme- 
tyje, aplinkybės keičiasi, tai ne dėl Prancūzijos. Amerika tapo mū- 
sų abejonių veidrodžiu. Mes žvelgiame į jus ir matome, ko trūksta.“ 

Kita populiari šiandieninė reakcija į amerikietinimą-globalėji- 
mą - kai kurių šalių polinkis piktai skųstis, kad Amerika elgiasi 
valdingai, tuo tarpu pačios jos nieko neveikia ir naudojasi Ameri- 
kos galios vaisiais. Japonai mums asmeniškai pasakys, jog mes 
„Visiškai teisūs“ reikalaudami, kad Kinija gyventų pagal tarptau- 
tinius autorių teisių įstatymus. Jie mums pasakys, kad Japonijos 
bendrovės, tokios kaip Sony ir Nintendo, nuo kinų piratų nukenčia 
tiek pat, kiek Disnėjus ir Microsoft. Bet Japonija šiuo klausimu ne- 
ketina daužtis kaktomis su Pekinu. Ji leis tai daryti Vašingtonui, 
vienintelei pasaulio didžiajai valstybei, o Japonija palaikys Ame- 
riką ir toliau kiek pajėgdama bendradarbiaus su Kinija, - netgi 
pasinaudodama Jungtinių Valstijų rinkų nuostoliais dėl susidūri- 
mo su Pekinu. Viską apsvarsčiusi, jei amerikiečiams iš Kinijos pa- 
siseks išgauti naujas autorių teisių nuolaidas, Japonija tuo irgi 
džiaugsis. Kaip japoniškai pasakyti „gyvenimas be rūpesčių“? 

Pagaliau yra šalių, kurios ieško progų supainioti Amerikos di- 
plomatiją ir patikrinti Amerikos galią, - tiek dėl tradicinių geopoli- 
tinių priežasčių, tiek grynai dėl gerai nuteikiančio žaidimo. Imki- 
me, pavyzdžiui, Rusiją arba Prancūziją - juo labiau jos nesugeba 
įgyti garbės ir orumo Sparčiajame pasaulyje, tuo labiau yra linku- 
rikos diplomatijai Bosnijoje, skubiai pasiųsdamos mažą Rusijos 


karių būrį į Kosovą anksčiau negu ten pateks JAV ir NATO kariuo- 

menė, arba rodydamos palankumą Saddamui Husseinui Irake. Tie- 
są sakant, juo Rusija darosi silpnesnė, tuo labiaują traukia išpūsti 
net nedidelius nesutarimus su Jungtinėmis Valstijomis ir tuo la- 
biau kai kurie rusai stengiasi durti Amerikai pirštu į akį, kad pasi- 
justų geriau - kad pasijustų kuo nors prilygstantys Amerikai. Kaip 
kartą man pasakė Rusijos apžvalgininkas Aleksejus Puškovas: 
„Dabar čia vyrauja požiūris, kad Rusija turėtų būti atsvara, kai 
Amerika apkvaišta nuo savo galios“. Aš pasakyčiau truputį ki- 
taip. Šiandien Rusijos ir daugelio kitų žodžiais neišsakytas moto 
toks: „Jei nebegali kariauti pergalingo karo, kad pakeistum temą ir 
nekalbėtum apie šalies vidaus rūpesčius, bent jau smarkiai pasi- 
ginčyk su amerikiečiais“. 

Buvimas vienintele pasaulio didžiąja valstybe neužtikrina, kad 
Amerika visur pasieks savo, bet tai užtikrina, kad Amerika visur 
bus kritikuojama. Dar kartą prisiminkime NBA. Gary Paytonas 
yra žvaigždžių komandos Seattle SuperSonics gynėjas. Jis puikus 
žaidėjas, bet jis ne Michaelas Jordanas, ir kai kuriuos savo įgūdžių 
trūkumus kompensuoja užgauliodamas savo varžovus, ypač Mi- 
chaelą Jordaną prieš jam pasitraukiant. Mano nuomone, šiuo me- 
tu Prancūzija ir Rusija yra geopolitikos gariai peitonai - didžiausi 
užgauliotojai pasaulyje, visada besistengiantys savo silpnąsias vie- 


tas kompensuoti visiems įžūlaudami, ypač dėdei Semui. 


Brolių Marxų klasikiniame filme Antienos sriuba yra scena, kurioje 
Chico ir Harpo kalbasi su blogu, suktu Europos valstybės veikėju 
Trentino, Groucho politiniu varžovu, kuris pasamdė Chico ir Har- 
po šnipinėti. Kai Chico ir Harpo ateina į Trentino kontorą pranešti 
apie šnipinėjimo eigą, įeina jo sekretorė su telegrama. Harpo čiumpa 
telegramą iš jos rankų, atidžiai ją apžiūri, paskui suplėšo į skute- 
lius, išbarsto ant grindų ir purto galvą. Pritrenktas ir nustebęs Tren- 
tino pasisuka į Chico abstulbusiu žvilgsniu, tarsi klaustų: „Kodėljis 


tai padarė?“ Chico paaiškina: „Jis įširsta, nes nemoka skaityti“. 

Ta scena man primena dar vieną reakcijos į amerikietinimą- 
globalėjimą pakraipą, - tikrai pavojingą. Tai reakcija tų, kurie arba 
neprilygsta amerikietinimui-globalėjimui, arba nenori jam prilygti 
dėl kultūrinių, ekonominių ar politinių priežasčių, ir kaskart, jam 
išdygus priešais, nori jį sudraskyti. Tie yra harpai - pikti vyrai ir 
moterys, kurie, kitaip nei jų vadovai, nenori vaikytis dviejų zuikių. 
Jie tiesiog nenori lenktis Amerikai, o paskui už nugaros ją kritikuo- 
ti. Jie nori, kad būtų vienas kelias, senasis kelias, jų kelias. 

Parafrazuojant tai, ką sykį man sakė Ronaldas Steelas, pikti 
žmonės amerikietinimą-globalėjimą laiko nekviestu svečiu: mėgi- 
nate užtrenkti duris, o jis įlipa pro langą. Mėginate uždaryti langą, 
Ojis įsigauna per kabelinę televiziją. Nupjaunate kabelinės televi- 
Zijos laidą, ojis įeina per internetą, telefono linija. Kai nupjaunate 
telefono laidą, jis įsibrauna per palydovą. Kai išmetate mobilųjį 
telefoną, jis jau skelbimų lentoje. Kai nukabinate skelbimų lentą, jis 
įžengia per darbovietę ir gamyklos grindis. Šis amerikietinimas- 
globalėjimas su jumis ne tiktai kambaryje. Jūs jį valgote. Jis į jus 
įsikrausto. Įėjęs jis dažnai atveria didžiulį plyšį tarp tėvų ir sūnų, 
motinų ir dukterų, senelių ir anūkų. Jis sukuria padėtį, kai viena 
karta pasaulį suvokia iš esmės kitaip neijų tėvai, ir tai vis Ameri- 
kos kaltė. Pavyzdžiui, Saudo Arabijos milijonieriaus teroristo Osa- 
mos bin Ladeno nuolatinė tema: Amerika turi išsinešdinti iš Ara- 
bijos pusiasalio ir iš viso arabų pasaulio, nes jos gyvenimo būdas 
„Išniekina islamo namus“. 

Buvęs Indijos ministras pirmininkas I. K. Gujralas - ne Osama 
bin Ladenas, nieko panašaus. Bet sykį, kai kalbėjomės su juo Nau- 
jajame Delyje, jis aiškiai apibūdino sielvartą, kurį išgyvena kai ku- 
rie žmonės dėl to, kaip amerikietinimas-globalėjimas ateina į jų 
šeimą ir namus. „Matau, kad tas pat dabar vyksta Indijoje — mūsų 
apdarų, valgymo įpročių pokyčiai, -sakė Gujralas. - Mano anūkei 
ketveri. Ji nuolatos plepa apie pučiamą kramtomąją gumą, o ne 


apie indišką maistą, arba sako: „Nemėgstu pepsi, mėgstu kolą'. Ji 

netgi dažniau kalba angliškai, negu hindi. Kartą jos paklausiau, 
kodėl ji su manimi nekalba hindi, o paskui ji nuėjo pas savo moti- 
ną ir paklausė: „Ar senelis nekalba angliškai?“ Aš vis stebiu savo 
anūkus, nes tai teikia įžvalgų. Kitą sykį mano anūkė pareiškė, kad 
nori picos. Taigi jos senelė pažadėjo picą jai paruošti kitą dieną. 
Mano anūkė pasakė: „Ne, ne, aš noriu Pizza Hut“. 

Šanchajuje ėmiau interviu iš Wango Guoliango, Komunikacijų 
banko, vieno iš keturių didžiųjų Kinijos valstybinių bankų aukšto 
rango pareigūno. Tik dėl juoko paklausiau, iš kur jis gauna žinių 
apie pasaulį. Jis pasakė, jog kas rytą jo sekretorė jam rengia san- 
trauką iš interneto ir Reuters, bet daug jis gauna ir iš sūnaus. 

Paskui visai netikėtai jis leidosi į paskaitą apie tėvus ir sūnus, 
kuri peraugo į tiradą prieš internetą. 

„Mano sūnus - interneto specialistas. Kai tik internete ką nors 
įdomaus aptinka, parodo man, - sakė kinų bankininkas. - Bet sū- 
nūs neturėtų vadovauti tėvams. Be to, mano sūnus man teikia siū- 
lymus, bet jie man dažniausiai nepatinka. Tėvas neturėtų klausyti 
sūnaus. Tai pakerta autoritetą. Liepiau savo sūnui mažiau skaityti 
internete ir daugiau mokytis.“ 

I. K. Gujralas ir Wangas yra pernelyg, gerai išauklėti ir išprusę, 
kad dėl to griebtųsi smurto, bet kiti pikti žmonės tokie nėra. Pikti 
žmonės neturi plačiai paplitusios alternatyvios ideologijos ameri- 
kietinimui-globalėjimui. Jie tarsi harpai. Jiems tiesiog labiau patin- 
ka Žinutę suplėšyti ir ją sutrypti. Skirtingai nuo jų ištižusių vyriau- 
sybių, besiskundžiančių dėde Semu, bet griežtai besilaikančių jo 
taisyklių, pikti Žmonės pasirengę peržengti tą liniją ir paspausti 
gaiduką. 

Dabar prieiname prie to, kas iš tiesų baugina. Amerikietinimas- 
globalėjimas šiems piktiems žmonėms ne tik suteikia kur kas dau- 
giau paskatų neapkęsti Amerikos; jis dar jiems kaip individams 
suteikia kur kas didesnę galią paspausti gaiduką. Globalėjimas 
padaro juos galingus dviem labai svarbiais būdais. 

Pirmas - pasaulyje, taip sujungtame laidais - mums visiems 
esant prisijungus prie tokios daugybės vietų ir kur kas ilgiau — 
teroristai dabar gali nervinti išsyk kur kas daugiau Žmonių. Imki- 
me mano žiemos atostogas 1998 m. gruodį: slidinėjau Uoliniuose 
kalnuose ir pirmąsyk pastebėjau, kad beveik kiekvieną kartą, kai 
keldavausi aukštyn į kalną, kas nors mobiliuoju telefonu kalbėda- 
vosi su kažkuo kitu. Mano draugas slidinėjo su delniniu praneši- 
mų gavikliu, jam pateikdavusiu tiek Niujorko vertybinių popierių 
biržos akcijų kursų indeksą, tiek jo paties akcijų portfelių kursą. Jis 
pasitikrindavo tarp leidimųsi nuo kalno. Eidamas į Federal Express 
palydovinę kontorą išsiųsti keleto šios knygos skyrių, kad būtų 
pristatyta pusės šalies atstumu kitą dieną 10:30 ryto, susidūriau 
su NBA komisaru Davidu Sternu, einančiu gatve su mobiliuoju 
telefonu prie ausies, besiderančiu dėl NBA lokauto pabaigos. Bai- 
giantis slidinėjimo dienai eidavau namo ir pažiūrėdavau vieną iš 
keturiasdešimties vietinės kabelinės televizijos kanalų, naudoda- 
masis savo AT6cT kredito kortele paskambindavau draugams į Kai- 
rą ir Jeruzalę arba naudodamasis savo AOL 800 numeriu peržvelg- 
davau naujienas ir ar negavau kokios nors el. pašto Žinutės. Per 
pietus Naujųjų metų išvakarėse mūsų restorane atsiimdamas pal- 
tą, nugirdau tokį pikto kliento iradministratoriaus pokalbį regist- 
ratūroje: „Ką tai reiškia, kad jūs negavote mano išankstinio užsa- 
kymo? Ašjį išsiunčiau jums el. paštu prieš kelias savaites! Pavardė 
Ashrafas, A-s-h-r-a-f-a-s“. Prieš eidamas gulti, pasiėmiau USA 
Today; jame buvo nuotrauka: žydas chasidas pridėjęs savo mobi- 
lųjį telefoną prie Raudų sienos. Prisiminkite užrašą: „Shimonas 
Bitonas deda savo mobilųjį telefoną prie Raudų sienos, kad gimi- 
naitis Prancūzijoje galėtų sukalbėti maldą šventoje vietoje“. 

Visa tai, kol atostogavau kalnuose! 

Įsivaizduokite, kas darosi, kai esame namuose arba tarnyboje. 
Dabar mes visi esame tiesiog, kur kas labiau susijungę. Kasdien 


vis daugiau žmonių sužino arba akimirksniu gali sužinoti viską, 

kas įvyksta pasaulyje. Tokiame pasaulyje bereikia vis mažiau di- 
namito ar bakteriologinių ginklų arba prisodrinto urano, kad kil- 
tų nerimas ir sumaištis, staiga galintys paliesti milijardus žmo- 
nių. Be to, globalėjimas teroristams ir kitaip suteikia daugiau vertės 
už jų išleistus pinigus. Kai mikroschemos ir miniatiūrizavimas 
daiktus padaro mažesnius ir lengvesnius, viskas mažėja ir leng- 
vėja. Neutroninės bombos išradėjas Samas Cohenas The Washing- 
ton Times (1998 m. birželio 7 d.) pastebėjo, kad per dešimt metų po 
pirmojo plutonio dalijimosi bandymo Alamogorde JAV bombų 
konstruktoriai pajėgė sumažinti to paties galingumo - 20 kiloto- 
nų - kovinės galvutės svorį maždaug 100 kartų. Jungtinės Valsti- 
jos NATO reikmėms sukūrė mažiau kaip dešimtadalio kilotonos 
galingumo kovinę galvutę, paleidžiamą dviejų granatsvaidį ne- 
šančių Žmonių. Rusai taip pat. Mes tai sužinojome, kai buvęs 
Rusijos nacionalinio saugumo patarėjas Aleksandras Lebedis pa- 
reiškė, kad Rusijos specialiosios pajėgos ginklų sandėliuose pa- 
sigedo šimto branduolinių miniginklų, vadinamų „bombomis la- 
gamine“. Štai kodėl Geoffas Baehras, Sun Microsystems tinklo 
projektavimo vadovas, sykį man pastebėjo: „Neperdedu, didžiau- 
sią rūpestį man kelia tai, kad visa ši infrastruktūra labai jautri 
puolimui, ne tik kompiuterių įsilaužėlių, o bet kieno, kas prasi- 
brauna prie telefonų perjungiklių. Šiame pasaulyje užpuolikas 
gali eiti į telefonų frontą, pareiti namo ir suvalgyti sumuštinį, 


paskui grįžti ir vėl pulti. 


Kai susijungia pikti žmonės, kuriuos sukuria amerikietinimas-glo- 
balėjimas, ir globalėjimo galia žmones daryti itin galingus, turime 
tai, ką aš manau esant tikra, tiesiogine grėsme Jungtinių Valstijų 
nacionaliniam saugumui dvidešimt pirmajame amžiuje: itin ga- 
lingą piktą Žmogų. Tai tiesa, Amerikai dvidešimtojo amžiaus pa- 
baigoje gresia ne kita didžioji valstybė. Dabar didžiausią pavojų 


Jungtinėms Valstijoms kelia itin galingi asmenys, kurie labiau ne- 

gubet kada neapkenčia Amerikos dėl globalėjimo ir kurie dėl glo- 
balėjimo labiau negu bet kada patys gali ką nors padaryti. 

Šaltojo karo sistemoje sumaiščiai pasaulyje sukelti reikėdavo, 
kad itin galingas piktas žmogus - pavyzdžiui, Stalinas - imtų val- 
dyti valstybę. Bet šiandieninis itin galingas piktas vyras arba mo- 
teris gali pasinaudoti globalėjimo galiomis netgi didžiajai valsty- 
bei užpulti. Apie plačiąją Romos imperiją buvo sakoma, kad visi 
keliai veda į Romą - iš šiaurės, pietų, rytų ir vakarų. Kaip tik dėl tos 
kelių sistemos Cezaris visur išplėtė savo valdžią. Tai buvo puikūs 
keliai. Bet su keliais susijęs Keistas dalykas. Jie eina abiem krypti- 
mis, ir kai vandalai bei vizigotai nusprendė pulti Romą, jie tiesiog 
atėjo keliais. Taip gali nutikti ir globalėjimui. 

Itin galingi pikti Žmonės ateina daugybe skirtingų pavidalų. Jie 
svyruoja nuo labai piktų, bet mažiau smurtingų iki labai piktų ir 
šiek tiek smurtingų ir iki labai piktų ir labai smurtingų. Geras pik- 
tų, bet mažiau smurtingų pavyzdys yra kompiuterių įsilaužėliai, 
puolę manąjį laikraštį The New York Times, Amerikos įtakingųjų 
visuomenės sluoksnių ramstį. 1998 m. rugsėjo 13 d. šie įsilaužėliai 
pateko į Times tinklo svetainę; tai iš viso buvo pirmas kartas, kai 
įsilaužėliai pateko į didelės naujienų organizacijos svetainę. New 
York Times Electronic Media Company prezidentas Martinas Nisen- 
holtzas man pasakojo: „Penktadienį mes ką tik paskelbėme Ken- 
netho Starro ataskaitą apie Clintoną; mūsų tinklo svetainei tai bu- 
vopuiki diena. Mes tiesiogiai turėjome vienintelį visiškai indeksuotą 
Starro ataskaitos variantą, taigi galėjote spustelėti svarbiausius Žo- 
džius ir rasti tai, ką norėjote, ir mes mušėme visus naudojimosi 
rekordus. Buvau taip patenkintas, kad priėmiau kvietimą vykti į 
Filadelfiją ir pasakyti kalbą Whartono tarptautiniame forume. Tai- 
gi šeštadienį vakare išvykau į Filadelfiją. Sekmadienio rytą 745 
man paskambino mūsų tinklo svetainės redaktorius ir pasakė, kad 
pas mus įsilaužė. Sykį tai jau buvo atsitikę anksčiau, kai kažkokia 


grupė mėgino mūsų serverius užtvindyti pašto šiukšlėmis. Bet ši- 

tai buvo kas kita. Jie iš tikrųjų užgrobė mūsų svetainę ir skelbė 
savus pranešimus su logotipu HFG (Hacking for Girlies - Įsilaužta 
dėl merguželių). Kaip šio FIFG logotipo pagrindą jie panaudojo nuo- 
gos moters kūną. Na, mes atsiėmėme svetainę ir skelbėmės viršum 
jų, o tadajie grįžo ir atsiėmė svetainę, ir vėl pasiskelbė viršum mū- 
sų. Todėl mes vėl grįžome ir atsiėmėme svetainę, o paskui grįžo jie 
ir ją susigrąžino. Dvi valandas mes kovėmės savos tinklo svetai- 
nės puslapiuose! Jie įsilaužė į mūsų sistemą ir užgrobė serverius, — 
kuriuose saugomi tinklo puslapiai, - ir jiems pavyko prieiti prie 
mūsų tinklo svetainės. Kai jie ten pateko, jų prieiga buvo tokia pati, 
kaip mūsų, tvarkant New York Times tinklo svetainę. Mes sau vis 
užduodavome klausimą, ar išjungti svetainę, bet aš pasakiau ne. 
Tačiau galų gale pasidarė aišku, kad turime tai padaryti. Taigi 
10:20 ryto mes išjungėme svetainę ir uždarėme visas atsčiąsias ne 
svetainės įėjas. Jie pateko vidun pasinaudoję „Unix“ operacinės 
sistemos spraga. Mes pašalinom visus serverius, į kuriuos buvo 
įsilaužta, ir atkūrėme svetainę naudodami naujus serverius, nesu- 
sietus su jokiomis atsčiosiomis įėjomis“. 

Įdomiausia man buvo pranešimai, kuriuos įsilaužėliai skelbė 
Times tinklo svetainėje. Pirmas pranešimas buvo toks: „MUMS PRI- 
KLAUSO JŪSŲ KVAILA SUBINĖ“. Kai kurios jų pranešimų dalys 
buvo koduotos, - kažkas panašaus įjų nuosavą moderniųjų tech- 
nologijų alyvmedišką kalbą. „Įsilaužta dėl mergužėlių“ buvo už- 
rašyta „Įsll4užt4 d0l m3rguž0llų“. Tam tikri balsiai buvo skai- 
čiai, kaip irjų paskutiniame pranešime: „BŪKIT TIKRI, KAD M3S 
GR3ITAI GRĮŠIM“. 

Įsilaužėliai aiškiai džiaugėsi, beveik kaip Jesse Jamesas, rody- 
dami, kadjie yra sumanesni už globalią galios struktūrą, atstovau- 
jamą The New York Times ir jo tinklo svetainės. Jų pagrindinė mintis 
buvo ta, kad galbūtjūs ir turtingas, bet negalite varžytis su interne- 
to pogrindžio protais, net jeigu jie turi kur kas mažiau galios. Jie, 


rodos, sakė, kad jų protai buvo išlyginamojo svorio. Sykį jie parašė: 

„Kad rašome didžiosiomis raidėmis ir nevartojame „elito“ šnekos, 
tai dar nereiškia, jog mes vaikėzai arba kad mums nepriklauso 
jūsų kvaila subinė. Kiekvienas, kuris mus vadina nesubrendusiais 
vaikėzais, atrodo, bus nepakankamai mus įvertinęs. Dar daugiau — 
ką tai sako apie [jūsų] saugumą? Tie „nesubrendę vaikėzai“ suge- 
bėjo apeiti [jūsų] 25000 dolerių kainavusias užkardas, apeiti ap- 
saugą, čia sudėtą administratorių, turinčių XX metų patirtį arba 
kokio nors universiteto XXX mokslinį laipsnį“. 

Vienintelis įsilaužėlių reikalavimas buvo išlaisvinti Keviną 
D. Mitnicką, liūdnai pagarsėjusį kompiuterių įsilaužėlį, kalėjusį 
nuo 1995 m. vasario, kai jį suėmė FTB. Mitnickas, vienas iš labiau- 
siai ieškomų kompiuterių įsilaužėlių pasaulyje, buvo apkaltintas 
daugeliu nusikaltimų, tarp jų - tūkstančių duomenų rinkmenų ir 
mažiausiai 20000 kredito kortelių numerių vagyste iš kompiuteri- 
nių sistemų visoje šalyje. Veikdamas per kompiuterio modemą, pri- 
jungtą priejo mobiliojo telefono, Mitnickas buvo sučiuptas po to, 
kai įsiskverbė į garsaus kompiuterių apsaugos specialisto Tsuto- 
mi Shimomuros, San Diego superkompiuterių centro mokslininko, 
buitinį kompiuterį. Shimomura padėjo būriui telefonų bendrovės 
technikų ir federalinių tyrėjų pasinaudoti mobiliųjų telefonų daž- 
nių skeneriais ir susekti bei suimti Mitnicką. 

Šie įsilaužėliai iš esmės yra interneto fundamentalistai. Jie turi 
savus genties papročius, savus liaudies didvyrius, savą kalbą, sa- 
vas sąmokslo teorijas ir savą tiesos šaltinį. Bet jie neturi nuoseklios 
politinės ideologijos tikros alternatyvios sistemos prasme. Jie yra 
tikri harpai. Jie turi nuostatą, o ne ideologiją. Jie tiesiog nori paže- 
minti dabar esančią galios struktūrą. Jie nori parodyti, kad sistema 
jų nekontroliuoja, bet jie gali sistemą kontroliuoti. 

Tačiau kopdami aukščiau, rasite tuos, kurie šiek tiek piktesni ir 
truputį smurtingesni. Tokius, kaip itin galingi pikti tamilų separa- 
tistai, 1998 m. rugsėjį puolę Šri Lankos ambasadą Vašingtone. The 
Washington Times pasakojo: „Kai Šri Lankos ambasada susikūrė el. 

pašto adresą, „Tamilų tigrų“ sukilėliai rado naują terorizmo taiky- 
mo sritį. Jie tučtuojau užvertė ambasadą grasinimais susprogdinti 
ir prisiuntė tiek daug šiukšlių - el. pašto žinučių, kad diplomatai 
negalėjo naudotis adresu teisėtam darbui. Vienas diplomatas tai 
pavadino „el. pašto terorizmu“ . Straipsnyje nurodyta, kad praėju- 
siais metais Šri Lankos ambasada pagaliau kreipėsi į kompiuterių 
specialistą, kad jis sukurtų naują programą „Tamil Eelam išsiva- 
davimo tigrų“ (LTTE) el. paštui išfiltruoti. „Tigrų“ taktika Valsty- 
bės departamento ataskaitoje apie pasaulinį terorizmą buvo pami- 
nėta kaip nauja grėsmė. Joje teigiama, kad „Interneto juodaisiais 
tigrais“ pasivadinusi grupė anksčiau, 1997 m. rugpjūtį, smogė el. 
pašto „ginklais“, kurie išvedė iš rikiuotės ambasadų elektroninio 
pašto sistemas. „Interneto skelbimuose grupė pareiškė, kad yra 
elitinis LT IE padalinys, besispecializuojantis „sprogdinti savižu- 
diškas el. pašto bombas“,- teigė Valstybės departamentas. Grupė 
naudojo, jos apibūdinimu, „el. pašto ir FTP antiserverines rake- 
tas“, per daug apkraunančias el. pašto adresus, į kuriuos nusitai- 
kyta, ir sukeliančias tokio masto trikdžius, kad gavėjui tenka visai 


atsisakyti el. pašto. 


Pagaliau esama tikrai piktų ir tikrai smurtingų itin galingų piktų 
vyrų, kurie nesinaudoja tik el. paštu. Tie yra harpai su tikrais šau- 
tuvais. Jie mano, kad pasaulį valdo sistema, kuriai jie nepriklauso 
ir niekada nepriklausys. Jų nuomone, Jungtinės Valstijos, IBM, The 
New York Times, Volstritas ir globali ekonomika drauge sudaro vie 
ną galios statinį, kurį reikia nugriauti. Šiems smurtingiems itin 
galingiems piktiems vyrams priklauso „Aum Shinrikyo“ („Aukš- 
čiausiosios tiesos“) sekta Japonijoje, Osamos bin Ladeno gauja Af- 
ganistane, „Unabomberis“ ir Ramzio Yousefo grupė Niujorke. 
„Aum Shinrikyo“ skelbė beprotišką mišinį iš hinduizmo, budiz- 
mo ir įvairių pasaulinių sąmokslo teorijų, kurios siejosi su Ameri- 


ka, žydais, masonais ir globaliais kapitalistais. 1995 m. kovą japo- 

nų sekta nužudė dvylika Žmonių ir kelis tūkstančius sužalojo, To- 
kijo metropolitene paleidusi nervus veikiančių zarino dujų. Bet, 
remiantis The Econonust, „Aum Shinrikyo“ sukaupė turto maždaug 
už milijardą dolerių ir iš tikrųjų įsigijo modernų rusišką sraigta- 
sparmnį, aprūpintą įranga mirtiniems chemikalams purkšti. Saudo 
Arabijos milijonierius Osama bin Ladenas, 1998 m. rugpjūtį finan- 
savęs Amerikos ambasadų sprogdinimus Kenijoje ir Tanzanijoje, 
per kuriuos Žuvo daugiau kaip du šimiai Žmonių, palydoviniais 
telefonais dažnai susisiekdavo su visu pasauliu per nuosavą Jihad 
Online (JOL). The New York Times pranešė, kad FTB nuskaitė duo- 
menis iš paimto asmeninio kompiuterio, priklausiusio Flarounui 
Fazilui, vienam iš bin Ladeno agentų Kenijoje, ir jame aptiko el. 
pašto Žinutę, kurioje jis smulkiai dėsto, kaip seka pasaulio įvykius 
per CNN, naudojasi internetu, susisiekdamas su kitais bin Lade- 
no pogrindinio tinklo nariais, ir save vadina „Rytų Afrikos kuope- 
lės žiniasklaidos informacijos pareigūnu“. 

Ramzis Yousefas vadovavo Pasaulio prekybos centro Niujorke 
sprogdinimui 1993 m. vasario 26 d., kai žuvo šeši žmonės ir dau- 
giau kaip tūkstantis buvo sužeista. Jis buvo kilęs iš trečiojo pasau- 
lio piktų jaunuolių kartos, kurie troško sulaukti progos padaryti 
tai, ko negalėjo jų tėvai. T. y. nukreipti savo įniršį prieš Vakarus, 
keršijant už visą jų visuomenes ištikusią suirutę, bet tai padaryti 
naudojantis vakarietiškomis technologijomis, nors ir atmetant už 
jųstūksantį vakarietiškų vertybių statinį. Jiems patinka mintis, kad 
gali tiesiog, pasisavinti technologijų išmanymą, už tai užmokėti 
Visa kredito kortele ir vis dėlto laikytis fundamentalistinės gyven- 
senos, - užsidarius langus ir užsitraukus šydą. Kai interneto fun- 
damentalistai savo teisumui įrodyti buvo pasiruošę naudotis tik 
pele ir „Unix“ spraga, Ramzis Yousefas ir kompanija buvo pasi- 
rengę naudotis dinamitu ir „Ryder“ sunkvežimiu. Bet iš esmės jų 
tikslas buvo tas pats spjauti į veidą amerikietinimui-globalėjimui 


ir jį sutrypti, panaudojant sistemą prieš ją pačią. 

Ramzis Yousefas iš tiesų yra itin galingo pikto vyro kvintesen- 
cija. Akimirkai apie jį susimąstykime. Kokia buvo jo programa? 
Kokia buvo jo ideologija? Šiaip ar taip, jis mėgino susprogdinti du 
aukščiausius Amerikos pastatus. Ar jis norėjo palestiniečių vals- 
tybės Brukline? Arjis norėjo islamo respublikos Naujajame Džer- 
syje? Ne. Jis tik norėjo išsprogdinti du aukščiausius Amerikos pa- 
status. Federaliniam apygardos teismui Manhetene jis sakėsi siekęs 
sukelti sprogimą, kad vienas Pasaulio prekybos centro dangorai- 
Žis virstų ant kito ir užmuštų 250000 civilių gyventojų. Ramzio 
Yousefo pagrindinė mintis buvo ne kokia kita, kaip išrauti Žinią, iš 
galingosios Amerikos sklindančią jo visuomenei. The Economist sykį 
pastebėjo, kad „apie teroristus būdavo sakoma, jog, „jie nori, kad 
daugybė Žmonių žiūrėtų ir būtų nedaug užmuštų“. Tik ne itin ga- 
lingi pikti vyrai. Jie nori, kad būtų daugybė negyvų Žmonių. Jie 
nesistengia pakeisti pasaulio. Jie žino, kad negali, todėl tiesiog no- 
ri sunaikinti tiek, kiek pajėgia. 

Vis dėlto labiausiai man patinka toji Ramzio Yousefo istorijos 
dalis, kaip po sprogimo Pasaulio prekybos centre vienas iš jo są- 
mokslo dalyvių Mohammedas Salamehas grįžo į „Ryder“ sunkve- 
žimių nuomos agentūrą, kurioje buvo išsinuomojęs furgoną, pa- 
naudotą sprogdinimui. Išsinuomodamas furgoną, Salamehas buvo 
palikęs 400 JAV dolerių užstatą ir norėjo savo užstatą atgauti, — 
nors ir buvo furgoną susprogdinęs. Nuomos agentūros darbuoto- 
jams jis pasakė, kad furgoną pavogė. Salamehui pasaulį sudarė 
dvi skirtingos karalystės. Rytą vardan gėrio prieš blogį išsprogdi- 
ni Pasaulio prekybos centrą, kad užmuštum tiek amerikiečių, kiek 
pajėgi; popietę Mėgini atgauti savo pinigus, remdamasis Ameri- 
kos teisiniais principais ir sutarčių teise. Niekas geriau neužfik- 
suoja itin galingų piktų vyrų gebėjimo išnaudoti šiuolaikinio pa- 
saulio technologijas, nepasisavinant jokių jo vertybių. Kai tardytojai 
Ramzį Yousefą paklausė, kaipgi Salamehas įsigudrino grįžti ir at- 


siimti užstatą — tai policijai ir padėjo susekti sprogdintojus, - jis 

atsakė vienu žodžiu: „kvailys“. Iš tikrųjų Salamehas padėjo FTB 
prisikasti prie Ramzio Yousefo. Galiausiai policija jį aptiko Filipi- 
nuose, įsiveržė įjo butą ir aptiko informaciją apie visus jo paskuti- 
nius sąmokslus balkšvo Toshiba nešiojamojo kompiuterio C diske, 
kurį, pasak Filipinų policijos, Yousefas paliko 1995 m. sausį bėg- 
damas iš savo buto Maniloje, neilgai trukus iki sulaikymo. Didelė 
dalis JAV vyriausybės bylos prieš Ramzio Yousefo sąmokslą (be 
mėginimo išsprogdinti Pasaulio prekybos centrą 1993 m., 1995 m. 
sausį jis ketino Azijoje susprogdinti tuziną Amerikos reisinių lėk- 
tuvų) buvo paremta jo nešiojamajame kompiuteryje rastomis rink- 
menomis, kuriose buvo skrydžių tvarkaraščiai, numatomi sprogi- 
mų laikai ir asmens liudijimų pavyzdžiai su kai kurių jo sąmokslo 
dalyvių nuotraukomis. Ramzis Yousefas tikrai buvo itin galingas 
piktas vyras -sprogdiklis vienoje rankoje ir kietasis diskas kitoje. 

Artimųjų Rytų specialistas Stephenas P. Cohenas pastebi, jog, 
šiandien Ramzis Yousefas ir kiti itin galingi pikti vyrai, kilę iš 
arabų islamiškojo pasaulio, įdomūs tuo, kad „anksčiau jie manė, 
jog prieš imantis Amerikos reikia nuversti savas vyriausybes ir 
pasiekti valdžią savo pačių šalyse. Dabar jie tai tiesiog daro sava- 
rankiškai, patys vieni“. Globalėjimas ne tik jiems leidžia pavieniui 
pulti Jungtines Valstijas, ne tik duoda jiems stimulą tai daryti, bet 
dar ir suteikia logikos. Logika ta, kad jų pačių valstybės nebeatsto- 
vauja tikrajai galios struktūrai. Aktuali galios struktūra yra glo- 
bali. Ji yra Amerikos didžiosios valstybės ir prekybos centrų ran- 
kose, ir būtent jie visoms kitoms vyriausybėms pasako, ką daryti. 
Todėl jei nori sugriauti tikrąją galios struktūrą, reikia ieškoti di- 
džiosios valstybės ir prekybos centrų, o ne rūpintis Pakistano ar 
Egipto vyriausybe. 

Šiuos itin galingus piktus vyrus trikdo ne tik supratimas, jog 
Jungtinės Valstijos pranašesnės technologiškai, bet ir jų tvirtini- 
mas, kad jų vertybės irgi pranašesnės, tuo tarpu teroristų nuomo- 


ne, šios amerikiečių vertybės tėra bedvasis vartotojiškumas ir kvai- 

las technologijų garbinimas. Baigiantis Ramzio Yousefo teismui, 
tarp jo ir bylos nagrinėjime dalyvaujančio teisėjo Kevino Thomo 
Duffy vyko toks pokalbis. Tai itin galingas piktas vyras, nusiteikęs 
prieš didžiąją valstybę. 

Ramzis Yousefas: „Jūs vis kalbate apie kolektyvinę bausmę ir 
nekaltų Žmonių žudymą... Jūs patys pirmieji ėmėte žudyti nekal- 
tus Žmones, jūs patys pirmieji Žmonijos istorijoje pradėjote tokį 
terorizmą, kai numetėte atominę bombą, Japonijoje nužudžiusią 
dešimtis tūkstančių moterų ir vaikų, ir kai Tokijuje mėtydami pa- 
degamąsias bombas užmušėte daugiau kaip 100000 žmonių, ku- 
rių dauguma buvo civiliai gyventojai. Jūs nužudėte juos, sudegi- 
note. Vietnamejūs žudėte civilius gyventojus chemikalais, tokiais 
kaip „Orange“. Kiekviename kare, kuriame dalyvavote, jūs žudėte 
civilius gyventojus ir nekaltus žmones, ne kareivius. Šiame amžiu- 
jejūs kariavote daugiau už bet kurią kitą šalį, o paskui dar drįstate 
kalbėti apie nekaltų žmonių žudymą. Dabarjūs prigalvojote naujų 
būdų nekaltiems žmonėms žudyti. Turite išradę vadinamąjį eko- 
nominį embargą, kuris žudo vaikus irsenyvus Žmones ir kurį Ku- 
bai ir kitoms šalims, išskyrus Iraką, taikote jau daugiau kaip tris- 
dešimt penkerius metus. Vyriausybė teisminio nagrinėjimo 
baigiamojoje dalyje ir pradedamojoje kalboje pasakė, kad aš esu 
„teroristas“. Taip, aš esu teroristas ir aš tuo didžiuojuosi. Aš remiu 
terorizmą tol, kol jis bus nukreiptas prieš Jungtinių Valstijų vy- 
riausybę ir Izraelį, nes jūs esate daugiau nei teroristai; jūs esate tie, 
kurie išrado terorizmą ir kasdien jį taiko. Jūs esate skerdikai, mela- 
giai ir veidmainiai. 

Tada atsakė teisėjas Kevinas Thomas Duffy —iš esmės Yousefui 
liepė imti savo nihilistinį įniršį ir jį susikišti: „Ramzi Yousefai, 
tvirtinate esąs islamo kovotojas. Iš visų žmonių, kurie žuvo ar ku- 
riems buvo kaip nors pakenkta dėl sprogimo Pasaulio prekybos 
centre, negalite įvardyti nė vieno, kuris būtų prieš jus arjūsų reika- 


lą. Jums tai nerūpėjo, jeigu tiesiog palikote žuvusiųjų kūnus ir su- 

žeistus žmones. Ramzi Yousefai, jums nedera laikytis islamo. Mir- 
tis - jūsų dievas. Jūsų dievas —- ne Alachas... Jūs nesiekėte atsiver- 
timų. Jūs tenorėjote vienintelio dalyko - sėti mirtį. Jūsų dievas -ne 
Alachas. Jūs garbinate mirtį ir griovimą. Tai, ką darote, jūs darote 
ne Alachui; jūs tai darote vien patenkinti savajai iškrypusiai savi- 
meilei. Jūs norėtumėte, kad kiti jus laikytų kariu, bet išpuoliai prieš 
civilizaciją, už kuriuos jūs čia teisiamas, buvo išpuoliai iš pasalų, 
kuriais siekta nužudyti ir sužaloti visai nekaltus žmones... Jūs, 
Ramzi Yousefai, atvykote į šią šalį, dėdamasis islamo fundamen- 
talistu, bet islamas ar musulmonų tikėjimas jums mažai rūpi arba 
visai nerūpi. Jūs greičiau garbinote ne Alachą, o blogį, kuriuo pats 
tapote. Turiu pasakyti, kad kaip blogio apaštalas jūs pasirodėte 
labai įspūdingai“. 

Ar nuo tokių Žmonių kaip nors galima apsiginti? Būtų puiku 
manyti, kad esant tinkamoms socialinėms ir ekonominėms ar kul- 
tūrinėms programoms, visuomenės galėtų pašalinti stimulus, pa- 
sipiktinimą ir įniršį visų tų, kuriems atrodo, neva amerikietinimas- 
globalėjimas spaudžia. Bet mes negalime. Tokių Žmonių, kaip 
Ramzio Yousefo, labai stiprūs stimulai arba sugedimo laipsnis. Jų 
nepakeis nei tai, kad išgyvensi jų skausmą, nei socialinis darbas. 
Jie visada bus užkietėję ramziai yousefai. Vienintelė gynyba - at- 
skirti tuos užkietėjėlius nuo daug didesnės juos supančios visuo- 
menės dalies. Vienintelis būdas tai padaryti - laiduoti, kad kaip 
galima daugiau tos visuomenės turėtų dalį globalėjimo sistemoje. 
Kaip tai daroma - viena iš paskutinio šios knygos skyriaus temų. 

Vis dėlto nereikia puoselėti iliuzijų. Esama itin galingų piktų 
vyrų ir šiandien jie kelia tiesioginę grėsmę Jungtinėms Valstijoms 
bei šios naujos sistemos stabilumui. Ne todėl, kad Ramzis Youse- 
fas kada nors gali tapti didžiąja valstybe. Ne, ne, ne. Tai todėl, kad 
šiandieniniame pasaulyje tiek daug Žmonių gali virsti ramziais 


yousefais. 

19. Jei norite kalbėtis su žmogumi, 
spauskite 1 


Jei ir esama bendro šios knygos vardiklio, - tai mintis, kad <!/obalė- 
jimas yra viskas ir jo priešingybė. Jis gali suteikti nepaprastą galią ir 
nepaprastai priversti. Jis gali sudemokratinti galimybę irsudemok- 
ratinti baimę. Banginius jis padaro didesnius, o smulkias žuve- 
les — stipresnes. Jis jus vis greičiau pralenkia bei vis greičiau jus 
paveja. Nors ir suniveliuoja kultūras, jis sykiu ir suteikia galimybę 
žmonėms giliau ir plačiau dalytis savo nepakartojamu savitumu. 
Jis mus verčia smarkiau negu kada nors vaikytis „Lexus“ ir tvir- 
čiau negu kada nors laikytis įsitvėrus savo alyvmedžių. Jis mums 
suteikia galimybę susisiekti su pasauliu kaip niekada anksčiau ir 
jis suteikia galimybę pasauliui kaip niekada anksčiau pasiekti kiek- 
vieną iš mūsų. 

Kaip stengiausi parodyti, nuo globalizmo, kaip tarptautinės sis- 
temos, pradžios įvairios šalys ir bendruomenės svyravo, traukia- 
mos jo naudos ir atstumiamos jo neigiamų bruožų. Iki pat dabar, 
vykstant greitai globalėjimo ir priešiškos reakcijos į jį kaitai, globa- 
lėjimas nuolat tampa svarbiausias kiekvienoje didesnėje šalyje, pri- 
sijungusioje prie sistemos. Jokioje didesnėje šalyje priešiškai reak- 
Cijai į globalėjimą nepavyko paimti valdžios ir jokioje didesnėje 
šalyje priešiška reakcija į globalėjimą neišpopuliarėjo taip, kad ta 
šalis norėtų pakenkti visai sistemai, - ką prieš Pirmąjį pasaulinį 
karą darė Austrijos- Vengrijos imperija arba Vokietija ir Japonija 
prieš Antrąjį pasaulinį karą. 

Ar taip bus visada? Ar globalizmas negrįžtamas? Aš jaučiu, 
kad jis „beveik“ negrįžtamas. Kodėl aš sakau „beveik“ negrįžta- 
mas, o ne tiesiog senoviškai aiškiai - negrįžtamas? Globalėjimą 
labai sunku apgręžti, nes jį stumia tiek nepaprastai galingi Žmo- 
nių aukštesnio pragyvenimo lygio siekiai, tiek nepaprastai galin- 


gos technologijos, kurios kasdien mus vis labiau sujungia, patinka 

tai mums ar ne. Teoriškai šių siekių ir šių technologijų galima pri- 
versti atsisakyti, bet tik didžiule visuomenės plėtros sustabdymo ir 
vis aukštesnių bei storesnių sienų kaina. Nemanau, jog, tikėtina, 
kad tai įvyks visame pasaulyje, bet tai įmanoma. Įmanoma, jei sis- 
tema taip suges, kad ne tik nuskriaustos mažumos pasijus, kad su 
jomis nederamai elgiamasi, bet ir didelės daugumos didelėse šalyse. 

Kaip tai galėtų atsitikti? Galėtų, nes šiandien didžiausią grės- 
mę globalizmui kelia globalėjimas. T. y. sistemoje esama galimybės 
susinaikinti pačiai. Joje esama savybių ir polinkių, kurie, jei būtų 
leista įsišėlti, gali išvirsti tokia priespauda, kad didelės daugumos 
daugybėje šalių imtų jaustis tarsi pralaimėjusios ir dėl to sukiltų 
prieš sistemą arba mėgintų pastatyti naujas sienas. Toliau dėsto- 


mos svarbiausios priežastys, kodėl tai gali įvykti. 


Tiesiog per sunku 


1997 m. per Tailando ekonominę suirutę lankydamasis Bankoke, 
kalbėjausi su Amerikos diplomatu apie tai, ką šis trukdis reiškia 
Tailandui. Tiksliau sakant, mes kalbėjomės apie viską, ką Tailan- 
das turės padaryti per labai trumpą laiką, kad pagerintų savo pro- 
graminę įrangą ir operacines sistemas ir kad suklestėtų globalėji- 
mo žaidime. Diplomatas man išbėrė ištisą atliktinų darbų sąrašą, 
o kai baigė, aš jam pasakiau: „Suprantate, mes prašome, kad Tai- 
landas per dvidešimt metų padarytų tai, kam Jungtinėms Valsti- 
joms prireikė dviejų šimtų metų“. 

„Ne, ne, - pasakė jis, purtydamas galvą. Aš viską neteisingai 
supratau. - Mes neprašome, kad jie tai padarytų per dvidešimi 
metų... Mes prašome, kad jie tai atliktų per vienerius metus!“ 

Dabar akivaizdu, kad globalėjimo epochoje šalies galia ir padė- 
tis iš dalies priklausys nuo to, kaip jai seksis ir norėsis sukurti 
tinkamą programinę įrangą ir operacines sistemas, kurių reikia 


klestėjimui. O kas, jei pernelyg daugeliui didelių šalių šių institu- 

cijų kūrimo, rinkų liberalizavimo ir auksinių tramdomųjų marški- 
nių vilkimosi vyksmas pasirodys tiesiog per sunkus? Nors norė- 
dami patekti į „Disnėjaus pasaulį“, politikai bei jų šalininkai ir 
taikstysis su daugybe kančių ir taupymais, tačiau viskam yra ri- 
bos. Kaip sykį pasisakė Henry Kissingeris, politiniai vadovai „ne- 
gali išlikti remdami beveik nuolatinį taupymą, pagrįstą užsienio 
direktyvomis“. Gali prireikti daug laiko programinei įrangai su- 
kurti, gali prireikti daug laiko, kol jūsų šalis įgaus kištuko formą, 
tinkamą bendrauti su elektronine kaimene, o kai kurios šalys su 
šiuo uždaviniu gali nesusidoroti politiniu ir ekonominiu požiū- 
riais, - bentjau tuose laiko rėmuose, kurių, atrodo, reikalauja kai- 
menė. Kitos galbūt to negali padaryti kultūriškai. Kultūros kinta 
lėtai. Daug lengviau sukurti naujo modelio „Lexus“ ,negu išvesti 
naują alyvmedžių rūšį, - tam gali prireikti ištisų kartų. 

Jei šiandieninė globalėjimo sistema prasidėjo nuo Berlyno sie- 
nos griuvimo, tada galėtume sakyti, kad sistema rengiasi Žengti į 
savo antrąjį dešimtmetį. Pirmajame globalėjimo sistemos dešimt- 
metyje mes matėme, kas atsitinka, jeigu kai kurios mažos šalys — 
Bosnija, Albanija, Alžyras, Serbija, Sirija ir daugelis Afrikos valsty- 
bių - nesugeba pereiti. Bet šios valstybės gana silpnos ir gana ma- 
Žos, tad sistema aplink jas tiesiog pastato užkardą. 

Žengdami į antrąjį dešimtmetį, susiduriame su kur kas rimtes- 
niu klausimu: kas, jei kai kurioms didelėms valstybėms, tokioms 
kaip Rusija, Kinija ir Japonija, - jau nekalbant apie Indoneziją, 
Braziliją ar net kai kurias Europos Sąjungos nares - nepavyks per- 
eiti. Kas, jei joms pasirodys pernelyg sunku apsivilkti auksinius 
tramdomuosius marškinius, arba jų visuomenėms kultūriniu, po- 
litiniu ir ekonominiu požiūriais bus tiesiog nepriimtinas perėji- 
mas prie Žiauresnio, įžūlesnio Schumpeterio kapitalizmo, kai Žlu- 
gusios bendrovės nušaunamos, o ne daugelį metų laikomos 
prijungtos prie kvėpavimo aparatų. Komunistinės epochos Sovie- 


tų Sąjungos ir Kinijos ekonomikų žlugimą galbūt padarė neišven- 

giamą trys demokratėjimo apraiškos. Jos galbūt padarė neišven- 
giamą Albanijos ar Indonezijos korumpuotų režimų žlugimą. Jos 
galbūt padarė neišvengiamą Japonijos suklastotos ir per daug ap- 
saugotos ekonominės sistemos žlugimą. Bet tai nereiškia, kad nau- 
jojoje sistemoje jų sėkmė neišvengiama. 

Įsižiūrėkime į tris svarbiausias iš šių šalių — Rusiją, Kiniją ir 
Japoniją - šiandien. Ką matote, atidžiai jas apžiūrinėdami? Tai, ką 
matau aš — tris dideles, galingas tautines valstybes, atrodančias 
tarsi 126 kilogramų svorio imtynininkai, ribuliuojantys raumeni- 
mis, bet viduje kenčiančias nuo širdies ligos hiperemijos. Jų šir- 
dys, —t. y.jų operacinės sistemos ir techninė įranga, atsakingos už 
kraujo varinėjimą įjų pramoninius raumenis, - užsikimšusios, per 
daug kraujo varo į kojas, o nepakankamai - į galvą ir kitas sritis. 
Rusijai reikia persodinti viską. Kinijai reikia penkiagubo šuntavi- 
mo. Japonijai reikia kokio nors radikalaus cholesterolį mažinančio 
gydymo vaistais. (Prancūzijai, Vokietijai ir kai kurioms kitoms Va- 
karų Europos šalims nereikia tokio radikalaus gydymo, bet joms 
prireiks rimtai laikytis dietos be riebalų, jei jos ruošiasi įtilpti į savą 
auksinių tramdomųjų marškinių variantą - Europos pinigų są- 
jungą. Toji dieta kartais bus kankinanti ir pareikalaus kokių nors 
tikrų gyvensenos pokyčių, - štai kodėl Europos pinigų sąjungą ir 
bendrą valiutą išlaikyti bus daug sunkiau, negu daugelis žmonių 
įsivaizduoja.) 

Aš užaugau amžiuje, kai didžiausią išorinę grėsmę Amerikai 
kėlė karinės Rusijos ir Kinijos jėgos bei ekonominė Japonijos jėga. 
Manau, kad mano mergaitės, dabar dvylikos ir penkiolikos metų, 
užaugs pasaulyje, kuriame didžiausios grėsmės Amerikai kils iš 
Rusijos ir Kinijos karinio silpnumo bei Japonijos ekonominio silp- 
numo. Prisitaikyti prie šios naujos sistemos visoms trims bus nepa- 
prastai sunku. Žinoma, šios šalys skiriasi, skiriasi irsunkumai, su 


kuriais jos susiduria, bet ne taip smarkiai, kaip galbūt jums atrodo. 

Japonija 


Štai mažytė paslaptis: Japonijos ekonomika visada buvo kur kas 
labiau komunistinė nei kapitalistinė. The Wall Street Journal tech- 
nologijų skyrelio apžvalgininkas Waltas Mossbergas mėgdavo sa- 
kyti: „Japonija buvo labiausiai vykusi pasaulio komunistinė ša- 
lis“. Tiesą sakant, tai buvo vienintelė šalis, kurioje komunizmas iš 
tikrųjų buvo veiksmingas. Šaltojo karo metais Japonijoje viešpata- 
vo viena partija - Liberalų demokratų partija. Kol Japoniją valdė 
LDP, valstybę tvarkė nomenklatūra —elitinė biurokratija, kaip kad 
Rusijoje ir Kinijoje. Šie elitiniai biurokratai dažnai nuspręsdavo, 
kur turi būti paskirstyti ištekliai. Žiniasklaida Japonijoje buvo ne- 
įtikėlinai paklusni, ir nors oficialiai vyriausybės nevaldoma, iš tik- 
rųjų jai vadovavo vyriausybė. Japonijos gyventojai buvo didžiai 
prisitaikantys, o tie, kurie nepaklusdavo, turėdavo sumokėti di- 
džiulę kainą. Neprisitaikėliai nebūdavo siunčiami į gulagus, grei- 
čiau į savą vidaus Sibirą. Japonijoje neprisitaikėliams būdavo kli- 
juojama etiketė „Madogiwazoku“,verčiama kaip „žvelgiančių pro 
langą minia“, nes dažnai jiems duodavo rašomuosius stalus prie 
lango ir jų iš esmės vengdavo. O prisitaikantys gyventojai buvo 
pasirengę sutikti su ilgomis darbo valandomis mainais į augantį 
pragyvenimo lygį, darbo sutartis visam gyvenimui ir tam tikrą gy- 
venimo stabilumą. Japonijoje buvo priverstinė santaupų progra- 
ma, kai gyventojai ir bendrovės būdavo verčiami taupyti ir inves- 
tuoti, one vartoti. Jei sovietų komunizmui būtų sekęsi bent pusėtinai 
taip, kaip japoniškam variantui, Maskva šaltojo karo niekada ne- 
būtų pralaimėjusi. 

Aišku, šiek tiek juokauju. Japonijos ekonomikoje būta ir laisvo- 
sios rinkos dalies. Dabar trečdalį Japonijos ekonomikos sudaro 
pažangios, pasauliniu mastu konkurencingos bendrovės, tokios 
kaip Sony, Milsubishi, Canon ir Lexus. Jos yra tarp geriausių pasau- 
lio bendrovių ir Japonijai sukaupė didžiules santaupas. Šios san- 


taupos apsaugojo kitus du Japonijos ekonomikos trečdalius - ko- 

munistinę dalį, kurią sudaro išsipūtusios, sklerotiškos, pasenu- 
sios firmos, metų metus išlikusios gyvos dėl protekcionistinių kliū- 
čių, pastatytų vienpartinės Japonijos valstybės. Japonija per šaltąjį 
karą sukaupė tiek daug santaupų, kad pirmąjį globalėjimo dešimt- 
metį perėjo nenuskęsdama, - net jeigu jos ekonominis augimas 
nuo 1992 m. iš esmės buvo sustingęs. Korėja sekė Japonijos pavyz- 
džiu, tačiau joje nebuvo sukaupta santaupų, kaip Japonijoje, kai 
griuvo visos sienos. Todėl Korėja turėjo prisitaikyti skausmingai, 
Žiauriai ir tučtuojau. 

Galų gale, jei Japonija ketina išvengti ilgalaikio sąstingio, ko- 
munistinę Japonijos ekonomikos dalį reikės „privatizuoti“, pana- 
šiai kaip Kinijos ir Rusijos. Neveiksmingas firmas ir bankus reikės 
išrauti ir nušauti, ojų negyvą kapitalą perleisti veiksmingesnėms 
firmoms. Tai Japonijoje jau sukelia didžiulę socialinę maišatį. 

Amerika yra visuomenė, kurioje glaudžiai dera jos kultūrinės 
normos - lankstumas ir skaidrumas, ir verslo normos, kurias la- 
biausiai vertina globalėjimo sistema — lankstumas ir skaidrumas. 
Japonijoje tokio atitikimo nėra. Joje yra slaptumo ir nepermatomu- 
mo kultūra ir sistema, pagarsėjusi konservatyvumu. Juo didesnis 
neatitikimas tarp šalies kultūrinių normų ir globalėjimo sistemos 
normų, tuo skausmingesnis prisitaikymo prie jų procesas. Musul- 
monų pasaulyje pamaldžios moterys ant savo veidų užsitraukia 
asmeninius šydus, kad neprisileistų pasaulio. Japonijoje visa šalis 
dėvi šydą. Jis labai plonas ir kartais sunkiai įžiūrimas, bet jis yra, ir 
jis neprileidžia kur kas daugiau pasaulio, negu suvokia atsitikti- 
nis lankytojas. 

Nepaisant to, Japonijos istorija mus moko ir to, kad valstybė 
sugeba keistis ir prisitaikyti prie naujų sistemų, bet tik po to, kai 
pasiekia kritinį tašką, kuris iš tiesų priverčia šalį kažką daryti. 
Neabejoju, kad Japonija vėl bus sunkiai nugalima ekonominė ga- 
lybė, bet tik po to, kai patirs kokius nors skausmingus socialinius, 


politinius ir kultūrinius pokyčius. Imkime tik vieną menką japonų 

tradiciją: šiandien Japonijoje iš esmės visų akcinių bendrovių val- 
dybas - išskyrus pažangiausių, suamerikietintų firmų, tokių kaip 
Sony - sudaro išėję į pensiją ir dabartiniai tų bendrovių vadovau- 
jantys darbuotojai, o akcininkai iš esmės neturi balso. Japonijoje 
dažnai nėra nepriklausomų, pašaliečių valdybos narių. Tokia ar- 
timais ryšiais susijusi sistema jokiu būdu negali stumti pokyčių ir 
atlikti kūrybingo griovimo tokia sparta, kokios reikės ateinantį de 
šimtmetį. Jai reikės keistis, ir jau keičiasi - skausmingai. 

Kai 1999 m. pradžioje lankiausi Tokijuje, mano draugas Japo- 
nijos užsienio reikalų ministerijoje taip pradėjo mūsų pokalbį: „Vie- 
ną dieną mano sūnus [mano žmonai ir man] pranešė, kad jis nori 
būti fondo vadybininku, bet jis nenori dirbti japonų banke. Jis nori 
dirbti tarptautiniame banke. Japoniškos institucijos, į kurias mano 
kartos jaunuoliai automatiškai norėtų eiti, tokios kaip stambieji 
bankai, griūva. Tai nauja. Mano žmona nesuprato mano sūnaus. 
Todėl jis jai pasakė: „Jei nori suprasti, ką aš noriu daryti, pasižiū- 
rėk šį filmą“. Jis jai davė filmo Kitų žmonių pinigai vaizdajuostę — 
apie Niujorko finansininką, kuris Naujojoje Anglijoje perima mirš- 
tančią bendrovę lirją atgaivina]. Vis dėlto mano žmona nerimauja“. 

Kita draugė japonė, užsiimanti vadovaujančių darbuotojų įdar- 
binimu, man pranešė, kad jai visada būdavo sunku prikalbinti 
japonus dirbti amerikiečių bendrovėse, nes šios Amerikos firmos, 
skirtingai nuo japoniškų, Japonijoje buvo žinomos kaip taikančios 
„tris K - kitsui, japoniškai reiškia „nepaprastą reiklumą“, kaiko, 
japoniškai reiškia „atleisti žmones“, kai jie prastai dirba, ir kyoso, 
japoniškai reiškia „konkurenciją“. Bet Japonijoje laikai keičiasi, 
keičiasi ir japonai. Mano draugė pasakojo, kad dabar ji savo klien- 
tams sako: „Netjeigujūs manote, kad šiandien su japonų bendro- 
ve pasirašote sutartį visam amžiui, labai greitai galite rytą pabusti 
ir pasijusti dirbąs užsieniečių valdomoje bendrovėje, taigi jūs gal- 
būt įją dabar ir eikite ir mokykitės prie jos prisitaikyti“. 


IV. AMERIKA IR SISTEMA 501 
Kinija 
Kinijos prisitaikymas irgi bus sunkus - ne dėl kultūrinių priežas- 
čių, o dėl politinių. Kinija nori, ji tik neturi kelio. Didžiausia kai 
kurių strategų klaida - manyti, kad Kinijos ekonominis ir karinis 
potencialas dvidešimt metų kils tiesia linija nuo dabartinės padė- 
ties iki taško, kai ji, kaip spėjama, ims varžytis su Jungtinėmis Vals- 
tijomis ir pasidarys lygia didžiąja valstybe. Manau, kad ne. 

Nesupraskite manęs neteisingai. Per dvidešimt metų Kinija gal- 
būt taps ekonomine ir karine galybe, gebančia varžytis su Jungti- 
nėmis Valstijomis, - bet ji ten nepateks tiesia linija. Kelyje ji iš pra- 
džių turės įveikti didžiulį, greitį ribojantį gūbrį. 2000 m. sausį 
apytikriai 40 procentų Kinijos ekonomikos vis dar sudarė valstybi- 
nės pramonės šakos ir bankai, daugelis jų bankrutavę ir nenašūs. 
Milijonais šiose firmose dirbančių kinų Kinija gali pasirūpinti vie- 
nintelių būdu - jas privatizuoti, uždaryti, sujungti silpnąsias ir 
nukreipti kapitalą į našias ir pelningas. Išvengti didžiulio nedar- 
bo Kinija gali irgi vieninteliu būdu - tai didžiulis užsienio investi- 
cijų antplūdis. 

Žinoma, Kinija į tam tikrus fabrikus pritraukė daug tiesioginių 
užsienio investicijų, bet jos valiuta ne visai konvertuojama ir joje 
nėra akcijų ar obligacijų rinkos, kurioje laisvai galėtų lošti užsie- 
niečiai. Kinijoje su kaupu esama bičiuliško kapitalizmo, kuris ima 
atbaidyti daugelį užsienio investuotojų. Be to, Komunistų partija 
Kinijoje iš esmės valdo daugybę įmonių ir korumpuotų reketo prie- 
monių, kad ir toliau būtų gerai finansuojama ir tvirta. Štai tik vie- 
nas šios didžiulės tarnybinės korupcijos Kinijoje pavyzdys, išryš- 
kėjęs 1998 m. spalį ataskaitoje apie Kinijos valstybinius grūdų 
pirkimus. Joje buvo atskleista, kad iš 65 milijardų JAV dolerių, nuo 
1992 m. skirtų grūdams iš ūkininkų pirkti, 25 milijardai JAV dole- 
rių, arba beveik 40 procentų, „dingo“. Žurnalo Time duomenimis 
(1998 m. lapkričio 2 d.), tyrėjai aptiko, kad daug dingusių pinigų 
nuplaukė į prabangius daugiabučius namus, būsimųjų sandorių 

prekybą ir valdžios pareigūnų perkamus automobilius bei mobi- 
liuosius telefonus. Kinijos dilema yra ta, kad ji negali pritraukti 
užtektinai elektroninės kaimenės kapitalo bankrutavusiai valsty- 
binei šalies ekonomikos daliai pertvarkyti, nepatobulinusi visos 
savo operacinės sistemos nuo DOSkapitalo 1.0 iki 6.0 ir neįdiegusi 
tikros įstatymo viršenybės programinės įrangos. Tai kaktomuša 
susidurs su Kinijos korumpuotos valdančiosios partijos įpročiais 
ir interesais. 

Štai kodėl negalima išvesti tiesios linijos nuo tos vietos, kur 
Kinija yra šiandien, iki tos, kur ji nori būti po dvidešimties metų, ir 
manyti, kad ji tik darysis vis turtingesne autoritarine sistema, val- 
doma Kinijos komunistų partijos, kaip kad šiandien. Tai nesąmo- 
nė. Anksčiau ar vėliau Kinija atsitrenks į savo pačios nusistatytas 
ribas — ribas, kurias brėžia tolesnis komunistinės ideologijos laiky- 
masis daugelyje sektorių ir valstybę apnikusi politinės kontrolės 
manija. Kai tai įvyks, arba Kinija nepraturtės, arba ji nebebus tokia 
autoritarinė, bet kažkas pasiduos, nes tai, kaip Kinijos valdžia gali 
išeiti sausa dabar, labai skirsis nuo to, kaip ji galės išeiti sausa, 
būdama visiškai įsijungusi į kaimenę. Manantieji kitaip klysta, per 
daug klausydamiesi Kinijos vadovų ir į juos nežiūrėdami, arba 
neatsižvelgdami į didžiulius išbandymus, su kuriais šalis susi- 
durs globalėjimo sistemoje. Kinijos perėjimas nebus gražus. Kai 
1,2 milijardo Žmonių, važiuojančių šimto trisdešimt kilometrų per 
valandą greičiu, atsitrenks į greičio ribojimo gūbrelį, šoktels visas 
pasaulis. Kaip tik tada, kai Kinija atsitrenks į greičio ribojimo gūb- 
relį, ji sukels rimčiausią grėsmę pasaulio stabilumui - vėlgi ne dėl 
jėgos, o dėl silpnumo. Nes kai ji visiškai atsisakys komunistinės 
ideologijos ir tuo pat metu susidurs su visa skausminga prisideri- 
nimo prie globalėjimo sistemos jėga, kuri reiškia ekonominį ir poli- 
tinį atsivėrimą, vienintelė ideologija, kurios galės griebtis režimas, 
kad išlaikytų šalį, įteisintų savo valdžią iratitrauktų tautos dėme- 


sį, bus senas ir gumbuotas Kinijos alyvmedis -jos nacionalizmas. 

Nacionalistinė Kinija, mananti, kad naujoji globalėjimo sistema 
„tiesiog velniškai per sunki“, galėtų sudaryti tikrą grėsmę siste- 


mos stabilumui. 


Rusija 
Tai taip pat tinka Rusijai, ir netgi labiau, nes ji pradeda nuo kur 
kas žemesnio pagrindo negu Kinija ar Japonija. 

Žinoma, Rusija išlieka gerai apsiginklavusi šalis, su branduo- 
liniais ginklais. Bet dabar, kai ji įsijungusi į globalėjimo sistemą, 
kaip tik Rusijos silpnumas, o ne jos jėga kelia tiesioginę grėsmę 
pasaulio stabilumui, ir kurį laiką kels. 1998 m. rugpjūtį žlugusi 
Rusijos ekonomika sukėlė finansinį užkratą, kuris per vieną mėne- 
sį Vakarų finansinėms institucijoms padarė daugiau žalos negu 
septyniasdešimt Rusijos komunizmo metų. Vis dėlto kai kurie po- 
litikai ir užsienio politikos apžvalgininkai taip įsimylėjo šaltąjį 
karą, kad jie dabar tiesiog negali suvokti Rusijos kaip ko nors kito- 
niško nei Sovietų Sąjunga, o šiandieninės tarptautinės sistemos — 
kaip ko nors kitoniško nei šaltasis karas. Nuostabu suvokti, kad 
nacistinė Vokietija, pradėjusi karą prieš pasaulį ir sunaikinusi še- 
šis milijonus žydų, per dvi kartas pavirto klestinčia demokratija, 
dabar pripažįstama kaip viena iš ryškiausių pasaulyje. Bet šaltojo 
karo kariai Rusiją iki šiol laiko šalimi, negalinčia pasikeisti ir am- 
žinai pasmerkta būti Amerikos geopolitine priešininke. 

Ne, šiandien mums nereikėtų žiūrėti į Rusiją taip kaip į Kanadą 
tik todėl, kad joje vyko keleri rinkimai. Tai didelė šalis su reikšmin- 
ga istorija ir didelėmis branduolinių ginklų atsargomis, irji toliau 
varžysis su Amerika dėl įtakos kaip bet kuri kita didelė valstybė. 
Bet tas pats pasakytina ir apie Prancūziją. Rusija jau nebe Sovietų 
Sąjunga. Tai valstybė, gyvenanti neaiškų pereinamąjį laikotarpį, 
kuris vyksta visiškai kitokios tarptautinės sistemos kontekste. Gal- 
būt Rusija nepajėgs pereiti prie DOSkapitalo 1.0, jau nekalbant apie 

6.0, bet iš anksto nenulemta, kad ji nepajėgs. Kaip Kinijos ir Japoni- 
jos atvejais, mes esame labai suinteresuoti Rusijos perėjimu - jo 
mes negalime lemti, bet galime veikti. Ne vien mūsų galioje pada- 
ryti Rusiją geresnę, bet mūsų galioje ją padaryti mažiau pavojingą, 
piktą ir izoliuotą. Štai kodėl NATO plėtra buvo tokia klaida. Glo- 
balėjimo sistemoje labiausiai keliančios grėsmę Jungtinėms Valsti- 
joms problemos yra branduolinių kovinių galvučių pardavinėji- 
mas juodojoje rinkoje, strateginių branduolinių raketų skaičiaus 
mažinimas, aplinkos blogėjimas, Irako ar Šiaurės Korėjos sulaiky- 
mas ir finansiniai virusai. Nė vieno iš šių klausimų Amerika nega- 
li veiksmingai spręsti nebendradarbiaudama su gana stabilia ir 
demokratėjančia Rusijai. Todėl patraukti Rusiją, kad ji bendradar- 
biautų, ir daryti viską, ką galime, kad ten paremtumėme politines 
reformas, - tai mums turėtų būli svarbiausia, o ne NATO plėtra, 
galinti tik pakenkti bendradarbiavimui su Maskva. 

1998 m. pradžioje sėdėjau Čekijos užsienio reikalų ministro pa- 
vaduotojo Karelo Kovondos kabinete Prahoje. Tarp jo labai iškal- 
bingų aiškinimų, kodėl NATO turėtų plėstis į Čekijos Respubliką, 
buvo mintis apie tai, kaip globalėjimas veikia jo paties gyvenamą 
miesto rajoną ir Čekiją apskritai. 

„Man patinka tarptautinė aplinka, atsiradusi dabar, pasibai- 
gus šaltajam karui ir Čekijai tapus atvirai pasauliui, -sakė Kovon- 
da. - Mano vaikas lanko vaikų darželį su maža mergaite iš Korėjos 
ir vaikais iš Kroatijos bei Bosnijos. Dabar aš perku bakalėjos prekes 
iš Kinijos savoje kampinėje vaisių ir daržovių parduotuvėje. Bet 
blogybė ta, kad gretimame pastate gyvena ukrainiečių mafija. Visa 
tai mano mažame priemiestyje už Prahos. Čia įtarumą ir nepato- 
gumą kelia tai, kad stulbinamai padaugėjo užsieniečių, šioje šalyje 
dabar neteisėtai gyvenančių, šioje šalyje neteisėtai prekiaujančių 
ir šioje šalyje neteisėtai užsiimančių verslų — arba užkampiuose, 
arba tiesiog Prahoje. Dabar Čekijoje yra abi globalėjimo pusės, o 


būdami Europos kryžkelėje, mes esame pirmoji stotelė didžiumai 

neteisėtos migracijos iš Rytų į Vakarus, tačiau, kita vertus, mūsų 
siena su Vokietija [ne tokia atvira|. Ant mano stalo guli visiškai 
slapta ataskaita apie tarptautinį organizuotą nusikalstamumą ir 
nusikalstamą veiklą šioje šalyje. Seniau, valdant komunistams, 
daug kas būtų visiškai neįmanoma. Kai čia valdžioje buvo komu- 
nistai, pusę to laiko negalėjai gauti vizos įvažiuoti į šią šalį, o da- 
bar vizos netgi nereikia. Branduolinių detalių ir radioaktyviųjų 
medžiagų kontrabanda - štai pavojus. Mes pagaudavome žmo- 
nes, kontrabanda gabenančius radioaktyviąsias medžiagas iš vie- 
tų į rytus nuo mūsų į vietas pietuosna nuo mūsų. Štai pavojai, 
kurių didžioji gyventojų dalis neįvertina...“ 

Aš tik linktelėjau galva, nenorėdamas klausti, iš kur, jo many- 
mu, patenka visos tos pavojingos radioaktyviosios medžiagos ir 
kaip jis ketina išspręsti šią problemą, dar ir atstumiant Rusiją su 
NATOplėtra. 

Rusijoje, Kinijoje ir Japonijoje tebevaldo šaltojo karo kartos va- 
dovai, besistengiantys susidoroti su pereinamuoju laikotarpiu į 
globalėjimo epochą, ir dažnai jiems tiesiog, trūksta priemonių. Nors 
rusai ir atmetė centrinį planavimą, komunistinę ideologiją ir komi- 
sarus, jie neįstengė išsyk sunaikinti komunizmo kultūros ir jos pa- 
keisti kapitalizmo kultūra. 

Iš tikrųjų Rusijoje, Kinijoje ir Japonijoje reikės laukti to, ką Ro- 
bertas Hormatsas vadina „tūkstantmečio karta“ - tų, kurie pilna- 
metystės sulaukė globalėjimo sistemoje, - kol čia galės įvykti ne- 
pertraukiamas staigus pokytis. Hormatsas sako: „Kai žmonės 
manęs klausia: „Kaipgijūs Rusijoje sukelsite politinius pokyčius?“, 
aš visada jiems pasakau, kad tai vyksmas, trunkantis devynetą 
mėnesių, o paskui - dvidešimt vienerius metus. Šią akimirką Rusi- 
ja yra to vyksmo viduryje“. 

Kol mes laukiame šios naujos kartos, tuo tarpu vyksta štai kas, 
ir tai kelia susirūpinimą. Anksčiau aš lyginau bendroves bei šalis, 


ir dažnai jas galima palyginti. Bet vienu atžvilgiu šalys niekada 

nebus panašios į bendroves. Bendrovės gali iškilti, bankrutuoti, 
žlugti ir išnykti. Šalys gali iškilti, joms gali nepasisekti, jos gali 
žlugti, - bet jos retai išnyksta. Užuot išnykusios, jos lūkuriuoja 
kaip bankrutavusios šalys. Įsivaizduokite bankrutavusią IBM, bet 
vis dar esančią rinkoje su visais savo neatlygintais pardavėjais ir 
vadybininkais, pardavinėjančiais kompiuterių dalis juodojoje rin- 
koje, mėginančiais apgauti senus klientus ir besistengiančiais įro- 
dyti tolesnį savo tinkamumą, kenkiant viskam, kad ir ką darytųjų 
seni konkurentai. 

Viena iš priežasčių, kad globalėjimo epocha iki 1914 m. išvirto 
į Pirmąjį pasaulinį karą, buvo ta, jog Austrijos- Vengrijos imperija, 
viena iš svarbiausių tuometinių Luropos jėgų pusiausvyros sistc- 
mos veikėjų, išgyveno ilgą, lėtą galios eroziją, įsibėgėjusią tarp 1909 
ir 1914 m. Austrijos- Vengrijos imperija suprato, kad ji iš didžiųjų 
valstybių lenktynių iškrenta ekonominiu, kariniu ir politiniu po- 
Žiūriais. Užuot tyliai iškentusi šį pažeminimą, ji pasielgė tarsi gin- 
kluotas nusikaltėlis, atsidūręs pokerio lošime, kurio jis negali lai- 
mėti. Jis nuspiria stalą ir ima šaudyti. Austrijos- Vengrijos imperija 
prisidėjo prie Vokietijos, kad sunaikintų Serbiją vietiniame kare, 
žinodama, kad tai greičiausiai sukels pasaulinį karą su Rusija. 

Kai Serbija, Albanija ir Alžyras elgiasi blogai, tai gali būti keblu, 
bet sistemai kaip visumai nekelti grėsmės. Bet mes nežinome, kas 
atsitinka, jei (ir kai) didelėms valstybėms, tokioms kaip Rusijai, 
Japonijai ar Kinijai, globalėjime nepasiseka, bet jos tebeturi seno- 
sios sistemos karinę galią: Kaip knygoje Aružiaus kelionė: kaip di- 
džiosios valstybės formuoja pasaulį pastebėjo politologas Robertas A. 
Pastoras, išbandymas, su kuriuo po šaltojo karo susidūrė globalė- 
jimo sistema, išties labai panėšėjo į išbandymą, su kuriuo po Pir- 
mojo pasaulinio karo susidūrė Versalio sistema: kaip mums į nu- 
galėtojų sistemą integruoti pralaimėjusius? Versalio taika menkai 
pasitarnavo integruojant pralaimėjusiuosius ir juos papiktino taip, 
kad pasėjo Antrojo pasaulinio karo sėklas. Taika po Antrojo pa- 

saulinio karo gerai pasitarnavo integruojant didžiausius pralai- 
mėtojus - Vokietiją ir Japoniją, -o tai padėjo stabilizuoti ir Europą, 
ir Aziją. 

Pasaulio po šaltojo karo atveju svarbiausias klausimas štai koks: 
kaip mes integruosime pralaimėjusiuosius šaltajame kare į rinkon 
orientuotą globalėjimo sistemą, kurią sudaro daugiausia demo- 
kratinės valstybės? Tai ypač sunku, pažymi Pastoras, nes taika po 
šaltojo karo skiriasi nuo Versalio taikos tuo, kad Vakarų sąjungi- 
ninkų pergalė šaltajame kare nebuvo besąlyginė. Vakarai neoku- 
pavo Rusijos ar Kinijos arba Vietnamo, todėl jų gebėjimas daryti 
įtaką ir formuoti šaltąjį karą pralaimėjusiųjų vidaus politiką buvo 
ribotas ir labai įvairavo. Vis dėlto sistema yra labai suinteresuota 
sėkminga tokių šalių kaip Rusija ir Kinija integracija. Svarbiausia 
bet kurios stabilios tarptautinės sistemos sudedamoji dalis, pasak 
Pastoro, yra ta, kad „pagrindiniai varžovai mano, jog, jie labiau 
suinteresuoti išsaugoti sistemą, negu ją nuversti“. Iki šiol, kalbant 
apie globalėjimo sistemą, tai vis dar būtų galima pasakyti apie 
Rusiją ir Kiniją. O kas, jei pasirodys, kad joms ar kitoms ji yra tic- 
siog, velniškai per sunki? Ar šalys, nesugebančios gaminti mikro- 
schemų, nepridarys nemalonumų? 

Tai nėra tik klausimas, susijęs su besivystančiomis arba nekva- 
lifikuotomis šalimis. Jis tinka ir toms, kurios sugeba gaminti mikro- 
schernas. Esama klausimo, susijusio su „tiesiog per sunku“, šian- 
dien vis dažniau iškylančių žmonėms, - tai klausimas „tiesiog per 
greitai“. Šioje globalėjimo sistemoje pokyčių sparta dabar tokia di- 
delė ir sėkmei sąlygos taip nuolat kinta, kad niekas niekada nesi- 
jaučia stovįs ant tvirto pagrindo, kaip jautęsi, bent jau atrodo, jų 
tėvai sienų pasaulyje, kai profesinės sąjungos nario bilietas arba 
karjera visam gyvenimui toje pačioje bendrovėje rodėsi garantuoją 
gyvenimo stabilumą. Pasirodžius pirmajam šios knygos leidimui, 
gavaujaudinantį laišką iš Roanoke, Ilinojaus valstijoje, gyvenan- 


čios moters. Ji išraiškingai išdėstė susirūpinimą, kurį dažnai iš- 

girstu iš Žmonių, bet negaliu lengvai į jį atsakyti: kas atsitiks, jei 
šios naujos sistemos reikalaujama pokyčių sparta bus didesnė, negu 
žmonės, bendrovės ar šalys gali susidoroti? Laiškas skamba taip: 


Gerbiamasis p. Friedmanai, tikiuosi, kad šis laiškas jus pasieks ir vi- 
liuosi, kad jūs galėsite įminti man mįslę. Mačiau jus keliose pokalbių 
laidose ir jūs man padarėte įspūdį, todėl nusipirkau jūsų knygą. Per- 
skaičiau ją kelis kartus, bet neradau atsakymo į savo klausimą: kaip 
man prisiderinti prie šiandieninės rinkos? Mano vyras ir aš visada 
buvome samdomi darbuotojai, bet mums nesisekė. 1984 m. aš pate- 
kau į universitetą, kur godžiai rijau visus kursus, kuriuos tik įsten- 
giau, tarp jų kompiuterius, ekonomiką, akcijas, verslą ir buhalterinę 
apskaitą. Buvo didelis vietinės ekonomikos nuosmukis, nes kai blogai 
Caterpillar, blogai visiems. Iš darbo, kurį susiradau, nieko nelaimėjau ir 
galų gale pati išėjau. Tuo tarpu mano vyras buvo pradėjęs prekiauti 
vietinės gamybos kompiuteriais ir pirmąsyk uždirbo pinigų. Pasiro- 
džius kompiuteriams, kainuojantiems mažiau kaip 1000 JAV dolerių, 
jo sėkmės laikotarpis baigėsi. Mes išmanome visus esminius verslo 
pagrindus, tarp jų - internetą ir kompiuterius, bet nesuvokiame savo 
vietos globalioje rinkoje. Mes žinome, „kaip“ prekiauti, bet nežinome, 
„kuo“ prekiauti. Pavyzdžiui, turiu viską, kad parašyčiau puikų ame- 
rikietišką romaną, bet trūksta talento... Kai milijonieriai sėjo savo sėk- 
las akcijų rinkoje, mes buvome nusigyvenę. Kaip mažajam žmogui 
prisiderinti prie šios didžiulės pasaulinės rinkos? Ne mes vieni nežino 
me, kaip elgtis. Mes turime daug draugų, irgi esančių nuošalyje, klau- 
siančių savęs, kas mums atsitiko ir kur mes toliau turėtume eiti. Gal- 
būt jūs galėtumėte atkreipti dėmesį į šį klausimą, kai kitąsyk 


pasirodysite laidoje? 


O kad galėčiau paprastai atsakyti. Atrodo, kad jau ir diena ne- 
praeina be kokio nors straipsnio laikraštyje, perspėjančio darbuo- 
tojus irjų darbdavius mažinti darbuotojų skaičių, įgyti naujų įgū- 

džių, nutraukti senus ryšius, įsipainioti į tinklą, pasidaryti spar- 
tesniems, lankstesniems, labiau pasirengusius išmesti sena ir nauja 
ir įdiegti tai, kas dar naujau, ir atnaujinti programą. Vienintelis 
keblumas tas, kad programa, atrodo, keičiasi kas šešis mėnesius, o 
tai daugeliui išsimokslinusių Žmonių yra tiesiog per greitai ir tie- 
siog per sunku, jau nekalbant apie neišsimokslinusius. Kaip žmo- 
nės ims reaguoti, supratę, kad ši sistema tiesiog velniškai per sun- 


ki, tiesiog velniškai per sparti? 


Tiesiog pernelyg susieti 


Globalėjimas gali grėsti globalėjimui ir kitaip - kai pati sistema 
taip sutepama ir taip tvirtai susieja pasaulį, kad mažos žmonių 
grupės — ar tai būtų investuotojai, ar itin galingi pikti vyrai - savo 
išsišokimais visai sistemai gali kelti grėsmę. Jei šiandien pasikal- 
bėsite su Volstrito investicijų bankininkais, jie jums pasakys, kad 
1998 m. rugpjūtį ir rugsėjį žlungant rinkai juos visiškai netikėtai 
užklupo suvokimas, kad sistema susieta kur kas labiau, nei jie 
įsivaizdavo. Joks iš jų rizikos modelių, - kurie buvo pagrįsti inves- 
ticijų ir tam tikrų įvykių praeities sąsajomis, - nenumatė tokių gran- 
dininių reakcijų, kurios 1998 m. pajuokos objektu padarė visą in- 
vestavimo į skirtingus objektus sąvoką. Bendrovės, kurios manė, 
kad imasi naujų veiklos rūšių, investuodamos į įvairias finansines 
priemones, įvairiais mokėjimo terminais, įvairiomis valiutomis, 
įvairiose rinkose, skirtingose šalyse, greitai išsiaiškino, kad visos 
jų investicijos tėra dalis vienos didelės grandinės, iš kurios jie ne- 
galėjo ištrūkti, kai rinkos staigiai pradėjo smukti. Viena grandinės 
grandis tempė žemyn kitą. Dėl globalėjimo ši grandinė kasdien 
darosi vis ilgesnė, vis labiau įsitempia. Baisi tiesa ta, kad mes iki 
šiol ne visai suprantame, ką reiškia būti taip susijusiems arba kaip 
apsisaugoti, vienai iš šių grandžių nusilpus. Šis susietumas pasi- 


reiškia ne tik finansų rinkose, bet ir pasirodė vaizduoklio ekrane 


510 THOMAS L. FRIEDMAN. „LEXUS“ IR ALYVMEDIS 


Y2K klaidos pavidalu, sukurtu, kai kompiuteriai buvo gaminami 
su vidiniais laikrodžiais, o šie, taupydami atmintį, rodydavo tik 
šešių skaičių datas — du rodė dieną, du - mėnesį, o du -atspėjote — 
metus. Tai reiškė, kad jie ėjo tik iki 12/31 /99. Todėl, kai kalendo- 
rius pasiekė 2000 m. sausio 1 d., daugelis senesnių kompiuterių 
parodėne01/01/2000,001/01/00, ir sumąstė, kad tai vėl 1900 me- 
tai. Laimė, geri išankstiniai pasiruošimai ir nauji Kompiuteriai, ku- 
riuos įsigijo šalys ir bendrovės, Y2K klaidos grėsmę padarė beveik 
nekenksmingą iki tol, kol persiritome per tūkstantmetį. Naujieji 
2000-ieji metai, užuot virtę globaliu slogučiu, visus mus suvieni- 
jančiu baimėje, pavirto globaliu pobūviu, visus mus suvienijusiu 
šventėje. 

Tačiau dabar, kai jau pergyvenome Y2K klaidą, tai nereiškia, 
kad visi mūsų per didelio susietumo keblumai liko praeityje. Pa- 
galvokite apie kitą dalyką: kai aukštai atmosferoje įvyksta bran- 
duolinis sprogimas, jis sukelia milžinišką elektromagnetinę iškro- 
vą. Jeigu kokia nors teroristinė ar nenaudėlių valstybė sumanytų 
sukelti bent mažą sprogimą Amerikos padangėje, jis galėtų taip 
sustabdyti ir visiškai sužlugdyti visus kompiuterius šalyje, kad 
Y2K klaida pasirodytų tarsi diena, praleista paplūdimyje. Šį reiš- 
kinį savo knygoje Neužpildytas čekis apie slaptas JAV vyriausybės 
programas paaiškino Timas Weineris: „Kovinė galvutė, sprogs- 
tanti 480 kilometrų aukštyje virš Omahos, akimirksniu trenktų Jung- 
tinėms Valstijoms nuo vienos pakrantės iki kitos didžiule įkrautų 
elektronų banga. Visos elektroninės sistemos, visos radijo translia- 
cijos, visos kompiuterių laikmenos šalyje pajustų kažką panašaus 
į Žaibo trenksmą, tik milijoną kartų stipresnį. Didelė banga, sie- 
kianti iki 50000 voltmetrų, užplūstų grandines, jungiančias visą 
šalį. Reiškinys buvo išaiškintas 1962 m., kai aukštai virš Ramiojo 
vandenyno JAV susprogdino tris branduolines galvutes. Nors ban- 
dymai vyko 1280 kilometrų nuo Havajų atstumu, Oahaus saloje 


išsijungė gatvių Žibintai, o Honolulu sugedo signalizacijos įtaisai. 

Kitaip nei Y2K sukeltos problemos, šio elektromagnetinio impulso 
padarinys lieka, pasak inžinierių, „„Žinomai nežinomas“ - proble- 
ma, apie kurios egzistavimą žinoma, bet nėra žinomo sprendimo. 

Būti pernelyg susietiems mums gali būti problemiška dar ir dėl 
kitko. Taip nutiktų, jei buvimas susietiems - ar greičiau pernelyg, 
susietiems —- pasidarytų socialiniu požiūriu nepakeliamas. Kartą 
1999 m. vasarą sėdėdamas savo kontoroje, užtikau tokį Associated 
Press pranešimą, perduotą iš Izraelio. Jame sakoma, kad izraelietis 
vyras „pirmadienį policininkės buvo sustabdytas už tai, kad va- 
Žiavo per pajūrio miestelį Netaniją kiekvienoje rankoje laikyda- 
mas po mobilųjį telefoną. Įnikęs į pokalbį, jis valdė vairą alkūnė- 
mis, pranešė dienraštis Haaretz. Savanorė policininkė jį sustabdė 
pamačiusi, kad jo pilkas „Mitsubishi“ vinguriuoja nuo vieno kel- 
kraščio prie kito“. 

Negaliu prisiminti nieko, kas geriau iliustruotų per didelio su- 
sietumo ligą, negu ši istorija apie Izraelio automobilistą su prie 
abiejų ausų prispaustais mobiliaisiais telefonais, alkūnėmis vai- 
ruojantį automobilį. Tai yra tikra, ilgalaikė Y2K klaida išsivysčiu- 
sioms šalims. Tai rūpestis, kilsiantis, kai telekomunikacijos susi- 
jungs su „evernetu“ — technologija, žmonėms sudarysiančia 
sąlygas tiesiogiai prisijungti iš jų laikrodžių, mobiliųjų telefonų, 
automobilių, gruzdintuvų ar ausinukų, - todėl kiekvienas visąlaik 
1r visur galės būti prisijungęs. 

Šis per didelio susietumo virusas plinta kasdien ir nuo jo nėra 
žinomo vaisto. Kartą 1999 m. vasarą su dukterimi buvome restora- 
ne, kai pasijutau besėdįs tarp dviejų šeimynų, kurių abiejų tėvai 
garsiai kalbėjosi mobiliaisiais telefonais, tarsi būtų buvę savo kon- 
torose. Man norėjosi užrikti: „Paklausykit, aš atostogauju. Aš mė- 
ginu ištrūkti iš savo kontoros. Nenoriu būti jūsų kontoroje. Neno- 
riu klausytis apie jūsų problemas. Išjunkite tą telefoną!“ 1999 m. 
spalį buvau Čikagoje dar vieno savo sūnėno bris, žydų apipjausty- 


mo apeigose. Kaip tik mm10hel, žilabarzdžiam rabinui, rengiantis at- 

likti apipjaustymą, suskambo mobilusis telefonas. Mes visi apsi- 
dairėme - kas gi trukdo šiai iškilmingai ceremonijai, kai 110he!l su- 
sigėdęs padėjo savo skalpelį ir iš kišenės išsitraukė mobilųjį telefo- 
ną. Vis dažniau imu reaguoti į žmones su mobiliaisiais telefonais 
taip pat, kaip reaguoju į ką nors, prie gretimo pietų stalo rūkantį 
cigarą - su įniršiu. 

Netveriu nekantrumu sulaukti dienos, kai restoranuose bus sky- 
riai, nepraleidžiantys mobiliųjų telefonų garsų. „Su mobiliaisiais 
telefonais ar be?“ — paklaus administratorė prieš pasodindama. 
Netveriu nekantrumu sulaukti ir dienos, kai Motorola sukurs prie- 
taisą, leisiantį aplink jus trukdyti visus telefono skambučius taip 
lengvai, Kaip atidarinėti garažo duris. Tik spust! Daugiau jokių 
skambučių garsų penkiolikos metrų spinduliu. Labai gaila! Ne- 
nuostabu, kad per didelis susietumas tampa interneto amžiaus 
lipa. Kadangi internetas ir globalėjimas sutraukia tiek laiką, tiek 
atstumą, jis gal ir tinka verslui, bet visuomenės požiūriu darosi 
fobiškas. The New Yorker šį bruožą sykį iliustravo karikatūra. Joje 
pavaizduotas vyras, po vakarienės parlydėjęs savo draugę prie jos 
buto durų. Ji spaudžia jo rankas ir sako: „Howardai, norėčiau tave 
pasikviesti vidun, bet po dešimties minučių Honkonge prasideda 
prekyba“. Laikas ir atstumas mūsų gyvenimams teikia apsaugą ir 
atokvėpį, ir kai pašalinami abu, pašalinama kažkokia labai svarbi 
apsauga. Keletas rabinų man parašė, jog jie mano ir labai tikisi, 
kad pcr didelis susietumas padės žydams išmokti labiau brangin- 
ti šabą. Poilsio dienos idėja, kai išjungiate visus savo mobiliuosius 
telefonus ir tiesiog atsiskiriate, galėtų įgauti visai naujo žavesio. 

Bičiulis, dirbantis Madisono aveniu, man sakė, kad iki atsiran- 
dant mobiliesiems telefonams ir pranešimų gavikliams, kai kas 
nors jam skambindavo į kontorą, o jo nebūdavo, jo sekretorė tiesiog 
pasakydavo: „Alleno nėra“. Kai dabar kas nors skambina, o sekre- 
torė pasako, kad jo nėra, skambintojas sako štai ką: „Gerai, sujun- 


kite mane su jo mobiliuoju telefonu arba pyptelėkite jam, kad ir kur 

jis būtų“. Dabar manoma, kad jis visada pasiekiamas, kad jis nie- 
kada nebūna išėjęs. Nebėra „nėra“. Dabar jūs visada esate. O kai 
visada esate, jūs visada prisijungęs. O visada būdamas prisijun- 
gęs, jūs esate tiesiog tarsi kompiuterio serveris. Niekada negalite 
sustoti ir atsipalaiduoti. Kada paskutinį sykį girdėjote ką nors sa- 
kant: „Na, leiskite man apie tai pagalvoti per naktį“? Daugiau nė- 
ra laiko ar vietos, kad dėl ko nors pagalvotum per naktį. Volstrito 
vadovaujantis darbuotojas man pastebėjo, kad jis mėgdavo vykti į 
Japoniją, dirbti visą dieną, o paskui vakare vaikščioti į puikius 
Tokijo restoranus. Bet dabar, esant geresniems ryšiams, jis dirba 
visą dieną, ir kai tik jis susirengia į Tokijo sušių barus, iš Niujorko 
ima eiti faksogramos, pranešimų gaviklių Žinutės ir mobiliųjų tele- 
fonų skambučiai. „Dabar penkerius metus Tokijuje nebuvau išėjęs 
pavakarieniauti, - sakė jis. - Kiekvienas dabartinis apsilankymas 
ten baigiasi tuo, kad dirbu devyniolika valandų per dieną.“ 

Kartą ėmiau interviu iš aukšto rango britų gynybos pareigūno, 
irjis paminėjo, kad neseniai oro uoste padėjo savo mobilųjį telefo- 
ną ant rentgeno aparato konvejerio juostos, o paskui pamiršo kito- 
je pusėje jį pasiimti. Kai po penkių minučių jis susivokė neturįs 
savo telefono, parskubėjo atgal irjį pasiėmė. Apsaugos darbuoto- 
jas prie rentgeno aparato jam pasakė, kad per tas penkias minutes 
jam buvo du skambučiai, abu, kaip jis vėliau išsiaiškino, iš kitų 
aukšto rango gynybos pareigūnų. „Vyrukas būtų galėjęs pradėti 
karą, jei būtų ką nors neteisingai pasakęs“ ,- šmaikštavo britų pa- 
reigūnas apie bagažo tikrintoją, radusį jo telefoną. 

Pamiršau britų pareigūno paklausti, arjis dirbo, ar grįžo iš atos- 
togų, kai pamiršo savo telefoną, bet vėlgi - tikriausiai jis pais nebū- 
tųatskyręs. Mums visiems visąlaik esant susietiems, išnyksta dar- 
bo ir laisvalaikio riba. Dirbančios mamytės ir tėveliai dabar gali 
daugiau būti namuose. Teoriškai tai gerai. Bet dažnai tai reiškia, 
kad darbo diena pasidaro devyniolikos valandų. Turiu draugą, 


vyriausybėje dirbantį labai įtemptą, atsakingą teisinį darbą. Jis man 

pasakojo, kad dažnai grįžta namo anksti, norėdamas pabūti su 
savo paaugle dukterimi, o savaitgaliais su savo mobiliuoju telefo- 
nu mėgina dirbti namuose. Net jeigu tai reiškia, kad iš kiekvienų 
dviejų valandų dvidešimt minučių prakalba mobiliuoju telefonu, 
jis mano, kad tai geriau nei nieko. Jo duktė nesutinka. Pagaliau ji 
taip susierzino dėl trukdžių, kad galų gale jam pasakė: „Tėti, ver- 
čiau lik kontoroje“. 

Esu jo dukters pusėje, nors turiu prisipažinti, kad kartais nusi- 
kalstu taip pat, kaip jos tėtis. O tai tik pradžia. Y2K kompiuterių 
problema po kelių mėnesių baigėsi. Bet Y2K socialinė liga mus 
kamuos ilgą laiką. Žinoma, visuotinis susietumas turi daug priva- 
lumų — nuo laidų tiesimo jūsų miesto rajone ir geresnio susipaži- 
nimo su jūsų kaimynais iki lankstesnių darbo valandų. Tai vis 
pusiausvyros klausimas. Jei svarstyklių rodyklė pakryps per dide- 
lio susietumo link, jei Žmonės iš tiesų ims justi, kad sistema stelbia, 


jie pašėls. 


Tiesiog per daug atsiskyrę 


Vienas iš pasaulio, kuriame mes visi esame vis labiau susieti, pa- 
radoksų tas, kad jis mums visiems taip palengvina vis labiau atsi- 
skirti. Nes juo labiau mes visi esame susieti laidais ir įsitinklinę, 
tuo lengviau kiekvienam iš mūsų pasidaro dirbti pavieniui, na- 
muose, savo vasarnamiuose, savo mediniuose nameliuose arba 
atokiausioje Afrikos vietoje. Juo labiau mes visi įsitinklinę, tuo la- 
biau galime būti laisvai samdomais darbuotojais. Mano bičiulis 
dirba didelėje konsultavimo firmoje ir neseniai, globalėjimui pa- 
skatinus bendrovių susijungimą, jis iš esmės prarado savo konto- 
rą. Firma perėjo prie sistemos, kurioje žmonės dalijasi rašomai- 
siais stalais, irjūs turite vietą kontoroje tik tada, kaijos reikia. Visos 
rinkmenos buvo centralizuotos ir padarytos tiesiogiai prieinamos, 


ir tikimasi, kad jūs tiesiog persikelsite visa, ko jums reikia. Popie- 


IV. AMERIKA IR SISTEMA 515 


riuje visa tai kur kas veiksmingiau, bet, kaip man kartą pastebėjo 
bičiulis, dėl to jo darbas teikia kur kas mažiau pasitenkinimo. 

„Aš dirbu teisinį darbą didelėje firmoje kokius dvidešimt me- 
tų, - pasakojo jis. - Taigi nesu toks jau senas, bet jei seniau (devin- 
tajame dešimtmetyje) kildavo sunkumų, kuriuos stengeisi išspręs- 
ti, eidavai į holą prie vėsaus vandens talpos, jei tokia būdavo, ir 
saky davai: „Turiu sunkumų su šia bendrove. Jie nori šitaip atskirti 
šitą turtą. Yra pajamų iš kapitalo padidėjimo, kurias mums reikia 
susigrąžinti. Kaip jums atrodo, ką daryti?“ Vienas iš tavo kolegų 
pasakydavo, kad prieš porą metų mes tai darėme šitaip, o tada 
kažkas kitas prieidavo ir sakydavo: na ne, buvo ne taip, buvo vei- 
kiau taip. Galbūt koks nors vyrukas - Billas - būdavo nuolatinis 
specialistas, ir jis tau duodavo savo išmintingą patarimą. Bet tujį 
parengdavai akis į akį su savo kolegomis, laisvoje aplinkoje. Na, 
dabar pusė mūsų netgi neturi kontorų. Aš netgi nebeturiu savo 
rašomojo stalo. Dabar mes keičiamės rašomaisiais stalais, kad kon- 
toroje sutaupytume erdvės. Nebėra vėsaus vandens talpos ir nebė- 
ra Billo, ties10g sėdinčio hole, nes dabar jis gali dirbti namuose. Aš 
įsitikinęs, kad Billo gyvensena dabar pagerėjo, nes jis gali dirbti 
namuose. Daugybė atsakymų, kuriuos jis galbūt žinojo, dabar yra 
kur nors kompiuteryje, bet reikia Žinoti, kaip juos susirasti. Vis 
dėlto pasigendi Billo, sakančio: „Taip, problemą gali spręsti šitaip, 
pagal knygą, bet tau reikia atidžiai Žiūrėti šito“. Tai vis maži neap- 
čiuopiami dalykai, kurių negali gauti iš paieškos variklio. Žino- 
ma, Billui gali pasiųsti el. pašto Žinutę į Bi!!.con: ir jis tau atsakytų, 
bet vis dėlto tai ne tas pats“. 

Praėjus keliems mėnesiams po pokalbio su bičiuliu, užtikau ver- 
slo programinės įrangos bendrovės, pasivadinusios Office.comn, skel- 
bimą su devizu: „Informatyvesnė už kelionę prie vėsaus vandens 
talpos“. Taip, pamaniau, bet turbūt toli gražu neteikia pasitenkinimo. 

Kaip nors geriau nebus. Jau ne tik beisbolo ir krepšinio Žaidėjai 


gali tapti laisvaisiais agentais - dabar iš visų tikimasi, kad jie leng- 

vai eis iš darbo į darbą, iš komandos į komandą arba iš bendrovės 
į bendrovę. Tariant naujakalbe, dabar mes visi esame „el.samdomi 
darbuotojai. 

Kodėl tai vyksta? Harvard Business Review 1999 m. birželio mė- 
nesio numeryje tai gerai apibendrino redaktorius Nicholas G. Car- 
ras: „Senasis pramoninis organizacijos modelis - didelės žmonių 
grupės, užsiimančios specializuotu koordinavimu - didelę šio am- 
Žiaus dalį Įsienų pasaulyje| buvo ekonomiškai pateisinamas. Bet 
šiandien jis vis mažiau tinka. Tai per brangų ir pernelyg gremėz- 
diška. Kur kas veiksmingiau leisti darbui laisvai keliauti pirmyn ir 
atgal tarp mažų laikinų komandų, kurios pačios gali organizuotis 
irsusiderinti, atsiliepdamos į rinkos paskatas... Susidūrus su nau- 
jąja ekonomika, bendrovėms reikia siekti didesnio nei kada nors 
lankstumo. Bet ar tai tinka žmonėms?“ 

Carras šį klausimą iškėlė recenzuodamas provokuojančią so- 
ciologo Richardo Sennetto knygą apie šio lankstumo ir atskirumo 
neigiamus aspektus. Knyga vadinosi Charakterio korozija: durbo pa- 
dariniai žmogui naujajame kapitalizme. Kaip savo recenzijoje pažy- 
mėjo Carras, kad būtum lankstus, reikia nebūti prisirišusiam. 
Lanksti bendrovė visada privalo būti pasirengusi atsisakyti strate- 
gijų, gaminių, Žmonių ir netgi klientų, kad pereitų į pelningesnę 
rinką arba perimtų veiksmingesnį bei pelningesnį verslavimo bū- 
dą, kaip kad atsitiko mano bičiuliui konsultavimo firmoje. Betgi 
užmegzti ryšius ir sudaryti bendruomenes, laikytis už savų alyv- 
medžių, - tiesiog galėti papuošti savą rašomąjį stalą ir jį pavadinti 
antraisiais namais, — vienas iš žmonėms būdingiausių bruožų. 
Kurdamas pasaulį, kuriame mūsų nuolat prašoma nutraukti tokius 
ryšius, radikaliai keisti gyvenimo būdą, galvoti apie artimiausią 
ateitį ir išlikti lanksčiais, globalėjimas visus mus paleidžia drei- 
fuoti ir visus palieka jaustis tarsi laikinais darbuotojais. Perfra- 
zuodamas Sennetto argumentą, Carras sakė, kad tai mus visus 


palieka „nežinioje, kas mes esame arba kaip turėtume elgtis. Ap- 

skritai tai pamažu griauna visuomenės pagrindus. Su kitais mes 
nepalaikome ryšių; mes sujais „jungiamės į komandą“. Mes netu- 
rime draugų; mes turime pažinčių. Mes nesame patvarių, augi- 
nančių visuomenių nariai; mes esame mazgai visada besikeičian- 
čiuose, abejingai utilitariniuose kompiuterių tinkluose... Bet 
kaskart, imdami radikaliai keisti gyvenimo būdą, sunaikiname 
prasmę, kurią mums suteikdavo praeities patirtis. Užuot suvokę 
save kaip aiškiai prisirišusius žmones, liekame su ironišku savęs, 
kaip gaminių, supratimu. Daromės netikri, virtualūs“. 

Visame tame galbūt labiausiai baugina, - kaip savo knygoje 
pažymi pats Sennettas, - kad tai padarinys kažko, ką mes vadina- 
me „pažanga“. Jis rašo: „Šiandien netikrumui būdinga tai, kad jis 
egzistuoja bejokios gresiančios istorinės katastrofos; užtat jis įpintas 
įstipraus kapitalizmo kasdienę veiklą. Manoma, kad netikrumas 
yra normalu“. Schumpeterio kūrybingai griaunantis verslininkas 
„pateikiamas kaip tobulas eilinis žmogus. Galbūt charakterio ko- 
rozija yra neišvengiama to pasekmė“. 

Žinoma, privalu pastebėti, kad nors pats Sennetto viešai smer- 
kiamas bešaknis lankstumas kartais ir baugina, vis dėlto jis gali 
būti laisvinantis. Nors dabar ir mažiau sienų, galinčių jus apsau- 
goti jūsų dabartiniame darbe, bet ir mažiau sienų, galinčių jūsų 
neprileisti prie naujo darbo. Be to, šios sistemos lankstumas reiškia 
daug mažesnę bausmę už nesėkmę. Kaip pastebi pats Carras: „„Gal- 
būt savo paskutiniame darbe jūs sugadinote reikalus, bet yra dide- 
lė galimybė, kad kitas jūsų darbas geriau atitiks jūsų gebėjimus“. 

Ar kiekvienas iš mūsų rasime vietą, rašomąjį stalą, įmonę, tin- 
klo svetainę, namus, už kurių galėtume nusitverti pakankamai il- 
gam, kad mūsų alyvmedžiai suleistų šaknis, ar dabar mums lemta 
nuolat važinėtis liftais aukštyn ir žemyn? Ką žmonės manys apie 
globalėjimą ir ar sukils prieš jį, iš dalies priklausys nuo to, kaip į šį 


klausimą galiausiai bus atsakyta. 

Tiesiog pernelyg įkyru 


1999 m. vasarą lankydamasis Čikagoje apsistojau dideliame vieš- 
bučių tinklo viešbutyje. Rytą nusileidau žemyn paplaukioti basei- 
neirįsidėjau savo kambario raktą į maudymosi kostiumo kišenę. 
Paskui, atsitik tu man, pamečiau raktą baseine. Tad grįžau prie 
registratūros, vilkėdamas maudymosi kostiumu, ir paprašiau naujo 
kambario rakto. 

„Ar galite man parodyti asmens pažymėjimą su nuotrauka?“ — 
paklausė registratorė. 

„Ne, - pasakiau. - Aš apsivilkęs maudymosi kostiumą! Netu- 
riu asmens pažymėjimo.“ 

„Viskas gerai, - pasakė registratorė. Ji keletą kartų spustelėjo 
kompiuterio klavišus, o paskui pakėlė į mane akis ir paklausė: — 
Kokio amžiaus jūsų dukterys?“ 

Mano dukterų su manimi nebuvo. Bet prieš metus buvau su 
jomis apsistojęs šiame viešbutyje. Teisingai atsakiau į registratorės 
klausimą apie jų amžių, ir ji man padavė naują raktą. Bet aš susi- 
jaudinau. Negalėjau savęs nepaklausti: ką dartame mažame kom- 
piuteryje jie turi apie mane ir mano šeimą ir kam jie pardavinėja tą 
informaciją? Po kelių mėnesių gavau laišką iš savo seno draugo 
Richardo Day, su kuriuo 1982 m. susipažinau Beirute, bet mūsų 
ryšiai buvo nutrūkę. Richardas, konsultantas, gyveno Dubajuje, o 
laiške buvo rašoma iš esmės štai kas: radau tavo adresą People 
Search svetainėje. Buvau nustebintas, kad tik už 99 JAV dolerius 
galėjau užsisakyti visą tavo kredito patikrą, prie kurios, tarp kita 
ko, būtų visas tavo turto sąrašas. Savo 99 JAV dolerius pasilaikiau 
sau, bet tai mane privertė susimąstyti, kur link visa tai iš tiesų eina. 
Tavo dukterys ir mano sūnūs gali sužinoti vienas apie kitą tai, kas 
tauir manniekada neatrodė įmanoma. 

Tai tik pradžia. Interneto amžiaus taisyklė Nr. 1: mes visi susie- 
ti, bet niekas nėra visiškai atsakingas. T. y. internetas yra orveliš- 
kos aprėpties, bet nėra didžiojo brolio. Vietoj didžiojo brolio esama 

daugybės mažųjų brolių. Saugokitės mažųjų brolių. Internetas su- 
teikia itin didelę galią asmenims, tinklo svetainėms, bendrovėms ir 
viešbučiams - mažiesiems broliams, - todėl jie gali sukaupti milži- 
niškus informacijos kiekius be jokios valdžios priežiūros. Kai ku- 
rie ja naudosis atsakingai; kiti - ne. 1999 m. Demokratijos ir tech- 
nologijos centro tyrimas parodė, jog mažiau nei 10 procentų visų 
tinklo svetainių paisė EBPO pagrindinių privatumo gairių, kurio- 
se nurodyta, kad asmenys turi teisę tikėtis, jog, bet kokie jų perduo- 
dami internetu asmens duomenys nebus naudojami be jų sutiki- 
mo, kad jie turi teisę ištaisyti bet kokias klaidas ir teisę manyti, jog 
bet kokie slapti duomenys bus apsaugoti nuo piktnaudžiavimo. 
Viena iš teigiamų globalėjimo pusių yra ta, jog jis skatina finan- 
sinių sandorių skaidrumą. Tiek šalys, tiek bendrovės, norinčios 
prisijungti prie kaimenės, rinkai turi atskleisti dalykus, kuriuos 
praeityje galėjo išlaikyti slaptus. Bet kaip nebėra kur pasislėpti ša- 
lims ir bendrovėms, taip vis labiau nebėra kur pasislėpti ir asme- 
nims. Kiekvienas jūsų telefono skambutis, kiekviena jūsų apmokė- 
ta sąskaita, kiekvienas jūsų pagal receptą perkamas vaistas, 
kiekviena jūsų išsinuomojama vaizdajuostė, kiekvienas jūsų sKry- 
dis lėktuvu, kiekvienas pasinaudojimas bankomatu - visa tai kur 
nors įrašoma elektroninės kaimenės kompiuteryje, ir jūs neturite 
supratimo, kada tai gali sugrįžti ir neduoti jums ramybės. Užmeg- 
site meilės ryšius su Jungtinių Valstijų prezidentu, ir ypatingųjų 
bylų prokuroras kada nors gali užfiksuoti kiekvieną jūsų telefono 
skambutį jam ir kiekvieną kaklaraištį, kurį jam nupirkote mokėda- 
ma kredito kortele. Norėtumėte apsilankyti pomografijos svetainė- 
je „Hot Sex“? Na, tiesiog atsiminkite štai ką: kai dabar lankotės 
daugelyje tinklo svetainių, jos yra sudarytos taip, kad jums auto- 
matiškai nusiunčiama tai, kas vadinama „sausainėliu“. Sausainis 
yra elektroninis piršto antspaudas, kurį įvairios jūsų aplankytos 
svetainės uždeda ant jūsų interneto peržvalgos lango. Sausainiai 


gali parodyti, kur jūs vaikščiojate, kur jūs apsiperkate ir ką jūs 

veikiate tiesiogiai prisijungęs. Kai kas nors, tarkime, tiesiogiai pre- 
kiaujantys mažmenininkai, visus sausainius sukrauna į jūsų sau- 
saininę, jie susidaro neblogą vaizdą apie jūsų įpročius, prioritetus, 
mėgstamus ir nemėgstamus dalykus, o paskui jums stumteli viso- 
kią tiesioginę rinkodarą, iškeptą kaip tik jums. 

Sakote, kad nesijaudinate? Ką manote apie tai: 1998 m. mačiau 
tokio dalyko, pavadinto „Guard Dog“, televizijos reklamą - tai 
programa, kurijūsų buitiniam kompiuteriui ir jūsiškei tinklo sve- 
tainei suteikia interneto apsaugą irjuos užkoduoja. Reklamoje ro- 
doma, kaip kažkas slapčiomis žiūri pro uždarytas langines, o pas- 
kui balsas už kadro sako: „Internetas yra jūsų langas į pasaulį“, 
bet jis gali būti ir „langas į jus“. Kad tam sutrukdytumėte, pirkite 
programą „Guard Dog“; „ji apsaugo tinklą, kad jūsų neteisėtai 
nenaršytų“. Po kelių mėnesių ABC News mačiau reportažą, tiksliai 
išaiškinusį, kodėl jums gali prireikti „Guard Dog“. Jame praneša- 
ma štai kas: 1998 m. vasaros apklausa valstybės mastu parodė, jog 
„81 procentas Žmonių mano, kad informacija apie juos, jų kredito 
reitingus, ligos istorijas ir finansinius dokumentus yra nesaugi“. 
Reportaže priduriama, kad tokios valstijos kaip Teksasas jau daro 
kompiuteriu tiesiogiai prieinamus savo valstijos gyventojų anks- 
čiau padarytų nusikaltimų sąrašus. Teksaso nusikalstamos praei- 
ties duomenų bazėje galima ieškoti, sumokant 3,15 JAV dolerių už 
kiekvieną paiešką pagal pavardę. Ofšorinė bendrovė, pavadinta 
PublicData, įsikūrusi Angilijoje, britų Vest Indijoje, dideliais kie- 
kiais perka valstybinio archyvo dokumentus ir daro juos kompiu- 
teriu tiesiogiai prieinamus per duomenų bazę, kurioje viena paieš- 
ka kainuoja tik 3 centus. PublicData siūlo dokumentų sąrašą, 
įskaitant nusikalstamos praeities, kai kurių apygardų teismo po- 
sėdžių protokolų ir rinkėjų registracijos rodyklių, vairuotojų pažy- 
mėjimų įrašų ir t. t. Darosi vis blogiau. 1998 m. gruodį USA Today 
pranešė, kad populiarus kišeninis kompiuteris, skirtas datoms, ad- 


resams ir priminimo įrašams kaupti, „gali būti užprogramuotas 

nuotolinio valdymo raktų kodams kopijuoti ir automobiliams atra- 
kinti - tai patvirtino jo gamintojas. Su papildoma programine įran- 
ga369 JAV dolerius kainuojantis „Palm III“ gali perimti infraraudo- 
nąjį automobilio užrakto signalą maždaug iki 3 metrų atstumu“. 

Tai, kaip mes elgsimės su visais mažaisiais broliais, taps svar- 
biu politiniu klausimu. Esama daugybės idėjų. Viena iš giliausių 
keliama Harvardo teisės profesoriaus Lawrence'o Lessigo knygoje 
Kodeksas ir kiti kibernetinės erdvės įstatymai. Lessigas įrodinėja, kad 
Žmonės nukenčia nuo iliuzijos, esą kad ir kokia šią akimirką būtų 
kibernetinė erdvė, ji privalanti tokia būti visada. Jos negalima keis- 
ti. Tai vieta, kurią reikia atrasti, o ne formuoti. Bet kibernetinė erdvė 
nebuvo Dievo duota. Jos struktūrą formuoja žmonės, turintys tam 
tikrų interesų; kaip mes sakome, „Kuria kibernetinės erdvės techni- 
nęįrangą taip, kadji lemtų laisvę ir privatumą, kuriuos jūs ir aš ten 
turėsime“,-sako Lessigas. Didelę įtaką kibernetinės erdvės struk- 
tūrai daro prekyba ir valdžia, „abi suinteresuotos kuo daugiau 
Žinoti apie tai, ką Žmonės veikia ir kur, -sako Lessigas. - Todėl ne 
atsitiktinumas, kad kylanti interneto struktūra palengvina sekti 
žmones ir rinkti privačius duomenis, nes sekti žmones mėgsta val- 
džios, o rinkti privačius duomenis mėgsta prekyba“. 

Valdžia, įrodinėja Lessigas, negali leisti interneto privatumo 
įstatymų, nes ji neturi būdų, kaip juos čia iš tiesų priversti vykdyti. 
Bet ji gali sudaryti paskatas Žmonėms internete įtaisyti privatumo 
filtrus ir kitas apsaugos priemones. „Tarkime, jog valdžia sako, 
kad duomenys apie jus yra jūsų nuosavybė, ir vienintelis būdas 
juos kaip nors paimti - tartis su jumis, - sakė jis. - Tai tinklo kūrė- 
jams sudarytų paskatas palengvinti kiekvienam iš mūsų tartis dėl 
mūsų asmens duomenų - ką mes norime atiduoti veltui, už ką mes 
norėtume gauti atlygį ir ko visiškai nenorime atsisakyti.“ 

Teisė į privataus gyvenimo neliečiamumą yra pagrindinė mū- 
sų Konstitucijos ir jos kūrėjų vertybė. Armes žengiame į amžių, kai 


tokių vertybių bus paisoma tik žemėje, bet ne kibernetinėje erdvėje? 

Teisėjas Louisas Brandeisas dažnai kalbėjo apie tai, jog reikia iš- 
saugoti kiekvieno piliečio „teisę būti paliktam ramybėje“. Bet inter- 
netas, atsidūręs mūsų bendravimo, mokymosi ir verslo centre, iš- 
kelia potencialiai didesnę problemą: teisę ne tik būti paliktam 
ramybėje, bet ir teisę išlikti nepermatomam, - kad kiekvienas jūsų 
žingsnis gyvenime nebūtų kur nors įrašytas kompiuteryje ir priei- 
namas bet kam kur nors parsisiųsti už 39 JAV dolerius. Štai kur 
mes neišvengiamai artėjame, nepaprastai greitai didėjant informa- 
cijos kiekiui, kurį apie mus visus sukaupia mažieji broliai tiek val- 
džioje, tiek ir privačiame sektoriuje. „Kompiuterijos pažanga vei- 
kia dvejopai, - atkreipė dėmesį The Economist (1999 m. gegužės 
1 d.).-Ji ne tik leidžia surinkti informaciją, kuri kažkada pražūda- 
vo dažniausiai niekur neužfiksuota, bet ir padaro, kad šią infor- 
maciją būtų palyginti lengva kaupti, analizuoti ir surasti dar nese- 
niai neįmanomais būdais.“ Juo kompiuteriai mažėja, spartėja, pinga 
ir labiau sujungiami, tuo stiprėja visi mažieji broliai. Jei Konstituci- 
ja baigsis ten, kur prasidės tinklas, jei žmonės išgyvens globalėji- 
mą kaip kažką, kas braunasi į jų gyvenimus ir privatumą kur kas 
labiau negu padeda susisiekti su pasauliu, jei jie manys, kad iš 
tinklo po juos naršoma labiau negu jie naršo po tinklą, galiausiai 


jie pastatys naujas sienas. 


Tiesiog per daug neteisinga pernelyg 
daugeliui žmonių 
Julia Preston, dešimtojo dešimtmečio pabaigos New York Tinnes ko- 
respondentė Meksike, pasakoja nuostabią istoriją, kurioje užfik- 
suota tarp globalėjimo laimėtojų ir pralaimėjusiųjų Meksikoje tvy- 
rojusi įtampa. 

„Buvo 1996 metų Gegužės pirmosios šventė, - prisiminė Pres- 
ton, - labai didelė demonstracija Meksike. Ėjo pirmieji metai po 


taupymo programos, todėl eitynės buvo nepaprastai didelės, Žy- 

giavo ir daug profsąjungų, dalyvavusių vyriausybės bei darbuoto- 
jų susitarime ir nepaklususių nurodymams nedalyvauti demonst- 
racijoje. Aš ėjau su Universitetų darbuotojų profesine sąjunga, kuri 
nuo seno turėjo polinkį į kairumą, jų būrys buvo ypač triukšmin- 
gas. Jie skandavo „Muera Ortiz“ — mirtis Ortizui, finansų minist- 
rui. Jie buvo rėksmingi ir priešiški. Šios demonstracijos įkarštyje 
mano rankinėje suskamba mobilusis telefonas; skambina ministro 
Ortizo sekretorė ir sako, kad finansų ministras nori su manimi 
pasikalbėti. Pasakiau, jog pernelyg triukšminga kalbėtis iš ten, kur 
stoviu - demonstracijos viduryje, ir išėjau iš minios prie pastato, 
kur šiek tiek tyliau, o be to, reikėjo laiko pasirengti pokalbiui su 
Ortizu. Na, jis skambina, o aš sakau: „Pone ministre, turiu jums 
pasakyti, kad čia yra daug Žmonių, kurie nepritaria jūsų ekonomi- 
nei politikai“. Jis lyg ir sukikeno ir greitai pasidarė aišku, kad jam 
neįdomu. Jis manskambino pranešti ir išaukštinti faktą, kad Mek- 
sika ką tik pardavė savo pirmąsias trisdešimties metų obligacijas. 
Tai buvo pirmas kartas nuo [1995 m.| peso kracho, kai jie Volstrite 
pardavė ilgalaikes obligacijas be Amerikos paramos, ir jos buvo 
labai gerai sutiktos. Taigi štai jis - įsiaudrinęs, — o štai aš, besikal- 
banti su juo telefonu iš šitos demonstracijos vidurio, kur Žmonės 
šaukiasi jo mirties.“ 

Jei Ortizas tokią dieną galėjo išlikti gyvas, globalėjimas tokią 
dieną irgi pajėgs ištverti, - kol Meksikoje yra pakankamai žmonių, 
manančių, kad iš šios sistemos gauna ganėtinai naudos, todėl gali 
ją pakęsti. Galbūt jie retkarčiais išeina į gatves pasmerkti politikos 
arba pareikalauti darbo, bet tie Meksikos darbuotojai nepapildo 
vado pavaduotojo Marcoso ir zapatistų sukilėlių gretų, norėdami 
Meksiką atjungti nuo sistemos. Dar ne. 

Daugiausia tai dėl to, kad nors elektroninė kaimenė bei preky- 
bos centrai ir sumušė tokią šalį kaip Meksika, bet sykiu ir pasisku- 
bino už pagerėjusius rezultatus atlyginti daugiau iš Meksikos pirk- 
dami ir daugiau į Meksiką investuodami, kai tik ji apsitvarkė savo 

ekonominius reikalus. Būtent to sukeltas augimas leido pasaulio 
ortizams numoti ranka į mirties raginimus ir darbuotojams pasa- 
kyti: „Tiesiog dar truputėlį pasilaikykite manęs ir pažadu jums, 
kad visa tai pasikeis“. 

Tačiau kas atsitinka, jei tuo pačiu metu esama nuosmukio Jung- 
tinėse Valstijose ir Vakarų Europoje, o Japonija ir toliau sustingusi 
ir nesugeba išjudėti? Elektroninė kaimenė gali išsekti ir užuot pajė- 
gusiatlyginti Meksikai, Brazilijai ar Korėjai, pirkdama jų obligaci- 
jas, kaijos tinkamai elgiasi - reformuoja savo ekonomikas ir velka- 
si auksinius tramdomuosius marškinius, - daug, ko visai nepajėgtų 
padaryti. Amerikos ir Vakarų Europos didžiosios šalys gali ne 
siurbti visą importą iš besivystančių šalių, kad jos galėtų ekspor- 
tuoti iratgyti, bet susigundyti statytis naujas protekcionistines sie- 
nas nuo didesnio importo, kad apsaugotų savo mažėjančias darbo 
rinkas. Arsistema ir tada išlaikys? Mes nežinome, nes per pirmąjį 
globalėjimo dešimtmetį nė karto su šiuo scenarijumi taip ir nesusi- 
dūrėme. Bet tai tikras globalėjimo sistemos išbandymas stresu — 
kaip ji ištvers nuosmukį centre — ir kol nepatirsime, tikrai nesuži- 


nosime, ar globalėjimo procesas yra grįžtamas, arne. 


Tiesiog pernelyg nužmogina 


Sykį Vašingtone važiavau žiediniu keliu, kai per WTOP radiją iš- 
girdau tokį pranešimą. Didžiai iškilmingai buvo pranešama, kad 
paskambinus tam tikrai Niujorko kabelinės televizijos bendrovei, 
ji pasiūlo pasirinkti tokį naują dalyką: „Jei norite kalbėtis su žmo- 
gumi, spauskite 1“. 

Aš visada spaudžiu 1. Aš visada spausiu 1. Tiesą sakant, kai 
išgirstu tą pranešimą: „Jei neturite mygtukinio telefono aparato, 
nepadėkite ragelio ir telefonininkas jums pagelbės...“ Niekada ne 
padedu ragelio ir laukiu, kad pasikalbėčiau su telefonininkų, net 
jeigu turiu mygtukinį telefoną. Visada galėti paspausti 1 globalėji- 

mo sėkmei labai svarbų; globalėjimo sėkmei iš tikrųjų svarbu nuo- 
latinė galimybė nepadėti ragelio, kad pasikalbėtum su telefoninin- 
ku. Nes kažkaip reikia justi, kad ši sistema sukurta žmonėms, o ne 
mašinoms; priešingu atveju, ji darosi didžiai atstumianti. 

Bet kas atsitinka, jei nebegalima rinktis paspausti 1? Kas atsi- 
tinka, jei globalėjimas darosi tiesiog pernelyg norminantis, perne- 
lyg nužmoginantis? 

Mano svainis Tedas Century, medicininių prietaisų išradėjas, 
pusrūsyje turi nuosavą dirbtuvę. Tedas yra geriausių Žmonių tipo 
vyrukas, savo rankomis darantis neįtikėtinai sudėtingus tikslius 
prietaisus. Vieną popietę kalbėjomės apie tiesioginės prekybos pa- 
žangą, internetą, palydovines technologijas ir panašius dalykus. 
Jis kurį laiką linksėjo galva, o tada galų gale pasakė: „Taip, bet 
kaip į visa tai įtilpti gyvenimo kokybei?“ 

Paskui Tedas ir mano sesuo Jane puolė pasakoti, kas jiems iš 
tikrųjų rūpi. „Kasmet vasarą mes išvykstame iš namų Filadelfijoje 
į Pietų Džersį nusipirkti vietinių žemės ūkio produktų, ypač Džer- 
sio didkepsninių pomidorų, - sakė Tedas. - Tai tie dideli, sultingi 
pomidorai, nepaprasto skonio. Tai kažkaip susiję su smėlingu Pie- 
tų Džersio dirvožemių, su tuo, kaip jis išlaiko vandenį, kad iš tiesų 
tinka pomidorams ir saldiesiems kukurūzams auginti; štai kodėl 
Campbell 's pomidorų sriubai visada perka pomidorus iš tenykščių 
smulkiųjų ūkininkų. Bet nuostabiausia pomidorų istorijoje tai, kad 
jie sunkiai pakelia transportavimą, todėl niekas nebandė jų parda- 
vinėti globalioje rinkoje. Be to, jie visi būdavo skirtingų pavidalų ir 
dydžių, su tokiais bjauriais įtrūkiais viršuje. Bet jų skonis buvo 
nuostabus. Mes specialiai važiuodavome į ūkininkų turgus Pietų 
Džersyje ir pirkdavome juos sveriamus. Mes parsiveždavome jų 
namo, supjaustydavome salotoms, gamindavomės pomidorų pa- 
dažą. Kai kurie mūsų draugai tiek jų prisivalgydavo, kad jiems 
lūpas nuo rūgšties imdavo perštėti. Pietų Džersio didkepsniniai 


pomidorai buvo tokie saldūs, kad jų skonis buvo tarsi vaisių. Na, 

1997 m. vasarą išvykę į savo kasmetinę pomidorų pirkimo kelionę 
pastebėjome, kad jų įsigyti pasidarė sunkiau. O kai 1998 m. vasarą 
nuvykome į ūkininkų turgus jų nusipirkti, jie buvo dingę. Tiesiog 
dingę. Vietoj jų ūkininkų turguose buvo pilna pomidorų, kurie visi 
buvo vienodo dydžio, rausvos spalvos ir vaško skonio. Viename 
ūkininkų turguje vyrukas mums atidarė savo šaldytuvą, o jame 
buvo tvarkingai sukrauta daugybė pomidorų dėžių. Jis sakė, kad 
šią naują atmainą galima ilgiau išlaikyti ir toliau gabenti. Jie visi 
atrodė vienodi ir be įtrūkių. Jis pasakė: „Klientai nemėgsta įtrū- 
kių“. Jie buvo pernelyg bjaurūs.“ 

Dabar įsiterpė mano sesuo Jane: „Darblogiau, -sakė ji,- kad tie 
erzaciniai, maži laboratoriniai pomidorai tebevadinami „Džersio 
didkepsniniais“. Kitaip tariant, jie atsikratė pomidorų, bet paliko 
prekės ženklą, todėl dabar gali juos pardavinėti visame pasaulyje 
kaip Džersio didkepsninius, net jeigu jie iš tikrųjų neatrodo taip 
pat irjų skonis kitoks! Visa tai mane baisiai nuliūdino. Man topte- 
lėjo, jog kažkas, kas buvo tikra mano gyvenimo kokybės dalis, pra- 
puolė amžiams, o aš perjauna, kad visą likusį savo gyvenimą val- 
gyčiau dirbtinį maistą. Tai aš palaikiau ateities ženklu - visų 
nepakartojamų mūsų gyvenimo dalykų virsmą dirbtiniais“. 

Baigiantis pokalbiui, svainis man pasakė: „Pirmas dalykas, at- 
ėjęs į galvą mums grįžus iš kelionės, kai aptikome, kad jie nebepre- 
kiauja mūsų pomidorais, buvo sėsti prie interneto ir imti ieškoti 
Džersio didkepsninių, kad pamatyčiau, ar kas nors tebeaugina 
tikrą daiktą. Kas nors ten juk turi būti“. 

Tedo nuojauta buvo gera. Jei jie tebeturi rinką ir tebėra sėklų, 
koks nors ūkininkas, naudodamasis interneto svetaine wwvw.pomi- 
dorui.Dzersiodidkepsniniai.com, Federal Express paslaugomis ir Visa 
sąskaita, tikriausiai įsteigs virtualų ūkininkų turgų, kur bus gali- 
ma užsisakyti originalių Džersio didkepsninių pomidorų tiesiog 
iš jūsų namų kompiuterio, už juos užmokėti Visa, o kitą dieną juos 


pristatytų FedEx - bentjau aš to tikiuosi. 

Nuoto gali priklausyti globalėjimo ateitis 


Kaip mes išmoksime išlaikyti tinkamą pusiausvyrą tarp natūraliai 
suteikiančio galią bei sužmoginančio globalėjimo ir atimančio ga- 
lią bei nužmoginančio globalėjimo, nulems, ar jis grįžtamas, ar 
negrįžtamas, trumpalaikis tarpsnis ar fundamentali revoliucija 
žmonių visuomenės raidoje. 

1998 m. liepą The New Yorker išspausdino karikatūrą, vaizduo- 
jančią du ilgaplaukius, susivėlusiomis barzdomis „pragaro ange- 
lų“ tipus, vieną vilkintį trumparankoviais marškinėliais su kau- 
kole ir sukryžiuotais kaulais, o kitą - sėdintį ant motociklo. Abu, 
matyt, klausinėjo vienas kito, kaip praėjo jo diena. Pagaliau vienas 
„pragaro angelas“ sako kitam: „Kokia buvo mano diena? Nuo- 
smukiai, skatinami kylančių klausimų“. 

Taip ir globalėjimas. Globalėjimas visada išlaiko pusiausvyrą, 
visada vienur ar kitur pasvyra. Mūsų, kaip pasaulio piliečių, už- 
duotis — užtikrinti, kad dauguma Žmonių visada pajustų, jog ky- 
lantys klausimai skatina nuosmukius. Tik tada globalėjimas bus 
subalansuotas. Jokia kita valstybė neturi didesnės atsakomybės ir 


galimybės tai užtikrinti, kaip Jungtinės Amerikos Valstijos. 


20. Dar yra kur eiti 


Jei laisva visuomenė negali padėti vargšų daugumai, ji negali išgelbėti 
turtingųjų mažumos. 


John F. Kenedų 


1996 m. žiemą lydėjau tuometinę JAV ambasadorę Jungtinėse Tau- 
tose Madeleine Albright į kelionę po Afrikos karo zonas, kurbuvo 
dislokuotos JT taikos palaikymo pajėgos. Keliaudami mes pakliu- 


vome į Liberijos, Angolos, Ruandos ir Burundžio pilietinius karus. 

Sustojus Ruandoje, paskutinėje kelionės vietoje, Albright paprašė 
savo darbuotojų ir Karinių oro pajėgų „Boeing 737“ įgulą papo- 
zuoti nuotraukai Kigalio tarptautinio oro uosto pakilimo take. Jos 
lėktuvas buvo išdažytas baltai ir mėlynai, kaip prezidento lėktuvė- 
lis, o ant jo užrašyta „Jungtinės Amerikos Valstijos“. Albright dar- 
buotojai ir įgula stovėjo ant laiptelių ir po sparnais. Tarp jų buvo 
graikų kilmės amerikietis, čekų kilmės amerikietis, žydų kilmės 
amerikiečiai, juodaodžiai amerikiečiai ir baltieji amerikiečiai. Bu- 
vo Karinių oro pajėgų įgulos narių iš mažų miestelių ir Valstybės 
departamento specialistų iš „Gebenės lygos“ universitetų, jie visi 
čia stovėjo petys į petį. Kaip korespondentas, aprašantis kelionę, 
nemaniau, jog turėčiau būti nuotraukoje, todėl atsistojau nuoša- 
liau ir Žiūrėjau, kaip ruandiečių grupelė stebi amerikiečių fotosesi- 
ją. Ruandiečių veidų išraiška buvo šiek tiek pašaipi. Vargu arjie ką 
pamatė šioje scenoje, rodančioje, kuo Amerika stipri: bendruome- 
nės dvasia, lydomuoju katilu, pasiryžimu padėti skurstantiems 
tolimiems pašaliečiams, laisve ir galimybe kiekvienam žmogui pra- 
simušti į viršūnę, o svarbiausia - pilietybės sąvoka, pagrįsta ištiki- 
mybe idėjai, o ne genčiai. Kaip nuotrauka, ji rodė visa tai, ko Ruan- 
doje nebuvo. Ruanda buvo ką tik išsikapsčiusi iš gentinio karo — 
Ruandos hutų prieš Ruandos tutsius - orgijos, kurioje žuvo milijo- 
nas Žmonių, kai kurie jų Žiauriai užkapoti mačetėmis. Visa Ruan- 
da buvovienalyvmedžiai irjokių „Lexus“, šalis, kurioje visos gum- 
buotos šaknys smaugė vienos kitas, o žydinčių šakų nebuvo. 
Stebėdamas tą sceną ant gudronuoto pakilimo tako ėmiau širs- 
ti, — bet ne tik dėl tragedijos Afrikoje, - širsti dėl tuometinių JAV 
Kongrese vykusių ginčų, susijusių su biudžetu. Tada man aitro- 
dė, -o dabar dar labiau, - kad Amerikoje mes turime kažką nepa- 
prastai ypatinga. Bet jei norime tai išsaugoti, turime už tai užmokė- 
ti, tai puoselėti. Tuo pat metu klausydamasis liūdnai pagarsėjusių 
1994 metų respublikonų pirmakursių, girdėjau niekšiškus balsus — 


balsus, kuriems nerūpėjo jokie kompromisai, balsus, kuriems Ame- 

rikos vyriausybė buvo kažkoks piktas priešas. Girdėjau vyrus ir 
moteris, atkakliai reikalaujančius, kad valdytų tik rinka, ir manan- 
čius, jog pakanka tinkamų laisvosios prekybos ir globalėjimo eko- 
nominių imperatyvų, o visa kita ateisią savaime. Girdėjau įstaty- 
mų leidėjus, kurie, regis, manė, kad Amerika neturi jokios ypatingos 
atsakomybės remti globalias institucijas, tokias kaip JT, Pasaulio 
bankas ir TVF, svarbias stabilizuojant tarptautinę sistemą, iš ku- 
rios Amerika gauna daugiau naudos negu bet kuri kita šalis. 

Apie visa tai mąstydamas ant Kigalio oro uosto gudronuoto 
pakilimo tako, pasakiau sau: „Na, mano bičiuliai pirmakursiai 
respublikonai, atvykite į Afriką — tai pirmakursių respublikonų 
rojus“. Taip, pone, Liberijoje niekas nemoka mokesčių. Angoloje 
nėra jokios ginklų kontrolės. Burundyje nėra socialinės apsaugos, 
kaip mes ją suprantame, Ruandoje jokios išpūstos valdžios, kuri 
kištųsi į rinką. Bet daugybė jų Žmonių tikriausiai norėtų, kad būtų. 
Pavyzdžiui, viešbučio registratorė Luandoje, Angoloje, kuri pažvel- 
gė į mane taip, tarsi aš būčiau kvaištelėjęs, kai jos paklausiau, ar 
mansaugu vidury dienos išeiti pasivaikščioti už trijų kvartalų nuo 
viešbučio pagrindine Angolos sostinės gatve. 

„Ne, ne, ne,-ji papurtė galvą - nesaugu.“ Galiu lažintis, kad ji 
neprieštarautų mokėti kokius nors mokesčius, kad gatvėse būtų 
daugiau policininkų. Arba Liberijos radijo komentatorius, priėjęs 
prie manęs Monrovijoje ir griežtai paklausęs, kodėl JAV jūrų pėsti- 
ninkai, atvykę į Liberiją po to, kai 1989 m. prasidėjo pilietinis ka- 
ras, evakavo tik JAV piliečius, o liberiečius paliko vienus kovoti iki 
galo. „Visi mes manėme: ateina jūrų pėstininkai, mes būsime išgel- 
bėti,-- pastebėjo Liberijos Žurnalistas, - bet paskui jie išvyko. Kaip 
jie galėjo išvykti?“ Vargšas vyrukas, jo šalyje nėra jūrų pėstininkų, 
kad jį išgelbėtų. Galiu lažintis, kad jis irgi neprieštarautų mokėti 
kokius nors mokesčius keliems geriems vyrukams. Liberijoje jie ne- 
sijauclina dėl „išpūstos valdžios“. Jie visai nesijaudina dėl val- 


džios - tai dėl gaujų ir karo vadukų, paskutinį dešimtmetį viešpa- 

tavusių tame krašte. Ne, liberiečiams galbūt niekad nebereikės jau- 
dintis dėl valdžios biurokratizmo. Tiesą sakant, vienintelis potvar- 
kis, kurį Liberijoje mačiau ant vykdomosios valdžios rūmų, buvo 
skelbimas, lipnia juosta priklijuotas prie kulkų suvarpyto lauko 
durų langelio. Jame sakoma: „Čia atiduokite saugoti ginklus“. 

Angoloje darbdaviams visai nereikia nervintis dėl nemalonių 
darbo saugos taisyklių, jau nekalbant apie paslaugas neįgaliems 
darbuotojams. 70000 angoliečių, kurių galūnes nutraukė sausu- 
mos minos, padėtos per paskutinius dvidešimt penkerius pilieti- 
nio karo metus, regis, tiesiog puikiai išsiverčia patys. Matote juos, 
klibinkščiuojančius Luandos gatvėmis, feliniškai išsikraipiusius, 
kaulijančius maisto, o Žmogaus galūnes pakeitusius medinėmis. 
Ruandoje ir Burundyje niekas nebuvo prašomas mokėti už „Head 
Start“, draudimą nuo nedarbo, „Medicaid“,privalomą karo tarny- 
bą arstudentų paskolų programas. Jie tik Žiauriai konkuruoja dėl 
prastos žemės, elektros ir vandens, tutsių ir hutų gentainiai pakai- 
tomis retina vieni kitų gretas, kad užgrobtų daugiau išteklių. 

Tuo metu pirmakursiai respublikonai beveik niekada nebuvo 
vykę į Kongreso apmokamas keliones. Jie manė, kad tai jų rinkė- 
jams pasirodytų nedora. Daugelis jų netgi neturėjo pasų. Labai 
gaila. Jie norėjo susilaukti visokeriopos pagarbos ir naudos už tai, 
jog yra geopolitikos maiklai džordanai, už tai, kad šiandieninėje 
globalėjimo sistemoje yra amerikiečiai, tačiau be jokių su tuo susi- 
jusių aukų ir prievolių - namuose ar užsienyje. Jiems reikėtų atvykti 
į karo draskomą Afriką ir iš tikrųjų patirti, kas atsitinka šalims, 
kuriose nėra bendruomenės pojūčio, jokio supratimo, kad žmonės 
savo valdžiai ką nors skolingi, jokio supratimo, kad kas nors atsa- 
ko už ką nors kitą, ir kur turtingieji turi gyventi už aukštų sienų ir 
tamsintų langų, tuo tarpu vargšai palikti švelniai rinkos malonei. 

Aš nenoriu gyventi tokioje šalyje ar tokiame pasaulyje. Tai ne 
tik moraliai neteisinga, tai vis labiau darysis pavojinga. Ieškoti 


būdų, kaip to išvengti, šiandien Amerikos vidaus ir užsienio poli- 

tikai turėtų būti svarbiausia. Deja, formuodamos savo politiką, nei 
Demokratų partija, nei Respublikonų partija iki galo neperėjo nuo 
šaltojo karo sistemos prie globalėjimo sistemos. Kartais jos elgiasi 
taip, tarsi dabar pasaulis mums saugus, todėl kiekvienu klausimu 
galime būti ir atsiriboję vienas nuo kito, ir kvailai šališki. Šiandien, 
kai nebėra jokios rimtos diskusijos apie bendrus nacionalinius in- 
teresus, viskas sukasi apie tai, ar mes galime apibrėžti naują ben- 
drą grėsmę, o ne naują bendrą misiją. Amerikos internacionalizmo 
vienijamasis principas tebėra „didysis priešas“,o ne „didžioji pro- 
ga“,jau nekalbu apie „didžiąją atsakomybę“. 

Šiandieninėje globalėjimo sistemoje Amerika turi siektiną ben- 
drą nacionalinį interesą, - ir teikiantį didžiąją progą, ir užkrau- 
nantį didžiąją atsakomybę. Pasakykime paprastai: kaip šalies, iš 
šiandieninės globalios integracijos gaunančios daugiausia nau- 
dos - šalies, kurios Žmonės, gaminiai, vertybės, technologijos ir 
idėjos yra labiausiai globalizuoti, - mūsų užduotis užtikrinti glo- 
balėjimo pusiausvyrą. O tai galima padaryti siekiant, kad tarptau- 
tinė sistema liktų stabili ir kad pažanga lenktų nuosmukius kaip 
galima didesniam skaičiui žmonių, kaip galima daugiau šalių, 
kaip galima daugiau dienų. Šaltojo karo sistemoje pagrindinis po- 
litinis klausimas buvo toks: kokią renkatės techninę įrangą ir ope- 
racinę sistemą? Globalėjimo epochoje pagrindinis politinis klausi- 
mas yra toks: kaip geriausiai išnaudoti vienintelę veikiančią 
techninę įrangą ir operacinę sistemą - globaliai integruoto laisvo- 
sios rinkos kapitalizmo? Atsakant į šį klausimą, Amerika pasau- 
liui gali būti ir turėtų būti sektinas pavyzdys. 

Amerika turėjo du šimtus metų išgalvoti, atnaujinti ir sutikrinti 
atsvaras, kurios išsaugo rinkas laisvas ir neleidžia joms virsti pa- 
baisomis. Mes turime priemonių poveikiui daryti. Mums tenka at- 
sakomybė daryti poveikį. Ir mes labai suinteresuoti daryti poveikį. 
Vadovauti globalėjimui yra vaidmuo, kurio Amerika tenedrįsta kra- 


tytis. Dabar tai mums visiems rūpimas nacionalinis interesas, o 

politinei partijai, kuri tai supras pirmoji, kuri pasiūlys nuosekliau- 
sią, patikimiausią ir lakiausios vaizduotės programą tam pasiekti, 


priklausys tikrasis tiltas į ateitį. 


Kad suprastumėte, kaip susidoroti su šiuo išbandymu, pirmiausia 
reikia atsikratyti šaltojo karo sistemos šnekos, kuri iš tiesų neuž- 
griebia ginčijamų klausimų, ir sukurti naujus terminus, tinkamus 
globalėjimo sistemai. Tuo tikslu aš sudariau matricą, kuri, mano 
nuomone, paliečia keturias pagrindines politines tapatybes, iš ku- 
rių žmonės globalėjimo sistemoje gali rinktis (Žr. schemą). 

Kad išsiaiškintumėte, kas šioje naujoje epochoje esate jūs ir kas 


yrajūsų varžovai, įsižiūrėkite į šią matricą: 


pyrago siūlytojai 


separatistai 
TVĮSI[EI333UT 





socialinės apsaugos tinklų šalininkai 


Linija, einanti skersai per vidurį iš kairės į dešinę, yra globalėji- 
mo linija. Pirma, ką turite padaryti - nusistatyti padėtį pagal tai, ką 
manote apie globalėjimą. Dešinėje šios linijos pusėje iš krašto yra 
„Antegralistai“. Tai žmonės, kurie iš tikrųjų pritaria globalėjimui, 
nes mano, kad jis yra arba naudingas, arba neišvengiamas, ir nori 
jį regėti skatinamą daugiau laisvai prekiaujant, plačiau prekiau- 
jant internetu, mokyklų, bendruomenių ir komercinių įmonių kom- 
piuterius daugiau jungiant į tinklą, daugiau naudojantis elektro- 


niniu paštu, kad galiausiai mes galėtume būti globaliai integruoti 

dvidešimt keturias valandas per parą, dvidešimt keturiose laiko 
juostose ir kibernetinėje erdvėje. 

Kairėje šios linijos pusėje iš krašto yra „separatistai“. Tai žmo- 
nės, manantys, kad laisvoji prekyba ir technologijų integracija nė- 
ra nei naudingos, nei neišvengiamos, nes jos didina pajamų skir- 
tumus, skatina darbų siuntimą į užsienį, niveliuoja kultūrą, 
paversdamos ją globalia koše ir atveda į gyvenimą, kontroliuoja- 
mą tolimų, beveidžių rinkos jėgų. Jie nori globalėjimą išvysti su- 
stabdytą čia pat. Jie nori jį pertraukti ir tuoj pat jį sunaikinti. 

Taigi pirmas dalykas, kurį jums reikia padaryti - kur nors šioje 
linijoje nusistatyti savo padėtį. Jūs separatistas? Integralistas? Ar 
kažkas per vidurį? 

Dabar pažvelkite į liniją, einančią nuo matricos viršaus į apačią. 
Tai skirstymo ašis. Ji rodo, kokią, jūsų nuomone, politiką turėtų pa- 
sirinkti vyriausybės, kad judėtų į priekį su globalėjimu ir auksiniais 
tramdomaisiais marškiniais. Šios linijos apačioje yra „socialinės ap- 
saugos tinklų šalininkai“. Aš socialinės apsaugos tinklų šalinin- 
kais vadinu žmones, kurie mano, kad globalėjimas bus subalansuo- 
tas tik jį demokratizavus — tiek ekonomine, tiek politine prasme. 
Ekonomikos požiūriu tai reiškia sukurti batutus ir socialinės apsau- 
gos tinklus, skirtus ne tik pralenktųjų, neišmanėlių ir vėžlių kritimui 
sušvelninti, bet ir įvesti juos į sistemą, pagelbstint įsigyti įrankių ir 
išteklių, kad galėtų konkuruoti. Politiniu požiūriu tai reiškia globa- 
lėjančiose besivystančiose šalyse remti demokratėjimą, nes negali 
būti subalansuoto ekonominio augimo be asmens laisvių didėjimo. 

Aišku, kad ne visi su šiuo požiūriu sutinka. Štai kodėl šios skirs- 
tymo linijos viršuje — t. y. kitame gale nuo socialinės apsaugos 
tinklų šalininkų - yra „pyrago siūlytojai“. Tai žmonės, manantys, 
kad globalėjimas iš esmės reiškia „laimėtojui atitenka viskas“, o 
„pralaimėtojas tesirūpina savimi“. Jie nori sumažinti valdžios apa- 
ratą, mokesčius ir apsaugos tinklus, ir leisti žmonėms iš tikro susi- 


laukti savo darbo vaisių arba užmokėti už savo neišmanymą. Pyra- 

gosiūlytojai sako, jog niekas labiau nesutelkia proto į tai, kad gau- 
tum darbą irjį išlaikytum, kaip žinojimas, jog po jumis nėra tinklo. 

Taigi paskui jums reikia nusistatyti padėtį šioje skirstymo lini- 
joje. Jūs socialinės apsaugos tinklų šalininkas? Pyrago siūlytojas? 
Arkurnors per vidurį? 

Visus pagrindinius Amerikos politikos žaidėjus suprasti ir nu- 
statyti jų tapatybę šiandien lengviau pagal šią lentelę, negu iš senų 
demokrato, respublikono ir nepriklausomojo etikečių. Billas Clin- 
tonas yra integralistas socialinės apsaugos tinklų šalininkas. Bu- 
vęs Atstovų rūmų pirmininkas Newtas Gingrichas buvo inte- 
gralistas pyrago siūlytojas. Štai kodėl Clintonas ir Gingrichas 
visada buvo sąjungininkai laisvosios prekybos klausimais, bet prie- 
šininkai išlaidų socialinei apsaugai /pašalpoms klausimais. Atsto- 
vųrūmų mažumos lyderis Dickas Gephardtas yra separatistas so- 
cialinės apsaugos tinklų šalininkas, o Rossas Perot - separatistas 
pyrago siūlytojas. Štai kodėl Gephardtas ir Perot buvo sąjunginin- 
kai prieš NAFTA ir prieš daugiau laisvosios prekybos, bet prieši- 
ninkai išlaidų socialinei apsaugai /pašalpoms klausimais - Gep- 
hardtas nori leisti pinigus socialinės apsaugos tinklų programoms 
ir apginti darbuotojų „teises“,o ne tik sustiprinti jų gebėjimus. 

Nors naudojuosi šia matrica, apibūdindamas šiandieninę Ame- 
riką, ją lengvai galite pritaikyti bet kuriai šaliai. Tiesiog įsiterpkite 
į$ią matricą ir sužinosite, kas jūs esate ir kas bus jūsų priešininkai 
kitoje didžiojoje politinėje diskusijoje. Aš esu integralistas sociali- 
nės apsaugos tinklų šalininkas. Ką reiškia būti integralistu socia- 
linės apsaugos tinklų šalininku? Tai reiškia aiškiai skelbti suba- 
lansuoto globalėjimo politiką, subalansuoto globalėjimo geopolitiką 
(užsienio ir gynybos politiką), subalansuoto globalėjimo geoeko- 
nomiką, ir galų gale - subalansuoto globalėjimo etiką (mąstymą 
apie tai, kaip šioje sistemoje telpa dvasinės vertybės, vaikų auklėji- 
mas ir Dievas). Kitaip tariant, tai reiškia aiškiai skelbti naują nau- 


jos tarptautinės sistemos viziją. 

Politika globalėjimo amžiuje 
Pradėkime nuo subalansuoto globalėjimo politikos. Ją turi sudary- 
ti du dalykai: pirma - pasaulio vaizdas, kad žmonės suprastų, kur 
jie yra; antra - rinkinys integralistinių socialinės apsaugos tinklų 
politikų, kaip sujuo elgtis. 

Pasaulio vaizdo reikia, nes jokia politika nebus subalansuota 
be visuomenės, maždaug suprantančios, kodėl tai reikalinga, ir 
suvokiančios pasaulį taip, kaip jūs. Politikai, saugokitės: dėl dau- 
gybės priežasčių labai lengva globalėjimą iškreipti ir demonizuoti 
ir galiausiai net būnant teisiam dėl ekonomikos, nesuvaldyti poli- 
tikos, todėl ji ima veikti prieš jus, užuot jums dirbusi. Kodėl taip 
yra? Nes Žmonės, dėl globalėjimo netekę daugiausia - darbuotojai, 
praradę savo darbus dėl robotų ar užsienio prakaito spaudimo 
įmonių, puikiai Žino, kas jie yra. Tai jiems labai palengvina mobi- 
lizuotis prieš didesnę integraciją, daugiau technologijų ar laisvąją 
prekybą. Žmonės, gaunantys naudos iš globalėjimo, iš atviresnės 
prekybos ir didesnių užsienio investicijų, dažnai neturi jokio su- 
pratimo, kas tai yra. Dažnai jie nesieja globalėjimo ir kylančio pra- 
gyvenimo lygio, dėl to juos sunku mobilizuoti. Ar kada nors girdė- 
jote mikroschemų gamyklos darbuotoją sakant: „Vaikine, man 
sekasi. Dėl globalėjimo, didėjančios Amerikos moderniųjų techno- 
logiju eksporto paklausos, įgudusių darbuotojų trūkumo šioje ša- 
lyje ir didėjančių galimybių besivystančiame pasaulyje mano darb- 
davys man turėjo padidinti atlyginimą. Argi NAFTA nenuostabi?“ 

Kita priežastis, dėl kurios globalėjimą lengva iškreipti, - ta, jog, 
žmonės nesupranta, kad jis yra daugiausia technologijų, 0 ne pre- 
kybos varomas reiškinys. The New York Times Vašingtono biure 
mes turėjome priimamojo sekretorę, bet bendrovė panaikino jos dar- 
bo vietą. Darbo ji neteko ne dėl meksikiečio, o dėl mikroschemos — 
mikroschemos, visuose mūsų kontoros telefonuose valdančios bal- 
so pašto įrenginį. Dalykas tas, kad mikroschema būtų atėmusi jos 
darbą, jei ir nebūtume prekiavę su Meksika. Ta mikroschema būtų 

atėmusi jos darbą, net jei turėtume devynių metrų aukščio sieną, 
besitęsiančią nuo vieno Meksikos ir Amerikos sienos galo iki kito. 
Bet politikai nenori šito pripažinti. Nė vienas iš jų nesiruošia atsi- 
stoti ir pasakyti: „Noriu, kad dabarjūs atsistotumėte, ištrauktumė- 
te savo telefono kištuką, prieitumėte prie lango, išmestumėte savo 
telefoną ir šauktumėte: „Daugiau to nepakęsiu! Išsaugokime amerikie- 
čių darbus! Uždrauskime balso paštą! Bulvių traškučiains taip! Mikro- 
schemos ne!“ Tai nėra patraukli politinė mintis. Užuot tai darius, 
daug lengviau atsitverti nuo meksikiečių ir užsienio gamyklų. Nes 
užsienio darbuotojus ir gamyklas pamatyti lengva, o mikrosche- 
mas ne. Tai mūsų sąmonėje įgauna labai grėsmingos problemos 
pavidalą. Štai kodėl prekyba, kuri yra apčiuopiama, daugeliui žmo- 
nių tapo visų rūpesčių, siejamų su sparčiais pokyčiais ir globalėji- 
mu, simboliu - net jeigu pagrindinės šių rūpesčių priežastys yra 
naujos technologijos ir valstybės reguliavimo mažinimas. 

Billas Clintonas nugalėjo George'ą Bushą ir Bobą Dole'ą, nes 
Amerikos rinkėjų dauguma intuityviai pasijuto esanti naujoje epo- 
choje ir kad Clintonas tai perprato ir turi įtikimų sumanymų, kaip 
elgtis. Tuo tarpu Dole'as ir Bushas to visai nesuprato. Deja, pradė- 
jęs eiti pareigas, Clintonas taip ir neišplėtojo to intuityvaus pojūčio 
irjo neišaiškino, nepateikė tikro pasaulio vaizdo, kurį būtų galima 
nuolat kartoti. Tai prasidėjo nuo pirmos jo darbo savaitės, kai jis 
įvardijo Amerikos svarbiausią problemą - prieinamą sveikatos prie- 
žiūrą, -o ne subalansuotą globalėjimą. Ką p. Clintonui reikėjo pa- 
sakyti savo pirmoje kalboje? Kažką panašaus į tai: 

„Brangieji mano amerikiečiai, mano, kaip jūsų prezidento, ka- 
dencija sutampa su šaltojo karo sistemos pabaiga ir globalėjimo 
iškilimų. Globalėjimas dešimtajam dešimtmečiui ir kitam tūkstant- 
mečiui yra tai, kas nuo šeštojo iki devintojo dešimtmečio buvo šalta- 
sis karas: šaltojo karo sistema buvo grindžiama Sovietų 5ąjungos 
grėsme ir pasaulio padalijimu, o globalėjimo sistema grindžiama 


sparčių technologijų pokyčių bei ekonominės integracijos grėsme 

ir pasaulio vienijimu. Tačiau vienydamas pasaulį, globalėjimas 
pertvarko kiekvieną darbo vietą, darbą, rinką ir bendruomenę - 
sparčiai naikindamas senus darbus ir parūpindamas naujų, spar- 
čiai šalindamas senas gyvensenas ir kurdamas naujas, sparčiai 
šalindamas senas rinkas ir daugindamas naujas, sparčiai naikin- 
damas senas pramonės šakas ir išrasdamas naujas. Užsienio pre- 
kyba, 1970 m. sudariusi tik 13 procentų bendrojo vidaus produkto, 
dabar išaugo iki beveik 30 procentų Amerikos BVP - ir vis auga. 
Technologijų pokyčiai dabar tokie spartūs, kad Amerikos kompiu- 
terių bendrovės kasmet pagamina tris skirtingus kiekvieno kom- 
piuterio modelius. Tai ne tik naujas pasaulis; tai apskritai geresnis 
pasaulis. Net jeigu kartais tenka su šia sistema grumtis, Kinija, 
Indonezija, Korėja, Tailandas, Malaizija, Brazilija, Argentina su- 
prato, kad jų pragyvenimo lygis kyla sparčiau ir didesniam skai- 
čiuijų piliečių, negu kada nors yra buvę perjų istoriją. Tai darosi 
dėl didėjančio finansų rinkų veiksmingumo, palengvinančio vie- 
nos šalies Žmonių prekybą ir investicijas į kitos šalies gamyklas. 
Globalėjimas buvo neturinčio precedento ekonominio augimo va- 
riklis, ir mes niekada neturime to pamiršti. Iš tikrųjų, kaip nurodo 
valstybės iždo sekretorius Larry Summersas, ypač dėl didėjančio 
globalėjimo daugiau kaip ketvirtadalis žmonijos dabar mėgaujasi 
tokiu sparčiu augimu, kad jų pragyvenimo lygis per vienos kartos 
gyvenimą keturgubės. Keturgubės! Tai vyksta anaiptol ne Jungti- 
nių Valstijų sąskaita -šis pasaulinis augimas atvedė prie žemiau- 
sio nedarbo lygio Amerikoje per beveik penkiasdešimt metų. Bet 
globalėjimas - tai ir neturintis precedento išbandymas: nors kiek- 
vienai prie globalėjimo sistemos prisijungiančiai šaliai ir būda- 
mas didesnės ilgalaikės gerovės variklis, netolimoje ateityje jis taps 
ir didesnių trikdžių varikliu. Gamyklos darbininkui, staiga nete- 
kusiam darbo dėl mažesnių atlyginimų gamyklos užsienyje nepa- 
kanka pasakyti, kad nors jam ir nepasisekė, bet mūsų visuomenei 


kaip visumai geriau, nes dabar ji gali pigiau įsigyti kažkada jo 

gamintų plieno ar teniso batelių. Nepakanka pasakyti kontoros 
tarnautojui, kurio darbo vieta, įrengus naują kompiuterių sistemą, 
palaipsniui buvo panaikinta, jog nors jam ir nepasisekė, mūsų 
visuomenei kaip visumai geriau, nes, įdiegus tą naują kompiute- 
rių tinklo sistemą, ji bus kur kas našesnė. Globalėjimo nauda pa- 
prastai nustatoma ilgainiui ir visuomenei kaip visumai, bet trik- 
džiai ateina staiga ir konkretiems žmonėms, Žinantiems, kad jiems 
pakenkė. 

Todėl, atsižvelgiant į šią neatitiktį tarp ilgalaikių galimybių ir 
augimo, kuriuos globalėjimas suteikia didesnei gerovei, irjo griau- 
namąjį politinį, aplinkos bei socialinį poveikį, Jungtinėms Valsti- 
joms reikia aiškios strategijos, kad globalėjimas būtų subalansuo- 
tas — jį įveikti ir sušvelninti tai, kas blogiausia. Įsivaizduokite 
pasaulį kaip ratą su stipinais. Šio rato stebulė yra tai, ką aš pava- 
dinčiau „globalėjimu ir sparčiais ekonominiais bei technologijų 
pokyčiais“. Tai yra, paprastai tariant, čia vykstantis vienus svarbus 
dalykas. Kadangi jis yra centre, mums reikia kitokio požiūrio į svei- 
katos priežiūrą, pašalpas, švietimą, profesinį mokymą, aplinką, 
rinkos reguliavimą, socialinę apsaugą, kampanijų finansavimą ir 
laisvosios prekybos plėtrą. Kiekviena iš šių sričių turi būti pride- 
rinta, pritaikyta arba reformuota, kad mums, kaip visuomenei, bū- 
tų leista šią globalėjimo sistemą geriausiai išnaudoti ir sušvelninti 
jos blogiausias puses. Globalėjimas reikalauja, kad mūsų visuo- 
menėjudėtų sparčiau, dirbtų sumaniau ir rizikuotų daugiau, negu 
kada nors tai buvo daryta per visą mūsų istoriją. Kaip jūsų prezi- 
dentas, pažadu du dalykus. Pirma - laikysiu savo pareiga pareng- 
ti kiekvieną išjūsų ir visą mūsų visuomenę grumtis su šiuo išban- 
dymu, pasitelkiant tinkamą integracinių programų ir socialinės 
apsaugos tinklų derinį. Antra - būsiu nenuilstantis mūsų preky- 


bos įstatymų gynėjas, kad užtikrinčiau, jog globalėjimas, nors mes- 


mūsų atvirumu, čia dempinguojant savo gaminius, tuo tarpu ribo- 

jant mūsų prieigą prie jų rinkų. Aš čia ne tam, kad jums pasaky- 
čiau, jog, visa tai bus lengva. Tiesą sakant, aš čia tam, kad jums 
pasakyčiau, jog tai bus tikrai sunku. Bet jei mes pajėgsime nustaty- 
ti tinkamą pusiausvyrą, o aš manau, kad pajėgsime, - galime būti 
pasaulio avangardas globalėjimo amžiuje valdydami integraciją, 
kaip buvome pasaulio avangardas šaltojo karo amžiuje sulaiky- 
dami komunizmą. Telaimina Dievas Ameriką“. 

Štai ką Clintonas manė, bet ne visada sakė. Viena priežastis, dėl 
ko jo siūlymus dėl sveikatos priežiūros jo priešininkai iškonevei- 
kė -nevienintelė priežastis, bet viena iš priežasčių —- ta, kad jiems 
iš esmės nebuvo surasta vieta aiškiame ir nuolat pasikartojančia- 
me pasaulio vaizde - su globalėjimu centre ir iš to kylančiomis 
reikiamomis politikomis. Todėl, pažymi Harvardo universiteto eko- 
nomistas Dani Rodrikas, „ryšiai ir papildomi dalykai visose šiose 
srityse pasimetė viešoje diskusijoje“,o tai labai palengvino ideolo- 
gamsir ekstremistams, kaip ir ekonominiams populistams, nacio- 
nalistams, neišmanėliams, imigrantų fobams iroportunistams daž- 
nai iškreipti diskusiją kokiu nors vienu klausimu - kaip prekyba 
ar sveikatos priežiūros reforma -ir įvarytiją įaklavietę. 

Jei visuomenei neaiškinsime tikrojo šiandieninio pasaulio po- 
būdžio ir globalėjimo nedemistifikuosime, separatistai visada pa- 
sinaudos šia sumaištimi savo tikslais. 1998 m. prezidentas Clinto- 
nas negalėjo NAFTA išplėsti iki Čilės, nes profesinių sąjungų 
vadovaujama mažuma, maniusi, jog daugiau laisvos prekybos jai 
nenaudinga, labai aktyviai priešinosi NAFTA plėtrai, tuo tarpu 
dauguma, kuri iš išplėstos laisvosios prekybos gavo naudos, taip 
ir nesuprato, kas jie yra, todėl taip ir nesimobilizavo, kad apgintų 


savo interesus. 


Vis dėlto subalansuoto globalėjimo politikai reikia ne tik tikslaus 
vaizdo apie tai, kas vyksta pasaulyje. Jai reikia ir tinkamos politikų 


pusiausvyros. Ypač jai reikia naujos darbuotojų, finansininkų ir 

vyriausybių socialinės sutarties, kuri prisidės prie subalansuoto 
globalėjimo. Atiduokite jiems tai, kas užtarnauta - tečerininkai ir 
reiganininkai padėjo rengti savo šalis šiai globalėjimo epochai ir 
pasitarnavo kaip jos įrankiai, globalėjimui pateikdami gryną lais- 
vosios rinkos viziją. Jų požiūris buvo toks: „Leiskime rinkai visur 
valdyti kiek galima, ir viskas bus gerai“. Bet vien grynos rinkos 
vizijos nepakanka. Ji pernelyg, Žiauri ir todėl politiškai nesubalan- 
suota. Tuo tarpu kairė, arba tai, kas liko iš kairės, stengėsi kiek 
galima laikytis socialinės gerovės valstybės paternalizmo. Tai ne- 
subalansuota ekonomikos požiūriu. 

Vietoj šių dviejų kraštutinumų reikia naujo nedidelio socialinio 
automobilio, kuriame tilptų ne tik laisvos rinkos, bet kuris dar už- 
tikrintų, kad jos turės naudos ir bus pakenčiamos kaip galima dau- 
giau žmonių. Globalėjimą stabilizuojate jį sudemokratindami —vi- 
sąlaik priversdami jį dirbti vis didesniam kiekiui Žmonių. Rasti 
tinkamą socialinę sutartį globalėjimui sudemokratinti buvo kai- 
riojo centro užduotis - bilų klintonų Amerikoje ir tonių blerų An- 
glijoje. Daugelis žmonių šį požiūrį vadina „trečiuoju keliu“. Aš 
tuo netikiu. Naujoji socialinė sutartis, kurios apgraibomis ieško 
Clintonas ir Blairas — tai, ką aš vadinu „integraciniu socialinės 
apsaugos tinklizmu“,—iš tiesų yra vienintelis kelias, kad šioje nau- 
joje sistemoje šalis klestėtų ir išliktų. Nėra jokio trečiojo kelio. Tėra 
tik vienas kelias — šis subalansuotas kelias. 

Mes, integralistai socialinės apsaugos tinklų šalininkai, mano- 
me, kad nevalia šiame pasaulyje būti globalizuotoju - laisvos ir 
nesupančiotos prekybos, atvirų sienų, valstybės reguliavimo ma- 
Žinimo ir interneto visiems gynėju - nebūnant ir socialdemokratu. 
Nes jei nenorite išleisti tiek, kiek reikia savo visuomenės betur- 
čiams, neišmanėliams ir vėžliams aprūpinti, kad šioje naujoje sis- 
temoje išgyventų, galiausiai jie sukels priešišką reakciją, kuri jūsų 
šalį atskirs nuo pasaulio. Nepajėgsite išlaikyti politinio sutarimo, 


kurio jums reikia, kad būtumėte atviri. Tuo pat metu mes manome, 

kad šiandien nevalia būti socialdemokratu arba apsaugos tinklų 
šalininku, nebūnant globalizuotoju, nes be integracijos į pasaulį 
niekada negausite pajamų, reikalingų kylančiam pragyvenimo ly- 
giui išlaikyti ir pasirūpinti pralenktaisiais. 

Klausimas, su kuriuo mes dabar susiduriame - kur šiandieni- 
nėje globalėjimo sistemoje yra tinkamas pusiausvyros taškas tarp 
integralizmo ir socialinės apsaugos tinklų? Yra trys sudedamo- 
sios dalys, kurias mums reikia subalansuoti: trapecija, batutas ir 


apsaugos tinklas. 


Trapecija 


Pirmiausia mes norime kaip galima atviros ir augančios, į laisvąją 
rinką orientuotos ekonomikos, kurioje žmonės skatinami laisvai 
siūbuoti ir pamišusiai šokinėti. Be rizikuojančiųjų ir rizikos kapi- 
talistų nėra verslo, o be verslo nėra augimo. Todėl kiekvienos kles- 
tinčios ekonomikos šerdyje yra laisvai siūbuojanti laisvųjų rinkų 
trapecija. Nes nėra geresnio apsaugos tinklo už klestinčią ekono- 
miką ir mažą nedarbą. Augančioje, vis labiau globalėjančioje Jung- 
tinių Valstijų ekonomikoje nedarbo lygis tų, kurių išsilavinimas 
buvo mažesnis už vidurinį, sumažėjo nuo 10,75 procentų 1994 m. 
iki 6,75 procentų 1999 m., leisdamas daugybei jaunuolių, ypač iš 
mažumų, susirasti darbą, įgyti įgūdžių ir įgyti orumo, kurį teikia 
turimas darbas. Taip, ne visi turi puikų darbą -vieni žmonės varto 
mėsainius, o kiti kuria tinklo puslapius. Bet darbas, bet koks dar- 
bas, yra savigarbos ir stabilumo Žmogaus gyvenime pradžia. 

Kai tik apie tai pagalvoju, visada prisimenu istoriją, kurią 
1995 m. balandį man papasakojo rusų žurnalistas Aleksejus Puš- 
kovas apie vieną savo maskviškį kaimyną. „Jis buvo vargšas vai- 
ruotojas, gyvenęs bute prie pat laukujų dujų. Kiekvieno penkta- 
dienio vakarą jis prisigerdavo ir dainuodavo - vis garsiau 


dainuodavo - dvi angliškas dainas: Happy Nation („Laiminga 

tauta“) ir All She Wants Is Another Baby („Ji tenori dar vieno kūdi- 
kio“). Jis neturėjo jokio supratimo, ką reiškė žodžiai. Smarkiai 
nusigėręs imdavo mušti savo žmoną, oji imdavo spiegti. Jis mus 
varė iš proto. Man norėjosi į jį sviesti granatą. Šiaip ar taip, maž- 
daug, prieš aštuonis mėnesius, net nežinau kaip, jis tapo mažos 
automobilių remonto dirbtuvėlės dalininku. Nuo tada nebėra Hap- 
py Nation, nebedainuoja visą naktį, nebemuša savo žmonos. Kas 
rytą aštuonios trisdešimt jis išeina į darbą ir yra patenkintas. Jis 
žino, kad dabar gyvenime yra kažkokių perspektyvų. Anądien 
mano Žmona pasakė: „Ei, pažvelk į „Happy Nation“, - mes jį 
taip praminėme, - dabarjis savininkas“. 

Štai kodėl trapecijos strategija reiškia ne tik tai, kad valdžia 
pasitraukia iš kelio ir leidžia laisvosioms rinkoms užpulti, bet reiš- 
kia ir mąstymą apie tai, kaip valdžia daugiau žmonių gali padary- 
ti savininkais ir vykusiais laisvosios rinkos dalyviais. Amerikoje 
tai reiškia paskatas, kurios pagerins prieigą prie investicinio kapi- 
talo skurdžiausiose, mažiausių pajamų bendruomenėse, taigi mes 
ne tik mokome žmones darbų, kurių nėra. Amerikos centrinės mies- 
tų dalys yra kylančios rinkos tiek pat, kiek Bangladešas, ir kartais 
joms reikia tokių pačių į rinką orientuotų pagalbos programų. Kaip 
nurodė valstybės iždo sekretorius Larry Summersas: „Visame pa- 
saulyje privačios finansų rinkos susikerta, kai prieinama prie pa- 
čių neturtingiausių. Pagrindiniai bankai neieško neturtingų ben- 
druomenių, — nes ten nėra pinigų. Kitomis kliūtimis paprastai 
dirbtinai ribojami kapitalo srautai į tam tikrus miestų rajonus ar 
mažumų grupes ir sukeliamos neabejotinos rinkų nesėkmės. Vis 
dėlto, jeigu jūs iš šių rajonų Žmonių atimate galimybę skolinti ar 
taupyti, kur kas labiau tikėtina, kad jie taip ir pasiliks“. 

Vienas iš būdų Amerikoje pradėti demokratinti prieigą prie ka- 
pitalo - atgaivinti Bendruomenės reinvestavimo įstatymą, kuriuo 
vyriausybė skatina komercinius bankus teikti prieinamus kredi- 


tus vargingiausiems miestų rajonams. Bet esama kai kurių pasko- 

lų, kurių komerciniai bankai niekada nesuteiks. Štai kodėl aš ska- 
tinčiau vyriausybės remiamą rizikos kapitalo fondą, įsteigtą 1999 m. 
mažų irvidutinių pajamų miestų rajonams. Vadinamasis Bendruo- 
menės plėtros finansų institucijų fondas suteikia pradinį finansa- 
vimą verslininkams, pasirengusiems rizikingai investuoti į neišsi- 
vysčiusius rajonus, kur jie mato rinkos galimybes — bet kam, 
pradedant privačiais vaikų darželiais ir baigiant nebrangiais būs- 
tais, grožio salonais, pramogų įrenginiais, - ko rizikos kapitalas 


paprastai nefinansuotų. 


Batutai 


Antra, netgi augant ekonomikai, visuomenėms dar reikia batutų — 
programų, šioje sparčiai besikeičiančioje aplinkoje galinčių sugauti 
atsiliekančius darbuotojus ir juos perkvalifikuoti, kad jie galėtų 
atšokti atgal į ekonomiką. Batutas turi būti pakankamai stiprus, 
kad jus sugautų, kol neatsitrenkėte į žemę, bet ne toks švelnus, kad 
antjo galėtumėte amžinai gyventi, irjis gali būti labai naudingas 
nuolat mažinti pralenktųjų būrį. Nėra abejonės, kad svarbiausias 
batutas yra mokymasis visą gyvenimą. 

Kiekvienas darbuotojas privalo suprasti, kad šiame pasaulyje 
be sienų ekonominis saugumas jau nebekyla iš socialinės gerovės 
valstybės dosnumo ar iš to, kad tvirtai laikomasi profesinės sąjun- 
gos nario bilieto. Jis gali kilti tik iš turimos pasiekimų knygelės. 
Amžiuje, kai technologijų pokyčiai yra tokie spartūs, o sienos ap- 
link bendroves ir šalis tokios menkos, darbo apsaugą gali užtikrin- 
ti tik nauji įgūdžiai ir tęstinis mokymasis. „Jūsų karjeroje Žinios 
yra tarsi pienas, - sako Louisas Rossas, Ford Motor Co. vyriausia- 
sis technologijų pareigūnas. - Jis turi vartojimo terminą, įspaustą 
tiesiai ant pakelio. Inžinieriaus diplomo vartojimo terminas yra 
maždaug treji metai. Jeigu iki tol jūs nepakeičiate visko, ką žinojo- 


te, jūsų karjera greitai apkars.“ Kaip knygoje Pabaisa po lova rašė 

Jimas Botkinas ir Stanas Davisas, žinių ekonomikoje neužsidirba- 
te pragyvenimui, jūs „mokotės pragyvenimui“. 

Vyriausybės užduotis - ne apsaugoti darbuotojus nuo šios tik- 
rovės, bet suteikti jiems galią su ja susitvarkyti, ir duoti jiems Žino- 
ti, kad tai nėra mūšis, kuriame jiems reikės kautis vieniems. Ma- 
nau, kad tuo tikslu šioje globalėjimo epochoje kiekvieni Baltieji 
rūmai turėtų pasiūlyti kasmetinį įstatymą, kurį aš pavadinčiau 
„Sparčių pokyčių galimybių įstatymu“. Jis turėtų eiti kartu, kad ir 
kokią administracija tais metais vykdytų integracinę politiką - ar 
tai būtų NAFTA plėtra į Čilę, ar bet kokie kiti laisvosios prekybos 
susitarimai. Sparčių pokyčių galimybių įstatymas kasmet kistų. Jo 
tikslas būtų sukurti ir tikrumą, ir suvokimą, jog vyriausybė su- 
pranta, kad globalėjimas yra čia ir kad savo palaimą jis paskirsto 
netolygiausiai. Dėl to, kad kuo daugiau Žmonių Sparčiajame pa- 
saulyje suktųsi kaip įmanydami greičiau, vyriausybė nuolat de- 
rins savo batutus, plėsdama Žmonių gebėjimus ir gyvenimo alter- 
natyvas. Tai vienintelis subalansuotas būdas gausinti laimėtojų, 
kurie iš globalėjimo turi naudos. 

Jei galėčiau mostelėti burtininko lazdele, 1999-ųjų Sparčių po- 
kyčių galimybių įstatyme būtų, pavyzdžiui, tokie dalykai: viešųjų 
darbų bandomieji projektai laikinai darbo netekusiems darbuoto- 
jams; mokesčių lengvatos mokėti išeitines išmokas darbo neteku- 
siems darbuotojams; nemokama vyriausybės parūpinta trumpa 
konsultacija bet kam, kas praranda darbą, ir Kassebaumo bei Ken- 
nedžio įstatymo pratęsimas tam, kad laikinai atleisti darbuotojai 
galčtųilgiau išlaikyti savo sveikatos draudimą; ir valstybinė rekla- 
mos kampanija vienam iš svarbiausių, bet prasčiausiai komentuo- 
tų Clintono epochos dvipartinių laimėjimų - Investavimo į dar- 
buotojus įstatymui. Pasirašytas 1998 m. rugpjūtį, jis sujungė 150 
skirtingų vyriausybės profesinio mokymo programų į tris bendras 
negrąžinamų pašalpų grupes: individualias mokymo sąskaitas, 


kurias darbuotojai gali naudoti bet kokiam mokymui, jų manymu, 

labiausiai padidinsiančiam jų užimtumo galimybes; visus porei- 
kius tenkinančius karjeros centrus kiekvienai profesinio mokymo 
programai;ir per penkerius metus 1,2 milijardo JAV dolerių padi- 
dėsiantį finansavimą jaunimo mokymo programoms. Be to, savo 
Sparčių pokyčių galimybių įstatyme būčiau numatęs kokį nors di- 
desnį JAV skolinimą Azijos, Afrikos ir Lotynų Amerikos plėtros 
bankams moterų mokymui paremti, mikropaskolas moterims bei 
smulkioms įmonėms, ir aplinkos valymą visose besivystančiose 
šalyse, su kuriomis Amerika daug, prekiauja. Būčiau numatęs di- 
desnį finansavimą naujai Tarptautinės darbo organizacijos ini- 
ciatyvai kurti vaikų darbo alternatyvas tose šalyse, kur vaikai la- 
biausiai išnaudojami. Būčiau padidinęs finansavimą jau esamai 
Prekybos derinimo pagalbos programai, kurioje numatyta nedide- 
lė finansinė parama nedirbantiesiems ir mokymas bet ko, kas gali 
įrodyti, jog jo darbas buvo sunaikintas dėl prekybos. Būčiau išplė- 
tęs jau esamą Dislokuotų darbuotojų mokymo programą padėti bet 
kam, kas dėl naujų technologijų prarado darbą. Pagaliau būčiau 
pradėjęs valstybinę reklamos kampaniją žmonėms geriau infor- 
muoti apie jau esamą mokesčių mokėjimą lengvatinėmis sąlygo- 
mis besimokantiems, pagal kurį piliečiai gali iš savo pajamų mo- 
kesčio nurašyti iki 1000 JAV dolerių iš bet kokios mokymo ar 
rengimo programos, į kurią jie užsirašo, kad patobulintų savo išsi- 
lavinimo ar techninius įgūdžius. 

Be to, būčiau numatęs programas šeimoms ir bendruomenėms 
stiprinti. Šios programos padeda darbuotojams teikti psichologinę 
paramą, kurios reikia norint klestėti šiandieninėse įtemptose, grei- 
tose darbo rinkose. Jose galėtų būti bet kas: nuo didesnės paramos 
dirbančių tėvų vaikų darželiams iki reikalavimo, kad kiekvienas 
darbuotojas galėtų rinktis tarp lankstaus darbo laiko, kurį galėtų 
išnaudoti sau ar šeimai, ir viršvalandinio darbo atlyginimo. Šioje 
sistemoje mums reikia daugiau savarankiškų žmonių, bet žmonės 


negali klestėti vakuume. Reikia, kad juos remtų aktyvesnės, svei- 

kesnės ir jautresnės bendruomenės, kurios gali padėti apsaugoti 
žmones ir nuo nesuvaldomų rinkų, ir nuo primetančių savo valią 
valdžių. Šioje naujoje sistemoje svarbu užpildyti tą spragą tarp 
rinkų ir valdžios, stengiantis didinti pilietinį pajėgumą nuo PTA 
(Tėvųir mokytojų asociacijos) iki viešosios tvarkos palaikymo ben- 
druomenės ir policijos pastangomis. 

Mes, integralistai socialinės apsaugos tinklų šalininkai, mano- 
me, kad šioje globalėjimo epochoje valdžia dar gali padaryti dau- 
gybę dalykų, toli gražu taip daug nekainuojančių ir nesusijusių su 
radikaliu pajamų perskirstymu - arba su dosniomis kompensaci- 
nėmis išlaidomis pašalpų programoms, kurios pažeistų auksinių 
tramdomųjų marškinių ekonomines taisykles, - bet gali reikšmin- 
gai pagausinti laimėtojų būrį. Šios iniciatyvos piliečiams sako: 
„Nors šiandieninė globalėjimo sistema ir liepia jums peršokti nuo 
trapecijos ant trapecijos, vis aukščiau, vis greičiau, vis toliau, val- 
džia nesiruošia jums leisti tiesiog, kristi ant džiunglių pakloto ir 
būti sudraskytiems globalėjimo liūtų. Nors ji jums ir nebeišties duo- 
dančios rankos, ji išties jums pagalbos ranką“. Net jeigu mes iš- 
švaistome pinigų šioms pagalbos programoms, išlaidos yra tokios 
mažos palyginti su nauda ir veiksmingumu, gaunamais, kai mūsų 
rinkos lieka tokios laisvos ir atviros pasauliui, kiek tik įmanoma. Į 
Sparčių pokyčių galimybių įstatymą kažkuo panėši mažytė kaina, 
kurią reikia sumokėti, kad integracijos ir laisvosios prekybos sąly- 
gomis išlaikytume socialinę sanglaudą ir politinį sutarimą. Taigi 
mano devizai: „Apsauga, o ne protekcionizmas. Pagalvėlės, o ne 
sienos. Grindys, o ne lubos. Susitvarkyti su Sparčiojo pasaulio tik- 


rove, oneją neigti“. 


Apsaugos tinklai 


Trečias ir paskutinis dalykas - mums vis dar reikia įprastinių ap- 
saugos tinklų — socialinio draudimo, „Medicare“, „Medicaid“, 

maisto talonų ir pašalpų, - sugauti tiems, kurie tiesiog niekada 
nebus pakankamai greiti ar pakankamai išsilavinę, kad susitvar- 
kytų su Sparčiuoju pasauliu, betjūs nenorite, jog jie tiesiog nukris- 
tų ant grindinio. Vis dėlto globalėjimo sistemoje mums teks per- 
svarstyti, kas sudaro apsaugos tinklą. Pavyzdžiui, epochoje, kurioje 
prieiga prie interneto bus itin svarbi mokantis, iš anksto užsisakant 
lėktuvo bilietą, tvarkant reikalus su valdžia, bendraujant - kąjau 
kalbėti apie apsipirkimą geriausiomis kainomis, — mes galime tarti, 
kad visuotinė prieiga prie interneto yra pagrindinė Žmogaus teisė. 

Akivaizdu, kad tarp trapecijos, batuto ir apsaugos tinklų esa- 
ma abipusių nuolaidų. Šiandieninė Amerikos ir daugybės kitų ša- 
lių politika mėgina nustatyti to naujo pusiausvyros taško padėtį — 
mėgina nustatyti tinkamą mišinį iš atviros integracinės ekonomi- 
kos, kuri visada sukuria vis daugiau darbo vietų, ir tinkamų batu- 
tų bei apsaugos tinklų. Aišku, kad tas pusiausvyros taškas persi- 
kelia ir toliau persikels nuo centro į dešinę, iš kairiojo centro, kur jis 
buvo šaltojo karo metu, kai vyriausybės manė, jog dosniomis so- 
cialinės gerovės valstybės programomis sienų pasaulyje ir būtina, 
ir galima patraukti darbuotojus, kad komunizmas jų nepatrauktų. 
Tie laikai baigėsi. Bet tai nereiškia, kad reikia viską tiesiog atiduoti 
privačiam sektoriui. Dėl integralizmo Amerikos auksiniai tramdo- 
mieji marškiniai duoda pakankamai aukso - naująjį tūkstantmetį 
planuojamas žymus biudžeto perviršis — ir socialinės apsaugos 


tinklams, ir batutams. 


Vis dėlto jokia subalansuoto globalėjimo politika nebūtų išbaigta, 
jei ji priklausytų tik nuo ekonominių programų. Nors ir svarbu 
didinti prieigą prie globalėjimo, ypač besivystančioms šalims, ne 
mažiau svarbu tuo pat metu demokratinti jų politines sistemas. 
Tai - viena iš tikrųjų pirmojo globalėjimo dešimtmečio pamokų: 
pasiekti, kad jūsų visuomenė globalėjime suktųsi kaip įmanyda- 


ma greičiau, yra nepaprastai skausmingas vyksmas ir dėl to jam 

reikia vis daugiau, one mažiau demokratijos. Šaltojo karo metu besi- 
vystančių šalių vadovai turėjo didžiųjų valstybių globėjus, kurie 
juos išlaikydavo, nesvarbu, kad ir kaip jie valdytų savo šalis. Bet šių 
globėjų dabar neliko ir masės neketina ilgai kęsti nevykusių val- 
džių —tik ne tame amžiuje, kai joms matyti, kaip gyvena visi kiti. (Žr. 
žodyno straipsnį apie Indoneziją.) Dabar, jei jums nepasiseks, jūs 
pargriūsite, - ir jei jūsų Žmonės jūsų nesugaus ir neparems, jūs griū- 
site labai skaudžiai. (Žr. žodyno straipsnį apie Suharto.) 

Demokratijos tyrinėtojas Larry Diamondas pažymėjo: „Dabar 
mes regėjome keletą pavyzdžių, kai Lotynų Amerikos, Rytų Euro- 
pos ir Rytų Azijos šalys balsuodamos neperrinko valdžios, sieja- 
mos su globalėjimo reformų skausmu. Atėjusios naujos valdžios 
padarė kai kurių pataisų, bet paliko daugmaž nukreiptas į globa- 
lėjimą, į rinką orientuotas politikas. Kaip jos išėjo sausos? Todėl, 
kad demokratinis vyksmas šių šalių visuomenėms leido pasijusti 
turint įtaką skausmingam ekonominės politikos reformos vyksmui. 
Joms nebebuvo visiškai svetima tai, kas buvo joms daroma. Su jo- 
mis dėl to buvo tariamasi ir duota pasirinkti bent jau dėl vyksmo 
spartos, jeigu ne dėl krypties. Be to, dėl galimybės dalyvauti vyksme 
ir išmesti Žmones, kurie, jų manymu, judėjo pernelyg, grubiai ir stai- 
giai arba pernelyg, korumpuotai ar nejautriai, visas vyksmas buvo 
politiškai kur kas labiau teisėtas, taigi ir labiau subalansuotas“. 

Be to, ten, kur valdžioje pasikcitė partijos ir vadovai, - o politi- 
nės opozicijos atėjo ir vykdė beveik tas pačias ekonominio liberali- 
zavimo ir globalėjimo politikas kaip ir jų pirmtakai - visuomenė 
pamažu ėmė suprasti, kad auksiniams tramdomiesiems marški- 
niams iš tiesų nėra alternatyvos. Kiek Lotynų Amerikos, Rytų Eu- 
ropos, o dabar Rytų Azijos šalių opozicijų vadovų per paskutinį 
dešimtmetį atėjo į valdžią ir pasakė: „Po velnių, pasirodo, mes iš 
tiesų bankrutavome. Mums tikrai reikia atsiverti. Tiesą sakant, vis- 
kas yra dar blogiau, nei aš maniau, ir mums reikės šias reformas 


paspartinti, nes nėra išeities. Bet mes joms suteiksime žmogišką 

veidą“. Demokratėjimas padeda susitaikyti su ta tikrove. Štai ko- 
dėl šiandien dažnai geriausiai prie globalėjimo prisitaiko ne tos 
šalys, kurios turi daugiausia gamtos išteklių - Saudo Arabija, Ni- 
gerija ar Iranas, o demokratiškiausios — Lenkija, Taivanas, Tailan- 
das, Korėja. 

Sudemokratinti globalėjimą - tai ne tik veiksmingiausias bū- 
das jį subalansuoti, tai - savanaudiškiausia ir moraliausia politi- 


ka, kurią gali vykdyti bet kuri valdžia. 


Geoekonomika globalėjimo amžiuje 


Dešimtajame dešimtmetyje kartą parašiau pramanytą istoriją apie 
investavimą, kuri skambėjo maždaug taip: „Nusprendžiau trupu- 
tį investuoti užsienyje. Atnaujinau savo vokiečių kalbos įgūdžius 
ir nusipirkau šiek tiek Vokietijos bendrovių obligacijų. Truputį pra- 
mokaujaponiškai ir paėmiau keletą akcijų Nikkei. Gavau neoficia- 
lios informacijos iš padavėjo savo vietiniame kinų House of Hunan 
irnusipirkau keletą akcijų Šanchajaus vertybinių popierių biržoje. 
Mano makleris mėgino man parduoti Libano vyriausybės obliga- 
cijų, bet aš jam pasakiau, kad mano kontora jau ištapetuota. Aš 
netgi savo noru prisidėjau prie Rusijos reformos, atnaujindamas 
kirilicos Žinias ir nusipirkdamas keletą Rusijos trumpalaikių iždo 
vekselių. Bet po viso mano kalbų mokymosi ir užsienio tyrinėjimų 
supratau pamiršęs išmokti tik du angliškus žodelius: „Alanas Gre- 
enspanas“. Nes kai dešimtojo dešimtmečio viduryje Greenspanas 
staiga padidino palūkanų normas ir didesnes palūkanas, kurias 
aš gaudavau už savo užsienio obligacijas, padarė ne tokias vilio- 
jančias, šias užsienio rinkas visi pradėjo dempinguoti ir gabentis 
savo pinigus namo, ir aš buvau sutriuškintas“. Buvau netikęs sko- 
lintojas. Neparuošiau pamokų. Tiesiog vaikiausi didesnių pelno 
normų. Eidamas į šias šalis nežinojau, ką turiu. Ir išeidamas neži- 


nojau, ką turiu. 

Na, bėgant metams pasidariau truputį sumanesnis ir tapau ge- 
resniu savo pinigų skolintoju. Ėmiau investuoti užsienyje per sa- 
vitarpio fondą, kuris specializavosi veikti globaliose rinkose ir kiek- 
vieną investiciją galėjo kruopščiai patikrinti. Praėjus nedaug laiko 
po to, kai 1998 m. rugpjūtį Rusijos ekonomika ėmė nevaldomai 
suktis, iš to fondo - Tweedy, Browne Global - gavau laišką, prane- 
šantį, kad jo pelnas truputį sumažėjo dėl bendros sumaišties tarp- 
tautinėse rinkose, kurią sukėlė Rusijos finansinių įsipareigojimų 
nevykdymas, bet fondui nepablogėjo taip, kaip daugeliui kitų, nes 
jis iš esmės buvo paruošęs pamokas ir vengė Rusijos. Tweedy laiške 
apie Rusiją sakoma: „Mes nesuprantame, kaip galima investuoti 
šalyse, kur mažai politinio stabilumo, nėra įstatymų, ginančių in- 
vestuotojus, o valiutą geriau galima panaudoti kaip Kleenex. Taip, 
priduriama laiške, 1998 m. pradžioje Rusijos rinka išaugo penke- 
riopai, o paskui per naktį prarado 80 procentų savo vertės - „visiš- 
kai kelionė ten ir atgal“. Paaiškėjo, kad Rusija buvo netikusi skoli- 
ninkė. Joje nebuvo jokios operacinės sistemos ir programinės 
įrangos ir galiausiai savo investuotojams ji tegalėjo pasiūlyti kelio- 
nę pirmyn iratgal iš nulio iki 80 procentų ir vėl atgal iki nulio. 

Pasakoju šias dvi istorijas, nes jose kaip mikrokosme užfiksuo- 
tos dvi didžiausios grėsmės šiandieninei globalėjimo sistemai — 
krizės, sukeltos „netikusių skolintojų“, ir krizės, sukeltos „netiku- 
sių skolininkų“. Kaip kad visada būna ir narkotikų vartotojų, ir 
narkotikų perpardavinėtojų, globalioje ekonomikoje visada esama 
tokių netikusių skolininkų kaip Rusija ir tokių netikusių skolinto- 
jų kaip aš pats. Didysis geoekonominis klausimas, į kurį mums 
reikia atkreipti dėmesį, yra toks: kaip mums šią globalią ekonomi- 
ką stabilizuoti, kad ją padarytume mažiau pasiduodančią blogoms 
paskoloms ir blogam skolinimui, kurie šiandien gali įgauti tokį 
mastą ir plisti taip sparčiai, kad įstengtų sutrikdyti visą sistemą? 

Pradėkime nuo netikusių skolininkų klausimo. Aš manau, kad 


globalėjimas mums visiems padarė paslaugą, dešimtajame dešimt- 

metyje sužlugdydamas Tailando, Korėjos, Malaizijos, Indonezi- 
jos, Meksikos, Rusijos ir Brazilijos ekonomikas, nes jis atskleidė 
daugybę supuvusios praktikos ir institucijų šalyse, kurios per anks- 
ti globalizavosi. Apnuoginti parsidavėlišką ir korumpuotą Suhar- 
to šeimą Indonezijoje mano knygoje nereiškė jokios krizės. Apnuo- 
ginti bičiulišką kapitalizmą Korėjoje mano knygoje nereiškė jokios 
krizės. Apnuoginti visiškai korumpuotą prekybą vertybiniais po- 
pieriais Tailande, naudojantis slapta informacija, mano knygoje 
nereiškė jokios krizės. Apnuoginti absurdiškus kraštutinumus, 
kurių ėmėsi Meksikos vyriausybė, siekdama pritraukti trumpalai- 
kių dolerinių paskolų, bet nepajėgdama grąžinti, mano knygoje 
nereiškė jokios krizės. Visos šios sistemos anksčiau ar vėliau būtų 
bankrutavusios. 

Bet dabar, kai globalėjimas tai paspartino, klausimas toks: ką 
mums su šia galimybe daryti? Kai kurie nori suvaržyti elektroninę 
kaimenę, kad ji vėl neimtų paniškai bėgti iš tokių šalių. Kiti nori 
šias šalis skatinti įvesti kapitalo kontrolę, kuri kaimenę atitvers. 
Abu šie požiūriai klaidingi. Elektroninė kaimenė yra dvidešimt 
pirmojo amžiaus energijos šaltinis. Šalims reikia išmokti ja naudo- 
tis; varžyti ją beprasmiška, o jos ilgai neįsileisdama šalis ne tik 
netenka išteklių, technologijų bei profesionalių patarimų, bet ir pra- 
tęsia bičiulišką kapitalizmą. Daugelis specialistų nurodo Čilės ka- 
pitalo kontrolę kaip teigiamą pavyzdį to, kaip besivystančios šalys 
paniškam bėgimui gali užkirsti kelią. Nuo 1991 m. Čilė reikalavo, 
kad užsienio investuotojai, dedantys pinigus į Čilės rinką, juos čia 
išlaikytų mažiausiai vienerius metus. Be to, ji įvedė numanomą 
mokestį Čilės bendrovėms, įsitraukusioms į užsienio paskolas. Ge- 
riausiu atveju, rezultatai buvo nevienareikšmiai. Forbes (1998 m. 
gegužės 18 d.) cituoja tyrimą, kurį atliko Sebastianas Edwardas, 
buvęs Pasaulio banko vyriausiasis ekonomistas Lotynų Amerikai. 
Jis parodė, kad Čilės kapitalo kontrolė tik iš dalies buvo veiksmin- 


gairšalyje pastebimai padidino kapitalo kainą. Pavyzdžiui, Čilės 

paskolų kainos buvo maždaug dvigubai didesnės už Argentinos, 
kurvaliutų valdyba uždraudė kapitalo kontrolę. Kapitalo kontrolė 
leidžia skirstyti kapitalą biurokratams ir seniems bičiuliams, o ne 
rinkai. Kaip laikina priemonė ekonomikai stabilizuoti ji gali būti 
naudinga ir veiksminga, - su sąlyga, jei vyriausybė nustato labai 
žemą, konkurencingą valiutos kursą. Tačiau ilgalaikėje perspekty- 
vojeji nėra joks sprendimas. Palyginti nekorumpuotose šalyse, kaip 
antai Čilė, kapitalo kontrolė galiausiai sukels iškraipymus, o jau 
korumpuotose šalyse korupciją ji tik padidins. 

Todėl tinkamas geoekonominis požiūris - paremti šias netiku- 
sias skolininkes, kad jos vėl galėtų prisijungti prie kaimenės. Vis 
dėlto paniškų bėgimų bus, ir kai kurios šalys neabejotinai bus ne- 
teisingai sutryptos. Tačiau kaimenė niekada nebūna iracionali ne- 
ribotą laiką. Išskyrus retas išimtis, ji nepabėga iš šalių (arba jas 
puola), kur sveikos finansų sistemos, vykdomos sveikos ekonomi- 
nės politikos. Kai kurie žmonės kalba apie Tailandą, Korėją, Indo- 
neziją ir Rusiją ir dejuoja, kaip sujoms pasielgė paniškai pabėgda- 
ma kaimenė - tarsi jos būtų vykdžiusios vadovėlinę ekonominę 
politiką, o kaimenė ėmėiir staiga nusprendė pabėgti be jokios prie- 
žasties. Tai nesąmonė. Jos buvo įsivėlusios į blogas paskolas, o 
blogos paskolos visada susijusios su tuo, kad vyriausybės ir įmo- 
nės turi didžiulių trumpalaikių skolų, paprastai denominuotų už- 
sienio valiuta, kurių negalima racionaliai išleisti ir labai menkai 
apsaugotų nuo valiutos svyravimų. Kai tik kaimenė suvokia per- 
viršį, ji pabėga. JAV valstybės iždo sekretorius Larry Summersas 
yra sakęs: „Nors dėl kapitalo krizių ir pasidarė madinga kaltinti 
nepasotinamą globalią kapitalo rinką, šiose krizėse problemos dau- 
giausia kilo dėl pačių vyriausybių pastangų pritraukti trumpalai- 
kes įplaukas, kurių nebuvo galima pagrįstai paremti. Matėme tai, 
pavyzdžiui, Meksikoje, kai artinantis krizei vis labiau buvo ima- 
masi leisti doleriais indeksuotas Tesbonos; tai matėme Tailande - 


mokesčių lengvatas ofšorinėms užsienio paskoloms; tai matėme 

Rusijoje - vyriausybės pastangas pritraukti užsienio kapitalą į vie- 
tinę obligacijų rinką“. 

Ekonomistai ir bankininkai šiandien svarstys detales, kaip at- 
kurti blogų paskolų šalį irją padaryti atsparią paniškam bėgimui. 
Kiekviena šalis šiek tiek skirtinga. Bet apskritai reikalingos ketu- 
rios pakopos. 

Pirmoji pakopa -blogų paskolų šalims išaiškinti, kad jų tikslas 
turėtų būti atkurti būtinas augti sąlygas ir vėl pritraukti elektroni- 
nę kaimenę. Tai reiškia patikimą įsipareigojimą laikui bėgant pa- 
tobulinti savo ekonominę operacinę sistemą nuo DOSkapitalo 1.0 
iki 6.0. Čia aiškiai reikia derinti visokias priemones - įvairiose ša- 
lyse skirtingai - mažinti biudžetą, uždaryti nenašias, bankrutavu- 
sias firmas ir finansų bendroves, sutvarkyti valiutą, pakoreguoti 
palūkanų normas, sumažinti skolas ir nutraukti bičiuliško kapita- 
lizmo praktiką. Tokių reformų tikslas - stabilizuoti jų valiutas, pa- 
galiau, mažinant palūkanų normas, skatinti paklausą šalies vidu- 
je ir gerinti perspektyvas, kad bus laikomasi sutarčių. Daugeliu 
atvejų šioje pakopoje elektroninei kaimenei reikia palengvinti ben- 
drovių šiose nusilpusiose ekonomikose pirkimo sąlygas. Aš suvo- 
kiu, kad paskutinis punktas yra kontroversiškas. Atrodytų, tarsi 
aš stengiuosi pasaulį atpiginti ir jį padaryti saugų Amerikos kapi- 
talizmui. Taip nedarau. Stengiuosi pasaulį padaryti saugų globa- 
lėjimui ir kūrybingam griovimui, kurie kapitalizmui yra esminiai — 
sunaikinti nenašias firmas ir jas pakeisti geriau tvarkomomis bei 
kapitalizuotomis, dirbančiomis pagal geriausias tarptautines nor- 
mas. Man vis tiek, ar užsienio pirkėjai yra amerikiečiai, vokiečiai, 
japonai, ar indai. Man tik rūpi jų normos ir kapitalizacija. Arizo- 
nos valstijoje buvo liūdnai pagarsėjusi bičiuliška bankininkystės 
sisterna. Geriausias dalykas, kada nors įvykęs Arizonoje, kai at- 
ėjo įvairių valstijų bankai, turintys geresnes technologijas, geriau 
tvarkomi ir geriau kapitalizuoti - iš Niujorko, Čikagos ir San Fran- 


cisko - ir supirko Arizonos bankus. Svarbi priežastis, kodėl Ar- 

gentina greičiau atsigavo nuo dešimtojo dešimtmečio pradžios Lo- 
tynų Amerikos finansų krizių, - ta, kad didelę jos bankininkystės 
sistemos dalį buvo perėmę geriausi tarptautiniai bankai. 

Kad įjūsų šalį grįžtų elektroninė kaimenė - galėdama patiki- 
mai investuoti ilgalaikį kapitalą, perkelti technologijas ir pažan- 
giai vadovauti gamykloms —- yra vienas iš veiksmingiausių ir grei- 
čiausių būdų sukurti geresnę vietinę operacinę sistemą. Atvirai 
kalbant, baimė, kad kaimenė vėl pabėgs, yra viena iš geriausių 
ilgalaikių drausmės priežasčių, kad šalis nuolat toliau tobulintų 
savo programinę įrangą ir operacinę sistemą. Korėja, skirtingai 
nuo kitų Azijos tigrų, savo plėtros vajuje nuo septintojo iki de- 
šimtojo dešimtmečio visada stengėsi kliudyti užsienio investici- 
joms. Savo augimą ji finansavo iš savo pačios santaupų ir pasko- 
lų, kad išliktų nepriklausoma finansiniu požiūriu. Tačiau dėl 
Azijos ekonominės krizės Korėja buvo priversta leisti užsienie- 
čiams supirkti sergančias jos pramonės šakas, ir šie užsieniečiai 
į Korėją iš lėto atneša naują verslo kultūrą —-su didesniu skaidru- 
muirakcininkų kontrole. 

Antroji pakopa - įtikinti šias blogų paskolų šalis reformuoti net 
tik savo operacines sistemas, bet ir politines - pažaboti korupciją ir 
mokesčių sukčiavimą bei jose patobulinti įstatymo viršenybės ir 
demokratijos programinę įrangą, kad, atėjus metui susiveržti dir- 
žus, Žmonės suvoktų, jog egzistuoja tam tikras paprastas reformos 
proceso teisingumas. Nebuvo vien atsitiktinumas tai, kad dvi ša- 
lys, kurioms 1998 m. Azijos ekonominis nuosmukis mažiausiai 
pakenkė, buvo dvi gyviausių demokratijų ir laisviausios spaudos 
šalys - Taivanas ir Australija. (Kai kas pasakytų, kad Kinijai nebu- 
vo pakenkta, bet Kinijos ekonomika buvo ne visai prisijungusi prie 
sistemos ir finansų srityje vis dar buvo apsupta daugybės sienų.) 
Iš esmės šalys sulaukia tokių ekonominių rezultatų, kokių nusi- 
pelno, ir šie rezultatai tiesiogiai susiję su jų operacinių sistemų bei 


programinės įrangos kokybe irsujų demokratiškumo laipsniu. 

Štai kodėl trečioji pakopa - užtikrinti, kad bet kokia parama 
mokėjimų balansui, atsigavimo paskolos ar skolų restruktūrizavi- 
mas, teikiami TVF ar kitų tarptautinių finansų institucijų, būtų 
teikiami su sąlyga, kad turi būti įveiktos pirmoji ir antroji pakopos. 
Aiškus privalomas bet kokios TVF paramos tikslas - atkurti stabi- 
lumą, augimą ir pasitikėjimą, kad elektroninė kaimenė tiek ligos 
apimtoje šalyje, tiek ir užsienyje investicijas norėtų atnaujinti. Iždo 
sekretorius Summersas buvo visai teisus, įrodinėdamas, kad pri- 
valomas būsimas TVF vaidmuo - katalizuoti rinka grindžiamus 
sprendimus ir remti tikslių, savalaikių ir plačios apimties finansi- 
nių duomenų skelbimą, kuriais kaimenė galėtų pasinaudoti, pri- 
imdama informuotesnius sprendimus dėl investicijų. Pasaulyje, 
kuriame privatus sektorius dabar yra didžiulis kapitalo ir naujo- 
vių šaltinis augti, be jo negali būti nepertraukiamo atsigavimo. 

Ketvirtoji pakopa turi būti įsipareigojimas pasinaudoti šiokia 
tokia TVF ar kita parama, siekiant šiose šalyse išlaikyti minima- 
bedarbius. Šie minimalūs apsaugos tinklai dažnai būna pirmi da- 
lykai, įtrauktini į bet kokią gelbėjimo programą. Kai prieinama prie 
pagalbos netikusiems skolininkams, tarptautiniai bankininkai, pa- 
prastai sutelkiantys dėmesį tik į tai, kad kitose šalyse būtų užkirs- 
tas kelias bankų įsipareigojimams nevykdyti, ir nesijaudinantys 
dėl jų nuosmukių, niekinamai žiūri į apsaugos tinklų klausimą. 
Tai nenormalu. Nes viską apsvarsčius tikra krizė šiose šalyse sko- 
lininkėse - tikroji grėsmė, kurią jos gali kelti globalėjimo sistemai, — 
nėra ekonominė, ji politinė. 

Štai kodėl, blogų paskolų šalyse apnuogindamas blogą prakti- 
ką, globalėjimas ne tik parbloškė jų bičiuliškus kapitalistus, bet ir 
sutriuškino daugybę mažųjų Žmonių, kurie tiesiog sunkiai dirbo, 
žaisdami pagal savo sistemų taisykles ir manydami, kad viskas 
gerai. Jie nežinojo, kad jų šalys su dvigubais dugnais. Bet kai Rusi- 


joje, Meksikoje, Tailande, Indonezijoje ir Brazilijoje įgriuvo grin- 

dys, tai sukėlė didžiulius atleidimus iš darbo, nedarbą, defliaciją, 
biudžeto įplaukų sumažėjimą ir realiųjų pajamų krachą. Štai ko- 
dėl, vykstant atsigavimo procesui, svarbu išlaikyti kai kuriuos pa- 
grindinius apsaugos tinklus ir užimtumo programas. Nesant jo- 
kių darbų irjokių apsaugos tinklų vargu ar įmanoma vyriausybei 
nupirkti kantrybę, reikalingą, kad reformų politika imtų veikti ir 
blogų paskolų šalis stotų į nuoseklaus augimo kelią. 

Jei daug Žmonių didelėse šalyse ims badauti, jų vadovams la- 
bai norėsis tiesiog nepriklausyti sistemai, pasistatyti apsaugines 
sienas ir įsitraukti į konkurencinių devalvacijų savęs aukštinimo 
kitų sąskaita politikas, - net jeigu tai neturi jokios ilgalaikės pras- 
mės. Tokios politikos padėjo Didžiajai depresijai virsti „didžiąja“ 


ir mums atnešė Antrąjį pasaulinį karą. 


Kitas globalios ekonominės krizės tipas, galintis kelti grėsmę visai 
sistemai, yra netikusių skolintojų krizė - nuo bankų iki savitarpio 
fondų ir iki investicinių fondų. Kai dabar jie, galėdami paskolinti 
taip daug pinigų, tokiai daugybei žmonių, tokioje daugybėje vietų, 
įsitraukia į beatodairišką didelio masto skolinimą, o paskui staiga 
savo pinigus pamėgina atgauti, jie gali padaryti didelę žalą tiek 
geroms, tiek ir blogoms ekonomikoms. Kitaip nei blogos paskolos, 
kurios sistemai pirmiausia kelia politinę grėsmę, blogas skolini- 
mas pasauliniu mastu kelia sistemai tikrą finansinę grėsmę. 
Blogas skolinimas pasireiškia daugeliu pavidalų. Aš buvau ne- 
tikęs skolintojas, kai investavau kylančiose rinkose, neturėdamas 
jokio supratimo apie tai, kaip šios šalys iš tiesų veikia. Paskutiniais 
metais kai kurie blogiausi skolintojai buvo dideli bankai. Mano bi- 
čiulis, dirbantis Honkongo rinkoje, sykį pastebėjo, kad dešimtojo 
dešimtmečio pradžioje, per Azijos ekonominio pakilimo įkarštį, Vo- 
kietijos Dres4ner Bank savo vadybininkui Azijoje visiškai tiesiai įsa- 
kė: „Skolink, skolink, skolink, kitaip mes prarasime savo rinkos da- 


lį“. Bankai uždirba pinigus skolindami, ir kiekvienas bankas manė, 

kad Azija nemąsto, ir kiekvienas nenorėjo užleisti rinkos kitam. To- 
dėljie bruko pinigus pro duris, tarsi prekiautojai narkotikais. Jų de- 
vizas besivystančiam pasauliui buvo toks: „Nagi, vaike. Tik pamė- 
gink truputėlį šitų pinigų. Pirma paskola nemokamai.“ Štai kodėl 
1999 m. pradžioje, netgi po Pietryčių Azijos ir Rusijos krizių, penkių 
šimtų svarbiausių bankų iš trisdešimties didžiausių pramoninių 
demokratinių valstybių paskolos besivystančioms šalims tebesuda- 
rė 2,4 trilijonus JAV dolerių. Tai daugybė skolinto kapitalo. 

Kitas blogo skolinimo pavidalas - kai bankai paskolina milijo- 
nus dolerių investiciniams fondams, kad jie galėtų „išpirkti“ savo 
lažinius. Investiciniai fondai surenka 1 JAV dolerį iš investuotojų, 
pasiskolina dar 9 JAV dolerius iš bankų, o paskui tą skolintą kapi- 
talą panaudoja padidinti kiekvienam savo lažiniui įvairiose akci- 
jose, obligacijose, derivatuose ir valiutose visame pasaulyje. Ap- 
skritai kalbant, skolintas kapitalas pats savaime nėra blogas. 
Tipiška būsto paskola yra skolintas kapitalas. Norite, kad žmonės 
pasinaudotų skolintu kapitalu. Norite, kad žmonės rizikuotų — 
netgi beprotiškai rizikuotų. Taip finansuojamos neapsiplunksna- 
vusios įmonės irjos arba bankrutuoja, arba virsta Microsoft. Pavo- 
jus, susijęs su skolintu kapitalu, kyla iš to, kad pinigų sumos, kurios 
gali būti paskolintos investiciniams fondams ar kylančioms rin- 
koms, šiandien yra tokios didžiulės, o sistema tokia patepta ir in- 
tegruota, jog kai stambūs rizikuotojai - tokie kaip Long-Terin Capi- 
tal Munagemment - padaro didelių klaidų, jie gali visus destabilizuoti. 

Štai kodėl nuo 1994-1995 m. Meksikos peso krizės kiekvienos 
iš dešimtojo dešimtmečio pasaulinių skolinimo krizių poveikis sis- 
temai, ir pinigų suma, kurią vyriausybės ir tarptautinės skolinimo 
institucijos turėjo mobilizuoti, kad užkirstų kelią didžiulei grandi- 
ninei finansinių įsipareigojimų nevykdymo reakcijai, kaskart da- 
rėsi vis didesnė. Tai labai pavojinga tendencija. 

Taigi dabar mes galime suformuluoti blogo skolinimo proble- 


mą: norime, kad sistemoje būtų skolinto kapitalo. Norime, kad in- 

vestuotojai rizikuotų. Bet kartu norime sumažinti bet kurio žmo- 
gaus, banko, investicinio fondo, šalies ar grupės mėgdžiojančių 
investuotojų gebėjimą prisiskolinti tiek daug kapitalo, kad sukeltų 
visų domino kauliukų griūtį. Klausimas: kaip? 

Daugybė tariamų geoarchitektų teikia siūlymus, kaip jie pakeis- 
tų pasaulį spręsdami šią problemą. Henry Kissingeris sako, kad 
valstybėms reikia visoms drauge rasti būdą šioms rinkoms sutram- 
dyti. Kai kurie ekonomistai sako, jog į sistemos krumpliaračius 
mums reikia įberti smėlio - apmokestinti tam tikrus valiutų sando- 
rius arba skatinti vyriausybes įvesti ribotą kapitalo kontrolę. Kai 
kurie rinkos tipai sako, kad mums reikia pasaulio centrinio banko, 
kuris reguliuotų globalią ekonomiką taip, kaip JAV Federalinis re- 
zervas reguliuoja Amerikos ekonomiką. Dar kiti sako, jog mums 
reikia apriboti pinigų sumas, kurias gali paskolinti bankai. 

Mano nuomone, nė vienas iš šių sumanymų nebus įgyvendin- 
tas greitai, o daugelis jų tėra viso labo tuščios kalbos, dažnai sako- 
mos žmonių, nežinančių skirtumo tarp investicinio fondo ir ežio. 

Leiskite man pasiūlyti realistiškesnį būdą. Visų pirma mums 
reikia toliau eiti lėtai ir kukliai. Tuo noriu pasakyti: turime supras- 
ti, kad šiandieninė globali ekonominė sistema vis dar tokia nauja 
ir tokia sparti, jog netgi geriausi mūsų protai ne visai supranta, 
kaip ji veikia ir kas atsitinka, kai čia patraukiate svertą arba ten 
pasukate telefono aparato diską. Alanas Greenspanas visą gyve 
nimą tyrinėja tarptautinius finansus ir šiandien tapo vienu iš svar- 
biausių dabartinių finansų praktikų, bet kai 1998 m. gruodį jo pa- 
klausiau apie šiandieninę globalią finansų sistemą, jis atsakė reta 
vieša citata, kuri mus visus turėtų priversti būti kuklesnius. Jis 
pasakė: „Apie tai, kaip veikia ši nauja tarptautinė finansų sistema, 
per praėjusius dvylika mėnesių aš sužinojau daugiau, negu per 
praėjusius dvidešimt metų“. 

Odėltų, kurie siūlė į šios globalios ekonomikos krumpliaračius 


įberti truputį „smėlio“ irją truputėlį pristabdyti, atsakyčiau nema- 

nąs, kad būtų labai protinga berti smėlį į mechanizmo krumpliara- 
čius, kai vos numanote, kur apskritai yra tie krumpliaračiai. Įbėrus 
smėlio į tokio greito, gerai sutepto, nerūdijančio plieno mechanizmo 
krumpliaračius, jis gali ne tik sulėtėti. Jis gali sustoti - Žviegdamas, 
sulankstydamas metalą. Be to, kurjūs bersite smėlį, kai turite reikalų 
su fondo vadybininku, sėdinčiu Konektikute, kuris naudojasi mobi- 
liuoju telefonu, sparčiu modemuirinternetu, investuodamas Brazi- 
lijoje per Panamoje įsikūrusį ofšorinį bank? Sunku įberti smėlio į 
mikroschemą, o ką jau kalbėti apie kibernetinę erdvę. Negana to -tą 
pačią akimirką, kai imsite įvedinėti mokesčius valiutų sandoriams, 
dar daugiau bankų ir investicinių fondų iš Jungtinių Valstijų pa- 
bėgs į mažai reguliuojančias Kaimanų salas, kurios jau yra penktas 
pagaldydį bankininkystės centras pasaulyje. (Beje, Long- Teri Capital 
Management buvo valdomas iš Konektikuto, bet registruotas Kaima- 
nų salose.) Kai dėl tų, kurie nori sumažinti sumas, kurias bankai 
gali skolinti investiciniams fondams ar kylančioms rinkoms, aš tik 
atkreipčiau dėmesį, kad Amerikos bankų pramonė Vašingtone turi 
vienus iš stipriausių lobistų, ir šie bankai smarkiai priešinsis bet 
kokiems naujiems skolinimo apribojimams, kurie pažabotų jų gali- 
mybes ne tik prarasti pinigus, bet ir juos uždirbti. Gerai jau gerai, 
sakote, na, tada šalys turėtų įvesti kapitalo kontrolę, kad šie pinigai, 
pervedami iš šalies į šalį, negalėtų taip greitai ateiti ir išeiti. Dabar 
Kinijoje yra griežta kapitalo kontrolė, o 1998 m. Kinijos bankai, as- 
menys ir bendrovės įsigudrino tos kontrolės išvengti ir iš Kinijos 
nukreipti milijardus dolerių - pasinaudodami įvairiomis gudrybė- 
mis,- todėljie su tais pinigais galėjo lošti užsienyje ir nekontroliuo- 
jami Kinijos valstybės. Jei jau toks autoritarinis režimas kaip Kinijos 
iš esmės neįstengia įvesti kapitalo kontrolės, kaip, jūsų nuomone, tai 
padarys Brazilija? Pagaliau dar kiti reikalavo įsteigti pasaulio cen- 
trinį banką - pasaulio federalinį rezervą. Tai puikus sumanymas, 
bet tai negali įvykti greitai — tol, kol mes visi gyvename dviejuose 


šimtuose skirtingų šalių su dviem šimtais skirtingų vyriausybių. 

Taigi ar tai reiškia, kad mes negalime padaryti ničnieko? Ne. 
Gera Žinia ta, kad po 1998-1999 m. krizių rinka be jokio naujo 
reguliavimo arsmėlio krumpliaračiuose tam tikru mastu susidraus- 
mino. Visur buvo matyti to ženklų: kai kurių stambiausių pasaulio 
bankų - Barclays PLC, BankAmerica, United Bank of Switzerland visi 
vadovai 1998 m. buvo atleisti, kai jų bankai užfiksavo milžiniškus 
nuostolius iš prekybos ir skolinimo didelės rizikos kylančiose rin- 
kose. O Bankers Trust, per vieną 1998 m. ketvirtį praradęs 500 mili- 
jonų JAV dolerių, daugiausia iš sandorių Rusijoje, dėl to neteko 
savarankiškumo. Jį perėmė Deutsche Bank. 

Po šių galvakirčių visi stambieji bankai riboja skolintą kapitalą, 
atleidžia tuos fondų vadybininkus, kurie peržengė ribas, reikalau- 
ja didesnio skaidrumo iš tų, kuriems jie tebeskolina, ir rimčiau tik- 
rina ne tik kylančių rinkų mokėjimų balanso skaičius, bet irjų ope- 
racines sistemas, teisines sistemas bei visą programinę įrangą. 
Kitaip tariant, be jokių naujai priimtų įstatymų ar reguliavimų visi 
sistemoje ėmė rimčiau Žiūrėti į rizikos valdymo klausimą. Bankai 
ėmė dažniau klausinėti fondų vadybininkų: „Kokia jūsų bendra 
rizika ir kiek aš, kaip jūsų skolintojas, pažeidžiamas blogiausiu 
galimu atveju?“ Investuotojai pradėjo dažniau klausinėti fondų 
vadybininkų: „Kokie didžiausi pavojai, kuriuos jūs matote mums 
abiem, ir kaip mes apsaugoti?“ O TVF, JAV iždas ir fondų vadybi- 
ninkai vis dažniau ėmė klausinėti kylančių rinkų šalių: „Ką jūs 
darote, kad patobulintumėte savo finansų sistemą ir reguliuoja- 
mąją priežiūrą?“ bei „Kokie privačių ir valstybės pinigų srautai į 
jūsų šalį įplaukia ir iš jos išplaukia? Noriu tai žinoti nuolat ir tą 
pačią akimirką. 

Fondų vadybininkai pasimokė, kad ketindami ir toliau pritrauk- 
ti kapitalą, turės būti atviresni ir su savo investuotojais, ir su savo 
bankininkais. Londone pažįstu investicinio fondo vadybininką, 
kuris 1998 m. krizės įkarštyje savo klientams pranešė ką tik sukū- 


ręs tinklo svetainę. Prie jos buvo galima prieiti tik pasinaudojus 

klientų slaptažodžiais, bet kai čia patekdavote, kas dieną, tą pačią 
akimirką matydavote visas vietas, kur šis investicinis fondas buvo 
investavęs, kiek jis buvo investavęs skolinto kapitalo ir kokia kiek- 
vienos investicijos padėtis. Šis investicinio fondo vadybininkas 
man sakė: „Dabar aš Žinau, kad ketindamas pritraukti daugiau 
investicijų, turiu suteikti daugiau skaidrumo. Daug skolinto kapi- 
talo atėjo iš bankų, brukančių pinigus ir nežinančių, ką tuo pat 
metu bruka kiti bankai. Bankai elgėsi tarsi idiotai. Kasdien galėjau 
tą patį sakyti dvidešimčiai skirtingų bankininkų, o jie nežinotų. 
Kasdien skolinuosi lėšų, taigi pasibaigus kiekvienos dienos pre- 
kybai bankams teks primygtinai klausti, kad sužinotų, kokios yra 
visos mano paskolos. Jau matau, kad taip ima atsitikti. Dabar ban- 
kai sako: „Man nerūpi, kur tu pasiskolinai, bet aš noriu Žinoti, 
kaip mano tau paskolinti pinigai įtaikomi į visas tavo paskolas“. 

Vienintelis realus sprendimas - rasti būdą priimti šį ad hoc po- 
Žiūrį ir jį pratęsti į ateitį, - iki to laiko, kai bus galima sukurti kokią 
nors naują pasaulinę finansų reguliavimo sistemą. Jei Visi - nuo 
TVF iki Merrill Lynch ir iki mano tetos Bev - tiesiog dažniau užduo- 
tų visus šiuos klausimus ir nepaliautų jų uždavinėję, mes turėtu- 
me galimybę užkirsti kelią dviem iš penkių kitų krizių ir apriboti 
vienos iš penkių kitų krizių poveikį. Vienas iš svarbiausių dalykų, 
kurį TVF šiandien galėtų padaryti - bendradarbiauti su šalimis, 
kad užtikrintų, jog jos skelbia savalaikius ir patikimus kur kas 
detalesnius savo bendrų balansų variantus, tarp jų - vyriausybės 
neįvykdytus užsienio valiutos įsipareigojimus bei privataus sek- 
toriaus užsienio paskolų dydį ir mokėjimo terminus. Niekas taip 
nevaržo Žmogaus elgesio, kaip kitų Žmonių stebėjimas ir tikslus 
žinojimas, ką jūs ruošiatės daryti. 

„Stengiamės pasiekti, jog būtų išvengta išsišokimų, galinčių su- 
kelti pakankamai didelį pavojų ne tik žmonėms, kurie suklydo, bet 
ir daugybei nekaltų pašalinių Žmonių, - sakė Williamas J. McDo- 


nough, Niujorko Federalinio rezervo banko prezidentas, organi- 


562 THOMAS L. FRIEDMAN. „LEXUS“ IR ALYVMEDIS 


zavęs Long-Term Capital Management gelbėjimą, padedant priva- 
tiems bankininkams ir investuotojams. - Svarbiausia yra turėti in- 
formaciją irja dalytis. Jei mus pasiekia informacija, - o kartais tai 
tik kelių papildomų klausimų reikalas, - mes galime bankams pa- 
sakyti, jog mes reguliuojame dėl to, kad tas ar anas fondas perne- 
lyg išsipūtė, ojūs jam padedate per daug išsipūsti.“ 

Galbūt tai neatrodo labai patrauklu - kiekvieną sistemos daly- 
vį raginti, kad jis pasidarytų geresnis reguliuotojas, atviresnis sko- 
lininkas, sumanesnis investuotojas bei šiek tiek apdairesnis ban- 
kininkas ir skolintojas. Tačiau metas liautis save apgaudinėjus. 
Dar ilgai nebus pasaulio centrinio banko. Kompiuterių tinklų, pre- 
kybos centrų ir itin galingų asmenų pasaulyje -išjų iritin galingų 
investuotojų - esama kai kurių dalykų, kurių vyriausybės negali 
sustabdyti, ir kai kuriųjėgų, kurių vyriausybės negali visiškai kon- 
troliuoti. Todėl turime bendradarbiauti su esamomis institucijo- 
mis, siekdami sukurti geresnį finansų valdymą be pasaulio centri- 
nio banko, visiems įsakinėjančio, ką daryti. Akivaizdu, jog, kai 
rinkos Žaidėjai šiek tiek susidrausmina, o reguliuotojai rimtai Žiū- 
ri į savo pareigas, o TVF rimtai prižiūri, jie gali daryti drausmina- 
mąjį poveikį ir bent jau sumažinti dalį pernelyg didelio skolinto 
kapitalo, kuris gali grėsti sistemai kaip visumai. 

Daugiau tiesiog negalite tikėtis. Šiandieninės rinkos yra tokios 
didelės, tokios įvairios ir, atėjus internetui, darosi tokios sparčios, 
kad niekada negali būti apsaugotos nuo krizių. Šioje ateinančioje 
epochoje pasaulinės finansų krizės bus įprastos. Esant dabartinei 
pokyčių spartai ir tokiai daugybei šalių skirtingose prisitaikymo 
prie šios naujos globalėjimo sistemos pakopose, krizės bus daž- 
nos. Todėl, brangus skaitytojau, leisk man duoti vieną patarimą: 
prisirišk saugos diržus ir atlenk savo sėdynės nugarėlę bei padėk- 
lą į fiksuotą ir vertikalią padėtį. Nes ir pakilimai, ir bankrotai bus 
greitesni. Priprask prie to ir tiesiog, stenkis užtikrinti, kad skolintas 


sistemos kapitalas kokioje nors vienoje srityje taip neišaugtų, jog, 

galėtų priversti visą sistemą klestėti arba bankrutuoti. Jei kas nors 
sako, kad turi planą pašalinti visas šias krizes, - tiesiog jus mulki- 
na. Tiesą sakant, jums beskaitant šiuos žodžius, kur nors jau kyla 
kita pasaulinė finansų krizė. 

Įsivaizduokite, kad dalyvauti globalioje ekonomikoje šiandien 
tolygu vairuoti „Formulės-1“ lenktyninį automobilį, kuris kasmet 
darosi vis greitesnis. Kas nors visada atsitrenks į sieną ir sudau- 
Žys automobilį, ypač kai esama vairuotojų, kurie vos prieš keletą 
metų jodinėjo asilais. Alternatyvos dvi. Galima uždrausti „Formu- 
lės-1“ lenktynes. Tada niekada nebus jokių avarijų. Bet nebus ir 
jokios pažangos. Arba galima padaryti visa, kas įmanoma, kad 
sumažintumėte kiekvienos avarijos poveikį, tobulindami visas lenk- 
tynių puses. T. y. galima garantuoti, kad visada būtų greitosios 
pagalbos automobilis su gerai apmokyta gelbėjimo komanda ir 
daugybe skirtingų kraujo grupių kraujo. (Rinkos atitikmuo, - kad 
TVF, Didysis septynetas ir stambieji pasaulio centriniai bankai kri- 
tiniu atveju į rinkas galėtų įšvirkšti kapitalo ir taip užkirsti kelią 
sistemai gresiantiems žlugimams.) Tuo pat metu galima sukurti 
stipresnį kiekvieną „Formulės-1“ automobilį. (Rinkos atitikmuo — 
kiekvienam investuotojui, į kylančią rinką įdedančiam dešimtį cen- 
tų, išaiškinti, ar ji kuria operacinę sistemą ir programinę įrangą 
kapitalui tinkamai paskirstyti ir duoti pajamų, reikalingų sumokė- 
ti savo skolintojams.) Galima sutelkti dėmesį į geresnį vairuotojų 
mokymą. (Rinkos atitikmuo siekti, kad TVF, investuotojai ir ban- 
kai nuolat primygtinai reikalautų vis tikslesnių ir savalaikių duo- 
menų, kaip plėtojasi ekonomika ir kur plaukia kapitalas, ypač trum- 
palaikės lėšos.) Galiausiai aplink kelią reikėtų išdėstyti kiek 
įmanoma daugiau šieno ryšulių, kurie reikalingi tuo atveju, jei au- 
tomobilis pasidarytų nebevaldomas, ir perspėti vairuotojus, kad 
atsitrenkdami į šieną jie vos nesitrenkia į sieną. Betgi nepridėsite 
tiek šieno ryšulių, kad kliudytų lenktynėms. (Rinkos atitikmuo — 


budri bankininkystė ir finansų reguliavimas, automatiniai gran- 


564 THOMAS L. FRIEDMAN. „LEXUS“ IR ALYVMEDIS 


dinės pertraukikliai ir pavojaus varpai, kad problemas būtų gali- 
ma kuo anksčiau aptikti ir pašalinti.) 

Jei nenorite viso to daryti, tada jums nereikėtų prasidėti su „For- 
mulės-1“ lenktynėmis ir tapti bėgiku. Bet būkite atsargūs, nes kaip 
bėgiką jus šiame pasaulyje greičiausiai suvažinės „Formulės-1“ 


automobilis. 


Geopolitika globalėjimo amžiuje 


Šiai amerikiečių kartai nelengva suvokti, kokia svarbi globalėjimo 
epochoje Amerika yra pasauliui. Istorijos požiūriu Jungtinės Vals- 
tijos buvo arba izoliuotos ir laikėsi nuošaliai nuo pasaulio reikalų, 
arba buvo priverstos aktyviai dalyvauti pasaulio reikaluose - mo- 
raliniame kryžiaus Žygyje atremti kitą agresyvią grasančią valsty- 
bę. Izoliaciją lengva paaiškinti ir suprasti. Dalyvavimą dvipolio 
pasaulio reikaluose - didelei, grasančiai, branduoliniais ginklais 
apsiginklavusiai sovietų meškai vis urzgiant kitoje pusėje - buvo 
lengva paaiškinti ir suprasti. Tačiau nelengva paaiškinti ir suprasti 
įsitraukimą į reikalus pasaulio, kuriame daugiausia pelnosi ir vienin- 
telė didžioji valstybė yra Jungtinės Valstijos, kuriame daug antrinių 
valstybių irjokios tiesiogiai matomos grėsmės, bet jame daug mažų 
grėsmių bei abstrakti, sudėtinga palaikytina globalėjimo sistema. 
Bet tai mūsų pasaulis, ir šiame pasaulyje mes negalime izoliuotis 
arba laukti, kol koks nors menkas varžovas taps grėsmingu priešu. 

Kaip minėta anksčiau, Amerika yra geopolitikos Michaelas Jor- 
danas. Puiku būti Michaelu Jordanu ir, pasak reklamos, daugybė 
žmonių norėjo būti tokie, kaip Mike'as. Bet kad ir koks buvo Mi- 
chaelas Jordanas, jis buvo niekas be NBA su jos dvidešimt devy- 
niomis komandomis ir globaliomis televizijos sutartimis jo įgū- 
džiams demonstruoti. Taip ir su Amerika. Mes esame niekas be 
viso kito pasaulio, o pasaulis be mūsų negali klestėti. Galbūt kitos 


valstybės nori ištaškyti Amerikos smegenis. Bet, išskyrus itin ga- 

lingus piktus vyrus, didžiuma pasaulio taip pat supranta, kad be 
stiprios Amerikos pasaulis būtų kur kas mažiau stabilus. 

Subalansuotam globalėjimui reikia stabilios galios struktūros, 
irjokia šalis tam nėra svarbesnė už Jungtines Valstijas. Visas inter- 
netas ir kitos technologijos, kuriamos Silicio slėnyje, kad po pasau- 
lį nešiotų skaitmeninius balsus; vaizdo įrašai bei duomenys, visa 
prekyba bei finansinė integracija, skatinamos tų naujovių, ir visas 
per tai sukuriamas turtas — visa tai yra pasaulyje, stabilizuotame 
gerybinės didžiosios valstybės, kurios sostinė —- Vašingtone, Ko- 
lumbijos apygardoje. Tai, kad jokios dvi didesnės šalys nekariavo 
nuo tada, kai jose abiejose atsirado McDonald's, iš dalies yra dėl 
ekonominės integracijos, bet taip pat ir dėl Amerikos galios ir noro 
tą galią panaudoti prieš tuos, kurie grasintų globalėjimo sistemai — 
nuo Irako iki Šiaurės Korėjos. Be nematomo kumščio nematoma 
rinkos ranka niekada nepaveiktų. 

Rinkos veikia ir klesti tik tada, kai laiduojamos nuosavybės tei- 
sės ir galima priversti jas vykdyti, o tam, savo ruožtu, reikia politi- 
nės struktūros, ginamos ir remiamos karine galia. „Ekonomikos ir 
informacijos augimo epochoje nepaisyti karinio saugumo vaid- 
mens - tai tarsi pamiršti deguonies svarbą kvėpavimui“,- paste- 
bėjo Harvardo universiteto valdymo specialistas Josephas Nyejau- 
nesnysis. Iš tiesų McDonald's negali klestėti be McDonnell Douglas, 
JAV karinių oro pajėgų lėktuvo „F-15“ konstruktorės. O nemato- 
mas kumštis, išlaikantis pasaulį saugų, kad klestėtų Silicio slėnio 
technologijos, yra vadinamas JAV kariuomene, Karinėmis oro pa- 
jėgomis, Laivynu ir Jūrų pėstininkais. Už šias kovines pajėgas ir 
institucijas sumoka Amerikos mokesčių mokėtojų doleriai. 

Nepaisant pagarbos Silicio slėniui, sumanymai ir technologi- 
jos patys savaime nelaimi ir neplinta. „Geriems sumanymams ir 
technologijoms dar reikia stiprios valstybės, kuri šiuos sumany- 
mus paremia pavyzdžiu ir šias idėjas gina, nugalėdama mūšio 


lauke, - sako užsienio politikos istorikas Robertas Kaganas. - Jei 

mūsų sumanymus ir technologijas remtų mažesnė valstybė, jie ne- 
būtų globaliai paplitę, kaip yra dabar. Kai savo netikusius suma- 
nymus rėmė stipri valstybė, Sovietų Sąjunga, jie buvo paplitę dau- 
giau nei pusę amžiaus.“ 

Šis dalykas šiandien tiesiog per lengvai pamirštamas. Pernelyg 
daugeliui vadovaujančių darbuotojų Silicio slėnyje jau nėra geogra- 
fijos ar geopolitikos. Tėra akcijų opcionai ir elektronai. Kai 1998 m. 
lankydamasis Silicio slėnyje itin tipiško specialisto vadovaujančio 
darbuotojo paklausiau, kada jis paskutinįsyk kalbėjęs apie Iraką ar 
Rusiją arba kokį nors užsienio karą, jis išdidžiai atsakė: „Ne daž- 
niau kaip kartą per metus. Mums Vašingtonas nė nerūpi. Pinigus 
išgauna Silicio slėnis, o paskui švaisto Vašingtonas. Noriu kalbėtis 
apie žmones, kuriančius turtą ir darbus. Nenoriu kalbėtis apie pa- 
vojingus ir bergždžius žmones. Jei man nerūpi savo šalies turto nai- 
kintojai, kodėl man turėtų rūpėti kitos šalies turto naikintojai?“ 

Ši nuomonė, kad Vašingtonas yra priešas ir kad bet koks ten 
sumokėtas mokesčių doleris — iššvaistytas doleris, yra absurdiška. 
Silicio slėnyje paplitęs posakis, kad „ištikimybė yra tiesiog vienas 
pelės mygtuko spustelėjimas“. Tačiau taip galima nueiti per toli. 
Vadovaujantys darbuotojai čia giriasi maždaug taip: „Mes - ne 
Amerikos bendrovė. Mes esame IBM JAV, IBM Kanada, IBM Austra- 
lija, IBM Kinija“. Nejaugi? Na,jei taip, - kai kitą kartą Kinijoje IBM 
Kinija pateks į bėdą, pagalbos kreipkitės į Jiang Zeminą. Kai kitą 
kartą Kongresas Azijoje uždarys dar vieną karinę bazę, - ojums tai 
nerūpi, nes jums nerūpi Vašingtonas -šaukitės Microsoft laivyno, 
kad Ramiajame vandenyne apsaugotų jūrų kelius. Kai kitą kartą 
pirmakursiai respublikonai norės uždaryti daugiau JAV ambasa- 
dų, šaukitės Ariazon.com, kad užsisakytumėte naują pasą. 

Žinoma, galbūt atrodo neteisinga, kad Amerika prisiima ne- 
proporcingai didelę globalėjimo palaikymo naštą. Tai reiškia, kad 
daugybė gyvena be rūpesčių, ir daugelis iš jų, taip kaip prancūzai, 
sėdės mums ant sprando, tuo tarpu visąlaik kritikuodami. Tai su- 

siję su geopolitinio kūrėjo vaidmeniu. Vis dėlto nei nematomas 
kumštis, nei nematoma ranka nebus veiksminga dar ir be dosnios 
rankos. Dosni ranka reiškia, kad Amerika pasirengusi panaudoti 
savo turtą, kad sumokėtų truputį daugiau už kitus, stabilizuotų 
sistemą ir ištiestų dosnesnę pagalbos ranką kitiems sistemai stabi- 
lizuoti. Kodėl gi ne? Kas iš šios sistemos turi daugiausia naudos? 
Ar kada nors girdėjote Michaelą Jordaną skundžiantis dėl to, kad 
jam ant nugaros reikia nešti savo komandą ar netgi visą NBA? 
Tai nereiškia, kad Amerikai visąlaik reikia visur įsitraukti arba 
visur už viską mokėti. Esama reikšmingų, svarbių vietų ir nežy- 
mių, nesvarbių vietų, o diplomatija susijusi su skirtumo tarp tų 
dviejų supratimu ir žinojimu, kaip mobilizuoti kitus veikti ten, kur 
mes negalime ar neturėtume eiti vieni. Bet tikroji priežastis, kodėl 
mums reikia Jungtinių Tautų, TVF, NATO, Pasaulio banko ir įvai- 
rių pasaulio plėtros bankų paramos - ta, kad jie investuoja skolin- 
tą kapitalą ir padidina mūsų galią bei mūsų pagalbą. Kai mes pa- 
dedame dolerį į Azijos plėtros banką, jis daug kartų perskolinamas, 
kad skatintų skurdo mažinimą ir laisvąsias rinkas. Mokėdami sa- 
vo JI mokesčius, finansuojame taikos palaikymo operacijas visa- 
me pasaulyje, kurios remia mūsų interesus, ir nerizikuojame ame- 
rikiečių gyvybėmis. Be to, šios daugiašalės institucijos toms 
valstybėms, prisitaikančioms prie Amerikos geopolitinio vadova- 
vimo, suteikia pojūtį, kad jos dalyvauja priimant sprendimus. Pa- 
laikyti tą pojūtį yra svarbu, jei Amerika nori išlikti vykusi kūrėja. 
Akivaizdu, kad siekiant tokią politiką išlaikyti tiems, kurie rū- 
pinasi Amerikos internacionalizmu, reikės sudaryti naują koalici- 
ją jam paremti. Rinkimų apygarda, penkiasdešimt metų palaikiusi 
Amerikos internacionalizmą ir vertinusi Amerikos svarbą likusiam 
pasauliui, buvo vadinamasis rytinės pakrantės įtakingų intelektu- 
alų sluoksnis. Tas rytinės pakrantės įtakingas sluoksnis, koks jis 
yra darir šiandien, neturi daug įtakos „esu kvailys ir tuo didžiuo- 


juosi“ tipo kongresmenams ir senatoriams, kurie net neturi pasų ir 

giriasi, kad niekada neišvyksta iš šalies. Administracijai, kad ir ko- 
kia partija būtų valdžioje, reikės draugėn suvesti naujus globalizuo- 
tojus — nuo programinės įrangos kūrėjų iki Žmogaus teisių aktyvis- 
tų, nuo Ajovos ūkininkų iki aplinkosaugos aktyvistų, nuo pramonės 
eksportuotojų iki moderniųjų technologijų surinkimo linijų darbuo- 
tojų, - kad būtų sudaryta nauja dvidešimt pirmojo amžiaus koalici- 
ja, galinti apginti laisvąją prekybą ir Amerikos internacionalizmą. 

Žinau, kad tai nebus lengva. Šaltojo karo metu amerikiečiai bu- 
vo pasirengę mokėti bet kokią kainą ir išlaikyti bet kokią naštą, nes 
būta įtikinamo ir tiesioginio suvokimo, kad ant kortos pastatyti jų 
namai ir gyvenimo būdas. Tačiau didelė dauguma taip nemano 
apie Šiaurės Korėją, Iraką ar Kosovą, ir nors Rusija Amerikai gal- 
būt vis dar gali kelti mirtiną grėsmę, šiuo metu taip nėra. Štai kodėl 
amerikiečiai dabar atsiduria keistoje atsakingų už viską padėtyje, 
tuo tarpu už nieką nenori Žūti. 

Dar ir dėl to globalėjimo epochoje mažėja baudžiamųjų akcijų 
prieš sukilėlius; daugėja vaikų priežiūros. Mažėja mūšių dėl kiek- 
vieno namo; daugėja sparnuotųjų raketų. Mažėja „žaliųjų berečių“; 
daugėja JI „Žydrųjų šalmų“. Regis, kad šiandieniniame pasaulyje 
nėra karo, kurį Amerika gali ilgam pralaimėti užsienyje, ir nėra karo, 
kurį ji gali ilgam palaikyti namuose. Todėl kai šiandien Amerikos 
prezidentas susiduria su karine grėsme, pirmas jo klausimas nėra 
toks: „Kokia strategija bus veiksminga, kad iš pamatų padarytume 
galą šiai grėsmei?“ Greičiau jo pirmas klausimas toks: „Kiek man 
reikia užmokėti, kad ši laida būtų parodyta per CNN ir aš galėčiau 
tuo nebesirūpinti?“ Visa sulaikoma, bet niekas nesprendžiama. 

Amerika iš tikrųjų yra gerybinė hegemonė ir privertėja. Bet isto- 
rija mus dar moko, kad jei šis nenoras nueina per toli, visos siste- 
mos stabilumui gali kilti grėsmė. Ilinojaus universiteto tarptauti- 
nės istorijos profesorius emeritas Paulas Schroederis yra vienas iš 
didžiųjų dvidešimtojo amžiaus tarptautinių istorikų. Kartą jis man 


pastebėjo: „Jei pažvelgsite į istoriją, santykinės taikos laikotarpiai 

yra tie, kai esama patvaraus, stabilaus ir pakenčiamo hegemono, 
kuris pritaiko ir palaiko minimalias būtinas Žaidimo normas ir 
taisykles. Tas hegemonas visada sumoka neproporcingai didelę 
kolektyvinių išlaidų dalį, netgi atsisako palankių užkariavimo pro- 
gų arba kitaip susilaiko, kad tik nesukeltų pasipiktinimų ir užtik- 
rintų, jog sistema kitiems liktų pakenčiama“. 

Tai tinka, pavyzdžiui, kalbant apie vadinamąją Vienos sistemą 
nuo 1815 iki 1848 m., kurioje vyravo Britanija ir Rusija, du atitolę, 
bet palyginti gerybiniai hegemonai, vertę laikytis pagrindinių tai- 
syklių, bet ir sudarę sąlygas daugybei vietinės autonomijos ir gero- 
vės. Be to, tai tinka vadinamuoju Bismarcko laikotarpiu - Vokieti- 
joje nuo 1871 iki 1890 m. 

„Sunkumas, - sako Schroederis, - atsiranda tada, kai gerybinė 
hegemoninė valstybė, atsakinga už sistemos stabilumą, negali ar 
nenori mokėti neproporcingai didelių išlaidų, kad tai padarytų, 
arba jos hegemonija pasidaro nepakenčiama ir grobuoniška, o ne 
gerybinė, arba kai pakankamai veikėjų sukyla prieš jos taisykles ir 
primygtinai reikalauja kitos sistemos, kuri tam hegemonui gali ne- 
duoti naudos.“ 

Kaip tik to mes privalome išvengti. Globalėjimo sistema negali 
išlikti be aktyvios ir dosnios Amerikos užsienio politikos. Dėme- 
sio, Kinart pirkėjai: be budinčios Amerikos nebus tiesiogiai prisi- 


jungusios Amerikos. 


Alyvmedžiai globalėjimo amžiuje 


Po to, kai ši knyga buvo pirmąkart išleista, suruošiau savo bičiu- 
liui iš San Francisko knygų siuntinį. Į mano namus jo paimti atėjo 
pasiuntinys. Jis buvo stambaus sudėjimo, vidutinio amžiaus juo- 
daodis amerikietis, ir aš jį pakviečiau į virtuvę palaukti, kol pasira- 
šinėjau ir pakavau knygas. Sėdėdamas prie mano virtuvinio stalo, 
jis paėmė knygą ir ėmė sklaidyti. Po kelių minučių padėjo knygą ir 

man pasakė: „Taigi „Lexus“ — tai reiškia technologijas ir kompiu- 
terius, ir panašiai?“ 

„Teisingai,“ - pasakiau aš. 

„Oalyvmedis - tai reiškia bendruomenę ir šeimą, ir panašius 
dalykus.“ 

„Teisingai, - pasakiau aš. - Supratote!“ 

„Vai pasakykite man štai ką, - paklausė jis, - kur visame tame 
Dievo vieta? Aš buvau mūsų Viešpaties Jėzaus Kristaus akivaiz- 
doje. Kurjis?“ 

Turėjau sukikenti — tik todėl, kad kalbantis su žmonėmis apie šią 
knygą tą klausimą man užduodavo tiek daug kartų. Tikrai, tarp 
dažniausiai man užduodamų klausimų yra tokie: „Ar kibernetinėje 
erdvėje yra Dievas? Kaip šiame Sparčiajame pasaulyje man užau- 
ginti vaikus? Kaip tai paveiks mane ir mano bendruomenę?“ Ma- 
nau, kad visi trys šie klausimai kyla iš to paties šaltinio. Tai žmonės, 
klausiantys: net jeigu bus tinkama subalansuoto globalėjimo politi- 
ka, geopolitika, geockonomika ir geovadyba, esama kitų, mažiau 
apčiuopiamų politikų, kurias reikia atsiminti - alyvmedžių porei- 
kius mumyse: poreikį bendruomenės, dvasinės prasmės ir vertybių, 
su kuriomis auginti mūsų vaikus. Kad globalėjimas būtų subalan- 
suotas, tuos dalykus irgi reikia ginti bei puoselėti. Vien apie šias 
temas būtų galima parašyti knygą. Leiskite man čia bendrais bruo- 
žais nubrėžti planą, kaip apie jas būtų galima pradėti mąstyti. 

Pradėkime nuo religijos klausimo. Ar kibernetinėje erdvėje yra 
Dievas? Tai priklauso nuo to, koks jūsų požiūris į Dievą. Jei jūsų 
požiūris į Dievą yra toks, kad jis savo buvimą leidžia pajusti per 
dievišką įsikišimą, per Dievo ranką, veikiančią pasaulyje, tada jums 
reikėtų pasakyti, kad Dievo kibernetinėje erdvėje arba nėra, arba ki- 
bernetinė erdvė jus padarė ateistu. Nes sunku žvelgti į kibernetinę 
erdvęirsakyti, kadjai pavidalą suteikia Dievo ranka, turint omeny- 
je, jog kibernetinėje erdvėje populiariausios svetainės yra pornogra- 
fija, lošimai ir popmuzika. Iš tikrųjų, sakoma, kad pasauliniame tin- 

kle dažniausiai vartojami triraidžiai žodžiai yra „sex“ ir „MP3“- 
roko muzikos perkėlimo protokolas, -o ne „God“ (Dievas). 

Mano požiūris į Dievą, išaugęs iš manosios žydiškos tradicijos, 
yra kitoks. Aš pritariu postbibliniam požiūriui į Dievą. Pagal Bib- 
liją, Dievas visada kišasi. Jis atsakingas už mūsų veiksmus. Jis 
baudžia blogąjį ir atlygina gerajam. Pagal postbiblinį Dievo suvo- 
kimą, mes Dievo dalyvavimą lemiame savo pasirinkimais ir savo 
sprendimais. Postbibliniame požiūryje į Dievą, remiantis žydų tra- 
dicija, Dievas visada nematomas —ar kibernetinėje erdvėje, ar miesto 
rajono prekybos centre, -o tam, kad jūsų kambaryje būtų Dievas — 
ar tikrame kambaryje, ar pokalbių svetainėje, - jums reikia jį ten 
įsivesti savo elgesiu, dorais ar nedorais pasirinkimais ir pelės myg- 
tuko spustelėjimais. 

Mano mokytojas rabinas Tzvi Marxas atkreipė mano dėmesį, kad 
Izaijo knygos eilutėje sakoma: „Tuesi mano liudytojas. Aš esu Vieš- 
pats“. Pasak rabino Marxo, antrojo amžiaus komentatoriai rabinai 
aiškino, kad ta eilutė reiškia: „Jei tu esi mano liudytojas, aš esu Vieš- 
pats. Ojei tu nesi mano liudytojas, aš nesu Viešpats“. Kitaip tariant, 
aiškino rabinas Marxas, jei mes Dievo dalyvavimo neliudijame savo 
gerais darbais, Jis nedalyvauja. Jei mes nesielgiame taip, tartum Jis 
viską tvarkytų, Jis ir netvarko. Postbibliniame pasaulyje mes mano- 
me, kad nuo pirmosios pasaulio dienos Dievas žmogui leido rinktis, 
kai Jis Adomui patikėjo teisingai nuspręsti, kurį vaisių valgyti Ede- 
no sode. Mes esame atsakingi už tai, kad Dievo dalyvavimas reikš- 
tųsi tuo, ką 195 darome. Priežastis, kodėl šis klausimas kibernetinėje 
erdvėje yra aštriausias — ta, kad ten niekas kitas neatsako. Niekur 
šiandieniniame pasaulyje nerastumėte Dievo žmogui suteiktos di- 
desnės laisvės rinktis, negu kibernetinė erdvė. 

Todėl tam pasiuntiniui man reikėtų pasakyti, kad Dievo kiber- 
netinėje erdvėje nėra, bet Jis nori ten būti, - bet tik mes Jį galime ten 
atvesti atitinkamai elgdamiesi. Dievas sveikina tokios žmogaus 


laisvės visatą, nes Jis žino, kad pasaulyje Jis reiškiasi tiktai vie- 

ninteliu būdu - ne kišdamasis, bet jei mes visi pasirenkame šven- 
tybę ir moralę aplinkoje, kurioje mes galime laisvai rinktis bet ką. 
Kaip tai išreiškia rabinas Marxas: „Postbibliniame žydų požiūryje 
į pasaulį negali būti doras, jei nesi visiškai laisvas, nes jei nesi 
laisvas, tau iš tikrųjų nesuteikta galia, o jei nesuteikta galia, pasi- 
rinkimai nėra vien tik tavo. Dievas apie kibernetinę erdvę sako, 
kad ten tu iš tiesų esi laisvas, ir aš tikiuosi, kad rinksies teisingai, 
nes jei taip darysi, aš ten būsiu“. 

Globalėjime arba internete nėra nieko, kas panaikintų idealų ar 
žmogaus elgesį varžančių kodeksų poreikį. Juo labiau mes nuo šios 
technologijos esame priklausomi, tuo labiau mums reikia prie jos 
prieiti apsiginklavus savo idealais irsuvaržymo kodeksais. „Tikroji 
priežastis, kodėl Dievas taip labai nori būti kibernetinėje erdvėje ir 
kodėl mes turėtume norėti, kad jis ten būtų, - įrodinėja Izraelio religi- 
nis filosofas Davidas Hartmanas, - ta, kad kai kuriais atžvilgiais 
kibernetinė erdvė yra pasaulis, apie kurį kalbėjo pranašai - „vieta, 
kur visa žmonija gali būti suvienyta ir visiškai laisva. Pavojus tas, 
kad mes žmoniją kibernetinėje erdvėje vienijame — visi kalbame vie- 
na kalba, visi naudojamės tom pačiom priemonėm, bet be Dievo“. 
Mes tikrai nenorime vienyti Žmonijos per internetą be jokios verty- 
bių sistemos, be jokių filtrų, be jokios kitos alternatyvios prasmės, 
išskyrus verslą, ir be jokio kito alternatyvaus požiūrio į žmones, 
kaip tik į vartotojus, ieškančius mažiausios kainos. 

Bet šių labai reikalingų vertybių išmokstama autonomiškai, ne 
internete. Vienintelis būdas, kaip žmonės internete ras Dievą -jei 
jie Jį ten atsineš savo galvose ir širdyse, ir elgesiu - pasinaudodami 
vertybėmis, kurių jie išmoksta žemiškame pasaulyje - savo tėvų 
namų ar savo bendruomenės, bažnyčios, sinagogos, šventyklos ar 
mečetės alyvmedžių giraitėse. 


Tai veda prie kito dažnai užduodamo alyvmediško klausimo: kaip 
man savo vaikus parengti Sparčiajam pasauliui? Kur kas daugiau 
tėvų Amerikoje ėmė apie tai mąstyti, suvokę, kad Žinių praneši- 

muose apie 1999 m. šaudymus Columbine vidurinėje mokykloje 
buvo dvi santrumpos, kurių jie niekada anksčiau Žiniose nematė 
drauge: NRA ir AOL. Tai, kad NRA, Nacionalinė šautuvų asocia- 
cija, turėtų jaustis kalta dėl Columbine žudynių, nebuvo ir kalbos. 
Supratimas, kad du vidurinės mokyklos jaunuoliai sugebėjo pasi- 
naudodami savo kišenpinigiais sukaupti arsenalą, kuriame buvo 
„Intratec AB-10“ —antjo nelieka pirštų antspaudų, ypač galingas, 
sukarintos organizacijos kovinis ginklas, 9 milimetrų kalibro ka- 
rabinas „Hi-Point“, nupjautavamzdis daugiašūvis šratinis šautu- 
vas ir nupjautavamzdis dvivamzdis šratinis šautuvas, turėtų pri- 
versti susigėsti bet ką, kas priešinasi ginklų kontrolei. 

O kaip dėl AOL, America Online, interneto paslaugų teikėjo, pri- 
glaudusio Erico Harriso, vieno iš moksleivių žudikų, iškreiptą sve- 
tainę? AOL tinklo skelbimai, priskiriami p. Harrisui, buvo instruk- 
cijos, kaip pasidaryti savadarbes bombas („šrapnelis labai 
svarbu“), piešinys gyvo padaro, laikančio šratinį šautuvą ir peilį, 
stovinčio ant kaukolių krūvos, ir dainos žodžiai: „Nedarau to, kas 
nepatinka. Kas nepatinka, tą nudedu“. 

Armums, kaip tėvams, reikėtų nerimauti dėl interneto kaip dėl 
„Intratec“? Trumpas atsakymas: ne. AOL nėra NRA atitikmuo, - 
bet tai ne viskas. Internetui persikeliant į pačius mūsų gyvenimus - 
į tai, kaip naujame tūkstantmetyje mes bendraujame, mokomės, 
verslaujame - mums reikia prisiminti esmę: kas internetą daro tokį 
įdomų ir keliantį nerimą - tai, kad jis, kitaip nei, pavyzdžiui, The 
New York Times, neturi redaktoriaus, leidėjo ir cenzoriaus. Jūs ir 
jūsų vaikai bendraujate su visiškai nepridengtu kompiuterių tin- 
klų. Bet būtent todėl, kad internetas yra tokia neutrali, laisva, atvi- 
rairnereguliuojama prekybos, švietimo ir bendravimo priemonė, 
naudojantis šia technologija svarbi asmeninė nuomonė ir atsako- 
mybė. Vienintelis tikras filtras yra tas, kurį jūsų vaikai atsineša 
savo galvose ir širdyse, kai jie prisijungia tiesiogiai, o kadangi vai- 
kai dažnai neturi nuomonės mikroschemos, dar svarbiau, kad tė- 


vai ir ugdytojai ją parūpintų. Jei mes visi neprisiimsime atsakomy- 

bės už vidinės programinės įrangos įtaisymą savo vaikų galvose, 
kad jie tinkamai galėtų bendrauti su šia nepridengta technologija, 
mums iškils problemų. 

Užaugaumažame Mineapolio priemiestyje. Reikėjo eiti mažiau- 
siai valandą nuo savo namų, kad susirasčiau problemą. Internete 
problema yra vos už kelių pelės mygtuko spustelėjimų. Galite nu- 
klysti į virtualią neonacių aludę ar pornografo biblioteką, įsilaužti 
į NASA kompiuterius arba nusibastyti į Sorbonos biblioteką, ir 
nėra nieko, kas jus sustabdytų ar nukreiptų. Kitaip tariant, juo la- 
biau internetas mus visus daro transliuotojais, mokslininkais, var- 
totojais ir mažmenininkais, ir, deja, visus — galimais bombų ga- 
mintojais, tuo svarbiau, kad mūsų mokytojai, tėvai ir bendruomenės 
vis dėlto mus visus darytų piliečiais. Tą darbą galima atlikti tik 
autonomiškai. Internetas ir kompiuteriai yra tik priemonės - pui- 
kūs įrankiai, galintys nepaprastai išplėsti ir padidinti galimybes. 
Vis dėlto jums reikia žinoti, ko nusitverti ir kaip jas įveikti. Šios 
priemonės jums gali pagelbėti mąstyti, bet jos negali jūsų padaryti 
sumaniais. Jos gali peržiūrinėti ir ieškoti, bet negali spręsti. Jos gali 
jums suteikti galimybę bendrauti skersai ir išilgai, bet negali jūsų 
nieko išmokyti apie tai, kaip būti geru kaimynu. Jos gali jums su- 
teikti galimybę prisiliesti prie daugelio žmonių gyvenimų, bet jos 
negali pasakyti, ką kalbėti PTA susirinkime arba kodėl tai sakyti. 
Tai interneto vaikų auklėjimo paradoksas. Geriausia, ką tėvai gali 
nuveikti parengdami savo vaikus interneto amžiui -jų nemokyti 
apie narkotikų mišinius, daugiau moderniųjų technologijų įgū- 
džių, nepirkti savo vaikams sparčiausių modemų ir kompiuterių, 
o verčiau pabrėžti senamadiškesnius pagrindus. Juo spartesni jū- 
sų vaikų modemai, juo greičiau jie gali tiesiogiai prisijungti, tuo 
tvirtesnė privalo būti jų asmeninė programinė įranga, jei norite, 
kad jiems sektųsi. Asmeninė programinė įranga gali būti sukurta 
tik senamadiškai: pabrėžiant skaitymą, rašymą ir aritmetiką, baž- 


nyčią, sinagogą, šventyklą, mečetę ir šeimą. Šių dalykų negalima 


IV. AMERIKA IR SISTEMA 575 


perkelti iš interneto; juos gali įkrauti tik tėvai ir mokytojai, kunigai 
ir rabinai. Štai kodėl, jei aš turėčiau vieną troškimą, jis būtų toks: 
kad ant kiekvieno parduodamo modemo būtų vyriausiojo gydyto- 
jo perspėjimas. Jame būtų rašoma: „Nuomonė neįdėta“. Tai jūs 


turite suteikti patys -senamadiškai, po alyvmedžiu. 


Pradėjau šią knygą nuo Kaino ir Abelio aptarimo, o ją baigsiu ap- 
tardamas Babelio bokštą. Kokia buvo Babelio bokšto problema? 
Argi tai ne tas pats, apie ką šiandien svajoja globalizuotojai - apie 
pasaulį, kuriame mes visi kalbame ta pačia kalba, turime tą pačią 
valiutą, laikomės tos pačios buhalterinės apskaitos? Kaip tik jų 
vienodumas bibliniais laikais pasaulio žmonėms leido bendradar- 
biauti ir pastatyti tą Babelio bokštą — bokštą, kuris iš tikrųjų galėtų 
siekti dangų. Vieną popietę apie tai šnekėjausi su savo draugu 
rabinu Marxu, kai jis staiga pakėlė akis nuo savo kavos puodelio ir 
paklausė: „Ar Babelio bokštas buvo pirmasis interneto variantas?“ 
Šiaip ar taip, internetas irgi kažkuo panašus į visuotinę kalbą ana- 
pus kokios nors atskiros kultūros ribų. Jis yra visuotinis bendravi- 
mo būdas, kuris, bentjau iš pirmo žvilgsnio, regis, mus visus daro 
vienus kitiems suprantamus, net jeigu mes ne visi kalbame ta pa- 
čia kalba. Jis mums sudaro sąlygas susisiekti su visokiais žmonė- 
mis, su kurias niekada nesidalijome alyvmedžių giraite. 

Tačiau ką Dievas padarė Babelio bokštui? Jis padarė jam galą. 
Kaip jis jam padarė galą? Priversdamas visus Žmones kalbėti skir- 
tingomis kalbomis tam, kad jie nebegalėtų bendradarbiauti. Kodėl 
Dievas tai padarė? Rabinas Marxas tai aiškina štai kaip: „Iš dalies 
Dievas taip padarė todėl, jog Jis manė, kad statydami bokštą į dan- 
gų Žmonės mėgina peržengti savo Žmogiškas ribas, ir tam tikra 
prasme tai galėtų Jam mesti iššūkį. Bet Jis sunaikino bokštą dar ir 
todėl, kad jų bendrą kalbą ir požiūrį laikė galų gale nužmoginan- 
čiais. Tai neigė visą vyrų ir moterų individualumą visuotinės kal- 


bos ir visuotinio projekto naudai. Dėl to Dievo sprendimas ir jo 

bausmė buvo padaryti galą bokštui, priverčiant visus žmones kal- 
bėti skirtingomis kalbomis“. 

Tai buvo Dievo metodas sugrąžinti žmones prie ryšio ir pusiau- 
svyros sujų alyvmedžiais, kurie atspindi jų individualybę irjų ypa- 
tingus ryšius su vieta, bendruomene, kultūra, gentimi ir šeima. 

Taip, globalėjimas ir internetas gali suvesti žmones, kurie nie- 
kada anksčiau nebuvo niekaip susiję - tokius kaip mano mama ir 
jos interneto bridžo partneriai prancūzai. Bet užuot subūrusi nau- 
jas bendruomenes, ši technologija dažnai tik sukelia apgaulingą 
ryšio ir artimumo pojūtį. Tai tarsi vienas su kitu bendrautų du 
pranešimų gavikliai. Ar mes iš tiesų galime su kitais susisiekti el. 
paštu ar interneto bridžu arba pokalbių svetainėse? Ar visos šios 
norminančios technologijos mums tik suteikia galią susisiekti su 
tolimu pasauliu, tuo tarpu atleisdamos mus nuo tikro darbo, kurio 
reikia užmegzti santykius ir burti bendruomenę su kaimynystėje 
gyvenančiais žmonėmis? Kolorado kalnuose važinėdamas slidžių 
keltuvais aukštyn, kalbėdavausi ir susipažindavau su žmonėmis 
iš viso pasaulio. Iki šiol važinėju keltuvais, bet dabar kiekvienas 
turi mobilųjį telefoną. Todėl, užuot keltuvuose susipažinęs su žmo- 
nėmis iš viso pasaulio, dabar aš tik atsitiktinai nugirstu jų pokal- 
bius mobiliaisiais telefonais su jų kontoromis visame pasaulyje. 
Man tai tikrai nepatinka. El. paštas neburia bendruomenės, o daly- 
vavimas PTA susirinkime buria. Pokalbių svetainė neburia ben- 
druomenės, o bendra veikla su kaimynais kreipiantis su prašymu 
į miesto valdžią dėl naujo kelio buria. Armes iš tiesų galime subur- 
ti kibernetines bendruomenes, kurios pakeis tikras bendruomenes? 
Labai abejoju. Štai kodėl aš, pavyzdžiui, nenustebsiu, jei vieną kar- 
tą pabudęs aptiksiu, kad Visagalis internete sukėlė krachą - lygiai 
taip, kaip jis pasielgė su Babelio bokštu. 

Tebegalvoju apie tą jauną kuveitietį, su kuriuo susipažinau in- 
terneto kavinėje Kuveite ir kuris man pasakė: „Kai buvau studen- 


tas, interneto neturėjome. Teturėjome keletą liberalių profesorių, su 

kuriais tyliai susitikdavome jų namuose ir šnekėdavomės apie po- 
litiką. Būdamas studentas dabar, gali sėdėti namuose ir šneku- 
čiuotis su visu pasauliu“. Bet, prisipažino jis, jis ir jo profesoriai 
daugiau nesusitinka taip, kaip buvo įpratę anksčiau. Esama pavo- 
jaus, kad dėl visuomenės internetinimo, visų šių technologijų trium- 
fo mūsų gyvenimuose ir globalėjimo iiber Alles žmonės vieną rytą 
pabus ir suvoks tiesiogiai nebebendraujantys su niekuo, išskyrus 
per kompiuterį. Kai tai atsitiks, Žmonės iš tiesų taps menkai apsau- 
goti nuo tų pamokslininkų ir „New Age“ religinių fantazijų, kurios 
pasirodo ir žada mus vėl sujungti su mūsų kūnais, mūsų sielomis 
iralyvmedžiais visuose mumyse. Kaip tik tada pamatysite pirmuo- 
sius iš tikrųjų beprotiškus maištus prieš vienodumą ir normini- 
mą - žmones, kitoniškus dėl buvimo kitoniškais, o ne dėl to, kad 
remtųsi kokia nors istorine atmintimi, šaknimis ar tradicijomis. 

Kiekviena visuomenė kasdien turi stengtis išlaikyti „Lexus“ ir 
alyvmedžio pusiausvyrą. Tuo stipri ir Amerika. Amerika labai rim- 
tai Žiūri į rinkų, Žmonių ir bendruomenių poreikius. Štai kodėl 
Amerika stipri tuo, kad yra ne tik šalis. Tai dvasinė vertybė ir sck- 
tinas pavyzdys. Tai valstybė, nesibijanti skristi į Mėnulį, bet vis 
dar mėgstanti grįžti namo į vaikų beisbolo „Mažosios lygos“ var- 
žybas. Tai valstybė, išgalvojusi ir kibernetinę erdvę, ir grilyje kepa- 
mą mėsą sodelyje už namo, internetą bei socialinės apsaugos tin- 
klą, SEC ir Amerikos piliečių laisvių sąjungą (ACLU). Šios tarmės 
yra Amerikos sielos gilumoje, ir dėl jų niekada neturėtų būti spren- 
džiama vienos naudai kitos sąskaita. Betjų niekada nereikėtų lai- 
kyti savaime suprantamu dalyku. Jas reikia nuolat puoselėti, jomis 
rūpintis ir jas saugoti, - o mes tai galime padaryti remdami savo 
valstybines mokyklas, mokėdami savo mokesčius, suprasdami, kad 
vyriausybė nėra priešas, ir visada stengdamiesi su savo kaimy- 
nais susižinoti per tvorą, o ne iš interneto. 

Amerika ne kasdien yra stipri, bet kai sugeba, ji sugeba labai 


daug. 1994 m. žiemą mano vyriausia duktė Orly dainavo „Bur- 

ning Tree“ pradžios mokyklos, esančios Bethesdoje, Merilande, 
ketvirtos klasės chore. Pokalėdinę savaitę visi chorai iš vietinių 
valstybinių pradžios mokyklų susirinko į didžiulį koncertą Bet- 
hesdos miesto aikštėje. Atėjau pasiklausyti, kaip dainuoja mano 
duktė. Choro dirigentas buvo juodaodis amerikietis, apsirengęs 
Kalėdų seneliu. Pirma daina, kurią tą vakarą dainavo choras, bu- 
vo Chanukos klasika, Maoztzur, pagal Rock of Ages („Amžių ro- 
kas“) melodiją. Žiūrėdamas į šį reginį ir klausydamasis tos dai- 
nos, aš apsiašarojau. Kai grįžau namo, mano žmona Ann paklausė, 
kaip ten buvo. Ašjai pasakiau: „Mieloji, aš ką tik mačiau juodaodį 
vyrą, persirengusį Kalėdų seneliu, diriguojantį keturiems šimtams 
pradžios mokyklos vaikų, dainuojančių Maozizur Bethesdos, Me- 
rilande, miesto aikštėje. Telaimina Dievas Ameriką“. 

Sveika globali visuomenė yra ta, kuri visąlaik gali išlaikyti „Le- 
xus“ iralyvmedžio pusiausvyrą, ir šiandien Žemėje nėra geresnio 
jos pavyzdžio už Ameriką. Štai kodėl aš taip tvirtai manau, jog 
tam, kad globalėjimas būtų subalansuotas, Amerika privalo būti 
stipri — šiandien, rytoj, visąlaik. Ji ne tik gali būti, ji privalo būti 


švyturys visam pasauliui. Neiššvaisty kime šio vertingo palikimo. 


PADĖKA 


Ši knyga buvo rašoma ketverius metus, ir man visąlaik padėjo daug 
žmonių. Mano leidėjas Arthuras Sulzbergeris jaunesnysis ne tik 
suteikė laisvo laiko rašyti šią knygą, bet, kas dar svarbiau, jis mane 
padarė New York Times užsienio reikalų skyrelio apžvalgininku, o 
tai man leido tiesiogiai pamatyti ir suprasti globalėjimą. Už tai aš 
didžiai dėkingas. Howellas Rainesas, New York Times redakcijos 
puslapio redaktorius, labai parėmė mano darbą, be to, pagelbėjo, 
kad ši knyga atsirastų, už tai aš irgi didžiai dėkingas. Vis dėlto 
būtų nedovanotina, jei nepadėkočiau dabartiniam Ie New York 
Times vykdomajam redaktoriui Joe Lelyveldui irjo pirmtakui Ma- 
xui Frankeliui už tai, kad prieš keletą metų man skyrė vietos finan- 
sų ir užsienio politikos sankirtoje, kuri mane pirmiausia pastūmė- 
jo domėtis daugeliu šios knygos temų. 

Man pasisekė, kad turėjau daug gerų draugų, su kuriais galė- 
jau apgalvoti įvairias į šį darbą patekusias mintis. Nickas manęs 
daugiau nepamokė apie Amerikos užsienio politikos istoriją už 
mano bičiulį Michaelą Mandelbaumą, dėstantį tarptautinius san- 
tykius Johnso Hopkinso Aukštesniųjų tarptautinių studijų mokyk- 
loje. Mūsų kassavaitiniai pokalbiai apie užsienio politiką man bu- 
vo didelės intelektinės paskatos šaltinis. Mano bičiulis Yaronas 
Ezrahi, Jeruzalės žydų universiteto politinės teorijos profesorius, 
nuo pradžios skatino šį projektą ir dažnai bei kilniadvasiškai su 
manimi dalijosi savo nuostabiomis įžvalgomis apie demokratijos 


teoriją, meną ir žurnalistiką. Aš nuolat turiu naudos iš jo proto ir 

draugystės. Mano Artimųjų Rytų laikų sielos brolis Stephenas 
P. Cohenas iš Artimųjų Rytų taikos centro Niujorke nėra globalėji- 
mo specialistas, bet jo originalus protas ir nuostabus tarptautinės 
politikos jutimas šią knygą praturtino tokia daugybe atžvilgių. Kaip 
draugas ir mokytojas, jis —- palaima. Mano bičiulis Larry Diamon- 
das, Stenfordo universiteto Hooverio instituto vyresnysis moksli- 
nis darbuotojas ir vienas iš Journal of Democracy redaktorių, buvo 
mano konsultantas demokratėjimo klausimais ir apie šią knygą 
nuolat teikė kritiškų pastabų. Vienas iš man kada nors nutikusių 
laimingiausių dalykų buvo susitikimas su juo, kai Šiaurės Rytų 
Kinijoje stebėjau kaimo rinkimus. Kartą man visai netikėtai pa- 
skambino Jimas Haskelas iš Goldman Sachs pasakyti kritiškų pa- 
stabų apie straipsnį, kurį buvau parašęs Times, ir nuo tada mes 
nepaliovėme kalbėtis. Jis yra informacijos arbitražo specialistas ir 
aš turėjau didelės naudos iš jo kritiškų pastabų apie šią knygą, kol 
ji buvo rašoma. Robertas Hormatsas, Goldman Sachs International 
pirmininko pavaduotojas, šiuo klausimu buvo dar vienas iš mano 
nuolatinių pašnekovų. Niekas už Bobą neturi didesnių įgimtų ga- 
bumų finansų ir užsienio politikos sankirtoje, ir kaskart, kai mes 
susitinkame, randame naują sumanymą. Whartono mokyklos Lau- 
derio instituto direktorius Stephenas Kobrinas su kai kuriais savo 
kolegomis Whartone dėl šios knygos suorganizavo labai įkvepiantį 
seminarą, o paskui nepagailėjo laiko ir pastangų perskaityti teksto 
pirmąjį variantą. Man labai pagelbėjo paties Steve'o kūriniai glo- 
balėjimo klausimais ir jo kritiškos pastabos. Pasaulio banko eko- 
nomistas Ahmedas Galalas, be abejo, vienas iš geriausių Egipto 
naujosios kartos ekonomistų, irgi nepagailėjo laiko išklausyti šioje 
knygoje dėstomų įvairių argumentų, perskaitė jos pirmąjį variantą 
ir daugeliu atžvilgių dalijosi savo mintimis, kurios buvo nepapras- 
tai naudingos. 

Glennas Prickettas, Conservation International viceprezidentas, 


mane lydėjo į kelionę po Brazilijos nykstančias aplinkos zonas ir 

mokė mane visais klausimais, susijusiais su aplinka ir globalėji- 
mu. Aš jam didžiai dėkingas. Kai kuriuos šioje knygoje minimus 
dalykus Jeilio vadybos mokyklos dekanas Jeffrey Gartenas mane 
pakvietė pristatyti vienam iš savo magistrantų kursų ir globalėji- 
mo klausimu teikė nuolatinių įžvalgų. 

Valstybės iždo sekretorius Larry Summersas, jo pavaduotoja 
Michelle Smith ir aš šešerius metus nuolat kalbėjomės apie tarp- 
tautinę ekonomiką, ir ne vieną šios knygos mintį paskatino įžval- 
gos, viename iš mūsų neoficialių kolektyvinių svarstymų Larry 'ui 
netikėtai atėjusios į galvą. Ekonomistas Clyde'as Prestowitzas man 
visada buvo įžvalgos šaltinis globalios prekybos klausimais, ir aš 
dėkingas jam už pagalbą. Buvęs valstybės iždo sekretorius Rober- 
tas Rubinas, Federalinio rezervo pirmininkas Alanas Greenspa- 
nas, Izraelio banko valdytojas Jacobas Frenkelis, ekonomistai Hen- 
ry's Kaufmanas ir Kenas Courtis, Niujorko Federalinio rezervo 
banko prezidentas Williamas J. McDonough, investicinio fondo 
vadybininkas Leonas Coopermanas, prekiautojas obligacijomis 
Lesley's Goldwasseris, Pasaulio banko vyriausiasis ekonomistas 
Johnas Page'as, Nacionalinės ekonomikos tarybos vadovas Ge- 
ne'as Sperlingas ir Pasaulio banko prezidentas Jimas Wolfensoh- 
nas visi nepagailėjo laiko su manim aptarti savo nuomonių apie 
globalėjimą. Iš privataus sektoriaus Monsanto pirmininkas Rober- 
tas Shapiro, Cisco Systems prezidentas Johnas Chambersas, Balti- 
morės verslininkas Jerry's Portnoy, Minesotos ūkininkas Gary's 
Wagneris ir Compag Computer vadovaujantys darbuotojai - visi 
dalyvavo ne viename šiai knygai skirtame interviu, kas buvo nepa- 
prastai svarbu. 

Labai ypatingo proto mano mokytojas rabinas Tzvi Marxas ne- 
paprastai padėjo atrinkti kai kuriuos kultūrinius ir religinius glo- 
balėjimo aspektus. Kaip paprastai, mano senas draugas, Harvar- 
do valdymo reikalų profesorius Michaelas Sandelas, buvo proto 
įkvėpimo šaltinis. Foreign Policy redaktorius Moisės Naimas, užsie- 

nio politikos istorikas Robertas Kaganas, Kinijos specialistas 
Michaelas Oksenbergas, Wall Street Journal technologijų apžvalgi- 
ninkas Waltas Mossbergas, Emory universiteto profesorius Rober- 
tas Pastoras, Foreign Affairs vadovaujantis redaktorius Fareedas 
Zakaria, Klausas Schwabas, Claude'as Smadja ir Barbara Erskine 
iš Davoso pasaulio ekonomikos forumo, ir mano svainis Tedas 
Century - visi skirtingai, bet reikšmingai rėmė šį projektą. Mano 
motina Margaret Friedman ir mano giminės iš žmonos pusės Mat- 
tas bei Kay'us Bucksbaumai buvo, kaip visada, nuolatinis para- 
mos šaltinis. 

Kartu dabar aš atleidžiu visus aukščiau paminėtuosius nuo bet 
kokios atsakomybės už galutinį rezultatą. 

Skaitytojas pastebės, kad aš daug remiuosi dviem šaltiniais iš 
šalies. Vienas yra The Econornist, kuris nusimanymu ir reportažais 
apie globalėjimą smarkiai aplenkė bet kurią kitą naujienų organi- 
zaciją. Kitas yra Madison aveniu reklaminiai skelbimai. Kažkodėl 
reklaminių skelbimų sudarytojai nuostabiai perpranta globalėji- 
mą, ir aš nedvejodamas naudojausi jų darbu. 

Pagaliau mano nuolatiniai golfo partneriai iš „Caves Valley“ 
golfo klubo Joelis Finkelsteinas ir Jackas Murphy bei Danas Honi- 
gas Kolorade man padėjo išsaugoti blaivų mąstymą, mažiausiai 
domėdamiesi šia knyga, o sutelkdami pastangas vien tam, kad 
golfo aikštelėje išloštų mano pinigus. 

Turėjau nepaprastą padėjėją Mayą Gorman. Baisu net pagalvo- 
ti apie kai kuriuos faktus ir pranešimus iš įvairių pasaulio kampe 
lių, kuriuos ji sugebėjo aptikti. Aš jai dėkingas už visą jos gerą 
darbą ir gerą nuotaiką. 

Mano senoji leidėjų komanda iš knygos Nuo Beiruto iki Jeruzalės 
laikų - mano redaktorius Jonathanas Galassi iš Farrar, Straus and 
Giroux, jo pavaduotojas Paulas Elie ir mano literatūrinė agentė Est- 
her Newberg iš International Creative Management - versle yra ge- 


riausi, be išimties, be kalbų. Buvo ypač malonu su jais dirbti prie 

kitos knygos. Lu Ann Walther komanda Anchor Books, šio leidimo 
minkštais viršeliais leidėjų, buvo nuostabi. 

Mano dukterys Orly ir Natalie sėdėjo prie pakartotinių šios kny- 
gos teksto variantų korektūrų ir gali atmintinai pasakyti ištisas 
ištraukas. Jos visada prablaškydavo ir buvo beribis įkvėpimo šalti- 
nis. Bet kaip visada mano pirmoji ir paskutinė redaktorė buvo ma- 
no žmona Ann Friedman. Niekas niekada neturėjo geresnės gyve- 


nimo partnerės, ir kaip tik jai skiriama ši knyga. 

